
Pirmas skyrius 


ŽUVIS-SVARSTYKLĖS 


1864 metų liepos 26 dieną, pučiant smarkiam šiaurės rytų 
vėjui, Šiaurės kanalo bangomis skriejo puiki jachta. Ant jos 
bizanstiebio plevėsavo Anglijos vėliava, o didžiojo stiebo vir- 
šūnėje — mėlynas breidvimpelas su auksu siuvinėtais inicialais 
E. G. ir kunigaikščio karūna. Jachta vadinosi „Dunkanas“. Jos 
savininkas — lordas Glenarvanas, vienas iš šešiolikos Škotijos 
Aukštųjų rūmų perų ir Karališkojo Temzės jachtklubo, garsaus 
visoje Jungtinėje Karalystėje, garbės narys. 

Laive buvo lordas Edvardas Glenarvanas su jauna žmona 
ledi Elena ir jos pusbroliu majoru Maknabsu. 

Tik ką pastatytas „Dunkanas“ buvo išbandytas už kelių my- 
lių nuo Klaido įlankos ir dabar grįžo į Glazgą; kai horizonte 
iškilo Arano sala, budintysis jūrininkas pranešė, kad jachtos kil- 
vateryje nardo didžiulė žuvis. Kapitonas Džonas Menglas tuč- 
tuojau perdavė tą žinią lordui Edvardui. Šis užlipo ant denio 
drauge su majoru Maknabsu ir paklausė, ką manąs kapitonas 
apie šį padarą. 

— Aš manau, - atsakė Džonas Menglas, — kad tai didžiulis 
ryklys. 


— Ryklys šiuose vandenyse? — sušuko Glenarvanas. 

— Abejoti nėra ko, — tarė kapitonas. — Ši ryklių šeimos žu- 
vis gyvena visose jūrose ir visose geografinėse platumose. Tai 
žuvis-svarstyklės*, ir arba aš labai apsirinku, arba čia vienas tų 
nenaudėlių! Jeigu leistumėt ir jeigu ledi Glenarvan norėtų pa- 
sižiūrėti įdomios žūklės, mes jį sugautume ir beregint išsiaiš- 
kintume. 

— Kokios jūs nuomonės, Maknabsai? — paklausė lordas Gle- 
narvanas majorą. — Gal verta pamėginti? 

— Iš anksto sutinku su jumis, — ramiai atsakė majoras. 

— Be to, - pridūrė Džonas Menglas, — reikėtų labiau naikin- 
ti šiuos pavojingus plėšrūnus! Pasinaudokime proga ir, jei tik 
misteris Glenarvanas leis, pamatysime jaudinantį reginį ir tuo 
pat metu padarysime gerą darbą. 

— Sutinku, Džonai, — tarė lordas Glenarvanas. 

Jis pasiuntė pakviesti žmonos, kuri, iš tikrųjų labai susido- 
mėjusi šia jaudinančia žūkle, atėjo ant denio. 

Didingos jūros paviršiuje lengvai galėjai stebėti greitai plau- 
kiantį ryklį, kuris čia pasinerdavo, čia vėl išnirdavo su nuosta- 
bia jėga. Džonas Menglas davė nurodymus. Per dešinį bortą jū- 
rininkai išmetė storą virvę su kabliu ir ant jo užsmeigtu lašinių 
gabalu. Nors ryklys dar buvo per penkiasdešimt jardų, tačiau 
užuodė jauką. Jis nėrė prie jachtos. Juodi pilkais galais pelekai 
įnirtingai skrodė bangas, uodegos pelekas vairavo tiesutėliai į 
priekį. Kuo ryklys artėjo prie jachtos, tuo godžiau, rodės, degė 


didžiulės iššokusios jo akys; kai jis apsiversdavo, pražiotuose 


* "laip ją vadina anglų jūrininkai, nes jos galva panaši į svarstykles arba dar 
geriau — į dvilypį kūjį. Dėl to Prancūzijoje ji žinoma ryklio-kūjo vardu. 


(Aut. past.) 


nasruose būdavo matyti keturios eilės dantų. Galva plati tar- 
tum dvilypis kūjis ant koto. Džonas Menglas neapsiriko: tai 
buvo rajausias ryklių šeimos atstovas, Anglijoje vadinamas žu- 
vimi-svarstyklėmis. 

„Dunkano“ keleiviai ir jūrininkai, gyvai susidomėję, sekė 
ryklio judesius. Netrukus jis jau buvo prie pat kablio; apsivertė 
ant nugaros, kad geriau galėtų jį pagriebti, ir lašinių gabalas 
dingo plačiuose nasruose. Tučtuojau jis pats, trūktelėjęs lyną, 
pasismeigė, ir jūrininkai su skrysčiais, pritvirtintais prie didžio- 
sios rėjos galo, ėmė kelti pabaisą ryklį. 

Ištrauktas iš įprastos aplinkos, jis kad pradės daužytis, bet 
niekas nepabūgo jo smarkumo: užnėrė ant uodegos kilpą ir pa- 
ralyžiavo judesius. Netrukus jūrininkai įtempė ryklį per bortą ir 
nubloškė ant denio. Vienas prisiartino prie jo, žinoma, atsargiai 
ir, užsimojęs kirviu, nukirto baisiąją uodegą. 

Žūklė baigta, plėšrūno nebebuvo ko bijoti. Tačiau buvo 
patenkintas tik jūrininkų kerštas, o ne smalsumas. Iš tikrųjų 
visuose laivuose yra paprotys atidžiai patikrinti ryklio vidurius. 
Jūrininkai, žinodami nelabai išrankų jo rajumą, tikisi ką nors 
juose rasti ir retai kada nusivilia. 

Ledi Glenarvan nenorėjo matyti kruvino mėsinėjimo ir nu- 
ėjo į kajutę. Ryklys dar žiopčiojo; jis buvo dešimties pėdų ilgio 
ir svėrė daugiau kaip šešis šimtus svarų; toks dydis ir svoris — 
nieko nepaprasta; žuvis-svarstyklės, kad ir ne iš pačių didžiųjų, 
bet užtat viena iš pavojingiausių ryklių. 

Netrukus vyrai kirviais be jokių ceremonijų išskrodė milžiniš- 
ką žuvį. Kablys buvo įsmigęs į pilvą, kuris pasirodė besąs visiškai 
tuščias; matyt, ryklys ilgai pasninkavo, ir nusivylę jūrininkai jau 
buvo bemetą sukapotus mėsos gabalus į jūrą, tik staiga bocmano 
dėmesį patraukė kažkoks stambus viduriuose įsivėlęs daiktas. 

— Ką! - sušuko Glenarvanas. — Ryklio viduriuose butelis? 


— Kas gi čia? — sušuko jis. 

— Matyt, uolos nuolauža, kurią žuvis bus prarijusi alkiui nu- 
malšinti, — atsakė vienas jūrininkas. 

— Na jau! — pertraukė antras. — Tai ne kas kita, kaip patran- 
kos sviedinys, pataikęs nenaudėliui į pilvą ir dar nesuvirškintas. 

— Geriau patylėtumėte, — atkirto Tomas Ostinas, kapitono 
padėjėjas. — Argi nematote, jog tas ryklys - amžinas girtuoklis, 
kuris ne tik išgėrė vyną, bet ir butelį prarijo? 

— Ką! - sušuko Glenarvanas. — Ryklio viduriuose butelis? 

— Tikras butelis, - atsakė bocmanas. —- Bet, matyt, paimtas 
ne iš rūsio! 

— Tomai, — tarė lordas Glenarvanas, — atsargiai išimkite jį. 
Jūroje rastuose buteliuose dažnai esti brangių dokumentų. 

— Jūs manote? — paklausė majoras Maknabsas. 

— Aš bent manau, kad taip gali atsitikti. 

— O, aš jums visai neprieštarauju, — atsakė majoras. — Gal- 
būt jame kokia nors paslaptis. 

— Tučtuojau sužinosime, — tarė Glenarvanas. — Na, Tomai? 

— Štai, — atsakė kapitono padėjėjas, rodydamas beformį 
daiktą, kurį vargais negalais pavyko išimti iš ryklio pilvo. 

— Gerai, — atsakė Glenarvanas. — Paprašykite, kad jį nuplau- 
tų ir atneštų man į kajutkompaniją. 

Tomas padarė kaip lieptas, ir butelis, rastas tokiomis ypa- 
tingomis aplinkybėmis, buvo pastatytas kajutkompanijoje ant 
stalo, prie kurio susėdo Glenarvanas, majoras Maknabsas, kapi- 
tonas Džonas Menglas ir ledi Elena, nes moterys, kaip sakoma, 
smalsokos. 

Jūroje bet koks atsitikimas — įvykis. Valandėlę buvo tylu. 
Kiekvienas klausiamai žvilgčiojo į šį dužų daiktą. Gal jame ko- 
kios baisios nelaimės paslaptis, o gal tiktai nereikšmingos ži- 


nios, nuobodžiaujančio jūrininko patikėtos bangų užgaidoms? 


Reikėjo ką nors daryti, ir Glenarvanas, ilgiau nelaukdamas, 
ėmėsi apžiūrinėti butelį, tiesa, labai atsargiai, kaip ir dera to- 
kiais atvejais. Sakytum koroneris*, tiriąs net mažiausias svarbios 
bylos smulkmenas. Glenarvanas elgėsi teisingai, nes dažnai vi- 
siškai nereikšminga iš pažiūros žymė gali padėti susekti svarbų 
dalyką. 

Prieš patikrindamas, kas yra viduje, Glenarvanas atidžiai 
žiūrinėjo butelį. Jis buvo laibu stipriu gurkliu, dar su vieliukė- 
mis, gerokai parūdijusiomis, labai storo stiklo, atlaikančio net 
kelių atmosferų slėgį, — aiškiai matyti, kad šampano butelis. Dė 
ar Epernė vynininkai šitokiais buteliais sudaužo kėdes, o jie nė 
neįskyla. Taigi ir šis nenukentėjo, taip ilgai bangų mėtytas. 

— Kliko** firmos butelis, — lyg niekur nieko tarė majoras. 

Jis buvo tos srities žinovas, todėl niekas nė nesiginčijo. 

— Brangusis majore, — tarė Elena Glenarvan, — argi ne vis 
tiek, kokios firmos tas butelis, jei mes nežinome, iš kur jis at- 
plaukė? 

— Mes tai sužinosime, brangioji Elena, — atsakė Edvardas 
Glenarvanas, — ir jau iš anksto galima tvirtinti, kad jis iš toli. 
Pažiūrėkite, koks kietas, nuo jūros vandens sukalkėjęs sluoksnis 
dengia jį! Prieš patekdamas į ryklio pilvą, radinys ilgai plūdu- 
riavo vandenyne. 

— Neįmanoma nesutikti su jūsų nuomone, — atsakė majo- 
ras, — nes tik akmeninio kiauto saugojamas šis dužus indas ga- 
lėjo išlikti sveikas per tokią ilgą kelionę. 

— Ber iš kur jis? — paklausė Elena Glenarvan. 


— Luktelk, brangioji Elena, luktelk, butelius apžiūrint reikia 


* Koroneris — specialus teismo tardytojas Anglijoje ir JAV. (Aut. past.) 
** Kliko - žinoma Sampanės vynų markė. (Aut. past.) 


kantrybės. Manau, neapsiriksiu pareikšdamas, kad jis tuojau 
pats atsakys į visus mūsų klausimus. 

Taip sakydamas, Glenarvanas ėmė skusti kietą luobą nuo 
butelio gurklio; netrukus pasirodė kamštis, tačiau smarkiai ap- 
gadintas sūraus vandens. 

— Labai blogai, — tarė Glenarvanas. — Jeigu viduje yra kokių 
nors popierių, jie bus sušlapę. 

— Pagrįsta baimė, — pritarė majoras. 

— Aš dar pridursiu, — tarė Glenarvanas, - kad kamštis ne- 
bekoks, butelis netrukus būtų nugrimzdęs į dugną, laimė, kad 
ryklys jį prarijo ir pristatė mums į „Dunkaną“. 

— Be abejo, — atsakė Džonas Menglas, — tačiau geriau jį būtu- 
me sužvejoję atviroje jūroje, tam tikroje geografinėje ilgumoje ir 
platumoje. Tada, ištyrę atmosferos ir jūros sroves, galėtume nusta- 
tyti nuplauktą kelią; bet dabar sunku ką nors pasakyti, nes jį atne- 
šė toks laiškanešys kaip ryklys, kuris nepaiso nei vėjo, nei srovių. 

— Tuojau pamatysime, - atsakė Glenarvanas. 

Tą akimirką jis labai atsargiai ištraukė kamštį, ir kajutėje 
pasklido stiprus druskos kvapas. 

— Na? — paklausė moteriškai nekantri ledi Elena. 

— Taip, aš neapsirikau! — atsakė Glenarvanas. — Viduje yra 
popierių! 

— Dokumentai! Dokumentai! - sušuko ledi Elena. 

— Tik jie, rodos, bus sudrėkę, prilipę prie sienelių, vargu ar 
išimsim. 

— Sudaužykime butelį, — patarė Maknabsas. 

— Aš geriau norėčiau jį išsaugoti sveiką, — atsakė Glenarvanas. 

— Aš irgi, — pritarė majoras. 

— Be abejo, — tarė ledi Elena, — bet turinys brangesnis už 
indą, ir geriau paaukoti butelį negu dokumentus. 

Glenarvanas atsargiai išėmė popieriaus lapelius. 


— Jūs tik numuškite gurklį, - patarė Džonas Menglas, — ir 
tada bus galima išimti dokumentus jų nesugadinus. 

— Štai išeitis, brangusis Edvardai! —- sušuko Elena Glenarvan. 

Sunku buvo ką nors kita sugalvoti, ir Glenarvanas nuspren- 
dė nudaužti brangaus butelio gurklį. Be plaktuko neapsieita, 
nes akmeninis kiautas buvo kietas kaip granitas. Šukės pabiro 
ant stalo, ir pasirodė sulipę popieriaus lapeliai. Glenarvanas at- 
sargiai juos išėmė, atlipdė ir išdėliojo priešais, o Elena Glenar- 


van, majoras ir kapitonas apspito jį. 


Antras skyrius 


TRYS DOKUMENTAI 


Sūraus vandens gerokai apnaikintuose lapeliuose buvo vos 
vienas kitas žodis, beveik visiškai išdilusių eilučių neišskaitomos 
nuotrupos. Keletą minučių Glenarvanas atidžiai juos žiūrinėjo; 
vartaliojo, palaikė iškėlęs prieš šviesą, tyrinėjo kiekvieną jūros 
pagailėtą raidelę, paskui pažvelgė į draugus, kurie žiūrėjo į jį 
susirūpinusiomis akimis. 

— Čia trys skirtingi dokumentai, — tarė jis, — ir tikriausiai 
trys nuorašai to paties dokumento, išversto į tris kalbas — an- 
glų, prancūzų ir vokiečių. Tuo nė kiek neabejoju palyginęs ne- 
išplautuosius žodžius. 

— Ar iš jų galima bent ką suprasti? — paklausė ledi Glenarvan. 

— Sunku pasakyti, brangioji Elena. Šiuose dokumentuose 
išlikę nepilni žodžiai. 

— Gal vieno dokumento žodžiai papildo kito dokumento 
žodžius? — tarė majoras. 


— Iš tiesų, — atsakė Džonas Menglas. - Neįmanoma, kad 


vanduo būtų išgraužęs eilutes lygiai tose pačiose vietose, ir mes, 
sudėję šias sakinio nuotrupas, suprasime mintį. 

— Taip ir padarysime, — tarė Glenarvanas, — bet pradėkime 
nuosekliai. Pirmiausia angliškas dokumentas. 


Tas dokumentas atrodė šitaip: 


— Ne kažin kas, — tarė nusivylęs majoras. 

— Šiaip ar taip, — atsakė kapitonas, — čia taisyklinga anglų 
kalba. 

— Dėl to nėra jokios abejonės, — tarė Glenarvanas. - Žo- 
džiai sink, aland, that, and, lost sveiki; skipp, matyt, nuo žodžio 
skibper, ir čia minimas kažkoks Gr... tikriausiai bus kokio nors 
sudužusio laivo kapitonas“. 

— Dar pridėkime žodžius moni: ir ssistance**, — tarė Džonas 
Menglas, — kurių prasmė visiškai aiški. 

— Na mat! Tai jau vis šis tas, — įsiterpė ledi Elena. 

— Deja, mums trūksta ištisų eilučių, — pridūrė majoras. — 


Kaip sužinoti žuvusio laivo vardą ir katastrofos vietą? 


* Žodžiai sink, aland, that, and, lost reiškia: nuskendo, pasiekė krantą, ši- 
tas, ir, žuvęs. Škiperiu Anglijoje vadinamas prekinio laivo kapitonas. (Aut. 
past.) 

** Monit- pilnas žodis monition — dokumentas; ssistance — assistance — pa- 


galba. (Aut. past.) 


— Sužinosime, — tarė lordas Edvardas. 

— Be abejo, — patvirtino majoras, visuomet pritariąs kitų 
nuomonei, — bet kaip? 

— Papildydami vieną dokumentą kitu. 

— Tad pabandykime! — sušuko ledi Elena. 

Antrame lapelyje, dar daugiau išgadintame negu pirmas, 
buvo tik keli atskiri žodžiai, išdėstyti tokia tvarka: 


— Parašyta vokiškai, — tarė Džonas Menglas, dirstelėjęs į po- 
pierių. 

— Jūs mokate vokiškai, Džonai? — paklausė Glenarvanas. 

— Puikiausiai. 

— Na, tai pasakykite, ką reiškia tie keli žodžiai. 

Kapitonas atidžiai pažiūrėjo į dokumentą, paskui tarė: 

— Pirmiausia apsistokime ties įvykio data. 7 Juni reiškia 
„birželio 7-oji'; šis skaitmuo ir skaitmuo 62, nurodytas angliš- 
kame dokumente, duos mums pilną datą: 1862 metų birželio 
7 dieną. 

— Labai gerai, — sušuko ledi Elena, — kalbėkite toliau, Džonai! 

— Toje pačioje eilutėje, — aiškino jaunasis kapitonas, — yra 
žodis Glas, kuris, pridėtas prie žodžio gow iš pirmo dokumento, 
sudaro Glasgow. Aišku, čia minimas laivas iš Glazgo uosto. 


— Ir aš taip manau, - įsiterpė majoras. 


— Antros eilutės dokumente visai nėra, — toliau kalbėjo Džo- 
nas Menglas. — Bet užtat trečioje yra du svarbūs žodžiai: zwe7 — 
du ir a:rosen, arba teisingiau, Matrosen — jūrininkai vokiškai. 

— Vadinasi, čia kalbama apie kapitoną ir du jūrininkus? — 
paklausė ledi Elena. 

— Galimas dalykas, — atsakė Glenarvanas. 

— Prisipažinsiu, — vėl prabilo kapitonas, — kad toliau kitas 
žodis graus man neaiškus. Nežinau, kaip jį išversti. Gal trečias 
dokumentas padės mums jį suprasti? O du paskutinius žodžius 
išaiškinti nesunku. Bringt ibnen reiškia „suteikite jiems“, ir, jei 
juos pridėsime prie angliško žodžio assistance, parašyto taip pat 
septintoje eilutėje, sakinys „suteikite jiems pagalbą“ yra visiškai 
suprantamas. 

— Taip! Suteikite jiems pagalbą! — tarė Glenarvanas. — Bet 
kur yra tie nelaimingieji? Iki šiol neaptikome nieko, kas mums 
nurodytų katastrofos vietą. 

— Tikėkimės, kad prancūziškas dokumentas daugiau ką nu- 
švies, — tarė ledi Elena. 

— Štai prancūziškas dokumentas, — tarė Glenarvanas. — Mes 


visi mokame prancūziškai, todėl sunkumų nebus. 


Stai tiksli trečio dokumento faksimilė: 


— Viską darykime tvarkingai, — tarė Glenarvanas, — ir pra- 
dėkime iš pradžių. Leiskite man paeiliui atkurti tuos kur ne kur 
užsilikusius ir nepilnus žodžius. Jau iš pirmų raidžių matyti, 
kad čia minimas tristiebis laivas, kurio vardą mums išsaugo- 
jo angliškas ir prancūziškas tekstai: „Britanija“. Iš dviejų kitos 
eilutės žodžių gon/e ir austral* tik paskutinio žodžio reikšmė 
visiems aiški. 

— Štai jau viena brangi detalė, — tarė Džonas Menglas. — Lai- 
vo sudužimo vieta kažkur Pietų pusrutulyje. 

— To dar maža, - atsiliepė majoras. 

— Toliau, — pertraukė jį Glenarvanas. - O! Žodis 2bor yra 
veiksmažodžio zborder — priplaukti — šaknis. Nelaimingieji pri- 
plaukė kažkokį krantą. Bet kur? Con:/n! Nejaugi žemyną? Cru- 
e! žiaurus!.. 

— Cruel!- sušuko Džonas Menglas. — Štai vokiško žodžio 
paaiškinimas, graws... grausam... žiaurus! 

— Skaitykime toliau, toliau! — tarė Glenarvanas, vis labiau 
domėdamasis, kai jam ėmė ryškėti tų nepilnų žodžių prasmė. — 
Indi... nejaugi į Indiją šitie jūreiviai būtų buvę nublokšti? Ką 
reiškia ongit? A, longitude**! O štai ir platuma: 37711. Pagaliau 
turime vieną tikrą nurodymą! 

— Trūksta ilgumos, — tarė Maknabsas. 

— Negalima visko iš karto turėti, mielas majore, — atsakė 
Glenarvanas, — tikslus platumos laipsnis jau irgi šis tas. Tad 
prancūziškas dokumentas iš tų trijų pilniausias. Aišku, kiekvie- 
nas tekstas — pažodinis vertimas, nes juose po vienodai eilučių. 
Reikia dabar juos visus sujungti, išversti į vieną kalbą ir tada 
ieškoti kaip galima logiškesnės ir aiškesnės tų žodžių prasmės. 


* Austral — pietų (pranc.). 
** Longitude - geografinė ilguma (pranc.). 


— Į kurią kalbą - prancūzų, vokiečių ar anglų — norite iš- 
versti? — pasiteiravo majoras. 

— Į prancūzų, — atsakė Glenarvanas, — nes daugiausia mums 
įdomių žodžių išliko šia kalba. 

— Teisingai sakote, — atsiliepė Džonas Menglas, — be to, 
prancūziškai visi mokame. 

— Vadinasi, nutarta. — Aš perrašysiu dokumentą, sujungda- 
mas žodžių ir sakinių nuotrupas, palikdamas tarp jų tokius pat 
tarpus ir papildydamas tik tuos žodžius, kurių prasmė neabejo- 
tinai aiški; paskui palyginsime ir padarysime išvadą. 

Glenarvanas paėmė plunksną ir po valandėlės parodė drau- 


gams popieriaus lapą, kuriame buvo šios eilutės: 

Tuo metu įėjo jūrininkas ir pranešė kapitonui, kad „Dun- 
kanas“ įplaukė į Klaido įlanką, ir paklausė, kokie būsią nuro- 
dymai. 

— Ką ketinate daryti? — kreipėsi Džėnas Menglas į Glenar- 
vaną. 


— Kuo greičiausiai pasiekti Dambartoną, Džonai; Elena grįš 


į Malkolmo pilį, o aš vyksiu į Londoną ir įteiksiu šį dokumentą 
admiralitetui. 

Džonas Menglas perdavė per jūrininką atitinkamus nuro- 
dymus kapitono padėjėjui. 

— Na, o dabar, bičiuliai, — tarė Glenarvanas, — tęskime savo 
ieškojimus. Mes aptikome didelės katastrofos pėdsakus. Nuo 
mūsų įžvalgumo priklauso kelių žmonių gyvybė. Sutelkime vi- 
sas proto pajėgas šiai mįslei įminti. 

— Mes pasirengę, brangusis Edvardai, — atsakė ledi Elena. 

— Pirmiausia, — vėl prabilo Glenarvanas, - šiame dokumen- 
te skirtini trys dalykai: 1) ką žinome, 2) ką galime spėlioti, 3) 
ko nežinome. Ką žinome? Mes žinome, kad 1862 metų birželio 
7 dieną nuskendo tristiebis laivas „Britanija“ iš Glazgo, kad du 
jūrininkai ir kapitonas įmetė šį dokumentą į jūrą 37*11' geo- 
grafinės platumos ir kad jie prašo pagalbos. 

— Visiškai taip, — atsiliepė majoras. 

— Ką galime spėlioti? — kalbėjo toliau Glenarvanas. — Pirma, 
kad laivą bus ištikusi nelaimė Pietų pusrutulio jūrose; prašom 
atkreipti dėmesį į žodį gonie. Ar tai nebus kartais krašto pava- 
dinimas? 

— Patagonija! — sušuko ledi Elena. 

— Be abejo. 

— Argi trisdešimt septinta lygiagretė kerta Patagoniją? — pa- 
klausė majoras. 

— Tai lengva patikrinti, — atsakė Džonas Menglas, išskleis- 
damas Pietų Amerikos žemėlapį. — Tikrai! Ji kerta Araukani- 
ją, eina per pampas, išilgai šiaurinių Patagonijos žemių ir per 
Atlanto vandenyną. 

— Gerai. Spėliokime toliau. Du jūrininkai ir kapitonas 
abor... (aborder) priplaukia ką?.. contin... žemyną; suprantate: 


žemyną, o ne salą. Kas jiems atsitiko? Laimė, čia turime dar 
dvi raides pr..., kurios pasako apie jų likimą: tai pradžia žodžio 
pris - paimti — arba prisonniers — belaisviai. Kieno? Žiaurių in- 
dėnų. Jūs įtikinti? Argi patys žodžiai nesisiūlo į tuščias vietas? 
Argi širo dokumento prasmė jums nepaaiškėjo? Argi šviesa ne- 
apšvietė jūsų proto? 

Glenarvanas kalbėjo įtikinamai; iš akių buvo matyti, kad 
jis šventai tiki tuo, ką sako. Jo užsidegimas persidavė klausyto- 
jams. Visi kaip vienas sušuko: 

— Aišku! Aišku! 

Kiek parylėjęs, lordas Edvardas vėl prabilo: 

— Visos šios hipotezės, bičiuliai, man atrodo nepaprastai pa- 
našios į tiesą. Mano manymu, katastrofa įvyko prie Patagonijos 
krantų. Beje, aš pasiteirausiu Glazge apie „Britanijos“ maršrutą, 
ir mes sužinosime, ar ji galėjo atsidurti tose vietose! 

— O, mums nereikės taip toli ieškoti, — atsakė Džonas Men- 
glas. — Aš čia turiu Mercantile and Shipping Gazzette komplek- 
tą, kuris suteiks mums tikslių nurodymų. 

— Na, na, - tarė ledi Glenarvan. 

Džonas Menglas paėmė 1862 metų laikraščių paką ir ėmė 
paskubomis juos vartyti. Neilgai ieškojo ir netrukus patenkin- 
tas tarė: 

— 1862 metų gegužės mėnesio 30 diena. Peru! Kaljao! Pa- 
skirtis — Glazgas, „Britanija“, kapitonas Grantas. 

— Grantas! - sušuko Glenarvanas. — Drąsusis škotas, kuris 
Ramiajame vandenyne norėjo įkurti Naująją Škotiją! 

— Taip, tas pats! 1861 metais jis išplaukė „Britanija“ iš Glaz- 
go, ir nuo to laiko negauta žinių, - atsakė Džonas Menglas. 

— Jokių abejonių! Jokių abejonių, — tarė Glenarvanas. — Tai 
tikrai jis. „Britanija“ išplaukė iš Kaljao gegužės 30-ąją, o birže- 


lio 7-ąją, tai yra po savaitės, žuvo prie Patagonijos krantų. Šrai 
ir visa istorija iš tų žodžių nuotrupų, kurios atrodė neišskaito- 
mos. Matote, bičiuliai, kad spėliojome teisingai. Dabar mums 
trūksta vieno: geografinės ilgumos. 

— Jos mums nė nereikia, - atsakė Džonas Menglas, — nes 
kraštas žinomas; aš, turėdamas tik geografinę platumą, apsiim- 
čiau tiesiai: pataikyti į laivo sudužimo vietą. 

— Tad mes viską žinome? — paklausė ledi Glenarvan. 

— Viską, brangioji Elena, ir šias baltas, vandens išplautas 
vietas aš be vargo užpildysiu, tartum rašyčiau diktuojant pa- 
čiam kapitonui Grantui. 

Glenarvanas tučtuojau paėmė plunksną ir parašė tokį pra- 


nešimą: 


1862 metų birželio 7 dieną tristiebis laivas „Britanija“, iš- 
plaukęs iš Glazgo, sudužo prie Patagonijos krantų, Pietų pusru- 
tulyje. Mėgindami pasiekti žemyną, du jūrininkai ir kapitonas 
Grantas pateko į žiaurių indėnų nelaisvę. Šį dokumentą jie įme- 
tė... geografinės ilgumos ir 37911" geografinės platumos. Suteikite 
jiems pagalbą, kitaip jie žus. 


— Puiku, puiku, brangusis Edvardai, — tarė ledi Elena, — ir, 
jei nelaimingieji vėl išvys tėvynę, tik jums jie turės būti dėkingi 
už šią laimę. 

— Jie išvys tėvynę, — atsakė Glenarvanas. - Šis dokumentas 
tiek suprantamas, aiškus ir įtikinamas, kad Anglija nesvyruoda- 
ma suteiks pagalbą savo trims sūnums, nublokštiems į negyve- 
namą krantą. Ką ji padarė Franklinui ir daugeliui kitų, dabar 
padarys „Britanijos“ sudužėliams! 


— Bet šitie nelaimingieji, — įsiterpė ledi Elena, — be abejo, 


paliko šeimas, kurios rauda žuvusiųjų. Gal kapitonas Grantas 
turi žmoną, vaikų... 

— Gerai sakote, brangioji, ir aš pasistengsiu jiems pranešti, 
kad dar yra vilties juos išgelbėti. Na, o dabar, mielieji, lipkime 
ant denio, nes artėjame prie uosto. 

Iš tikrųjų „Dunkanas“, padidinęs greitį, praplaukė Bjuto 
salos krantus ir paliko dešinėje Rotsėjų, žavingą miestuką der- 
lingame slėnyje; paskui įlankos siaurumoje aplenkė Grynoką ir 
šeštą valandą vakaro įmetė inkarą ties Dambartono bazaltine 
uola, kurios viršūnę vainikuoja garsioji Škotijos didvyrio Vo- 
lcso pilis. 

Prieplaukoje laukė pakinkyta pašto karieta, kuri turėjo nu- 
vežti Eleną Glenarvan ir majorą Maknabsą į Malkolmo pilį. 
Glenarvanas, pabučiavęs jaunąją žmoną, sėdo į greitąjį Glazgo 
traukinį. 

Bet prieš tai jis patikėjo kitam, greitesniam pasiuntiniui 
svarbųjį pranešimą — po keleto minučių elektrinis telegrafas 
įteikė Times ir Morning Chronicle tokią žinutę: 


Kas nori sužinoti apie kapitono Granto ir tristiebio laivo „Bri- 
tanija“ iš Glazgo likimą, tegu kreipiasi į Ed. Glenarvaną, Škotija, 
Dambartono grafystė, Lasas, Malkolmo pilis. 


Trečias skyrius 


MALKOLMO PILIS 


Malkolmo pilis, viena poetiškiausių Skotijos aukštumose, 
stūkso netoli Laso kaimo, išsidriekusio gražiame slėnyje. Tyri 


I omondo ežero vandenys skalauja jos storas granito sienas. 


Nuo neatmenamų laikų pilis priklausė Glenarvanams, ku- 
rie Robrojaus ir Fergo Makgregoro tėviškėje šventai tebesilai- 
kė Valterio Skoto herojų vaišingumo papročių. Po socialinės 
revoliucijos Škotijoje daugybė vasalų, neįstengiančių mokėti 
buvusiems klanų vadams didelės nuomos, buvo nuvaryti nuo 
žemės. Vieni mirė badu, kiti ėmėsi žvejybos, dar kiti išvyko 
svetur laimės ieškoti. Neviltis viešpatavo šalyje. Iš visų giminių 
tik Glenarvanai buvo tos nuomonės, kad ištikimybė saisto tiek 
didžiūnus, tiek prastuolius, ir liko ištikimi savo vasalams. Nė 
vienam neteko išsižadėti gimtosios pastogės, žemės, kur ilsėjosi 
senolių kaulai; visi tebegyveno savo senųjų senjorų klane. Anais 
rietenų ir susiskaldymo laikais Glenarvanų tarnai Malkolmo 
pilyje, kaip ir „Dunkano“ komanda, buvo vien škotai, kilę iš 
Makgregorų, Maktfarleinų, Maknabsų, Maknotonų vasalų, ki- 
taip sakant, iš Sterlingo ir Dambartono grafysčių: šaunūs vyrai, 
siela ir kūnu atsidavę savo ponui; kai kurie tebekalbėjo Seno- 
sios Kaledonijos* keltų kalba. 

Lordas Glenarvanas turėjo didžiulius turtus ir daug gero 
darė žmonėms; jis buvo be galo geros širdies, dosnus, nors dos- 
numui, šiaip ar taip, yra ribos. Laso senjoras, Malkolmo lordas, 
atstovavo savo grafystei lordų rūmuose. Jakobito, nesistengian- 
čio įsiteikti Hanoverio dinastijai, nemėgo Anglijos valstybės 
vyrai, juo labiau kad jis laikėsi protėvių papročių ir energingai 
priešinosi tų „atėjūnų iš pietų“ politiniam šalies užgrobimui. 

Tačiau lordas Edvardas Glenarvanas nebuvo nei atsilikęs, nei 
menko proto ar siaurų pažiūrų žmogus: savo grafystėje atkėlęs 
vartus pažangai, širdyje tebebuvo škotas ir gynė Škotijos garbę 
Karališkojo Temzės jachtklubo rengiamose jachtų varžybose. 


* Kaledonija — senasis Skotijos pavadinimas. (Aut. past.) 


Edvardas Glenarvanas buvo trisdešimt dvejų metų amžiaus, 
aukšto ūgio, griežtokų veido bruožų, bet labai švelnių akių; visa 
jo asmenybė dvelkė Škotijos kalnų poezija. Jis buvo nepaprastai 
narsus, drąsus, riteriškas, tikras devyniolikto amžiaus Fergas ir, 
be to, geras, geresnis už šv. Martyną, nes, jei būtų prireikę, būtų 
atidavęs kalniečiams apsiaustą nuo pečių. 

Vos prieš trejetą mėnesių Glenarvanas susituokė su Elena 
Tafnel. Jos tėvas Viljamas Tafnelis, garsus keliautojas, kaip ir 
daugelis kitų, tapo geografinių atradimų aistros auka. 

Elena, nors kilusi ne iš kilmingos šeimos, buvo škotė, o 
Glenarvanui tai buvo svarbiausia. Šią jauną, žavingą, narsią, 
atsidavusią merginą Laso senjoras pasirinko gyvenimo drauge. 
Jis susipažino su ja Kilpatrike, kur tada našlaitė Elena skurdžiai 
gyveno tėvo namuose. Jis suprato, kad vargšė mergina bus pui- 
ki žmona, ir vedė ją. 

Elena buvo dvidešimt dvejų metų, jauna, šviesiaplaukė, mė- 
lynų akių tartum Škotijos ežerai skaistų pavasario rytą. Meilė 
vyrui pranoko jos dėkingumą. Mylėjo jį taip, lyg pati būtų bu- 
vusi turtinga įpėdinė, o jis visų užmirštas našlaitis. Fermeriai ir 
tarnai būtų galvas atidavę už gerąją Laso ponią. 

Glenarvanas ir Elena gyveno laimingi Malkolmo pilyje, 
apsupti kalnuotosios Škotijos didingos ir laukinės gamtos; jie 
vaikštinėdavo tamsiomis kaštonų ir sikomorų alėjomis, ežero 
pakrantėmis, kur dar skambėdavo senoviški pibrokai*, užžėlu- 
siomis perėjomis, kur šimtmetiniais griuvėsiais įrašyta Škotijos 
istorija. Kartais klaidžiodavo po beržyną ar maumedžių girią, 
po plačius geltonuojančių šilojų laukus, kopdavo stačiais šlai- 
tais į Ben Lomondo viršūnę arba jodavo apleistomis daubomis, 


* Pibrokai — karo dainos. (Aut. past.) 


su meile tyrinėdami šį poetišką kraštą, kitaip vadinamą Robro- 
jaus tėviške, visas tas pagarsėjusias vietoves, kurias taip gražiai 
pavaizdavo Valteris Skotas. Vakare, temstant, kai danguje už- 
sižiebdavo Maktfarleino žibintas (mėnulis), jie eidavo paklajoti 
išilgai bartazenų, po seną apvaliąją galeriją, dantyta siena juo- 
siančią Malkolmo pilį, ir čia prasėdėdavo ant kokio išgriuvusio 
akmens gamtos tylumoje, susimąstę, užsimiršę, tarytum būtų 
buvę visiškai vieni pasaulyje, blyškios mėnesienos užlieti, kol 
naktis pamažėle apgaubdavo apniūkusias viršukalnes, paskendę 
tyroje ekstazėje ir intymiam žavesy, kurio paslaptį šioje žemėje 
žino tik besimylinčios širdys. 

Taip jie praleido pirmus vedybinio gyvenimo mėnesius. 
Bet Glenarvanas nepamiršo, kad žmona — didžiojo keliautojo 
duktė; jis manė, kad Elena paveldėjo iš tėvo polinkį keliauti, 
ir neapsiriko. Jis pasistatydino „Dunkaną“ ir ketino su žmona 
vykti į gražiausius pasaulio kraštus Viduržemio jūroje, net iki 
Egėjo jūros salų. Koks buvo Elenos džiaugsmas, kai vyras pasa- 
kė pavedąs „Dunkaną“ jos žiniai! Iš tikrųjų ar gali būti dides- 
nė laimė, kaip praleisti medaus mėnesį puikiojoje Graikijoje, 
nuostabiose Rytų pakrantėse! 

Glenarvanas tuo tarpu buvo išvykęs į Londoną. Jis rūpinosi 
nelaimingųjų, laivo katastrofos ištiktųjų gelbėjimu, todėl Ele- 
na dėl šio trumpo išsiskyrimo labiau nekantravo, negu liūdėjo; 
rytą vyras telegrama pranešė tuoj grįšiąs; vakare gautame laiške 
jis rašė dar kiek užtruksiąs; jo pasiūlymams esą kažkokių kliū- 
čių; o po dviejų dienų atėjo kitas laiškas, kuriame Glenarvanas 
neslėpė savo nepasitenkinimo admiralitetu. 

Elena ėmė nerimauti. Vakare, kai ji sėdėjo viena savo kam- 
baryje, įėjo pilies intendantas Halbertas ir paklausė, ar ponia 
teiksis priimti jauną merginą ir berniuką, kurie nori pasikalbėti 


su lordu Glenarvanu. 


— Jie čionykščiai? — paklausė ledi Elena. 

— Ne, ponia, — atsakė intendantas. — Aš jų nepažįstu. Jie at- 
vyko traukiniu iki Baloko, o iš Baloko į Lasą atėjo pėsti. 

— Pakvieskite juos, Halbertai, — tarė ledi Glenarvan. 

Intendantas išėjo. Po keleto minučių jis įvedė į ledi Ele- 
nos kambarį jauną merginą ir berniuką. Be abejonės, seserį ir 
brolį — taip juodu buvo panašūs. Sesuo turėjo šešiolika metų. 
Gražaus, kiek išvargusio veidelio, matyt, nuo ašarų paraudusio- 
mis akimis, liūdna, bet drąsi, apsivilkusi prastais, bet švariais 
drabužiais, ji darė gerą įspūdį. Už rankos laikė kokių dvylikos 
metų berniuką; iš ryžtingos jo išvaizdos galėjai pamanyti, kad 
jis sesers globėjas. Tam, kas būtų pamėginęs ją nuskausti, jis 
būtų parodęs! 

Sesuo, atsidūrusi priešais ledi Eleną, kiek suglumo. Ta pir- 
moji pasiskubino ją prašnekinti. 

— Jūs norėjote su manimi pasikalbėti? — paklausė ji, žvilgs- 
niu drąsindama mergaitę. 

— Ne su jumis, — narsiai atsakė berniukas, — o su pačiu mis- 
teriu Glenarvanu. 

— Atleiskite jam, ponia, — tarė sesuo, žvilgrelėdama į brolį. 

— Misterio Glenarvano pilyje nėra, — atsakė Elena. — Bet aš 
esu jo žmona ir, jei galėčiau jį pavaduoti... 

— Jūs ledi Glenarvan? — paklausė mergaitė. 

— Taip. 

— Lordo Glenarvano iš Malkolmo pilies žmona? Jis išspaus- 
dino laikraštyje 7žmes žinutę apie „Britaniją '? 

— Taip, taip, — skubiai patvirtino Elena. — O jūs?.. 

— Aš mis Grant, ponia, o čia mano brolis. 

— Mis Grant, mis Grant! — sušuko Elena, traukdama prie savęs 


merginą už rankų ir bučiuodama putnius berniuko skruostus. 

— Ponia, — tarė mergina, — ką žinote apie mano tėvą. Ar 
jis gyvas? Ar mes jį kada nors pamatysime? Sakykite, aš mal- 
dauju jus! 

— Brangus vaikeli, — tarė Elena, - tesaugo mane dangus nuo 
lengvabūdiškų atsakymų; aš nenorėčiau sužadinti nepagrįstos 
vilties... 

— Kalbėkite, ponia, kalbėkite! Sielvartas mane užgrūdino, ir 
aš galiu viską išklausyti. 

— Brangusis vaikeli, - atsakė Elena, — vilties maža, bet gal- 
būt kada nors pamatysite savo tėvą. 

— O Dieve, Dieve! - sušuko mis Grant ir pravirko, o Rober- 
tas pripuolęs ėmė bučiuoti ledi Glenarvan rankas. 

Skaudaus džiaugsmo antplūdžiui nuslūgus, mergina apibėrė 
klausimais ledi Eleną, kuri papasakojo, kaip buvo rastas doku- 
mentas, iš kurio sužinota, kad „Britanija“ buvo prie Patago- 
nijos krantų, kad, laivui sudužus, kapitonas ir du jūrininkai, 
vieninteliai išlikę gyvi, stengėsi pasiekti žemyną; pagaliau kad 
jie šaukėsi viso pasaulio pagalbos šiuo trimis kalbomis parašytu 
dokumentu, kurį įmetė į vandenyną bangų užgaidoms. 

Ledi Elenai Glenarvan pasakojant, Robertas Grantas ryte 
rijo ją akimis. Jo gyvenimas priklausė nuo žodžių, kuriuos 
tarė jos lūpos. Vaikiška vaizduotė atkūrė žiaurias tėvo žuvimo 
scenas: jis matė jį ant „Britanijos“ denio, sekė bangų verpe- 
tuose, kabinosi su juo į uolėtą krantą, šliaužė uždusęs per 
smėlį, kad nepasiektų mūša. Klausantis ne sykį jam išsprūs- 
davo šūksniai: „O tėti! Mano vargšas tėti!“, ir jis stipriai pri- 
siglausdavo prie sesers. 

O mis Grant klausėsi sunėrusi rankas ir neištarė nė žodžio 
tol, kol ledi Elena baigė pasakoti. Paskui ji tarė: 

— Ponia, parodykite man tą dokumentą! 


— Aš jo neturiu, brangusis vaikeli, — atsakė Elena. 

— Jūs jo nebeturite? 

— Ne. Kaip tik dėl jūsų tėvelio misteris Glenarvanas išsivežė 
ji į Londoną, bet aš žodis į žodį arpasakojau jo turinį ir tai, kaip 
mums pavyko atkurti tikslią prasmę; tarp šių beveik išsitrynu- 
sių sakinių nuotrupų vanduo pagailėjo keleto skaitmenų, deja, 
geografinės ilgumos... 

— Išsiversime ir be jos! — sušuko berniukas. 

— Taip, Robertai, — atsakė šypsodamasi Elena, pamačiusi jį 
tokį ryžtingą. — Taigi, mis Grant, šio dokumento smulkmenos 
jums žinomos kaip ir man. 

— Taip, ponia, - atsakė mergina, — bet aš norėčiau pamatyti 
tėvo rašyseną. 

— Na, ką gi, rytoj turbūt parvažiuos misteris Glenarvanas. 
Jis pasiėmė šį neginčijamą dokumentą, norėdamas įteikti admi- 
raliteto komisarams, kad jie tučtuojau siųstų laivą ieškoti kapi- 
tono Granto. 

— Nejaugi? — sušuko mergina. — Jūs padarėte tai dėl mūsų? 

— Taip, mano brangioji, ir laukiu misterio Glenarvano kie- 
kvieną akimirką. 

— Ponia, — su didžiausiu dėkingumu karštai tarė mis Grant, — 
telaimina dangus jus ir misterį Glenarvaną! 

— Brangusis vaikeli, — atsakė Elena, — nėr už ką mums dė- 
koti. Kiekvienas mūsų vietoje būtų padaręs tai, ką padarėme. 
Kad tik išsipildytų viltys, kurias jums sužadinau! O kol sugrįš 
misteris Glenarvanas, jūs pasiliksite pilyje... 

— Ponia, — atsakė mergina, — aš nenorėčiau išnaudoti palan- 
kumo, kurį parodėte svetimiems.... 

— Svetimiems, brangusis vaikeli? Nei jūs, nei jūsų brolis 


nesate svetimi šiuose namuose, ir aš noriu, kad misteris Gle- 


narvanas sugrįžęs pats praneštų kapitono Granto vaikams, kas 
ketinama daryti jų tėvui gelbėti. 

Negalima buvo atstumti tokio nuoširdaus kvietimo. Taigi 
mis Grant ir jos brolis liko laukti Malkolmo pilyje misterio 


Glenarvano. 


Ketvirtas skyrius 


ELENOS GLENARVAN PASIULYMAS 


Pasakodama ledi Elena visiškai neužsiminė apie būgštavi- 
mus, kuriuos išdėstė savo laiškuose Glenarvanas, abejodamas, 
ar admiraliteto komisarai priims jo prašymą. Be to, nė vienu 
žodžiu ji neprasitarė, kad kapitonas Grantas galėjo patekti į Pie- 
tų Amerikos indėnų nelaisvę. Kam skaudinti širdį vargšams vai- 
kams spėliojimais, kas nutiko jų tėvui, ir aptemdyti tik ką jiems 
sušvitusią viltį? Juk nuo to niekas nepasikeis. Elena tai nutylėjo 
ir, atsakiusi į visus mis Grant klausimus, ėmėsi savo ruožtu te- 
irautis, kaip ji gyvenanti, ką veikianti šiame pasaulyje, kuriame, 
kaip matyti, buvo vienintelė brolio globėja. 

Klausydamasi paprasto, bet jaudinančio pasakojimo, Elena 
Glenarvan pajuto dar didesnę simpatiją merginai. 

Merė ir Robertas Grantai buvo vieninteliai kapitono vaikai. 
Hario Granto žmona mirė gimdydama Robertą, ir tėvas, iš- 
plaukdamas į tolimas keliones, vaikus palikdavo prižiūrėti senai 
ir gerai pusseserei. 

Kapitonas Grantas buvo drąsus jūreivis, išmanąs savo ama- 
tą, geras laivininkas ir drauge geras pirklys, žodžiu, turėjo dvi 
brangintinas prekybos laivų škiperių savybes. Jis gyveno Dan- 
dyje, Perto grafystėje, Škotijoje. Taigi buvo savo krašto sūnus; 


jo tėvas, Šv. Kotrynos bažnyčios kunigas, išleido jį į mokslus; jis 
manė, kad mokslas kiekvienam reikalingas, juo labiau tolimojo 
plaukiojimo kapitonui. 

Per pirmas užjūrio keliones — iš pradžių jis buvo kapitono 
padėjėju, paskui škiperiu — viskas jam puikiai sekėsi, ir, pra- 
slinkus keleriems metams nuo Roberto gimimo, jis jau turėjo 
susikrovęs turto. 

Tada jam šovė drąsi mintis, kuri išgarsino jo vardą visoje 
Škotijoje. Kaip Glenarvanai ir kitos įžymios Loulendo šeimos, 
taip ir jis, jei ne viešai, tai bent širdyje, nemėgo grobuoniškos 
Anglijos. Jo manymu, Škotijos interesai negalėjo būti anglosak- 
sų interesai, ir norėdamas, kad jie plėtotųsi savaime, nuspren- 
dė įkurti didelę škotų koloniją kokioje nors Okeanijos saloje. 
Gal jis svajojo, kad ateityje ji išsikovos nepriklausomybę kaip 
Jungtinės Amerikos Valstijos, kad anksčiau ar vėliau Indija ir 
Australija taps nepriklausomos? Galbūt. Galbūt jis kam nors 
prasitarė apie slaptas savo viltis? Aišku, valdžia neparėmė jo ko- 
lonizacijos projekto, net darė kapitonui Grantui kliūčių, kurios 
kitame krašte būtų pražudžiusios žmogų. Bet Haris nepasidavė. 
Jis kreipėsi į savo tėvynainių patriotizmą, paaukojo visą savo 
turtą, pasistatydino laivą, susirinko puikią komandą ir, pavedęs 
vaikus senai pusseserei, išvyko tirti didžiųjų Ramiojo vandeny- 
no salų. Tai buvo 1861 metais. Ištisus metus, iki 1862 metų 
gegužės mėnesio, ateidavo iš jo žinios, bet nuo liepos, kada 
„Britanija“ išplaukė iš Kaljao, apie ją niekas nieko nebegirdėjo, 
ir Gazette maritime nustojo domėjęsis kapitono likimu. 

Tuo metu mirė senoji Hario Granto pusseserė, ir abu vaikai 
liko vieni pasaulyje. 

Merė Grant tada turėjo keturiolika metų. Ištikusi nelaimė 


nepalaužė drąsios jos sielos. Ji atsidėjo broliui, tada dar vaikui. 


Reikėjo jį auginti, mokyti. Taupumo, išmintingumo ir suma- 
numo kaina, dirbdama dieną ir naktį, viską atiduodama jam, 
o pati visko atsisakydama, sesuo išgalėjo mokyti brolį. Ji buvo 
tvirta kaip tikra motina. 

Taip juodu gyveno Dandyje, kilniai vargą vargdami, nar- 
siai grumdamiesi su sunkumais. Merė galvojo tik apie brolį, 
svajojo apie laimingą jo ateitį. Sau, deja, ji nieko nebesitikėjo! 
„Britanija“ žuvusi, tėvas miręs, tikrai miręs. Taigi neįmanoma 
apsakyti, kaip ji susijaudino, netyčia aptikusi laikraštyje 7žmes 
žinutę, kuri staiga pažadino ją iš nevilties. 

Nebuvo ko dvejoti; ji nedelsdama pasiryžo. Tegu sužinos, 
kad jos tėvo, kapitono Granto, lavonas rastas negyvenamame 
krante, tarp sudužusio laivo liekanų, bet tai bus daug geriau 
negu nuolatinė abejonė, amžina nežinios kančia. 

Ji pasakė viską broliui, ir tą pačią dieną abu sėdo į Perto 
traukinį ir vakare atvyko į Malkolmo pilį, kur Merė po tiekos 
sielvartų vėl atgavo viltį. 

Šią skaudžią istoriją Merė Grant papasakojo Elenai Glenar- 
van paprastais žodžiais, nė negalvodama, kad per tuos ilgus ne- 
gandų metus ji elgėsi kaip didvyrio dukra; bet Elena Glenarvan 
apie tai pagalvojo ir, glėbesčiuodama, neslėpdama ašarų, spau- 
dė rankas kapitono Granto vaikams. 

O Robertas, rodės, pirmą kartą visa tai girdėjo. Jis klausėsi 
sesers išplėtęs akis. Tik dabar suprato, ką ji buvo padariusi, ką 
jai teko iškentėti, ir pripuolęs apkabino ją. 

— Mama, brangioji mama! — suriko jis, nebegalėdamas su- 
laikyti to šūksnio, kuris veržėsi iš pat širdies. 

Besišnekant visai sutemo. Ledi Elena, atjausdama pavargu- 


sius vaikus, nebenorėjo ilgiau jų užlaikyti. Tarnas nuvedė Merę 


ir Robertą į jiems paskirtus kambarius, kur jie užmigo svajoda- 
mi apie šviesesnę ateitį. 

Jiems išėjus, Elena Glenarvan išsikvietė majorą ir papasako- 
jo jam visus šio vakaro nuotykius. 

— Toji Merė Grant — šauni mergina, — tarė Maknabsas, iš- 
klausęs pusseserę. 

— O, kad tik pasisektų mano vyrui! - atsakė Elena Glenar- 
van, — antraip vaikams būtų baisiai sunku. 

— Pasiseks, - nuramino Maknabsas, — arba admiraliteto lor- 
dų širdys bus kietesnės negu Portlendo klintys. 

Nors majoras ir tikino, kad pasiseks, ledi Elena visą naktį 
baisiausiai nerimavo ir nė valandėlę nesudėjo akių. 

Rytojaus rytą Merė Grant su broliu, atsikėlę auštant, vaikš- 
čiojo po didelį pilies kiemą, kai staiga išgirdo ratų dardesį. Tai 
Glenarvanas grįžo į Malkolmą, varydamas arklius kiek įkerta. 
Beveik tą pačią akimirką Elena Glenarvan, lydima majoro, pa- 
sirodė kieme ir puolė priešais pasitikti vyro. 

Jis atrodė liūdnas, nusiminęs, įširdęs. Apkabino žmoną, bet 
nepratarė nė žodžio. 

— Na, kaip, Edvardai? — sušuko ledi Elena. 

— Brangioji Elena, — atsakė Glenarvanas, — tie žmonės be- 
širdžiai! 

— Jie nesutiko?.. 

— Taip! Jie nesutiko man duoti laivo! Iškalbėjo, kiek milijo- 
nų veltui išleista ieškant Franklino! Pareiškė, jog dokumentas 
neaiškus, neįskaitomas! Girdi, nelaimingieji jau beveik dveji 
metai dingę ir maža vilties juos surasti! Tikino, kad indėnai 
bus nusivarę belaisvius į krašto gilumą, kad neįmanoma ieškoti 
po visą Patagoniją trijų žmonių — trijų škotų! - kad ieškojimas 
bus bergždžias ir pražūtingas, kad jis pareikalaus daugiau aukų, 


negu bus išgelbėta žmonių. Žodžiu, sukosi kaip įmanydami, 
buvo matyti, kad nenori padėti. Jie prisiminė kapitono projek- 
tus, taigi vargšas Grantas amžinai žuvęs! 

— Mano tėtis! Mano vargšas tėtis! - sušuko Merė Grant, 
puldama Glenarvanui po kojų. 

— Jūsų tėvas! Ką, mis... — tarė šis, matydamas merginą prie 
savo kojų. 

— Taip, Edvardai, mis Merė ir jos brolis, - paaiškino ledi 
Elena, - yra kapitono Granto vaikai, kuriuos admiralitetas pa- 
smerkė likti našlaičiais! 

— O mis, - atsakė Glenarvanas, keldamas merginą, — jei aš 
būčiau žinojęs, kad jūs čia esate... 

Jis daugiau nieko nepasakė. Kiemą užgulė slogi, raudos 
drumsčiama tyla. Niekas nepratarė nė žodžio: nei Glenarvanas, 
nei ledi Elena, nei majoras, nei pilies tarnai, tyliai susispietę 
apie šeimininkus. Bet visa savo laikysena šitie škotai protestavo 
prieš tokį anglų valdžios poelgį. 

Po valandėlės pirmas prabilo majoras: 

— Vadinasi, nebeturite jokios vilties? — kreipėsi jis į Glenar- 
vaną. 

— Jokios. 

— Tada aš pats eisiu pas juos ir... pažiūrėsime, — sušuko ma- 
žasis Robertas. 

Robertas nebaigė savo grasinimo, nes sesuo jį sulaikė. Bet 
sugniaužtas kumštis rodė nelabai taikius jo sumanymus. 

— Ne, Robertai, — tarė Merė Grant, — ne! Padėkokime gerie- 
siems senjorams už-tai, ką jie mums padarė. Amžinai būkime 
jiems dėkingi ir eikime sau. 

— Mere! — sušuko ledi Elena. 


— Mis, kur norite eiti? —- paklausė Glenarvanas. 


AN 

— Mano tėtis! — sušuko Merė Grant. 


— Aš nueisiu ir pulsiu karalienei po kojų, — atsakė mergi- 
na, — negi ji bus kurčia kaip akmuo vaikams, maldaujantiems 
gelbėti jų tėvą! 

Glenarvanas papurtė galvą, bet ne todėl, kad būtų abejojęs 
jos didenybės geraširdiškumu: jis gerai žinojo, kad Merė Grant 
negalės prie jos prieiti. Retas prašytojas pasiekia sosto papėdę, 
tartum ant karališkųjų rūmų vartų, kaip anglų laivuose ant vai- 
ro, būtų užrašyta: 

Passengers are veguested not to speak to the man at the wbeel.* 

Ledi Elena suprato vyro mintį. Ji žinojo, kad merginos žygis 
bus nesėkmingas, matė, koks beviltiškas dabar bus tų dviejų vai- 
kų gyvenimas. Tada jai dingrelėjo didelis ir kilnus sumanymas. 

— Mere Grant, - sušuko ji, - palaukite, mano vaikeli, ir pa- 
klausykite, ką jums pasakysiu. 

Mergina, paėmusi brolį už rankos, jau buvo beeinanti. Ji 
sustojo. 

Elena Glenarvan ašarų pilnomis akimis, susijaudinusi, bet 
pagyvėjusiu veidu priėjo prie vyro ir tvirtu balsu tarė: 

— Edvardai! Norėdamas mane pradžiuginti, jūs ketinote 
vykti su manim į smagią, kupiną malonumų jūros kelionę. Bet 
ar gali būti tikresnis ir naudingesnis džiaugsmas, kaip išgelbėti 
nelaiminguosius, kurių išsižadėjo tėvynė? 

— Elena! — sušuko Glenarvanas. 

— Taip, jūs mane suprantate, Edvardai. „Dunkanas“ — šau- 
nus ir geras laivas! Jis gali pakelti visus Pietų jūrų pavojus! Jis 
gali apiplaukti aplink pasaulį ir apiplauks, jei reikės! Vykime, 
Edvardai! Vykime ieškoti kapitono Granto! 

Glenarvanas, girdėdamas tokius drąsius žodžius, ištiesė ran- 
kas jaunajai žmonai; jis šypsojosi, spaudė ją prie širdies, o Merė 
ir Robertas bučiavo jai rankas. 


* Keleiviai prašomi nekalbėti su vairininku. (Aut. past.) 

lo jaudinančio reginio paveikti, pilies tarnai džiaugsmingai, 
visos širdies sušuko: 
Valio Laso poniai! Valio! Triskart valio ledi ir milordui 


Gilenarvanams! 


Penktas skyrius 
„DUNKANAS“ IŠPLAUKIA 


Jau buvome sakę, kad Elena Glenarvan buvo tvirtos ir tau- 
'ios sielos moteris. Tai neginčijamai įrodė paskutinis jos poel- 
vis. Glenarvanas visiškai pagrįstai didžiavosi kilnia žmona, kuri 
jį suprato ir sutiko lydėti kelionėje. Jau rada, kai Londone buvo 
atmestas jo prašymas, jam kilo mintis pačiam vykti gelbėti ka- 
pitono Granto; jis apie tai nepranešė iš anksto Elenai tik todėl, 
kad niekaip negalėjo apsiprasti su mintimi, jog juodviem reikės 
išsiskirti. Kadangi Elena prašėsi vykti drauge, visi svyravimai 
atkrito. Pilies tarnai džiaugsmingais šūksniais pritarė šiam pa- 
siūlymui: juk nuo jo priklauso jų brolių, škotų kaip jie, gyvybė; 
tad ir Glenarvanas iš visos širdies prisidėjo prie tarnų „valio!“ 
laso valdovės garbei. 

Nutarus vykti, nebuvo ko gaišti nė valandėlės. Tą pačią die- 
ną Glenarvanas telegrafu paliepė Džonui Menglui įvesti „Dun- 
kaną į Glazgo uostą ir viską paruošti kelionei Pietų jūromis, 
kuri galėjo pasidaryti kelione aplink pasaulį. Beje, kai ledi Elena 
pasiūlė keliauti, ji nėmaž neperdėjo „Dunkano“ gerųjų savybių: 
nepaprastai tvirtas ir greitas, jis drąsiai galėjo leistis į tolimąjį 
plaukiojimą. 

Tai buvo geriausios konstrukcijos garinė jachta dviejų šimtų 


dešimt tonų talpos; pirmieji laivai - Kolumbo, Vespučio, Pin- 


sono ir Magelano, — pasiekę Naujojo Pasaulio krantus, buvo 
daug mažesni“. 

„Dunkanas“ turėjo du stiebus: fokstiebį su foku, apatiniu 
ir viršutiniu formarseliu ir forbramseliu; bizanstiebį su bizaniu, 
fHagštoku, lotyniškuoju foku, didžiuoju bei mažuoju kliveriais 
ir štagburėm. Burių pakankamai, kad vėjas neštų jį kaip papras- 
tą kliperį; tačiau svarbiausia buvo jo korpuse garo mašina, nau- 
jausios sistemos, 160 arklio jėgų galingumo, su perkaitintuvais 
garo slėgiui pakelti. Sraigtų buvo du. Visos garo jėgos varomo 
„Dunkano“ didžiausias greitis viršijo iki šiol garlaivių pasiektą 
greitį. Iš tikrųjų per bandymus Klaido įlankoje jo patent-lagas** 
rodė septyniolika mylių per valandą. Taigi toks laivas puikiau- 
siai tiko plaukti aplink pasaulį. Džonui Menglui tereikėjo pasi- 
rūpinti vidaus sutvarkymu. 

Pirmiausia jis ėmėsi didinti triumus, kad tilptų kiek galima 
daugiau anglių, nes kelionėje sunku papildyti kuro atsargas. 
Su tokiu pat apdairumu į kambuzus Džonas Menglas pakrovė 
maisto dvejiems metams; pinigų jam netrūko, todėl dar nu- 
pirko sukiojamą patranką ir pastatė ant priešakinio denio. Juk 
nežinia, kas gali atsitikti, ir ne pro šalį turėti pabūklą, šaudantį 
aštuonių svarų sviediniais iš keturių mylių atstumo. 

Džonas Menglas, reikia pripažinti, savo darbą išmanė; nors 
dabar vadovavo tik pramoginei jachtai, tačiau buvo laikomas 
geriausiu Glazgo škiperiu. Jis buvo trisdešimties metų, rūstoko 
veido, tačiau narsus ir geros širdies. Jį dar vaiką Glenarvanų šei- 


ma paėmė į pilį ir išaugino puikiu jūreiviu. lolimojo plaukioji- 


* Į ketvirtą kelionę Kristupas Kolumbas išplaukė keturiais laivais. Didžioji, 
pagrindinė, karavelė, kurią vedė Kolumbas, buvo 70 tonų talpos; mažiau- 
sia — 50 tonų. Tai buvo tikri kabotažiniai laivai. (Aut. past.) 

** Patent-lagas — prietaisas laivo greičiui matuoti. (Ant. past.) 


mo kelionėse Džonas Menglas ne kartą įrodė savo apsukrumą, 
energiją ir šaltakraujiškumą. Lordo Glenarvano pasiūlymą va- 
dovauti „Dunkanui“ jis priėmė labai mielai, nes Malkolmo pi- 
lies šeimininką mylėjo kaip brolį ir ieškojo progos — dar nebuvo 
jos radęs — parodyti savo atsidavimui. 

Jo padėjėjas Tomas Ostinas buvo jūrų vilkas, vertas visiško 
pasitikėjimo. „Dunkano“ įgulos, kartu su kapitonu ir padėjė- 
ju, buvo dvidešimt penki žmonės. Visi jie kilę iš Dambartono 
grafystės, visi prityrę jūrininkai ir sudarė laive tikrą šaunuolių 
klaną, kuriame netrūko net ir tradicinio 6ag-piper“. Glenarva- 
nas turėjo būrį savo amatą mylinčių, ištikimų ir drąsių vyrų, 
ne tik gerų jūreivių, bet ir karių, pasirengusių lydėti jį į pavo- 
jingiausias ekspedicijas. „Dunkano“ įgula, sužinojusi, kur vyks- 
ta, netvėrė džiaugsmu ir savo entuziastingais „valio“ pažadino 
Dambartono uolų aidus. 

Džonas Menglas, kad ir kaip užsiėmęs laivo pakrovimu ir at- 
sargų sudarymu, nepamiršo įrengti ledi Elenos ir lordo Edvardo 
kajučių tai tolimai kelionei. Be to, jis pagalvojo, kur įkurdinti 
kapitono Granto vaikus, nes ledi Elena negalėjo užginti Merei 
vykti drauge „Dunkanu'. 

O mažasis Robertas tikriausiai būtų pasislėpęs jachtos triu- 
me, kad tik išplauktų. Jis būtų junga kaip Nelsonas ir Frankli- 
nas, kad tik jį priimtų į „Dunkaną“. Na ir pasipriešink tokiam 
berniukui! Niekas nė nebandė. Reikėjo net patenkinti jo pra- 
šymą „neleisti“ plaukti kaip keleiviui, nes jis norėjo tarnauti 
laive junga, naujoku ar jūreiviu. Džonui Menglui buvo pavesta 
mokyti jį jūreivystės. 

— Na, o jei aš būsiu netikęs, tegu man nesigaili botago, — 


tarė Robertas. 


* Bag-piper — muzikantas, grojąs dūdmaišiu. (Aut. past.) 


— Būk ramus, vaikeli, — rimtai atsakė Glenarvanas, bet ne- 
pridūrė, kad devyniauodegė katė* laivyne uždrausta ir, beje, vi- 
siškai nereikalinga „Dunkane“. 

Baigiant keleivių sąrašą, belieka paminėti majorą Maknab- 
są. Majoras buvo penkiasdešimties metų vyras, taisyklingo, ro- 
maus veido, nuostabiai gero būdo, kuklus, tylus ir švelnus; ėjo 
kur siunčiamas, visuomet dėl visko ir su visais sutiko, nesibarė, 
nesiginčijo, nesikarščiavo; tokiu pat žingsniu lipo laiptais į savo 
miegamąjį ir šovinių išraustos kurtinos pylimu, dėl nieko pa- 
saulyje nesijaudindamas, niekada nesutrikdamas, net jeigu Čia 
pat būtų kritęs patrankos sviedinys; rodės, jis taip ir mirs, ne- 
radęs progos supykti. Šis žmogus pasižymėjo ne tik aukščiau- 
sio laipsnio drąsa mūšio lauke, grynai fiziniu narsumu, bet ir 
moraline drąsa, tai yra sielos tvirtybe. Jei jis ir turėjo kokią ydą, 
nebent tą, kad buvo škotas nuo galvos iki kojų, grynakraujis 
kaledonietis, senųjų savo krašto papročių šalininkas. Todėl jis 
visiškai nenorėjo tarnauti Anglijoje ir majoro laipsnį gavo 42- 
ajame kalnų gvardijos pulke, juodojoje gvardijoje, kuri buvo 
sudaryta vien iš Škotijos bajorų. Kaip Glenarvanų pusbrolis, 
Maknabsas gyveno Malkolmo pilyje, bet, kaip majoras, manė, 
kad visai natūralu prisidėti prie „Dunkano“ ekspedicijos. 

Toks buvo jachtos personalas, nenumatytų aplinkybių pa- 
šauktas išvykti į vieną nuostabiausių šiais laikais kelionių. Kai 
„Dunkanas“ prisišvartavo Glazgo garlaivių prieplaukoje, jis pa- 
sidarė vieninteliu publikos smalsumo objektu; minios žmonių 
kasdien ėjo jo apžiūrėti; visi tik juo domėjosi ir apie jį kalbėjo; 
tai labai nepatiko kitiems kapitonams, ypač Bertonui: jo puiku- 


sis garlaivis „Skotija“ stovėjo šalia „Dunkano“ ir ruošėsi plaukti 


* Botagas trumpu storu kotu su devyniom šikšnelėm. (Aut. past.) 


į Kalkutą. Didžiulei „Škotijai“ „Dunkanas“ tebuvo paprastas 
fly-boat*. Vis dėlto į Glenarvano jachtą krypo visų dėmesys ir 
kasdien augo. 

Artėjo išvykimo diena. Džonas Menglas pasirodė esąs ap- 
sukrus ir sumanus; mėnesiui praslinkus nuo bandymų Klaido 
įlankoje, „Dunkanas“, pakrautas, aprūpintas maisto ir kuro at- 
sargomis, galėjo leistis į jūrą. Buvo nutarta išplaukti rugpjūčio 
25-ąją, kad jachta pasiektų Pietų pusrutulį, kai ten bus prasi- 
dėjęs pavasaris. 

Ne vienas, sužinojęs apie šį sumanymą, perspėdavo Gle- 
narvaną, kad kelionė būsianti sunki ir pavojinga; bet jis ne- 
kreipė į tai dėmesio ir pasiryžo palikti Malkolmo pilį. Be to, 
daugelis tų, kurie jam nepritarė, širdyje juo gėrėjosi. Paskui 
viešoji nuomonė drąsiai pakrypo į Glenarvano pusę, ir visi 
laikraščiai, išskyrus „valdžios organus“, vieningai pasmerkė 
admiraliteto lordų elgesį. Bet Glenarvano nejaudino nei pa- 
gyrimai, nei papeikimai: jis darė tai, ką privalėjo, o visa kita 
mažai paisė. 

Rugpjūčio 24-ąją Glenarvanas, ledi Elena, majoras Ma- 
knabsas, Merė ir Robertas Grantai, Olbinetas, jachtos virėjas, 
ir jo žmona, Elenos Glenarvan kambarinė, širdingiausiai atsi- 
sveikino su Malkolmo pilies tarnais. Po kelių valandų jie jau 
buvo laive. Glazgo gyventojai nuoširdžiai gėrėdamiesi sutiko 
ledi Eleną, jauną ir drąsią moterį, kuri atsisakė ramių praban- 
gaus gyvenimo malonumų ir skubėjo sudužusio laivo žmonėms 
į pagalbą. 

Glenarvano ir jo žmonos apartamentai užėmė viršutiniame 


denyje beveik visą „Dunkano“ vairinį galą: buvo įrengti du mie- 


* Fly-boat - olandiškas laivas. (Vert. past.) 


gamivji, salonas ir dvi prausyklos. Aplink kajutkompaniją buvo 
kitos šešios kajutės. Merei, Robertui, Olbinetui, jo žmonai ir 
majorui Maknabsui. Džono Menglo ir Tomo Ostino kajutės 
buvo už jų, prie viršutinio denio. Jachtos įgula labai patogiai 
įsikūrė tarpudenyje, nes, be anglių, ginklų ir maisto, jokių kitų 
krovinių laive nebuvo. Taigi vidaus įrengimams vietos užteko, 
ir Džonas Menglas ją puikiai išnaudojo. 

„Dunkanas“ turėjo išvykti naktį iš rugpjūčio 24-osios į 25- 
ąją, trečią valandą, kai tik prasidės atoslūgis. Aštuntą valandą 
vakaro lordas Glenarvanas ir jo svečiai, visa komanda, nuo kū- 
riko iki kapitono, iš jachtos nuėjo į senovinę Glazgo katedrą. 

Vidurnaktį buvo užkurtos krosnys; kapitonas įsakė jas to- 
lydžio kaitinti, ir netrukus juodų dūmų kamuoliai sumišo su 
nakties migla. „Dunkano“ burės buvo rūpestingai įmautos į 
audeklo makštis, kad neapneštų suodžiai, nes pūtė pietvakarių 
vėjas ir jų nebuvo galima iškelti. 

Antrą valandą „Dunkanas“ nuo katiluose uždaryto garo 
ėmė drebėti. Manometras rodė keturias atmosferas. Perkaitin- 
tas garas sušvilpė pro vožtuvus. Vandens lygis laikėsi vienodai: 
potvynis baigėsi, o atoslūgis dar neprasidėjo; švito, ir jau galėjai 
įžiūrėti Klaido sąsiaurį tarp akmeninių gairių, kurių švyturiai 
blyško ryto aušroje. Buvo pars laikas išplaukti. 

Džonas Menglas pasiuntė jūrininką pranešti apie tai Gle- 
narvanui; šis tučtuojau užlipo ant denio. 

Netrukus prasidėjo atoslūgis. „Dunkanas“ kelis kartus smar- 
kiai sušvilpė, atleido lynus ir atsiskyrė nuo kitų laivų. Sraigtas 
ėmė suktis, ir jachta įplaukė į upės kanalą. Džonui nereikėjo 
locmano; jis puikiai pažinojo Klaido sąsiaurį, ir joks kitas, kad 
ir įgudęs jūreivis nebūtų geriau vedęs laivo: tyliai ir tvirtai deši- 


ne ranka valdė mašiną, kaire — vairą. Greitai išnyko paskutiniai 


pakrančių fabrikai, šen bei ten ant kalvų pasirodė vilos, nuščiu- 
vo miesto triukšmas. 

Po valandos „Dunkanas“ praskriejo pro Dambartono uolas. 
Dar po dviejų valandų jau buvo Klaido įlankoje. Šeštą valandą 
ryto aplenkė Kenterio molą ir iš Šiaurės kanalo išplaukė į pla- 


tųjį vandenyną. 


Šeštas skyrius 


KELEIVIS IŠ ŠEŠTOS KAJUTĖS 


Pirmą dieną jūra buvo gana nerami; į vakarą papūtė žvar- 
besnis vėjas. „Dunkaną“ labai supo, ir gerai, kad moterys nesi- 
rodė ant denio, o gulėjo savo kajutėse. 

Bet kitą dieną vėjas iš karto pasikeitė. Kapitonas Džonas 
liepė iškelti toką, bizanį, formarselį, ir supimas sumažėjo. Iš- 
aušus ledi Elena ir Merė Grant užlipo ant denio, kur jau rado 
Glenarvaną, majorą ir kapitoną. Saulėtekis buvo nuostabus. 
Saulė kilo iš vandenyno it metalinis Ruolzo būdu paauksuotas 
diskas iš didžiulės galvaninės vonios. „Dunkanas“ skriejo nu- 
žertas skaisčios šviesos ir tikrai atrodė, kad ne vėjas, o spindu- 
liai ištempė bures. 

Jachtos keleiviai, tylūs ir susikaupę, žiūrėjo, kaip teka spin- 
duliuojantis šviesulys. 

— Koks nuostabus vaizdas! — pagaliau tarė ledi Elena. — Bus 
graži diena. Kad tik vėjas būtų palankus, neatsigręžtų iš kitos 
pusės. 

— Nėr ko geriau norėti, brangioji Elena, - atsakė Glenarva- 
nas. — Negalima nusiskųsti kelionės pradžia. 


— Brangusis Edvardai, ar ilgai ji užtruks? 


— Džonas mums atsakys, — tarė Glenarvanas. — Ar gerai 
plaukiame? Jūs patenkintas laivu, Džonai? 

— Labai patenkintas, sere, - atsakė Džonas. - Puikiausias 
laivas, ir jūreiviui — vienas malonumas jame. Korpusas ir ma- 
šinų skyrius veikia sutartinai. Jūs matot, koks lygus kilvateris 
driekiasi už jachtos, kaip lengvai ji skrodžia bangas. Mes plau- 
kiame po 17 mylių per valandą. Jei ir toliau nemažinsime grei- 
čio, po dešimties dienų pasieksime pusiaują ir anksčiau negu 
per penkias savaites aplenksime Horno kyšulį. 

— Mere, girdite, — tarė Elena, — anksčiau negu per penkias 
savaites! 

— Taip, ponia, girdžiu, — atsiliepė mergina, — ir mano širdis 
ėmė smarkiau plakti po šių kapitono žodžių. 

— O kaip pakeliate šią kelionę, mis Mere? — pasiteiravo Gle- 
narvanas. 

— Gana gerai, misteri Glenarvanai, ir kokių nors ypatingų 
nemalonumų dar nepatyriau. Be to, greit visiškai priprasiu. 

— O mūsų mažasis Robertas? 

— A, Robertas, —- atsakė Džonas Menglas. — Jei jis ne ma- 
šinų skyriuje, tai tikriausiai stiebo viršūnėje. Berniukui jūros 
lisa — juokai. Na, štai, matote jį? 

Visų žvilgsniai nukrypo į fokstiebį, kur parodė kapitonas: 
ten ant forbramselio topenanto, šimto pėdų aukštyje, kyburia- 
vo Robertas. Merė krūptelėjo iš siaubo. 

— O, būkite rami, mis, — tarė Džonas Menglas, — aš atsakau 
už jį ir prižadu, jog netrukus pristatysiu kapitonui Grantui šau- 
nų jūrų vilkiuką; mes surasime garbingąjį kapitoną! 

— Ak, kad taip būtų, misteri Džonai! — atsakė mergina. 

— Brangusis vaikeli, — tarė Glenarvanas, — mūsų ekspedicijai 


turi pasisekti. Pažvelkite į šiuos šaunius vyrus, parinktus tokiam 

kilniam darbui. Šis žygis mums pasiseks, ir be jokių sunkumų. 
Aš pažadėjau ledi Elenai pramogų kelionę ir esu tikras, kad te- 
sėsiu žodį. 

— Edvardai, jūs geriausias žmogus pasaulyje, — tarė Elena. 

— Nieko panašaus, bet turiu geriausią įgulą geriausiame lai- 
ve. Argi nesižavite mūsų „Dunkanu“, mis Mere? 

— Atvirkščiai, sere, - atsakė mergina. — Žaviuosi juo kaip 
tikra žinovė. 

— Šit kaip! 

— Dar vaikas būdama, žaisdavau laivuose, kuriais plaukiojo 
mano tėvas. Iš manęs būtų buvęs neblogas jūreivis... Jei reikė- 
tų, Manau, sugebėčiau rišti rifus ar supinti linį. 

— O mis, ką jūs sakote! - sušuko Džonas Menglas. 

— Jei taip, — tarė Glenarvanas, — jūs susidraugausite su ka- 
pitonu Džonu, nes, jo manymu, niekas pasaulyje neprilygsta 
jūreivio amatui. Jis nenumato nieko kito net ir moteriai! Ar ne 
taip, Džonai? 

— Žinoma, sere, — atsakė jaunasis kapitonas, — tačiau turiu 
pripažinti, kad mis Grant labiau tinka būti ant denio, negu 
tempti bramselį, bet man itin malonu girdėti ją taip šnekant. 

— Ir ypač, kad ji žavisi „Dunkanu“, — pajuokavo Glenarvanas. 

— O, jis to vertas, — atsakė Džonas. 

— Žinote, — tarė ledi Elena, — jūs taip didžiuojatės jachta, 
jog man kilo noras apžiūrėti ją iki pat triumo ir pamatyti, kaip 
įsikūrė tarpudenyje mūsų šaunūs jūreiviai. 

— Puikiausiai, - atsakė Džonas, — jie čia kaip namie. 

— Jie tikrai kaip namie, brangioji Elena, — pritarė Glenarva- 
nas. — Ši jachta — dalelė mūsų Senosios Kaledonijos! Tai Dam- 
bartono grafystės gabalas, plaukiąs jūromis. Taigi mes tebesame 
savame krašte! „Dunkanas“ — Malkolmo pilis, o vandenynas — 


Lomondo ežeras! 


— Jei taip, brangusis Edvardai, suteikite mums garbę ir apro- 
dykite pilį, - tarė ledi Elena. 

— Labai prašom, ponia, — sutiko Glenarvanas, — tik pirma 
leiskite man įspėti Olbinetą. 

Jachtos virėjas buvo puikus kulinaras, nors škotas, bet dėl 
savo gebėjimų galįs vadintis prancūzu; beje, jis ir savo pareigas 
vykdė uoliai ir sumaniai. Pašauktas tuojau atėjo. 

— Olbinetai, prieš pusryčius mes norime pasivaikščioti, — 
tarė Glenarvanas, lyg būtų kalbama apie pasivaikščiojimą Tar- 
bete ar prie Ketrinos ežero. — Tikiuosi, kad grįžę stalą rasime 
jau padengtą. 

Olbinetas oriai nusilenkė. 

— Jūs mus lydėsite, majore? — paklausė ledi Elena. 

— Kaip liepsite, — atsakė Maknabsas. 

— O, majoras skendi cigaro dūmuose, ir nereikia jo judinti. 
Aš jums jį pristatau kaip atkaklų rūkalių, mis Grant. Jis rūko 
visą laiką, net ir miegodamas. 

Majoras linktelėjo galvą, o Glenarvanas su kitais keleiviais 
nusileido į tarpudenį. 

Maknabsas, likęs vienas ir savo papratimu kalbėdamas pats 
su savimi, bet niekada sau neprieštaraudamas, apsigaubė dar 
tirštesniu dūmų debesiu. Jis stovėjo nejudėdamas ir žiūrėjo į 
jachtos kilvaterį. Po keleto minučių tokio nebylaus stebėjimo 
jis atsigręžė ir išvydo priešais naują asmenį. Jei iš viso kas nors 
būtų galėjęs nustebinti majorą, šis susitikimas būtų jį nustebi- 
nęs, nes keleivis buvo jam visiškai nematytas. 

Šis aukštas prakaulis vyras buvo apie keturiasdešimties metų. 
Jis panėšėjo į ilgą vinį su didele galva. Ir iš tikrųjų jo galva buvo 
plati ir tvirta, kakta aukšta, nosis ilga, burna stambi, smakras 
atsikišęs. Akys slėpėsi už didžiulių apvalių akinių ir buvo kaž- 

kokios keistos, kaip sergančių niktalopija*. Veidas rodė jį esant 
protingą ir linksmą žmogų. Buvo matyti, kad jis anaiptol ne iš tų 
atstumiančios išvaizdos rimtuolių, kurie iš principo niekada ne- 
sijuokia ir savo menkumą dangsto griežta kauke. Iš jo nerūpes- 
tingumo ir nesivaržymo galėjai spręsti, kad į žmones ir daiktus 
jis žiūri iš gerosios pusės. Jis dar nebuvo nė žodžio ištaręs, tačiau 
jautei, kad jis šnekus ir, be to, išsiblaškęs: nemato, į ką žiūri, ir 
negirdi, ko klauso. Nešiojo kelioninę kepurę, stiprius geltonus 
batus ir odinius getrus, rudo aksomo kelnes ir tos pačios medžia- 
gos švarką su daugybe kišenių, išsipūtusių nuo užrašų knygelių, 
bloknotų, piniginių ir begalės kitų daiktelių, ne tik nenaudingų, 
bet ir nereikalingų; ilgas žiūronas tabalavo jam ant juostelės. 

Judrusis nepažįstamasis buvo priešingybė ramiam majorui. 
Jis sukiojosi aplink Maknabsą, apžiūrinėjo jį, klausiamai žvilg- 
čiojo, o šis net nesiteikė pasiteirauti, iš kur jis, kur vyksta ir 
kaip pateko į „Dunkaną“. 

Paslaptingasis asmuo, pamatęs, kad visos jo pastangos su- 
dūžta į majoro abejingumą, čiupo žiūronus, kurie ištraukti 
buvo keturių pėdų ilgio, nutaikė į akiračio liniją, kur dangus 
susilieja su vandeniu, ir sustingo plačiai pražergęs kojas, pana- 
šus į kelio stulpą; pasižvalgęs kokias penkias minutes, nuleido 
žiūroną ir, pastatęs ant denio, pasirėmė juo nelyginant lazda. 
Bet tą pačią akimirką vamzdžiai susistūmė, ir naujasis keleivis, 
staiga nebetekęs atramos, vos neišsitiesė prie bizanstiebio. 

Kiekvienas kitas majoro vietoje būtų bent šyptelėjęs. Majo- 
ras net antakių nesuraukė. Tada nepažįstamasis pasiryžo. 

— Virėjau! — sušuko jis, ir iš karto galėjai suprasti, kad tai 


svetimšalis. 


* Niktalopija — akių liga, kai žmogus gali matyti daiktus tamsoje. (Aut. past.) 


Jis luktelėjo valandėlę. Niekas nepasirodė. 

— Virėjau! — pakartojo jis dar garsiau. 

Kaip tik tuo metu pro šalį ėjo Olbinetas į virtuvę po škan- 
cais. Kaip jis nustebo, išgirdęs, kad jį šaukia tas visai nepažįsta- 
mas ilgšis! 

„Kas jis toks? — pamanė Olbinetas. — Misterio Glenarvano 
draugas? Negali būti.“ 

Tačiau užlipo ant denio ir prisiartino prie nepažįstamojo. 

— Jūs esate laivo virėjas? — paklausė tas. 

— Taip, pone, - atsakė Olbinetas, —- bet aš neturėjau gar- 
bės.. 

— Aš esu keleivis iš šeštos kajutės. 

— Šeštos? — pakartojo virėjas. 

— Taigi. O jūs kaip vadinatės? 

— Olbinetas. 

— Na, Olbinetai, mano mielas, — tarė keleivis iš šeštos kaju- 
tės. — Laikas būtų pagalvoti apie pusryčius, ir kuo veikiausiai. 
Štai jau trisdešimt šešios valandos, kai esu nevalgęs, arba teisin- 
giau, trisdešimt šešias valandas miegojau, o tai atleistina žmo- 
gui, kuris, niekur nesustodamas, atvyko iš Paryžiaus į Glazgą. 
Malonėkite pasakyti, kurią valandą čia pusryčiaujama? 

— Devintą, — mechaniškai atsakė Olbinetas. 

Svetimšalis norėjo pasižiūrėti į savo laikrodį, bet ilgokai už- 
truko, kol surado jį tik devintoje kišenėje. 

— Puiku, — tarė jis, - dar nėra aštuonių. Na, o kol aš sulauk- 
siu pusryčių, atneškite man, Olbinetai, biskvitą ir stiklą vyno, 
nes aš taip išbadėjęs, jog nebepastoviu ant kojų. 

Olbinetas klausėsi nieko nesuprasdamas; be to, nepažįsta- 
masis tarškėjo be atvangos, nepaprastai lengvai peršokdamas 


nuo vienos temos prie kitos. 


— Na, o kapitonas? — klausinėjo jis. — Ar kapitonas dar neat- 
sikėlęs? O jo padėjėjas? Ką veikia padėjėjas? Ar jis taip pat mie- 
ga? Laimė, oras gražus, vėjas palankus, ir laivas plaukia pats... 

Vos tiktai jis ištarė šiuos žodžius, ant juto laiptelių pasirodė 
Džonas Menglas. 

— Štai ir kapitonas, — tarė Olbinetas. 

— Ak, kaip aš džiaugiuosi, — sušuko nepažįstamasis, — kaip 
aš džiaugiuosi, kapitone Bertonai, susipažinęs su jumis! 

Džonas Menglas apstulbo; jis ne tiek stebėjosi vadinamas 
kapitonu Bertonu, kiek matydamas savo laive tą svetimšalį. 

O anas varė toliau: 

— Leiskite man paspausti jums ranką. Aš to nepadariau už- 
vakar vakare, nes, laivui rengiantis išplaukti, nedera jūsų truk- 
dyti. Ber šiandien, kapitone, aš tikrai laimingas susipažinęs su 
jumis. 

Džonas Menglas, išplėtęs akis, žiūrėjo čia į Olbinetą, čia į 
naująjį atvykėlį. 

— Dabar susipažinome, brangusis kapitone, ir štai mes jau 
seni draugai. Galime ir pašnekučiuoti. Sakykite, jūs patenkin- 
tas „Škotija“? 

— Apie kokią „Škotiją“ kalbate? — tarė pagaliau Džonas 
Menglas. 

— Betgi „Škotija“, kuria plaukiame, puikus laivas, jį man 
išgyrė ne mažiau kaip ir šaunųjį jo kapitoną Bertoną. Jūs bene 
būsite didžiojo keliautojo po Atriką giminaitis? Drąsus vyras. 
Jei taip, sveikinu! 

— Pone, - tarė Džonas Menglas, — aš nesu ne tik keliautojo 
Bertono giminaitis, bet netgi kapitonas Bertonas. 

— A, vadinas, dabar kalbuosi su „Škotijos“ kapitono padėjė- 


ju Misteriu Berdnesu. 


— Misteriu Berdnesu? — pakartojo Džonas Menglas, kuris 
jau pradėjo susivokti, tik nežinojo, su kuo kalba: su bepročiu 
ar su kokiu plevėsa? Jis jau buvo benorįs griežtai išsiaiškinti tą 
kausimą, bet ant denio pasirodė Glenarvanas, jo žmona ir mis 
Grant. Nepažįstamasis, pastebėjęs juos, sušuko: 

— O), keleiviai, keleiviai! Puiku! Tikiuosi, misteri Berdnesai, 
kad mane supažindinsite. 

Nelaukdamas Džono Menglo tarpininkavimo, jis kuo lais- 
viausiai žengė į priekį. 

— Ponia, — tarė jis mis Grant, - panele, — ledi Elenai, — 
pone, — pridūrė kreipdamasis į Glenarvaną. 

— Misteris Glenarvanas, — tarė Džonas Menglas. 

— Sere, — kalbėjo toliau nepažįstamasis, — prašau man atleisti, 
kad pats prisistatau, bet jūroje nėra ko taip griežtai paisyti etike- 
to. Tikiuosi, kad netrukus susibičiuliausime ir kelionė „Škotija“ 
ponių draugystėje mums atrodys ir trumpa, ir maloni. 

Ledi Elena ir mis Grant nesusigriebė, ką atsakyti. Jos visiš- 
kai nesuprato, kaip tas pašalinis asmuo pateko į „Dunkaną . 

— Pone, — tarė tada Glenarvanas, —- su kuo turiu garbę kal- 
bėti? 

— Su Žaku Eljasenu Fransua Mari Paganeliu, Paryžiaus Geo- 
grafų draugijos sekretoriumi, Berlyno, Bombėjaus, Darmštato, 
Leipcigo, Londono, Peterburgo, Vienos, Niujorko Geografų 
draugijų nariu korespondentu, Rytų Indijos Karališkojo geo- 
grafijos ir etnografijos instituto garbės nariu, kuris, dvidešimt 
penkerius savo gyvenimo metus studijavęs geogratiją kabinete, 
nusprendė pereiti į aktyviųjų mokslo veikėjų gretas ir plaukia 
į Indiją norėdamas susieti jų darbus su didžiųjų keliautojų at- 


radimais! 


Septintas skyrius 


Iš KUR ATVYKO IR KUR PLAUKIA 
ZAKAS PAGANELIS 


Geografų draugijos sekretorius, matyt, buvo malonus žmo- 
gus, nes visa tai pasakė itin dailiai. Beje, Glenarvanas puikiai ži- 
nojo, su kuo šnekasi. Apie Žaką Paganelį ir jo nuopelnus daug 
buvo girdėjęs. Savo geografiniais darbais, pranešimais apie nau- 
jus atradimus, spausdinamais draugijos biuleteniais, susirašinė- 
jimu su visu pasauliu jis garsėjo kaip vienas žymiausių Pran- 
cūzijos mokslininkų. Taigi Glenarvanas širdingai padavė ranką 
nelauktajam svečiui. 

— O dabar, kai vienas kitam prisistatėme, — pridūrė jis, — gal 
malonėsite, pone Paganeli, atsakyti man į vieną klausimą? 

— Nors į dvidešimt, — atsakė Žakas Paganelis. — Pasikalbėti 
su jumis man visuomet bus malonu. 

— Jūs įsėdote į šį laivą užvakar vakare? 

— Taip, pone, užvakar vakare aštuntą valandą. Iššokęs iš 
Kaledonijos greitojo traukinio, sėdau į kebą, o iš jo — tiesiai į 
„Škotiją“: šeštą kajutę buvau užsisakęs iš Paryžiaus. Naktis buvo 
apsiniaukusi. Laive nesutikau nė gyvos dvasios. Jaučiausi nu- 
vargęs po trisdešimties valandų kelionės, be to, žinojau, kad 
geriausias vaistas nuo jūros ligos — gulėti ir pirmomis dienomis 
nesikelti iš lovos; aš tučtuojau taip padariau ir, tikėkite manimi, 
sąžiningai išmiegojau trisdešimt šešias valandas. 

Dabar Žako Paganelio klausytojai suprato, kaip jis pas juos 
pateko. Prancūzų keliautojas apsirikęs įsėdo į jų laivą. Viskas 
paaiškėjo. Tačiau ką pasakys mokslininkas geografas, kai suži- 


nos laivo vardą ir maršrutą? 


— Vadinasi, pone Paganeli, — tarė Glenarvanas, — savo kelio- 
nių pradiniu punktu pasirinkote Kalkutą? 

— Taip, pone. Aš visą gyvenimą puoselėjau mintį pamatyti 
Indiją. Dramblių tėvynėje pagaliau įsikūnys gražiausia mano 
svajonė. 

— Tad jums, pone Paganeli, nebūtų vis tiek, jei tektų aplan- 
kyti kurį nors kitą kraštą? 

— Ne, pone, man tai būtų netgi nemalonu, nes turiu reko- 
mendacinį laišką lordui Somersetui, Indijos generalgubernato- 
riui, be to, Geografų draugija man pavedė vieną uždavinį. 

— A, jums pavestas uždavinys? 

— Taip. Man pasiūlyta viena naudinga ir įdomi kelionė, ku- 
rios planą sudarė mano draugas ir kolega mokslininkas Vivje- 
nas de Sen Martenas. Iš tikrųjų man teks eiti brolių Šlaginvaitų, 
pulkininko Vou, Vebo, Hodžsono, misionierių Huko ir Gabė, 
Murkrofto, Žiulio Remi ir daugelio kitų garsių keliautojų pė- 
domis. Aš noriu padaryti tai, kas 1846 metais nepavyko misi- 
onieriui Krikui, žodžiu, ištirti Jaru Dzangbo Ču upę, kuri teka 
šiaurine Himalajų papėde ir tūkstančio penkių šimtų kilometrų 
ruožu drėkina Tibetą; reikia pagaliau sužinoti, ar ši upė į šiaurės 
rytus nuo Asamo įteka į Bramaputrą. Aukso medalis, sere, ga- 
rantuotas keliautojui, kuriam pasiseks įvykdyti vieną karščiau- 
sių troškimų Indijos geografijoje. 

Paganelis buvo puikus. Jis kalbėjo nepaprastai užsidegęs. 
Leidosi nešamas lakių fantazijos sparnų. Jį sustabdyti būtų buvę 
neįmanoma, kaip ir užtvenkti Reiną prie Šafuzeno slenksčių. 

— Pone Žakai Paganeli, - tarė Glenarvanas, valandėlę tylė- 
jęs, — tai tikrai puiki kelionė, ir mokslas jums bus labai dėkin- 
gas; tačiau aš nenoriu ilgiau slėpti jūsų apsirikimo: jums teks 


bent laikinai atsisakyti malonumo aplankyti Indiją. 

— „Dunkana 


— Atsisakyti? Kodėl? 

— Todėl, kad kiekvieną minutę tolstate nuo Indijos pusia- 
salio. 

— Kaip! Kapitone Bertonai... 

— Aš ne kapitonas Bertonas, - atsakė Džonas Menglas. 

— Bet čia „Škotija“? 

— Ne, ne „Škotija“! 

Neįmanoma apsakyti, kaip nustebo Paganelis. Jis žvilgčiojo 
paciliui čia į visada rimtą Edvardą Glenarvaną, čia į jo žmoną 
Eleną ir Merę Grant, kurių veiduose buvo matyti gaili užuojau- 
ta, čia į besišypsantį Džoną Menglą, į majorą, kuris nė nesukru- 
tėjo. Paskui, gūžtelėjęs pečiais ir nuleidęs nuo kaktos ant nosies 
akinius, sušuko: 

— Tai bent pokštas! 

Bet tą akimirką jo akys sustojo ties vairo ratu, ant kurio 
buvo užrašyti du žodžiai: 


DUNKANAS 
GLAZGAS 


— „Dunkanas ! „Dunkanas !- sušuko jis, tikrai nusiminęs. 

Paskui galvotrūkčiais nubildėjo juto laiptais į savo kajutę. 

Vos tik nelaimingasis mokslininkas dingo, visi, išskyrus ma- 
jorą, nebegalėjo susilaikyti iš juoko, kvatojo net ir jūreiviai. Tiek 
jau to, pasitaiko įsėsti ne į tą traukinį. Pusė bėdos, kai apsižiūri 
važiuojąs ne Dambartono, o Edinburgo link! Bet apsirikti ir 
patekti ne į tą laivą, plaukti į Čilę, kai reikia į Indiją, — didesnio 
išsiblaškymo nebegali būti. 

— Beje, Zaku Paganeliu aš nė kiek nesistebiu, — tarė Glenar- 
vanas. — Apie jį pasakojama nemaža tokių juokingų atsitikimų. 


Jo išleistas žinomas Amerikos žemėlapis, kuriame rasi Japoniją. 
Tačiau, kad ir toks išsiblaškęs, jis žymus mokslininkas ir vienas 
periausių Prancūzijos geografų. 

— Bet ką darysime su tuo nelaiminguoju? — paklausė ledi 
Elena. —- Negi vešimės į Patagoniją? 

— O kodėl ne? — rimtai paprieštaravo Maknabsas. — Mes juk 
niekuo dėti, kad jis toks išsiblaškęs. O jeigu jis dabar, sakysime, 
važiuotų traukiniu. Ar jį sustabdytų? 

— Ne, bet išliptų artimiausioje stotyje, — atsakė ledi Elena. 

— Na, ką gi, jis galės pasielgti kaip tinkamas pirmoje mūsų 
sustojimo vietoje, — tarė Glenarvanas. 

Tą akimirką Paganelis, susigėdęs ir pasigailėtinas, įsitikinęs, 
kad lagaminai jachtoje, vėl pasirodė ant denio. Jis be perstojo 
kartojo nelemtus žodžius „Dunkanas“! „Dunkanas“!, tarytum 
kitokių nė nebuvo jo leksikone. Jis vaikštinėjo, apžiūrinėjo 
jachtos stiebus ir lyg ko klausinėjo nebylų horizontą. Pagaliau 
vėl priėjo prie Glenarvano. 

— O kur plaukia „Dunkanas'? 

— Į Ameriką, pone Paganeli. 

— O tiksliau kur? 

— Į Konsepsjoną. 

— Į Čilę! Į Čilę! - šūktelėjo nelaimingasis geografas. — O juk 
man duotas uždavinys vykti į Indiją! Ką pasakys ponas Katr- 
fažas, centrinės komisijos pirmininkas! Ir ponas d Avezakas! Ir 
ponas Kortamberas! Ir Vivjenas de Sen Martenas! Kaip aš pasi- 
rodysiu draugijos posėdžiuose! 

— Nenusiminkite, pone Paganeli, - tarė Glenarvanas. — Vis- 
ką dar galima atitaisyti, ir jums teks palyginti tik truputį sugaiš- 
ti. Jaru Dzangbo Ču upė visados jūsų palauks Tibeto kalnuose. 
Mes netrukus sustosime Madeiroje, ir ten rasite laivą, kuriuo 


grįšite į Europą. 


— Dėkoju, pone, ką gi padarysi. Pamanykite, koks nepa- 
prastas nuotykis! Tik man taip atsitinka. Aš juk buvau užsisakęs 
kajutę „Škotijoje“! 

— Apie „Škotiją“ patarčiau jums kol kas nebegalvoti. 

— „Dunkanas — pramoginė jachta? — tarė Paganelis, dar 
sykį apžiūrėjęs laivą. 

— Taip, pone, - atsakė Džonas Menglas, — ir ji priklauso 
misteriui Glenarvanui. 

— Kuris iš visos širdies prašo jus pasisvečiuoti, — pridūrė 
Glenarvanas. 

— Labai labai jums dėkoju, — atsakė Paganelis. — Tikrai esu 
sujaudintas jūsų mandagumo; bet leiskite man pareikšti mažytę 
pastabą: koks puikus kraštas Indija! Ten keliautojų laukia nuos- 
tabiausi netikėtumai. Ponios turbūt dar tenai nebuvusios... 
Vairininkui reikėtų tik pasukti ratą, ir „Dunkanas“ lengvai ga- 
lėtų skrieti į Kalkutą, kaip ir į Konsepsjoną. O kadangi plaukia- 
te savo malonumui... 

Išgirdę Paganelio pasiūlymą, visi papurtė galvas, ir moksli- 
ninkas nutilo nebaigęs sakinio. 

— Pone Paganeli, — tarė tada ledi Elena, - jei tai būtų kelio- 
nė savo malonumui, aš jums atsakyčiau: plaukime visi kartu į 
Indiją, ir vyras manęs neatkalbinėtų. Bet „Dunkanas“ plaukia 
į Patagoniją pargabenti laivo katastrofos aukų ir negali pakeisti 
tokios humaniškos paskirties... 

Per keletą minučių prancūzas keliautojas sužinojo, kas buvo 
atsitikę. Jį sujaudino stebuklinga dokumentų suradimo ir kapi- 
tono Granto istorija, taip pat taurus ledi Elenos pasiūlymas. 

— Ponia, — tarė jis, — leiskite pareikšti jums, kad žaviuosi, be 
galo žaviuosi jūsų elgesiu. Tegu jūsų jachta plaukia savo keliu; 


mane sąžinė graužtų, jei bent vieną dieną ją sugaišinčiau. 


— Tai gal prisidėsite prie mūsų ieškojimų? — paklausė ledi 
Elena. 

— Deja, neįmanoma, ponia. Aš turiu įvykdyti pavestą užda- 
vinį. Išlipsiu pirmoje jūsų sustojimo vietoje... 

— Vadinasi, Madeiroje, — tarė Džonas Menglas. 

— Tebūnie Madeiroje. Iš ten tik šimtas aštuoniasdešimt Ijė 
iki Lisabonos, ir, manau, sulauksiu kokios nors susisiekimo 
priemonės. 

— Gerai, pone Paganeli, — tarė Glenarvanas, - bus padaryta, 
kaip pageidaujate, o aš savo ruožtu džiaugiuosi, kad paviešėsite 
mano jachtoje. Norėčiau, kad per daug nenuobodžiautumėte 
mūsų draugėje! 

— O misteri Glenarvanai, — sušuko mokslininkas, — aš dar 
labiau džiaugiuosi, taip maloniai apsirikęs! Vis dėlto labai juo- 
kinga, kad plauki į Ameriką, kai tau reikia į Indiją! 

Liūdna pastaba, tačiau Paganelis daugiau nesigraužė, kad 
teks pavėluoti: vis tiek nieko nebegalėjo pakeisti. Jis pasirodė 
esąs mielas, linksmas ir, žinoma, išsiblaškęs. Jis žavėjo mote- 
ris gera nuotaika. Į vakarą jau buvo su visais susidraugavęs. Jis 
paprašė parodyti dokumentą. Studijavo jį rūpestingai, ilgai ir 
kruopščiai. Jo nuomone, jokio kito aiškinimo negalį būti. Jis 
labai užjautė Merę Grant ir jos brolį. Sustiprino jų viltį. Nupie- 
šė, kaip viskas toliau klosis, patikino, kad „Dunkano“ kelionės 
sėkmė — neginčytina, ir mergina, klausydamasi jo žodžių, netgi 
nusišypsojo. Iš tikrųjų, jeigu ne jo uždavinys, jis irgi leistųsi 
ieškoti kapitono Granto! 

O kai Paganelis sužinojo, kad Elena Glenarvan yra Vilja- 
mo Tafnelio duktė, iš jo lūpų pasipylė pasigėrėjimo šūksniai. 
Jis pažinęs jos tėvą. Koks drąsus mokslininkas! Kokius laiškus 
jie rašydavę vienas kitam, kai Viljamas Tafnelis buvo draugijos 


narys korespondentas! Koks susitikimas ir kokia džiaugsminga 
kelionė su Viljamo Tafnelio dukterimi! 

Pagaliau jis paprašė leisti ją pabučiuoti. Ledi Elena sutiko, 
nors tai gal buvo kiek „nepadoru'. 


Aštuntas skyrius 


„DUNKANE VIENU GERU 
ŽMOGUMI DAUGIAU 


Palanki Šiaurės Afrikos srovė greitai nešė jachtą prie pusiaujo. 
Rugpjūčio 30 dieną horizonte iškilo Madeiros salos. Glenarva- 
nas, tesėdamas savo pažadą, pasiūlė naujajam svečiui čia išlipti. 

— Brangusis Glenarvanai, - atsakė Paganelis, — aš nebesivar- 
žysiu jūsų. Ar anksčiau, kol manęs dar nebuvo laive, ketinote 
sustoti Madeiroje? 

— Ne, — tarė Glenarvanas. 

— Na, tai leiskite man pasinaudoti savo nelemto išsiblaš- 
kymo pasekmėmis. Madeira — per daug žinoma sala. Joje nėra 
nieko įdomaus geografui. Viskas pasakyta, viskas parašyta apie 
tas salas, kur, beje, vynmedžiai visiškai sunykę. Įsivaizduokite, 
Madeiroje nebėra vynuogių! Vyno gamyba, 1813 metais išau- 
gusi iki dvidešimt dviejų tūkstančių pipų“, 1845 metais smu- 
ko iki dviejų tūkstančių šešių šimtų šešiasdešimt devynių pipų! 
Dabar nesiekia nė penkių šimtų! Liūdnas vaizdas. Jeigu jums 
būtų vis tiek, prašyčiau sustoti Kanarų salyne!.. 

— Gerai, sustosime Kanarų salyne, — atsakė Glenarvanas. — 


Mums neteks dėl to pasukti iš kelio. 


* Pipas — 50 hektolitrų. (Aut. past.) 

— Aš tai žinau, brangusis Glenarvanai! Matote, Kanarų sa- 
lyne yra trys grupės, įdomios tyrinėti, nekalbant jau apie Tene- 
rifės viršukalnę, kurią visą laiką troškau pamatyti. Dabar kaip 
tik pasitaiko proga. Aš ja pasinaudosiu ir, kol sulauksiu laivo, 
plaukiančio į Europą, užkopsiu į šį garsųjį kalną. 

— Kaip jums patinka, brangusis Paganeli, - atsakė Glenar- 
vanas, kuris negalėjo susilaikyti nenusišypsojęs. 

Ir buvo ko šypsotis. 

Kanarų salos yra netoli nuo Madeiros salų. Jas skiria vos du 
šimtai penkiasdešimt mylių — visiškai nereikšmingas atstumas 
tokiam greitam laivui kaip „Dunkanas“. 

Rugpjūčio 31 dieną, apie antrą valandą po pietų, Džonas 
Menglas ir Paganelis vaikštinėjo po jutą. Prancūzas prisispyręs 
klausinėjo savo pašnekovą apie Čilę; staiga kapitonas pertraukė 
ji, rodydamas pietuose į kažkokį tašką horizonte. 

— Pone Paganeli! — tarė jis. 

— Ką, mielasis kapitone? — paklausė mokslininkas. 

— Malonėkite pažvelgti į šitą pusę. Ar nieko nematote?.. 

— Nieko. 

— Jūs ne ten žiūrite. Ne horizonte, bet aukščiau, debesyse. 

— Debesyse? Dievaži nieko... 

— Štai žiūrėkite ten link, kur išsikišęs bušprito galas. 

— Ničnieko nematau. 

— Jūs tiesiog nenorite matyti. Nors esame dar už keturias- 
dešimties mylių, Tenerifės viršukalnė puikiai matyti viršum ho- 
rizonto. 

Gal Paganelis norėjo matyti, gal ne, bet po keleto valandų 
turėjo tai pastebėti, nebent būtų prisipažinęs, kad aklas. 


— Pagaliau matote! - tarė Džonas Menglas. 


— Taip, taip, puikiausiai, — atsakė Paganelis, — ir tai, — pri- 
dūrė su panieka, —- vadinama Tenerifės viršukalne? 

— Taip, 

— Ji, rodos, gana neaukšta. 

— Vienuolikos tūkstančių pėdų virš jūros lygio. 

— Ber negali lygintis su Monblanu. 

— Galbūt, bet jei pamėginsite kopti, ji jums pasirodys ir dar 
kaip aukšta. 

— Kopti, kopti! Brangusis kapitone, kuriems galams, atsipra- 
šau, kopti į ją po Humbolto ir Bonplano? Juk Humboltas — ge- 
nijus! Jis užlipo į tą kalną ir taip išsamiai jį aprašė, jog vargu ką 
pridėsi. Jis pažymėjo jame penkias juostas: vynuogynų, laurų, 
pušų, alpinių viržynų ir pagaliau juostą be jokios augmenijos. 
Jis buvo užsikoręs ant pačio gūbrio: ten net nebuvo kur atsisės- 
ti. Nuo kalno aukštumos jis žvilgsniu aprėpė tokią erdvę kaip 
ketvirtis Ispanijos. Paskui nusileido į ugnikalnį iki pat išgesusio 
kraterio. Ką gi čia man daryti po šio didžiojo žmogaus? 

— Iš tikrųjų, — pritarė Džonas Menglas, - ten nebėra ko 
veikti. Žinoma, apmaudu, nes jums teks labai nuobodžiauti 
laukiant laivo Tenerifės uoste. Ten nėra kur išsiblaškyti. 

— O, aš ir taip išsiblaškęs, - juokdamasis atsakė Paganelis. — 
Bet, brangusis Menglai, argi Žaliojo Kyšulio salose nėra kokios 
Žinomesnės sustojimo vietos? 

— Be abejo, yra. Lengviausia įsėsti į laivą Prajoje. 

— Nekalbant jau apie vieną savybę, kurios nereikia niekinti. 
Žaliojo Kyšulio salos yra netoli Senegalo, ten aš sutiksiu savo 
tėvynainių. Gerai žinau, kad tos salos gana neįdomios, nykios ir 
nesveikos. Tačiau geografo akiai viskas įdomu. Mokėti matyti — 
didelis mokslas. Yra žmonių, kurie nemoka matyti ir keliauja 


kaip sraigės. Tikėkite, aš ne iš tokių. 

— Kaip jums patinka, pone Paganeli, — atsakė Džonas Men- 
glas. — Aš esu tikras, kad, aplankęs Žaliojo Kyšulio salas, pra- 
turtinsite geografijos mokslą. Mes kaip tik turime ten sustoti ir 
pasikrauti anglių. Jūs nė kiek mūsų nesutrukdysite. 

Tai pasakęs, kapitonas nustatė laivo kursą į vakarus nuo Ka- 
narų salų; garsioji viršukalnė pasiliko kairėje, ir „Dunkanas', 
plaukdamas tokiu pat greičiu, rugsėjo antrąją, penktą valandą 
ryto, perkirto Vėžio atogrąžą. Oras staiga pasikeitė. Prasidėjo 
drėgnas, sunkus ir lietingas metų laikas — žžempo das aguas, anot 
ispanų, — varginantis metų laikas keliautojams, bet naudingas 
Afrikos salų gyventojams, kurie neturi miškų ir vandens. Jūra 
labai bangavo, ir keleiviai negalėjo būti ant denio, tačiau kalbos 
kajurkompanijoje buvo tokios pat gyvos. 

Rugsėjo trečiąją Paganelis ėmė dėlioti lagaminus, ruošda- 
masis išlipti. „Dunkanas“ plaukė tarp Žaliojo Kyšulio salų. 
Praplaukė Salio salą — tikrą smėlio kapą, — nederlingą ir negy- 
venamą; paskui, aplenkęs plačius koralinius rifus, šone paliko 
Santjago salą, kurią iš šiaurės pietų link juosia bazalto kalnų 
virtinė, užsibaigianti dviem aukštom kalvom. 

Pagaliau „Dunkanas“ įplaukė į Prajos įlanką ir netrukus 
priešais pat miestą išmetė inkarą, aštuonių sieksnių gylyje. Oras 
buvo bjaurus, o mūša nepaprastai smarki, nors įlanka apsaugota 
nuo vėjų iš jūros pusės. Lietus pliaupė kaip iš kibiro, lygumoje 
dūlavo miestas, užstotas vulkaninių uolų, kurių aukštis siekė 
iki trijų šimtų pėdų. Salos vaizdas pro tankią lietaus uždangą 
atrodė nykus. 

Ledi Elena gavo atsisakyti savo ketinimo apžiūrėti miestą. 
Anglis pakrauti buvo labai sunku. Kol dangus maišėsi su jūra, 
„Dunkano“ keleiviai turėjo tūnoti kajutkompanijoje. Visai na- 


tūralu, kad jachtoje tik ir buvo kalbama apie orą. Kiekvienas 

reiškė savo nuomonę, išskyrus majorą, kuris net ir pasaulio 
tvaną būtų stebėjęs visiškai abejingai. Paganelis vaikščiojo po 
kajutkompaniją purtydamas galvą. 

— Lyg tyčia, — kalbėjo jis. 


— Iš tikrųjų, — atsiliepė Glenarvanas, — gamtos jėgos prieš 


jus. 

— Vis dėlto aš su jomis susiremsiu. 

— Jūs negalite pasipriešinti tokiam lietui, — tarė ledi Elena 
Glenarvan. 


— Puikiausiai galėčiau, ponia. Aš tik būgštauju dėl savo laga- 
minų ir instrumentų. Viskas nueis niekais. 

— Baisu tik išlipti, — įsiterpė Glenarvanas. — Tačiau Prajoje 
jūs ne per blogiausiai įsikursite. Žinoma, ten nelabai švaru. Gy- 
venti beždžionių ir kiaulių draugėje ne visada malonu, tačiau 
keliautojas neturi būti per daug reiklus. Be to, reikia tikėtis, 
kad po septynių ar aštuonių mėnesių jums pavyks kokiu nors 
laivu grįžti į Europą. 

— Po septynių ar aštuonių mėnesių! - sušuko Paganelis. 

— Mažiausiai. Laivai Žaliojo Kyšulio salas liūčių metu re- 
tai lanko. Tačiau galėsite naudingai praleisti laiką. Archipelagas 
dar menkai ištirtas. Topografijos, klimatologijos, etnografijos ir 
hipsometrijos srityse čia daug ką reikia nuveikti. 

— Jūs ištirsite upes, — tarė ledi Elena. 

— Jų ten nėra, ponia, — atsakė Paganelis. 

— Tada upelius. 

— Nėra ir jų. 

— Tada upokšnius. 

— Ten visiškai nėra upokšnių. 

— Jūs atsigriebsite miškuose, — įsiterpė majoras. 


— Miško be medžių nebūna. Ten jų visiškai nėra. 

— Puikus kraštas! — atsiliepė majoras. 

— Pasiguoskite tuo, brangusis Paganeli, — tarė tada Glenar- 
vanas, — kad tenai bent rasite kalnus. 

— O, jie neaukšti ir neįdomūs, sere! Be to, moksliniai darbai 
apie juos jau parašyti. 

— Parašyti, — pakartojo Glenarvanas. 

— Taip, tokia jau mano dalia. Jei Kanarų salose aš prieš akis 
turėjau Humbolto darbus, tai čia mane pralenkė geologas Šarlis 
Sen Kleras Devilis! 

— Negali būti! 

— Deja, taip, — atsakė Paganelis gailiu balsu. - Tas moksli- 
ninkas plaukė prancūzų korvete „Pasiryžėlis“; jai sustojus Ža- 
liojo Kyšulio salose, jis užlipo į vieną įdomiausią tenykščių kal- 
nų viršūnę — ugnikalnį Fogo saloje. Sakykite, ką gi aš turėčiau 
daryti po jo? 

— Iš tikrųjų gaila, — atsiliepė ledi Elena, - ką gi jums daryti, 
pone Paganeli? 

Paganelis tylėjo. 

— Jums geriau reikėjo išlipti Madeiroje, nors ten ir nebėra 
vyno! — sumurmėjo Glenarvanas. 

Mokslininkas, Geografų draugijos sekretorius, vis tylėjo. 

— Jumis dėtas, aš laukčiau, — tarė majoras tokiu balsu, lyg 
būtų sakęs: „Aš nelaukčiau.“ 

— Brangusis Glenarvanai, — tada prabilo Paganelis, - kur 
dar ketinate sustoti? 

— O, ne anksčiau kaip Konsepsjone. 

— Po šimts! Aš labai nutolsiu nuo Indijos. 

— Nė kiek... Tą akimirką, kai „Dunkanas“ apiplauks Horno 
kyšulį, prie jos priartėsite. 


— Labai abejoju. 


— Beje, — kalbėjo toliau Glenarvanas kuo rimčiausiai, — kai 
plauki į Indiją, ne tiek svarbu, ar pateksi į Ost Indiją, ar į Vest 
Indiją. 

— Kaip tai nesvarbu? 

— Tik toks skirtumas, kad Patagonijos pampos gyventojai — 
indėnai, o Pendžabo - indai. 

— Po šimts! —- sušuko Paganelis. - Tokia mintis man niekad 
nebūtų šovusi į galvą! 

— Be to, brangusis Paganeli, aukso medalį galima pelnyti bet 
kur; visur yra ką veikti, ieškoti, atrasti, — ir Kordiljerose kaip 
Tibeto kalnuose. 

— O Jaru Dzangbo Ču upės vaga? 

— Ją pakeisite Rio Kolorado vaga! Upė menkai ištirta, žemė- 
lapiuose ji teka grynai pagal geografų fantaziją. 

— Aš tai žinau, brangusis Glenarvanai. Ten yra begalė viso- 
kiausių klaidų. O, aš neabejoju, kad, man paprašius, Geogratų 
draugija būtų pasiuntusi mane į Patagoniją, kaip ir į Indiją. Bet 
aš apie tai nepagalvojau. Ir vis per savo išsiblaškymą. 

— Vadinas, pone Paganeli, jūs mus lydite? — paklausė ledi 
Elena Glenarvan labai jau įsireikiamu balsu. 

— Ponia, o mano uždavinys? 

— Įspėju jus, kad plauksime per Magelano sąsiaurį, — pridū- 
rė Glenarvanas. 

— Sere, jūs gundytojas. 

— Pridursiu, kad aplankysime Bado uostą! 

— Bado uostą! - sušuko prancūzas, priremtas iš visų pusių. — 
Tą garsųjį geografijos metraščiuose aprašytą uostą! 

— Taip pat įsidėmėkite, pone Paganeli, — tarė ledi Elena, — 
prisidėdamas prie mūsų, įsigysite teisę prie Škotijos vardo pri- 


jungti ir Prancūzijos vardą! 


— Taip, be abejo. 

— Geografas gali būti naudingas mūsų ekspedicijai, o kas 
yra gražesnio, kaip mokslo tarnavimas žmonijai? 

— Gerai pasakyta, ponia! 

— Patikėkite manimi: atsiduokite kaip ir mes likimo ar, tei- 
singiau, Apvaizdos malonei. Ji atsiuntė mums šį dokumentą, 
ir mes išsirengėm į kelionę. Ji atvedė jus į „Dunkaną“, ir jūs 
pasilikite čia. 

— Likite su mumis, pone Paganeli! —- sušuko Robertas Grantas. 

— Žinote, ką aš jums pasakysiu, mano mieli? — tarė pagaliau 
Paganelis. — Jūs labai norite, kad aš pasilikčiau! 

— Ir jūs, Paganeli, mirštate noru pasilikti, — įsiterpė Glenar- 
vanas. 


— Po šimts, — sušuko geografas, — bet aš bijojau būti nekuklus! 


Devintas skyrius 


MAGELANO SĄSIAURIS 


Visus laivo keleivius nudžiugino Paganelio pasiryžimas. Ro- 
bertas, nieko nežiūrėdamas, šoko jam ant kaklo. Gerbiamasis 
sekretorius vos neparvirto aukštielninkas. 

— Smarkus vyrukas, — tarė jis, — aš jį išmokysiu geogratijos. 

Kadangi Džonas Menglas buvo nusprendęs padaryti jį jūrei- 
viu, Glenarvanas — narsiu vyru, majoras — šaltakrauju jaunuo- 
liu, ledi Elena — geru ir tauriu žmogumi, Merė Grant — moki- 
niu, kuris būtų dėkingas tokiems mokytojams, aišku, Robertas 
turėjo išaugti tobulu džentelmenu. 

„Dunkanas“ skubiai baigė krauti anglis ir, palikęs tuos ny- 


kius krantus, pasuko į vakarus, į tekančią nuo Brazilijos srovę, 

„Dunkanas“ skubiai baigė krauti anglis ir, 
palikęs tuos nykius krantus, pasuko į vakarus 


ir rugsėjo septintąją, palankaus šiaurės vėjo nešamas, perplaukė 
pusiaują ir atsidūrė Pietų pusrutulyje. 

Kelionė kol kas buvo sėkminga. Visi gyveno viltimi. Atro- 
dė, kad ekspedicijos galimybės surasti kapitoną Grantą diena iš 
dienos didėja. Labiausiai tuo tikėjo kapitonas. Mat jis iš visos 
širdies troško matyti mis Merę laimingą ir ramią. Mergina pa- 
tiko jam ne juokais, o savo jausmus jis taip gerai slėpė, kad visi 
„Dunkano“ keleiviai viską pastebėjo, išskyrus jį ir Merę Grant. 

O geografas, galima sakyti, buvo laimingiausias Žmogus 
Pietų pusrutulyje; jis ištisas dienas studijavo žemėlapius, jais 
nuklojęs stalą kajutkompanijoje. Dėl to kasdien kildavo ginčai 
su Olbinetu, kuris negalėdavo padengti stalo. Tačiau Paganelį 
užsistodavo visi keleiviai, žinoma, tik ne majoras: geografijos 
klausimai jį labai mažai domino, ypač per pietus. Be to, aptikęs 
kapitono padėjėjo skyriuje įvairiausių knygų, tarp jų ir keletą 
ispaniškų, Paganelis pasišovė išmokti Servanteso kalbą. Laive 
niekas nemokėjo ispaniškai, o Čilės pakrantėse tai labai pravers. 
Turėdamas palinkimą į poliglosiją*, jis tikėjosi, kad, atvykęs į 
Konsepsjoną, jau laisvai kalbės ispaniškai. Mokėsi labai atka- 
kliai, ir nuolat galėjai girdėti jį burbant po nosimi tos svetimos 
kalbos skiemenis. 

Laisvalaikiu jis netingėdavo praktiškai mokyti Robertą, su- 
pažindindavo su istorija tų pakrančių, prie kurių taip greitai 
artėjo „Dunkanas . 

Rugsėjo 10-ąją jachtos koordinatės buvo 5*37' platumos ir 
31*15' ilgumos, ir tą dieną Glenarvanas sužinojo vieną dalyką, 
kurio tikriausiai nežino daugelis mokytų žmonių. Paganelis pa- 


sakojo Amerikos istoriją ir, norėdamas suminėti didžiuosius jū- 


* Poliglosija — kelių kalbų mokėjimas. (Aut. past.) 


rininkus, kurių keliais dabar skriejo „Dunkanas“, pradėjo nuo 
Kristupo Kolumbo; baigdamas pridūrė, jog garsusis genujietis 
mirė visai nežinodamas, kad atrado naują pasaulį. 

Klausytojai užginčijo. Paganelis atkakliai laikėsi savo tvirti- 
nimo. 

— Iš tikrųjų, — kalbėjo jis. - Aš nenoriu menkinti Kolumbo 
garbės, tačiau faktas yra faktas. Penkiolikto amžiaus pabaigoje 
visi protai buvo susirūpinę, kaip palengvinti susisiekimą su Azi- 
ja ir surasti kelią į Rytus per Vakarus, žodžiu, kaip trumpiau- 
siu keliu nuplaukti į prieskonių šalį. Tai ir pabandė Kolumbas. 
Jis dalyvavo keturiose kelionėse; pasiekė Kumanos, Honduro, 
Moskitų įlankas, Nikaragvos, Veragvos, Kosta Rikos, Panamos 
pakrantes, manydamas, kad tai Japonijos ir Kinijos pakrantės, 
ir numirė, nieko nežinodamas apie didįjį žemyną, kurio net 
nepavadino savo vardu! 

— Aš noriu patikėti jūsų žodžiais, mielasis Paganeli, — tarė 
Glenarvanas, — tačiau atleiskite man, aš nustebintas ir noriu jus 
paklausti, kas tie jūrininkai, atskleidę Kolumbo apsirikimą. 

— Jo pasekėjai: Ocheda, kuris buvo lydėjęs Kolumbą, taip 
pat Vinsentas Pinsonas, Vespučis, Mendosa, Bastidas, Kabralis, 
Solis, Balboa. Jie apiplaukė rytinius Amerikos pakraščius, nu- 
statė ribas; prieš tris šimtus šešiasdešimt metų juos nešė į pietus 
srovė, dabar nešanti mus! Žinote, bičiuliai, mes perkirtome pu- 
siaują toje pačioje vietoje, kur perkirto jį Pinsonas paskutiniais 
penkiolikto amžiaus metais, ir artinamės prie 8* pietų platumos, 
kur jis pasiekė Braziliją. Metams praslinkus, portugalas Kabra- 
lis nusigavo net iki Seguro uosto. Paskui Vespučis 1502 metais 
per trečią ekspediciją nuplaukė dar labiau į pietus. 1508 metais 
Vinsentas Pinsonas ir Solis kartu tyrė Amerikos krantus, o 1514 


metais Solis aptiko La Platos žiotis; čiabuviai ten jį suėdė, ir 


Magelanui teko garbė pirmam apiplaukti žemyną. Tas didysis 
keliautojas 1519 metais penkiais laivais praplaukė Patagoniją, 
atrado Puerto, Deseado ir San Chulijano uostus, kur ilgokai 
prastovėjo; penkiasdešimt antrame platumos laipsnyje atrado 
Vienuolikos Tūkstančių Mergelių sąsiaurį, vėliau pavadintą jo 
vardu, ir 1520 metų lapkričio 28 dieną išnėrė į Ramųjį van- 
denyną. O, kaip jis turbūt apsidžiaugė ir kaip smarkiai plakė 
jam širdis, kai horizonte pamatė nežinomą, saulės spinduliuose 
žybčiojančią jūrą! 

— Taip, pone Paganeli, - sušuko Robertas Grantas, sužavėtas 
geografo žodžių, - kaip aš būčiau norėjęs ten būti! 

— Ir aš, mano berniuk! Aš nebūčiau praleidęs tokios progos, 
jei likimas man būtų lėmęs gimti prieš tris šimtus metu! 

— Mums būtų gaila, pone Paganeli, — atsiliepė ledi Elena, — 
nes jūs nesėdėtumėte dabar su mumis ant denio ir nepasakotu- 
mėte mums šitos istorijos. 

— Kitas už mane būtų ją papasakojęs, ponia, ir dar pridūręs, 
kad vakarinių krantų ištyrimo garbė priklauso broliams Pisa- 
rams. Drąsieji nuotykių ieškotojai įkūrė daug miestų. Kuskas, 
Kitas, Lima, Santjagas, Viljarika, Valparaisas ir Konsepsjonas, 
kur plaukia „Dunkanas“, - jų darbas. 

To paties laikotarpio Magelano ir brolių Pisarų atradimai 
davė Amerikos pakrančių žemėlapį, kuriuo labai apsidžiaugė 
Senojo Pasaulio mokslininkai. 

— Na, o aš dar nebūčiau tuo pasitenkinęs, — tarė Robertas. 

— Kodėl? — paklausė Merė, įdėmiai pažiūrėjusi į broliuką, 
aistringai susidomėjusį šių atradimų istorija. 

— Iš tikrųjų kodėl, mano berniuk? — paklausė Glenarvanas, 
šypsniu drąsindamas jį. 

— Todėl, kad būčiau norėjęs sužinoti, kas yra anapus Mage- 


lano sąsiaurio. 


— Puiku, mielasis, — tarė Paganelis. — Ir aš būčiau norėjęs 
sužinoti, ar žemynas siekia Pietų ašigalį, ar ten toliau tėra atvira 
jūra, kaip manė Dreikas, jūsų tautietis, sere. Taigi, aišku, jei 
Robertas Grantas ir Žakas Paganelis būtų gyvenę septyniolik- 
tame amžiuje, jie būtų leidęsi įkandin Schauteno ir Lemero, 
dviejų olandų, kurie, užsidegę smalsumu, norėjo įspėti tą geo- 
grafinę mįslę. 

— Ar jie buvo mokslininkai? — pasiteiravo ledi Elena. 

— Ne, drąsūs pirkliai, ir jiems kuo mažiausiai rūpėjo moks- 
linė atradimų reikšmė. Tuo metu olandiškoji Ost Indijos ben- 
drovė viena valdė visą prekybą Magelano sąsiauriu. O kadangi 
kito kelio į Aziją per Vakarus nežinota, ši privilegija iš tikrųjų 
buvo privilegija grobti. Todėl kai kurie pirkliai ryžosi kovoti 
prieš tokią monopoliją ir atrasti kitą sąsiaurį. Tarp jų buvo Isa- 
kas Lemeras, žmogus protingas ir mokytas. Jis davė lėšų ekspe- 
dicijai, kuriai vadovavo jo sūnėnas Jakobas Lemeras ir Schau- 
tenas, prityręs jūreivis, kilęs iš Horno. Tie drąsuoliai išsiruošė į 
kelionę 1615 metų birželio mėnesį, maždaug šimtmečiui pra- 
slinkus po Magelano. Tarp Ugnies Žemės ir Estado salos jie 
atrado sąsiaurį ir pavadino Lemero vardu, o 1616 metų vasario 
12 dieną aplenkė garsųjį Horno kyšulį, kuriam labiau, negu jo 
broliui Gerosios Vilties kyšuliui, tiktų vadintis Audrų kyšuliu! 

— Tikrai aš būčiau norėjęs ten būti! - sušuko Robertas. 

— Ir tu būtum pajutęs tą tikrąjį džiaugsmą, mano berniuk, — 
pakiliai tarė Paganelis. — Iš tiesų ar gali būti tikresnis pasitenki- 
nimas, didesnis malonumas už tą, kurį patiria jūrininkas, žymė- 
damas savo atradimus laivo žemėlapyje? Jis mato, kaip pamažu 
susidaro naujos žemės, sala po salos, kyšulys po kyšulio, tartum 
visa tai išnirtų iš jūros gelmių! Pradžioje apribai neaiškūs, vien- 


tisai nesueina, nutrūksta. Cia koks vienišas kyšulys, ten atskiras 


užtakis, dar toliau įlanka, dingstanti jūros platybėse. Paskui at- 
radimai papildo vienas kitą, linijos susijungia, punktyrą žemė- 
lapiuose pakeičia brūkšnys; tiksliai pažymėti užtakiai įsirėžia į 
sausumą, kyšuliai įsiremia į ištirtus krantus, ir pagaliau naujasis 
žemynas su ežerais, upėmis ir upeliais, kalnais, slėniais ir lygu- 
momis, su kaimais, miestais ir sostinėmis išsidriekia gaublyje 
visu puikumu! O, mielieji! Naujų žemių atradėjas — tai tas pat 
kaip ir išradėjas! Kiek išgyvenimų ir netikėtumų! Bet dabar toji 
versmė bemaž išsekusi! Viskas jau pamatyta, viskas ištirta, visi 
žemynai ar nauji pasauliai atrasti, ir mums, paskiausiai atėju- 
siems į geografijos barą, nebėra ko veikti! 

— O, darbo dar yra, brangusis Paganeli, - atsakė Glenar- 
vanas. 

— Kokio? 

— Tokio, kaip mūsiškis! 

Tuo tarpu „Dunkanas“ nuostabiu greičiu skriejo Vespu- 
čio ir Magelano keliu. Rugsėjo 15 dieną jis perkirto Ožiaragio 
atogrąžą ir nustatė kursą žinomojo sąsiaurio link. Keletą kartų 
šmėstelėjo žemi Patagonijos krantai, tikriau sakant, vos įžiūri- 
ma linija horizonte. Iki jų buvo daugiau kaip dešimt mylių, ir 
Paganelis, kad ir pro garsųjį savo žiūroną stebėdamas, vis tiek 
nesusidarė aiškaus Amerikos pakrančių vaizdo. 

Rugsėjo 25 dieną „Dunkanas“ pasiekė Magelano sąsiaurio 
lygiagretę. Jis pasuko tiesiai į jį, nes paprastai garlaiviai plau- 
kia į Ramųjį vandenyną šiuo keliu. Sąsiaurio ilgis — apie trys 
šimtai septyniasdešimt šešios mylios; didžiausio tonažo laivams 
ten užtektinai gilu; inkarą galima išmesti prie pat krantų, kur 
daugybė gėlo vandens šaltinių, upės knibždėte knibžda žuvų, o 
giriose apstu paukščių ir žvėrių; prieplaukos saugios ir prieina- 


mos, — žodžiu, tūkstančiai gerų savybių, kurių neturi Lemero 


sąsiauris ir baisusis uolėtasis Horno kyšulys: ten nuolat siautėja 
uraganai ir audros. 

Pirmomis plaukimo valandomis, tai yra 60-80 mylių ruo- 
žu, iki Gregorio kyšulio, krantai žemi ir smėlėti. Žakas Paga- 
nelis nenorėjo pražiopsoti nė vieno reginio, nė vieno sąsiaurio 
vingio; kelio čia tėra turbūt apie trisdešimt šešias valandas, ir 
krantų panorama tikrai buvo verta, kad mokslininkas taip dė- 
mesingai ją stebėtų spiginant Pietų saulei. Joks gyventojas ne- 
pasirodė šiauriniame krante. Tiktai keli suskurdę laukiniai klai- 
džiojo plikomis Ugnies Žemės uolomis. 

Paganelis apgailestavo, kad neteko pamatyti patagoniečių. 
Jis širdo, o jo kelionės draugai iš to turėjo gardaus juoko. 

— Patagonija be patagoniečių, — kalbėjo jis, — jokia Patago- 
nija. 

— Kantrybės, gerbiamasis geografe, — atsakydavo jam Gle- 
narvanas, — greitai mes ir patagoniečius pamatysime. 

— Aš tuo netikiu. 

— Bet jų čia yra, — tarė ledi Elena. 

— Labai abejoju, ponia, nes nė vieno nematau. 

— Pagaliau negalėjo būti suteiktas patagoniečių vardas, ku- 
ris ispaniškai reiškia „didelės kojos“, kokioms nors išgalvotoms 
būtybėms. 

— Vardas dar nieko nesako, — nenusileido Paganelis, kuris 
atkakliai laikėsi savo nuomonės norėdamas pagyvinti ginčą, — 
be to, niekas nežino, kaip jie vadinasi. 

— Šit kaip! —- sušuko Glenarvanas. — O jūs, majore, žinote? 

— Ne, — atsakė Maknabsas, — ir neduočiau nė vieno škotų 
svaro, kad tai sužinočiau. 

— O vis dėlto apie tai išgirsite, abejingasis majore, — atsilie- 


pė Paganelis. — Tiesa, Magelanas pavadino čiabuvius patagonie- 


čiais, bet Ugnies Žemės gyventojai juos vadina tiremenen, čilie- 
čiai — kaukalu, Karmeno kolonistai — teuelče, araukanai — uilče; 
Bugenvilis juos vadina čaucha, Folkneris — teuele! Jie patys save 
vadina bendru vardu inkais! Taigi klausiu jus, kaip galima norė- 
ti, kad čia kas susigaudytų, ir apskritai, ar gali egzistuoti tauta, 
turinti tiek vardų! 

— Tai bent argumentas! — tarė ledi Elena. 

— Priimame jį, - įsiterpė Glenarvanas. — Bet mūsų bičiulis, 
aš manau, pripažins, kad jei abejojama dėl patagoniečių vardo, 
tai bent turima tikrų žinių apie jų ūgį! 

— Niekados nepripažinsiu tokios kvailystės, — atsakė Paga- 
nelis. 

— Jie aukšto ūgio, — spyrėsi Glenarvanas. 

— Nežinau. 

— Vadinasi, maži? — paklausė ledi Elena. 

— Niekas negali to tvirtinti. 

— Tada vidutiniai, - tarė Maknabsas norėdamas sutaikyti 
abi puses. 

— Nežinau. 

— To jau per daug! - sušuko Glenarvanas. - Keliautojai, 
juos matę... 

— Keliautojai, juos matę, — pertraukė geografas, — tuo klau- 
simu visiškai nesutaria. Magelanas sako, kad jie buvę jiems tik 
ligi juosmens! 

— Na mat! 

— Taip, bet Dreikas tvirtina, kad anglai aukštesni už aukš- 
čiausią patagonietį! 

— O! Anglai! Galbūt! - paniekinamai atkirto majoras. — Ge- 
riau būtų lyginęs su škotais... 

— Kavendišas tikina, kad jie dideli ir stiprūs, — kalbėjo toliau 


Paganelis. - Haukinsas vadina juos milžinais. Pasak Lemero ir 
Schauteno, patagoniečiai — ūgio maždaug vienuolikos pėdų. 

— Na, jais galima pacikėti, - tarė Glenarvanas. 

— Taip, kiek ir Vudu, Narborou, Folkneriu, kurie sako, kad 
patagoniečiai vidutinio ūgio. Tiesa, Baironas, Lažirodė, Bu- 
genvilis, Volis ir Kartrė tvirtina, jog patagoniečiai šešių pėdų 
ir šešių colių aukštumo, o mokslininkas d'Orbinji, geriau už 
juos pažįstąs šiuos kraštus, sako, kad vidutiniškas patagoniečių 
ūgis — penkios pėdos ir keturi coliai. 

— O kuris iš šių prieštaraujančių liudijimų teisingiausias? — 
paklausė ledi Elena. 

— Tiesa tokia: patagoniečiai yra trumpų kojų ir ilgo liemens. 
Todėl juokais d Orbinji nuomonę galima šitaip išreikšti: tie žmo- 
nės šešių pėdų aukščio, kai sėdi, ir tik penkių pėdų, kai stovi. 

— Puiku, brangusis mokslininke! - pagyrė Glenarvanas. — 
Taikliai pasakyta! 

— Jei tiktai jų yra, - pridūrė Paganelis, - o jei nėra, visi 
prieštaravimai atpuola. Tačiau baigdamas, mielieji, aš jus nura- 
minsiu: Magelano sąsiauris puikus ir be patagoniečių! 

Tuo metu „Dunkanas“, plaukdamas tarp dviejų žavingų 
panoramų, aplenkė Brunsviko pusiasalį. Už septyniasdešim- 
ties mylių nuo Gregorio kyšulio dešinėje paliko Punta Areną, 
nusikaltėlių koloniją. Pro medžius šmėkštelėjo Čilės vėliava ir 
varpinė. Toje vietoje sąsiauris, įsirėžęs tarp granito masyvų, at- 
rodė impozantiškas; kalnų papėdės skendėjo milžiniškų girių 
tankumyne, o viršūnės, nuklotos amžinu sniegu, rėmė debesis. 
Pietvakariuose stūksojo 6500 pėdų aukščio Tarno kalnas. Po 
ilgai trukusios prietemos užėjo naktis. Sublindo, nutįso švel- 
nūs šešėliai. Danguje sužibo žvaigždės, ir Pietų Kryžius rodė 


jūrininkams kelią į Pietų ašigalį. Tokiame tamsyje, tik šviečiant 


žvaigždėms, kurios atstoja civilizuotų pakrančių švyturius, jach- 
ta plaukė drąsiai, nemesdama inkaro nė viename užtakyje, nors 
čia jų buvo daug ir labai patogių; dažnai rėjų viršūnės kliudyda- 
vo vandenin pasvirusių Antarktidos bukų šakas; dažnai „Dun- 
kano“ sraigtas sujudindavo upių žiotis, išbudindamas antis, žą- 
sis, tilvikus, krykles ir visus kitus tų pelkėtų vietų sparnuočius. 
Netrukus sudūlavo kažkokie griuvėsiai, didingi naktį, - liūdnos 
liekanos apleistos kolonijos, kurios pavadinimas amžinai bus 
priešprieša derlingoms pakrantėms ir girioms su gausybe lauki- 
nių žvėrių ir paukščių. „Dunkanas“ plaukė pro Bado uostą. 

Čia 1581 metais apsigyveno ispanas Sarmjentas su keturiais 
šimtais emigrantų. Jis įkūrė San Felipės miestą. Nepaprastai 
smarkūs šalčiai išskynė kolonijos gyventojus, nepritekliai pri- 
baigė tuos, kurių žiema buvo pagailėjusi, ir 1587 metais korsa- 
ras Kavendišas rado paskutinį iš keturių šimtų išeivį, mirštantį 
badu sugriautame mieste, kuris, gyvavęs tik šešerius metus, iš- 
rodė senas, lyg šešis amžius stovėjęs. 

„Dunkanas“ praplaukė palei tuos negyvenamus kran- 
tus; švintant jis jau buvo siauroje sąsmaukoje; iš abiejų pusių 
augo beržynai, bukų ir uosių girios, iš jų tankumyno stiepė- 
si žaliuojantys skliautai, kalvos su išlakiais bugieniais ir smai- 
liais gūbriais, tarp kurių aukščiausias buvo Baklando obeliskas. 
„Dunkanas paliko šone Sen Nikola įlanką, kadaise Bugenvilio 
pavadintą Prancūzų įlanka; tolumoje būriais nardė ruoniai ir, 
sprendžiant iš sukeltų bangų, kurios buvo matyti už keturių 
mylių, — didžiuliai banginiai. Pagaliau „Dunkanas“ aplenkė 
Frovardo kyšulį, dar nuklotą paskutinio žiemos ledo. Anapus 
sąsiaurio, Ugnies Žemėje, stūksojo šešių tūkstančių pėdų Sarm- 
jento kalnas — milžiniška uolų krūva; pro slenkančius debesis ji 


atrodė lyg koks archipelagas ore. 

Frovardo kyšuliu iš tikrųjų baigiasi Amerikos žemynas, nes 
Horno kyšulys tėra uola, dingstanti vandenyne, penkiasdešimt 
šeštame platumos laipsnyje. 

Sąsiauris dar labiau susiaurėja tarp Brunsviko pusiasalio ir 
Desolasjono Žemės; tai ilga tarp daugybės salelių įsiterpusi sala, 
nelyginant didžiulis banginis, nublokštas ant akmenų. Kaip nepa- 
našus šis suaižėjęs Amerikos žemyno galas į aiškius, lygius Afrikos, 
Australijos ar Indijos apribus! Koks mums nežinomas karaklizmas 
taip sutrumpino šį milžinišką kyšulį, skiriantį du vandenynus? 

Derlingas pakrantes pakeitė nuogi, nykūs šlaitai, perdėm 
išraižyti šio klaidaus labirinto. „Dunkanas“, nelėtindamas grei- 
čio, apdairiai sekė tais įnoringais vingiais, ir jo dūmų kamuo- 
liai maišėsi su rūko driekomis, gaubiančiomis uolų viršūnes. Jis 
praplaukė pro keletą ispanų faktorijų tose dabar nebegyvena- 
mose vietovėse. Ties Tamaro kyšuliu sąsiauris vėl praplatėjo, ir 
jachta laisvai aplenkė stačias uolėtas Narborou salyno pakriūtes 
ir ėmė artėti prie pietinių krantų. Pagaliau po trisdešimt šešių 
valandų kelionės sąsiauriu pačiame Desolasjono Žemės gale iš- 
niro Pilaro kyšulys, atsivėrė beribis, laisvas, spindįs vandenynas, 
ir Žakas Paganelis, sveikindamas jį džiugiais mostais, pasijuto 
sujaudintas nė kiek ne mažiau kaip Ferdinandas Magelanas, kai 


jo „Irinidadas“ pasviro papūtus Ramiojo vandenyno brizams. 


Dešimtas skyrius 


TRISDEŠIMT SEPTINTA LYGIAGRETĖ 


Aplenkęs Pilaro kyšulį, po savaitės „Dunkanas“ didžiausiu 
greičiu skriejo į Ialkahuano užtakį, puikią estuariją dvylikos mylių 
ilgio ir devynių mylių pločio. Oras buvo puikus. Šio krašto dangus 


nuo lapkričio iki kovo mėnesio giedras, be debesų, o pietys be per- 
stojo pučia visoje pakrantėje, kurią saugo Andų kalnynas. Edvardo 
Glenarvano įsakymu Džonas Menglas vedė jachtą visai palei Čilo- 
jės salyną ir kitas nesuskaitomas Amerikos žemyno arplaišas. Koks 
nors bangų išplautas daiktas, nulaužtas rangautas, žmogaus rankų 
aptašytas medžio gabalas būtų galėjęs padėti „Dunkanui“ surasti 
sudužusio laivo pėdsakus. Tačiau jie nieko neaptiko, ir jachta lygiai 
po keturiasdešimt dviejų dienų nuo išvykimo iš ūkanotų Klaido 
įlankos vandenų išmetė inkarą Talkahuano uoste. 

Glenarvanas tučtuojau liepė nuleisti į jūrą valtį ir, lydimas 
Paganelio, išlipo estakados papėdėje. Mokytasis geografas norė- 
jo ta proga pasinaudoti ispanų kalba, kurios taip stropiai mokė- 
si, bet kaip nustebo, kad čiabuviai jo nesupranta. 

— Mano tartis bloga, — tarė jis. 

— Einam į muitinę, — pasakė Glenarvanas. 

Ten valdininkas, nusitverdamas vieno kito angliško žodžio, 
bet daugiau mostais, paaiškino jiems, kad britų konsulo būsti- 
nė Konsepsjono mieste. Viso labo valanda kelio. Glenarvanas 
lengvai gavo porą gerų arklių ir netrukus su Paganeliu atsidūrė 
didžiuliame mieste, kurį buvo įkūręs sumanusis Valdivija, drą- 
susis brolių Pisarų bendrakelionis. 

Kaip sunyko tas kadaise spindėjęs miestas! Nuolat plėšia- 
mas čiabuvių genčių, 1819 metais sudegintas, sunaikintas, su- 
griautas, dar pajuodusiomis nuo gaisro sienomis, pralenktas iš- 
augusio Talkahuano miesto, jis turėjo vos aštuonis tūkstančius 
gyventojų. Judėjimas toks menkas, kad net gatvės užžėlusios 
žole. Nei prekybos, nei veiklos, nei jokių reikalų! Kiekviename 
balkone skambėjo mandolinos, ilgesingos dainos sklido pro ža- 
liuzes; Konsepsjonas, anksčiau vyrų miestas, dabar buvo virtęs 


moterų ir vaikų gyvenviete. 


Glenarvanui mažai rūpėjo ištirti šio miesto žlugimo prie- 
žastis, nors Žakas Paganelis ir užsiminė apie tai; negaišdamas 
nė valandėlės, Glenarvanas nuvyko pas misterį Bentoką, britų 
konsulą. Šis priėmė jį labai mandagiai ir, sužinojęs kapitono 
Granto istoriją, pažadėjo išsiuntinėti užklausas po visą pajūrį. 

Konsulas sakėsi nieko negirdėjęs apie tristiebį laivą „Brita- 
nija“, sudužusį trisdešimt septintoje lygiagretėje, prie Čilės ar 
Araukanijos. Jokio pranešimo apie tokį įvykį nei jis, nei kitų 
tautybių jo kolegos nebuvo gavę. Glenarvanas nenusiminė. Jis 
sugrįžo į Talkahuaną ir, nesigailėdamas nei pastangų, nei rūpes- 
čių, nei pinigų, išsiuntinėjo agentus po visą pakrantę. Veltui. 
Kruopščiausios gyventojų apklausos nedavė jokių rezultatų. 
Siūlėsi išvada, kad sudužusios „Britanijos“ neliko nė ženklo. 

Tada Glenarvanas pranešė savo kelionės draugams apie ne- 
sėkmingus ieškojimus. Merė Grant ir jos brolis negalėjo nu- 
slėpti savo nusiminimo. „Dunkanas“ jau šešios dienos buvo 
atvykęs į Talkahuaną. Visi susirinko kajutkompanijoje. Ledi 
Elena ramino kapitono Granto vaikus, žinoma, ne žodžiais, nes 
ką būtų galėjusi jiems pasakyti, o glamonėmis. Žakas Paganelis 
vėl pasiėmė dokumentą ir ėmė be galo atidžiai žiūrinėti, tartum 
būtų norėjęs išgauti dar kokią paslaptį. Jis tyrinėjo jį taip maž- 
daug valandą, kol Glenarvanas kreipėsi į jį: 

— Paganeli! Aš pasikliauju jūsų įžvalgumu. Ar kartais mes 
neapsirikome aiškindami šį dokumentą? Ar tų žodžių prasmė 
nelogiška? 

Paganelis nieko neatsakė. Jis galvojo. 

— Argi būtume apsirikę dėl tariamosios katastrofos vietos? — 
kalbėjo Glenarvanas. — Argi žodis Patagonija nekrinta į akis net 
ir mažiau įžvalgiam žmogui? 


Paganelis vis tylėjo. 


— Pagaliau, — tarė Glenarvanas, — argi žodis indėnas nepa- 
tvirtina Mūsų nuomonės? 

— Puikiausiai, —- atsakė Maknabsas. 

— Argi iš viso neaišku, kad nelaimės ištiktieji tuo metu, kai 
rašė šias eilutes, manė pakliūsią į indėnų nelaisvę? 

— Štai Čia jus pertrauksiu, brangusis Glenarvanai, — pagaliau 
prabilo Paganelis. — Jei visos kitos jūsų išvados yra teisingos, tai 
paskutinioji man atrodo nepagrįsta. 

— Ką tuo norite pasakyti? — paklausė ledi Elena, o visų 
žvilgsniai nukrypo į geografą. 

— Aš noriu pasakyti, — atsakė Paganelis pabrėždamas kie- 
kvieną žodį, - kad kapitonas Grantas šiuo metu yra indėnų be- 
laisvis; ir pridursiu, kad dokumentas nekelia jokių abejonių. 

— Paaiškinkite, pone! — paprašė mis Grant. 

— Nėra nieko lengvesnio, brangioji Mere. Užuot skaitę taps 
belaisviais, skaivykime tapo belaisviais, ir viskas pasidaro aišku. 

— Bet to negali būti! - paprieštaravo Glenarvanas. 

— Negali būti! Na, o kodėl, gerbiamasis? — paklausė Pagane- 
lis šypsodamasis. 

— Todėl, kad butelis galėjo būti įmestas tik tą akimirką, kai 
laivas susikūlė į uolas. Iš to seka, kad ilgumos ir platumos laips- 
niai atitinka katastrofos vietą. 

— Nieko tai neįrodo, — atkirto Paganelis, — ir aš nematau, 
kodėl nelaimingieji, indėnų nusivaryti į žemyno gilumą, nebū- 
tų ieškoję progos šiuo buteliu pranešti savo nelaimės vietos. 

— Visai paprastai, brangusis Paganeli. Norint įmesti butelį į 
jūrą, reikia būti prie jūros. 

— Jei nėra jūros, - nepasidavė Paganelis, - galima įmesti į 


jūron įtekančią upę! 


Nuostaba atėmė žadą visiems išgirdus šį nelauktą, tačiau 
įtikinamą atsakymą. Iš klausytojų suspindusių akių Paganelis 
suprato, kad kiekvienam vėl nušvito nauja viltis. Pirmoji pra- 
bilo ledi Elena. 

— Kokia mintis! — sušuko ji. 

— Ir dar kokia gera mintis! — naiviai pridūrė geografas. 

— Tad jūsų nuomone... — tarė Glenarvanas. 

— Mano nuomone, reikia pradėti ieškoti nuo tos vietos, kur 
trisdešimt septinta lygiagretė kerta Amerikos krantą, ir eiti ja, 
nenukrypstant nė pusės laipsnio, iki Atlanto vandenyno. Gal 
tame kelyje surasime žmones iš sudužusios „Britanijos“. 

— Maža vilties, — atsakė majoras. 

— Kad ir kaip maža būtų vilties, negalime jos nepaisyti. Jei 
kartais bus mano teisybė, kad tas butelis kokia nors žemyno upe 
pateko į jūrą, mes būtinai aptiksime ir belaisvių pėdsakus. Pažiū- 
rėkite, mielieji, į krašto žemėlapį, ir aš akivaizdžiai jus įtikinsiu. 

Tai sakydamas, Paganelis išskleidė ant stalo Čilės ir Argen- 
tinos provincijų žemėlapį. 

— Žiūrėkite, — tarė jis, — ir sekite paskui mane per Amerikos 
žemyną. Pereiname siaurą Čilės ruožą. Perkopiame Andų Kor- 
diljeras. Nusileidžiame į pampas. Argi maža šiose vietose upių 
ir upelių? Ne. Štai Rio Negras, štai Rio Koloradas, štai daugybė 
jų intakų trisdešimt septintoje lygiagretėje, ir visi jie galėjo at- 
plukdyti šį dokumentą. Ten galbūt kokioje nors giminėje, pate- 
kę sėsliems indėnams į rankas, kokios nors mažai žinomos upės 
pakrantėje, Sieros tarpekliuose, laukia pagalbos tie, kuriuos tu- 
riu teisę vadinti bičiuliais! Ar galime apvilti jų lūkesčius? Ar 
mes visi nebūsime tos nuomonės, kad reikia pereiti šį krantą 
tiesia linija, kurią dabar brėžia mano pirštas žemėlapyje; jeigu 


kartais spėliojimai nepasitvirtintų ir aš vėl būčiau apsirikęs, argi 

ne mūsų pareiga ieškoti ištisai visą trisdešimt septintą lygiagre- 
tę, apiplaukti, jei reikės, aplink pasaulį? 

Šie karšti ir kilnūs žodžiai labai sujaudino Paganelio klausy- 
tojus. Visi pakilo skubėdami paspausti jam ranką. 

— Taip, mano tėvas ten! — sušuko Robertas Grantas rydamas 
akimis žemėlapį. 

— Kad ir kur jis būtų, — atsakė Glenarvanas, - mes surasime 
ji, mano vaikeli! Mūsų bičiulio Paganelio aiškinimas logiškas, ir 
mums nedvejojant reikia vykti jo nurodytu keliu. Arba kapitonas 
Grantas didelės indėnų genties rankose, arba kokios nors silpnos 
giminės belaisvis. Pastaruoju atveju mes jį išvaduosime. Kitu 
atveju, sužinoję apie jo būklę, grįšime į „Dunkaną“ rytiniame 
krante, nuplauksime į Buenos Aires, ten Maknabsas suorgani- 
zuos būrį, kuris sutvarkys visus Argentinos provincijų indėnus. 

— Puiku! Puiku! —- sušuko Džonas Menglas. — Aš tik pridur- 
siu, sere, kad žygyje per Amerikos žemyną neteks patirti pavojų. 

— Nei pavojų, nei nuovargio, — įsiterpė Paganelis. - Kiek 
žmonių jau yra keliavę neturėdami nei tokių priemonių, kaip 
mes, nei tokio kilnaus sumanymo, kuris keltų jų drąsą! Argi 
Bazilijas Vilarmas nenukeliavo 1782 metais iš Karmeno iki 
Kordiljerų? Argi 1806 metais čilietis alkadas iš Konsepsjono 
provincijos, donas Luizas de la Krusas, nenuėjo kaip tik ta pa- 
čia trisdešimt septinta lygiagrete iš Antuko per Andus į Buenos 
Aires per keturiasdešimt dienų? Pagaliau pulkininkas Garsija, 
Alsidas d Orbinji ir mano gerbiamas kolega daktaras Martenas 
de Musi, argi jie neišvaikščiojo skersai ir išilgai šį kraštą mokslo 
dėlei, kaip mes dabar ketiname daryti žmoniškumo dėlei? 

— Pone Paganeli, — tarė Merė Grant, iš susijaudinimo už- 
sikirsdama, — kaip man atsidėkoti už pasiaukojimą, dėl kurio 
jums teks patirti tiek pavojų? 


— Pavojų! — sušuko Paganelis. — Kas ištarė žodį „pavojus? 

— Tik ne aš! —- atsakė Robertas Grantas spindinčiomis aki- 
mis, ryžtingu žvilgsniu. 

— Kokie čia pavojai! - kalbėjo toliau Paganelis. — Tai bus vos 
trijų šimtų penkiasdešimties Ijė kelionė, nes mes eisime tiesia 
linija; toje pačioje geogratinėje platumoje, tik kitame pusrutu- 
lyje, yra Ispanija, Sicilija, Graikija; tad klimato sąlygos bemaž 
tos pačios, ir kelionė truks ne ilgiau kaip mėnesį! Tai pasivaikš- 
čiojimas! 

— Pone Paganeli, - paklausė ledi Elena, — vadinasi, jūs ma- 
note, kad nelaimingieji, patekę indėnams į rankas, bus gyvi? 

— Taip, ponia! Juk indėnai — ne žmogėdros! Toli gražu ne! 
Vienas mano tėvynainis, — aš su juo susipažinau Geografų drau- 
gijoje, - ponas Ginaras, tris mėnesius išbuvo indėnų nelaisvėje 
pampose. Su juo buvo labai blogai elgiamasi, jis daug iškentėjo, 
bes vis dėlto išliko gyvas. Europietis naudingas šiuose kraštuo- 
se, indėnai žino jo vertę ir prižiūri jį kaip veislinį gyvulį. 

— Na, tai nėra ko dvejoti, — tarė Glenarvanas, — reikia vykti 
negaišuojant. Kokiu keliu patrauksime? 

— Lengviausiu ir maloniausiu, — atsakė Paganelis. — Iš pradžių 
truputį kalnais, paskui nuolaidžia rytine Andų atšlaite ir paga- 
liau smėlėta, pievokšniais žaliuojančia lyguma - tikru sodu. 

— Pažiūrėkime į žemėlapį, - pasiūlė majoras. 

— Prašom, brangusis Maknabsai. Trisdešimt septintos lygia- 
gretės pradžia laikysime Čilės pakrantę tarp Rumeno kyšulio 
ir Karnero užtakio. Aplenksime Araukanijos sostinę, paskui 
Antuko perėja keliausime per Kordiljeras, palikdami ugnikal- 
nį pietuose; nusileidę nuolaidžiais kalnų šlaitais, persikėlę per 
Neukeną, Rio Koloradą, pasieksime pampas, Salino ežerą, Gu- 
aminio upę ir Siera Tapalkemą. Ten jau prasideda Buenos Airių 

provincijų siena; perkopsime per Siera Tandilį ir toliau ieškosi- 
me iki Medano kyšulio Atlanto vandenyno pakrantėje. 

Dėstydamas ekspedicijos maršrutą, Paganelis nesiteikė net 
pažvelgti į išskleistą priešais žemėlapį — jis jam buvo visiškai ne- 
reikalingas. Jo gera atmintis, grūste prigrūsta Frezjė, Molinos, 
Humbolto, Mjero, d'Orbinji tyrinėjimų, negalėjo nei apsirikti, 
nei suabejoti. Baigęs vardyti šiuos geografinius pavadinimus, jis 
pridūrė: 

— Taigi, brangūs bičiuliai, kelias tiesus. Mes nužygiuosime jį 
per trisdešimt dienų ir prie rytinio kranto atvyksime anksčiau 
už „Dunkaną : jį gali kiek sugaišinti vakarų vėjas. 

— Vadinasi, „Dunkanas“, —- paklausė Džonas Menglas, - tu- 
rės kreisuoti tarp Koriento ir San Antonijo kyšulių? 

— Taip. 

— O kaip parinksite žmones tai ekspedicijai? — pasiteiravo 
Glenarvanas. 

— Žmonių reikia imti kuo mažiausiai. Juk mūsų tikslas — su- 
žinoti, kur yra kapitonas Grantas, o ne kariauti su indėnais. Aš 
manau, kad seras Glenarvanas, mūsų tikrasis vadovas, majo- 
ras, kuris niekam nenorėtų užleisti savo vietos, Žakas Paganelis, 
jūsų tarnas... 

— Ir aš! — sušuko jaunasis Grantas. 

— Robertai! Robertai! — tarė Merė. 

— O kodėl ne? — atsakė Paganelis. — Kelionės grūdina jauni- 
mą. Taigi mes keturiese ir trys „Dunkano“ jūreiviai... 

— Kaip? — paklausė Džonas Menglas Glenarvaną. - Manęs 
neimate? 

— Brangusis Džonai, — atsakė Glenarvanas, — keleives palie- 
kame laive, paliekame tai, kas mums brangiausia pasaulyje! Kas 


saugos jas, jei ne ištikimasis „Dunkano“ kapitonas? 


— Tai mes negalėsime jūsų lydėti? — paklausė ledi Elena, ir 
jos akyse šmėstelėjo liūdesys. 

— Brangioji Elena, — atsakė Glenarvanas, — kelionė užtruks 
visiškai neilgai, mūsų išsiskyrimas bus trumpas, ir... 

— Gerai, mielasis, aš jus suprantu, — pasakė ledi Elena, - vy- 
kite, ir linkiu jums sėkmės! 

— Beje, tai jokia kelionė, — tarė Paganelis. 

— O kas gi? — paklausė ledi Elena. 

— Tik nedidelis žygis. Eisime kaip dori žmonės, darydami 
gera, kiek išgalės leis, — štai ir viskas. Transire benefaciendo — 
mūsų devizas. 

Paganelio žodžiais baigėsi ginčas, jei taip galima pavadinti šį 
pokalbį, kada visi buvo vienos nuomonės. Tą pačią dieną imta 
ruoštis ekspedicijai. Nutarta viską laikyti paslaptyje, kad indė- 
nai nesujustų. 

Buvo numatyta išvykti spalio 14 dieną. Kai reikėjo išsirinkti 
jūreivius, siūlėsi visi, ir Glenarvanas tiesiog nebežinojo, ką da- 
ryti. Nenorėdamas įžeisti tų šaunių vyrų, pasiūlė traukti burtus. 
Taip ir buvo padaryta; laimė teko kapitono padėjėjui Tomui 
Ostinui, stipruoliui Vilsonui ir Malredžiui, kuris nebūtų pabū- 
gęs boksuotis su pačiu Tomu Sajersu. 

Glenarvanas nepaprastai mikliai rengėsi į kelionę. Jis norėjo 
suspėti iki nustatytos dienos ir suspėjo. Nearsilikdamas nuo jo, 
Džonas Menglas apsirūpino anglimis, kad tučtuojau galėtų vėl 
leistis į jūrą. Jis troško anksčiau už keleivius atvykti prie Ar- 
gentinos krantų. Prasidėjo tikros varžybos tarp Glenarvano ir 
jaunojo kapitono, beje, visiems naudingos. 

Iš tikrųjų spalio 14 dieną, nustatytą valandą, visi buvo pa- 
sirengę ir susirinko kajutkompanijoje. „Dunkanas“ kėlė inkarą, 


ir jo sraigtas drebino tyrus Talkahuano vandenis. Glenarvanas, 


= 87 


Paganelis, Maknabsas, Robertas Grantas, Tomas Ostinas, Vil- 
sonas, Malredis, apsiginklavę karabinais ir koltais, jau taisėsi 
palikti jachtą. Vadovai ir mulai laukė estakados gale. 

— Na, metas, — tarė pagaliau Glenarvanas. 

— Iki pasimatymo, mielasis! — atsakė ledi Elena slėpdama 
susijaudinimą. 

Glenarvanas prispaudė ją prie krūtinės, o Robertas puolė 
Merei Grant ant kaklo. 

— Na, o dabar, brangieji kelionės draugai, — tarė Žakas Pa- 
ganelis, — paskutinį sykį paspauskime rankas, kad šio paspaudi- 
mo pakaktų iki Atlanto vandenyno krantų! 

Lengva pasakyti. Tačiau kai kurie glėbesčiavosi taip karštai, 
jog, rodės, galėjo išsipildyti gerbiamojo mokslininko troškimai. 

Visi užlipo ant denio, ir septyni keleiviai paliko „Dunkaną“. 
Netrukus jie pasiekė krantinę, prie kurios jachta manevruoda- 
ma prisiartino mažiau kaip per pusę kabeltovo. Ledi Elena pa- 
skutinį kartą šūktelėjo nuo denio: 

— Tepadeda jums Dievas, mielieji! 

— Ir Dievas mums padės, ir mes patys vienas kitam padėsi- 
me! — atsakė Žakas Paganelis. 

— Pirmyn! — sušuko Džonas Menglas mechanikui. 

— Į kelionę! — paragino Edvardas Glenarvanas. 

Ir tą pačią akimirką, kai keleiviai mulais nurisnojo pakran- 
tės keliu, „Dunkano“ sraigtas ėmė suktis, ir laivas didžiausiu 


greičiu vėl išplaukė į vandenyną. 

Vienuoliktas skyrius 


ŽYGIS PER ČCILE 


Iš čionykščių gyventojų Glenarvanas buvo pasamdęs tris 
vyrus ir vieną berniuką. Mulų varovas buvo anglas, per dvide- 
šimt metų aklimatizavęsis šiame krašte. Jis nuomodavo mulus 
ir vesdavo keleivius įvairiausiomis Kordiljerų perėjomis. Pas- 
kui perduodavo juos argentiniečiui vadovui — bakeanui, kuris 
puikiai žinojo visus kelius per pampas. Anglas, gyvendamas su 
mulais ir indėnais, dar nebuvo tiek primiršęs gimtosios kalbos, 
jog nesusikalbėtų su keleiviais. Tad Glenarvanas lengvai galėjo 
reikšti pageidavimus ir reikalauti, kad būtų vykdomi jo įsaky- 
mai: jis skubinosi tuo pasinaudoti, nes Žakui Paganeliui dar vis 
nevyko susikalbėti. 

Vyriausiasis varovas, arba katapasas, anot vietinių gyventojų, 
turėjo du čionykščius pagalbininkus peonus ir dvylikos metų 
berniuką. Peonų žinioje buvo mulai, nešą keleivių krovinius, o 
berniukas vedė priešakyje madriną, kumelaitę, apkarstytą bū- 
gneliais ir skambalėliais; paskui ją traukė dešimt mulų. 

Septyniais mulais jojo keleiviai, aštuntu — katapasas, o du 
mulai tempė maisto atsargas ir keletą ritinių audeklo pampų 
kasikų* palankumui įgyti. Peonai savo papratimu ėjo pėsti. Tai- 
gi žygis per Pietų Ameriką turėjo vykti geriausiomis sąlygomis 
tiek greitumo, tiek saugumo atžvilgiu. 

Pereiti Andų kalnyną — ne taip jau paprasta. Į tokią kelio- 
nę negalima leistis be stiprių mulų; ypač vertinami Argentinos 
mulai. Tai naujai išvesta, daug geresnė šių puikių gyvulių veislė. 


Juos išmaitinti nesunku. Geria jie sykį per dieną, per aštuonias 


* Kasikas — indėnų genties vadas. (Aut. past.) 


valandas lengvai nueina dešimt Ijė ir kiekvienas paneša keturio- 
likos arobų* krūvį. 

Kelyje nuo vieno vandenyno iki kito visiškai nėra užeigos 
namų. Maitinamasi džiovinta mėsa, ryžiais su pipirais, žvėriena 
bei paukštiena, jeigu pasitaiko ką nušauti. Gėrimui naudoja- 
mas kalnų šaltinių ar lygumos upelių vanduo, įlašinus keletą 
lašų romo, kurio kiekvienas pasiima jaučio rage — šifle. Beje, 
reikia vengti alkoholinių gėrimų šiame krašte, kur ir be to žmo- 
gaus nervų sistema ypač dirginama. Gultą atstoja čiabuvių bal- 
nas — rekadas. Jis daromas iš pelionų — išdirbtų avikailių — ir 
priveržiamas gražiai siuvinėtomis paspręstėmis. Susisupęs į tokį 
šiltą apklotą, keleivis neperšąla drėgnomis naktimis ir puikiau- 
siai išsimiega. 

Glenarvanas, kaip prityręs keliautojas ir mokąs prisitaikyti 
prie visokių kraštų papročių, parūpino sau ir savo draugams 
vietinius drabužius. Paganelis ir Robertas - du vaikai, vienas 
didelis, kitas mažas, — netvėrė džiaugsmu, kai įkišo galvas į tau- 
tinį pončą, platų languotą apsiaustą su skyle viduryje, ir apsi- 
avė batais, pasiūtais iš kumeliuko užpakalinių kojų odos. Kaip 
puikiai atrodė jų mulai su brangiais pakinktais, arabiškais žąs- 
lais, ilgomis iš šikšnelių supintomis vadžiomis, kuriomis galėjai 
ir sukirsti vietoj botago, prieky einanti kumelaitė, apkabinėta 
metaliniais blizgučiais, ir alforchai — dvigubi, ryškaus audeklo 
maisto Maišai! 

Kol išsiblaškėlis Paganelis taikstėsi, kaip čia apsižergus šau- 
nųjį mulą, šis keliskart vos jam neįspyrė. Pagaliau užsėdęs su 


savo neperskiriamu ilgu žiūronu ant juostelės, kojas įgrūdęs į 


* Aroba — svorio matas Lotynų Amerikos šalyse, nuo 10 iki 15 kg. (Aut. 
past.) 


kilpas, atsidavė gyvulio nuovokai ir nesigailėjo. O kad Robertas 
turi neabejotinų gabumų tapti puikiu raiteliu — iš pat pradžių 
buvo matyti. 

Būrelis leidosi į kelionę. Diena buvo nepaprastai giedra, 
dangus nuostabiai vaiskus, nors saulė kepino, bet nuo jūros 
pūtė gaivus vėjas. Būrelis skubiai jojo išraižytomis Talkahu- 
ano užtakio pakrantėmis į pietus, kur už trisdešimties mylių 
prasideda trisdešimt septinta lygiagretė. Pirmą dieną jie greitai 
žygiavo išdžiūvusių pelkių nendrynais, bet kalbėjosi labai ma- 
žai. Atsisveikinimas visiems buvo palikęs stiprų įspūdį. Jie dar 
galėjo įžiūrėti horizonte nykstantį „Dunkano“ dūmą. Visi tylė- 
jo, išskyrus Paganelį. Stropusis geografas pats save klausinėjo ir 
pats sau atsakinėjo naujai išmokta ispanų kalba. 

Be to, ir katapasas buvo gana tylus žmogus: varovo amatas 
neleidžia pasidaryti plepiu. Jis beveik nė nekalbėjo su peonais. 
Tie puikiai žinojo savo pareigas. Jei kuris mulas sustodavo, jie 
suragindavo jį kažkokiu gerkliniu šūksniu; jei to nepakakdavo, 
taiklia ranka mestas akmenukas įveikdavo gyvulio užsispyrimą. 
Atsileidus paspręstei ar nutrūkus kamanoms, peonas, tučtuojau 
išsinėręs iš savo pončo, apvynioja juo mului galvą, sutaiso, kas 
reikia, ir tas risnoja toliau. 

Mulų varovai paprastai išvyksta po pusryčių, aštuntą valan- 
dą, ir keliauja iki ketvirtos valandos po pietų. Edvardas Gle- 
narvanas laikėsi šio įpročio. Kai katapasas davė ženklą sustoti, 
keleiviai, visą dieną žygiavę putojančia vandenyno pakrante, 
buvo prie Arauko miesto, kuris stūkso pietiniame užtakio pa- 
kraštyje. Nuo čia iki Karnero įlankos, kur prasideda trisdešimt 
septinta lygiagretė, dar būtų reikėję žygiuoti į vakarus dvide- 
šimt mylių. Bet Glenarvano pasiųsti žvalgai, išvaikščioję šią 
pajūrio dalį, neaptiko jokių sudužusio laivo pėdsakų. Pakarto- 


tinai ieškoti ten nebuvo prasmės, todėl nutarta Arauką laikyti 
ekspedicijos išvykimo punktu. Iš čia kelias turėjo eiti į rytus 
visiškai tiesia linija. 

Būrelis sustojo nakvoti mieste ir ištempė palapines užeigos 
namų kieme, nes viduje patogumai buvo labai menki. 

Araukas — Araukanijos sostinė. Tai nedidelė valstybė šim- 
to penkiasdešimties Ijė ilgio, trisdešimties — pločio; joje gyve- 
na molučiai, apdainuoti poeto Ersilijos. Išdidi ir stipri gentis, 
vienintelė iš Amerikos genčių, nepatekusi svetimųjų valdžion. 
Nors Araukas kažkada priklausė ispanams, gyventojai nenusi- 
lenkė pavergėjams. Jie gynėsi anuomet taip, kaip ir dabar nuo 
grobikiškų Čilės užmačių, ir jų nepriklausomybės vėliava — bal- 
ta žvaigždė žydrame dugne — plevėsuoja miestą saugančios su- 
stiprintos kalvos viršūnėje. 

Kol buvo ruošiama vakarienė, Glenarvanas, Paganelis ir 
katapasas vaikštinėjo gatvėmis, kur stovėjo šiaudiniais stogais 
dengti namai. Be bažnyčios ir pranciškonų vienuolyno liekanų, 
Arauke nebuvo nieko įdomaus. Glenarvanas mėgino surinkti 
kokių nors žinių, bet nieko nepešė. Paganelis buvo nusimings, 
kad gyventojai jo nesupranta. Jie kalbėjo araukaniškai — toji 
kalba paplitusi iki Magelano sąsiaurio, — ir ispanų kalba Pa- 
ganeliui tiek pat pravertė, kiek būtų pravertusi hebrajų kal- 
ba. Neturėdamas progos palavinti savo klausos, jis davė darbo 
akims, žodžiu, džiaugėsi kaip tikras mokslininkas, stebėdamas 
įvairiausius molučių genties tipus. Vyrai buvo aukšto ūgio, pa- 
plokščiais bronziniais veidais, plikasmakriai: barzdaplaukius 
jie išsipešioja; žvilgsnis nepatiklus, galvos plačios, plaukai ilgi 
juodi. Tingūs lyg dykinėjantys kariai, nežiną, ko imtis taikos 
metu. Jų moterys, pažiūrėti suvargusios, bet ištvermingos, dir- 
ba sunkius namų ruošos darbus, prižiūri arklius, valo ginklus, 


aria, medžioja savo valdovams vyrams ir dar randa laiko austi 
žydrus pončus. Vienas toks pončas audžiamas dvejus metus ir 
kainuoja mažiausiai šimtą dolerių. 

Apskritai molučiai — nelabai įdomi tauta, jos papročiai gana 
laukiniai. Ji pasižymi beveik visomis žmogiškomis ydomis ir tik 
viena dorybe - laisvės meile. 

— Tikri spartiečiai, - kartojo grįžęs Paganelis, sėsdamasis 
valgyti vakarienės. 

Gerbiamasis mokslininkas padaugino taip sakydamas, o kai 
pridūrė, kad, apžiūrint Arauką, jo, prancūzo, širdis smarkiai 
plakusi, niekas nesuprato kodėl. Kai majoras paprašė paaiškinti 
to netikėto širdies plakimo priežastį, Paganelis atsakė, kad buvo 
ko jaudintis: vienas jo tėvynainių kadaise sėdėjęs Araukanijos 
soste. Majoras norėjo sužinoti to valdovo vardą. Žakas Pagane- 
lis paminėjo poną de Toneną, šaunų barzdotą vyrą, buvusį Pe- 
rigė advokatą, kuris patyręs tai, ką nuvainikuoti karaliai vadina 
pavaldinių nedėkingumu. Kai majoras šyptelėjo, klausydamasis 
apie pašalintą iš sosto advokatą, Paganelis labai rimtai atsakė, 
kad turbūt advokatui daug lengviau būti geru karaliumi, negu 
karaliui — geru advokatu. Visi nusijuokė ir nugėrė keletą gurkš- 
nių čičos* į Oreli Antuano I, Araukanijos ekskaraliaus, svei- 
karą. Po keleto minučių keleiviai, įsisupę į savo pončus, kietai 
miegojo. 

Kitą dieną, aštuntą valandą ryto, būrelis išvyko trisdešimt 
septinta lygiagrete rytų kryptimi. Priešakyje - madrina, o pa- 
čiame gale — peonai. Kelias ėjo derlingomis žemėmis: Arauka- 
nija turtinga vynuogynų ir gyvulių bandų. Bet toliau prasidėjo 
dykvietės. Tik kur ne kur, per keletą mylių viena nuo kitos, pa- 


| * Čiča - kukurūzų degtinė. (Aut. past.) 


sitaikydavo rastreadorų, garsių visoje Amerikoje laukinių žirgų 
gaudytojų, lūšnų ar kokia apleista pašto stotis, dabar teikianti 
pastogę klajojančiam po lygumas čiabuviui. Tą dieną dvi upės 
pastojo keleiviams kelią: Rakas ir Tubalas. Tačiau katapasas rado 
brastą ir juos pervedė į kitą pusę. Visu horizontu traukėsi Andų 
kalnynas, vis išdidžiau keldamas keteras ir rodydamas šiaurėje 
vis daugiau ir daugiau smailių viršūnių. Bet tai buvo dar tik 
priekalniai to milžiniško kalnagūbrio, kuris tarsi laiko parėmęs 
Naująjį Pasaulį. 

Ketvirtą valandą po pietų, nužygiavęs trisdešimt penkias 
mylias, būrelis sustojo atvirame lauke po augalotomis mirto- 
mis. Peonai iškinkė mulus ir paleido ganytis tankioje prerijų 
žolėje. Keleiviai iš maišų išsiėmė įprastą valgį: mėsą ir ryžius. 
Ant žemės pakloti pelionai — rekadai — atstojo apklotus, prie- 
galvius, ir kiekvienam šitie greitosiomis paruošti gultai suteikė 
gaivinantį poilsį, o peonai ir katapasas budėjo paeiliui. 

Kadangi oras buvo toks palankus, keleiviai, net ir Robertas, 
jautėsi puikiai, o pati kelionė prasidėjo taip laimingai, reikėjo 
tuo naudotis ir traukti pirmyn, nepaleisti laimės iš rankų, kaip 
sako lošėjai. Tokia buvo visų nuomonė. Kitą dieną būrelis žy- 
giavo greitai, be nuotykių, perėjo Belio slenksčius, ir vakare, 
sustojus prie Bijo Bijaus upės, kuri skiria ispanų valdomą Čilę 
nuo nepriklausomos Araukanijos, Glenarvanas galėjo įrašyti 
dar trisdešimt penkias mylias į ekspedicijos aktyvą. Kraštas ne- 
buvo pasikeitęs. Čia visur vešėjo amariliai, žibuoklių krūmai, 
durnaropės ir auksažiedžiai kaktusai. Tankmėje slėpėsi vienas 
kitas žvėris, tarp jų ir ocelotas. Sparnuočiams atstovavo gervė, 
ausytoji pelėda, strazdas, kuoduotasis naras, bijąs sakalo nagų. 
Čiabuvių beveik nebuvo maryti. Tik retkarčiais koks nors gau- 


čas — išsigimęs ispanų ir indėnų palikuonis — prajodavo tar- 


tum šmėkla, milžiniškais pentinais ant basų kojų spausdamas 
kruvinus arklio šonus. Kelyje jie nesutiko nė vieno žmogaus ir 
todėl nieko nauja nesužinojo. Glenarvanas dėl to nesikrimto. 
Jis manė, kad indėnai, paėmę kapitoną Grantą į nelaisvę, ti- 
kriausiai nugabeno jį anapus Andų. Sėkmingi ieškojimai galėjo 
būti tik pampose, o ne čia. Reikėjo būti kantriems ir skubiai 
žygiuoti vis pirmyn ir pirmyn. 

17 dieną būrelis išvyko nustatytą valandą ir įprasta tvarka. 
Karšto būdo Robertui buvo sunku prie tos tvarkos taikytis: jis 
vis ragindavo.rambų savo mulą, stengdavosi pralenkti madriną. 
Glenarvanui reikėdavo griežtai šūktelėti ir grąžinti berniuką į 
savo vietą. 

Krašto paviršius darėsi vis nelygesnis, kalvotesnis; matyt, 
jau buvo nebetoli kalnai; vis daugiau pasitaikydavo upelių, 
šniokščiančių įnoringom atšlaitėm. Paganelis dažnai žvilgčio- 
davo į savo žemėlapius; jei ten nebūdavo pažymėta kokio nors 
upeliūkščio, — o tai atsitikdavo neretai, — kraujas užvirdavo ge- 
ografui, ir jis imdavo žavingiausiai pykti. 

— Upelis be vardo, — sakydavo jis, — tai lyg žmogus be pilie- 
tybės. Pagal geografijos įstatymus jis neegzistuoja. 

Todėl nesivaržydamas krikštijo tuos bevardžius upelius, žy- 
mėjo žemėlapyje, išgalvodamas skambiausius ispaniškus pava- 
dinimus. 

— Kokia kalba! — kartodavo jis. - Kokia turtinga ir skambi 
kalba! Tartum iš metalo nulieta! Aš įsitikinęs, kad ji sudaryta iš 
78 dalių vario ir 22 dalių alavo, kaip bronza, iš kurios liejami 
varpai! 

— Bet ar darote bent šiokią tokią pažangą? — paklausė jį Gle- 
narvanas. 


— Žinoma, mielasis! O, jei ne tartis! Bet ta nelemta tartis! 


Ir, tikėdamasis geresnių rezultatų, Paganelis kelionėje lau- 
žė sau liežuvį, norėdamas įveikti tarimo sunkumus; neužmiršo 
ir geografinių stebėjimų. Toje srityje jis buvo nuostabiai ga- 
bus ir nebūtų radęs sau lygaus. Kai Glenarvanas paklausdavo 
karapasą apie kokią nors vietovę, mokytasis kelionės draugas 
visuomet anksčiau atsakydavo už vadovą. Katapasas nustebęs 
žiūrėdavo į jį. 

Kaip tik tą pačią dieną, apie antrą valandą, jie prijojo kryž- 
kelę. Glenarvanas, žinoma, pasiteiravo, kaip vadinasi antrasis 
kelias, ir, žinoma, Žakas Paganelis pasiskubino atsakyti. 

— "Tai kelias iš Umbelio į Los Anchelį. 

Glenarvanas pažvelgė į katapasą. 

— Iš tiesų, — atsakė šis ir kreipėsi į geografą: — Vadinasi, jūs 
esate keliavęs per šį kraštą? 

— Žinoma, — rimtai atsakė Paganelis. 

— Mulu? 

— Ne, sėdėdamas krėsle. 

Katapasas nesuprato, nes gūžtelėjo pečiais ir grįžo į savo vie- 
tą būrio priešakyje. 

Apie penktą valandą vakaro jis sustojo negiliame tarpeklyje, 
už keleto kilometrų nuo Lochos miestuko. Tą naktį keleiviai 
praleido milžiniško Kordiljerų kalnyno papėdėje. 


Dvyliktas skyrius 
DVYLIKOS TUKSTANCIŲ PĖDŲ AUKŠTYJE 
Kol jie keliavo per Čilę, nieko rimto neatsitiko. Bet dabar 


iš karto prieš akis stojo sunkumai ir pavojai, sutinkami kopiant 


per kalnus. Prasidės tikra kova su gamtos kliūtimis. 


Pirmiausia reikėjo išspręsti svarbų klausimą: katrą perėją per 
Andus pasirinkti, kad netektų nukrypti nuo užsibrėžto kelio? 
Paklaustas katapasas atsakė: 

- Šioje Andų dalyje žinau dvi patogias perėjas. 

— Be abejo, Afrikos perėją, kurią atrado Valdivija Mendo- 
sa, — tarė Paganelis. 

— Iš tikrųjų. 

— Ir Viljarikos perėją įpiečiau. 

— Taip. 

— Tai mat, mielasis, jos abi netinka dėl to, kad mes per daug 
nutolsime į šiaurę arba į pietus. 

— Ar galite mums pasiūlyti kitą perėją? —- paklausė majoras. 

— Taip, — atsakė Paganelis. - Antuko perėją ugnikalnio atš- 
laite 37730", tai yra per pusę laipsnio į šalį nuo mūsų kelio, ir 
tik tūkstančio tuazų aukštyje. Ją atrado Zamudijas Krusas. 

— Gerai, — tarė Glenarvanas, — tik ar jūs, katapase, ją žinote? 

— Taip, sere, aš ja esu ėjęs ir nepasiūliau jos dėl to, kad tai tėra 
takas, kuriuo indėnų piemenys iš rytinių šlaitų gena gyvulius. 

— Na, mielasis, - atsakė Glenarvanas, - ten, kur pereina 
kumelių, avių ir jaučių bandos, mokėsime ir mes pereiti. Kad 
neiškryptume iš tiesaus kelio, vesk mus Antuko perėja. 

Tučtuojau buvo duotas ženklas išvykti, ir būrelis patraukė 
Las Lechaso kloniu, įsiterpusiu tarp didžiulių, susikristalizavu- 
sių kalkių masyvų. Visai nuolaidžia atšlaite kopti buvo lengva. 
Apie vienuoliktą valandą aplenkė vieną ežeriuką, natūralią van- 
dens saugyklą ir žavingą visų aplinkinių upelių pasimatymo 
vietą; tyliai čiurlendami, jie subėgdavo į skaidrų, ramų ežerą. 
Už jo traukėsi plačios lianos — javažolėmis apaugusios lygumos 
keli šimtai metrų virš jūros lygio; ten ganėsi indėnų bandos. 


Toliau, šiaurės ir pietų link, tyvuliavo pelkė, iš kurios tik mulai 


Artytvsikiui 


ų 


Perėja buvo vis statesnė ir siauresnė, vėrėsi siaubingos bedugnės. 


padėjo keleiviams išsikapstyti. Apie pirmą valandą ant smailios 
uolos pasirodė Balenaro tvirtovės apgriuvusios sienos. Būrelis 
nesustodamas prajojo pro šalį. Šlaitai pasidarė statūs, akmenuo- 
ti, ir iš po mulų kanopų bildėdami riedėjo akmenys. Apie trečią 
valandą keleiviai išvydo dar vienos per 1770 metų sukilimą su- 
naikintos tvirtovės didingus griuvėsius. 

— Matyt, — tarė Paganelis, - kalnai nepajėgia apginti žmo- 
nių, kad dar ant jų reikia statyti tvirtoves! 

Nuo šios vietos kelias pasidarė sunkus ir net pavojingas. Per- 
ėja buvo vis.statesnė ir siauresnė, vėrėsi siaubingos bedugnės. 
Mulai žengė atsargiai, nuleidę galvas, uostydami kelią. Kartais 
staigiame posūkyje madrina dingdavo iš akių, ir tada mažytė 
vilkstinė vadovaudavosi tolimu jos varpelio skambesiu. Taip pat 
gana dažnai netikėti takelio vingiai padalydavo vilkstinę į dvi 
lygiagrečias eiles, ir katapasas galėdavo pasikalbėti su peonais 
per dviejų tuazų pločio ir dviejų šimtų tuazų gylio neperžen- 
giamą bedugnę. 

Žolė dar priešinosi akmenų griūtims, bet jautėsi, kad mi- 
neralų karalystė greitai nugalės augmeniją. Geležies spalvos la- 
vos latakai, nusėti geltono kristalo adatėlėmis, liudijo, kad jau 
nebetoli Antuko ugnikalnis. Uolos, suverstos viena ant kitos, 
rodės, tuoj ims ir nugrius, tačiau laikėsi, priešingai visiems pu- 
siausvyros dėsniams. Aišku, žemės drebėjimai nuolat keisdavo 
jų išvaizdą, ir, žiūrint į nukirstas viršūnes, į pakrypusius kupo- 
lus, bet kaip suverstus kaukarus, buvo nesunku numatyti, kad 
ši kalnuota vietovė dar negalutinai susiformavusi. 

Tokiomis sąlygomis sunku nepamesti kelio. Andų kalnynas 
kone be perstojo dreba, perėjų kryptis dažnai keičiasi, gairės 
dingsta. Todėl katapasas ir dvejojo, stabčiojo, dairėsi aplinkui, 
apžiūrinėjo uolų formas, ieškojo ant gūrančio akmens indėnų 


pėdsakų. Orientuotis buvo neįmanoma. 


Edvardas Glenarvanas ėjo įkandin vadovo. Jis suprato, kad 
kuo sunkesnis kelias, tuo didėja vadovo susirūpinimas; jis nedrįso 
klausinėti, manydamas, — ir gal ne be pagrindo, - kad varovai, 
kaip ir jų mulai, apdovanoti instinktu ir geriausia juo pasikliauti. 

Visą valandą katapasas dar klaidžiojo tartum akipločiu, ta- 
čiau vis kopė aukštyn ir aukštyn. Pagaliau jis sustojo. Jie buvo 
atsidūrę viename siaurame tarpeklyje, indėniškai „kebrade“. 
Srūksojo porfyro siena: kelio toliau nebebuvo. Katapasas veltui 
kurį laiką dar jo ieškojo, paskui nulipo nuo mulo, sukryžiavo 
rankas ir laukė. Glenarvanas priėjo prie jo. 

— Paklydote? — paklausė jis. 

— Ne, sere, — atsakė katapasas. 

— Tačiau mes ne Antuko perėjoje? 

— Kaip tik joje. 

— Neapsirinkate? 

— Ne, neapsirinku. Štai indėnų kūrenta ugnis, štai kumelių 
ir avių bandų pėdsakai. 

— Vadinasi, jos čia praėjo! 

— Taip, bet daugiau nepraeis. Paskutinis žemės drebėjimas 
užvertė... 

— Mulai gal ir nepraeis, — įsiterpė majoras, — bet tik ne žmonės. 

— A, tai jūs jau žinokitės, — atsakė katapasas. — Padariau, 
ką galėjau. Jei sutiktumėte, aš su savo mulais grįžčiau atgal ir 
paieškočiau kito kelio per Andus... 

— Kiek laiko sugaištume?.. 

— Mažiausiai tris dienas. 

Glenarvanas tylėdamas klausėsi katapaso. Tas, aišku, norėjo 
tesėti, ką buvo sutaręs, tačiau jo mulai toliau eiti nebegalėjo. 
Jam pasiūlius grįžti atgal, Glenarvanas atsigręžė į kelionės drau- 


pus ir tarė: 

— Jūs žūtbūt pasiryžę žygiuoti? 

— Mes norime eiti, kur vesite, — atsakė Tomas Ostinas. 

— Ir net eiti pirma jūsų, - pridūrė Paganelis. — Pagaliau kas 
gi čia tokio? Teks kopti kalnagūbriu, kurio šlaitu anapus nepa- 
lyginamai lengviau bus galima nusileisti! Ten rasime ir argenti- 
niečių bakeanus, kurie mus perves per pampas, ir eiklius žirgus, 
pratusius šuoliuoti lygumose. Taigi drąsiau pirmyn! 

— Pirmyn! — sušuko Glenarvano kelionės draugai. 

— Jūs neisite su mumis? — paklausė Glenarvanas katapasą. 

— Aš — mūlų varovas, — atsakė šis. 

— Kaip sau norite. 

— Apsieisime ir be jo, — tarė Paganelis. - Kitapus šios sienos 
vėl atrasime Antuko taką, ir aš prisiekiu, jog ne blogiau už ge- 
riausią Andų vadovą nuvesiu jus kuo tiesiausiai žemyn. 

Atsiskaitęs Glenarvanas atleido katapasą su mulais ir peo- 
nais. Ginklus, instrumentus ir maistą pasiskirstė septyni ke- 
leiviai. Visi vienu balsu sutiko nedelsiant kopti aukštyn, netgi 
nakčia, jei reikės. Kairėje rangėsi status takelis, kuriuo mulai 
nebūtų galėję užkopti. Sunkumai buvo dideli, bet po dviejų 
valandų nuovargio ir klaidžiojimų Glenarvanas su draugais vėl 
atsidūrė Antuko perėjoje, taip sakant, Andų dalyje, ne per to- 
liausiai nuo aukščiausios Kordiljerų viršūnės. Tačiau nė žymės 
nebuvo likę, kad čia būta praminto kalnų takelio ar perėjos. 
Vietovę smarkiai pakeitė paskutiniai žemės drebėjimai, ir rei- 
kėjo kalnagūbriais keberiotis aukštyn. Paganelis gerokai sutriko 
neradęs kelio; jis numatė, kad įkopti į Andų viršukalnę, kurios 
aukštis nuo vienuolikos tūkstančių iki dvylikos tūkstančių šešių 
šimtų pėdų, bus nežmoniškai sunku. Visa laimė, kad oras buvo 
ramus, dangus giedras — geras metų laikas. Žiemą — nuo gegu- 


žės iki spalio — pereiti kalnus būtų buvę neįmanoma. Smarkūs 

šalčiai greitai išsekina keliautojus, o jei kurių ir pasigaili, tie 
vis tiek nepabėga nuo žiaurių temporalių, ypatingų tuose kraš- 
tuose siaučiančių uraganų, kurie kiekvienais metais Kordiljerų 
tarpeklius prikloja lavonų. 

Jie kopė visą naktį; rankomis kabindamiesi, ropštė ant vos 
prieinamų plokščiakalnių, šokinėjo per plačius ir gilius plyšius; 
susikibusios rankos atstojo virves, o pečiai — laiptelius. Tie be- 
baimiai žmonės panėšėjo į klounų-akrobatų trupę. Tada kaip 
tik ir buvo daugybė progų Malredžiui parodyti savo jėgą, Vil- 
sonui — vikrumą. Tie du šaunūs škotai visur suskubdavo. Jei 
ne jų pasiaukojimas ir drąsa, daugelį sykių būrelis nebebūtų 
galėjęs pereiti. Glenarvanas nenuleido akių nuo Roberto: gyvas 
ir žvalus vaikas buvo labai neatsargus. Paganelis ėjo priešakyje, 
pagautas įniršio kaip tikras prancūzas. O majoras sau pėdino 
neskubėdamas, bet ir neatsilikdamas. Ar jis suvokė, kad jau ke- 
letą valandų kopia į kalną? Vargu. Jam gal mėklinosi, jog lei- 
džiasi žemyn. 

Apie penktą valandą ryto barometras rodė, kad jie jau sep- 
tynių tūkstančių penkių šimtų pėdų aukštyje. Buvo pasiekta 
antra plokščiakalnių eilė, paskutinė krūmokšnių riba. Medžio- 
tojas, nušovęs bent kokį iš ten šokuojančių žvėrelių, būtų ap- 
sidžiaugęs. Tačiau eikliakojai lyg nujausdami sprukdavo, vos iš 
tolo pamatę žmogų. Čia buvo lamų. Tai itin vertinami kalnų 
gyvuliai, kurie atstoja avis, jaučius ir arklius ir gyvena ten, kur 
negali gyventi net mulas. Buvo šinšilų, graužikų būrio malonių, 
bailių brangiakailių žvėrelių; savo pasturgalinėmis kojelėmis jie 
primena kengūras. Žavu žiūrėti, kaip vikriai it voverės liuoksi 
medžių viršūnėmis. 

— Tai dar ne paukštis, — sakė Paganelis, — bet jau ir ne ke- 


turkojis. 

Apie penktą valandą ryto barometras rodė, kad jie jau 


septynių tūkstančių penkių šimtų pėdų aukštyje. 


Tačiau lamos ir šinšilos nebuvo paskutiniai kalnų gyventojai. 
Devynių tūkstančių pėdų aukštyje, ties amžinų sniegynų riba, 
būriais klajojo nepalyginamo grožio atrajojantys gyvuliai — al- 
pakos, kurių kailis šilkinis, ilgo plauko; paskui tam tikra rūšis 
beragių, gražių ir išdidžių ožkų švelnutėle vilna; jas gamtininkai 
vadina vikunijomis. Bet nė negalvok prie jų prisiartinti: gerai, 
kad spėsi jas pamatyti; jos prašvilpia tartum vėjas ir be garso 
nučiuožia akinamo baltumo kilimais. 

Tokiame aukštyje vietovaizdis buvo visiškai pasikeitęs. Iš 
visų pusių stūksojo didžiuliai žvilgantys ledo luitai, kai kur 
melsvomis briaunomis, ir atspindėjo pirmus aušros gaisus. 
Lipti pasidarė labai pavojinga. Keleiviai nedrįso žengti, atidžiai 
lazda nepatikrinę, ar po sniegu nėra plyšių. Vilsonas ėjo voros 
priešakyje, koja mėgindamas ledo stiprumą. Kiti sekė įkandin, 
vengdami garsiau sušnekti, nes nuo mažiausio triukšmo suvir- 
pėję oro sluoksniai galėjo išjudinti ir sniego masyvą, kabantį 
viršun jų galvų septynių — aštuonių šimtų pėdų aukštyje. 

Taip buvo pasiekta krūmokšnių juosta; ji savo ruožtu du 
šimtai penkiasdešimt tuazų aukščiau užleido vietą javažolėms 
ir kaktusams. O vienuolikos tūkstančių pėdų aukštyje net ir tai 
nebeaugo, žemė buvo dyka, augmenijos — nė ženklo. Keleiviai 
buvo sustoję tik vieną sykį, aštuntą valandą skubomis užvalgę 
ir atgavę jėgas, su antžmogiška drąsa lipo toliau, nepaisydami 
didėjančių pavojų. Jie čia ritosi per smailius kaukarus, čia ėjo 
viršum bedugnių, į kurias baisu buvo net pažvelgti. Daug kur 
mediniais kryžiais nusmaigytas kelias žymėjo nelaimių vietas. 
Apie antrą valandą priėjo didžiulį plokščiakalnį, be jokios au- 
gmenijos, tikrą dykumą, tįsančią tarp nuogų smailumų. Oras 
buvo sausas, dangus žydras, tokiame aukštyje visai nesti lietaus, 
ir susitelkę garai iškrinta tik kaip sniegas ar kruša. Šen bei ten 


iš po balto marškono, tartum skeleto kaulai, kyšojo porfyro ir 
bazalto smaigaliai; retkarčiais nuo šalčio atskildavo kvarco ar 
pnciso luitai ir, dusliai bildėdami, vos girdimi praretėjusioje 
atmosferoje, riedėdavo žemyn. 

Tačiau būrelis, nors ir koks ištvermingas, eikvojo paskutines 
jčgas. Edvardas Glenarvanas, matydamas, kad kelionės draugai 
išvargę, gailėjosi taip aukštai užvedęs juos į kalnus. Robertas 
kovojo su nuovargiu, bet toliau eiti nebegalėjo. 

Trečią valandą Glenarvanas sustojo. 

— Reikia pailsėti, — tarė jis, matydamas, kad nė vienas nedrįs 
to pasiūlyti. 

— Pailsėti? — atsakė Paganelis. — Betgi čia nėra jokios pastogės. 

— Tačiau tai būtina, nors dėl Roberto. 

— O ne, sere, — gynėsi drąsus vaikas, — aš dar galiu paeiti... 
Jūs nesustokite... 

— Tave, berniuk, panėšėsime, — atsakė Paganelis, — bet mums 
žūtbūt reikia pasiekti rytinį šlaitą. Ten gal rasime kokią pastogę. 
Aš siūlyčiau žygiuoti dar porą valandų. 

— Ar visi sutinkate? — paklausė Glenarvanas. 

— Taip, — atsakė kelionės draugai. 

Malredis pridūrė: 

— Aš rūpinsiuos berniuku. 

Ir visi vėl patraukė rytų kryptimi. Siaubingas kopimas truko 
dar dvi valandas. Reikėjo bet kokia kaina pasiekti pačias aukš- 
Čiausias viršūnes. Praretėjusiame ore keleivius kankino dusulys, 
vadinamas puna. Atmosferos slėgiui sumažėjus, ėmė kraujuoti 
lūpos ir dantenos. Kad kraujo apytaka pagerėtų, jie turėjo tan- 
kiai kvėpuoti, o tai vargino nė kiek ne mažiau kaip akinamai 
žibąs sniegas. Nors ir kokie tvirtavaliai buvo tie narsūs žmonės, 


tačiau atėjo valanda, kada net drąsiausi nusilipo ir galvos suki- 


masis, ta baisioji kalnų liga, pakirto ne tik fizines, bet ir dvasi- 
nes jėgas. Neįmanoma kovoti su tokiu nuovargiu sau nepaken- 
kus. Netrukus jie ėmė kristi vienas po kito, ir parpuolusieji tik 
keliais šliaužė pirmyn. 

Jėgos seko, ir darėsi aišku, kad reikia pertraukti ilgai trun- 
kantį kopimą. Su siaubu žvelgė Glenarvanas į neaprėpiamas 
sniego platumas, šalčiu sukausčiusias tą pragaištingą kraštą: 
vakaro šešėliai jau gaubsto nuogas viršūnes, o keleiviai neturi 
nakvynės. Staiga majoras sustabdė jį ir ramiu balsu tarė: 


— Stai lūšna. 


Tryliktas skyrius 
LEIDIMASIS NUO KORDILJERŲ 


Maknabso vietoje kitas būtų šimtą kartų praėjęs pro šalį, 
apsukęs aplink, net užlipęs, nė neįtardamas, kad ji čia stovi. 
Sniegu užnešta, ji vos skyrėsi nuo aplinkinių uolų. Reikėjo ją 
nuvalyti. Pusvalandį pasidarbavę, Vilsonas ir Malrėdis atkasė 
kasučos angą, ir būrelis sugužėjo į vidų. 

Tą kasučą pastatė indėnai iš adobų, saulėje degtų plytų, 
bazalto uolos viršūnėje. Ji buvo kubo formos: kiekviena šoni- 
nė — dvylikos pėdų. Akmeniniai laiptukai vedė prie vienintelės 
angos; nors ji buvo siaurutė, viesulas, sniegas, kruša vis dėlto 
įsigaudavo į vidų, kai audros imdavo šėlti kalnuose. 

Kasučoje laisvai galėjo išsitekti dešimt žmonių; žinoma, sie- 
nos nebūtų apsaugojusios nuo liūčių, bet šiuo metu šiek tiek 
gynė nuo žvarbaus šalčio: termometras rodė 10* žemiau nulio. 
Be to, čia buvo židinys su šiaip taip sumūrytu dūmtraukiu; su- 


sikūrus ugnį, ir šaltis lauke nebebaisus. 

Štai tinkama pastogė, nors ir neištaiginga, — tarė Edvardas 
(Glenarvanas. 

Išct juk tai tikri rūmai! - sušuko Paganelis. — Trūksta tik 
varpybinių ir dvariškių. Mums čia bus labai puiku. 

Ypač kai ugnelė liepsnos ugniavietėje, — tarė Tomas Osti- 
has, nes esame ne tik išalkę, bet ir sušalę. Geras glėbys malkų 
mane labiau pradžiugintų negu gabalas žvėrienos. 

Na, ką gi, Tomai, pasistengsime surasti kokio nors kuro, — 
atsakė Paganelis. 

Kordiljerų viršūnėje! - šūktelėjo Malredis ir abejodamas 
papurtė galvą. 

Jei kasučoje yra židinys, — tarė majoras, — tai netoliese tu- 
tėtų būti ir kuro. 


Akmeniniai laiptukai vedė prie vienintelės angos. 


— Mūsų bičiulis Maknabsas samprotauja teisingai, — tarė 
Glenarvanas. — Jūs ruoškite vakarienę, o aš pamėginsiu med- 
kirčio amato. 

— Aš su Vilsonu jus palydėsiu, — tarė Paganelis. 

— O gal ir aš būčiau jums reikalingas? — paklausė Robertas 
keldamasis. 

— Ne, tu ilsėkis, mano šaunusis berniuk, — atsakė Glenar- 
vanas. — Tu ir taip būsi vyras tada, kai kiti tokio pat amžiaus 
tebebus vaikai. 

Glenarvanas, Paganelis ir Vilsonas išėjo iš kasučos. Buvo 
šešta valanda vakaro. Kad ir be vėjo, šaltis spirgino. Dangaus 
žydrynė jau tamsėjo, ir paskutiniai saulės spinduliai kliudė 
aukštas Andų plokščiakalnių viršūnes. Paganelis pažvelgė į ba- 
rometrą: gyvsidabris rodė 0,495 milimetrus. Barometro stul- 
pelio slėgis atitiko vienuolikos tūkstančių septynių šimtų pėdų 
aukštį. Taigi ši Kordiljerų vieta tik 910 metrų žemesnė už Mon- 
blaną. Ir jeigu šiuose kalnuose būtų grėsę tokie pat pavojai, 
kokiais pasižymi Šveicarijos milžinas, jei būtų šėlę uraganai ir 
sniego pūgos, nė vienas keleivis nebūtų perėjęs Naujojo Pasau- 
lio kalnagūbrio. 

Glenarvanas ir Paganelis, užsikorę ant porfyro uolos, apžvel- 
gė visą horizontą. Jie stovėjo pačioje Kordiljerų viršūnėje ir ga- 
lėjo aprėpti akimis keturiasdešimties kvadratinių mylių plotą. 
Rytiniai šlaitai buvo nuolaidūs, — jais peonai lengvai nučiuožia 
kelis šimtus tuazų. Tolumoje driekėsi ruožai akmenų ir eratinių 
riedulių, čia užneštų ledynams slenkant, — milžiniškos morenų 
virtinės. Saulė leidosi, Kolorado slėnis jau skendėjo prieblando- 
je; ji vieną po kito gesino spindulių nupliekstus kauburius, ky- 
šulius, smailius gūbrius; tamsa pamažu gaubė visą rytinį Andų 
šlaitą. Tik vakaruose dar degė kontraforsai, prilaiką statmenus it 

siena vakarinius skardžius. Akys raibo žiūrint į uolas ir ledynus, 
besimaudančius spinduliuose. Šiaurėje vilnijo grandinė viršukal- 
nių — vingiuota, tartum neįgudusios rankos nubrėžta, vos įžiū- 
rima linija. Tačiau pietuose, atvirkščiai, reginys buvo žavingas ir 
temstant darėsi vis didingesnis. Žemai — gūdus Torbido klonis, 
viršuj už kokių dviejų mylių — Antuko krateris. Ugnikalnis riau- 
mojo tartum milžiniška pabaisa, tartum Apokalipsės leviatanas; 
iš jo veržėsi karšti dūmai su suodžiais ir liepsnos kamuoliais. Ap- 
linkinių kalnų amfiteatras atrodė ugnies apimtas; iki baltumo 
įkaitusių akmenų kruša, raudonų dūmų debesys, lavos trykš- 
liai — visa tai susiliejo į žėrinčias puokštes. Kas akimirką plito 
didžiulė pašvaistė, akinamai degė erdvė aplinkui, o saulė it gęs- 
tantis šviesulys pamažėl vis blėso, niro į tamsų horizontą. 

Paganelis ir Glenarvanas dar ilgai būtų stebėję tas didingas 
žemės ugnies su dangaus ugnimi grumtynes; tariamieji med- 
kirčiai virto dailininkais; tačiau Vilsonas, ne toks entuziastas, 
grąžino juos tikrovėn. Tiesa, miškų čia nebuvo. Laimė, ant uolų 
augo sausos skurdžios kerpės. Keleiviai prisiplėšė kerpių, taip 
pat liaretų: jų šaknys neblogai dega. Parnešę brangų kurą į ka- 
sučą, tuoj prigrūdo pilną židinį. Pasirodė, kad ugnį sunku ne 
tik įkurti, bet ir išsaugoti, kad neužgestų: praretėjusiame ore 
buvo per maža deguonies, reikalingo degimui, — taip bent aiš- 
kino majoras. 

— Užtat, — pridūrė jis, - vandens virimo temperatūra čia 
žemesnė; 1007 verdančiu vandeniu užplikytos kavos mėgėjams 
teks pakentėti, nes tokiame aukštyje virimo temperatūra nesie- 


kia 90“*. 


* Kylant į viršų, kas 324 metrai vandens virimo temperatūra mažėja vienu 
laipsniu. (Aut. past.) 


Maknabsas neapsiriko, ir termometras, įleistas į verdančio 
vandens katiliuką, rodė tik 87“. Visi godžiai išgėrė po keletą 
gurkšnių karštos kavos. Džiovinta mėsa buvo ne per skaniausia, 
ir Paganelis ta proga pareiškė vieną teisingą, tačiau šioje vietoje 
beprasmišką pastabą. 

— Po šimts! — tarė jis. —- Turiu prisipažinti, kad neatsisakyčiau 
gabalo keptos lamos! Sakoma, kad ji atstoja jautį bei avį, ir aš 
labai norėčiau įsitikinti, ar tai tiesa ir maistingumo požiūriu! 

— Argi jūs nepatenkintas mūsų vakariene, mokytasis Paga- 
neli? — paklausė majoras. 

— Tiesiog sužavėtas, šaunusis majore. Tačiau prisipažįstu, 
kad žvėrienos užkąsti būtų ne pro šalį... 

— Jūs sibaritas, — tarė Maknabsas. 

— Priimu šį epitetą, majore. Kalbėkite, ką norite, tačiau ir 
jūs nesiraukytumėte, jei kas pasiūlytų žlėgtainį! 

— Galbūt, — atsakė majoras. 

— O jeigu jus paprašytų eiti pamedžioti, ar, ilgai negalvoda- 
mas, sutiktumėte, nors lauke naktis ir smarkiai šąla? 

— Mielai. 

Draugai nesuskubo padėkoti Maknabsui ir pareikšti, kad jie 
visai nenori piktnaudžiauti begaliniu jo paslaugumu: pasigirdo 
tolimas riaumojimas. Staugė ne pavieniai gyvuliai, o visa ban- 
da, kuri greitai artėjo. „Gal likimas, parūpinęs pastogę, nori pa- 
siūlyti ir vakarienę?“ — tokia mintis švystelėjo geografui. Tačiau 
Glenarvanas truputį atvėsino jo džiaugsmą, perspėdamas, kad 
Kordiljerų keturkojai negyvena tokiame aukštyje. 

— Tad iš kur tas triukšmas? — paklausė Tomas Ostinas. — 
Girdite, kaip jis artėja! 

— Gal tai lavina? — tarė Malredis. 


— Negali būti! Girdite, kaip stūgauja! — tarė Paganelis. 

— Pažiūrėsime, — atsakė Glenarvanas. 

— Pažiūrėsime, mes juk medžiotojai, - atsakė majoras, im- 
«(kumas savo karabiną. 

Visi puolė lauk iš kasučos. Naktis buvo tamsi, žvaigždėta. 
Ielčia dar nebuvo patekėjusi. Šiaurines ir rytines viršūnes gau- 
bė tamsa, ryškėjo tik kelių artesnių uolų fantastiniai siluetai. 
Staugimas — išgąsdintų gyvulių staugimas — pasikartojo. Jis 
sklido iš tamsoje skendinčios kalnų pusės. Kas atsitiko? Stai- 
ga pasirodė įniršusi gyvų, iš siaubo pakvaišusių padarų lavina. 
Atrodė, jog visas plokščiakalnis sujudėjo. Gyvulių bėgo šim- 
tai, gal tūkstančiai; net ir praretėjusiame ore triukšmas buvo 
kurtinantis. Kas tai — laukiniai pampos gyvuliai ar tik lamų ir 
vikunijų banda? Glenarvanui, Maknabsui, Robertui, Ostinui ir 
abiem jūreiviams vos spėjus parkristi ant žemės, gyvasis viesulas 
praūžė per keletą pėdų viršum jų. Niktalopas Paganelis, kuris, 
norėdamas geriau pamatyti, liko bestovįs, vienu akies mirksniu 
buvo pargriautas. 

Tą valandėlę trinktelėjo šūvis. Tai majoras iššovė netaikęs. 
Jam pasirodė, kad gyvulys krito čia pat, už kelių žingsnių, o visa 
banda, nesulaikomai lėkdama pirmyn ir riaumodama, pranyko 
ugnikalnio nušviestose atkalnėse. 

— O, pagaliau aš juos suradau! — pasigirdo Paganelio balsas. 

— Ką suradote? — paklausė Glenarvanas. 

— Akinius, po šimts! Ko gi kito neteksi tokioje maišatyje, jei 
ne akinių! 

— Jūs nesužeistas? 

— Ne, tik apmindytas. Bet kas jie tokie? 

— Štai, — atsakė majoras, tempdamas nušautą gyvulį. 

Visi nuskubėjo į kasučą ir ugniakuro šviesoje apžiūrėjo Ma- 
knabso laimikį. 

Tai buvo gražus gyvulys, panašus į nedidelį kupranugarį, tik 
be kupros, švelnaus šviesbėrio plauko, baltais taškučiais nusėta 
papilve; galva grakšti, kūnas paplokščias, kojos ilgos ir laibos. 
Paganelis, pažvelgęs į jį, tuoj sušuko: 

— Tai guanakas! 

— Kas tas guanakas? — paklausė Glenarvanas. 

— Jo mėsa valgoma, — atsakė Paganelis. 

— Ir skani? 

— Labai. Olimpo dievų valgis! Aš žinojau, kad turėsime švie- 
žios mėsos vakarienei. Ir dar kokios! Tik kas išdoros gyvulį? 

— Aš, — tarė Vilsonas. 

— Gerai, o aš apsiimu jį iškepti, — pasisiūlė Paganelis. 

— Argi jūs virėjas, pone Paganeli? — paklausė Robertas. 

— Po šimts, mano berniuk, aš - prancūzas! Kiekvienas pran- 
cūzas — virėjas. 

Po penkių minučių Paganelis išdėliojo ant liaretų šaknų ža- 
rijų didžiulius mėsos gabalus. O dar po dešimties minučių pa- 
tiekė kelionės draugams gražiai apkepusios guanako nugarinės. 
Be jokių atsikalbinėjimų visi godžiai ėmėsi valgyti. 

Bet kaip nustebo geografas, pamatęs, kad visi susiraukė at- 
sikandę ir pasipurtė. 

— Kokia šlykšti! — tarė vienas. 

— Visai negalima valgyti! — pridūrė antras. 

Šiaip ar taip, vargšas mokslininkas turėjo sutikti, kad keps- 
nio nevalgytų net išalkęs žmogus. Draugai ėmė erzinti Paganelį, 
tyčiodamiesi iš olimpiško valgio, o jis suko galvą, kodėl guana- 
ko mėsa, kuri iš tikrųjų gera ir labai vertinama, jo pagaminta 
tapo šlykšti. Staiga jo smegenis perskrodė mintis: 

— Jau žinau! — sušuko jis. — Po šimts! Aš žinau, aš suradau 


priežastį! 

— Galbūt tai seno gyvulio mėsa? — ramiai paklausė Maknabsas. 

— Deja, ne, nepakeičiamasis majore, tai nuvaryto gyvulio 
mėsa! Kaipgi galėjau užmiršti? 

— Ką norite pasakyti, pone Paganeli? — paklausė Tomas Os- 
tinas. 

— Noriu pasakyti, kad guanakas tinka mėsai tik tada, kai 
nušaunamas besiilsintis; ilgai medžioto, toli bėgusio guanako 
mėsos nebegalima valgyti. Taigi iš mūsų kepsnio skonio galiu 
tvirtinti, jog šis gyvulys, kaip ir visa kaimenė, atvytas iš toli. 

— Jūs tuo įsitikinęs? — paklausė Glenarvanas. 

— Visiškai. 

— Tačiau koks įvykis, koks gamtos reiškinys galėjo taip iš- 
gąsdinti gyvulius ir vyti pirmyn tuo metu, kai jie turėtų ramiai 
miegoti savo olose? 

— Brangusis Glenarvanai, man sunku jums atsakyti; jei ti- 
kite tuo, ką jums pasakiau, nebelaužykime sau galvos ir eiki- 
me prisnūsti. Aš tiesiog mirštu — taip noriu miego. Migsime, 
majore: 

— Migsime, Paganeli. 

Sulig tais žodžiais kiekvienas įsisupo į savo pončą, — ugnis 
buvo palikta kūrentis per naktį, — ir netrukus visokiais tonais ir 
visokiais ritmais pasigirdo garsus knarkimas, o geografo bosas 
sustiprino šį darnų koncertą. 

Tik Edvardas Glenarvanas nemiegojo. Slaptas nerimas kan- 
kino jį ir neleido užsnūsti. Vis nėjo iš galvos toji kaimenė, pa- 
gauta neišaiškinamo išgąsčio ir bėganti viena kryptimi. Lauki- 
niai žvėrys negalėjo vytis guanakų. Tokiame aukštyje nebūna 
nei žvėrių, nei juo labiau medžiotojų. Kokia baimė ginė juos į 
Antuko bedugnes, kaip visa tai suprasti? Glenarvano širdy augo 


netolimo pavojaus nuojauta. 


Tačiau snaudulys pamažėle ir jį ėmė marinti, mintys apri- 
mo, būgštavimus pakeitė viltis. Rytoj jie jau bus Andų slėnyje. 
Ten prasidės tikrieji ieškojimai, ir galbūt sėkmė jau nebetoli. 
Jis galvojo apie kapitoną Grantą ir du jūrininkus, išvaduotus iš 
žiaurios nelaisvės. Tie vaizdai greitai slinko jo galvoje, dėmesį 
išblaškydavo čia ugnies spragsėjimas, čia iššovusi kibirkštis, Čia 
liepsnos liežuvis, kuris nušviesdavo miegančių draugų veidus ir 
šešėliais sumirgėdavo ant kasučos sienų. 

Bet tučtuojau ir vėl apnikdavo negera nuojauta. Glenarva- 
nas snūdomis klausėsi bildesio, sunkiai paaiškinamo tose vieni- 
šose viršūnėse. 

Vieną akimirką jam lyg ir pasigirdo tolimas, duslus ir grės- 
mingas griausmas, tartum perkūnijos dundesys, bet ne iš dan- 
gaus. Matyt, audra šėlo kur nors kalnų atšlaitėse, keli tūkstan- 
čiai pėdų žemiau jų viršūnės. Glenarvanas, norėdamas įsitikinti, 
išėjo laukan. 

Tekėjo mėnulis. Oras buvo giedras ir ramus. Nė vieno debe- 
sėlio nei viršuje, nei apačioje. Tik šen bei ten šmėkščiojo Antu- 
ko ugnikalnio liepsnų atspindžiai. Audros nebuvo, nežaibavo. 
Aukštai viršum galvos mirgėjo tūkstančiai žvaigždžių. Tačiau 
dundesys vis nesiliovė. Rodės, kad jis, vis artėdamas, slenka iš- 
ilgai Andų kalnyno. Glenarvanas grįžo vidun dar neramesnis, 
klausdamas save, kas yra bendro tarp šio požeminio dundesio 
ir bėgančios guanakų kaimenės. Ar tik ne tai priežastis ir pase- 
kmė? Jis pažvelgė į laikrodį: buvo antra valanda ryto. 

Tačiau, nesitikėdamas greito pavojaus, nežadino draugų, 
kurie iš nuovargio buvo kietai įmigę, ir pats kelioms valandoms 
prisnūdo. 

Netrukus jis pašoko nuo baisaus bildesio. Rodės, nelygiu 
grindiniu darda daugybė artilerijos vežimų su šoviniais. Staiga 

Gilenarvanas pajuto, kad žemė slysta jam iš po kojų, pamatė, 
jog kasuča siūbuoja. 

— Pavojus! — sušuko jis. 

Jo draugai, jau nubudę ir suvirtę krūvon, riedėjo žemyn sta- 
Čia atkalne. Aušo, ir reginys buvo pasibaisėtinas. Kalnynas akies 
mirksniu keitėsi: kūgiškas viršūnes lyg kas pjaute pjovė; smailūs 
pūbriai sverdėdami skradžiai žemėn smego. Šis Kordiljeroms* 
būdingas gamtos reiškinys išjudino keliolikos tūkstančių mylių 
pločio masyvą, kuris nušliaužė pakalnėn. 

— Žemės drebėjimas! — sušuko Paganelis. 

Jis neapsiriko. Drebėjo žemė. Tokie kataklizmai gana dažni 
kalnuotoje Čilės srityje; kaip tik toje apylinkėje Kopjapas buvo 
dukart sunaikintas, o Santjagas per keturiolika metų išvartytas 
keturis sykius. Šioje Žemės rutulio dalyje ypač jaučiama po- 
žeminė ugnies veikla, o ugnikalnių krateriai palyginti neseniai 
atsiradusiame kalnagūbryje nepakankamai platūs, kad pro juos 
galėtų prasiveržti požeminiai garai. Dėl to čia nesiliauja žemės 
drebėjimai. 

Plokščiakalnis su septyniais keleiviais, kurie, apkvaišę ir iš- 
gąsdinti, laikėsi įsikibę į samanas, lėkė tartum greitasis trauki- 
nys, tai yra penkiasdešimt mylių per valandą. Nei rėkti, nei bėg- 
ti, nei kaip nors susilaikyti. Susikalbėti neįmanoma. Požeminis 
dundesys, slenkančios lavinos griausmas, trankiai krintančios 
granito ir bazalto uolos, dulkančio sniego sūkuriai nutraukė 
bet kokį ryšį. Masyvas čia šliuožė žemyn lygiai, nešokinėdamas, 
čia, tartum laivo denis šėlstančioje jūroje, siūbavo į visas puses, 


slinko per prarajas, kur garmėjo uolų luitai, šluodamas šimta- 


* Beveik toks pat gamtos reiškinys įvyko Monblane 1820 m. ir baigėsi siau- 
binga katastrofa: žuvo trys vadovai iš Šamoni. (Aut. past.) 


Plokščiakalnis su septyniais keleiviais lėkė tartum greitasis traukinys. 


mečius medžius, lyg dalgiu kirsdamas rytinius šlaito kyšulius. 

Įsivaizduokite jėgą keliolikos milijardų tonų masyvo, rie- 
dančio tolydžio didėjančiu greičiu penkiasdešimties laipsnių 
nuožulnuma! 

Kick laiko truko šis neapsakomas kritimas, niekas nebūtų 
palėjęs apskaičiuoti. Niekas nebūtų drįsęs spėlioti, į kokią be- 
dupnę nugarmės. Ar visi dar gyvi, ar vienas kuris jau žlagso 
bedugnėje, —- niekas nežinojo. Uždusę nuo greito leidimosi, su- 
stingę nuo žvarbaus šalčio, sniego pūgos apakinti, jie vos alsavo. 
Kone be sąmonės, leisgyviai, kabinosi į uolas tik iš savisaugos 
instinkto, kuris yra gajausias. 

Staiga nepaprastai smarkus smūgis ištrenkė juos iš to žemyn 
(iuožiančio važio, nusviedė į priekį, ir jie nuriedėjo paskutinė- 
mis kalno paskliundomis. Plokščiakalnis iš karto sustojo. 

Keliolika minučių niekas nejudėjo. Pagaliau vienas, kad ir 
smigio apkvaitintas, bet vis dar tvirtas, atsikėlė. Tai buvo majo- 
ras. Jis prasikrapštė sniegais užlipdytas akis ir apsižvalgė. Aplinkui, 
sukritę prie kits kito tartum iš iššautos tūtos, gulėjo jo draugai. 

Majoras suskaičiavo. Trūko Roberto Granto. 


Keturioliktas skyrius 
IŠGANINGAS SUVIS 


Rytinis Andų Kordiljerų šlaitas driekiasi nuolaidžiomis 
atkalnėmis, kurios nežymiai susilieja su lyguma. Čia staiga ir 
susilaikė atskilusi kalno dalis. Tai visai naujas kraštas: vešlios 
ganyklos, didžiuliai medžiai, ištisi miškai obelų, pasodintų dar 
žemyno užkariavimo laikais, su saulėje spindinčiais auksiniais 
vaisiais. Sakytum derlingosios Normandijos kampelis, nublokš- 


tas į daubą, ir keleivis, čia patekęs kitokiomis aplinkybėmis, 
nustebtų, kad taip staigiai dykuma gali virsti oaze, snieguotos 
viršūnės — žaliuojančiomis pievomis, o Žiema — vasara. 

Žemės paviršius vėl buvo visiškai nejudrus. Drebėjimas nu- 
ščiuvęs, bet tikriausiai požeminės jėgos dirbo naikinamąjį darbą 
kur nors toliau, nes Andai visą laiką juda arba dreba. Šį kartą 
sukrėtimas buvo nepaprastai stiprus. Kalnų pavidalas visiškai 
pasikeitė. Dangaus žydrynėje įsirėžė nauja viršūnių, keterų, 
gūbrių panorama, ir pampų vadovas veltui joje būtų ieškojęs 
įprastų orientyrų. 

Žadėjo būti puiki diena. Saulės spinduliai, pakilę iš Ramio- 
jo vandenyno guolio, sliuogė Argentinos lygumomis ir niro į 
kito vandenyno vilnis. Buvo aštunta valanda ryto. 

Edvardas Glenarvanas ir jo draugai, majoro atgaivinti, pa- 
mažu atsipeikėjo. Iš tikrųjų jie buvo tik baisiai sutrankyti, ne 
daugiau. Jie nusileido nuo Andų Kordiljerų ir būtų džiaugęsi, 
kad gamta apmokėjo visas persikėlimo išlaidas, jeigu nebūtų 
pasigedę vieno, silpniausio, Roberto Granto. 

Visi mylėjo drąsųjį berniuką: ir Paganelis, kuris ypač buvo 
prisirišęs prie jo, ir majoras, nors atrodė esąs šaltas, o labiau- 
siai — Glenarvanas. Jis nusiminė sužinojęs, kad Robertas dingo. 
Vaizdavosi vargšą vaiką bedugnėje, veltui šaukiantį tą, kurį va- 
dino savo antruoju tėvu. 

— Mano bičiuliai, mano bičiuliai, — tarė jis, vos sulaikyda- 
mas ašaras. — Reikia ieškoti, reikia jį surasti! Negalime jo taip 
palikti! Tenelieka nė vieno slėnio, nė vienos prarajos, nė vienos 
bedugnės, mūsų neapžiūrėtos! Jūs mane pririšite virve ir ten 
nuleisite! Aš to noriu, girdite! Aš to noriu! O, kad Robertas dar 
alsuotų! Kaip drįstume be jo ieškoti tėvo! Argi turėtume teisę 
gelbėti kapitoną Grantą, pražudę jo vaiką!? 

Draugai, tylėdami ir nuleidę akis, klausėsi Glenarvano, nes 
jautė, kad jų žvilgsniuose jis ieško vilties kibirkštėlės. 

— Na, - pridūrė Glenarvanas, — jūs girdėjote, ką sakiau! Jūs 
tylite! Vadinas, nebesitikite jo surasti, nebesitikite! 

Valandėlę visi tylėjo. Paskui prabilo Maknabsas: 

— Kas iš jūsų, mano mieli, prisimena, kuriuo momentu din- 
po Robertas? 

Į tą klausimą nebuvo jokio atsakymo. 

— Tai gal bent pasakytumėte, — toliau kamantinėjo majo- 
ras, — kuris buvote šalia berniuko, mums leidžiantis nuo Kor- 
diljerų? 

— Aš, — atsakė Vilsonas. 

— Iki kurio momento jį matei šalia savęs? Pasistenk prisi- 
minti. Na? 

— Štai viskas, ką prisimenu, — atsakė Vilsonas. — Mažiausiai 
prieš dvi minutes, kai, smarkiai trinktelėjus, kalnynas sustojo, 
Robertas Grantas dar buvo šalia manęs, ranka įsikibęs į samanų 
kuokštą. 

— Mažiausiai prieš dvi minutes! Pagalvok gerai, minutės tau 
galėjo atrodyti ilgos! Ar neapsirinki? 

— Nemanau, kad apsirikčiau... Kaip tik taip... Mažiausiai 
prieš dvi minutes! 

— Gerai! — tarė Maknabsas. — Ar Robertas tau buvo iš deši- 
nės, ar iš kairės? 

— Iš kairės. Aš prisimenu, kad jo pončo skvernas plakė man 
veidą. 

— O tu kurioj pusėj nuo mūsų buvai? 

— Irgi kairėj. 

— Vadinasi, Robertas galėjo dingti tik toje pusėje, — tarė ma- 


joras, pasisukdamas į kalnus ir rodydamas į dešinę. — Pridursiu, 


jog, turint galvoj dingimo laiką, vaikas tikriausiai nukrito tame 
taške, kur aukščio dvi mylios, dar mums nepasiekus lygumos. 
Ten ir reikia ieškoti. Pasiskirstę barais, ten jį ir surasime. 

Niekas nepridūrė nė žodžio. Šeši žmonės, užkopę Kordil- 
jerų šlaitais, pasiskirstė įvairiais aukščiais ir ėmė kruopščiai 
ieškoti. Jie nenukrypdami laikėsi nusileidimo linijos dešinėje, 
išžiūrinėjo mažiausius tarpeklius, leidosi į prarajas, priverstas 
masyvo nuolaužų, ir ne vienas lipo iš ten sudraskytais drabu- 
žiais, kruvinomis rankomis ir kojomis, rizikuodamas gyvybe. 
Visa toji Andų Kordiljerų dalis, išskyrus keletą nepasiekiamų 
plokščiakalnių, buvo rūpestingai per keliolika valandų apžiūrė- 
ta, ir niekas negalvojo apie poilsį. Visos pastangos buvo veltui. 
Vaikas kalnuose, matyt, rado ne tik mirtį, bet ir kapą, o antkapį 
jam atstojo milžiniška uola. 

Apie pirmą valandą Glenarvanas ir jo draugai, pervargę, 
prislėgti, vėl susirinko slėnyje. Glenarvanas baisiai kankinosi. 
Jis vos kalbėjo ir dūsaudamas vis kartojo: 

— Aš neisiu iš čia! Aš neisiu iš Čia! 

Visi suprato, kad Glenarvanas užsispyrė ne šiaip sau, kad 
jis negali atsikratyti kažkokios įkyrios minties, ir žiūrėjo į jį su 
pagarba. 

— Palūkėkite, — tarė Paganelis majorui ir Tomui Ostinui. — 
Pailsėkime kiek ir atgaukime jėgas. Jų mums labai reikia, vis 
tiek ar iš naujo ieškotume, ar žygiuotume pirmyn. 

— Taip, — atsakė Maknabsas, — pasilikime, nes Edvardas nori 
pabūti. Jis dar kažko tikisi. Bet ko gi gali tikėtis? 

— Dievai žino, — tarė Tomas Ostinas. 

— Vargšas Robertas, — atsakė Paganelis, šluostydamasis akis. 

Slėnyje augo labai daug medžių. Majoras nužiūrėjo guotą 
aukštų šv. Jono medžių ir po jais įrengė laikiną stovyklą. Keli 

apklotai, ginklai, truputis džiovintos mėsos, ryžių — visa, kas 
buvo likę keliautojams. Netoliese tekėjo upelis, iš kurio jie atsi- 
nešė vandens, dar drumsto po žemės drebėjimo. Malredis sukū- 
rė žolėje ugnį ir netrukus pasiūlė Glenarvanui šilto ir stiprinan- 
čio gėrimo. Tačiau Glenarvanas atsisakė ir, baisaus nusiminimo 
apimtas, liko gulėti išsitiesęs ant savo pončo. 

Taip praslinko diena. Užėjo naktis, rami ir tyki kaip vakar. 
Tuo metu, kai jo draugai gulėjo nejudėdami, nors ir nemiegojo, 
Glenarvanas atsikėlė ir vėl ėmė laipioti Kordiljerų šlaitais. Jis 
klausėsi ištempęs ausis, tikėdamasis išgirsti paskutinį Roberto 
šauksmą. Jis nuklydo toli, vienas atsidūrė aukštai kalnuose, daž- 
nai guldavo ant žemės ir, pridėjęs ausį, sulaikęs kvapą, klausy- 
davosi arba šaukdavo beviltišku balsu. 

Visą naktį vargšas Glenarvanas klaidžiojo po kalnus. Tai Pa- 
ganelis, tai majoras lydėjo jį, pasiruošę pagelbėti, jam lipant sli- 
džiais kriaušiais ar prie bedugnės krašto, kur jis tikrai be reikalo 
nesisaugojo. Bet ir tos paskutinės jo pastangos buvo veltui, į 
graudžiai kartojamą šauksmą: „Robertai! Robertai!“, — atsiliep- 
davo tik aidas. 

Išaušo diena. Reikėjo eiti ieškoti Glenarvano ant tolimų 
plokščiakalnių ir veste parsivesti į stovyklą. Jo neviltis buvo 
baisi. Kas būtų išdrįsęs prasižioti apie tolesnę kelionę ir pasiū- 
lyti palikti pražūtingąjį slėnį? Tačiau maisto ištekliai baigėsi. 
Tikriausiai nebetoli tie katapaso minėti argentiniečiai vadovai 
ir arkliai. Grįžti atgal būtų buvę daug sunkiau, negu žygiuoti 
pirmyn. Be to, juk buvo susitarta, kad „Dunkanas“ jų lauks 
Atlanto vandenyne. Visos tos rimtos priežastys neleido ilgiau 
užtrukti ir dėl bendro labo atidėlioti išvykimo valandos. 

Maknabsas pamėgino išjudinti Glenarvaną iš sielvarto. Jis 
ilgokai įtikinėjo, bet bičiulis, rodės, negirdėjo ir tik kratė galvą. 

Pagaliau jis sumurmėjo: 

— Jau laikas į kelionę? 

— Taip, laikas! 

— Dar valandėlę! 

— Gerai, dar palauksime! — sutiko orusis majoras. 

Valandai praslinkus, Glenarvanas dar išmeldė valandą. Galė- 
jai pamanyti, kad tai pasmerktasis, maldaująs pratęsti paskutines 
gyvenimo akimirkas. Tai truko iki vidurdienio. Tada Maknabsas 
visų vardu ryžtingai pareiškė Glenarvanui, kad reikia keliauti, 
kad nuo greito apsisprendimo priklauso jo draugų gyvybė. 

— Taip, taip, — tarė Glenarvanas, - keliaukime! | 
įsmigusios į kažkokį juodą tašką danguje. Staiga ranka kilstelėjo 
ir liko nejudėti, tartum suakmenėjusi. 

— Ten, ten! — sušuko jis. — Žiūrėkite! Žiūrėkite! 

Visų žvilgsniai nukrypo į dangų, taip įsakmiai nurody- 
ta kryptimi. Juodas taškas beregint didėjo. Neišmatuojamoje 
aukštybėje sklandė kažkoks paukštis. 

— Kondoras, — tarė Paganelis. 

— Taip, kondoras, — atsakė Glenarvanas. — Kas žino? Štai jis 
artėja! Jis leidžiasi! Palaukime! 

Ko Glenarvanas tikėjosi? Gal jis pamišo? „Kas žino? — pa- 
sakė jis. Paganelis neapsiriko. Kondoras kiekvieną akimirką 
aiškiau matėsi. Šis didingas paukštis, kadaise inkų garbintas, — 
pietinių Andų karalius. Jis be galo stiprus: dažnai nustumia jau- 
čius į bedugnę. Puola avis, ožiukus, veršiukus, besiganančius 
lygumose, ir, įsikirtęs nagais į auką, pakyla nepaprastai aukštai. 
Neretai jis sklando dvidešimties tūkstančių pėdų aukštyje, tai 
yra tokiame aukštyje, kokio žmogus nepasiekia. Iš ten, nema- 


tomas net geriausiai akiai, šis erdvių karalius aštriu žvilgsniu 

Majoras ir Vilsonas čiupo karabinus. Glenarvanas sulaikė 
draugus rankos mostu. 


apžiūrinėja žemę ir pastebi smulkiausius daiktus; jo akylumas 
stebina gamtininkus. 

Ką gi pamatė kondoras? Gal Roberto Granto lavoną! 

— Kas žino? — kartojo Glenarvanas, nenuleisdamas akių. 

Milžiniškas paukštis leidosi čia sklęsdamas, čia krisdamas 
žemyn tokiu greičiu, kaip koks paleistas inertiškas kūnas er- 
dvėje. Netrukus maždaug šimto tuazų aukštyje jis ėmė brėžti 
didžiulius ratus. Dabar jį kuo puikiausiai galėjai įžiūrėti. Išskės- 
tų galingų sparnų ilgis buvo daugiau negu penkiolika pėdų. Jis 
beveik jais neplasnojo; tai didelių paukščių savybė: jie skraido 
tyliai ir didingai, o vabzdžiai, kad išsilaikytų ore, turi sumojuoti 
sparneliais tūkstantį kartų per sekundę. 

Majoras ir Vilsonas čiupo karabinus. Glenarvanas sulaikė 
draugus rankos mostu. Kondoras sklandė viršum nepasiekiamo 
plokščiakalnio už kokio ketvirčio mylios. Jis skriejo svaigina- 
mu greičiu, čia išskėsdamas, čia vėl suriesdamas baisius nagus ir 
purtydamas kremzlėtą skiauterę. 

— Ten, ten! — sušuko Glenarvanas. 

Paskui staiga jam šovė mintis. 

— Jei Robertas dar gyvas, — siaubingu balsu sušuko jis, — tai 
paukštis... Šaukite, mielieji! Šaukite! 

Bet jau buvo per vėlu. Kondoras dingo už aukštų uolos ky- 
šulių. Praėjo sekundė, ilga tartum šimtmetis! Paskui milžiniškas 
paukštis pasirodė, nešinas sunkiu grobiu ir daug lėčiau mojuo- 
damas sparnais. 

Pasigirdo išgąstingas riksmas. Kondoro naguose kabaldavo 
lavonas, Roberto Granto kūnas. Grobuonis buvo pastvėręs jį už 
drabužių ir pakilęs maždaug šimtą penkiasdešimt pėdų viršum 
stovyklos. Jis pastebėjo keleivius ir, stengdamasis pasprukti su 
sunkiu grobiu, ėmė smarkiai plasnoti sparnais. 

Kondoro naguose kabaldavo lavonas, Roberto Granto kūnas. 


Vafliniai TV 


— Ak! - sušuko Glenarvanas. —- Geriau tegu Roberto kūnas 
ištykšta į uolas, negu... 

Jis nebaigė ir, stvėręs iš Vilsono karabiną, mėgino nusitaiky- 
ti į kondorą. Bet ranka drebėjo. Jis neįstengė nulaikyti šautuvo. 
Akyse mirguliavo. 

— Leiskite man, — tarė majoras. 

Ir tvirta ranka ramiai, nejudėdamas nusitaikė į paukštį, ku- 
ris jau buvo trijų šimtų pėdų aukštyje. 

Bet jam dar nespėjus paspausti karabino gaiduko, per slė- 
nį nuaidėjo trenksmas. Baltas dūmelis iškilo tarp dviejų bazalto 
masyvų, ir kondoras pašauta galva ėmė palengva leistis žemyn, 
išskleidęs it parašiutą didžiulius sparnus. Jis nepaleido grobio ir 
dribtelėjo su juo ant žemės, dešimt žingsnių nuo upelio kranto. 

— Šen, šen! — suriko Glenarvanas. 

Ir, visai nesidomėdamas, iš kur tas išganingas šūvis, šoko 
bėgti prie kondoro. Draugai leidosi įkandin. 

Kai jie atbėgo, paukštis buvo nebegyvas, Roberto kūną dengė 
platūs jo sparnai. Glenarvanas puolė prie vaiko kūno, išplėšė jį 
iš paukščio nagų, paguldė ant žolės ir pridėjo ausį prie krūtinės. 

Niekad dar iš žmogaus lūpų neišsprūdo toks džiaugsmin- 
gas riksmas, kaip tą akimirką Glenarvanui, kai jis atsistojo 
šaukdamas: 

— Jis gyvas! Jis gyvas! 

Greit visi supuolę nurengė Robertą ir suvilgė šaltu vandeniu 
jam veidą. Robertas atmerkė akis, pažvelgė ir sušnibždėjo: 

— A, tai jūs, sere!.. Mano tėve! 

Glenarvanas negalėjo nė žodžio ištarti. Susijaudinimas at- 
ėmė jam žadą, jis suklupo prie stebuklingai išgelbėto vaiko ir 


pravirko. 

Penkioliktas skyrius 
ZAKAS PAGANELIS KALBA ISPANIŠKAI 


Robertas, ką tik išsigelbėjęs iš didžiulio pavojaus, pateko į 
kitą, nė kiek ne mažesnį: jo vos neužkankino beglamonėdami. 
Nors jis buvo dar visai silpnas, tačiau nė vienas tų šaunių vyrų 
neatsispyrė troškimui prispausti jį prie krūtinės. Reikia many- 
ti, kad nuoširdūs glėbesčiavimai nekenkia ligoniams, nes vaikas 
nuo jų nemirė. 

Apsidžiaugę išgelbėtuoju, prisiminė ir išgelbėtoją, ir, žino- 
ma, majorui pirmiausia dingtelėjo mintis apsidairyti aplinkui. 
Už penkiasdešimties žingsnių nuo upelio jis išvydo nepapras- 
tai aukšto ūgio Žmogų, stovintį ant uolos kalno papėdėje. Prie 
kojų buvo atremtas ilgas šautuvas. Šis taip netikėtai pasirodęs 
Žmogus buvo plačiapetis, ilgais šikšnele perrištais plaukais. 
Ugio daugiau kaip šešių pėdų. Bronzinis veidas visas išmargin- 
tas: kakta baltai, tarpuakis raudonai, vokai juodai. Drabužiai 
kaip pasienio patagoniečių: puikus guanako kailio apsiaustas 
šilkavilne į viršų, papuoštas raudonomis arabeskomis, susiūtas 
stručio sausgyslėmis, maunamas per galvą ir pakaklėje suri- 
šamas kojelėmis. Strėnas juosė lapės kailis, priekyje susieinąs 
trikampiu. Prie juostos kabojo maišelis su veido dažais. Jaučio 
odos apavas aplink kulkšnis kryžmai suvarstytas dirželiais. 

Patagonietis, kad ir margai nutepliotu veidu, buvo išdidus 
ir protingas. Jis stovėjo ant uolos iškilniai ir laukė. Sakytum 
statula, vaizduojanti šaltakraujiškumą. 

Majoras, pastebėjęs patagonietį, parodė Glenarvanui, kuris 
tuojau nubėgo prie jo. Patagonietis žengė du žingsnius į priekį. 
Glenarvanas čiupo jo ranką ir suspaudė. Glenarvano žvilgsnyje, 
šypsenoje, pralinksmėjusiame veide buvo tiek dėkingumo, jog 

čiabuvis negalėjo apsirikti. Jis linktelėjo galvą ir ištarė kelis žo- 
džius, kurių nei majoras, nei Glenarvanas nesuprato. 

Tada patagonietis, atidžiai apžiūrėjęs nepažįstamuosius, 
prabilo kita kalba, bet jie ne ką daugiau suprato. Tačiau keli 
čiabuvio ištarti posakiai patraukė Glenarvano dėmesį. Jam pa- 
sirodė, kad tai ispanų kalba, kurios vieną kitą kasdienį žodį jis 
mokėjo. 

— Espanol? - paklausė jis. 

Patagonietis linktelėjo galvą — taip visos tautos reiškia teigimą. 

— Gerai, — tarė majoras, — čia be Paganelio neapsieisime. 
Kokia laimė, kad jam šovė mintis mokytis ispaniškai! 

Jie pašaukė Paganelį. Jis tučtuojau prisistatė ir pasveikino 
patagonietį maloniai kaip tikras prancūzas; anas, be abejo, 
apie tai nieko nenusimanė. Glenarvanas paaiškino geografui, 
kas yra. 

— Puiku, — apsidžiaugė šis ir, plačiai išsižiodamas, kad aiš- 
kiau tartų, pasakė: 

— Vos sois um bomem de bem!“ 

Indėnas ištempė ausis, bet nieko neatsakė. 

— Jis nesupranta, — tarė geografas. 

— Galbūt neteisingai tariate? — įsiterpė majoras. 

— Tikrai. Prakeikta tartis. 

Ir Paganelis pakartojo savo komplimentą. Tas pat. 

— Imsiu kitą sakinį, — tarė jis ir, tęsdamas žodžius lyg mo- 
kytojas, pasakė: 

— Sem duvida, um Patagdo!“* 
Tas tylėjo, kaip ir anksčiau. 


* Jūs šaunus vyras! (Aut. past.) 
** Jūs, be abejo, patagonietis? (Aut. past.) 

Patagonietis 


— Dezeime!“ 

Patagonietis vis tiek nieko neatsakė. 

— Vos compriendeis?** — šūktelėjo Paganelis taip garsiai, jog 
jam vos netrūko balso stygos. 

Buvo aišku, kad indėnas nesuprato, nes atsakė ispaniškai: 

— No comprendo **". 

Dabar Paganelis nustebo; jis skubiai užsodino akinius nuo 
kaktos ant nosies, kaip žmogus, kai pradeda irzti. 

— Tegu mane pakaria, — tarė jis, — jei suprantu nors vieną 
šios prakeiktos kalbos žodį! Tai, matyt, araukanų kalba. 

— O ne, - atsakė Glenarvanas, — tas žmogus iš tikrųjų ispa- 
niškai atsakė. 

Atsigręždamas į patagonietį, pakartojo: 

— Espanol? 

— Si, si!**** — atsakė čiabuvis. 

Paganelis iš nustebimo net apstulbo. Majoras ir Glenarva- 
nas susižvelgė. 

— Štai kas, mano brangusis mokslininke, — tarė majoras, ir 
vos pastebima šypsena iškreipė jo lūpas, — ar tik čia nebus vienas 
tų išsiblaškymų, kurių monopolį, man rodos, būsite įsteigęs? 

— Ką! — tarė geografas, pastatęs ausis. 

— Na, taip! Aišku, kad šis patagonietis kalba ispaniškai... 

— Jis? 

— Taip, jis! Ar kartais per apsirikimą neišmokote kitos kal- 
bos, manydamas... 

Maknabsas nebaigė. Mokslininkas, gūžtelėjęs pečiais, per- 
traukė jį. 


* Atsakykite! (Aut. past.) 
** Ar suprantate? (Aut. past.) 
*** Nesuprantu. (Aut. past.) 
**** Taip, taip. (Aut. past.) 


- Majore, jūs per daug sau leidžiate, — tarė Paganelis šaltai. 
Betgi jūs jo nesuprantate! — atsakė Maknabsas. 

- Aš nesuprantu todėl, kad tas čiabuvis ispaniškai blogai 
kalba! — atsikirto geografas, ėmęs nekantrauti. 

- Jūs jo nesuprantate, ir užtat jums atrodo, kad jis blogai 
kalba, —- ramiai postringavo majoras. 

— Maknabsai, — tada tarė Glenarvanas, — jūsų prielaida ne- 
priimtina. Kad ir koks išsiblaškęs būtų mūsų bičiulis Paganelis, 
vis dėlto negalima manyti, kad jis, užuot išmokęs vieną kalbą, 
būtų išmokęs kitą!.. 

— Tada, brangusis Edvardai, ar geriau jūs, šaunusis Paganeli, 
paaiškinkite, kas čia atsitiko. 

— Aš nieko neaiškinu, tik konstatuoju, — atsakė Paganelis. — 
Šiai knyga, iš kurios kasdien mokiausi ispanų kalbos. Paklausi- 
nėkite, majore, ir pamatysite, ar aš suklysiu. 

"Tai pasakęs, Paganelis ėmė raustis kišenėse. Valandėlę ieš- 
kojęs, ištraukė gerokai nučiurintą knygą ir džiūgaujančiu veidu 
padavė majorui. Šis paėmė ir pažvelgė į ją. 

— Koks čia veikalas? — paklausė jis. 

— „Luziadai “, — atsakė Paganelis, — nuostabi epopėja, kuri... 

— „Luziadai !-— šūktelėjo Glenarvanas. 

— Taip, mielasis, didžiojo Kamoinso „Luziadai“. 

— Kamoinso? — pakartojo Glenarvanas. — Bet, nelaiminga- 
sis bičiuli, Kamoinsas — portugalas! Tai jūs ištisas šešias savaites 
mokėtės portugalų kalbos! 

— Kamoinsas! „Luziadai“! Portugalų kalba!.. 

Paganelis daugiau nieko neįstengė ištarti. Jam net akyse pa- 
sidarė tamsu; nuskambėjo homeriškas aplink sustojusių draugų 


juokas. 


Patagonietis net antakių nesuraukė. Jis kantriai laukė, kol 
paaiškins tą jam visiškai nesuprantamą įvykį. 

— O, aš patrakėlis, beprotis! - tarė pagaliau Paganelis. — 
Kaip! Argi iš tikrųjų taip atsitiko? Argi tai ne prasimanymas, ne 
juokas? Ir aš, aš taip padariau? Ak mielieji! Išplaukiau į Indiją, 
o atsidūriau Čilėje! Mokiausi ispanų kalbos, o kalbu portugališ- 
kai — to jau per daug, ir jei taip bus ir toliau, vieną gražią dieną, 
užuot išmetęs cigarą, pats iššoksiu pro langą! 

Matant komišką Paganelio nesėkmę ir girdint, kaip jis aiš- 
kina nelaimingą nuotykį, buvo sunku susilaikyti nesijuokus. 
Beje, jis pirmas parodė pavyzdį. 

— Juokitės, mano mieli, juokitės iš visos širdies! — kalbėjo 
jis. — Aš pars labiau už jus juokiuosi iš savęs! 

Ir jis ėmė kvatoti, kaip turbūt nebuvo kvatojęs nė vienas 
mokslininkas. 

— Juokas juoku, bet mes likome be vertėjo, — tarė majoras. 

— O, nenusiminkite, — atsakė Paganelis. — Portugalų ir ispa- 
nų kalbos tokios panašios, jog net aš apsirikau. Bet tas pana- 
šumas padės man greitai ištaisyti klaidą, ir aš tuojau padėkosiu 
tam kilniam patagoniečiui ta pačia kalba, kuria jis taip gražiai 
kalba. 

Paganelis sakė teisybę, nes netrukus pasikeitė su čiabuviu 
keliais žodžiais. Net sužinojo, kad patagonietis vardu Talka- 
vas — araukanų kalba šis žodis reiškia „griausmavaldis“. 

Pravardę jis, matyt, buvo gavęs už miklų šaunamųjų ginklų 
naudojimą. 

Bet Glenarvanas ypač nudžiugo sužinojęs, kad patagonie- 
tis — vadovas, pampų vadovas. Šis susitikimas atrodė toks ste- 
buklingas, jog žygio sėkmė jau buvo lyg ir garantuota, ir niekas 


neabejojo kapitono Granto išgelbėjimu. 

Keliautojai su patagoniečiu grįžo prie Roberto. Berniukas 
ištiesė rankas į čiabuvį, kuris, netardamas nė žodžio, uždėjo jam 
ant palvos ranką. Jis apžiūrėjo vaiką ir pačiupinėjo sumuštus 
„narius. Paskui šypsodamasis nuėjo į paupį ir, prisiskynęs lau- 
kinio saliero, ištrynė ligonio kūną. Po šio nepaprastai švelniai 
atlikto masažo vaikas pasijuto geriau, ir visiems buvo aišku, kad 
keletas valandų poilsio — ir jis atsigaus. 

Taigi buvo nutarta tą dieną ir kitą naktį praleisti stovykloje. 
IB to, reikėjo išspręsti du svarbius klausimus: kur gauti mais- 
to ir transportą. Nei valgio, nei mulų jie neturėjo. Laimė, čia 
buvo Talkavas. Jis, vienas sumaniausių čionykščių vadovų, pra- 
tųs vedžioti keleivius per Patagonijos sieną, apsiėmė parūpinti 
Glecnarvanui visko, ko trūko jo būreliui. Pasisiūlė nuvesti juos 
į vieną indėnų tolderiją, kaimą už kokių keturių mylių, kur jie 
pausią ekspedicijai reikalingų daiktų. Visa tai jis aiškino pusiau 
mostais, pusiau ispaniškais žodžiais, kuriuos Paganelis šiaip taip 
suprato. Pasiūlymas buvo priimtas. Tučtuojau Glenarvanas su 
mokslininku paliko savo kelionės draugus ir, patagoniečio ve- 
dami, nuėjo paupiu. 

Jie sparčiai žygiavo pusantros valandos, stengdamiesi neat- 
silikti nuo milžino Talkavo. Viena už kitą vešlesnės traukėsi di- 
(Žiulės ganyklos; jose būtų galėjusi išsimaitinti šimto tūkstan- 
čių galvijų kaimenė. Plačios balos, susijungusios išsišakojusiais 
intakais, gausiai teikė drėgmės toms žaliuojančioms lygumoms. 
Krykštė, nardė juodagalvės gulbės, varžydamosi dėl vandenų 
karalystės su stručiais, kurių daugybė bėgiojo lianose. Paukščių 
viešpatija buvo nepaprastai marga, triukšminga ir nuostabiai 
įvairi. Izakai — grakštūs pilki baltadryžiai turkliai — ir geltoni 
kardinolai ant medžių šakų atrodė tartum gyvos gėlės; keliau- 
jantieji karveliai skraidė ore, o žvirbliai - čingolai, ilčuerai, 


monchitai — čirkšdami vaikėsi kits kitą. 


Žakas Paganelis negalėjo atsigėrėti. Jam nuolat išsprūsdavo 
susižavėjimo šūksniai, labai stebinę patagonietį, kuriam atrodė 
visiškai natūralu, kad ore skraido paukščiai, balose plaukioja 
gulbės, o pievose auga žolė. Mokslininkas nesigailėjo išėjęs, ir 
kelionė jam neprailgo. Kai išvydo indėnų stovyklą, jam atrodė, 
kad jų ką tik iškeliauta. 

Tolderija buvo pačiame slėnyje, įsiterpusiame tarp kalnų. 
Ten šakų palapinėse gyveno apie trisdešimt klajoklių indėnų, 
ganančių didžiules karvių, jaučių ir arklių kaimenes. Iš vienos 
ganyklos jie traukia į kitą, visad rasdami užtenkamai pašaro 
savo keturkojams augintiniams. 

Andų perujiečiai yra mišrios — araukanų, peuenčių, aukų — 
kilmės. Jie tamsiaodžiai, vidutinio ūgio, kresni, žemakakčiai, 
kone visai apvalaus moteriško veido, siauromis lūpomis, išsi- 
šovusiais skruostikauliais, atšiaurios išvaizdos. Antropologas 
iš karto būtų pasakęs, kad tai negryna rasė. Žodžiu, čiabuviai 
nebuvo labai įdomūs. Bet Glenarvanui rūpėjo ne jie, o jų kai- 
menės. Kadangi jie turėjo jaučių ir arklių, tai jam daugiau iš jų 
nieko ir nereikėjo. 

Talkavas greitai su jais susiderėjo. Septynis nedidukus Ar- 
gentinos arklius su visais kinkymais, šimtą svarų džiovintos mė- 
sos, kelis saikus ryžių ir odinius vandens maišus indėnai sutiko 
atiduoti (jie būtų geriau mainę į vyną ar romą) už dvidešimt 
aukso uncijų ir aštuntą arklį patagoniečiui, bet šis ženklais pa- 
rodė, kad nereikia. 

Apsipirkęs Glenarvanas paliko savo naujuosius tiekėjus, 
anot Paganelio, ir greičiau negu per pusvalandį sugrįžo į sto- 
vyklą. Jis buvo sutiktas džiaugsmingais šūksniais: teisingiau ne 
jis, o jo atgabentas maistas ir arkliai. Visi su apetitu pavalgė. 


Robertas irgi užkando. Jis jau beveik buvo atgavęs jėgas. 

Likusią dienos dalį jie paskyrė poilsiui. Šnekučiavosi apie 
viską: apie nesančius brangius kelionės draugus, apie „Dun- 
kunų“, kapitoną Džoną Menglą, šauniąją jo komandą, Harį 
Grantą, kuris galbūt nebetoli. 

() Paganelis niekur nesitraukė nuo indėno, tarytum tapo 
jo šešėliu. Jis nesitvėrė džiaugsmu: pagaliau išvydo tikrą pata- 
ponictį, prieš kurį atrodė kaip nykštukas, — patagonietį, neką 
mažesnį už imperatorių Maksimilianą ir tą Kongo negrą, kurį 
matęs mokslininkas Van der Brokas. O juodu buvę aštuonių 
pėdų ūgio! Paganelis įkyriai klausinėjo rimtąjį indėną ispaniš- 
kai, o tas jam atsakinėjo. Šį kartą geografas mokėsi be knygos. 
Visą laiką girdėjai, kaip jis lavina čia balso stygas, čia liežuvį ir 
žandikaulius, tardamas skambius ispaniškus žodžius. 

- Jei aš neišmoksiu taisyklingai tarti, — kartojo jis majo- 
tui, - nepykite ant manęs! Bet kas būtų man pasakęs, kad pata- 


ponictis mokys mane ispanų kalbos? 


Šešioliktas skyrius 
RIO KOLORADAS 


Kitą dieną, spalio 22-ąją, aštuntą valandą ryto, Talkavas 
davė ženklą keliauti. Argentinos lyguma tarp dvidešimt antro 
ir keturiasdešimt antro laipsnio žemėja iš vakarų į rytus, tad 
keliautojams tereikėjo nusileisti prie jūros nestačiu šlaitu. 

Kai patagonictis atsisakė arklio, Glenarvanas pamanė, kad 
indėnas geriau nori eiti pėsčias, kaip pratę kai kurie vadovai; 
tokiam ilgakojui — tai vieni juokai. 

Tačiau Glenarvanas apsiriko. 


Prieš pat išvykstant, Ialkavas kažkaip ypatingai sušvilpė. 


= Las os 


Tučtuojau iš netolimo miškelio išbėgo puikus Argentinos žir- 
gas. Tokio gražuolio juodbėrio dar nebuvo tekę matyti: ištver- 
mingas, išdidus, drąsus, eiklus, mažute dailia galva, laibakaklis, 
išsipūtusiomis šnervėmis, ugningomis akimis, plačiais pakin- 
kliais, tiesia guga, aukšta krūtine, ilgomis kulkšnimis — žodžiu, 
jėga ir grakštumas. Majoras, arklių žinovas, negalėjo atsigėrėti 
tuo veisliniu pampų žirgu, kuris jam šiek tiek priminė Anglijos 
hunterį. Jis vadinosi Tauka, patagonietiškai — paukštis, ir vardas 
jam iš tiesų tiko. 

Kai Talkavas užsėdo, žirgas pašoko piestu. Patagonietis, 
įgudęs jojikas, atrodė didingai. Prie balno buvo pririšti du me- 
džioklės ginklai, naudojami Argentinos lygumose: bola ir lasas. 
Bola — ilgas diržas su gale pririštu akmeniu, aptrauktu oda. In- 
dėnas sviedžia bolą iš šimto žingsnių į gyvulį ar priešą, kurį veja- 
si, ir taip taikliai, jog ji apsivynioja aukai apie kojas ir parbloškia 
žemėn. Žodžiu, indėnų rankose bola — baisus ginklas, kuriuo jie 
nuostabiai vikriai moka naudotis. O laso, priešingai, metantysis 
niekada nepaleidžia iš rankų. Tai trisdešimties pėdų ilgio kilpi- 
nė, stamantriai supinta iš dviejų šikšnų. Geležiniame žiede slan- 
kiojanti kilpa sviedžiama dešine ranka, o kaire laikomas pats 
lasas, kurio galas stipriai pritvirtintas prie balno. Be šių ginklų, 
patagonietis dar turėjo ilgą, per petį pakabintą karabiną. 

Talkavas, nepastebėdamas susižavėjimo, kurį sukėlė jo įgim- 
tas grakštumas, laisvumas ir didingas stotas, užjojo būriui iš 
priešakio, ir visi leidosi į kelionę. Argentinos arkliai čia lėkė 
šuoliais, čia ėjo žingine, nes, matyt, risčia nepratę bėgti. Ro- 
bertas drąsiai sėdėjo balne ir galutinai įtikino Glenarvaną, kad 
moka joti. 

Pampos prasideda Kordiljerų papėdėje. Jos skirstomos į 
tris dalis. Pirmoji dalis tęsiasi du šimtus penkiasdešimt mylių 

nuo Andų. Joje auga žemučiai medeliai ir krūmokšniai. An- 


troji — keturių šimtų penkiasdešimties mylių pločio — apaugusi 
vešlia žole, baigiasi šimtas aštuoniasdešimt mylių prieš Buenos 
Aires. Nuo šios vietos iki pat jūros keliautojas žengia bekraš- 
tėmis liucerna ir dagiais apaugusiomis prerijomis. Tai trečioji 
pampų dalis. 

Glenarvano būrelis, išjojęs iš Kordiljerų tarpeklių, pirmiau- 
sia susidūrė su daugybe smėlio kopų, vadinamų medanomis, 
kurios, vėjui pučiant, be paliovos vilnija tartum bangos, nes 
augalų šaknys jų nelaiko. Smėlis smulkutėlis; mažiausias vėjelis 
pakelia lengvus smėlio debesis ar susuka tikrus stulpus, kurie 
iškyla gana aukštai į orą. Keliautojo akiai šis reginys ir malonus, 
ir nemalonus; malonu ir be galo įdomu stebėti, kaip klaidžioja 
po lygumą šie stulpai, kaip susiduria, sugūra, vėl stojasi iš sū- 


kurių; nemalonu, nes nuo kopų nešamos dulkelytės lenda į akis 
net ir užsimerkus. 

Šiaurys smėlį pustė beveik visą dieną. Tačiau keleiviai greitai 
jojo pirmyn, ir apie šeštą valandą Kordiljeros, palikusios už ke- 
turiasdešimties mylių, vos vos juodavo vakaro rūke. 

Po gerų trisdešimt aštuonių mylių kelio žmonės kiek pavar- 
go. Todėl apsidžiaugė, kai atėjo metas gulti. Jie apsistojo prie 
sraunaus šniokščiančio ir drumsto Neukeno, kuris tekėjo tarp 
aukštų raudonų uolų. Neukenas, kai kurių geografų dar vadina- 
mas Ramidu ar Komoje, išteka iš ežerų, žinomų tik indėnams. 

Naktį ir rytojaus dieną nieko pažymėtina neatsitiko. Būrelis 
jojo greitai ir sėkmingai. Lygus paviršius, pakenčiama tempera- 
tūra lengvino kelionę. Tačiau apie vidurdienį saulė ėmė pernelyg 
kepinti. Vakare debesys aptraukė horizontą pietvakariuose, — ti- 
kras ženklas, kad keisis oras. Patagonietis iškart pastebėjo, kas 
dedasi, ir pirštu parodė geografui į vakarus. 

— Taip, žinau, — atsakė Paganelis ir kreipėsi į kelionės drau- 
gus: — Netrukus keisis oras. Teks susipažinti su pamperu. 

Ir paaiškino, kad pamperas — dažnas reiškinys Argentinos 
lygumose. Tai pietvakarių sausvėjis. Talkavas neapsiriko: naktį 
pakilo be galo smarkus pamperas, ir keleiviai, įsisupę tik į pon- 
čus, gerokai nuo jo prisikentėjo. Arkliai sugulė ant žemės, o 
žmonės išsitiesė šalia jų glaudžiu ratu. Glenarvanas baiminosi, 
kad uraganas sugaišins juos, bet Paganelis, pažiūrėjęs į barome- 
trą, jį nuramino. 

— Paprastai pamperas šėlsta trejetą dienų. Tada barometro 
stulpelis krinta. O kai barometras kyla, kaip dabar, vėtra, pa- 
siautėjusi keletą valandų, liaujasi. Nusiraminkit, brangusis, ry- 


toj auštant dangus bus vėl giedras. 

Jūs kalbate tartum iš knygos, Paganeli, — atsakė Glenar- 
V.LLS. 

Aš ir esu knyga, — atkirto Paganelis. — Galite mane sklai- 
dyti, kada tik norite. 

Knyga neapsiriko. Pirmą valandą nakties vėjas staiga nu- 
“iuvo, ir keleiviai užmigo gaivinančiu miegu. Rytą visi atsikėlė 
žvalūs ir guvūs, ypač Paganelis, kuris rąžėsi kaip šunytis. 

Išuvo spalio 24-oji, dešimta diena, kai jie išvyko iš Talka- 
bumo uosto. Iki tos vietos, kur Rio Koloradas kerta trisdešimt 
«ptintą lygiagretę, dar dvidešimt trys mylios, kitaip sakant, trys 
dienos kelio. Žygio per Amerikos žemyną metu Glenarvanas 
labai nekantraudamas laukė, kada jie pagaliau sutiks čiabuvius. 
Jun rūpėjo iš jų sužinoti ką nors apie kapitoną Grantą, tarpi- 
ninkaujant patagoniečiui, su kuriuo Paganelis, beje, jau gana 
neblogai susikalbėdavo. Tačiau jie vyko tuo ruožu, kur indėnai 
tetai užklysta, nes pampų keliai per Argentinos Respubliką į 
Kordiljeras labiau šiaurėje. Nepasitaikė nei klajoklių indėnų, 
nci kasikų valdomų sėsliųjų genčių. Tolumoje pasirodantis 
koks nomadas raitelis greit dingdavo, nesistengdamas užmegzti 
s1ntykių su nepažįstamaisiais. Būrys, matyt, atrodydavo įtar- 
tinas bet kam, kas vienas jojo lyguma: tiek banditui, kuris iš 
atsargumo pasišalindavo, išvydęs aštuonis gerai ginkluotus ir 
perais arkliais jojančius žmones, tiek keleiviui, kuris tose dyky- 
nėse turbūt palaikydavo juos piktadariais. Todėl visiškai buvo 
neįmanoma pasikalbėti nei su dorais žmonėmis, nei su plėši- 
kais. Glenarvanas apgailestavo, kad neteko susidurti nė su ko- 
kia nors rastreadorų* gauja, nors pokalbį ir būtų reikėję pradėti 
šiivių papliūpa. 


* Rastreadorai — lygumų plėšikai. (Aut. past.) 


Nors Glenarvanas ir apgailestavo, nesutikęs nė vieno indė- 
no, iš kurio būtų galėjęs ką nors patirti, vienas atsitikimas visai 
netikėtai patvirtino dokumento aiškinimą. 

Ekspedicija ne sykį prajojo, palikdama nuošaly pampų ke- 
lius, tarp jų gana svarbų kelią iš Karmeno į Mendosą: jis lyg 
gairėmis nužymėtas naminių gyvulių — mulų, arklių, avių bei 
jaučių — kaulais. Maitą sukapojo grobuoniai paukščiai, saulė ir 
vėjai išbalino kaulus. Jų buvo ten tūkstančiai, ir, be abejo, tarp 
gyvulių kaulų dūlėjo ne vieno žmogaus griaučiai. 

Iki šiol Talkavas nepareiškė jokios pastabos dėl maršruto, 
kurio jie griežtai laikėsi. Tačiau suprato, kad, vengdami pampų 
takų, nepasieks nei miestų, nei kaimų, nei sodybų Argentinos 
provincijose. Kas rytą kelio kryptį jiems rodė tekanti saulė, ir jie 
tiesia linija jojo pirmyn. Kas vakarą saulė leidosi už jų, kitame 
tos linijos gale. Taigi Talkavas, kaip vadovas, turėjo nustebti, 
matydamas, kad ne jis veda keleivius, o keleiviai jį veda. Tačiau 
stebėjosi santūriai, kaip visi indėnai, ir iki šiol nieko nesakė, kai 
jie aplenkdavo paprastus keliukus. Bet tą dieną, prijojęs minė- 
tąjį kelią, sustabdė arklį ir, atsigręžęs į Paganelį, tarė: 

— Kelias į Karmeną. 

— Taip, taip, šaunusis patagonieti, — atsakė geografas, steng- 
damasis aiškiai tarti, — kelias iš Karmeno į Mendosą. 

— Mes juo nejosime? — paklausė Talkavas. 

— Ne, - atsakė Paganelis. 

— Tad kur vykstame? 

— Į rytus. 

— Vadinasi, niekur nenuvyksime. 

— Kažin? 

Talkavas nutilo ir, labai nustebęs, pažvelgė į geografą. Ia- 
čiau nemanė, kad Paganelis juokautų. Visad rimti indėnai neį- 
sivaizduoja, kad kas kalbėtų nerimtai. 


— Vadinasi, vykstate ne į Karmeną? — pridūrė jis patylėjęs. 

— Ne, - atsakė Paganelis. 

— Ir ne į Mendosą? 

— Ne. 

14 valandėlę Glenarvanas, prijojęs prie Paganelio, paklausė, 
kų sakė Ialkavas ir kodėl sustojo. 

— Jis mane klausė, kur vykstame, ar į Karmeną, ar į Mendo- 
są, — atsakė Paganelis, — ir labai nustebo, kai į abu jo klausimus 
atsakiau neigiamai. 

— Iš tikrųjų mūsų maršrutas jam turi atrodyti labai keis- 
tas, — tarė Glenarvanas. 

— Aš manau. Jis sako, kad mes niekur nenuvyksime. 

— Klausykite, Paganeli, ar negalėtumėte jam paaiškinti mūsų 
ekspedicijos tikslo ir kodėl keliaujame į rytus? 

— Bus labai sunku, — atsakė Paganelis, — nes indėnas nieko 
nenusivokia apie geografinius laipsnius, ir dokumento istorija 
jam pasirodys fantastiška. 

— Ar jis nesupras pasakojimo, ar pasakotojo? — rimtai pa- 
kliusė majoras. 

— Ak Maknabsai, tai jūs vis dar abejojate, ar aš moku ispa- 
niškai! 

— Na, pabandykite, gerbiamasis. 

— Pabandysiu. 

Paganelis vėl prijojo prie patagoniečio ir ėmė su juo šnekė- 
tis. Jis dažnai nutildavo: tai pritrūkdavo žodžių, tai nesugebėda- 
vo kai kurių sunkesnių išversti, tai nežinodavo, kaip išaiškinti 
puslaukiniui sunkiai suprantamas smulkmenas. Buvo įdomu 
žiurėti į mokslininką. Jis mosikavo, vogrojo, tiesiog nėrėsi iš 
kailio, ir prakaitas čiurkšlėmis liejosi jam nuo kaktos ant krūti- 


nės. Kai liežuvis ėmė painiotis, į pagalbą atėjo rankos. Paganelis 


nulipo nuo arklio ir smėlyje nubraižė žemėlapį su lygiagretėmis 
ir dienovidiniais, abu vandenynus ir Karmeno kelią. Joks pro- 
fesorius nebuvo atsidūręs tokioje keblioje būklėje, kaip jis. Tal- 
kavas žiūrėjo į visa tai ramiu veidu, neparodydamas, ar suprato 
ką nors, ar ne. 

Geografo pamoka truko ilgiau kaip pusvalandį. Paskui jis 
nutilo, nusišluostė nuo veido žliaugiantį prakaitą ir pažvelgė į 
patagonietį. 

— Ar jis suprato? — paklausė Glenarvanas. 

— Tuojau pamatysime, — atsakė Paganelis, — bet jei nesupra- 
to, aš atsisakau daugiau aiškinti. 

Talkavas nė nekrustelėjo. Nepratarė nė žodžio. Jo akys buvo 
įbestos į brėžinį smėlyje, kurį vėjas pamažėle baigė užpustyti. 

Talkavas tartum negirdėjo. Paganelis jau matė ironišką 
šypseną majoro lūpose ir, norėdamas apginti savo garbę, buvo 
bepradedąs su nauja energija vaizdingai dėstyti geografiją, bet 
patagonietis rankos mostu jį sulaikė. 

— Jūs ieškote belaisvio? — tarė jis. 

— Taip, — atsakė Paganelis. 

— Ir ieškote jo po tiesumu, nuo ten, kur saulė teka, iki ten, 
kur leidžiasi, — pridūrė Talkavas, patikslindamas kelią iš rytų į 
vakarus indėnams įprastu palyginimu. 

— Taip, taip. 

— Tai jūsų Dievas patikėjo plačiojo vandenyno bangoms be- 
laisvio paslaptį? 

— Taip, pats Dievas. 

— Tebūnie Jo valia, — iškilmingai pareiškė Ialkavas, - mes 
eisime į rytus, jei reikės, net iki saulės. 

Paganelis, džiaugdamasis savo mokiniu, tučtuojau išvertė 


draugams indėno žodžius. 


— Kokia protinga gentis! - pridūrė jis. — Iš dvidešimties 
mano krašto kaimiečių devyniolika visiškai nebūtų supratę 
mano aiškinimų! 

Glenarvanas paprašė Paganelį paklausti, ar kartais patago- 
nictis nėra girdėjęs apie svetimšalius, patekusius pampų indė- 
nams į rankas. 

Paganelis paklausė ir laukė atsakymo. 

— Lyg ir girdėjau, — tarė patagonietis. 

Išvertus tuos žodžius, septyni keliautojai apspito Talkavą. 
Visų klausiami žvilgsniai susmigo į jį. 

Paganelis, susijaudinęs, vos sugrabaliodamas žodžius, klau- 
sinėjo toliau ir akimis stengėsi išskaityti atsakymą iš rimto in- 
dlėno veido pirma, negu ištars lūpos. 

Kiekvieną patagoniečio žodį, pasakytą ispaniškai, jis pakar- 
todavo angliškai, ir jo draugai galėjo klausytis indėno, tartum 
jis būtų kalbėjęs jų gimtąja kalba. 

— Kas buvo šis belaisvis? — paklausė Paganelis. 

— Svetimšalis, — atsakė Talkavas, - europietis. 

— Jūs jį matėte? 

— Ne, girdėjau indėnus kalbant apie jį. Tai narsuolis su bui- 
volo širdimi! 

— Buivolo širdimi! — pakartojo Paganelis. — Ak, kokia vaiz- 
dinga patagoniečių kalba! Jūs suprantate, bičiuliai! Drąsus 
vyras! 

— Mano tėvas! — sušuko Robertas Grantas. 

Paskui kreipėsi į Paganelį: 

— Kaip ispaniškai pasakyti: tai mano tėvas? 

— Es mio padre, — atsakė geografas. 

Robertas paėmė Talkavo ranką ir švelniu balsu tarė: 

- Es mio padre! 

— Suo padre“, — atsakė patagonietis, ir jo žvilgsnis nušvito. 

Jis apkabino vaiką, nukėlė nuo arklio ir ėmė apžiūrinėti la- 
bai smalsiai ir su užuojauta. Protingas, ramus jo veidas buvo 
susijaudinęs. 

Bet Paganelis dar nebaigė klausinėti. Kur buvo tas belaisvis? 
Ką jis veikė? Kada Talkavas girdėjo apie jį kalbant? Visi šie klau- 
simai spietėsi jo galvoje. 

Atsakymų ilgai laukti nereikėjo, ir Paganelis sužinojo, kad 
europietį buvo paėmusi į nelaisvę viena indėnų gentis, klajojan- 
ti tarp Rio Kolorado ir Rio Negro. 

— O kur jis buvo paskutiniu metu? — paklausė Paganelis. 

— Pas kasiką Kalfukurą, — atsakė Talkavas. 

— Ir mums reikia toliau joti ta pačia linkme? 

— Taip. 

— O kas jis toks? 

— Indėnų pojučių vadas, vyras su dviem liežuviais ir dviem 
širdim! 

— Vadinasi, veidmainys žodžiais ir darbais, — tarė Paganelis, 
išvertęs draugams taiklų patagoniečių kalbos posakį. — Ar galė- 
sime jį išvaduoti? — pridūrė jis. 

— Galbūt, jei jis tebėra indėnų rankose. 

— O kada girdėjote apie jį kalbant? 

— Jau senokai, ir nuo to laiko pampų danguje dukart švietė 
vasaros saulė! 

Neįmanoma apsakyti Glenarvano džiaugsmo. Šis atsakymas 
tiksliai sutapo su dokumento data. Reikėjo užduoti dar vieną 
klausimą Talkavui. Ir Paganelis tai tučtuojau padarė. 

— Jūs kalbate tik apie vieną belaisvį, — tarė jis. - O gal jų 


buvo trys? 


 * Jo tėvas! (Aut. past.) 

Nežinau, — atsakė Talkavas. 
Ir nieko nežinote, kas jam atsitiko? 
Nicko. 

Tuo pokalbis ir baigėsi. Galimas daiktas, kad belaisviai jau 
niai buvo vienas nuo kito atskirti. Bet iš patagoniečio paro- 
dymų siūlėsi išvada, kad vienas europietis yra indėnų rankose. 
| aikas, kada jis buvo paimtas, ir vieta, kur jis turėjo būti, — vis- 
kus, net ir patagoniečio posakis apie jo narsumą, leido spręsti, 
joj, minimas, be abejo, kapitonas Haris Grantas. 

Rytojaus dieną, spalio 25-ąją, keleiviai su nauja energija vėl 
patraukė į rytus. Nyki ir vienoda lyguma, čia vadinama travesi- 
Ja, traukėsi be galo, be krašto. Molėtas dirvožemis, vėjų šluoja- 
mas, buvo lygus lygus; jokio akmens, net akmenėlio, nebent tik 
išdlžiūvusiuose nederlinguose duburiuose arba indėnų iškastų 
kudrų pakraščiuose. Kur ne kur augo žemučiai, nudžiūvusio- 
mis viršūnėmis miškai, kuriuose bolavo šv. Jono duonmedžiai. 
lų ankštys — pilnos saldaus, skanaus, gaivinančio minkštimo. 
Buvo ir terpentininių medžių — čanarų, laukinių prožirnių ir 
visų rūšių dygliuotų augalų; jų nusususi išvaizda bylojo, kad 
žemė čia nederlinga. 

Spalio 26-oji buvo varginanti. Reikėjo pasiekti Rio Kolora- 
lų. Arkliai, raitelių genami, skriste skrido ir dar tą patį vakarą 
69*45' ilgumoje pasiekė gražiąją pampų upę. Indėniškai ji va- 
dlinasi Kobu Lebu — Didžioji upė. Ji ilga ir įteka į Atlanto van- 
dlenyną. Netoli jos žiočių pastebimas keistas reiškinys, galutinai 
dar neištirtas: vandens ne padaugėja, o sumažėja — nežinia, ar 
jis išgaruoja, ar susigeria į Žemę. 

Atvykęs prie Rio Kolorado, Paganelis - nebūtų buvęs geo- 
prafas — pirmiausia išsimaudė rausvame nuo molio vandenyje. 


Jis labai nustebo, kad upė tokia gili; mat užkaitinus pirmiems 


saulės spinduliams, ėmė tirpti sniegas. Upė buvo per plati, kad 
arkliai galėtų ją perplaukti. Laimė, už kelių šimtų tuazų, aukš- 
tupyje, keleiviai aptiko indėnišką kabantį tiltą iš liaunų šakų, 
perpintą šikšnomis. Būrelis persikėlė per upę ir apsistojo kai- 
riajame krante. 

Prieš guldamas Paganelis nustatė tikslias Rio Kolorado ko- 
ordinates ir labai kruopščiai pažymėjo žemėlapyje, nes jam taip 
ir neteko nuvykti prie Jaru Dzangbo Ču, kuri, jo neištirta, te- 
kėjo Tibeto kalnuose. 

Kitas dvi dienas, spalio 27-ąją ir 28-ąją, nieko ypatingo ne- 
atsitiko. Ta pati nuobodi ir nederlinga žemė. Sunku įsivaizduoti 
vienodesnį peizažą ir nuobodesnę panoramą. Tačiau dirvožemis 
kuo tolyn darėsi vis drėgnesnis. Teko pereiti kanjadas — ap- 
semtas žemumas, ir esteras — niekada neišdžiūstančias lagūnas, 
priaugusias vandens žolių. Vakare arkliai sustojo prie didžiulio 
Lankemo ežero; jo vanduo turi daug mineralinių druskų, ir 
dėl to indėnai jį vadina Karčiuoju ežeru. 1862 metais šis ežeras 
matė, kaip Žiauriai Argentinos kariuomenės būriai susidorojo su 
čiabuviais. Įprasta tvarka keleiviai pasiruošė nakvynei, ir naktis 
būtų praėjusi ramiai, jei ne beždžionės sapažu ir laukiniai šunys. 
Šie triukšmingi padarai, be abejo, keleivių garbei, nors tai ir 
labai nepatiko europiečių ausiai, atliko vieną tų laukinių simto- 


nijų, kurias galėtų įvertinti nebent koks ateities kompozitorius. 


Septynioliktas skyrius 
PAMPOS 


Argentinos pampos traukiasi nuo trisdešimt ketvirto iki ke- 
turiasdešimto pietų platumos laipsnio. Žodis „pampos“ — arau- 


kanų kalba „žolėtos lygumos“ — tiksliai apibūdina šią apylinkę. 
Nedidukės mimozos vakarinėje dalyje ir vešli žolė rytinėje da- 
lyje teikia joms ypatingą išvaizdą. Ši augmenija šaknija dirvo- 
žemyje, po kuriuo eina smėlio ar molio — raudonos ar geltonos 
spalvos — podirvis. Jeigu geologai imtų tirti šiuos terciaro peri- 
odo klodus, rastų neišsemiamų turtų. Čia aptinkama daugybė 
kaulų; indėnai mano, kad tai tatu — milžiniškos, jau išnykusios 
padermės gyvūnų — kaulai. Po šia augmenija palaidota visa šių 
kraštų pirmykštė istorija. 

Amerikos pampos — toks pat geografinis ypatingumas, kaip 
Didžiųjų Ežerų savanos arba Sibiro taiga. Pampų klimatas kon- 
tinentinis: žiemos šaltesnės, o vasaros karštesnės negu Buenos 
Airių provincijoje. Paganelio aiškinimu, šiluma, kurią vande- 
nynas sukaupia per vasarą, žiemą palengva grąžinama sausu- 
mai. Dėl to salose temperatūra vienodesnė negu žemynų vidu- 
ry*. Tad vakarinės pampų dalies klimatas nėra toks lygus kaip 
Atlanto vandenyno pakrantėse. Čionai būna staigių svyravimų, 
ir termometro stulpelis čia pakyla, čia nukrinta. Rudenį, tai yra 
balandžio ir gegužės mėnesiais, dažnai užeina liūtys. Bet šiuo 
metų laiku buvo labai sausa ir karšta. 

Keleiviai išvyko auštant, tiksliai nustatę kelio kryptį. Žema- 
ūgių medžių ir krūmokšnių šaknų priraizgytas dirvožemis buvo 
visiškai tvirtas. Nei smėlio, nei supustytų kopų, nei dulkių sū- 
kurių ore. 

Arkliai sparčiai ėjo žingine aukšta ir vešlia pampų žole pa- 
cha brava; vis rečiau ir rečiau pasitaikydavo telkšančių lomų, kur 
augo gluosniai ir savotiškas augalas gygnerium argenteum, mėgstąs 


pėlą vandenį. Arkliai taip pat jį godžiai gėrė, kur tik aptikdami. 


* Islandijoje žiemos švelnesnės negu Lombardijoje. (Aut. past.) 


Pege 
AA ae 


Arkliai sparčiai ėjo žingine. 


Talkavas, jodamas priešaky, daužė krūmus. Jis baidė čolinas — la- 
bai pavojingas gyvates, kurių įgeltas jautis nugaišta nė valandai 
nepraėjus. Žvalusis Tauka šokinėjo per krūmokšnius, padėdamas 
savo šeimininkui skinti kelią jojantiesiems iš paskos. 

Kelionė vienodomis lygumomis buvo sparti ir lengva. Preri- 
jų gamtovaizdis nesikeitė: nei uolos, nei akmenėlio šimtą mylių 
aplinkui. Niekur kitur neužtiksi tokios vienodybės, taip įkyriai 
nesibaigiančios. Peizažų, nuotykių, kokių nors netikėtumų — nė 
nelauk. Reikėjo būti, kaip Paganelis, entuziastu mokslininku, 
matančiu net ten, kur nieko nėra, kad domėtumeisi visomis 
kelio smulkmenomis. Kas gi jį džiugino? Jis nebūtų galėjęs pa- 
sakyti. Nebent koks krūmas! O gal žolės diegelis. Mokslininkas 
menkiausia dingstimi leisdavosi į nepabaigiamas kalbas, norė- 
(lamas perteikti savo žinias Robertui, kuris mielai jo klausėsi. 

Visą spalio 29-ąją prieš keleivių akis traukėsi begalinė vie- 
noda lyguma. Apie antrą valandą ant žemės po arklių kojomis 
jie pastebėjo kažkokių gyvulių kaulus. Bolavo sudūlėję didžiulės 
jaučių kaimenės griaučiai. Ir ne pavieniui, kaip paprastai būna, 
kai nusilpę gyvuliai krinta kelyje. Todėl niekas, netgi Paganelis, 
nemokėjo paaiškinti, kodėl griaučiai buvo tarsi surinkti palyginti 
nedideliame plote. Jis paklausė Talkavą, ir tas bematant atsakė. 

Mokslininko šūktelėjimas: „Negali būti!“, — ir patvirtinantis 
patagoniečio mostas labai suintrigavo kelionės draugus. 

- Kas tai padarė? — paklausė jie. 

Dangaus ugnis, — atsakė geografas. 

Ką? Negi žaibas galėtų taip padaryti? — tarė Tomas Osti- 
nas. Išguldyti penkis šimtus galvijų! 

lalkavas tvirtina ir neapsirinka. Beje, aš tuo tikiu, nes au- 
dios pampose itin baisios. Kad tik jos kurią nors dieną mūsų 
neužkluptų! 


— 149 — 


— Labai tvanku, - tarė Vilsonas. 

— Termometras, - atsakė Paganelis, - pavėsyje tikriausiai 
rodo 30“. 

— Nesistebiu, — tarė Glenarvanas, — nes jaučiu, kaip mano 
kūnu teka elektros srovės. Tikėkimės, kad tokia kaitra neilgai 
truks. 

— O, o! - tarė Paganelis. - Nėra ko tikėtis oro permainos, 
nes horizontas nė kiek nepadūmavęs. 

— Juo blogiau, — atsakė Glenarvanas, — nes mūsų arkliai nuo 
karščio labai kenčia. Tau ne per karšta, mano berniuk? — pridū- 
rė jis, kreipdamasis į Robertą. 

— Ne, sere, — atsakė berniukas. — Aš mėgstu šilumą. 

— Ypač žiemą, — išmintingai atsiliepė majoras, išpūsdamas 
cigaro dūmų kamuolį. 

Vakare būrelis sustojo prie apleistos rančos — drėbtinės šiau- 
dais dengtos pirkelės. Statinių tvora, kad ir patrešusi, dar galėjo 
apsaugoti naktį arklius nuo lapių. Arklių nepapjautų, bet jos, gu- 
druolės, nugraužia kamanas, ir arkliai, tuo pasinaudoję, pabėga. 

Už keleto žingsnių nuo rančos išrausta ugniavietė buvo 
pilna šaltų pelenų. Rančos viduje buvo suolas, skurdus guo- 
lis — patiesta jaučio oda, — puodas, iešmas ir virdulys matei vir- 
ti. Matė — labai paplitęs Pietų Amerikoje gėrimas. Tai indėnų 
arbata. Lapus, sudžiovintus prieš ugnį, jie užpliko ir geria kaip 
visus amerikietiškus gėrimus — pro šiaudelį. Paganeliui papra- 
šius, Talkavas paruošė keletą puodukų arbatos, kurią keleiviai 
po savo įprastos vakarienės pripažino puikia. 

Kitą dieną, spalio 30-ąją, pro raudoną įkaitusį rūką pate- 
kėjo saulė ir ėmė svilinti žemę. Kaitra iš tikrųjų žadėjo būti 
nepakeliama, o lygumoje, nelaimė, nebuvo jokio prieglobsčio. 


"Tačiau keleiviai drąsiai leidosi į rytus. Retkarčiais jie pamaty- 


Vakare būrelis sustojo prie apleistos rančos. 


davo didžiules kaimenes gyvulių, kurie, nebegalėdami tokiame 
karštyje ganytis, gulėjo tingiai išsitiesę. Sargų, teisingiau pieme- 
nų, nebuvo; vieni patys šunys, kurie ištroškę žinda avis, ganė 
šitas didžiules karvių, jaučių, bulių kaimenės. Beje, buliai ir 
jaučiai čia labai romūs ir nesibaido raudonos spalvos kaip jų 
piminaičiai Europoje. 

— Matyt, dėl to, kad ganosi respublikos ganyklose! — pajuo- 
kavo Paganelis, patenkintas grynai prancūzišku savo sąmoju. 

Apie vidurdienį pampos kiek pasikeitė, ir akys, nuvargu- 
sios nuo vienodybės, tuoj pastebėjo permainą. Javažolių jau 
buvo rečiau. Vietoj jų augo skurdžios dirvuolės ir milžiniški 
devynių pėdų aukščio dagiai: jų būtų pakakę viso pasaulio asi- 
lams. Šen bei ten augo nedidukės čanaros ir kiti tamsiai žali 


crškėtiniai — brangūs augalai šiame išdžiūvusiame dirvožemyje. 


Iki šiol drėgmės, kurios susikaupia molėtame podirvyje, užteko 
ganykloms. Žolės kilimas buvo tankus ir vešlus. Bet dabar pliu- 
šas vietomis buvo išsitrynęs, išpešiotas, ir galėjai matyti metme- 
nis ir visą žemės skurdą. Talkavas atkreipė keleivių dėmesį į vis 
dažniau pasitaikančius sausros ženklus. 

— Aš džiaugiuosi šia permaina, — tarė lomas Ostinas. — Visą 
laiką žolė ir žolė, net koktu darosi. 

— Taip, bet kur žolė, ten vanduo, — atsakė majoras. 

— Vandens nepritrūks, — tarė Vilsonas, — kelyje dar rasime 
ne vieną upę. 

Jei Paganelis būtų girdėjęs jo atsakymą, būtų perspėjęs, kad 
upių tarp Rio Kolorado ir Argentinos provincijos kalnų labai 
maža; bet tą akimirką jis aiškino Glenarvanui vieną reiškinį, į 
kurį tas buvo atkreipęs dėmesį. 

Jau kurį laiką ore lyg ir kvepėjo dūmais. Tačiau horizonte 
nebuvo nei ugnies, nei dūmų, iš ko galėtum spręsti, kad kažkur 
toli gaisras. Taigi paprastai šio reiškinio nepaaiškinsi. Netrukus 
taip smarkiai padvelkė degančia žolv, kad visi keleiviai nustebo, 
žinoma, ne Paganelis ir ne Talkavas. Gieopralas, gebąs išaiškinti 
kiekvieną gamtos reiškinį, taip atsakė savo draugams: 

— Ugnies nematome, tačiau užuodžiame dūmus. Bet nėra 
dūmų be ugnies, sako priežodis, teisingas Amerikoje, kaip ir 
Europoje. Vadinas, kur nors dega. Pampos tokios lygios, jog oro 
srovės nesutinka čia jokių kliūčių, ir todčl dažnai degančios žo- 
lės kvapą galima užuosti už septyniasdešimt penkių mylių. 

— Už septyniasdešimt penkių mylių? - abejodamas perklau- 
sė majoras. 

— Taip, taip, — patvirtino Paganelis. - Dar pridursiu, kad 
gaisrai išsiplečia ir dažnai nušluoja didžiulius plotus. 


— O kas padega prerijas? —- paklausė Robertas. 


— Kartais žaibas, kai žolė nuo kaitros išdžiūvusi, kartais in- 
dėnų ranka. 

— Kodėl jie taip daro? 

— Jie tvirtina, — aš nežinau, kiek tai pagrįsta, — kad po gaisro 
geriau auga javažolės. Tai būtų lyg žemės tręšimas pelenais. Aš 
pats linkęs manyti, kad jie padega žolę, norėdami sunaikinti 
milijardus erkių — parazitų, ypač puolančių bandas. 

— Bet tokia veiksminga priemonė, — tarė majoras, — atima 
gyvybę ne vienam lygumoje klajojančiam gyvuliui. 

— Žinoma, bet ką tai reiškia, palyginti su tokia daugybe? 

— Gyvuliai man nerūpi, - kalbėjo Maknabsas, — bet aš turiu 
galvoj žmones, keliaujančius per pampas. Argi neatsitinka, kad 
ugnis juos užklumpa ir apsupa? 

— O kaipgi! - šūktelėjo Paganelis, neslėpdamas pasitenkini- 
mo. — Atsitinka, ir aš, prisipažįstu, norėčiau išvysti tokį reginį. 

— Štai koks mūsų mokslininkas! - tarė Glenarvanas. — Iš 
meilės mokslui jis ir į ugnį šoktų. 

— Visai ne, brangusis Glenarvanai. Mes juk esame skaitę Ku- 
perį, ir jo Odinė Kojinė išmokė mus, kaip apsiginti nuo lieps- 
nos: pakanka aplink save nurauti žolę kelių tuazų spinduliu. 
Todėl aš nė kiek nebijau galimo gaisro, priešingai, labai trokštu 
jį pamatyti. 

Tačiau Paganelio troškimams nebuvo lemta išsipildyti, o 
apsvilti gavo tik nuo saulės spindulių, kurie deginte degino. 
Arkliai duso nuo tropinės kaitros. Pavėsio nebuvo ko tikėtis, 
nebent kai kada debesis uždengdavo liepsnojantį diską; tada ly- 
giu Žemės paviršiumi perbėgdavo šešėlis, ir raiteliai, paspaudę 
arklius, stengdavosi joti ta vėsia staltiese, kurią ginė vakarų vė- 
jai. Bet arkliai greitai atsilikdavo nuo debesies, ir išlindęs šviesu- 


lys vėl liedavo į suskeldėjusią pampą tikrą ugnies lietų. 


Vilsonas, sakydamas, kad vandens maišuose nepritrūks, ne- 
numatė, kad tą dieną keleivius smarkiai kankins troškulys; ir 
per anksti jis pasiskubino pridurti, kad kelyje pasitaikys koks 
nors upelis. Čia ne tik nebuvo upelių, nes lygus žemės pavir- 
šius vagai netinkamas, bet net ir indėnų iškastos kūdros buvo 
visiškai išdžiūvusios. Paganelis, matydamas vis daugiau ir dau- 
giau sausros žymių, keletą kartų užsiminė apie tai Talkavui ir 
paklausė, kur jis tikisi rasti vandens. 

— Salino ežere, — atsakė indėnas. 

— O kada jį prijosime? 

— Ryt vakare. 

Paprastai argentiniečiai, keliaudami per pampas, išsikasa šu- 
linius ir kelių tuazų gilumoje randa vandens. Bet mūsų keleiviai 
neturėjo reikalingų įrankių. Tad buvo nutarta geriamą vandenį 
davinėti porcijomis; troškulio niekas nekentė, bet ir atsigerti 
kaip reikiant negavo. 

Vakare, nukeliavę apie trisdešimt mylių, jie sustojo pailsėti. 
Visi tikėjosi ramios nakties, o kaip tyčia naktis buvo labai nera- 
mi, aplinkui įkyriai zujo debesys moskitų ir maringinų. Vabz- 
džiai ima siausti prieš vėjo permainą. Ir iš tikrųjų po ketvirčio 
valandos papūtė šiaurys. Prakeiktus vabzdžius paprastai išvaiko 
tik pietų ar pietvakarių brizai. 

Majoras ramiai pakentė net ir smulkius gyvenimo negan- 
dus, o Paganelį, priešingai, visos likimo patyčios erzinte erzi- 
no. Jis keikė moskitus ir maringinus, labai apgailestavo, kad 
nėra parūgštinto vandens, kuris numalšintų deginantį skaus- 
mą. Nors majoras bandė jį raminti, sakydamas, kad iš trijų 
šimtų tūkstančių gamtininkams žinomų vabzdžių rūšių, lai- 
mė, juos puola tik dvi rūšys, mokslininkas pabudo labai blogai 
nusiteikęs. 


Tačiau prašvitus jo nereikėjo raginti, nes tą pačią dieną jie 
žutbūt turėjo pasiekti Salino ežerą. Arkliai buvo baisiai nuvar- 
nę. Jie leipo iš troškulio, ir, nors raiteliai jų labui sumažino savo 
vandens davinį, jiems vis tiek nepakako. Sausra pasidarė dar di- 
desnė, o karštis beveik nebepakeliamas, kai iš šiaurės ėmė pūsti 
dulkių debesis nešąs vėjas, tikras pampų samumas. 

14 dieną kelionės monotonija valandėlę buvo sutrikdyta. 
Malredis, jojąs priešaky, sugrįžo atgal ir pranešė, jog artinasi 
medėnų būrys. Kiekvienas savaip pažiūrėjo į šį susitikimą. Gle- 
harvanas pamanė, kad iš šių čiabuvių gal ką nors sužinos apie 
išsipelbėjusius „Britanijos“ jūrininkus. O Talkavas nė kiek ne- 
apsidžiaugė atjojančiais klajokliais indėnais. Jis laikė juos vagi- 
mis, plėšikais ir vengė jų. Dėl visa ko liepė būreliui susitelkti ir 
užsitaisyti šautuvus. 

Netrukus jie pastebėjo indėnų būrį. Jų buvo ne daugiau 
kuip dešimt, ir patagonietis nusiramino. Indėnai prisiartino 
maždaug per šimtą žingsnių. Dabar juos lengvai galėjai apžiū- 
tėti. Tai buvo senbuviai tos pampų genties, kurią 1833 metais 
išnaikino generolas Rosas. Augaloti, žalsvai tabakinio gymio, 
he nuožulniomis, o aukštomis iškilomis kaktomis — puikūs in- 
dėmių rasės atstovai. Jie vilkėjo guanakų ar skunkų kailiais ir, 
bc ilgų, dvidešimties pėdų iečių, turėjo peilius, mėtykles, bolas 
1 lasus. Iš to, kaip mitriai valdė arklius, galėjai spręsti, kad tai 
puikūs raiteliai. 

lie sustojo per šimtą žingsnių ir lyg ėmė tartis, rėkdami bei 
+keryčiodami rankomis. Glenarvanas spustelėjo arklį jų link. 
Bei, nespėjus jam nujoti nė dviejų tuazų, būrys, staigiai apsi- 
pięžęs, neįtikėtinu greičiu dingo iš akių. Nuilsinti keleivių ar- 
kliai nebūtų jų paviję. 

Bailiai! - sušuko Paganelis. 


— Dori žmonės taip nedumia, — tarė Maknabsas. 

— Kas šitie indėnai? — paklausė Paganelis Talkavą. 

— Gaučai! — atsakė patagonietis. 

— Gaučai! - pakartojo Paganelis, atsisukdamas į kelionės 
draugus. — Gaučai! Be reikalo buvome tokie atsargūs! Jų nėra 
ko bijoti! 

— Kodėl? — pasiteiravo majoras. 

— Gaučai — taikūs piemenys. 

— Taip manote, Paganeli? 

— Žinoma. Jie palaikė mus vagimis ir paspruko. 

— O aš manau, kad jie nedrįso mūsų pulti, — tarė Glenarva- 
nas, labai nusiminęs, kad nepavyko užmegzti ryšių su indėnais, 
nors ir kažin kas jie būtų. 

— Ir aš taip manau, — tarė majoras. — Gaučai, jei neapsirin- 
ku, toli gražu nėra taikūs žmonės. Priešingai, tai įžūlūs ir baisūs 
plėšikai. 

— Ką jūs! — šūktelėjo Paganelis. 

Ir jis ėmė taip karštai ginčytis šia etnologine tema, jog iš- 
judino net majorą, kuris, šiaip visada pritariąs kito nuomonei, 
pasakė: 

— Aš manau, kad klystate, Paganeli. 

— Klystu? — pakartojo mokslininkas. 

— Taip. Pats Talkavas palaikė tuos indėnus vagimis, o Talka- 
vas žino, ką sako. 

— Na, ką gi, Ialkavas šį sykį apsiriko, - apmaudžiai atkirto 
Paganelis. — Gaučai yra žemdirbiai, piemenys, bet ne vagys. Aš 
pats rašiau apie tai savo gana žinomoje brošiūroje „Pampų gy- 
ventojai . 

— Na, tai jūs suklydote, pone Paganeli. 

— Aš suklydau, pone Maknabsai? 

- Ir vis per savo išsiblaškymą, jei norite žinoti, — nenusilei- 
lo majoras, — ir kitame leidime turėsite įdėti klaidų taisymą. 

Paganelis, labai įžeistas, kad jo geografinėmis žiniomis abe- 
jojama ir iš jų net šaipomasi, pajuto kylant apmaudą. 

— Žinokite, pone, — tarė jis, - kad mano knygoms nereikia 
klaidų taisymų! 

— Taip, tik ne šiuo atveju, — atkirto Maknabsas, kurį irgi 
pagavo atkaklumas. 

— Pone, jūs šiandien priekabus, — tarė Paganelis. 

— O jūs surūgęs! — atšovė majoras. 

Ginčas, kaip matote, nelauktai įsiliepsnojo dėl tokio daly- 
ko, dėl kurio visai neverta buvo ginčytis. Glenarvanas nuspren- 
Jė įsikišti. 

— Iš tikrųjų, — tarė jis, — vienas priekabus, o kitas irzlus, ir aš 
tiesiog jūsų nebeatpažįstu. 

Patagonietis, nors ir nesuprato, dėl ko du draugai ginčijasi, 
lengvai atspėjo, kad jie kertasi. Jis nusišypsojo ir ramiai tarė: 

— Šiaurys. 

— Šiaurys! — šūktelėjo Paganelis. — Ką bendra čia turi šiaurys? 

— Kaip tik turi, — atsakė Glenarvanas, — jūsų blogos nuotai- 
kos priežastis — šiaurys. Aš esu girdėjęs, kad Pietų Amerikoje jis 
ypač dirgina nervų sistemą. 

— Prisiekiu šventuoju Patriku, pone Glenarvanai, jūsų teisy- 
bė! — tarė majoras ir garsiai nusikvatojo. 

Bet Paganelis, tikrai susijaudinęs, nenorėjo nusileisti ir už- 
sipuolė Glenarvaną, kurio įsikišimas jam pasirodė per daug pa- 
šaipus. 

— A! Vadinasi, sere, mano nervų sistema sudirginta? — tarė jis. 

— Taip, Paganeli. Šiaurys pampose, kaip tramontana Kam- 


panijoje, ne vieną žmogų pastūmėja į nusikaltimus! 


— Į nusikaltimus! — pakartojo mokslininkas. — Vadinasi, aš 
atrodau kaip žmogus, galįs padaryti nusikaltimą? 

— Aš to nesakau. 

— Pasakykite tuojau, kad aš noriu jus nužudyti! 

— O, - atsakė Glenarvanas, negalėdamas susilaikyti iš juo- 
ko. — Aš bijau. Laimė, šiaurys pučia tik vieną dieną! 

Po Glenarvano atsakymo visi choru nusikvatojo. Tada Pa- 
ganelis, pentinais spūstelėjęs arklį, nudūmė pirmyn, norėdamas 
išblaškyti savo blogą nuotaiką. Po ketvirčio valandos jis apie tai 
jau nebegalvojo. 

Tai šitaip geraširdis mokslininkas ėmė ir susierzino. Bet, 
kaip labai teisingai pasakė Glenarvanas, dėl to buvo kaltos išo- 
rinės priežastys. 

Aštuntą valandą vakaro Talkavas, jojąs priešaky, pranešė, 
kad nebetoli ežeras. Po ketvirčio valandos būrelis nusileido prie 
Salino ežero krantų. Bet čia jų laukė didelis nusivylimas. Ežeras 
buvo išdžiūvęs. 


Aštuonioliktas skyrius 


VANDENS BEIEŠKANT 


Salino ežeru baigėsi virtinė lagūnų, įsirėmusių į Siera Ven- 
taną ir Siera Guaminį. Anksčiau iš Buenos Airių čia atvykdavo 
daugybė ekspedicijų kasti druskos; ežere yra natrio chlorido. Bet 
nuo smarkios kaitros vanduo išgaravo, o visa druska, kiek jos 
buvo, pasiliko, ir ežeras atrodė kaip didžiulis žibąs veidrodis. 

Kai Talkavas pranešė, kad geriamo vandens esama Salino 
ežere, jis turėjo galvoj gėlo vandens upeliukus, įtekančius į jį iš 


daugelio vietų. Bet šiuo metu intakai, kaip ir pats ežeras, buvo 

išdžiūvę. Viską išgėrė deginanti saulė. Kaip nusiminė ištroškęs 
burys, radęs išdžiūvusį ežerą! 

Reikėjo nutarti, ką daryti. Vandens likutis odiniuose mai- 
šuose pagedo, nebetiko gerti. Vis labiau ėmė kankinti trošku- 
lys. Alkis ir nuovargis buvo niekis prieš šią įsakmią reikmę. Nu- 
sikamavę keleiviai rado prieglobstį rukoje, odinėje palapinėje, 
kuri buvo pastatyta ant kauburio ir, matyt, palikta čiabuvių; 
arkliai, sugulę ant pakrantės dumblo, šlykštėdamiesi kramsnojo 
vandens augalus ir sudžiūvusias nendres. 

Kai visi susitalpino rukoje, Paganelis paklausė Talkavą, ką, 
jo nuomone, dabar reikėtų daryti. Nors geografas ir indėnas 
kalbėjo greit, bet Glenarvanas suprato keletą žodžių. Ialkavas 
kalbėjo ramiai. Paganelis mosikavo už du. Dialogas truko kele- 
tų minučių, paskui patagonieris susidėjo rankas ant krūtinės. 

— Ką jis pasakė? — paklausė Glenarvanas. — Aš lyg supratau, 
kad jis mums pataria persiskirti. 

— Taip, į du būrius, — atsakė Paganelis. — Tie, kurių arkliai iš 
nuovargio ir troškulio vos laikosi ant kojų, kaip nors palengva 
trauks toliau trisdešimt septinta lygiagrete. Tie, kurių arkliai 
stipresni, priešingai, aplenkę pirmą būrį, jos ieškoti Guaminio 
upės, kuri įteka į San Luko ežerą už trisdešimt vienos mylios 
nuo čia. Jei vandens bus pakankamai, jie palauks draugų prie 
Guaminio krantų. Jei vandens nebus, grįš pasitikti atsilikusių, 
kad tiems nereikėtų veltui žygiuoti. 

- O tada? — paklausė Tomas Ostinas. 

- Tada leisimės septyniasdešimt penkias mylias į pietus, iki 
pirmųjų Siera Ventanos kalnagūbrių, kur yra daug upių. 

- Patarimas geras, — atsakė Glenarvanas, — ir mes negaišuo- 
cLhumi taip pasielgsime. Mano arklys stipriausias, ir aš siūlausi 


lydėti Talkavą. 


— O sere, imkite ir mane, — tarė Robertas, tartum čia būtų 
buvę kalbama apie pramogą. 

— Ber ar tu pajėgsi joti su mumis, vaikeli? 

— Taip, mano arklys geras, jis veržte veržiasi pirmyn. Jūs 
sutinkate... Aš prašau jus. 

— Ką gi, jok, mano berniuk, — tarė Glenarvanas, labai nu- 
džiugęs, kad nereikės skirtis su Robertu. — Ir mes visi trys būsi- 
me tikri nevykėliai, jei neatrasime gaivaus ir tyro šaltinio. 

— Na, o aš? — paklausė Paganelis. 

— O jūs, brangusis, — atsakė majoras, — liksite su atsarginiu 
būriu. Jūs gerai pažįstate trisdešimt septintą lygiagretę, Guami- 
nio upę ir pampas, taigi negalite mūsų palikti. Nei Malredis, 
nei Vilsonas, nei aš nesugebėsime atvykti į Talkavo nurodytą 
vietą, o šauniojo Žako Paganelio vadovaujami, su pasitikėjimu 
žygiuosime pirmyn. 

— Aš nusileidžiu, — atsakė geografas, kurio savimeilei buvo 
labai malonus šis aukštas paskyrimas. 

— Tiktai nebūkite išsiblaškęs! —- pridūrė majoras. — Nenuves- 
kite mūsų į tokią vietą, kur mums nebus ko veikti, pavyzdžiui, 
atgal prie Ramiojo vandenyno krantų. 

— Jūs to vertas, nepakenčiamasis majore, — juokdamasis at- 
sakė Paganelis. — Tik pasakykite man, brangusis Glenarvanai, 
kaip susikalbėsite su Ialkavu? 

— Manau, kad man su patagoniečiu nebus ko kalbėtis, — 
atsakė Glenarvanas. - Beje, moku kelis ispaniškus žodžius ir 
prireikus kaip nors sugebėsiu išreikšti savo mintį ir suprasti jo 
žodžius. 

— Na, tai į kelionę, mano kilnusis bičiuli, — tarė Paganelis. 

— Pirma pavakarieniaukime, — pasiūlė Glenarvanas, - ir nu- 


mikime, iki reikės išvykti. 

Sausas užkandis, rodės, ne kažin kiek sustiprino keleivius, 
ir jie, neturėdami ko veikti, sugulė. Paganelis sapnavo srautus, 
krioklius, upes, upelius, tvenkinius, šaltinius, net grafinus, žo- 
džiu, viską, kur tik yra geriamo vandens. Tai buvo tikras koš- 
maras. 

Rytojaus dieną, šeštą valandą, Talkavo, Glenarvano ir Rober- 
to Granto arkliai buvo pabalnoti. Jiems sugirdė paskutinį vande- 
nį; arkliai gėrė godžiai, nors ir be didelio skanumo, nes vanduo 
buvo smarkiai pašvinkęs. Paskui trys raiteliai sėdo į balnus. 

— Iki pasimatymo, — tarė majoras, Ostinas, Vilsonas ir Mal- 
redis. 

— Stenkitės, kad nereikėtų grįžti nieko neradus, — pridūrė 
Paganelis. 

Netrukus patagonietis, Glenarvanas ir Robertas suspausta 
širdimi paliko Paganeliui patikėtą būrelį. 

Desierto de las Salinas - Salino ežero tyrai, kuriais jojo ke- 
lciviai, — molėta lyguma, apaugusi nedidučiais, dešimties pėdų 
aukščio krūmokšniais, žemutėmis mimozomis, indėnų vadi- 
namomis kura mamelėmis, ir jumais — išsikerojusiais krūmais, 
kurių medienoje yra daug sodos. Šen bei ten pasitaiką didžiu- 
liai druskos klodai nuostabiai ryškiai atspindėjo saulės spindu- 
lius. Akis lengvai galėjo palaikyti tuos barerus* smarkaus šalčio 
sukaustytu vandens paviršiumi. Tačiau deginanti saulė greitai 
išsklaidydavo tą iliuziją. Šiaip ar taip, nederlingos, išdegintos 
žemės ir žvilgančių plotų kontrastas teikė dykumai kažkokią 
labai savotišką išvaizdą, kuri traukė žvilgsnį. 

Visiškai kitokia Siera Ventana aštuoniasdešimt mylių įpie- 
čiau, kurios kryptimi būtų tekę joti keleiviams, jei Guaminio 


* Barerai — druskingos žemės plotai. (Aut. past.) 


=> OL 


upė būtų išdžiūvusi. Šis kraštas, 1835 metais ištirtas kapito- 
no Ficrojaus, vadovavusio „Byglio“ ekspedicijai, nuostabiai 
derlingas. Čia geriausios indėnų ganyklos: niekur kitur tokių 
nerasi. Šiaurės vakarų šlaitas apžėlęs vešlia sultinga žole, apa- 
čioj miškai, pilni visokiausių rūšių medžių; čia auga algarobas, 
giminingas šv. Jono duonmedžiui; iš jo sudžiovintų ir smul- 
kiai sumaltų ankščių kepama indėnų mėgstama duona; balta- 
sis kvebrachas, ilgomis liaunomis šakomis primenąs Europos 
svyruoklį gluosnį; itin kietos medienos raudonasis kvebrachas, 
naudubas, kuris nepaprastai lengvai užsidega ir todėl labai daž- 
nai esti baisių gaisrų priežastis; viraras it piramidės violetiniais 
žiedais; pagaliau aštuoniasdešimties pėdų aukščio išlakusis 
timbas; po jo lapų skėčiu ištisa kaimenė gali pasislėpti nuo 
kaitrių saulės spindulių. Argentiniečiai ne kartą bandė koloni- 
zuoti šį turtingą kraštą, bet jiems nepasisekė nugalėti indėnų 
priešiškumo. 

Reikia manyti, jog kalno šlaitais teka daug vandeningų 
upių, kad tokie derlingi plotai būtų aprūpinti drėgme. Ir iš ti- 
krųjų net per didžiausias sausras tos upės neišdžiūdavo; bet, 
norint jas pasiekti, reikėtų pasiduoti šimtą trisdešimt mylių į 
pietus. Taigi Ialkavas pasielgė protingai, jodamas pirma prie 
Guaminio upės, kuri buvo ir daug arčiau, ir pakeliui. 

Visi trys arkliai smagiai šuoliavo. Jie, be abejo, instinkty- 
viai nujautė, kur joja jų šeimininkai. Ypač drąsus buvo Tauka: 
nei nuovargis, nei troškulys negalėjo jo įveikti. Jis kaip paukštis 
skrido per išdžiūvusius upelius ir kura mamelių krūmus, links- 
mai žvengdamas. Glenarvano ir Roberto arkliai, kad ir ne taip 
lengvai, Taukos pavyzdžio skatinami, drąsiai bėgo pirmyn. Tal- 
kavas, tartum įkaltas balne, rodė tokį pat pavyzdį savo kelionės 
draugams. Paragonietis dažnai atsigręždavo į Robertą Grantą. 

Matydamas tvirtai ir taisyklingai sėdint berniuką, jo lankstų 
licmenį, laisvai nuleistas kojas, prispaustus prie balno kelius, 
jis patenkintas šūksniu pagirdavo vaiką. Iš tiesų Robertas buvo 
pasidaręs puikus raitelis ir vertas patagoniečio pagyrimų. 

— Gerai, Robertai, - sakydavo Glenarvanas. — Ialkavas, ro- 
dos, sveikina tave. Jis tave giria, mano berniuk! 

— Už ką, sere? 

— Už tai, kad gerai sėdi balne. 

— Ak, aš tik stipriai laikausi, daugiau nieko, — atsakė Rober- 
tas ir iš džiaugsmo nuraudo. 

— O tai svarbiausia, Robertai, — atsakė Glenarvanas, — tikrai 
tu per daug kuklus, bet aš tau sakau, kad netrukus pasidarysi 
puikus sportininkas. 

— Gerai, — tarė Robertas juokdamasis, — tačiau ką pasakys 
tėtis, kuris nori, kad aš būčiau jūrininkas? 

— Vienas antram nekliudo. Nors ne visi geri raiteliai yra geri 
jūrininkai, bet kiekvienas geras jūrininkas gali būti geras raitelis. 
Ant rėjų įprantama tvirtai laikytis. O suvaldyti arklį, apsigręžti, 
pasisukti išmokstama savaime, ir čia nieko nėra sunkaus. 

— Vargšas tėtis! —- sušuko Robertas. - O, kaip jis bus jums 
dėkingas už išgelbėjimą! 

— Tu jį labai myli, Robertai? 

— Taip. Jis buvo toks geras man ir seseriai! Jis galvojo tik 
apie mus! Iš kiekvienos kelionės mums parveždavo dovanų, o 
svarbiausia, grįžęs meiliai su mumis šnekėdavo, glamonėdavo 
mus. O, jūs taip pat jį pamilsite, kai susipažinsite! Merė į jį la- 
bai panaši. Jos balsas toks pat švelnus kaip ir tėčio! Keista, kad 
jūrcivio toks balsas, ar ne? 

— Taip, Robertai, labai keista, — atsakė Glenarvanas. 

— Aš jį tebemarau kaip gyvą, — postringavo vaikas, lyg kal- 


bėdamasis pats su savimi. — Geras ir puikus tėtis! Kai buvau 
mažas, jis mane užmigdydavo ant savo kelių, niūniuodamas 
seną škotišką dainelę apie mūsų ežerus. Kartais lyg ir prisimenu 
jos melodiją, bet neaiškiai. Ir Merė. O sere, mes taip jį mylėjo- 
me! Aš manau, jog reikia būti mažu vaiku, kad taip mylėtum 
savo tėvą! 

— Ir būti dideliu, kad jį gerbtum, mano vaikeli, — atsakė 
Glenarvanas, labai sugraudintas žodžių, išsiveržusių iš jaunos 
krūtinės. 

Jiems kalbantis, arkliai liovėsi bėgę ir ėjo žingine. 

— Juk mes jį surasime, tiesa? — paklausė Robertas parylėjęs. 

— Taip, mes jį surasime, — patvirtino Glenarvanas. — Talka- 
vas nukreipė mus teisingais pėdsakais, o aš juo pasitikiu. 

— Talkavas — šaunus indėnas, — tarė vaikas. 

— Tikrai. 

— Žinote, sere? 

— Ką, Robertai? 

— Aplink mus vien geri žmonės. Ledi Elena, — taip myliu 
ją, - šaltakraujis majoras, kapitonas Menglas, Paganelis, tokie 
drąsūs ir atsidavę „Dunkano“ jūrininkai! 

— Taip, žinau, mano berniuk, — atsakė Glenarvanas. 

— O ar žinote, kad esate geriausias iš visų? 

— Ne, šito nežinau! 

— Na, tai žinokite, - atsakė Robertas ir, paėmęs jo ranką, 
prispaudė prie lūpų. 

Glenarvanas švelniai papurtė galvą, o pokalbis nutrūko tik 
todėl, kad Talkavas mostu pašaukė atsilikėlius. Negalima gaišti, 
reikia galvoti apie tuos, kurie pasiliko. 

Raiteliai vėl leidosi šuoliais, bet netrukus paaiškėjo, kad 
arkliai, išskyrus Tauką, ilgai taip neišlaikys. Vidurdienį turėjo 


jiems leisti valandą pailsėti. Jie buvo visiškai nusivarę ir neno- 
tėjo ėsti alfafaros, į liucerną panašios žolės, liesos ir išdegintos 
karštų saulės spindulių. 

Glenarvanas ėmė nerimauti. Sausros žymių nemažėjo, van- 
dens trūkumas galėjo keleiviams liūdnai atsiliepti. Talkavas ty- 
lėjo, matyt, galvojo, kad bus laiko nusiminti tada, kai pasirodys, 
jog, Guaminis išdžiūvęs, jei apskritai indėnas kada nusimena. 

Taigi jie vėl leidosi į kelionę, ir arkliai norom nenorom, 
rimbais ir pentinais raginami, nors ir Žingine, kinknojo pir- 
myn. Greičiau jie nebeįstengė. 

lalkavas jau būtų buvęs toli, nes Tauka per keletą valandų 
jį būtų nunešęs prie upės krantų. Be abejo, Talkavas apie tai 
pagalvojo. Bet, nenorėdamas palikti savo kelionės draugų dy- 
kuumos vidury, prilaikė Tauką. 

lauka ilgai priešinosi, stojo piestu, nirtulingai žvengė, kol 
pagaliau sulėtino žingsnį. Jį sutramdyti pavyko ne tiek jėga, 
kick žodžiais. Talkavas iš tiesų kalbėdavosi su Tauka, kuris, nors 
ir ncatsakydavo, jį suprasdavo. Reikia manyti, kad patagonietis 
paveikė jį gražumu, nes po valandėlės „ginčo“ Tauka sutiko su 
jo argumentais ir, kramtydamas žąslus, ėmė eiti žingine. 

Tauka suprato Talkavą, o Talkavas nė kiek ne blogiau su- 
pirato Tauką. Protingas gyvulys, apdovanotas nuostabia uosle, 
užuodė drėgmę. Jis godžiai traukė orą, mataruodamas ir pliauk- 
sėdimas liežuviu, lyg jau būtų jį pavilgęs išganingame gėrime. 
Paragoniečiui buvo aišku: vanduo netoliese. 

Jis padrąsino keleivius, paaiškinęs, ko Tauka nerimauja. Ne- 
trukus vandenį pajuto ir kiti arkliai. Sukaupę paskutines jėgas, 
jie nušuoliavo paskui indėną. 

Apie trečią valandą lomoje sužibo balta juosta. Ji mirguliavo 


siulės spinduliuose. 

— Vanduo! — tarė Glenarvanas. 

— Vanduo! Vanduo! —- sušuko Robertas. 

Arklių nebereikėjo raginti. Vargšai, pajutę atgyjant jėgas, 
nudūmė, kiek įkerta. Po valandėlės jie jau buvo prie Guaminio 
ir, nelaukdami, kol juos nubalnos, puolė iki krūtinės į gaivi- 
nantį vandenį. 

Jais pasekė, nors ir ne visai savo noru, raiteliai, kuriems net 
į galvą neatėjo skųstis netikėta maudyne. 

— O, kaip gera! — kalbėjo Robertas, malšindamas troškulį 
srauniausioje upės vietoje. 

— Negerk per daug, mano berniuk, — patarė Glenarvanas, 
nors pats nerodė pavyzdžio. 

Kurį laiką tik ir buvo girdėti srebiant vandenį. 

Talkavas gėrė ramiai, neskubėdamas, mažais, bet, anot pa- 
tagoniečių, ilgais kaip lasas gurkšniais. Gėrė be galo ilgai, ir 
keleivius turbūt ėmė baimė, kad jis išgers visą upę. 

— Mūsų bičiuliai nebus apvilti, — tarė Glenarvanas. — Atjo- 
ję prie Guaminio, jie tikrai ras tyro vandens, jei Talkavas viso 
neišgers! 

— Ar negalėtume jų pasitikti? — paklausė Robertas. — Keliom 
valandom sutrumpėtų jų nerimas ir kančios. 

— Žinoma, galėtume, mano berniuk, bet kaip nugabensime 
jiems vandens? Maišai liko pas Vilsoną. Ne, verčiau palauksime, 
kaip buvo sutarta. Sprendžiant iš nuotolio ir žinant, kad arkliai 
eis tik žingine, mūsų bičiuliai atvyks čia naktį. Tad paruoškime 
jiems gerą naktigultą ir vakarienę. 

Talkavas nelaukė, kol Glenarvanas pasiūlys paieškoti na- 
kvynei vietos. Ant upės kranto jis rado ramadą — iš trijų pu- 
sių statiniais aptvertą žardą, kur suvaromos bandos. Puikiausia 


vieta apsistoti, jei nebijai miegoti po plynu dangumi. Ialkavo 

kelionės draugų tai negąsdino. Jie nieko geriau nebeieškojo ir 
išsitiesė saulėje, norėdami išsidžiovinti sušlapusius drabužius. 

— Na, kai jau turime nakvynę, pagalvokime ir apie vakarie- 
nę, — tarė Glenarvanas, - kad mūsų bičiuliai būtų patenkinti 
pasiųstais žygūnais. Manau, jiems neteks mumis nusiskųsti. Ne 
pro šalį būtų valandėlę pamedžioti. Kaip manai, Robertai? 

— Mielai, sere, — su šautuvu rankose stodamasis atsakė ber- 
niukas. 

Mintis pamedžioti Glenarvanui dingtelėjo žiūrint į Gu- 
aminio pakrantes, kurios atrodė esančios visų aplinkinių ly- 
gumų žvėrių ir paukščių susibūrimo vieta. Pulkais kilo tina- 


mu — raudonosios kurapkos, juodosios jerubės, vadinamos teru 


teru, geltonosios griežlės ir nepaprastai gražios žaliaplunksnės 
vandens vištytės. 

Keturkojų jis nepastebėjo; Talkavas, rodydamas į aukštą žolę 
ir tankius krūmokšnius, norėjo pasakyti, kad jie ten slepiasi. 
Medžiotojai, žengę keletą žingsnių, atsidūrė gyvulių ir paukščių 
turtingiausiame pasaulio krašte. 

Jie ėmėsi medžioti ir iš pradžių, niekindami plunksnas ir 
labiau vertindami kailį, taikėsi į stambiuosius pampų gyvulius. 
Pamatė šimtus ožkų ir guanakų, panašių į tuos, kurie taip stai- 
giai užklupo juos Kordiljerų viršūnėje. Bet jie buvo tokie baikš- 
tūs ir taip greit nudumdavo, jog buvo neįmanoma prisiartinti 
prie jų per šūvio nuotolį. Tada medžiotojai savo dėmesį nukrei- 
pė į ne tokius greitakojus, kurių mėsa taip pat labai vertinama. 
Nušovė apie dvylika kurapkų ir griežlių, o Glenarvanas taikliai 
paklojo pekarį taitetrą — storaodį, rausvais šeriais gyvulį, kurio 
mėsa labai gardi. Tokiam ir kulkos negaila. 

Mažiau nei per pusvalandį medžiotojai, nė kiek nepavargę, 
apsirūpino maistu. Robertas nušovė keistą bedantį, pusantros 
pėdos ilgio, su judančiu kiautu gyvūną — šarvuotį. Anot pata- 
goniečio, jo mėsa labai riebi, būsiąs puikus kepsnys. Robertas 
buvo labai patenkintas savo laimikiu. 

O Talkavas parodė kelionės draugams, kaip medžiojamas 
nandu, nuostabiai greitas pampų strutis. 

Indėnas nesigriebė jokios klastos tam greitakojui paukščiui 
sugauti. Jis paleido Tauką šuoliais tiesiai ant jo, norėdamas pri- 
sivyti iš karto, nes, pirmam puolimui nepavykus, nandu, mėty- 
damasis į šalis, netrukus būtų nuvarginęs ir arklį, ir medžiotoją. 
Iš tam tikro atstumo Talkavas stipria ranka vikriai metė bolą, 
kuri apsivyniojo stručiui aplink kojas, supančiojo jį. Kelios se- 
kundės — ir paukštis tysojo ant žemės. 

Ne iš tuščio medžiotojo džiaugsmo indėnas sugavo paukštį. 
Nandu mėsa labai vertinama, ir Talkavas savo laimikiu norėjo 
prisidėti prie bendros puotos. 

Taigi į ramadą medžiotojai atsinešė virtinę kurapkų, Talkavo 
strutį, Glenarvano pekarį ir Roberto šarvuotį. Strutį ir pekarį 
tučtuojau išdarė, supjaustė plonais gabalėliais. O šarvuotį, kuris 
nešiojasi keptuvę, su visu kiautu padėjo ant karštų žarijų. 

Per vakarienę medžiotojai sukirto kurapkas, o gardesnius 
ir maistingesnius patiekalus paliko draugams. Valgė užgerdami 
tyru vandeniu, kuris jiems pasirodė skanesnis už visus pasaulio 
portveinus, net už taip mėgstamą škotišką uskebą“. 

Nepamiršo ir arklių. Ramadoje buvo tiek daug šieno, kad 
užteko ir arkliams, ir pasikloti. 

Viską sutvarkę, Glenarvanas, Robertas ir indėnas susivynio- 
jo į savo pončus ir išsitiesė alfafaros pataluose, įprastame pam- 


pų medžiotojų guolyje. 


Devynioliktas skyrius 
RAUDONIEJI VILKAI 


Atėjo naktis. Patekėjęs jaunas mėnulis greitai dingo už ho- 
rizonto. Tik blyškios žvaigždės apšvietė lygumą. Ukanorame 
horizonte vos mirgėjo Zodiako žvaigždynai. Guaminio vande- 
nys tekėjo tyliai tartum aliejaus latakas marmurinė plokštuma. 
Paukščiai, žvėrys ir ropliai ilsėjosi po dienos vargų, ir gūdi tyla 
gaubė didžiulę pampų teritoriją. 

Glenarvanas, Robertas ir Talkavas pakluso bendram gam- 


tos dėsniui. Išsitiesę vešlios liucernos patale, jie kietai miego- 


* Uskeba — fermentuota miežių degtinė. (Aut. past.) 

jo. Nuovargio nukamuoti arkliai sugulė ant žemės: tik vienas 
Tauka, kaip tikras grynakraujis žirgas, miegojo stačias, tiesiomis 
kojomis, toks pat išdidus ilsėdamasis kaip ir kelionėje, pasiruo- 
šęs kiekvieną akimirką, šeimininkui šūktelėjus, lėkti šuoliais. 
Visiška tyla viešpatavo aptvaro viduje, ir gęstančios per naktį 
palikto ugniakuro žarijos vos žaižaravo. 

Tačiau maždaug apie dešimtą valandą indėnas, gana trum- 
pai numigęs, pabudo. Jis įsmeigė primerktas akis į tamsą, o ausį 
pakreipė lygumos link. Matyt, norėjo pagauti kažkokį vos gir- 
dimą garsą. Netrukus jo veide, kuris visada būdavo toks ramus, 
šmėkštelėjo nerimas. Bene artinasi klajokliai indėnai ar sėlina 
jaguarai, tigrai ar kiti pavojingi žvėrys, dažnai sutinkami netoli 
upių? Paskutinis spėjimas, be abejo, atrodė teisingiausias, nes 
Talkavas dirstelėjo į aptvarą, kiek čia to kuro, ir dar labiau su- 
nerimo. Sudžiūvusios alfafaros guolis bematant sudegtų ir neil- 
gam sulaikytų plėšrūnus. 

Talkavui neliko nieko kita, tik laukti, kas bus toliau, ir jis 
lūkuriavo pusiau gulomis, rankomis susiėmęs galvą, alkūnėmis 
atsirėmęs į kelius, įsmeigęs akis, kaip staigaus nerimo pažadin- 
tas Žmogus. 

Praėjo visa valanda. Kitas Talkavo vietoje, pasiklausęs, kad 
visur tylu, būtų vėl atsigulęs. Svetimšalis nieko nebūtų įtaręs, 
bet indėnas, nepaprastai jautrus, instinktyviai nujautė netolimą 
pavojų. 

Tuo metu, kai jis klausėsi ir žvalgėsi aplinkui, Tauka, pasukęs 
galvą ramados link, dusliai sužvengė. Patagonietis kilstelėjo. 

— Tauka pajuto priešą, — tarė jis. 

Jis atsikėlė ir išėjo norėdamas atidžiai apžiūrėti lygumą. Ap- 
linkui tebebuvo tylu, bet ne ramu. Pro kura mamelių krūmus 


Talkavas pastebėjo be garso judančius šešėlius. Tai šen, tai ten 


spingsėjo žiburėliai, kryžiavosi visomis kryptimis, geso ir vėl 
žiebėsi. Galėjai pamanyti, kad tai fantastinių žibintų šokis ant 
veidrodinio didžiulės lagūnos paviršiaus. Svetimšalis, be abejo- 
nės, būtų palaikęs klaidžiojančias švieseles jonvabaliais, kurie 
naktį žybčioja pampose. Bet tik ne Talkavas. Jis suprato, su ko- 
kiais priešais reikės grumtis, užsitaisė karabiną ir atsistojo prie 
aptvaro angos. 

Neilgai jam teko laukti. Staiga pampas nuskardeno keistas 
lojimas ir staugimas. Nuaidėjo šūvis, į kurį atsiliepė baisiausi 
riksmai. 

Glenarvanas ir Robertas, netikėtai pažadinti, pašoko iš guolio. 

— Kas atsitiko? — paklausė jaunasis Grantas. 

— Indėnai? — pasiteiravo Glenarvanas. 

— Ne, - atsakė Talkavas, - aguarai. 

Robertas pažvelgė į Glenarvaną. 

— Aguarai? — paklausė jis. 

— Taip, —- atsakė Glenarvanas, — raudonieji pampų vilkai. 

Abudu tučtuojau stvėrė šautuvus ir pribėgo prie indėno. Tas 
parodė į lygumą, iš kur sklido baisus stūgavimas. 

Robertas nenoromis žingtelėjo atgal. 

— Ar nebijai vilkų, mano berniuk? — paklausė Glenarvanas. 

— Ne, sere, — atsakė Robertas tvirtu balsu. — Be to, aš nieko 
nebijau, kai esu šalia jūsų. 

— Juo geriau. Tie aguarai nelabai baisūs, ir, jeigu jų nebūtų 
tiek daug, aš į juos visai nekreipčiau dėmesio. 

— Tiek to! — atsakė Robertas. — Mes gerai ginkluoti, tegu jie 
tik lenda! 

— Mes jiems parodysime! 

Taip kalbėdamas, Glenarvanas norėjo nuraminti berniuką, 


bet pats su baime galvojo apie šį nakčia įsisiautėjusių plėšrūnų 


legioną. Gal jų šimtai, ir trys žmonės, kad ir gerai apsiginklavę, 
negalėtų sėkmingai grumtis su tokia žvėrių daugybe. 

Vos tik patagonietis ištarė žodį „aguarai“, Glenarvanas tuč- 
tuojau prisiminė, kad raudonasis vilkas, gamtininkų vadinamas 
canis jubatus, yra šuns didumo, lapės galva, geltonai raudonu 
kailiu su juodais gaurais išilgai nugaros. Tai labai vikrus ir sti- 
prus žvėris. Paprastai jis gyvena pelkėtose vietose ir plaukioda- 
mas persekioja vandenų gyventojus. Naktis išveja jį iš guolio, 
kur jis miega visą dieną. Ypač jo bijomasi estansijose*. Alkanas 
aguaras puola net stambius galvijus ir pridaro žalos. Pavieniai 
aguarai nepavojingi. Bet visiškai kas kita tų išbadėjusių Žvėrių 
gauja, ir daug geriau susidurti su kuguaru arba jaguaru, su ku- 
riuo gali grumtis akis į akį. 

Iš staugimo, kuris skardeno pampas, iš šokinėjančių lygu- 
moje šešėlių Glenarvanas suprato, kad Guaminio pakrantėse 
susibūrė galybė raudonųjų vilkų. Jie užuodė tikrą grobį, arklie- 
ną ar žmogieną, ir nė vienas negrįš į olą, negavęs savo dalies. 
Taigi būklė buvo labai kritiška. 

Juos supantis žvėrių ratas pamažėle vis siaurėjo. Nubudę 
arkliai draskėsi iš siaubo. Tik vienas Tauka trypė kanopomis, 
timpčiojo apynasrį, norėdamas nusitraukti ir dumti. Ialkavas 
švilpdamas ramino jį. 

Glenarvanas ir Robertas atsistojo ginti ramados angos. Už- 
sitaisę karabinus, jie jau buvo bešauną į pirmą vilkų eilę, bet 
Talkavas ranka kilstelėjo nutaikytus šautuvų vamzdžius. 

— Ko nori Talkavas? — paklausė Robertas. 


— Jis mums draudžia šauti! — atsakė Glenarvanas. 


— Kodėl? 


* Estansijos — dideli gyvulių ūkiai Argentinos pampose. (Aut. past.) 


- Turbūt mano, kad dar ne laikas. 

Daug svarbesnė priežastis vertė indėną šitaip pasielgti, ir 
(ilcnarvanas tai suprato, kai Talkavas, pakėlęs ir apžiūrėjęs savo 
parakinę, parodė, kad ji beveik tuščia. 

— Kas yra? — paklausė Robertas. 

— Reikia taupyti amuniciją. Šiandienė medžioklė mums 
brangiai kainavo: maža teliko švino ir parako. Vos dvidešimčiai 
šūvių. 

Berniukas nieko neatsakė. 

— Tu nebijai, Robertai? 

— Ne. 

— Gerai, vaikeli. 

Tą akimirką vėl nuaidėjo šūvis. Talkavas paguldė vieną per- 
nelyg įsidrąsinusį priešą. Vilkai, artinęsi glaustomis eilėmis, at- 
sitraukė ir susibūrė per šimtą žingsnių nuo aptvaro. 

Indėnas mostelėjo Glenarvanui stoti į jo vietą, o pats su- 
priebęs guolį, žoles, žodžiu, viską, kas dega, sunešė krūvon prie 
ramados angos ir užmetė ant žarijų. Netrukus juodame danguje 
išsidriekė liepsnos užuolaida, ir pro jos properšas buvo matyti 
švytuojančios pašvaistės nutvieksta lyguma. Tada Glenarvanui 
paaiškėjo, su kokia aibe žvėrių jiems teks grumtis. Vargu ar 
kas nors buvo susidūręs su tokia didžiule kraugerių vilkų ruja. 
Ugnies užtvaros sulaikyti, jie dar labiau įsiuto. Kai kurie, užpa- 
kalinių eilių stumiami, prisiartino prie pat liepsnojančio laužo 
ir apdegė letenas. 

Kartkartėmis reikėdavo paleisti vieną kitą šūvį į staugiančią 
ordą. Po valandos prerijose tysojo apie penkiolika vilkų. 

Apsuptųjų būklė dabar buvo palyginti nelabai pavojinga. 
Kol užteks šovinių ir kol ugnies užtvara saugos ramados angą, 
vilkų užpuolimo nėra ko bijoti. Bet kas daryti paskiau, kai už- 


ges ugnis, ir jie nebeturės kuo šaudyti? 


Glenarvanas pažvelgė į Robertą, ir jam suspaudė širdį. Jis 
visiškai pamiršo save ir tegalvojo apie vargšą, ne pagal savo me- 
tus drąsų vaiką. Robertas buvo išblyškęs, bet šautuvo nepaleido 
iš rankų ir ryžtingai laukė įerzintų vilkų antpuolio. Glenarva- 
nas, šaltai apsvarstęs būklę, nusprendė veikti. 

„Po valandos, — galvojo jis, - nebeturėsime nei parako, nei 
švino, nei ugnies. Nėra ko laukti tos akimirkos, reikia tuojau 
pat ko nors imtis.“ 

Jis atsigręžė į Talkavą ir, stengdamasis prisiminti visus žino- 
mus ispaniškus žodžius, ėmė kalbėtis su indėnu. Šūviai dažnai 
pertraukdavo jį. 

Nelengva juodviem buvo susišnekėti. Laimė, Glenarvanas 
žinojo raudonųjų vilkų įjunkį. Kitaip nebūtų supratęs nei pata- 
goniečio žodžių, nei mostų. 

Vis dėlto praėjo ketvirtis valandos, kol jis galėjo perduoti 
Robertui Talkavo atsakymą. Glenarvanas teiravosi indėną, ką 
daryti, nes būklė buvo kone beviltiška. 

— Na, o ką jis atsakė? — paklausė Robertas Grantas. 

— Jis sakė, kad žūtbūt reikia laikytis iki aušros. Aguaras me- 
džioja tik naktį, rytą vėl grįžta į savo olą. Tai patamsių vilkas, 
bailus žvėris, bijąs dienos šviesos, keturkojis apuokas! 

— Na, tai ir ginsimės iki aušros! 

— Taip, mano berniuk, o kai nebegalėsime atsiginti šautu- 
vais, ginsimės peiliais. 

Talkavas jau parodė pavyzdį: kai tik kuris vilkų prisiartinda- 
vo prie laužo, patagonietis trenkdavo jam šautuvo buože, kuri 
tuoj aptikšdavo krauju. 

Tačiau visos gynimosi priemonės baigėsi. Apie antrą valan- 
dą ryto Talkavas įmetė į ugnį paskutinį žabų glėbį, o šaudmenų 


apsuptiesiems buvo likę tik penkiems užtaisams. 

Glenarvanas beviltiškai apsidairė aplinkui. 

Jis pagalvojo apie berniuką, stovintį šalia, apie draugus, 
apie visus mylimus žmones. Robertas tylėjo. Galbūt pasitikėji- 
mo kupinai jo vaizduotei šis pavojus neatrodė toks grėsmingas? 
Bet Glenarvanas nerimavo už du. Jį gąsdino siaubinga, dabar 
nebeišvengiama perspektyva būti vilkų suėstiems! Jis nebegalė- 
jo susitvardyti, pritraukė berniuką, prispaudė prie širdies ir su 
ašarom akyse pabučiavo jam kaktą. 

Robertas šypsodamasis pažvelgė į jį. 

— Aš nebijau! — tarė jis. 

— Nebijok, nebijok, mano vaikeli, — atsakė Glenarvanas. — 
Po poros valandų ims aušti, ir mes būsime išgelbėti. Puiku, Tal- 
kavai, puiku, narsusis patagonieti! — šūktelėjo jis, pamatęs, kad 
indėnas šautuvo buože nudėjo du didžiulius žvėris, bandžiusius 


prasigauti pro ugnies užtvarą. 

Kai tik kuris vilkų prisiartindavo prie laužo, patagonietis trenkdavo jam 
šautuvo buože, kuri tuoj aptikšdavo krauju. 


Bet tą pačią akimirką gęstančio laužo šviesoje jis pamatė 
rują aguarų, glaudžiomis eilėmis slenkančių prie ramados. 

Artinosi šios kruvinos dramos pabaiga. Ugnis geso, kuro 
nebebuvo. Liepsna vos vos blykčiojo. Iki šiol apšviesta lyguma 
paskendo tamsoje, vėl sužibo fosforinės raudonųjų vilkų akys. 
Dar valandėlė, ir visa orda įsiverš į aptvarą. 

Talkavas iššovė paskutinį užtaisą, dar vieną vilką paklojo ant 
žemės ir susidėjo rankas. Galva nusviro jam ant krūtinės. Jis 
atrodė didžiai susimąstęs. Gal ieškojo kokio nors drąsaus, nega- 
limo, tiesiog beprotiško būdo tai įsiutusiai vilkų gaujai nuvyti? 
Glenarvanas nedrįso klausinėti. 

Kaip tik tuo metu vilkai nustojo puolę. Jie tarytum ėmė 
trauktis, kurtinantis staugimas staiga nuščiuvo. Gūdi tyla ap- 
gaubė lygumą. 

— Jie traukiasi! — tarė Robertas. 

— Galimas daiktas, — atsakė Glenarvanas įsiklausydamas. 

Bet Talkavas, atspėjęs jo mintį, papurtė galvą. Jis gerai žino- 
jo, kad žvėrys nepaliks garantuoto grobio, iki ryto aušra nugins 
juos į tamsias olas. 

Tačiau priešo taktika aiškiai pasikeitė. 

Jis jau nebemėgino pulti ramados iš priekio, bet naujasis 
manevras grėsė dar didesniu pavojumi. 

Aguarai, nepatekę į ramadą pro angą, kurią atkakliai gynė ge- 
ležis ir ugnis, apėjo ją ir sutartinai bandė pulti iš priešingo šono. 

Netrukus žvėrys nagais ėmė draskyti patrešusį medį. Pro iš- 
judintų stulpų tarpus jau kyščiojo stiprios letenos, kruvini snu- 
kiai. Išsigandę arkliai nusitraukė ir, beprotiško siaubo pagauti, 
blaškėsi po aptvarą. 

Glenarvanas stvėrė į glėbį berniuką, pasiryžęs ginti jį iki pat 
galo. Gal jis net buvo beketinąs bėgti, nepaisydamas, kad tai 
beviltiška, ir metė žvilgsnį į indėną. 


lalkavas, puldinėjęs po ramadą tartum laukinis žvėris, ūmai 
prišoko prie savo arklio, kuris drebėjo iš nekantrumo, ir ėmė 
rupestingai balnoti, nepamiršdamas nė vienos šikšnelės, nė vie- 
nos sagties. Rodės, kad jis nebekreipia dėmesio į vis didėjantį 
staugimą. Glenarvanas paniuręs su baime stebėjo jį. 

— Jis palieka mus! — sušuko pamatęs, kad Talkavas čiupo pa- 
vadžius ir rengiasi sėsti ant arklio. 

— Jis! Niekados! — tarė Robertas. 

Iš tikrųjų indėnas ne palikti, o išgelbėti norėjo juos savo 
pyvybės kaina. 

Pabalnotas Tauka kramtė žąslus, trypčiojo. Jo akys, pilnos 
išdidumo ugnies, mėtė žaibus. Jis suprato savo šeimininką. 

Tą akimirką, kai indėnas įsikibo arkliui į karčius, Glenarva- 
nas drebančia ranka pagriebė jo ranką. 

— Tu išjoji? — tarė jis, parodęs jam laisvą lygumą. 

— Taip, — atsakė indėnas, supratęs Glenarvano mostą. 

Paskui ispaniškai pridūrė: 

— Tauka! Puikus arklys. Greitas. Nuvilios vilkus. 

— O Talkavai! - šūktelėjo Glenarvanas. 

— Greičiau! Greičiau! —- paragino indėnas, kai Glenarvanas, 
iš susijaudinimo užsikirsdamas, kalbėjo Robertui: 

— Robertai! Mano vaikeli! Tu girdi? Jis nori pasiaukoti dėl 
mūsų! Jis ketina dumti į pampas, nori nuvilioti įsiutusius vilkus! 

— Talkavai, bičiuli! — tarė Robertas, puldamas patagoniečiui 
po kojų. — Talkavai, bičiuli, nepalik mūsų! 

— Ne! - tarė Glenarvanas. — Jis mūsų nepaliks! 

— Jokime drauge, — tarė jis indėnui, rodydamas į išsigandu- 
sius arklius, kurie spaudėsi prie aptvaro stulpų. 

— Ne, - atsakė indėnas, supratęs jo žodžius. — Blogi arkliai. 


Persigandę. Tauka. Geras arklys. 

— Tebūnie taip! — tarė Glenarvanas. - Talkavas tavęs nepa- 
liks, Robertai! Jis nurodė, ką turiu daryti! Aš privalau joti! O jis 
privalo pasilikti su tavimi! 

Paskui, griebdamas Tauką už pavadžių, tarė: 

— Aš joju, aš! 

— Ne, — ramiai atkirto patagonietis. 

— O aš saku, kad aš joju, - sušuko Glenarvanas, ištrauk- 
damas jam iš rankų pavadžius, — aš joju! Gelbėk vaiką! Aš jį 
pavedu tau, Talkavai! 

Glenarvanas iš susijaudinimo painiojo ispaniškus žodžius su 
angliškais. Bet argi ne vis tiek kokia kalba! Tokiais siaubingais 
atvejais vienas mostas pasako viską, ir žmonės iš karto vienas 
kitą supranta. 

Tačiau Talkavas priešinosi. Ginčas tebesitęsė, o pavojus kas 
akimirką vis augo. Pragraužti basliai jau braškėjo nuo vilkų 
dantų ir nagų. 

Nei Glenarvanas, nei Talkavas, rodės, nenorėjo nusileisti. 
Indėnas nutempė Glenarvaną prie aptvaro angos. Jis jam paro- 
dė lygumą, kur jau nebebuvo nė vieno vilko. Paskubomis ber- 
damas žodžius, įtikinėjo, kad nė akimirkos negalima delsti, kad 
dar didesnis pavojus grės pasilikusiems, jei nepavyks nuvilioti 
vilkų, pagaliau, kad tik jis pažįsta Tauką ir, gelbėdamas juos, 
privers jį lėkti kaip vėjas. Glenarvanas lyg aklas spyrėsi, norėda- 
mas pasiaukoti, tik staiga jį kažkas smarkiai pastūmė. Tauka ne- 
betrypčiojo, nebesistojo piestu, bet staiga vienu šuoliu peršoko 
ugnies užkardą ir vilkų lavonus, o vaikiškas balsas šūktelėjo: 

— Tesaugo jus Dievas, sere! 

Pro Glenarvaną ir Talkavą šmėstelėjo Robertas, įsikibęs Tau- 
kai į karčius, ir dingo tamsoje. 


— Robertai! Nelaimingasis! - sušuko Glenarvanas. 

Bet jo žodžių net patagonietis neišgirdo. Baisus staugimas 
sudrebino orą. Raudonieji vilkai puolė paskui arklį ir tiesiog 
pasakišku greitumu nudūmė į vakarus. 

Talkavas ir Glenarvanas išbėgo iš ramados. Lygumoje vėl 
pasidarė tylu, ir toli nakties tamsoje vos buvo galima įžiūrėti 
judančią liniją. 

Glenarvanas krito ant žemės, susisielojęs, nusiminęs, lau- 
žydamas rankas. Jis pažvelgė į Ialkavą. Indėnas buvo ramus ir 
šypsojo. 

— Tauka! Geras arklys! Narsus vaikas! Jis išsigelbės! — kartojo 
pritariamai linguodamas galvą. 

— O jei nukris? — tarė Glenarvanas. 

— Nenukris! 

Nors Talkavas buvo tvirtai tuo įsitikinęs, bet vargšas Glenar- 
vanas visą naktį baisiausiai kankinosi. Jis nė nebegalvojo, koks 
pavojus nuslinko vilkams pasitraukus. Jis norėjo bėgti ieškoti 
Roberto, bet indėnas neleido; paaiškino, kad tie arkliai nepavys 
Taukos, kuris tikriausiai paspruko nuo priešų, kad tamsoje jo 
nesurasi ir tik prašvitus bus galima ieškoti Roberto. 

Apie ketvirtą valandą ryto pradėjo brėkšti. Tirštas rūkas 
dangaus pakrašty netrukus nusidažė blyškiomis spalvomis. Ly- 
guma sublizgėjo skaidriais rasos lašais, ir žolė, pūstelėjus švel- 
niam ryto vėjeliui, ėmė siūbuoti. 

Buvo metas joti. 

— Kelionėn! — tarė indėnas. 

Glenarvanas, nieko neatsakęs, šoko ant Roberto arklio. Ne- 
trukus abu raiteliai šuoliais lėkė tiesiai į vakarus, iš kur turėjo 
atvykti jų atsilikę draugai. 

Kokią valandą jie lėkė lyg vėjas, akimis ieškodami Roberto, 
kiekviename žingsnyje bijodami išvysti jo kruviną lavoną. Gle- 


narvanas visą laiką pentinais ragino arklį. Pagaliau jie išgirdo 
vieną po kito kelis šūvius — lyg sutartinį ženklą. 

— Thai jie! - sušuko Glenarvanas. 

Abu paspaudė arklius ir po kelių akimirkų prisijungė prie 
Paganelio vadovaujamo būrio. Iš Glenarvano krūtinės išsi- 
veržė riksmas. Robertas, gyvas ir sveikas, sėdėjo ant puikio- 
jo Taukos, kuris, pamatęs savo šeimininką, iš džiaugsmo su- 
žvengė. 

— Ak mano vaikeli, vaikeli! - neapsakomai švelniu balsu su- 
šuko Glenarvanas. 

Robertas ir jis, nušokę nuo arklių, puolė vienas kitam į 
glėbį. Paskui indėnas prispaudė prie krūtinės drąsųjį kapitono 
Granto sūnų. 

— Jis gyvas, gyvas! — šaukė Glenarvanas. 

— Taip, - atsakė Robertas, — Tauka mane išgelbėjo! 

Indėnas, nelaukdamas Roberto pagyrimų, padėkojo savo 
arkliui: kalbino jį, glamonėjo, tartum to išdidaus gyvulio gyslo- 
mis būtų tekėjęs žmogaus kraujas. 

Paskui, atsisukęs į Paganelį, parodė jam Robertą: 

— Narsuolis! 

Ir pridūrė indėnišką metaforą drąsumui pažymėti: 

— Jo pentinai nedrebėjo! 

O Glenarvanas, apkabinęs Robertą, klausinėjo: 

— Kodėl, mano sūnau, tu neleidai man arba Talkavui išmė- 
ginti paskutinę galimybę tave išgelbėti? 

— Misteri Glenarvanai, — atsakė vaikas su didžiausiu dėkin- 
gumu, — argi šį kartą nebuvo mano eilė aukotis? Talkavas jau 


sykį išgelbėjo man gyvybę! O jūs ketinate išgelbėti mano tėvą. 

Dvidešimtas skyrius 


ARGENTINOS LYGUMOS 


Apsidžiaugę, kad susitiko draugus, Paganelis, Ostinas, Vil- 
sonas, Malredis, — visi tie, kurie buvo atsilikę, išskyrus galbūt 
vieną majorą Maknabsą, pasijuto mirštą iš troškulio. Laimė, 
iki Guaminio buvo jau nebetoli. Būrelis vėl leidosi kelionėn, ir 
septintą valandą ryto atvyko prie ramados. Iš tysančių prie an- 
gos negyvų vilkų lengva buvo įsivaizduoti puolimo smarkumą 
ir gynėjų narsą. Netrukus keleiviai, kaip reikiant atsigaivinę, 
susėdo ramadoje valgyti atmintinų pusryčių. Nandu kepsnys 
buvo be galo išgirtas, o tatu, iškeptas jo paties kiaute, pripažin- 
tas skaniausiu patiekalu. 

— Tokio kepsnio suvalgyti tik gabalėlį, - pareiškė Pagane- 
lis, - būtų didžiausias Apvaizdos įžeidimas, reikia jo valgyti, 
kiek lenda. 

Ir jis tikrai kirto, o nesusirgo tik dėl to, kad tyras Guaminio 
vanduo, anot jo, turi nuostabių, virškinimą žadinančių savybių. 

Dešimtą valandą ryto Glenarvanas, nenorėdamas pakartoti 
| lanibalo klaidos, padarytos Kapujoje, davė ženklą vykti. Pri- 
sipylę pilnus maišus vandens, keleiviai išjojo. Gerai pailsėję ir 
pasiganę arkliai buvo labai žvalūs ir beveik visą laiką jojo me- 
džioklės ristele. Apylinkės buvo drėgnesnės ir todėl derlinges- 
nės, bet vis tokios pat negyvenamos. Nieko ypatinga neįvyko 
lapkričio 2-ąją ir 3-ąją, ir vakare keleiviai, jau pripratę prie 
ilgų žygių, sustojo pailsėti pampų ir Buenos Airių provincijos 
pasieny. 

Iš Talkahuano įlankos jie išvyko spalio 14-ąją, vadinasi, per 
dvidešimt dvi dienas laimingai nukeliavo keturis šimtus pen- 


kiasdešimt mylių, tai yra beveik du trečdalius kelio. 

Rytojaus rytą jie prajojo sutartinę sieną, skiriančią Argen- 
tinos lygumas nuo pampų. Čia Talkavas vylėsi sutikti kasikus, 
kurių rankose, jo manymu, turėjo būti Haris Grantas ir jo ne- 
laisvės draugai. 

Iš keturiolikos Argentinos Respublikos provincijų didžiau- 
sia ir tirščiausiai gyvenama — Buenos Airių provincija. Pietuose 
tarp šešiasdešimt ketvirto ir šešiasdešimt penkto laipsnio ji ri- 
bojasi su indėnų žemėmis. Kraštas nuostabiai derlingas. Ypač 
sveikas klimatas toje javažolėmis ir ankštiniais apaugusioje ly- 
gumoje, kurios beveik tobulai lygus paviršius traukiasi iki pat 
Siera Tandilio ir Siera Tapalkemo papėdžių. 

Keleiviai, toldami nuo Guaminio upės, su dideliu pasiten- 
kinimu konstatavo, kad temperatūra mažėja. Dėl stiprių ir šal- 
tų Patagonijos vėjų, kurie nuolat judina atmosferos sluoksnius, 
vidutinė temperatūra čia ne aukštesnė kaip 17“ Celsijaus. Gy- 
vuliai ir žmonės, kentę karštį ir sausrą, dabar nebeturėjo kuo 
skųstis. Jie jojo pirmyn žvalūs ir pilni pasitikėjimo. Tačiau, 
priešingai Talkavo žodžiams, kraštas atrodė visiškai negyvena- 
mas, arba, tiksliau sakant, nebegyvenamas. 

Keliaudami į vakarus trisdešimt septinta lygiagrete, jie daž- 
nai prijodavo nedideles čia gėlo, čia sūroko vandens lagūnas. 
Jų pakrantėse ir krūmuose šokinėjo judrūs karaliukai nykštu- 
kai, čiulbėjo linksmi vieversiai, tangarai, plunksnų gražumu ir 
spalvingumu rungtyniaujantys su kolibriais. Šie gražūs paukš- 
čiai smagiai sau plasnojo, nekreipdami dėmesio į varnėnus su 
raudonais antpečiais, kariškai atstatytomis raudonomis krūti- 
nėmis, paraduojančius ant kranto. Dygliuotuose krūmuose tar- 
tum kreolės hamakas suposi kabantis anubių lizdas, o lagūnų 
pakrantėse būriais stipinėjo puikūs flamingai, išskėtę vėjyje 
raudonus kaip ugnis sparnus. Čia pat buvo matyti ir jų lizdai 

nupjauto kūgio formos, pėdos aukščio, vienas prie kito — išti- 
sas miestelis. Elamingai nesibaidė besiartinančių keleivių. Šito 
mokslininkas Paganelis nebuvo numatęs. 

— Žinote, majore, jau seniai aš norėjau pamatyti skrendantį 
Ilamingą, —- tarė Paganelis majorui. 

— Puiku! — atsakė majoras. 

— Tad, sulaukęs progos, ja ir pasinaudosiu. 

— Pasinaudokite, pasinaudokite, Paganeli. 

— Eikite su manimi, majore. Ir tu, Robertai. Man reikia liu- 
dininkų. 

Ir Paganelis, praleidęs kitus, Roberto Granto ir majoro lydi- 
mas, pasuko flamingų būrio link. 

Prisiartinęs per gerą šūvio nuotolį, jis šovė iš tuščio šautuvo, 
nes niekad nebūtų praliejęs be reikalo net ir paukščio kraujo, 
ir visi Elamingai tartum pagal komandą pakilo, o Paganelis įdė- 
miai žiūrėjo į juos pro savo akinius. 

— Na, - tarė jis majorui, kai būrys dingo iš akių, — matėte, 
kaip jie skrenda! 

— Taip, mačiau, — atsakė Maknabsas, — tik aklas būdamas, 
palėčiau to nematyti. 

— Ar jums neatrodė, kad skrisdami jie panašūs į plunksnuo- 
tą strėlę. 

— Anaiptol. 

— Nė kiek, — pridūrė Robertas. 

— O aš buvau tuo tikras! — tarė patenkintas mokslininkas. — 
Vienas didžiausių rašytojų, mano žymusis tėvynainis Šato- 
brianas, nevykusiai palygino famingą su strėle! Ak Robertai, 
pats matai, kad palyginimas — pavojingiausia iš visų man Ži- 
nomų retorinių figūrų. Venk jo visą gyvenimą ir vartok jį tik 


paskutiniu atveju. 


— Vadinasi, jūs savo stebėjimu patenkintas? — paklausė ma- 
joras. 

— Sužavėtas. 

— Aš taip pat, bet paraginkime arklius, nes dėl jūsų garsiojo 
Šatobriano atsilikome visą mylią. 

Pasivijęs kelionės draugus, Paganelis pamatė, kad Glenar- 
vanas kalbasi su indėnu, kuris, rodės, jo nesuprato. Talkavas 
dažnai nutildavo, apsidairydavo, lyg smarkiai nustebęs. 

Glenarvanas, nematydamas šalia savęs nuolatinio vertėjo, 
pats pamėgino pasiteirauti indėną, bet veltui. Todėl, iš toli pa- 
stebėjęs mokslininką, šūktelėjo jam: 

— Greičiau šen, Paganeli, aš niekaip negaliu susišnekėti su 
Talkavu. 

Paganelis, valandėlę kalbėjęsis su patagoniečiu, atsigręžė į 
Glenarvaną: 

— Talkavą stebina vienas iš tikrųjų keistas reiškinys, — tarė jis. 

— Koks? 

— Kad nesutinkame nei indėnų, nei jų pėdsakų šioje lygu- 
moje. Paprastai indėnai gaujomis bastosi: varosi pavogtus iš es- 
tansijų gyvulius ar traukia iki Andų parduoti sorilio kilimų ir 
pintų šikšninių botagų. 

— O kaip Talkavas aiškina jų išnykimą? 

— Jis pats nieko nesupranta. Stebisi, ir viskas. 

— O kokius indėnus jis vylėsi sutikti šioje pampų dalyje? 

— Kaip tik tuos, į kurių rankas yra patekę belaisviai: čio- 
nykštes gentis, kurioms vadovauja kasikai Kalfukuras, Katrielis 
ar Jančetrusas. 

— Kas šie žmonės? 

— Gaujų vadai, kurie prieš trisdešimt metų buvo visagaliai, 
kol juos nuvijo anapus kalnų. Nuo to laiko jie pasidarė nuolan- 

kūs, kiek gali būti nuolankus indėnas, ir bastosi po pampas ir 
Buenos Airių provinciją. Ir aš stebiuosi, kad neaprinkame jokių 
pėdsakų, nors indėnai paprastai čia plėšikauja. 

— Ką gi mums daryti? — paklausė Glenarvanas. 

— Tuojau sužinosiu, — atsakė Paganelis. 

Pasitaręs su Talkavu, jis pranešė: 

— Jo nuomone, 0 ji man atrodo išmintinga, turime keliauti į 
rytus iki Nepriklausomybės tvirtovės - mums bus pakeliui — ir, 
jeigu ten nieko nesužinosime apie kapitoną Grantą, bent išsi- 
aiškinsime, kas ištiko Argentinos lygumų indėnus. 

— Ar toli ta Nepriklausomybės tvirtovė? — paklausė Glenar- 
vanas. 

— Netoli Siera Tandilio, maždaug už šešiasdešimties mylių. 

— Ir kada mes ten būsime?.. 

— Poryt vakare. 

Dėl šio įvykio Glenarvanas sunerimo. Nesitikėjo, kad pam- 
pose nesutiks nė vieno indėno. Paprastai jų čia daug. Matyt, 
kokios nors ypatingos aplinkybės privertė juos pasitraukti. Jei 
Haris Grantas buvo vienos šių genčių nelaisvėje, svarbu sužino- 
ti, kur jis atsidūrė: šiaurėje ar pietuose? Ta nežinia visą laiką ne- 
davė Glenarvanui ramybės. Bet kuria kaina reikėjo susekti ka- 
pitono pėdsakus. Todėl geriausia paklausyti Talkavo patarimo 
ir keliauti į Tandilio kaimą. Ten bent bus su kuo pasikalbėti. 

Apie ketvirtą valandą horizonte iškilo kalva, kurią šiame ly- 
gumų krašte galėjai pavadinti kalnu. 

Tai buvo Siera Tapalkemas, ir keleiviai jo papėdėje praleido 
naktį. 

Kitą dieną be jokio vargo jie perėjo Siera Tapalkemą. Jojo 
nuolaidžiais smėlėtais šlaitais. Žmonėms, persiritusiems per Andų 


Kordiljeras, tokia kalva buvo vieni juokai, ir arkliams beveik ne- 

teko sulėtinti bėgimo. Vidurdienį prijojo apleistą Tapalkemo 
tvirtovę — pirmą grandį fortų grandinėje pietinei sienai saugoti 
nuo čionykščių plėšikų. Talkavas vis labiau ir labiau stebėjosi, ir 
(l4 nesutikęs nė vieno indėno. Apie vidurdienį lygumoje pasiro- 
dė trys puikiais arkliais ir gerai apsiginklavę raiteliai. Jie stabtelė- 
jo norėdami apžiūrėti būrelį, tačiau artyn nesileido ir tučtuojau 
nudūmė nepaprastu greičiu. Glenarvanas buvo įsiutęs. 

— Gaučai, — tarė patagonietis, pavadindamas indėnus vardu, 
dėl kurio majoras ir Paganelis kartą buvo susiginčiję. 

— A, gaučai, — atsiliepė Maknabsas. — Na, Paganeli, šiandien 
šiaurys nepučia. Ką manote apie šiuos padarus? 

— Manau, kad jie panašūs į tikrus banditus, — atsakė Paga- 
nelis. 

— O nuo „manau“ iki „iš tiesų“ toli, brangusis mokslininke? 

— Tik vienas žingsnis, brangusis majore! 

Paganelio prisipažinimas visus prajuokino, bet jis dėl to nė 
kiek neįsižeidė, atvirkščiai, ta pačia proga net pareiškė vieną 
labai įdomią mintį: 

— Kažkur esu skaitęs, kad arabų itin žiauri burna, o žvilgs- 
nis — geras. Amerikos laukinių priešingai: ypač piktos akys. 

Net fizionomistas profesionalas nebūtų geriau apibūdinęs 
indėnų rasės. 

Talkavo nurodymu būrelis jojo glaustai; kad ir kokia dyky- 
nė būtų šis kraštas, reikia saugotis netikėtumų: bet tą pat vakarą 
nieko blogo neatsitiko, ir jie apsistojo erdvioje negyvenamoje 
tolderijoje, kur kasikas Karrielis paprastai sušaukdavo savo gau- 
jas. Apžiūrėjęs apylinkes ir neaptikęs šviežių pėdsakų, patago- 
nietis nusprendė, kad tolderijoje seniai niekas nesilankė. 

Kitą dieną Glenarvanas su savo kelionės draugais vėl jojo 


lyguma; netrukus jie pastebėjo pirmas estansijas Siera Tandilo 

apylinkėse, bet Talkavas patarė čia nesustoti, o vykti tiesiai į 
Nepriklausomybės tvirtovę; ten jis sužinosiąs, kas atsitikę, kad 
indėnai dingę iš šio krašto. 

Vėl pagausėjo medžių; nuo Kordiljerų jų retokai pasitaiky- 
davo. Dauguma buvo pasodinti po to, kai Ameriką apgyveno 
europiečiai. Azedarakai, persikai, tuopos, akacijos, gluosniai 
augo, niekieno neprižiūrimi, gerai ir greitai. Daugiausia jie supo 
„koralus“— erdvius mietais aptvertus bandodaržius. Ten ganėsi 
ir penėjosi tūkstančiai jaučių, avinų, karvių ir arklių, pažen- 
klintų savininko įdagu. Juos saugojo didžiuliai budrūs šunys. 
Druskingame dirvožemyje kalnų papėdėse auganti žolė — pui- 
kus galvijų pašaras. Todėl tokios vietos ir parenkamos estansi- 
joms. Jas prižiūri vedėjas su padėjėju, kurio žinioje peonai, po 
keturis kiekvienam tūkstančiui galvų. 

Šie žmonės čia gyvena kaip Biblijos piemenys. Jų bandos 
tokios pat gausios, o gal net gausesnės už kažkada besiganiu- 
sias Mesopotamijos lygumose. Tik šie piemenys neturi šeimos; 
stambieji gyvulių augintojai pampose, vadinami estanserais, 
daugiau turi bendro su storžieviais jaučių pirkliais negu su bi- 
blinių laikų patriarchais. 

Visa tai Paganelis labai gerai išaiškino savo kelionės drau- 
gams ir davė įdomų antropologijos požiūriu rasių palyginimą. 
Netgi majoras, ir tas klausėsi susidomėjęs. 

Be to, Paganeliui pasitaikė proga stebėti keistą miražą — reiš- 
kinį, labai dažną šioje lygumoje: estansijos iš tolo atrodo kaip 
didelės salos, o aplink jas augantys gluosniai ir tuopos tarsi at- 
sispindi tyrame vandenyje, kuris, keleiviams artinantis, tolsta; 
iliuzija tokia tobula, jog akis negali atskirti apgaulės. 

Tą dieną, lapkričio 6-ąją, jie prajojo keletą estansijų ir vieną 
ar dvi saladeras. Vešliose ganyklose atsiganę galvijai čia pakiša 

Paganeliui pasitaikė proga stebėti keistą miražą. 


kaklus po skerdiko peiliu. Saladeros, kaip sako pats vardas, — 
vieta, kur sūdoma skerdiena. Šie šlykštūs darbai prasideda pa- 
vasario pabaigoje. Saladorai tada išvyksta į ganyklas; jie vikriai 
sugaudo galvijus lasais ir nusivaro į saladeras; ten šimtais sker- 
džiama jaučių, bulių, karvių, avinų, lupama oda, darinėjama. 
Ber dažnai buliai nesiduoda papjaunami. Tada kailialupiai virs- 
ta toreadorais ir šį pavojingą darbą atlieka vikriai ir, reikia pa- 
sakyti, negirdėtai žiauriai. Apskritai šiose skerdyklose reginys 
siaubingas. Nieko nėra šlykštesnio už saladeros apylinkes; iš 
baisiųjų aptvarų sklinda ne tik smarvė, bet ir laukiniai kailia- 
lupių riksmai, gūdus šunų lojimas, pratisas besibaigiančių gy- 
vulių baubimas; urubai ir aurai, didžiuliai Argentinos lygumų 
vanagai, suskridę čionai iš už dvidešimties mylių, tiesiog plėš- 
te plėšia mėsininkams iš rankų dar trūkčiojančius nelaimingų 
aukų vidurius. 

Bet šiuo metu saladerose buvo tylu, ramu, tuščia. Masinio 
skerdimo laikas dar nebuvo atėjęs. 

Talkavas skubino būrelį: dar tą patį vakarą norėjo pasiekti 
Nepriklausomybės tvirtovę; raitelių spaudžiami, Taukos pavyz- 
džio skatinami, arkliai skriste skrido aukšta žole. Keleiviai matė 
ne vieną fermą dantytomis sienomis ir su giliais gynimosi grio- 
viais; nuo gyvenamųjų namų terasų kariškai susiorganizavę gy- 
ventojai gali šaudyti į lygumų plėšikus. Šiose fermose Glenar- 
vanas gal ir būtų ką nors sužinojęs rūpimu klausimu, bet daug 
tikriau buvo joti tiesiog į Tandilio kaimą. Todėl keleiviai čia 
nė nesustojo. Brasta persikėlė per Uesą, o už keleto mylių per 
Čapaleofą. Netrukus jie jau jojo Tandilio kalnagūbrio žaliuo- 
jančiais šlaitais, o po valandos siaurame tarpeklyje išvydo patį 
kaimą ir aukštas dantytas Nepriklausomybės tvirtovės sienas. 


Dvidešimt pirmas skyrius 


NEPRIKLAUSOMYBĖS TVIRTOVĖ 


Siera Tandilis iškilęs tūkstantį pėdų viršum jūros lygio; kal- 
nų grandinė — pirmykštės kilmės, atsiradusi žemėje anksčiau už 
pyvybę; jos sąranga ir sudėtis pamažu keitėsi veikiama pože- 
minio karščio. Tai pusapvalės žole apaugusios gneisinės kalvos. 
landilio apygarda, pavadinta kalno vardu, apima visą pietinę 
Išuenos Airių provincijos dalį ir baigiasi atšlaite, kuria šiaurės 
kryptimi teka daugybė upelių. 

Šioje apygardoje maždaug keturi tūkstančiai gyventojų, jos 
centras — Tandilio kaimas, įsikūręs šiaurinių kalnų papėdėje ir 
saugomas Nepriklausomybės tvirtovės. Netoliese teka Capalec- 
ofas, tad geografinė padėtis gana patogi. Šis kaimas ypatingas, 
ir Paganelis to negalėjo nežinoti: jame gyvena vien Prancūzijos 
baskai ir italų kolonistai. Iš tikrųjų Prancūzija įkūrė pirmąsias 
curopiečių kolonijas žemutinėje La Platos dalyje. Nepriklau- 
somybės tvirtovė gintis nuo indėnų antpuolių buvo pastatyta 
1828 metais prancūzo Paršapo rūpesčiu. Jam padėjo pirmacilis 
mokslininkas Alsidas d'Orbinji, geriausiai pažinęs, ištyręs ir ap- 
rašęs visus Pietų Amerikos pietinius kraštus. 

Tandilio kaimas —- gana svarbus punktas. Galeromis — tai di- 
deli jaučiais kinkyti vežimai, labai patogūs važiuoti lygumos ke- 
liais, — per dvylika dienų susisiekiama su Buenos Airėmis; todėl 
Čia vyksta gana gyva prekyba: kaimas veža parduoti į micstą iš savo 
cstansijų galvijus, saladerose sūdytą mėsą ir labai įdomius indėnų 
gaminius, kaip medvilnines medžiagas, vilnonius audinius, nepa- 
prastai dailius odos pynėjų dirbinius ir t. t. Tandilyje gana daug 
jiukių namų; yra taip pat viena kita mokykla ir bažnyčia, kad 


žmonės nebūtų nemokšos tiek čia, žemėje, tiek aname pasaulyje. 

Paganelis, papasakojęs šias smulkmenas, pridūrė, kad Tan- 
dilio kaime jie tikriausiai ką nors sužinosią, juo labiau kad tvir- 
tovėje nuolatos stovi tautinės gvardijos įgula. Glenarvanas liepė 
pastatyti arklius į dar neblogai atrodančios fondos* arklides; 
paskui Paganelis, majoras, Robertas ir jis, Talkavo lydimi, nuėjo 
Nepriklausomybės tvirtovės link. 

Palypėję į kalną, po valandėlės jie atsidūrė prie tvirtovės var- 
tų, gana nerūpestingai saugomų vieno argentiniečio sargybinio. 
Jie praėjo be jokių kliūčių; tai rodė didelį apsileidimą arba vi- 
sišką saugumą. 

Keletas kareivių tuo metu atlikinėjo pratimus tvirtovės aikš- 
tėje; vyriausiam galėjo būti dvidešimt metų, jauniausiam — vos 
septyneri. Tiesą sakant, tai buvo tuzinas vaikų ir paauglių, kurie 
fechtavosi gana pakenčiamai. Jų uniforma buvo dryžuoti odi- 
niu diržu sujuosti marškiniai; apie kelnes, trumpas kelnaites ar 
škotišką sijonėlį nebuvo nė kalbos. Beje, šiltas oras pateisino 
tokį lengvą apdarą. Paganelis iš karto susidarė gerą nuomonę 
apie valdžią, kuri neeikvoja pinigų tuštiems blizgučiams. Kie- 
kvienas vaikėzas turėjo šautuvą ir kalaviją. Kalavijai buvo per 
ilgi, o šautuvai per sunkūs tokiems pipirams. Visų veidai buvo 
įdegę ir kažkuo panašūs. Jiems vadovavo kapralas instruktorius, 
irgi panašus į juos. Rodės, lyg būtų broliai, iš tiesų taip ir buvo: 
dvylika brolių mokė rikiuotės tryliktasis. 

Paganelis nenustebo; jis gerai atsiminė Argentinos statistiką 
ir žinojo, kad vidutiniškai kiekviena šeima turi devynetą vai- 
kų; bet labai nustebo pamatęs, kad tie kareiviukai marširuoja 
kaip prancūzų kareiviai, tiksliai atlikinėja pagrindinius dvylika 
judesių šautuvą užtaisant. Kapralas netgi komandavo geografo 
gimtąja kalba. 


* Fonda — užvažiuojamasis kiemas. (Aut. past.) 


— Štai kas nepaprasta! — tarė Paganelis. 

Ber Glenarvanas atvyko į Nepriklausomybės tvirtovę ne pa- 
sižiūrėti pratimus atlikinėjančių vaikigalių; dar mažiau jį domi- 
no jų tautybė ar kilmė. Tad jis nedavė Paganeliui ilgiau stebėtis 
ir paprašė jį pakviesti įgulos viršininką. Paganelis įvykdė jo pa- 
geidavimą, ir vienas argentinietis kareivis nuėjo į namelį, kuris 
atstojo kareivines. 

Po valandėlės pasirodė pats komendantas. Tai buvo pen- 
kiasdešimties metų vyras, stiprus, kariškos išvaizdos, šiurkščiais 
ūsais, atsikišusiais skruostikauliais, žilstelėjusiais plaukais, val- 
dingų akių, — taip bent jis atrodė pro dūmų kamuolius, kurie 
vertėsi iš trumpos jo pypkės. Jo eigastis ir stotas Paganeliui labai 
priminė 517 generis* senus prancūzų puskarininkius. 

Talkavas, kreipdamasis į komendantą, pristatė jam Glenar- 
vaną ir jo kelionės draugus. Kol jis kalbėjo, komendantas taip 
žiūrėjo į Paganelį, jog tam net nejauku pasidarė. Mokslininkas, 
nesuprasdamas, ko iš jo nori senas karys, jau buvo beklausiąs jį, 
bet tas be ceremonijų čiupo jam ranką ir džiugiu balsu paklausė 
geografo gimtąja kalba: 

— Jūs prancūzas? 

— Taip, prancūzas! — atsakė Paganelis. 

— Kaip džiaugiuosi! Sveikas atvykęs, sveikas! Aš taip pat 
prancūzas, —- kartojo komendantas, smarkiai purtydamas moks- 
lininkui ranką. 

— Tai jūsų draugas? — paklausė majoras Paganelį. 

— Po šimts! — atsakė šis su tam tikru pasididžiavimu. — Drau- 
gų esama visose penkiose pasaulio šalyse! 

Vargais negalais ištraukęs savo ranką iš gyvų replių, Paga- 
nelis ėmė kaip pridera kalbėtis su stipruoliu komendantu. Gle- 


* Savotiškas (lot.). 

narvanas norėjo įterpti kokį žodį rūpimu klausimu, bet karys 
pasakojo savo istoriją ir neketino jos pertraukti nepabaigęs. 
Buvo matyti, kad žmogėnas seniai išvykęs iš Prancūzijos; gim- 
toji kalba jam jau nebebuvo kasdienė šnekamoji kalba, jis ją 
buvo primiršęs ir, nors žodžius dar atsiminė, sakinių sudaryti 
jau nebemokėjo. Jis kalbėjo maždaug taip, kaip Prancūzijos ko- 
lonijų negras. 

Iš tikrųjų, kaip keleiviai netrukus sužinojo, tvirtovės komen- 
dantas buvo prancūzas seržantas, Paršapo kelionių draugas. 

Jis gyvenąs čia nuo pat tvirtovės įsteigimo, tai yra nuo 1828 
metų, ir dabar Argentinos vyriausybės sutikimu esąs tvirtovės 
komendantas. Jis baskas, penkiasdešimties metų, pavarde Ma- 
nuelis Ifarageras, tik atsitiktinai netapęs ispanu. Išgyvenęs šiame 
krašte vienerius metus, seržantas Manuelis priėmęs Argentinos 
pilietybę, įstojęs į armiją ir vedęs dorą indėnę, kuri šiuo metu 
žindo šešių mėnesių dvynukus, žinoma, berniukus; pagarbioji 
gyvenimo draugė nebūtų drįsusi jam gimdyti dukterų. Manue- 
lis nepripažįstąs jokios kitos profesijos, tik kario, ir tikįs, laikui 
bėgant, išauginti respublikai kuopą jaunų kareivių. 

— Matėte! — tarė jis. — Žavingi! Geri kareiviai! Chose, Chua- 
nai, Migeli, Pepe! Pepė septynerių metų. Ir jau moka šaudyti! 

Pepė, išgirdęs, kad jį giria, suglaudė kojas ir nepaprastai 
grakščiai pagerbė ginklu. 

— Jis aukštai iškils, — pridūrė seržantas. - Taps pulkininku 
arba brigados generolu! 

Seržantas Manuelis kalbėjo su tokiu užsidegimu, jog nebu- 
vo įmanoma prieštarauti jam nei dėl kario profesijos pranašu- 
mo, nei dėl jo numatytos karingų palikuonių ateities. Jis buvo 
laimingas, o anot Gėtės: „Visa, kas daro mus laimingus, nėra 

Geras ketvirtis valandos praėjo, kol komendantas viską iš- 
pasakojo. Talkavas baisiai stebėjosi. Jis negalėjo suprasti, kaip 
vicna burna gali ištarti tiek žodžių. Niekas nepertraukė komen- 
danto, bet kadangi kiekvienas seržantas, net ir prancūzas, turi 
kada nors nutilti, Manuelis pagaliau nutilo, prieš tai spėjęs nu- 
sivesti svečius į savo namus. Nuolankūs keleiviai buvo supažin- 
dinti su ponia Ifarager, kuri jiems pasirodė maloni moteris, jei 
tik šis Senojo Pasaulio posakis vartotinas kalbant apie indėnę. 

Tik po to seržantas paklausė svečius, kokiu reikalu jie tei- 
kęsi jį aplankyti. Buvo patogiausias laikas — dabar arba nieka- 
dos — išsiaiškinti. 

Paganelis prancūziškai papasakojo apie jų kelionę per pam- 
pas ir baigdamas paklausė, kodėl indėnai apleido kraštą. 

— A... Nė vieno! - atsakė seržantas, gūžtelėdamas pečiais. — Iš 
tikrųjų nė vieno!.. Mes sėdime rankas sudėję... Nėra ko veikti! 

— O kodėl? 

— Karas. 

— Karas? 

— Taip! Pilietinis karas... 

— Pilietinis karas?.. — pakartojo Paganelis, kuris nejučiomis 
ėmė kalbėti „negriškai 

— Taip, Paragvajus kariauja su Buenos Airėmis, — atsakė ser- 
žantas. 

— Na, tai kas? 

— Visi indėnai šiaurėje, generolo Floreso ariergarduose. In- 
dėnai — plėšikai, jie plėšikauja. 

— O kasikai? 

— Kasikai su jais. 

— Ką? O Karrielis? 


— Katrielio nėra. 


— O Kalfukuras? 

— Ir Kalfukuro nėra. 

— O Jančetrusas? 

— Jančetruso irgi nėra. 

Talkavas linktelėjo galvą. Matyt, jis nežinojo ar buvo užmir- 
šęs apie pilietinį karą, suskaldžiusį respubliką į dvi stovyklas. Į tą 
karą paskui turėjo įsikišti Brazilija. Indėnams tarpusavio vaidai 
labai naudingi, ir jie negalėjo praleisti tokios puikios progos pa- 
siplėšti. Todėl seržantas neklydo sakydamas, kad indėnai paliko 
pampas dėl pilietinio karo šiaurinėse Argentinos provincijose. 

Bet šis įvykis sumaišė visus Glenarvano sumanymus ir pla- 
nus. Jeigu Haris Grantas iš tikrųjų kasikų nelaisvėje, jis dabar 
kartu su jais bus atsidūręs respublikos šiaurėje. Tad kur ir kaip 
jį surasti? Ar verta leistis į pavojingą ir kone bergždžią kelionę 
iki šiaurinių pampos sienų jo beieškant? Tokį atsakingą klausi- 
mą reikėjo rimtai apsvarstyti. 

Kai draugai tylėdami žvelgė vienas į kitą, majorui dingtelėjo 
mintis pasiteirauti, ar kartais seržantas negirdėjęs apie europie- 
čius, patekusius pampos kasikams į nelaisvę? 

Manuelis mąstė keletą minučių, tartum stengdamasis kažką 
prisiminti. 

— Taip, — pagaliau atsakė jis. 

— Ak! — sušuko Glenarvanas, kuriam sušvito nauja viltis. 

Paganelis, Maknabsas, Robertas ir jis apsupo seržantą. 

— Kalbėkite, kalbėkite, — šaukė jie, rydami jį akimis. 

— Prieš keletą metų, — atsakė Manuelis, — taip... belaisviai 
europiečiai... bet aš jų nemačiau... 

— Prieš keletą metų, — pertraukė jį Glenarvanas, — jūs apsi- 
rinkate... Laivo katastrofos data tiksli... „Britanija“ žuvo 1862 
metų birželio mėnesį... Taigi dar nėra dvejų metų... 


— O, daugiau, sere! 

— Negali būti! —- sušuko Paganelis. 

— Iš tikrųjų! Tai buvo tais metais, kai gimė Pepė... Du vyrai... 

— Ne, trys! — tarė Glenarvanas. 

— Du, - patvirtino seržantas. 

— Du? - labai nustebo Glenarvanas. - Du anglai? 

— Ne, - atsakė seržantas. — Kas sako, kad anglai? Ne... vie- 
nas prancūzas, kitas italas. 

— Italas, kurį nužudė pojučiai! - sušuko Paganelis. 

— Taip! Paskui sužinojau... prancūzas... išsigelbėjo. 

— Išsigelbėjo! — sušuko Robertas, kurio gyvenimas priklausė 
nuo seržanto atsakymo. 

— Taip, ištrūko iš indėnų, — patvirtino Manuelis. 

Visi pažvelgė į mokslininką, kuris nusiminęs daužė sau kaktą. 

— A, suprantu, — pagaliau tarė jis, — viskas aišku, viskas pa- 
aiškėjo! 

— Ber kas gi atsitiko? — paklausė Glenarvanas sunerimęs ir 
nekantraudamas. 

— Bičiuliai, — tarė Paganelis, imdamas Robertą už rankų, — 
mums reikia apsiprasti su mintimi, kad mus ištiko rimtas ne- 
pasisekimas! Mes sekėme ne tomis pėdomis! Čia minimas ne 
kapitonas, o vienas mano tėvynainis. Jo draugą Marką Vazelą 
iš tikrųjų nužudė pojučiai, o jį patį Žiaurieji indėnai keliskart 
buvo nusivarę prie Rio Kolorado krantų. Bet jam pavyko lai- 
mingai pabėgti ir sugrįžti į Prancūziją. Manydami einą Hario 


Granto pėdomis, mes ėjome jaunojo Ginaro* pėdomis! 


* M. A. Ginaras iš tikrųjų trejus metus — nuo 1856 m. iki 1859 m. — buvo 
indėnų pojučių belaisviu, didvyriškai kentė baisius nelaisvės žiaurumus, 
kol pagaliau jam pavyko, žygiuojant per Andus, pasprukti Upsalatos tarpe- 
kliu. Jis sugrįžo į Prancūziją 1861 m. ir dabar yra Geogratų draugijos narys 
ir Paganelio kolega. (Aut. past.) 


Po šių Paganelio žodžių stojo kraupi tyla. Apsirikimas buvo 
aiškus. Seržanto papasakotos smulkmenos, belaisvio tautybė, jo 
draugo žuvimas, pabėgimas iš indėnų nelaisvės, — visa tai pa- 
tvirtino. Glenarvanas sutrikęs žiūrėjo į Talkavą. Tada prabilo 
indėnas: 

— Ar jūs niekad nesate girdėjęs apie tris anglus belaisvius? — 
paklausė jis prancūzą seržantą. 

— Niekada, - atsakė Manuelis. — Tandilyje būtų žinoję... Aš 
būčiau žinojęs... Ne, to nebuvo... 

Po šio kategoriško atsakymo Glenarvanas nebeturėjo ko 
veikti Nepriklausomybės tvirtovėje. Padėkojęs seržantui ir pa- 
spaudęs jam ranką, išvyko su savo kelionės draugais. 

Glenarvanas buvo nusiminęs, kad jo viltys sudužo. Rober- 
tas ėjo šalimais tylėdamas, pilnomis ašarų akimis. Glenarvanas 
nerado nė vieno žodžio jam paguosti. Paganelis mostagavo ran- 
komis, kalbėdamas pats su savimi. Majoras nepračiaupė lūpų. 
Rodės, ir Talkavas jautėsi nesmagiai: kentė jo savimeilė, kad 
suklaidino keleivius. Tačiau niekas nė nemanė priekaištauti jam 
dėl tokio atleistino apsirikimo. 

Jie sugrįžo į fondą. 

Vakarienė buvo liūdna. Žinoma, nė vienas tų drąsių ir pa- 
siaukojusių žmonių nesigailėjo veltui patyrę tiek vargų ir pavo- 
jų. Tačiau kiekvienam buvo aišku, kad akies mirksniu žlugo bet 
kokia sėkmės viltis. Iš tikrųjų ar galima rasti kapitoną Grantą 
tame plote tarp Siera Tandilio ir jūros? Ne. Jei koks nors be- 
laisvis būtų patekęs indėnams į rankas prie Atlanto vandenyno 
krantų, seržantas Manuelis tikriausiai būtų apie tai sužinojęs. 
Toks įvykis nebūtų likęs nepastebėtas čionykščių Tandilio gy- 
ventojų, kurie prekiauja su Karmeno miestu prie Rio Negro 


žiočių. Argentinos lygumų pirkliai viską žino, viską vienas ki- 

tam pasisako. Todėl dabar liko viena išeitis: nedelsiant grįžti į 
„Dunkaną“, kuris turėjo laukti prie Medano kyšulio. 

Paganelis paprašė Glenarvaną dokumento, kuriuo remda- 
miesi jie leidosi ieškoti ir patyrė tiek nesėkmių. Jis perskaitė jį 
kelis sykius su beveik neslepiamu pykčiu, stengdamasis surasti 
naują aiškinimą. 

— Tačiau šis dokumentas aiškus! - kartojo Glenarvanas. — 
Juodu ant balto pažymėta laivo sudužimo ir kapitono nelaisvės 
vieta! 

— O ne, - atsakė geografas, trenkdamas kumščiu į stalą, — 
šimtą kartų ne! Jei Hario Granto nėra pampose, tai jo nėra nė 
Amerikoje! O kur jis — turi pasakyti mums šis dokumentas, ir 


jis tai pasakys, mano mielieji, arba aš ne Zakas Paganelis! 


Dvidešimt antras skyrius 


POTVYNIS 


Nuo Nepriklausomybės tvirtovės iki Atlanto vandenyno 
krantų — šimtas penkiasdešimt mylių. Jei neatsitiks ko nors 
kelyje, — o šito mažiausiai tikėtasi, - Glenarvanas per keturias 
dienas tikriausiai pasieks „Dunkaną“. Bet grįžti į laivą be kapi- 
tono Granto po tokio nesėkmingo ieškojimo buvo nelengva, 
ir jis niekaip negalėjo susigyventi su šia mintimi. |odėl kitą 
dieną nė nemanė išvykti. Tada majoras suskato rūpintis: liepė 
pabalnoti arklius, papildė maisto atsargas ir pasiteiravo kelio. 
Tik jo veiklumo dėka aštuntą valandą ryto būrelis jau leidosi 
žole apaugusiais Siera Tandilio šlaitais. 

Glenarvanas jojo šalia Roberto ir nepratarė nė žodžio; būda- 


mas drąsus ir ryžtingas, jis negalėjo ramiai priimti šios nesėkmės; 


širdis jam perpus plyšo, galva degė lyg ugnyje. Paganelis, dėl viso 
to suirzęs, visaip dėliojo dokumento žodžius, norėdamas išgauti 
kokį nors naują nurodymą. Nekalbusis Talkavas leido Taukai 
pačiam risnoti. Tik visuomet savimi pasitikįs majoras laikėsi 
oriai, tartum nė nebūtų žinojęs, kas yra nusivylimas. Tomas Os- 
tinas ir abu jūrininkai užjautė savo šeimininką. Kai išbaidytas 
kiškis perbėgo jiems kelią, prietaringi škotai susižvelgė. 

— Blogas ženklas, — tarė Vilsonas. 

— Taip, kalnuotoje Škotijoje, - atsakė Malredis. 

— Kas bloga Škotijoje, nėra gera ir čia, - pamokomai atkirto 
Vilsonas. 

Apie vidurdienį keleiviai nusileido nuo Siera Tandilio ir at- 
sidūrė banguojančioje lygumoje, kuri traukiasi iki pat vandeny- 
no. Gausybė tyrų upelių, pasislėpusių aukštoje ganyklų žolėje, 
drėkino šį derlingą kraštą. Žemės paviršius darėsi vis lygesnis 
kaip vandenynas po audros. Paskutiniai Argentinos pampų kal- 
nai liko užpakalyje, ir monotoniška prerija tiesė po arklių kojo- 
mis savo ilgą žaliuojantį kilimą. 

Iki šiol oras buvo gražus. Bet tą dieną dangus ėmė niauks- 
tytis. Per pastarąsias karštas dienas ore prisirinkę vandens garai 
susibūrė į tirštus debesis, grasinančius pratrūkti liūtimi. Beje, 
dėl Atlanto vandenyno artumo ir vakarų vėjo, kuris čia nuo- 
lat pučia, šio krašto klimatas ypač drėgnas. Tai matyti iš dir- 
vos derlingumo, nepaprastai vešlių ganyklų ir sodrios žalumos. 
Tačiau dangų aptraukę debesys tą dieną nepratrūko, ir vakare 
arkliai, lengvai nujoję keturiasdešimt mylių kelio, sustojo prie 
gilių kanjadų — didžiulių natūralių vandens pilnų griovių. Ne- 
buvo jokios pastogės. Pončai pavadavo ir palapines, ir apklotus, 
ir visi užmigo po grasinančiu dangumi, kuris, didžiausia laimė, 


grasinimais ir pasitenkino. 

Kitą dieną juo tolyn, juo lyguma darėsi slėsnesnė, ir vis la- 
biau buvo žymu, kad negiliai podirvyje esama vandens; drėgmė 
sunkėsi pro visas dirvožemio poras. Netrukus kelyje į rytus vis 
dažniau ėmė rastis gilių, vandens pilnų ar dar tik pilnėjančių 
tvenkinių. Lagūnas — telkšančio vandens daubas tvirtais krantais 
ir be pelkių augmenijos — arkliai lengvai perbrisdavo; bet buvo 
daug sunkiau, kai prijodavo aukšta žole apaugusius liūnus, va- 
dinamus pentanais; kai apsižiūri, kur įklimpęs, būna vėlu. 

Ne viena būtybė tose klampynėse gavo galą. Ir iš tikrųjų 
Robertas, puse mylios pralenkęs būrį, šuoliais atlėkė atgal ir su- 
šuko: 

— Pone Paganeli! Pone Paganeli! Ten ragų miškas! 

— Ką? — paklausė mokslininkas. — Tu aptikai ragų mišką? 

— Taip, taip, jei ne miškas, tai mažiausiai atžalynas. 

— Atžalynas! Tu kliedi, vaikeli, — atkirto Paganelis, gūžtelė- 
damas pečiais. 

— Aš nekliedžiu, — atsakė Robertas, —- jūs pats pamatysite! 
Tai keistas kraštas! Čia sėja ragus, ir jie dygsta kaip javai! Aš 
labai norėčiau turėti tokių sėklų! 

— Bet jis rimtai kalba, — tarė majoras. 

— Taip, majore, jūs pamatysite. 

Robertas neapsiriko, ir netrukus visi išvydo didžiulį, kiek 
akis užmato, lauką, nusėtą taisyklingomis ragų eilėmis. Tai 
buvo tikras atžalynas, nedidelis ir tankus, bet keistas. 

— Na? — tarė Robertas. 

— Labai keista, — atsakė Paganelis, atsigręždamas į indėną ir 
klausdamas jį. 

— Ragai kyšo, — tarė Talkavas, — o jaučiai po žeme. 

— Ką? — suriko Paganelis. - Dumble įklimpo visa kaimenė? 


— Taip, — atsakė patagonietis. 

Iš tikrųjų didžiulė kaimenė bėgdama buvo gavusi galą šiame 
liūne; šimtai jaučių žuvo užtroškę klampynėje. Toks reiškinys 
neretai pasitaiko Argentinos lygumose, ir Talkavas negalėjo to 
nežinoti; tai buvo įspėjimas, jog reikia joti labai atsargiai. 

Jie aplenkė didžiulę hekatombą*, kuri būtų patenkinusi krau- 
geriškiausius senovės dievus, ir po valandos ragų laukas baigėsi. 

Ialkavas su kažkokiu nerimu stebėjo visus tuos, matyt, ne- 
įprastus reiškinius. Dažnai sustabdydavo arklį ir pasistiebdavo 
kilpose. Būdamas aukšto ūgio, galėjo plačiai apžvelgti apylinkę, 
bet, nieko taip ir neišsiaiškinęs, jodavo toliau. Po kokios mylios 
jis vėl sustojo, pasuko į šalį pirma keletą mylių į šiaurę, paskui 
į pietus, grįžo atgal prie būrio, bet nieko neprasitarė nei apie 
savo lūkesčius, nei apie savo būgštavimus. Paganelis susido- 
mėjo, kodėl jis taip daro, o Glenarvanas sunerimo. Jis paprašė 
mokslininką pasiteirauti indėną. Paganelis pradėjo klausinėti. 

Talkavas jam atsakė, kad stebisi matydamas lygumą, taip 
pažliugusią vandeniu. Kiek atsimenąs, nuo to laiko, kai verčia- 
si vadovo amatu, jo kojos nėra vaikščiojusios tokia įmirkusia 
žeme. Net per didžiąsias liūtis Argentinos lyguma visada būda- 
vę galima eiti. 

— Bet iš kur imasi, daugėja to vandens? — paklausė Paganelis. 

— Nežinau, - atsakė indėnas. — O kad žinočiau!.. 

— Ar kalnų upeliai nuo lietaus niekada nepatvinsta? 

— Kartais. 

— Tai galbūt ir dabar taip atsitiko? 

— Galbūt! — atsakė Talkavas. 

Paganelis turėjo pasitenkinti šiuo nepilnu atsakymu ir atpa- 


sakojo Glenarvanui pokalbio turinį. 


* Hekatomba - senovės Graikijoje šimto jaučių auka dievams. 

— O ką pataria Ialkavas? — paklausė Glenarvanas. 

— Ką mums daryti? — paklausė Paganelis paragonietį. 

— Greičiau joti pirmyn, — atsakė Talkavas. 

Patarti lengviau, negu vykdyti. Arkliai veikiai pavargo klam- 
podami drėgna dirva, slystančia iš po kanopų; lyguma darėsi vis 
slėsnesnė; ji buvo panaši į begalinę daubą, kur greitai turėjo 
subėgti visas vanduo. Tad buvo svarbu negaišuojant prasigauti 
per šitas lomas, kurios netrukus virs tyvuliuojančiais ežerais. 

Jie suragino arklius. Bet, matyt, dar buvo negana, kad ar- 
kliai brenda vandeniu. Apie antrą valandą dangus pratrūko ir 
papliupo atogrąžų lietus. Geresnė proga pasirodyti filosotu var- 
pu ar pasitaikys. Apsisaugoti nuo šio tvano buvo neįmanoma, 
tad beliko stojiškai kęsti. Pončai varvėte varvėjo; nuo kepurių 
vanduo bėgo kaip užsikimšusiais stogo laštakais. Rekado kutai 
atrodė lyg iš vandens sruogų, ir raiteliai jojo taškomi purvo, 
kuris čiurkšlėmis tryško iš po arklių kanopų, merkiami ir iš 
viršaus, ir iš apačios. 

Peršlapę, sužvarbę ir nuovargio nukamuoti, vakare jie atvyko 
prie skurdžios rančos. Tik labai kuklūs žmonės galėjo tai pava- 
dinti pastoge, ir tik nepaprastai nuilsę keleiviai galėjo čia apsi- 
stoti. Bet Glenarvanui ir jo kelionės draugams nebuvo ko rink- 
tis. Taigi jie šiaip taip susitalpino apleistoje lūšnoje, kurią būtų 
paniekinęs net vargšas pampų indėnas. Vargais negalais pavyko 
sukurti iš žolių ugniakurą, bet jis ne tiek šildė, kiek rūko. Lauke 
šėlo lietus ir pro sutrešusius stogo šiaudus stambiais lašais var- 
vėjo į vidų. Dvidešimt kartų vos neužgeso ugnis, ir dvidešimt 
kartų Malredis su Vilsonu neleido vandeniui jos užlieti. 

Gana menka ir nelabai maistinga vakarienė buvo liūdnoka. 
Niekas nenorėjo valgyti. Tik majoras suteikė garbę sudrėkusiam 


kepsniui ir visą sukirto. Saltakraujo Maknabso šie įvykiai nepa- 


veikė. Paganelis, kaip prancūzas, bandė kitus pralinksminti, bet 
jam nesisekė. 

— Mano juokai sušlapo, — pasakė jis, — jie nebetaiklūs. 

"Tačiau tokiais atvejais nėra nieko malonesnio, kaip miegas; 
kiekvienas nori nors trumpam užmiršti visus savo vargus. Nak- 
tis buvo bjauri; rančos lentos taip braškėjo, jog atrodė, kad tuo- 
jau išsiskės; ji siūbuote siūbavo nuo vėjo, ir grėsė pavojus, kad 
smarkus gūsis, ko gero, ją nušluos; nelaimingi arkliai, palikti 
dangaus negailestingumui, žvengė lauke, o jų šeimininkai nė 
kiek ne mažiau kentėjo savo prastoje lūšnoje. Tačiau miegas vis 
tiek juos įveikė. Pirmas užsnūdo Robertas, pasidėjęs galvą Gle- 
narvanui ant peties, netrukus, Dievo sergstimi, sumigo ir kiti. 

Mavyt, Dievas tikrai juos sergėjo, nes naktis praėjo be jokių 
įvykių. Rytą juos pažadino Tauka, kuris, vis toks pat žvalus, 
žvengė ir daužė stipria kanopa lūšnos sieną. Jis ir be Talkavo 
žinojo, kada duoti ženklą vykti. Keleiviai negalėjo nepaklausyri 
Taukos, tiek gero jiems padariusio, ir išjojo. 

Lijo jau nebe taip smarkiai, bet nelaidaus molio dirvože- 
mis nesugėrė prilyto vandens; klanai, balos, tvenkiniai ištvino 
sudarydami didžiulius, klastingai gilius banadus. Paganelis, pa- 
žiūrėjęs į žemėlapį, teisingai pagalvojo, kad Rio Grandė ir Rio 
Vivarota, kur paprastai subėga šios lygumos vandenys, susiliejo 
į vieną keliolikos mylių platumo vagą. 

Tad joti reikėjo nepaprastai greit. Nuo to priklausė visų išsi- 
gelbėjimas. Jeigu potvynis didės, kur rasti prieglobstį? Aplinkui 
iki pat horizonto nebuvo jokios pakilesnės vietos, ir šią plyną 
lygumą vanduo būtų greit užpylęs. 

Arklius jie paleido šuoliais. Tauka lėkė priešaky, ir jam la- 
biau negu kai kurioms amfibijoms su galingais pelekais tiko 
vadintis jūrų arkliu, nes taip nardė, tartum vanduo būtų buvusi 
gimtoji stichija. 


Staiga apie dešimtą valandą ryto Tauka ėmė labai nerimau- 
ti. Jis gręžiojo galvą į begalines lygumas pietuose, be paliovos 
žvengė, smarkiai traukė šnervėmis gryną orą, stojo piestu. Tal- 
kavas, žinoma, iš balno neiškrito, bet vos įstengė jį suvaldyti. 
Jis įtempė žąslus, iš snukio drimbančios putos nusidažė krauju, 
tačiau karštas arklys nenurimo; raitelis gerai jautė, kad Tauka, 
pasijutęs laisvas, kiek kojos neša dumtų į šiaurę. 

— Kas pasidarė Taukai? — paklausė Paganelis. —- Gal jį už- 
puolė besotės Argentinos vandenų dėlės? 

— Ne, - atsakė indėnas. 

— Tai gal jis bijo kokio nors pavojaus? 

— Taip, jis nujaučia pavojų... 

— Kokį? 

— Nežinau. 

Akis dar nematė pavojaus, kurį nujautė Tauka, o ausis jau 
išgirdo jį artėjant. Iš toli sklido duslus šniokštimas, panašus į 
kylančio jūros potvynio ūžesį. Gūsiais pūtė drėgnas vėjas, neš- 
damas vandens purslus. Gelbėdamiesi nuo kažkokio nežinomo 
pavojaus, paukščiai it strėlės lėkė viena kryptimi; arkliai, iki 
kelių vandenyje, pajuto pirmą srovės siūbtelėjimą. Netrukus 
iš pietų už pusės mylios pasigirdo baisus triukšmas, mykimas, 
žvengimas, bliovimas, ir pasirodė didžiulės kaimenės galvijų, 
kurie, griūdami, stodamiesi, versdamiesi vienas per kitą, iškri- 
kę, paklaikę iš baimės, bėgo siaubingai greitai. Vos galėjai juos 
įžiūrėti jų sukeltuose vandens sūkuriuose. Šimtas didžiausių 
banginių nebūtų įstengę taip sujudinti vandenyno. 

— Anda, anda!“ - griausmingu balsu sušuko Ialkavas. 

— Kas yra? — paklausė Paganelis. 


* Greičiau, greičiau! (Aut. past.) 

— Potvynis! Potvynis! — atsakė Talkavas. 


— Potvynis! Potvynis! - atsakė Talkavas, pentinais spustelė- 
dhumas arklį ir pasukdamas jį šiaurės kryptimi. 

— Potvynis! - sušuko Paganelis, ir visi paskui jį nudūmė 
įkandin Taukos. 

Ir kaip tik laiku. Tikrai iš pietų pusės, už penkių mylių nuo 
jų, slinko aukšta ir plati vandens siena, paversdama laukus van- 
denynu. Didžiulė žolė pradingo, tartum dalgio pakirsta. Su ša- 
knimis išrauti mimozų krūmai plaukė pasroviui ir atrodė lyg 
plūduriuojančios salelės. 

Vandens masė atgriuvo su nepaprasta jėga. Matyt, buvo 
pralaužtos didžiųjų pampos upių užtvankos, ir Rio Koloradas, 
tekąs šiaurėje, ir Rio Negras pietuose susiliejo į vieną vagą. 

Talkavo pastebėta didžiulė banga artėjo greitai tartum lenk- 
tynių arklys. Keleiviai bėgo nuo jos kaip debesys, genami au- 
dros vėjo. Veltui jų akys ieškojo kokio nors prieglobsčio. Dan- 
gus ir vanduo horizonte susiliejo. Mirtinai pavojaus išgąsdinti 
arkliai vėduluojančiais karčiais lėkė kiek įkabindami, ir raiteliai 
vos laikėsi balnuose. Glenarvanas dažnai atsigręždavo atgal. 

„Vanduo mus baigia vytis“, — galvojo jis. 

— Anda, anda! - šaukė Talkavas. 

Raiteliai nebeįmanė, kaip beraginti gyvulius. Karštas krau- 
jas tryško iš pentinais subadytų šonų, palikdamas vandens pa- 
viršiuje ilgas raudonas sroveles. Arkliai klupdavo išgraužose. 
Įsipainiodavo į apsemtas žoles. Parpuldavo. Raiteliai juos pa- 
keldavo. Jie vėl parpuldavo. Juos nuolat reikėjo kelti ir kelti. 
Vandens lygis matomai kilo. Vilnijantis vanduo pranašavo, kad 
netrukus užgrius didžiulė banga, kurios putota ketera judėjo ne 
toliau kaip už dviejų mylių. 

Ketvirtį valandos truko lemiama kova su viena baisiausių 


gamtos stichijų. Bėgliai nebūtų galėję pasakyti, kiek kelio jie 


nujojo, bet, sprendžiant iš greičio, nuotolis turėjo būti nema- 
žas. Tačiau arkliams iki krūtinės vandenyje dabar buvo nepa- 
prastai sunku. Glenarvanas, Paganelis, Ostinas — visi tarėsi pra- 
žuvę ir pasmerkti mirti ta baisiąja, į jūrą išmestų nelaimingųjų 
mirtimi. Arkliai vos siekė žemę; jei vanduo pakiltų iki šešių 
pėdų - jie žuvę. 

Plunksna atsisako nupiešti tų aštuonių, potvynio užkluptų 
žmonių baimę. Jie jautėsi bejėgiai kovoti su šia stichine, žmo- 
gaus jėgas pranokstančia nelaime. Ne nuo jų priklausė išsigel- 
bėjimas. 

Dar penketas minučių, ir arkliai jau plaukė. Nepaprastai sti- 
pri srovė nešė juos tokiu greičiu, kuris prilygsta šuoliuojančio ar- 
klio greičiui, tai yra daugiau negu dvidešimt mylių per valandą. 

Išsigelbėti, rodės, buvo nebeįmanoma, tik staiga pasigirdo 
majoro balsas. 

— Medis, — tarė jis. 

— Medis? — sušuko Glenarvanas. 

— Ten, ten! — atsiliepė ir Talkavas. 

Ir pirštu parodė maždaug už aštuonių šimtų sieksnių į šiaurę 
stūksantį milžinišką riešutmedį, kuris vienų vienas buvo iškilęs 
viršum vandens. 

Keliautojų nebereikėjo raginti. Žūtbūt jie turėjo pasiekti tą 
taip nelauktai jiems pasirodžiusį medį. Arkliai, be abejo, jo ne- 
pasieks, bet nors žmonės išsigelbės. Juos nešė pati srovė. 

Tą akimirką Tomo Ostino arklys kimiai sužvengė ir dingo. 
Raitelis, ištraukęs kojas iš kilpų, ėmė smarkiai plaukti. 

— Kabinkis į mano balną, - šūktelėjo jam Glenarvanas. 

— Dėkui, sere, - atsakė Tomas Ostinas, — rankos stiprios. 

— O tavo arklys, Robertai? — paklausė Glenarvanas, atsigręž- 


damas į jaunąjį Grantą. 

Arklys su raiteliu drauge nuplaukė tolyn. 


— Jis plaukia kaip žuvis! 

— Dėmesio! — riktelėjo majoras. 

Vos tik jis ištarė šį žodį, bėglius privijo didžiulė, keturiasde- 
šimties pėdų aukščio banga ir su siaubingu triukšmu siūbtelėjo 
ant jų. Žmonės ir gyvuliai — visi dingo putų sūkuryje. Keliolikos 
tūkstančių tonų masė panardino juos įšėlusiame vandenyje. 

Kai banga nusirito, žmonės išniro ir greit susiskaičiavo; bet 
arkliai, išskyrus Tauką, visi buvo amžinai dingę. 

— Drąsiau, drąsiau, - kartojo Glenarvanas, viena ranka lai- 
kydamas Paganelį, o kita irdamasis. 

— Gerai, gerai! — atsakė gerbiamas mokslininkas. — Aš net 
patenkintas... 

Kuo jis buvo patenkintas? Niekada šito nepavyko sužinoti, 
nes vargšas nurijo sakinio galą su puse pintos dumblino van- 
dens. Majoras yrėsi pirmyn ramiai, skrosdamas vandenį taisy- 
klingais rankų kirčiais; jį būtų pagyręs kiekvienas plaukimo tre- 
neris. Jūrininkai nardė kaip dvi blezdingos. O Robertas laikėsi 
įsikibęs Taukai į karčius. Tauka skrodė vandenį su nuostabia 
energija ir instinktyviai, srovės nešamas, laikėsi tos krypties, kur 
buvo medis. 

Iki jo liko dvidešimt sieksnių; po valandėlės jį pasiekė visas 
būrelis. Tai buvo didelė laimė, nes, jei ne tas prieglobstis, išsi- 
gelbėti būtų buvę nebeįmanoma ir būtų reikėję žūti bangose. 

Vanduo buvo apsėmęs visą kamieną iki apatinių šakų. Tad 
buvo lengva į jį įlipti. Talkavas, palikęs savo arklį ir termpdamas 
Robertą, užsikorė pirmas ir netrukus galingos jo rankos paeiliui 
padėjo įsirangyti nusilpusiems plaukikams. 

Tik Tauka, srovės nešamas, greitai tolo. Jis atsuko į šeimi- 
ninką savo protingą galvą ir, papurtęs ilgus karčius, sužvengė, 
lyg šaukdamas jį. 

- lu jį palieki? — paklausė Paganelis Talkavą. 

- Aš? — sušuko Talkavas. 

Ir, nėręs į šėlstančius vandenis, iškilo už dviejų sieksnių nuo 
medžio. Po keleto akimirkų ranka apsikabino Taukos kaklą, ir 
arklys su raiteliu drauge nuplaukė tolyn ūkanoto šiaurės hori- 


zonto kryptimi. 


Dvidešimt trečias skyrius 


PAUKŠTIŠKAS GYVENIMAS 


Medis, kuriame Glenarvanas su kelionės draugais rado prie- 
globstį, panėšėjo į riešurmedį. Jo lapai žvilgantys, viršūnė ap- 
vali. Iš tikrųjų tai buvo ombu, pavieniui augantis Argentinos 
lygumose. Gumbuotas didžiulis kamienas tvirtai laikėsi žemėje 
ne vien storomis šaknimis, bet ir stipriomis atžalomis. Todėl jis 
ir atsispyrė bangos antpuoliui. 

Medis siekė šimtą pėdų aukščio ir savo šešėliu galėjo pri- 
dengti šešiasdešimties tuazų apskritimą. Jo vainikas rymojo ant 
trijų storų šakų, išaugusių iš pat šešių pėdų storio kamieno. 
Dvi šakos kilo į viršų beveik statmenai ir prilaikė didžiulį lapų 
skėtį; visaip susikryžiavusios, susiraizgiusios, tartum krepšių 
pynėjo rankų supintos, šakos sudarė tankią padangtę. Trečioji 
šaka, priešingai, driekėsi beveik gulsčiai ties šniokščiančia sro- 
ve; apatiniai jos lapai jau mirko vandenyje. Ji atrodė lyg į van- 
denyną išsišovęs tos žaliuojančios salos kyšulys. Milžiniškame 
medyje buvo pakankamai erdvės; lapai, ypač tankūs pakraš- 
čiais, arčiau kamieno buvo palikę didžiules properšas, tikrus 
spindžius, atvirus orui ir gaiviam vėjui. Matydamas debesis 


siekiančias šakas, apraizgytas lianomis, kai saulė pro lapus žeria 

savo spindulius, tikrai galėjai pamanyti, kad ant šio ombu ka- 
mieno auga ištisa giria. 

Pabėgėliams sulipus, sparnuočių būriai pakilo ir sutūpė 
aukščiau, riksmais protestuodami prieš tokį įžūlų įsiveržimą į jų 
buveinę. Paukščių, kurie, kaip keleiviai, rado prieglobstį šiame 
vienišame medyje, čia buvo galybės: strazdų, varnėnų, izakų, 
ilguerų, o ypač pikaflorų, paukščių-musių skaisčiai raibomis 
plunksnomis; kai jie pakildavo, atrodydavo, kad smarkus vėjas 
nudraskė nuo medžio visus žiedus. 

Tokį prieglobstį rado Glenarvanas su kelionės draugais. Jau- 
nasis Grantas ir miklusis Vilsonas, vos tik įlipo į medį, beregint 
įsikorė į pat jo viršūnę. Galvomis pramušė žalią kupolą. Iš tokio 
aukščio akis galėjo aprėpti didžiulį plotą. Nuo potvynio susi- 
daręs vandenynas supo juos iš visų pusių, ir nesimatė nei galo, 
nei krašto. Jokio medžio, tik vienas ombu vidury išsiliejusių 
vandenų virpėjo nuo bangų smūgių. Tolumoje, iš pietų į šiau- 
rę galingos srovės nešami, plaukė su šaknimis išrauti medžiai, 
susivijusios šakos, šiaudiniai stogai, nuplėšti nuo suardytų ran- 
čų, sienojai, prigėrusių gyvulių lavonai, kruvinos odos, o ant 
vieno besisupančio medžio — šeima staugiančių jaguarų, nagais 
įsikibusių į netvirtą savo plaustą. Dar tolėliau juodas, vos beį- 
žiūrimas taškas patraukė Vilsono dėmesį. Tai buvo Talkavas su 
ištikimuoju Tauka, kurie tolo nuo jų. 

— Talkavai, brangusis Talkavai! - sušuko Robertas, tiesda- 
mas rankas drąsiojo patagoniečio link. 

— Jis išsigelbės, Robertai, — atsakė Vilsonas, - mums jau lai- 
kas leistis žemyn, pas serą Glenarvaną. 

Vienu mirksniu Robertas su jūrininkų nusliuogė šakomis 
tris aukštus ir atsidūrė pas draugus, įsitaisiusius ant apatinės 


šakos. Glenarvanas, Paganelis, majoras, Ostinas ir Malredis jau 

ulėjo, kas apsižergęs šaką, kas patogiai nuleidęs kojas, — kaip 
kam patiko. Vilsonas papasakojo, ką matęs iš ombu viršūnės. 
Visi buvo tos pačios nuomonės, kad Talkavas išsigelbės. Tik 
nesutarė vienu klausimu: ar Talkavas išgelbės Tauką, ar Tau- 
ki lalkavą. 

Šiaip ar taip, ombu svečių būklė neginčijamai buvo pavo- 
jingesnė negu Talkavo. Medis, be abejo, atlaikys srovę, bet vis 
didėjantis potvynis gali apsemti aukštutinės šakas, nes dauba 
šioje lygumos vietoje buvo virtusi giliu baseinu. Pirmas Glenar- 
vano rūpestis — įkarpais medyje stebėti vandens lygį. Potvynis, 
rodės, buvo pasiekęs aukščiausią tašką, nes vanduo nebekilo. 
Keleiviai apsiramino. 

— Na, o ką mes dabar veiksime? — paklausė Glenarvanas. 

— Suksime lizdą, po šimts! — linksmai atsakė Paganelis. 

— Suksime lizdą? — šūktelėjo Robertas. 

— Žinoma, berniuk, ir gyvensime kaip paukščiai, jei negali- 
me gyventi kaip žuvys. 

— Gerai, — atsakė Glenarvanas, — bet kas mus lesins? 

— Aš, — atsiliepė majoras. 

Visų žvilgsniai nukrypo į Maknabsą; jis patogiai sėdėjo tar- 
pušakyje lyg tikrame krėsle ir rankoje laikė sušlapusias, bet pil- 
nas alforjas. 

— O, Maknabsai, — sušuko Glenarvanas, — aš jus gerai pa- 
žįstu! Jūs pagalvojate apie viską net tada, kai leistina viską pa- 
miršti. 

— Jei nutarta nepaskęsti, — atsakė majoras, — tai nėra jokios 
prasmės mirti badu! 

— Aš irgi būčiau apie tai pagalvojęs, — naiviai atsakė Pagane- 
lis, — bet aš toks išsiblaškęs! 

— O kas tose alforjose? — paklausė Tomas Ostinas. 


— Septynių žmonių maisto atsarga dviem dienom, — atsakė 
Maknabsas. 

— Puiku, — tarė Glenarvanas, — aš tikiuosi, kad potvynis per 
dvidešimt keturias valandas žymiai nuslūgs. 

— Arba mes būsime radę būdą, kaip pasiekti sausumą, - įsi- 
terpė Paganelis. 

— Pirmiausia papusryčiaukime, — tarė Glenarvanas. 

— Kai išsidžiovinsime, — atsiliepė majoras. 

— O ugnies iš kur gausime? — paklausė Vilsonas. 

— Na ką gi, reikia ją susikurti, — atsakė Paganelis. 

— Kur? 

— Medyje, po šimts! 

— Kaip? 

— Iš sausų šakų, kurių tuojau prisipjausime. 

— Ber kaipgi jas uždegsime? — paklausė Glenarvanas. - Mūsų 
pintis panaši į sušlapusią kempinę! 

— Apsieisime be jos! — tarė Paganelis. — Žiupsnis sausų sa- 
manų, saulės spindulys, mano žiūrono didinamasis stiklas, — ir 
jūs pamatysite, kokią ugnį aš sukursiu! Kas eis į mišką malkų? 

— Aš! —- sušuko Robertas. 

Ir lyg katinas su Vilsonu dingo medžio tankynėje. O Paga- 
nelis prisipešė sausų samanų, lengvai susigavo spindulį, nes sau- 
lė smarkiai kaitino, ir savo didinamuoju stiklu be vargo uždegė 
samanas, sudėtas ant drėgnų lapų sluoksnio medžio šakumoje. 
Puikiausias nuo gaisro pavojaus apsaugotas ugniakuras. Netru- 
kus Vilsonas su Robertu atnešė po glėbį sausų šakų ir užmetė 
ant samanų. Kad ugnis greičiau įsidegtų, Paganelis panaudo- 
jo arabišką būdą: apžergęs ilgomis kojomis ugniakurą ir greit 
lankstydamasis, savo pončo skvernais sukėlė smarkų vėją. Šakos 


įsidegė, ir netrukus iš improvizuoto ugniakuro spragsėdama 


pakilo graži liepsna. Pončus sukabino ant šakų, kad prapūstų 
vėjas, o patys džiovinosi kaip įmanydami; paskui labai kukliai 
papusryčiavo, nes reikėjo pagalvoti ir apie rytdieną; didžiulis 
baseinas galbūt nuslūgs ne taip greitai, kaip tikėjosi Glenar- 
vanas, 0 maisto atsargos apskritai buvo smarkiai sumažėjusios. 
Ant ombu vaisių neaugo, bet, laimė, jis galėjo pasiūlyti nema- 
žai šviežių paukščių kiaušinių, neskaitant pačių sparnuotųjų 
gyventojų, nes šakose buvo daugybė lizdų. Nebuvo ko nickinti 
šių maisto išteklių. 

O dabar reikėjo patogiai įsikurti, ko gero, ilgesniam laikui. 

— Kadangi virtuvė ir valgomasis pirmame aukšte, — tarė Pa- 
panelis, - miegamąjį įsirengsime antrame; namas erdvus, butai 
nebrangūs, nėra ko varžytis. Aš matau viršuje tikrus lopšius, 
kuriuose išsimiegosime kaip geriausiose lovose, tiktai turėsime 
stipriai prisirišti. Bijoti mums nėra ko: pastatysime sargybą, bu 
to, mūsų pakankamai, kad pajėgtume apsiginti nuo indėnų ir 
laukinių žvėrių. 

— Mums tik ginklų trūksta, — tarė Tomas Ostinas. 

— Aš turiu revolverius, — tarė Glenarvanas. 

— Tr aš, — pasakė Robertas. 

— Ber kas iš jų, - įsiterpė Tomas Ostinas, — jei Paganclis nc- 
ras būdo, kaip pasigaminti parako? 

— Kam gaminti, — atsakė Maknabsas, rodydamas visai sausą 
parakinę. 

— Iš kur ją gavote, majore? — paklausė Paganelis. 

— Iš Talkavo. Jis pamanė, kad ji gali mums praversti, ir ati- 
davė man, prieš šokdamas gelbėti Taukos. 

— Koks taurus ir drąsus indėnas! — sušuko Glenarvanas. 

— Taip, — tarė Tomas Ostinas, — jei visi patagonicčiai tokie 


kaip jis, aš sveikinu Patagoniją! 


— Prašau neužmiršti arklio! — tarė Paganelis. — Patagonietis 
ir arklys — neatskiriami, ir aš neapsiriksiu pasakęs, kad mes pa- 
matysime juos abu drauge. 

— Ar toli Atlanto vandenynas? — paklausė majoras. 

— Daugiausia už keturiasdešimties mylių, — atsakė Pagane- 
lis. — O dabar, mielieji, kiekvienas daro, kas patinka, ir leiski- 
te man pasitraukti; aš išsirinksiu viršūnėje stebėjimo punktą ir 
pranešinėsiu jums visa, ką pamatysiu pro savo žiūroną. 

Niekas neprieštaravo, ir mokslininkas, vikriai keberiodama- 
sis nuo šakos ant šakos, dingo už tankių lapų užuolaidos. Tada 
jo draugai suskato ruošti gultus nakvynei. Darbas nesunkus ir 
ilgai neužtruko. Nei lovų statyti, nei kloti, ir netrukus visi vėl 
susispietė aplink ugniakurą. 

Ėmė kalbėtis, tik, žinoma, ne apie dabartinę būklę, ku- 
rią reikėjo kantriai kęsti. Vėl pradėjo neišsenkamą kapitono 
Granto temą. Jei vandenys nuslūgs, po trijų dienų jie jau bus 
„Dunkane“. Ber nelaimingųjų Hario Granto ir jo dviejų jūri- 
ninkų su jais nebus. Net rodės, kad po šio nepasisekimo, po 
šios bergždžios kelionės po Ameriką nebėra jokios vilties juos 
surasti. Kuria kryptimi dabar iš naujo ieškoti? Koks bus ledi 
Glenarvan ir Merės Grant sielvartas, kai jos sužinos, kad nebėra 
jokios vilties! 

— Vargšė sesuo! —- tarė Robertas. - Jau nebėra ko tikėtis, 
baigta! 

Pirmą kartą Glenarvanas nerado paguodos žodžio. Kokia 
viltimi jis galėtų uždegti berniuką? Argi griežčiausiu tikslumu 
nevykdė dokumente išskaitytų nurodymų? 

— O vis dėlto, — tarė jis, - trisdešimt septintas platumos 
laipsnis nėra tuščias skaitmuo! Jis reiškia arba laivo sudužimo 


vietą, arba kapitono Granto nelaisvės vietą, bet jokiu būdu tai 

nčra prielaida nei aiškinimas ar koks spėjimas! Mes juk skaitė- 
me savo akimis! 

— Visai tai tiesa, sere, — atsakė Tomas Ostinas, — bet grįžta- 
me tuščiomis rankomis! 

— Užtat man pikta, ir aš pradedu nusiminti! - sušuko Gle- 
narvanas. 

— Pykite, kiek tik norite, — ramiu balsu atsakė Maknabsas, — 
bet nusiminti nėra ko. Kadangi turime neginčijamą skaitmenį, 
privalome išgauti visa, ką jis mums gali duoti. 

— Ką norite tuo pasakyti, - paklausė Glenarvanas, — ir kas, 
jūsų manymu, mums belieka daryti? 

— Tai bus labai paprasta ir labai logiška, brangusis Edvardai. 
Atvykę į „Dunkaną“, leiskimės į rytus ir plaukime, jei reikės, 
trisdešimt septinta lygiagrete aplink Žemę. 

— Argi jūs, Maknabsai, manote, kad aš apie tai nepagalvo- 
jau? — atsakė Glenarvanas. - Šimtą kartų! Bet ar mums pasi- 
seks? Argi mes, palikę Amerikos žemyną, nenutolsime nuo pa- 
ties Hario Granto nurodytos vietos, nuo Patagonijos, kuri taip 
aiškiai pažymėta dokumente? 

— Negi vėl imsite ieškoti pampose, — atsakė majoras, — kai 
įsitikinote, kad „Britanija“ nesudužo nei prie Ramiojo, nei prie 
Atlanto vandenyno krantų? 

Glenarvanas nieko neatsakė. 

— Kad ir kaip maža būtų vilties surasti Harį Grantą plau- 
kiant jo nurodytąja lygiagrete, ar mes neprivalome pabandyti? 

— Aš nesakau „ne“, — atsakė Glenarvanas. 

— O jūs, mielieji, - pridūrė majoras, kreipdamasis į jūrinin- 
kus, — ar sutinkate su mano nuomone? 

— Visiškai, — atsakė Tomas Ostinas, o Malredis ir Vilsonas 


linktelėjo galvas. 


— Paklausykite manęs, bičiuliai, — tarė Glenarvanas, valan- 
dėlę mąstęs, — ir tu, Robertai, gerai paklausyk, nes tai rimtas 
klausimas. Aš padarysiu viską kapitonui Grantui surasti, esu tai 
pažadėjęs ir, jei reikės, paskirsiu visą savo gyvenimą. Visa Ško- 
tija prisidės prie manęs, kad išgelbėtų šį narsų vyrą, kuris buvo 
jai atsidavęs. Aš irgi manau, nors ir kaip maža būtų vilties, kad 
privalome apiplaukti aplink Žemę trisdešimt septinta lygiagre- 
te, ir tai įvykdysiu! Bet dabar reikia kitką apsvarstyti. Yra daug 
svarbesnis klausimas: ar nuo šios dienos galutinai nutraukiame 
ieškojimus Amerikos žemyne? 

Toks griežtas klausimas liko be atsakymo. Niekas nedrįso 
pasisakyti. 

— Na? - kreipėsi Glenarvanas pirmiausia į majorą. 

— Brangusis Edvardai, - atsakė Maknabsas, — pasakyti jums 
bic et nunc* — vadinasi, prisiimti didelę atsakomybę. Tai reikia 
apmąstyti. Bet visų pirma aš noriu sužinoti, per kokius kraštus 
eina trisdešimt septinta pietų platumos lygiagretė. 

— Paganelis pasakys, - atsakė Glenarvanas. 

— Paklauskime jį, — tarė majoras. 

Pasislėpusio mokslininko pro tankius ombu lapus nebuvo 
matyti. Reikėjo jį pašaukti. 

— Paganeli, Paganeli! - šūktelėjo Glenarvanas. 

— Aš čia, — atsiliepė balsas iš dangaus. 

— Kur? 

— Savo bokšte. 

— Ką ten veikiate? 

— Žvalgausi po neaprėpiamą horizontą. 


— Galite valandėlei nulipti? 


* Hic et nunc - tučtuojau (lot.). 

ant šakos. 

Paganel 


— Aš jums reikalingas? 

— Taip. 

— Kam? 

— Norime sužinoti, per kokius kraštus eina trisdešimt sep- 
tinta lygiagretė. 

— Nieko lengvesnio negali būti, — atsakė Paganelis, — ir man 
nėra ko lipti. 

— Na gerai, pradėkite. 

— Štai: trisdešimt septinta lygiagretė, perkirtusi Ameriką, 
eina per Atlanto vandenyną. 

— Gerai. 

— Paskui per Tristano da Kunijos salas. 

— Gerai. 

— Dviem laipsniais žemiau Gerosios Vilties kyšulio. 

— Toliau? 

— Per Indijos vandenyną... 

— Toliau? 

— Kliudo Amsterdamo, arba Sen Pjero salą. 

— Toliau? 

— Per Australiją; kerta Viktorijos provinciją. 

— Pasakokite, pasakokite. 

— Nuo Australijos... 

Paskutinio sakinio jis taip ir nebaigė. Gal geografas suabe- 
jojo? Gal daugiau nežinojo? Ne, bet baisus riksmas, siaubingas 
riksmas nuskambėjo iš ombu viršūnės. Glenarvanas su draugais 
išbalę susižvelgė. Kas atsitiko? Bene nelaimingasis Paganelis nu- 
krito? Jau Vilsonas ir Malredis buvo bebėgą jam į pagalbą, kai 
pasirodė ilgas jo stuomuo. Paganelis kūlvertom ritosi nuo šakos 
ant šakos, net nespėdamas rankomis į jas įsikabinti. Ar gyvas, 
ar miręs, — nežinia, bet jis vos neįkrito į šniokščiantį vandenį; 


gerai, kad majoras stipria savo ranka jį sulaikė. 

— Labai dėkingas, Maknabsai! — sušuko Paganelis. 

— Kas jums? — paklausė majoras. - Kas jums šovė į galvą? 
Vėl tas jūsų amžinas išsiblaškymas? 

— Taip, taip! — atsakė Paganelis iš susijaudinimo trūkčiojan- 
Čiu balsu. — Taip! Išsiblaškymas... šį sykį tenomenalus! 

— Kas yra? 

— Mes buvome apsirikę! Mes vėl apsirikome! Mes visą laiką 
apsirinkame! 

— Paaiškinkite! 

— Glenarvanai, majore, Robertai, mano mielieji! - sušuko 
Paganelis. — Paklausykite: mes ieškojome kapitono Granto ten, 
kur jo nėra! 

— Ką jūs sakote? — sušuko Glenarvanas. 

— Ne tik ten, kur jo nėra, - pridūrė Paganelis, — bet ten, kur 
jo niekada nebuvo! 


Dvidešimt ketvirtas skyrius 
PAUKŠTIŠKAS GYVENIMAS TĘSIASI 


Šie tokie nelaukti žodžiai visus be galo nustebino. Ką norėjo 
pasakyti geografas? Negi iš proto išsikraustė? Tačiau jis kalbėjo 
su tokiu įsitikinimu, jog visų žvilgsniai nukrypo į Glenarvaną. 
Šis Paganelio tvirtinimas buvo tiesioginis atsakymas į jo ką tik 
ištartą klausimą. Bet Glenarvanas tik ranka numojo. 

Tačiau Paganelis, nugalėjęs susijaudinimą, kalbėjo toliau: 

— Taip, — tarė jis tvirtai, — taip! Mes klydomc ieškodami ir 
išskaitėme dokumente, ko ten nebuvo parašyta! 

— Paaiškinkite, Paganeli, visa tai ramiau, — tarė majoras. 

— Labai paprasta, majore. Aš, kaip ir jūs, klydau, aš, kaip 


ir jūs, neteisingai aiškinau dokumentą. Ir tik prieš valandėlę, 


sž- 22. 


kai iš medžio viršūnės atsakinėjau į jūsų klausimus ir ištariau 
žodį „Australija“, lyg žaibas nušvietė mano smegenis, ir man 
pasidarė aišku. 

— Ką! -—- sušuko Glenarvanas. —- Jūs tvirtinate, kad Haris 
Grantas... 

— Aš tvirtinu, — atsakė Paganelis, — kad žodis austral, išlikęs 
dokumente, nėra pilnas žodis, kaip mes lig šiol manėme, o tik 
žodžio Australie — Australija — šaknis. 

— Tai būtų labai keista! — tarė majoras. 

— Nė kiek nekeista, - atkirto Glenarvanas, gūžtelėjęs pe- 
čiais, — tik neįmanoma. 

— Neįmanoma! - atsiliepė Paganelis. — Prancūzai tokio žo- 
džio nežino. 

— Ką! Jūs drįstate tvirtinti, jog dokumente nurodyta, kad 
„Britanija“ sudužo prie Australijos krantų? — nė kiek neįtikin- 
tas, tarė Glenarvanas. 

— Aš tuo visiškai tikras! — atsakė Paganelis. 

— Garbės žodis, Paganeli, — tarė Glenarvanas, — aš stebiuosi gir- 
dėdamas tokį tvirtinimą iš Geografų draugijos sekretoriaus lūpų. 

— Kodėl? — paklausė Paganelis, užgautas į jautriausią vietą. 

— Jeigu sakote Australija, vadinasi, pripažįstate, kad ten yra 
indėnų, kurių iki šiol niekas nebuvo regėjęs! 

Šis argumentas Paganelio nė kiek nenustebino. Be abejo, jis 
tikėjosi jo ir ėmė šypsotis. 

— Brangusis Glenarvanai, neskubėkite džiūgauti! — tarė 
jis. — Aš jus tuoj sutaršysiu, kaip sako prancūzai, ir dar niekuo- 
met prancūzas taip nebus taršęs anglo! Tai jums bus revanšas už 
Kresi ir Azenkūrą!* 


* Kresi mūšyje 1346 m. ir Azenkūro mūšyje 1415 m. anglai nugalėjo pran- 
cūzus. (Vert. past.) 

— Aš nieko kita ir neprašau. Taršykite mane, Paganeli. 

— Tad klausykite. Dokumento tekste jokių indėnų, kaip 
jokios Patagonijos, nėra. Nepilnas žodis į2di... reiškia ne in- 
dėnai, o indigėnes - čiabuviai! Jūs pripažįstate, kad Australijoje 
yra čiabuvių? 

Reikia pasakyti, kad Glenarvanas įdėmiai pažvelgė į Paga- 
nelį. 

— Puiku, Paganeli! — tarė majoras. 

— Jūs sutinkate su mano aiškinimu, brangusis sere? 

— Taip, — atsakė Glenarvanas, - jei man įrodysite, kad dale- 
lytė gonže neturi nieko bendra su Patagonija! 

— Ne, iš tikrųjų! — sušuko Paganelis. — Patagonija čia visai 
neminima. Dėkite bet kokius žodžius, tik ne šitą. 

— O kokius? 

— Kosmogonija, teogonija, agonija!.. 

— Agonija! — tarė majoras. 

— Man vis tiek, — atsakė Paganelis. — Tai nesvarbus žodis. Aš 
net nespėliojau, ką jis gali reikšti. Svarbiausia, kad 2ustra/ reiš- 
kia Australie, tik aklai pasidavęs klaidai, galėjai to nepastebėti; 
juk toks aiškinimas savaime piršte peršasi. Jei aš pats būčiau ra- 
dęs dokumentą, jei manęs nebūtų suklaidinęs jūsų aiškinimas, 
niekad nebūčiau jo kitaip supratęs! 

Šį kartą Paganelio žodžius visi sutiko „valio!“ šūksniais, 
sveikinimais, pagyrimais. Ostinas, jūrininkai, o ypač Robertas, 
laimingi, kad atgijo viltis, ėmė ploti garbiajam mokslininkui. 
Glenarvanas, kuris irgi pamažėle atsipeikėjo, buvo, kaip sako- 
ma, bepasiduodąs. 

— Paskutinė pastaba, brangusis Paganeli, ir man nebeliks 
nieko kita, tik nusilenkti jūsų įžvalgumui. 

— Kalbėkite, Glenarvanai. 

— Kaip dabar jungiate vieną su kitu tuos naujai aiškinamus 
žodžius ir kaip skaitote dokumentą? 

— Nėra nieko lengvesnio. Štai dokumentas, — tarė Pagane- 
lis, išsiimdamas iš kišenės brangiuosius popierius, kuriuos taip 
kruopščiai studijavo keletą dienų. 

Geografas, kaupdamas mintis, nesiskubino atsakyti, kiti irgi 
tylėjo. Pirštu vedžiodamas pusiau išdilusias eilutes, jis ėmė skai- 
tyti tvirtu balsu, pabrėždamas kai kuriuos žodžius: 

— 1862 metų birželio 7 dieną tristiebis laivas „Britanija“ iš 
Glazgo paskendo po... įdėkime, jei norite, po dviejų ar trijų die- 
nų arba po ilgos agonijos, tai nelabai svarbu, tai visiškai nereikš- 
minga prie Australijos krantų. Plaukdami į krantą, du jūrininkai 
ir kapitonas Grantas bandė išlipti arba išlipo žemyne, kur jie bus 
arba yra žiaurių čiabuvių nelaisvėje. Jie įmetė šį dokumentą ir +. 
t. Aišku? 

— Aišku, — atsakė Glenarvanas, — jei tik žodis „žemynas“ 
tinka Australijai, kuri tėra sala! 

— Nusiraminkite, brangusis Glenarvanai, žymiausi geografai 
sutartinai vadina šią salą Australijos žemynu. 

— Tada neturiu ko daugiau sakyti, mielieji! - sušuko Gle- 
narvanas. — Į Australiją! Ir tegu dangus mums padeda! 

— Į Australiją! - pakartojo kelionės draugai vienu balsu. 

— Ar žinote, Paganeli, - pridūrė Glenarvanas, — kad Apvaiz- 
dos malone atsiradote „Dunkane“? 

— Puiku! — atsakė Paganelis. - Sakykim, kad aš iš tiesų 
Apvaizdos siųstas, ir nebekalbėkim apie tai! 

Taip baigėsi pokalbis, kuris ateityje turėjo tokių didelių 
pasekmių. Keleivių nuotaika visiškai pasikeitė. Jie vėl sučiupo 
siūlą tame labirinte, kuriame, rodės, amžinai buvo paklydę. 


Ant sudužusių jų planų išdygo nauja viltis. Dabar jie be baimės 


palėjo palikti Amerikos žemyną, visos jų mintys skrido Aus- 
tralijos link. Į „Dunkaną“ jie nebearneš nevilties, ir ledi Gle- 
narvan, Merei Grant neteks apverkti žuvusio kapitono Granto! 
|)žiaugsmo pagauti, jie užmiršo pavojingą savo būklę ir tik ap- 
pailestavo, kad negali tučtuojau išvykti. 

Buvo ketvirta valanda popiet. Vakarieniauti buvo nutarta 
šeštą. Paganelis norėjo šaunia puota atšvęsti šią laimingą dieną. 
Kadangi valgių sąrašas buvo labai kuklus, jis pasiūlė Robertui 
pamedžioti „artimiausiame miške“. Robertas iš džiaugsmo su- 
plojo rankomis. Jie pasiėmė Talkavo parakinę, išvalė revolve- 
rius, užtaisė smulkiais šratais ir iškeliavo. 

— Nenuklyskite per daug toli, — rimtai perspėjo majoras mc- 
džiotojus. 

Jiems išvykus, Glenarvanas ir Maknabsas nuėjo pažiūrėti 
įkarpų medyje, o Vilsonas ir Malredis ėmėsi kurti ugnį, kol 
žarijos neišblėso. 

Glenarvanas, nusileidęs prie pat begalinio ežero paviršiaus, 
nepastebėjo jokių slūgimo žymių. Vanduo, rodės, buvo pasickųs 
aukščiausią lygį, bet smarkia srove tebetekėjo iš pietų į šiaurę, 
vadinasi, Argentinos upės dar negrįžo į savo vagas. Pricš slūg- 
dama ši tyvuliuojanti masė turi nurimti, kaip nurimsta jūra, kai 
baigiasi potvynis ir prasideda atoslūgis. Todėl nebuvo ko laukti 
vandens mažėjant, kol jis smarkiai lyg upokšnis tekėjo šiaurės 
kryptimi. 

Glenarvanui ir majorui stebint tėkmę, medyje pokštelėjo 
šūviai, lydimi ne mažiau triukšmingų džiaugsmo šūksnių. Ro- 
berto sopranas pynėsi su Paganelio bosu. Nežinia katras buvo 
mažesnis: Robertas ar Paganelis. Medžioklė, matyt, sekėsi, ir 
buvo galima tikėtis nuostabių valgių. Majoras ir Glenarvanas, 


grįžę prie ugniakuro, pirmiausia pasveikino Vilsoną už puikų 


jo sumanymą. Šaunusis jūrininkas žvejojo, pasidaręs meškerę iš 
smeigtuko ir virvagalio. Daugybė mochanomis vadinamų žuvy- 
čių, skanių kaip stintos, knibždėjo jo pončo raukšlėse, ir buvo 
galima tikėtis puikaus patiekalo. 

Tuo tarpu iš ombu viršūnės nulipo medžiotojai. Paganelis 
atsargiai nešė juodosios kregždės kiaušinius ir kirbinę Žvirblių, 
kuriuos vėliau ketino patiekti už vieversius. Robertas mikliai 
nušovė daugybę ilguerų, mažyčių geltonų ir žalių paukštukų, 
labai gardžių, kurie turi didelę paklausą Montevidėjo turguje. 
Paganelis, žinąs penkiasdešimt vieną būdą kiaušiniams virti, šį 
sykį turėjo pasitenkinti iškepęs juos karštuose pelenuose. Vis 
dėlto vakarienė buvo ir įvairi, ir skani. Džiovinta mėsa, kieti 
kiaušiniai, pačirškintos žuvelės, kepti žvirbliai ir ilguerai buvo 
patiekti šiai puotai, kuri neišdils keleiviams iš atminties. 

Pokalbis buvo labai linksmas. Visi be galo gyrė Paganelį ir 
kaip medžiotoją, ir kaip virėją. Mokslininkas sveikinimus pri- 
ėmė kukliai, kaip visi tikrai nusipelnę žmonės. Paskui jis ėmė 
įdomiai pasakoti apie puikųjį ombu, nuostabiai tankų, dabar- 
tinę jų pastogę. 

— Robertas ir aš, — pridūrė jis juokaudamas, — jautėmės me- 
džioją tikrame miške. Vieną akimirką man pasirodė, kad pakly- 
dome. Aš niekaip nebegalėjau atrasti kelio! Saulė leidosi. Veltui 
ieškojau savo pėdsakų. Alkis ėmė žiauriai kankinti! Tamsiame 
biržyje jau buvo girdėti laukinių žvėrių staugimas... Ne, lauki- 
nių žvėrių ten nebuvo, ir aš labai apgailestauju! 

— Ką, jūs apgailestaujate? — tarė Glenarvanas. 

— Iš tiesų. 

— Bet jie Žiaurūs. 

— Žodžio „Žiaurus“ nėra mokslinėje kalboje, — atsakė geo- 


grafas. 

— Ak Paganeli, šį sykį nepriversite manęs pripažinti laukinių 
žvėrių naudingumo! Kam jie reikalingi? — atsiliepė majoras. 

— Majore, — sušuko Paganelis, - ogi tam, kad juos būtų ga- 
lima klasifikuoti!.. 

— Gražiausia! — tarė Maknabsas. — Aš ir be to puikiausiai ap- 
sieisiu! Jei būčiau buvęs su Nojumi per tvaną, tikriausiai būčiau 
sutrukdęs tam neapdairiam patriarchui paimti į arką porelę liū- 
tų, tigrų, panterų, lokių ir kitų gyvulių, ne tik žalingų, bet ir 
visai nenaudingų! 

— Jūs būtumėt šitaip pasielgęs? — paklausė Paganelis. 

— Būčiau. 

— Ką gi! Zoologo akimis būtumėte padaręs nusikaltimą! 

— Bet ne žmogaus akimis, — atsakė majoras. 

— Kaip galima! — tarė Paganelis. —- O aš, priešingai, būčiau 
paėmęs megaterijus, pterodaktilius ir visus kitus prieštvaninius 
padarus, kurių, deja, dabar nebėra... 

— Aš jums sakau, — atkirto Maknabsas, - kad Nojus gerai 
pasielgė palikdamas juos likimo valiai, jeigu jie iš tikrųjų gyve- 
no jo laikais. 

— O aš jums sakau, kad Nojus blogai pasielgė, — nenusilci- 
do Paganelis, — ir nusipelnė, kad jį iki amžių pabaigos keiktų 
mokslininkai! 

Draugai, girdėdami Paganelio ir majoro ginčą dėl senojo 
Nojaus, negalėjo tverti juokais. Majoras per savo gyvenimą ne- 
buvo nė su kuo ginčijęsis, o dabar, priešingai savo nusistaty- 
mams, kiekvieną dieną kirtosi su Paganeliu. Reikia manyti, kad 
mokslininkas jį ypač erzino. 

Glenarvanas, kaip visados, įsikišo į ginčą: 

— Mes turime apsieiti be laukinių žvėrių, nesvarbu, kaip jie 
vertinami mokslo ar žmogaus požiūriu. Paganelis negalėjo tikė- 


tis jų sutikti šioje ore pakibusioje girioje. 

— Kodėl gi ne? — atkirto mokslininkas. 

— Argi galima sutikti laukinių žvėrių medyje? - paklausė 
Tomas Ostinas. 

— Žinoma! Amerikos tigras — jaguaras, — smarkiai persekio- 
jamas medžiotojų, slepiasi medžiuose! Potvynio užkluptas, jis 
puikiausiai būtų galėjęs rasti prieglobstį ombu šakose. 

— Manau, kad jo nesutikote? — paklausė majoras. 

— Ne, — atsakė Paganelis, — nors išsitrrankėme po visą miš- 
ką. Ir labai apmaudu, nes būtų buvusi šauni medžioklė! Plėšrus 
žvėris, tas jaguaras! Vienu letenos smūgiu nusuka arkliui spran- 
dą! Sykį paragavęs žmogienos, godžiai ieško šio skanėsto! La- 
biausiai mėgsta indėnus, paskui negrus, mulatus ir baltuosius. 

— Džiaugiuosi, kad esu tik ketvirtoje vietoje, — atsakė Mak- 
nabsas. 

— Tai tik įrodo, kad esate neskanus! — vyptelėjęs atsakė Pa- 
ganelis. 

— Džiaugiuosi, kad esu neskanus! — kirtosi majoras. 

— Tai jus žemina, — nenusileido priešgyna Paganelis. — Bal- 
tasis laiko save pirmuoju, o ponai jaguarai, kaip matote, visai 
kitos nuomonės! 

— Šiaip ar taip, šaunusis Paganeli, — tarė Glenarvanas, — tarp 
mūsų nėra nei indėnų, nei mulatų, nei negrų, ir aš džiaugiuo- 
si, kad nėra jūsų brangiųjų jaguarų. Mūsų būklė ne tokia jau 
maloni... 

— Kaip tai nemaloni! — pašoko Paganelis, prikibdamas prie 
jo žodžių, galinčių pakeisti pokalbio temą. — Jūs skundžiatės 
savo likimu, Glenarvanai? 

— Žinoma, — atsakė Glenarvanas, — argi jums miela sėdėti 
ant nepatogių ir kietų šakų? 

— Niekada geriau nesijaučiau net ir savo kabinete. Mes gy- 

vename kaip paukščiai, čiulbame, straksime. Aš imu manyti, 
kad žmonės skirti gyventi medžiuose. 

— Jiems tik sparnų betrūksta! — tarė majoras. 

— Jie kada nors juos pasidarys! 

— Kol to sulauksime, — atsakė Glenarvanas, — leiskite man, 
brangusis, labiau vertinti parko smėlį, kambarių parketą arba 
laivo denį negu šią ore kabančią buveinę! 

— Glenarvanai, - atsakė Paganelis, - reikia sutikti su tuo, 
kas yra. Jei gerai — juo geriau! Jei blogai — nekreipk į tai dėme- 
sio. Aš matau, kad gailitės Malkolmo pilies prabangos! 

— Ne, bet... 

— Aš esu tikras, kad Robertas visiškai laimingas, — pasisku- 
bino įterpti Paganelis, norėdamas užsitikrinti nors vieną šali- 
ninką. 

— Taip, pone Paganeli! - sušuko linksmai Robertas. 

— Tai būdinga jo amžiui, — atsakė Glenarvanas. 

— Ir mano, - paprieštaravo mokslininkas. — Juo mažiau pa- 
togumų, juo mažiau reikalavimų. Juo mažiau reikalavimų, juo 
žmogus laimingesnis. 

— Na, — tarė majoras, - Paganelis paskelbs karą turtams ir 
prabangai. 

— Ne, Maknabsai, — atsakė mokslininkas, — bet jei norite, ta 
proga paseksiu jums vieną arabų pasaką, kurią kaip tik dabar 
prisiminiau. 

— Prašom, prašom, pone Paganeli... — tarė Robertas. 

— O kokia jūsų pasakos pamokomoji mintis? - paklausė 
majoras. 

— Tokia part kaip ir visų pasakų, šaunusis bičiuli. 

— Vadinasi, nieko svarbaus, — atsakė Maknabsas. — Na, ką 
gi, Šachrazada, pasekite kokią pasaką, jūs taip gerai mokate pa- 
sakoti. 


— Didysis Harunas al Rašidas turėjo sūnų, — pradėjo Paga- 
nelis, — kuris buvo labai nelaimingas. Jis nuėjo pas seną dervi- 
šą klausti patarimo. Išminčius jam atsakė, kad šiame pasaulyje 
labai sunku surasti laimę. „Bet, — pridūrė jis, - aš žinau, kaip 
padaryti jus laimingą.“ — „Kaip?“ — paklausė jaunasis princas. 
„Apsivilk laimingo žmogaus marškiniais!“ — atsakė dervišas. 

Princas pabučiavo senį ir išėjo ieškoti savo talismano. Jis 
daug keliavo, aplankė visas pasaulio sostines. Išbandė karalių, 
imperatorių, princų, senjorų marškinius, bet veltui: nė kiek 
nepasidarė laimingesnis! Tada apsivilko artistų, karių, pirklių 
marškiniais. Nieko. Taip jis ilgai keliavo, niekur nerasdamas 
laimės. Pagaliau, nebetekęs vilties rasti tokius marškinius, la- 
bai nusiminęs, vieną dieną grįžta į savo tėvo rūmus. Laukuose 
pamato artoją, kuris, linksmai dainuodamas, žirglioja paskui 
arklą. „Štai kur laimingas žmogus, — tarė jis, — arba žemėje nėra 
laimės.“ Prieina prie jo. „Žmogau, tu laimingas?“ — „Taip“, — 
atsakė tas. „Tu nieko netrokšti?“ — „Ne.“ — „Ar nekeistum savo 
likimo į karaliaus likimą?“ — „Niekados!“ — „Na, tai parduok 


man savo marškinius! — „Marškinius? Aš jų visai neturiu!“ 


Dvidešimt penktas skyrius 
TARP UGNIES IR VANDENS 


Žako Paganelio pasaka visiems labai patiko. Draugai jam 
smarkiai plojo, bet kiekvienas liko prie savo nuomonės, ir 
mokslininkas pasiekė tą patį visų ginčų rezultatą, kitaip sa- 
kant, nieko neįtikino. Tačiau visi pripažino, kad reikia drąsiai 
pasitikti likimą ir tenkintis medžiu, kai nėra nei rūmų, nei 


lūšnelės. 


Besikalbant atėjo vakaras. Tik geras miegas galėjo deramai 
užbaigti šią neramią dieną. Ombu gyventojai jautėsi nuvarginti 
ne vien nuotykių, patirtų per potvynį, bet ir didelės kaitros. 
lų sparnuotieji draugai jau rodė pavyzdį ilsėtis; visi paukščiai 
buvo pasislėpę tamsioje lapų tankmėje, ir net pampų lakštinga- 
los — ilguerai — melodingai nebesuokė. Geriausia buvo pasielgti 
taip kaip jie. 

Tačiau prieš „sutupiant“, anot Paganelio, Glenarvanas, Ro- 
bertas ir jis įsirangė į observatoriją, norėdami paskutinį sykį 
apžvelgti tyvuliuojančią lygumą. Buvo maždaug devinta valan- 
da. Saulė buvo tik ką nusileidusi į žioruojančias vakaro ūkanas. 
Dangus iki zenito skendėjo šiltuose rūkuose. Visada taip spindį 
Pictų pusrutulio žvaigždynai dabar švietė neaiškiai ir atrodė lyg 
apgaubti plonyčiu šydu. Vis dėlto jie buvo dar įžiūrimi, ir Paga- 
nelis ėmė aiškinti savo draugui Robertui (klausėsi ir Glenarva- 
nas) šią cirkumpoliarinę zoną, kur žvaigždės tokios nuostabios. 
Bc kitų, jis parodė Pietų Kryžių, keturias pirmo ir antro ryškio 
žvaigždes, išsidėsčiusias rombu netoli ašigalio; parodė Kentaurą, 
kuriame šviečia arčiausia nuo žemės žvaigždė Alta, esanti tik už 
aštuonių tūkstančių milijardų Ijė; Magelano Debesis, du didžiu- 
lius miglynus; vienas, plačiausiai išsiskleidęs, užima du šimtus 
kartų daugiau ploto negu matomasis mėnulio paviršius; paga- 
liau parodė juodąją skylę, kur, regis, nėra jokios žvaigždelės. 

Mokslininkas labai apgailestavo, kad Orionas, matomas 
abiejuose ašigaliuose, dar nebuvo pasirodęs; ta proga papasa- 
kojo savo dviem klausytojams įdomią patagonicčių kosmo- 
pralijos smulkmeną: poetiškiems indėnams Orionas — milžiniš- 
kas lasas ir trys bolos, numesti po dangaus prerijas vaikščiojan- 
čio medžiotojo rankos. Veidrodiniame vandens paviršiuje atsi- 


spindį žvaigždynai traukė akį ir atrodė kaip antras dangus. 


Mokslininkui Paganeliui taip kalbant, dangus rytuose apsi- 
niaukė, lyg pranašaudamas audrą. Ryškiai užbrėžtas tamsus ir 
pritvinkęs ruožas pamažėle artėjo, uždengdamas žvaigždyną po 
žvaigždyno. Netrukus grėsmingasis debesis aptraukė pusę dan- 
gaus skliauto, ir atrodė, jog tuoj apims visą. Jis slinko pats, nes 
nebuvo jokio dvelksmo. Oras buvo visiškai ramus. Nejudėjo joks 
lapelis, vandens paviršiuje neraibuliavo jokia vilnelė. Atrodė, kad 
net oro trūksta, tartum jis būtų kokio galingo pneumatinio siur- 
blio praretintas. Atmosfera buvo prisodrinta aukštos įtampos 
elektros, ir kiekviena gyva būtybė jautė nervais tekančią srovę. 

Glenarvanas, Paganelis ir Robertas buvo aiškiai paveikti tų 
elektros bangų. 

— Bus audra, — tarė Paganelis. 

— Tu nebijai griaustinio? — paklausė Glenarvanas berniuką. 

— O ne, sere, — atsakė Robertas. 

— Juo geriau, nes audra nebetoli. 

— Ir, spėjant iš dangaus, bus smarki, — įsiterpė Paganelis. 

— Man kelią nerimą ne tiek audra, — tarė Glenarvanas, — 
kiek smarkus lietus, kurio neišvengsime. Peršlapsime iki pasku- 
tinio siūlelio. Kad ir kažin ką sakytumėt, Paganeli, bet žmogus 
negali tenkintis lizdu, ir tai netrukus patirsite savo kailiu. 

— O! Bent kiek filosofijos! — atsakė mokslininkas. 

— Filosotija nekliudo sušlapti! 

— Žinoma, ne, bet ji šildo. 

— Žodžiu, — tarė Glenarvanas, — grįžkime pas savo draugus 
ir paraginkime juos kaip galima geriau apsisiausti filosofija ir 
savo pončais, o ypač apsišarvuoti kantrybe, kurios mums labai 
prireiks! 

Glenarvanas paskutinį kartą apžvelgė grūmojantį dangų, jau 
visą aptrauką debesų. Tiktai vakaruose dar blėso žaros ruoželis. 


Vanduo patamsėjo ir pasidarė panašus į didžiulį, žemai kybantį 
debesį, kuris, rodės, tuojau susilies su dangaus debesimis. Akis 
ncįžvelgė nė šešėlio, ausis negirdėjo nė menkiausio brazdesio. 
Vicšpatavo visiška tyla ir tamsa. 

— Lipkime, — tarė Glenarvanas, — netrukus ims žaibuoti! 

Jis ir abu jo draugai nusliuogė lygiomis šakomis ir gerokai 
nustebo išvydę kažkokią neskaidrią, labai nuostabią šviesą; ji 
sklido iš miriadų spindinčių taškelių, kurie dūgzdami skraidė 
viršum vandens. 

— Fostorinė šviesa? — paklausė Glenarvanas. 

— Ne, - atsakė Paganelis, — tai šviečiantieji vabzdžiai, jon- 
vabaliai, gyvi ir nebrangūs deimantai, iš kurių Buenos Airių 
ponios dirbdinasi nuostabius papuošalus! 

— Ką! - sušuko Robertas. - Negi čia vabzdžiai skraido kaip 
kibirkštys? 

— Taip, mano berniuk. 

Robertas pasigavo vieną šviečiantį vabzdį. Paganelis ncapsi- 
riko. Tai buvo į vapsvą panašus nykščio didumo vabalas, kurį 
indėnai vadina tuko tuko. Šis keistas kietasparnis krūtinės sky- 
delyje turi dvi šviečiančias dėmes; jų šviesa pakankamai ryški, 
kad sutemus būtų galima skaityti. Prikišęs vabzdį pric savo lai- 
krodžio, Paganelis pamatė, kad jau dešimta valanda. 

Glenarvanas, nusliuogęs pas majorą ir jūrininkus, patarė 
jiems, kaip pasiruošti nakčiai. Reikėjo tikėtis baisios audros. Po 
pirmos perkūnijos, be abejo, ims dūkti vėjas ir smarkiai purty- 
ti medį. Taigi Glenarvanas paragino kiekvieną stipriai prisirišti 
šakų guoliuose. Jeigu neįmanoma išvengti lietaus, reikia bent ap- 
sisaugoti, kad neįkristum į greitą srovę, šėlstančią aplink medį. 

Keleiviai palinkėjo vieni kitiems labos nakties, per daug ne- 
sitikėdami, kad linkėjimas išsipildys. Paskui šmurkštelėjo į savo 


kybančius guolius, susisupo į pončus ir ėmė migdytis. 


Bet, dideliems gamtos reiškiniams artėjant, kiekvienas gyvas 
padaras pajunta neaiškų nerimą, kurio net stipriausieji nepajė- 
gia atsikratyti. Sujaudinti, prislėgti ombu gyventojai negalėjo 
sumerkti akių, ir pirmas perkūnijos dundesys juos visus užklu- 
po dar neužmigusius. Buvo maždaug vienuolikta valanda, bet 
griaudė dar toli. Glenarvanas nusliuogė iki pat gulsčiosios šakos 
galo ir iškišo galvą pro lapų tankmę. 

Juodą naktį jau raižė žaibai, ryškiai atsimušantys vandeny- 
je. Jie plėšė debesį be garso, tartum minkštą, švelnų audeklą. 
Glenarvanas pažvelgė į viršų, apsidairė aplinkui, bet visur buvo 
tamsu, ir grįžo pas draugus. 

— Ką pasakysite, Glenarvanai? — paklausė Paganelis. 

— Pradžia gera, bičiuliai, ir, jei taip truks, audra bus baisi. 

— Juo geriau, — atsakė entuziastas Paganelis. — Tebūnie bent 
gražus reginys, jeigu neįmanoma jo išvengti. 

— Štai išgirsime dar vieną jūsų teoriją, — tarė majoras. 

— Vieną geriausių mano teorijų, Maknabsai. Aš esu tos pa- 
čios nuomonės, kaip ir Glenarvanas: audra bus didinga. Prieš 
valandėlę, kai mėginau užmigti, prisiminiau daugelį faktų, ku- 
rie leidžia to tikėtis, nes esame didelių elektros audrų juostoje. 
Kažkur esu skaitęs, kad 1793 metais per audrą Buenos Airių 
provincijoje žaibas trenkęs trisdešimt septynis kartus. Mano 
kolega Martenas de Musi sako, jog kartą čia griaudę ištisai pen- 
kiasdešimt penkias minutes. 

— Jis žiūrėjo į laikrodį? — paklausė majoras. 

— Žiūrėjo. Jei nerimas padėtų išvengti pavojaus, — pridūrė 
Paganelis, — aš nerimaučiau tik dėl to, kad vienintelis aukščiau- 
sias taškas šioje lygumoje — mūsų ombu. Perkūnsargis čia labai 
praverstų, nes iš visų pampos medžių žaibas dažniausiai trenkia 
į ombu. Be to, neužmirškite, mielieji, kad mokslininkai nepa- 


taria per audrą slėptis po medžiais. 


— Patarimas kaip tik laiku! — tarė majoras. 

— Reikia pripažinti, Paganeli, - atsiliepė Glenarvanas, - kad 
pasirinkote patogų momentą tokioms raminamoms pasakoms 
sekti! 

— Na ir kas! — atkirto Paganelis. - Mokytis tinka bet kada! 
(), jau prasideda! 

Griaustinis nutraukė ne vietoje pradėtą pokalbį. Griaudė vis 
smarkiau ir aiškiau. Prasidėjęs dusliais žemais tonais, dundesys 
artėjo pereidamas į vidurinius tonus (muzikinis palyginimas čia 
labai tinka). Netrukus jie pasidarė šaižūs ir sukėlė dažnus oro 
bangų virpesius. Visa erdvė liepsnojo, ir negalima buvo pasaky- 
ti, kuriam elektros išlydžiui priskirti tą nesiliaujantį grumėjimą, 
aidu pasikartojantį dangaus skliauto gilumoje. 

Žaibai be perstojo kaitaliojosi. Kai kurie krito statmenai, 
trenkdami po penkis šešis kartus į tą pačią vietą. Kiti iš tic- 
sų būtų nepaprastai sudominę mokslininką, nes jei Arago (jo 
pateikti statistiniai duomenys įdomūs) pažymi tik du dvišako 
žaibo pavyzdžius, tai čia jų galėjai matyti šimtus. Kiti, be galo 
šakodamiesi it koralai, žybčiojo efektingai tamsiame skliaute. 

Netrukus dangus nuo rytų ligi šiaurės nušvito labai aiškiai 
fosforine šviesa. Gaisras pamažu apėmė visą horizontą, uždeg- 
damas debesis tartum malkų krūvas ir, atsimušęs vandenyje, su- 
darė neaprėpiamą ugninį gaublį, kurio centre buvo ombu. 

Glenarvanas su draugais tylėdami žiūrėjo į šį siaubingą rc- 
ginį. Jie nebūtų galėję susikalbėti. Akinamos šviesos juostos at- 
slinkdavo iki jų, ir pro tą švysčiojimą pasirodydavo ir vėl greitai 
dingdavo čia ramus majoro veidas, čia smalsios Paganelio akys 
ar energingi Glenarvano bruožai, čia išsigandusi Roberto gal- 
vutė, čia nerūpestingi jūrininkų veidai, staiga pagyvėjantys nuo 


šviesų žaidimo. 


M 


d okia, 
Alig 


BT 


Žaibai be perstojo kaitaliojosi. 


Dar nelijo, ir vėjo nebuvo. Bet netrukus dangus tarytum 
prakiuro, ir statmenos lietaus čiurkšlės tarsi audeklo metmenys 
nutįso iš juodo dangaus. Stambūs lašai krito į didžiulį ežerą, 
žaibų šviesoje tiško žėrintys purslai. 

Gal lietus reiškė audros pabaigą? Gal Glenarvanui su drau- 
pais užteks tik smarkaus dušo? Ne. Per patį elektros audros įnir- 
šį gulsčiosios šakos gale ūmai pasirodė liepsnojantis, kumščio 
didumo rutulys, apsuptas juodų dūmų. Rutulys, pasisukinėjęs 
keletą sekundžių, sprogo tartum bomba su tokiu triukšmu, jog 
net perkūniją nustelbė. Ore pasklido sieros kvapas. Valandėlę 
visa nuščiuvo, ir keleiviai išgirdo Tomo Ostino balsą: 

— Medis dega! 

Tomas Ostinas neapsiriko. Akimirksniu liepsna tartum iš 
sprogmenų sandėlio persimetė į vakarinę ombu pusę; sausos 
šakos, sudžiūvę lizdų stagarai, pagaliau kempinės buvo puikiau- 
sias kuras visa ryjančiai ugniai. 

Pakilęs vėjas padėjo plėstis gaisrui. Glenarvanas su drau- 
gais be žado, sujaudinti ir išsigandę, slysdami, griūdami ir vėl 
stodamiesi, kabindamiesi į šakeles, kurios linko nuo jų svorio, 
skubiai persikėlė į rytinę, dar liepsnos neapimtą ombu pusę. 
Ugnies laižomos šakos traškėjo, lūžinėjo ir raitėsi tartum gy- 
vatės ant žarijų; nuodėguliai krito į vandenį ir plaukė srove to- 
lyn, mesdami rausvus atspindžius. Ugnies liežuviai čia pašok- 
davo į neregėtą aukštį ir dingdavo liepsnojančioje atmosteroje, 
čia, smarkios vėtros priblokšti, apsupdavo medį ugniniu Neso 
apsiaustu*. Glenarvanas, Robertas, majoras, Paganclis ir jūri- 


ninkai buvo siaubo apimti; juos dusino troškūs dūmai, degino 


* Nesas - Heraklio nužudytas kentauras; jo užnuodytu krauju Dejaneira su- 
mirkė Heraklio apsiaustą, ir Heraklis mirė sunkia mirtimi. (Vert. past.) 

nepakeliamas karštis; jau ugnis iš jų pusės laižė apatinę medžio 
dalį. Niekas negalėjo jos nei sulaikyti, nei užgesinti, ir keleiviai 
manė esą pasmerkti gyvi sudegti lyg aukos įkaitintuose indų 
dievo viduriuose. 

Pagaliau būklė pasidarė nebepakeliama, ir iš dviejų mirčių 
reikėjo pasirinkti ne tokią žiaurią. 

— Į vandenį! - šūktelėjo Glenarvanas. 

Vilsonas, jau laižomas liepsnų, pirmas šoko į ežerą, bet tuč- 
tuojau pasigirdo siaubingas jo riksmas: 

— Gelbėkit! Gelbėkit! 

Ostinas padėjo jam vėl įsikeberioti į medį. 

— Kas atsitiko? 

— Kaimanai! Kaimanai! — atsakė Vilsonas. 

Medžio apačia, pasirodė, buvo apgulta baisiausių roplių. Jų 
žvynai mirgėjo gaisro šviesoje; iš šonų suplota uodega it nu- 
smailinta ietis, galva, iššokusios akys, pražioti nasrai negalėjo 
apgauti Paganelio. Jis pažino plėšriuosius Amerikos aligatorius, 
ispaniškuose kraštuose vadinamus kaimanais. Jų ten buvo apie 
dešimt; jie pliauškino baisiomis uodegomis vandenį ir ilgais apa- 
tiniais dantimis graužė ombu. 

Tai išvydę, nelaimingieji pasijuto žuvę. Jų laukė baisi mirtis: 
ar būti ugnies prarytiems, ar žūti nuo kaimanų ilčių. Net majo- 
ras ramiu balsu pratarė: 

— Rodos, jau viskas baigta. 

Esti aplinkybių, kai žmogus — bejėgis kovoti su įšėlusiais gai- 
valais, kuriuos gali nugalėti tik kiti gaivalai. Glenarvanas paklai- 
kusiomis akimis žiūrėjo į ugnį ir į vandenį, susijungusius prieš 
jį, nežinodamas, kokios pagalbos jam maldauti iš dangaus. 

Audra jau buvo bepradedanti tilti, bet atmosferoje susitel- 
kę įsielektrinę garai įgavo nepaprastą jėgą. Pietuose pamažu 
kilo milžiniškas viesulas, apversto kūgio pavidalo rūkas, kuris 


jungė kunkuliuojančius vandenis su grasiais audros debesimis. 
Sukdamasis apie savo ašį, jis artėjo pasiutišku greičiu; jo centre 
buvo suspaustas, iš ežero iškeltas vandens stulpas, o besisukant 
susidariusi įcentrinė jėga traukė visas aplinkines oro sroves. 

Po kelių akimirkų milžiniškas viesulas puolė ombu ir apglė- 
bė jį iš visų pusių. Medis sudrebėjo iš pat šaknų. Glenarvanas 
vos nepamanė, kad kaimanai stipriais žandikauliais rauna medį. 
Kelciviai, įsikabinę vienas į kitą, pajuto, kad galingasis medis 
ncbeatsilaiko, virsta; liepsnotos šakos, baisiai šnypšdamos, pasi- 
nčrė į šniokščiančius vandenis. Tai įvyko akimirksniu. Viesulas 
smarkiai nušvilpė tolyn: rodės, išsiurbs visą ežero vandenį. 

Išverstas ombu ėmė plaukti varomas vėjo ir srovės. Kaimanai 
dingo; tik vienas dar laikėsi už šaknų ir, plačiai išsižiojęs, slinko 
prie keleivių; bet Malredis, pagriebęs apdegusią šaką, taip sti- 
priai jam tvojo, jog sutriuškino nugarkaulį. Kaimanas, smarkiai 
pliaukštelėjęs baisiąja uodega, dingo sūkuringame verpete. 

Glenarvanas su draugais, nusikratę plėšriųjų roplių, įsitaisė 
užuovėjoj ant šakų: ombu, apimtą liepsnos liežuvių, kuriuos 
uraganas plaikstė tartum išsipūtusias, iki baltumo įkaitusias bu- 
res, srovė lyg branderį* nunešė nakties tamsoje. 


Dvidešimt šeštas skyrius 


ATLANTO VANDENYNAS 


Dvi valandas ombu plaukė milžinišku ežeru, o kranto vis 
nesimatė. Medį naikinančios liepsnos pamažu užgeso. Di- 
džiausias šios siaubingos kelionės pavojus buvo praėjęs. Majo- 


* Branderis — laivas, pakrautas degių ir sprogstamų medžiagų, buvo naudo- 
jamas priešo laivams padegti. (Vert. past.) 


ras pasitenkino pasakęs, kad dabar nebebūtų nuostabu, jei jie 
išsigelbėtų. 

Srovė vis nešė ta pačia kryptimi iš pietvakarių į šiaurės ry- 
tus. Vėl pasidarė tamsu, tik retkarčiais švystelėdavo koks pavėla- 
vęs žaibas, ir Paganelis veltui stengėsi ką nors įžiūrėti horizonte. 
Audra nuščiuvo. Stambūs lietaus lašai virto purslais, kuriuos 
vėjas taškė į visas puses, o didžiuliai supliuškę debesys būriais 
skriejo aukštai danguje. 

Ombu, stiprios srovės nešamas, plaukė nuostabiu greičiu, 
tartum jo viduje būtų buvusi įtaisyta galinga mašina. Kelei- 
viai baiminosi, kad jis ilgai taip neplauktų. Tačiau apie trečią 
valandą ryto majoras pastebėjo, kad šaknys kartkartėmis ima 
kliūti už žemės. Tomas Ostinas, nusilaužęs ilgą šaką, rūpes- 
tingai pamatavo gylį ir nustatė, kad dugnas kyla. Ir iš tikrųjų 
po dvidešimties minučių pasigirdo trinktelėjimas, ir ombu 
sustojo. 

— Žemė! Žemė! — nesavu balsu sušuko Paganelis. 

Apdegusių šakų galai įsirėmė į seklumą. Niekada ant seklu- 
mos atsidūrę jūreiviai nebuvo tokie patenkinti. Povandeninė 
uola jiems buvo uostas. 

Robertas su Vilsonu, užšokę ant tvirtos plokštumos, iš 
džiaugsmo jau rėkė „valio!“, tik staiga išgirdo gerai pažįstamą 
švilpimą. Lyguma nuaidėjo arklio šuoliai, ir tamsoje išniro 
aukštas indėno stotas. 

— Talkavas! - sušuko Robertas. 

— Talkavas! — pakartojo visi vienu balsu. 

— Amigos!* — tarė patagonietis, kuris čia jų laukė tikėdama- 


sis, kad srovė atneš juos į tą pačią vietą, kur ir jį buvo atnešusi. 


* Amigos - draugai (isp.). 

— Amigos! — tarė patagonietis. 


Jis pakėlė Robertą Grantą ir prispaudė prie krūtinės, o Pa- 
ganelis pakibo jam ant kaklo. Netrukus Glenarvanas, majoras 
ir jūrininkai, laimingi, kad vėl išvydo savo ištikimąjį vadovą, iš 
visos širdies spaudė jam rankas. Paskui patagonietis nusivedė 
juos į apleistos estansijos sandėlį. Ten jau liepsnojo kaitri ugnis, 
prie kurios jie susišildė; ten jau čirškė skanūs žvėrienos gaba- 
lai, kuriuos jie suvalgė nepalikdami nė kąsnelio. Kai pailsėję 
keleiviai ėmė mąstyti, nė vienas nenorėjo patikėti, kad pavyko 
pasprukti nuo daugybės visokių pavojų: vandens, ugnies ir Ar- 
gentinos upių siaubingų kaimanų. 

Talkavas keliais žodžiais papasakojo Paganeliui, kaip išsigel- 
bėjo, ir pridūrė, kad visa garbė tenkanti jo bebaimiui arkliui. 
Paganelis pabandė jam išdėstyti naują dokumento aiškinimą ir 
su juo susijusias viltis. Ar indėnas suprato įmantrius mokslinin- 
ko postringavimus? Vargu, bet jis matė savo draugus laimingus 
ir kupinus pasitikėjimo, ir jam to užteko. 

Savaime aišku, kad bebaimių keliautojų, prasėdėjusių ištisą 
dieną ombu medyje, nereikėjo raginti į tolesnę kelionę. Aštuntą 
valandą jie jau buvo susiruošę. Estansijos ir saladeros liko tolo- 
kai šiaurėje, transporto priemonių nebuvo iš kur gauti. Todėl 
reikėjo eiti pėsčiomis. Jiems buvo likę ne daugiau kaip ketu- 
riasdešimt mylių kelio, be to, ir Tauka neatsisakys panėšėti kokį 
pavargusį, o gal net ir du. Per trisdešimt šešias valandas galima 
pasiekti Atlanto vandenyno krantus. 

Skirtą valandą vadovas su savo kelionės draugais paliko ap- 
semtąją daubą ir leidosi pirmyn per pakilesnes lygumos vietas. 
Argentinos žemė atrodė tokia pat monotoniška kaip ir pirma; 
kur ne kur ganyklose pasitaikydavo medžių guotų, europiečio 
rankos pasodintų, bet, deja, retai, kaip Tandilio ir Tapalkemo 
apylinkėse, o laukiniai medžiai auga tik prerijų pakraščiuose ir 


netoli Koriento kyšulio. 

Taip praslinko toji diena. Rytojaus dieną, kai buvo likę tik 
penkiolika mylių kelio, keleiviai pajuto, kad vandenynas nebe- 
toli. Virazonas — ypatingas vėjas, pučiantis antrą dienos ir nak- 
ties pusę, lankstė aukštą žolę. Liesoje žemėje augo reti mažų 
mimozų, akacijų miškeliai ir kura mamelių krūmai. Keletas 
druskingų lagūnų žvilgėjo saulėje tartum sudaužyto veidrodžio 
šukės ir tik ilgino kelionę, nes reikėjo jas aplenkti. Keleiviai sku- 
bėjo norėdami dar tą pačią dieną pasiekti Salado ežerą, telkšantį 
prie pat vandenyno; tiesą sakant, jie buvo gerokai nuvargę, kai 
aštuntą valandą vakaro išvydo dvidešimties tuazų aukščio smė- 
lio kopas, kurios skyrė juos nuo putotos pakrantės. Netrukus jų 
ausis pasiekė jūros ūžesys. 

— Vandenynas! — sušuko Paganelis. 

— Taip, vandenynas! — atsakė Talkavas. 

Ir ėjikai, rodės, visai nusilpę, kone bėgte užbėgo ant kopų. 

Bet jau buvo naktis. Veltui žvilgsniai klaidžiojo tamsioje bc- 
ribėje ieškodami „Dunkano“: jo nebuvo matyti. 

— O vis dėlto jis čia yra, — sušuko Glenarvanas, - ir plaukio- 
ja laukdamas mūsų! 

— Rytoj jį pamatysime, —- atsakė Maknabsas. 

Tomas Ostinas šūktelėjo nematomą jachtą, bet atsakymo 
nesulaukė. Be to, vėjas buvo labai stiprus, o jūra audrota. I)c- 
besys slinko iš vakarų, ir putotų keterų purslai pasiekdavo net 
kopų viršūnes. Jei „Dunkanas“ ir buvo nurodytoje vietoje, bu- 
dįs jūrininkas negalėjo nieko išgirsti. Pakrantėje nebuvo jokio 
prieglobsčio: nei užtakio, nei įlankos, nei uosto. Net jokio įlin- 
kio. Buvo matyti tik toli į jūrą nusidriekusios smėlio seklumos, 
kurios laivams pavojingesnės negu rifai. Bangos nemėgsta se- 
klumų, ir jūra ten ypač šėlsta, o laivai, audros užnešti ant smė- 


lio kilimo, žūsta. 


„Dunkanas“, neradęs čia jokio prieglobsčio, tikriausiai 
plaukioja atokiau nuo šio pražūtingo kranto. Visada atsargus 
Džonas Menglas čia turėjo būti dar atsargesnis. Taip sampro- 
tavo Tomas Ostinas, tvirtindamas, kad „Dunkanas“ kreisuoja 
mažiausiai už kokių penkių mylių. 

Majoras kalbino savo nekantrųjį draugą susitaikyti su esama 
būkle. Tamsos išsklaidyti jie negali, tai kam dairytis po juodą 
horizontą ir varginti akis. 

Tai pasakęs, ėmėsi kopų užuovėjoje rengti stovyklą. Suvalgę 
maisto likučius, keleiviai majoro pavyzdžiu išsirausė gana pato- 
gias duobes ir, smėliu apsikasę iki smakro, kietai užmigo. 

Tik vienas Glenarvanas budėjo. Pūtė smarkus brizas, ir van- 
denynas dar nebuvo nurimęs po praūžusios audros. Šėlstančios 
bangos it perkūnas daužėsi seklumų papėdėje. Glenarvanas jau- 
dinosi žinodamas, kad „Dunkanas“ yra netoli. Jis negalėjo nė 
pagalvoti, kad „Dunkanas“ neatplaukė į sutartą vietą. Iš Talka- 
huano įlankos Glenarvanas iškeliavo spalio 14-ąją, o lapkričio 
12-ąją atvyko prie Atlanto vandenyno krantų. Taigi per trisde- 
šimt dienų, kurias jie praleido keliaudami per Čilę, Kordilje- 
ras, pampas, Argentinos lygumą, „Dunkanas“ turėjo apiplaukti 
Horno kyšulį ir atvykti prie kito kranto. Tokiam laivui kaip jis 
negalėjo būti jokių kliūčių; audra iš tiesų smarkiai šėlo didžiu- 
liame Atlanto vandenyno kovos lauke, bet jachta buvo geras 
laivas, o jos kapitonas — geras jūrininkas. Vadinasi, jei ji turėjo 
čia atplaukti, tai ir atplaukė. 

O vis dėlto šie samprotavimai nenuramino Glenarvano. Kai 
kyla kova tarp širdies ir proto, pastarasis retai kada nugali. Mal- 
kolmo pilies lordas jautė, kad kažkur tamsoje yra tie, kuriuos 
myli: brangioji Elena, Merė Grant, „Dunkano“ įgula. Jis klai- 
džiojo po tuščią pakrantę, kurią be atvangos skalavo bangos, 


nužerdamos fostoriniais purslais. Jis žiūrėjo, klausėsi. Kartais 
tardavosi matąs neaiškią švieselę. 
Aš neapsirinku, — kalbėjo jis sau, - matau „Dunkano“ ži- 

būrį. O, kodėl mano žvilgsnis negali perskrosti šių tamsybių! 

Tada jam dingtelėjo viena mintis. Paganelis sakėsi esąs nik- 
tulopas. Paganelis matydavo ir naktį. Jis nuėjo pažadinti Paga- 
nelio. 

Mokslininkas miegojo duobėje lyg kurmis urvelyje, kai sti- 
pri ranka ištraukė jį iš smėlio. 

— Kas čia? — sušuko jis. 

— Aš, Paganeli. 

— Kas jūs? 

— Glenarvanas. Eikime, man reikalingos jūsų akys. 

— Mano akys? — pakartojo Paganelis, smarkiai jas trindamasis. 

— Taip, jūsų akys, kad įžiūrėtumėt tokiame tamsyje mūsų 
„Dunkaną“. Na, eime! 

— Velnias griebtų tą niktalopiją! — tarė Paganelis, šiaip ar 
taip, džiaugdamasis, kad gali būti naudingas Glenarvanui. 

Ir rąžydamasis, mankštindamas sustirusius sąnarius, atsikėlė 
ir nusekė paskui savo draugą į pakrantę. 

Glenarvanas paprašė jį apžiūrėti tamsų jūros horizontą. Va- 
landėlę Paganelis atidžiai stebėjo. 

— Na, kaip? Nieko nepastebite? — paklausė Glenarvanas. 

— Nieko! Katė, ir ta toliau dviejų žingsnių nieko nematytų. 

— Ieškokite raudonos ar žalios šviesos, tai yra kairiojo ar dc- 
šiniojo borto šviesų. 

— Nematau nei žalios, nei raudonos šviesos! Viskas juoda! — 
atsakė Paganelis, kurio akys nenorom merkėsi. 

Ištisą pusvalandį jis mechaniškai sekiojo paskui savo nckan- 


trųjį draugą; jo galva čia nusvirdavo ant krūtinės, čia vėl staiga 


pakildavo. Jis nebeatsakinėjo ir nieko nekalbėjo. Glenarvanas 
pažvelgė į Paganelį. Paganelis miegojo vaikščiodamas. 

Tada Glenarvanas paėmė jį už rankos ir nežadindamas nu- 
vedė į jo duobutę, paguldė ir patogiai apkasė smėliu. 

Švintant visus prižadino šauksmas: 

— „Dunkanas“! „Dunkanas“! 

— Valio! Valio! - atsakė Glenarvanui jo draugai, kūliavirsčia 
bėgdami į pakrantę. 

Iš tikrųjų už kokių penkių mylių atviroje jūroje dreifavo 
jachta rūpestingai suvyniotomis žemutinėmis burėmis. Kamino 
dūmai nyko ryto ūkanose. Jūra smarkiai bangavo, ir tokio to- 
nažo laivas negalėjo be pavojaus priplaukti prie seklumų. 

Glenarvanas pro Paganelio žiūroną stebėjo „Dunkaną“. 
Turbūt Džonas Menglas nematė keleivių, nes nekeitė kurso. 

Bet tą akimirką Talkavas, prikimšęs parako į savo karabiną, 
iššovė jachtos kryptimi. 

Visi sukluso ir sužiuro. Iris kartus trinktelėjo indėno kara- 
binas, ir šūviai nuaidėjo kopose. 

Pagaliau nuo jachtos borto pakilo baltas dūmas. 

— Jie mus pamatė! — sušuko Glenarvanas. — Tai „Dunkano“ 
patranka. 

Po keleto sekundžių duslus trenksmas atsimušė į krantą. 
Netrukus „Dunkanas“, pakeitęs kursą ir padidinęs greitį, ėmė 
plaukti artyn. 

Tučtuojau Glenarvanas pro žiūroną pamatė, kaip nuo laivo 
atsiskyrė valtis. 

— Ledi Elena negalės atplaukti, — tarė Tomas Ostinas. — Jūra 
per daug nerami! 

— Nei Džonas Menglas, — atsakė Maknabsas, - jis negali pa- 
likti laivo. 

— Sesute! Sesute! — šaukė Robertas, tiesdamas rankas į smar- 
kiai supamą jachtą. 

— Ak, kad tik greičiau į laivą! - sušuko Glenarvanas. 

— Kantrybės, Edvardai. Po dviejų valandų ten būsite, — at- 
sakė majoras. 

Dvi valandos! Iš tiesų šešiairklė valtis negali greičiau suvaži- 
nčti į abu galus. 

Tada Glenarvanas priėjo prie Talkavo, kuris, susidėjęs ant 
krūtinės rankas, stovėjo šalia Taukos ir ramiai žiūrėjo į banguo- 
jantį vandenyną. 

Glenarvanas paėmė jį už rankos ir, rodydamas į jachtą, tarė: 

— Plaukiam! 

Indėnas lėtai papurtė galvą. 

— Plaukiam, bičiuli, — pakartojo Glenarvanas. 

— Ne, - švelniai atsakė Talkavas. — Čia Tauka, o ten pam- 
pos, — pridūrė jis, plačiai mostelėdamas į beribes lygumas. 

Glenarvanas gerai suprato, kad indėnas niekados nesutiks 
palikti prerijos, kur ilsisi jo tėvų kaulai. Jis žinojo, kad šie dy- 
kumų vaikai be galo prisirišę prie savo gimtojo krašto. Todėl 
paspaudė Talkavui ranką ir nesistengė jo perkalbėti. Nesistengė 
jo perkalbėti ir tada, kai indėnas, savotiškai šyptelėjęs, neėmė 
užmokesčio už savo triūsą, sakydamas: 

— Vardan draugystės. 

Susijaudinęs Glenarvanas negalėjo jam nieko atsakyti. Jis 
norėjo palikti indėnui bent kokį daiktą, kuris jam primintų 
draugus europiečius. Bet kas gi jam buvo likę? Ginklai, arkliai — 
viskas žuvo potvynio sumaištyje. Jo draugai taip pat nebuvo nė 
kiek turtingesni už jį. 

Jis nežinojo, kaip atsilyginti šauniajam vadovui, bet staiga 


jam dingtelėjo mintis. Jis išsiėmė iš piniginės brangų medalio- 


ną su nuostabiai gražiu portretu, Lorenso šedevru, ir padavė 
indėnui. 

— Mano žmona, — tarė jis. 

Talkavas susigraudinęs pažiūrėjo į portretą ir ištarė šiuos pa- 
prastus žodžius: 

— Gera ir graži! 

Paskui Robertas, Paganelis, majoras, Tomas Ostinas ir abu 
jūrininkai kuo nuoširdžiausiai atsisveikino su patagoniečiu. 
Šaunūs vyrai buvo susijaudinę, kad reikia skirtis su tokiu bai- 
mės nepažįstančiu ir atsidavusiu draugu. Talkavas juos visus 
spaudė prie savo plačios krūtinės. Paganelis padovanojo jam 
Pietų Amerikos žemėlapį, kurį indėnas susidomėjęs ėmėsi žiū- 
rinėti. Tai buvo brangiausias mokslininkui daiktas. O Robertas 
tegalėjo atsidėkoti glamonėmis; daug jų teko jo išgelbėtojui, 
nors ir Tauka nebuvo užmirštas. 

Tą akimirką prisiartino valtis; praslydusi siauru kanalu tarp 
dviejų seklumų, ji užėjo ant pakrantės smėlio. 

— Kaip mano žmona? - paklausė Glenarvanas. 

— O mano sesuo? — šaukė Robertas. 

— Ledi Elena ir mis Grant jūsų laukia laive, — atsakė vairi- 
ninkas. — Tačiau paskubėkime, sere, negalime gaišti nė valandė- 
lės, prasideda atoslūgis. 

Visi dar kartą apkabino indėną. Talkavas palydėjo draugus 
iki valties. Robertui lipant į laivelį, indėnas pakėlė jį ir švelniai 
pažvelgė jam į akis. 

— O dabar keliauk, — tarė jis, — tu vyras! 

— Sudie, bičiuli, sudie! — dar kartą tarė Glenarvanas. 

— Argi niekados nebepasimatysime? — sušuko Paganelis. 

— Ouien sabe?* — atsakė Talkavas, pakeldamas į dangų rankas. 


* Kas žino? (Aut. past.) 

Ouien sabe? — atsakė Talkavas. 


Tai buvo paskutiniai indėno žodžiai; juos nusinešė vėjas. 

Valtis atsiyrė ir, atoslūgio nešama, tolo į atvirą jūrą. Dar ilgai 
viršum putojančių bangų buvo matyti nejudąs indėno siluetas. 
Paskui didelis jo stotas sumažėjo ir dingo draugams iš akių. 

Po valandos Robertas pirmas užbėgo ant „Dunkano“ denio 
ir, jachtos įgulai džiaugsmingai šaukiant „valio!“, pakibo Merei 
Grant ant kaklo. 

Šitaip tiesiausia linija buvo pereita Pietų Amerika. Nei kal- 
nai, nei upės neprivertė keleivių pasukti iš tvirtai nusibrėžto 
kelio, ir, nors jiems neteko grumtis su piktos valios žmonėmis, 
gamtos gaivalai, ne sykį atsigręžę prieš juos, žiauriai bandė jų 


taurumą ir drąsą. 


ANTRA DALIS 


Pirmas skyrius 


SUGRĮŽIMAS Į JACHTĄ 


Pirmos akimirkos buvo kupinos susitikimo laimės. Glenar- 
vanas nenorėjo, kad ekspedicijos nesėkmė sudrumstų džiaugs- 
mą draugų širdyse. Todėl pirmi jo žodžiai buvo: 

— Pasitikėjimo, mielieji, pasitikėjimo! Kapitono Granto nėra 
su mumis, bet mes tikrai jį surasime. 

Šito užteko, kad „Dunkano“ keleivės atgautų viltį. 

Iš tikrųjų per tą laiką, kol valtis plaukė prie jachtos, ledi 
Elena ir Merė Grant išgyveno daugybę laukimo abejonių. Sto- 
vėdamos ant denio, jos stengėsi suskaičiuoti žmones valtyje. 
Merginą čia pagaudavo nusiminimas, čia, priešingai, jai rody- 
davosi, jog matanti Harį Grantą. Širdis smarkiai plakė, Merė 
negalėjo nė žodžio ištarti ir vos laikėsi ant kojų. Elena Glenar- 
van apkabino ją. Džonas Menglas, stovėdamas šalia jos, tylėjo; 
jūrininko akys, įgudusios atskirti tolimus daiktus, nematė ka- 
pitono Granto. 

— Jis ten, jis atplaukia! Mano tėtis! - šnibždėjo mergina. 

Bet valtis pamažėle artėjo, ir iliuzija pati savaime išsisklaidė. 
Keleiviai dar buvo daugiau kaip per šimtą sieksnių nuo jachtos, 


kai ne tik ledi Elena su Džonu Menglu, bet ir Merė Grant ašarų 


Ledi Elena ir Merė Grant išgyveno daugybę laukimo abejonių. 


pilnomis akimis suprato, kad jokios vilties nebegali būti. Tad 
(slenarvano paguodos žodžiai buvo ištarti kaip tik laiku. 

Kai susitikę visi išsibučiavo, Glenarvanas supažindino ledi 
leną, Merę Grant ir Džoną Menglą su svarbesniais ekspedi- 
vijos nuotykiais, pirmiausia, žinoma, su nauju dokumento aiš- 
kinimu, kurio autorius buvo įžvalgusis Žakas Paganelis. Be to, 
išpyrė Robertą, kuriuo Merė visai pagrįstai privalanti didžiuo- 
tis. Glenarvanas taip vaizdžiai nupiešė jo drąsą, pasiaukojimą, 
pavojus, į kuriuos buvo patekęs, jog berniukas nebūtų žinojęs, 
kur dingti, jei sesuo nebūtų jo priglaudusi savo glėbyje. 

— Neraudonuok, Robertai, — tarė Džonas Menglas. — Tu el- 
peisi kaip tikras kapitono Granto sūnus! 

Jis ištiesė rankas Merės broliui ir išbučiavo skruostus, dar 
drėgnus nuo merginos ašarų. 

Kaip buvo sutiktas majoras ir geografas, su kokia pagarba 
buvo minimas taurusis Talkavas, - kiekvienas numanys ir nesa- 
kius. Ledi Elena apgailestavo, kad negali paspausti rankos šau- 
niajam indėnui. Kai visi išliejo pirmus jausmus, Maknabsas nu- 
ėjo į savo kajutę ir ramia, tvirta ranka ėmė skustis. O Paganelis 
dūzgė, lekiojo nuo vieno prie kito tartum bitė, rinkdama šyps- 
nius ir pagyrimų medų. Jis norėjo išbučiuoti visą „Dunkano“ 
įgulą ir, tvirtindamas, kad ledi Elena ir Merė Grant sudarančios 
įgulos dalį, pradėjo nuo jų ir baigė misteriu Olbinetu. 

Virėjas, nežinodamas, kaip geriau padėkoti už tokį meilu- 
mą, pranešė, jog pusryčiai paduoti. 

— Pusryčiai? — sušuko Paganelis. 

— Taip, pone Paganeli, — atsakė Olbinetas. 

— Tikri pusryčiai, prie tikro kaip reikiant padengto stalo? 

— Žinoma, pone Paganeli. 

— Ir mums nebus patiekta nei džiovintos mėsos, nei kietų 


kiaušinių, nei stručių nugarinės? 


— O, pone! - sušuko Olbinetas, kurio menas buvo šitaip 
pažemintas. 

— Nenorėjau jūsų įžeisti, mielasis, — tarė šypsodamasis moks- 
lininkas. — Bet ištisą mėnesį toks buvo kasdienis mūsų maistas, 
ir valgėme ne prie stalo, o išsitiesę ant žemės, kartais net apsi- 
žergę medžio šaką. Taigi pusryčiai, apie kuriuos ką tik pranešė- 
te, matyt, man pasirodė svajonė, tikcija, chimera! 

— Na ką gi, eikime įsitikinti, jog tai tikrovė, pone Pagane- 
li, — tarė ledi Elena, vos susilaikydama iš juoko. 

— Štai mano ranka, — tarė galantiškasis geografas. 

— Ar bus kokių nurodymų „Dunkano“ įgulai? - paklausė 
Džonas Menglas. 

— Po pusryčių, brangusis Džonai, - atsakė Glenarvanas, - mes 
visi kartu apsvarstysime mūsų naujos ekspedicijos programą. 

Jachtos keleiviai ir jaunasis kapitonas nusileido į kajurkom- 
paniją. Vyriausiajam mechanikui buvo įsakyta palaikyti katiluo- 
se reikiamą garo slėgį, kad, davus ženklą, būtų galima plaukti 
tolyn. Tik ką nusiskutęs majoras ir paskubom persirengę kelei- 
viai susėdo prie stalo. 

Visi baisiausiai gyrė misterio Olbineto pusryčius. Pripaži- 
no, kad jie puikūs ir net iškilmingosios puotos pampose negali 
jiems prilygti. Paganelis kiekvieno valgio dėjosi pakartotinai, 
anot jo, vis per savo išsiblaškymą. 

Išgirdus šį nelemtą žodį, ledi Elenai kilo mintis paklausti, ar 
malonusis prancūzas dažnai kartodavo savo nuolatinę nuodė- 
mę. Majoras ir Glenarvanas šypsodamiesi susižvelgė. Paganelis 
ėmė iš visos širdies kvatoti ir prisiekė savo garbe, kad kelionė- 
je daugiau niekados nebus išsiblaškęs. Paskui labai žaismingai 
papasakojo apie savo nesėkmingą ispanų kalbos mokymąsi iš 


Kamoinso knygos. 


— Pagaliau nėr to blogo, kuris neišeitų į gera, — pridūrė jis 
baigdamas, — ir aš nesigailiu apsirikęs. 

— Kodėl, brangusis bičiuli? — paklausė majoras. 

— Todėl, kad išmokau ne tik ispaniškai, bet ir portugališkai. 
Vietoj vienos kalbos dabar moku dvi! 

— Garbės žodis, apie tai nepagalvojau, — atsakė Maknabsas. 

— Sveikinu jus, Paganeli, nuoširdžiai sveikinu! 

Visi ėmė ploti Paganeliui, kuris nė valandėlės nesiliovė 
kramtęs. Jis ir valgė, ir kalbėjo. Užtat nepastebėjo vienos smul- 
kmenos, kuri tuoj krito Glenarvanui į akis: Džonas Menglas 
itin domėjosi savo kaimyne Mere Grant. Ledi Elena nežymiai 
linktelėjo Glenarvanui, patvirtindama, kad „tikrai taip“. Gle- 
narvanas su simpatija pažvelgė į jaunuolius ir kreipėsi į Džoną 
Menglą, bet, žinoma, visai kitu klausimu. 

— O kaip jūsų kelionė pavyko, Džonai? — paklausė jis. 

— Puikiausiai, — atsakė kapitonas. — Tik aš turiu jums pra- 
nešti, kad mes grįžome ne per Magelano sąsiaurį. 

— Šit kaip? — sušuko Paganelis. - Jūs apiplaukėte Horno ky- 
šulį, o manęs ten nebuvo! 

— Jums belieka pasikarti! — tarė majoras. 

— Egoistas! Jūs man taip patariate, norėdamas įsigyti paka- 
ruoklio virvę! — atsikirto geografas. 

— Matote, brangusis Paganeli, — atsakė Glenarvanas, — jei 
nesi visur esantis, neįmanoma būti tuo pačiu metu keliose vie-. 
tose. Kadangi jūs keliavote per pampas, tai negalėjote plaukti 
aplink Horno kyšulį. 

— Ber vis tiek apgailestauju, — atsikirto mokslininkas. 

Jo daugiau neerzino pasitenkinę šiuo atsakymu. Tada Džo- 
nas Menglas papasakojo apie savo kelionę. Plaukdamas palei 


Amerikos pakrantes, jis apžiūrėjo visus vakarinius salynus, bet 


nerado jokio „Britanijos“ pėdsako. Ties Pilaro kyšuliu, prie pat 
įėjimo į Magelano sąsiaurį, dėl priešingo vėjo teko leistis į pie- 
tus. „Dunkanas“ praplaukė pro Desolasjono Žemę, pasiekė še- 
šiasdešimt septintą pietų platumos lygiagretę, aplenkė Horno 
kyšulį, paliko nuošaly Ugnies Žemę ir per Lemero sąsiaurį atsi- 
dūrė prie Patagonijos krantų. Ties Koriento kyšuliu juos sutiko 
baisūs vėjai, tie patys, kurie taip nirtulingai užpuolė keleivius 
per audrą pampose. Tačiau jachta puikiai juos atlaikė, ir Džo- 
nas Menglas tris dienas plaukiojo jūroje, kol išgirdo karabino 
šūvį, pranešantį jam apie taip nekantriai laukiamus keleivius. 
Kapitonas būtų prasilenkęs su tiesa, jei nebūtų pripažinęs, kad 
ledi Elena ir mis Grant buvo nuostabiai drąsios. Audra jų nė 
kiek neišgąsdino, o jos nerimavo tik dėl savo draugų, klaidžio- 
jančių po Argentinos lygumas. 

Šiais žodžiais Džonas Menglas baigė savo pasakojimą. Gle- 
narvanas pasveikino jį, o paskui kreipėsi į Merę Grant. 

— Brangioji Mere, — tarė jis, —- aš matau, kad kapitonas Džo- 
nas vertina jūsų dvasines savybes, ir esu laimingas, kad gerai 
jautėtės jo vadovaujamame laive! 

— Argi galėjo būti kitaip? — atsakė Merė, žvilgtelėjusi į ledi 
Eleną ir turbūt į jaunąjį kapitoną. 

— O, mano sesuo jus labai myli, kapitone Džonai, — šūkte- 
lėjo Robertas, — ir aš jus myliu! 

— Ir aš, mano brangusis vaikeli, — atsakė Džonas Menglas, 
kiek sutrikęs dėl Roberto žodžių, nuo kurių ir Merės Grant 
veidas švelniai nuraudo. 

Paskui, ėmęs kalbėti ne tokia opia tema, Džonas Menglas 
pridūrė: 

— Aš papasakojau, kaip mes plaukėme „Dunkanu'; gal da- 
bar jūs, misteri Glenarvanai, smulkiau papasakotumėt apie ke- 


lionę per Ameriką ir mūsų jaunojo didvyrio žygdarbius? 

Nieko malonesnio negalėjo būti ledi Elenai ir mis Merei. 
Todėl Glenarvanas pasiskubino patenkinti jų smalsumą. Jis 
nuosekliai papasakojo apie visą savo kelionę nuo vieno vande- 
nyno ligi kito: apie kopimą per Andų Kordiljeras, žemės drebė- 
jimą, Roberto dingimą, apie kondorą, kuris buvo jį pagrobęs, 
Talkavo šūvį, nuotykį su raudonaisiais vilkais, apie berniuko 
pasiaukojimą, seržantą Manuelį, apie medį, kuriame buvo pri- 
siglaudę per potvynį, apie žaibą, gaisrą, kaimanus, viesulą, apie 
naktį, praleistą Atlanto vandenyno pakrantėje, — tos įvairios 
smulkmenos, linksmos ir baisios, kėlė klausytojams čia džiaugs- 
mą, čia siaubą. Ne sykį, užsiminus apie Robertą, sesuo ir ledi 
Elena tuoj šokdavo jo glamonėti. Joks berniukas nebuvo taip 
myluojamas, ir dar tokių džiūgaujančių draugų! 

Edvardas Glenarvanas, baigęs savo pasakojimą, pridūrė: 

— O dabar, mielieji, pagalvokime apie dabartį. Kas buvo — 
pražuvo, o ateitis priklauso mums. Pakalbėkime apie Harį 
Grantą. 

Pusryčiai buvo baigti. Keleiviai perėjo į ledi Elenos svetainę. 
Jie susėdo aplink stalą, nuklotą žemėlapiais, planais, ir pokalbis 
tučtuojau vėl prasidėjo. 

— Brangioji Elena, — tarė lordas Glenarvanas, — lipdamas į 
jachtą, aš jums pranešiau, kad, nors ir negrįžo su mumis „Brita- 
nijos“ jūrininkai, mes labiau negu bet kada tikimės juos surasti. 
Šis įsitikinimas, arba, teisingiau sakant, tvirtas tikėjimas, yra 
mūsų žygio per Ameriką išdava; laivas sudužo ne prie Ramiojo 
ir ne prie Atlanto vandenyno krantų. Iš to seka, kad mes klai- 
dingai aiškinome dokumentą, manydami, kad tai atsitiko prie 
Patagonijos. Visa laimė, kad mūsų bičiulis Paganelis, staigaus 
įkvėpimo pagautas, atskleidė apsirikimą. Jis įrodė, kad ėjome 


klaidingu keliu, ir taip išaiškino dokumentą, jog dvejoti mums 


visai nebėra ko. Aš kalbu apie prancūzišką dokumentą ir pa- 
prašysiu Paganelį čia pat jį išnagrinėti, kad niekam neliktų nė 
mažiausios abejonės. 

Mokslininko ilgai prašyti nereikėjo. Jis labai įtikinamai 
samprotavo apie žodelius gonie ir žndi; teigė, kad austral reiškia 
„Australija“; įrodė, kad kapitono Granto laivas, plaukęs iš Peru 
atgal į Europą ir ištiktas avarijos, galėjo būti Ramiojo vandeny- 
no pietinių srovių atneštas iki Australijos krantų. Net Džonas 
Menglas, kuris panašiais atvejais būdavo sunkiai įtikinamas tei- 
sėjas, nepasiduodąs vaizduotės polėkiams, visiškai pritarė vyku- 
siems geografo spėliojimams ir išmintingoms išvadoms. 

Paganeliui baigus, Glenarvanas pasakė, kad „Dunkanas“ 
nedelsdamas plauks į Australiją. 

Bet majoras pasakė norįs pareikšti vieną pastabą, kol Gle- 
narvanas dar nedavė įsakymo pasukti į rytus. 

— Kalbėkite, Maknabsai, — atsiliepė Glenarvanas. 

— Aš visiškai neketinu, — pradėjo majoras, — susilpninti savo 
bičiulio Paganelio argumentų ir juo labiau neturiu noro jų su- 
griauti. Aš pats juos laikau rimtais, išmintingais, vertais mūsų 
dėmesio, ir jie tikrai privalo tapti mūsų būsimų ieškojimų pa- 
grindu. Bet pageidaučiau, kad jie būtų pripažinti neginčijamais 
tik tada, kai išlaikys paskutinį egzaminą. 

Niekas nežinojo, kur kreipia apdairusis Maknabsas, ir visi 
kažkaip sunerimę klausėsi jo žodžių. 

— Kalbėkite toliau, majore, — tarė Paganelis. - Aš mielai at- 
sakysiu į visus jūsų klausimus. 

— Matot, — tarė majoras, — kai prieš penkis mėnesius Klai- 
do įlankoje išstudijavome tuos tris dokumentus, jų aiškinimas 
mums atrodė visiškai teisingas. Laivo sudužimo vieta galėjo 
būti tik prie Patagonijos krantų, o ne kur kitur. Tuo nė neabe- 


jojome. 

— Visiškai teisinga mintis, — atsiliepė Glenarvanas. 

— Kai Paganelis per išsiblaškymą atsidūrė mūsų laive ir jam 
parodėme dokumentus, jis neprieštaraudamas parėmė mūsų 
ketinimą ieškoti Amerikos pakrantėse. 

— Taip, — atsakė geografas. 

— Ir vis dėlto apsirikome, — tarė majoras. 

— Apsirikome, — pakartojo Paganelis. - Apsirikti gali kie- 
kvienas, Maknabsai, bet nepripažinti savo klaidos gali tik be- 
protis. 

— Palaukite, Paganeli, — atsakė majoras, — nesikarščiuokite. 
Aš visiškai nenoriu pasakyti, kad mes ir toliau ieškotume Ame- 
rikoje. 

— Tad ko gi jums reikia? — paklausė Glenarvanas. 

— Daugiau nieko, tik kad pripažintumėt, jog Australija da- 
bar mums atrodo vienintelė tikra vieta, kur galėjo sudužti „Bri- 
tanija“, kaip anksčiau neginčijamai atrodė Amerika. 

— Mielai pripažįstame, — atsakė Paganelis. 

— Įsidėsiu tai į galvą, - kalbėjo toliau majoras. — Ta pačia 
proga perspėju nesusivilioti tuo vadinamu aiškumu. Kas žino, 
o jei po Australijos koks nors kitas kraštas sukels mums šitokį 
įsitikinimą, jei, tiems naujiems ieškojimams nepavykus, pasiro- 
dys, kad „neginčijamai“ turime ieškoti kitur? 

Glenarvanas ir Paganelis susižvelgė. Teisingos majoro pasta- 
bos stulbino juos. 

— Taigi pageidaučiau, — kalbėjo toliau majoras, — kad, prieš 
išplaukdami į Australiją, paskutinį kartą gerai viską patikrintu- 
me. Štai dokumentai ir žemėlapiai. Paeiliui išnagrinėkime visus 
punktus, kuriuos kerta trisdešimt septinta lygiagretė, ir pažiū- 
rėkime, ar neatsiras koks kitas kraštas, kuris atitiktų dokumen- 


to nurodymus. 

— Nėra nieko lengvesnio, ir tai ilgai neužtruks, — atsakė Pa- 
ganelis, — nes, mūsų laimė, šioje geografinėje platumoje žemių 
ne per daugiausia. 

— Pažiūrėkim, — tarė majoras, išskleisdamas anglišką žemė- 
lapį, nubraižytą pagal Merkatoriaus* projekciją ir teikiantį viso 
Žemės rutulio vaizdą plokštumoje. 

Žemėlapis buvo padėtas priešais ledi Eleną, ir visi susispietė 
taip, kad galėtų matyti, ką rodys Paganelis. 

— Kaip jums jau esu sakęs, — tarė geografas, — trisdešimt 
septinta lygiagretė, perkirtusi Pietų Ameriką, eina per Tristano 
da Kunijos salas. Aš tvirtinu, kad dokumente apie jas nė vienu 
žodžiu neužsimenama. 

Kruopščiai išnagrinėjus dokumentus, reikėjo pripažinti, 
kad Paganelis sako tiesą. Tristano da Kunijos salos buvo vienu 
balsu atmestos. 

— Žiūrėkime toliau, — tarė geografas. — Išplaukę iš Atlanto 
vandenyno, atsiduriame dviem laipsniais žemiau Gerosios Vil- 
ties kyšulio ir pasiekiame Indijos vandenyną. Mūsų kelyje pasi- 
taiko tik Amsterdamo salynas. Išnagrinėkime jį taip pat kaip ir 
Tristano da Kunijos salas. 

Visapusiškai patikrinę, Amsterdamo salyną irgi atmetė. Nė 
vieno žodžio ar jo dalelytės apie šį Indijos vandenyno salyną 
nebuvo nei prancūziškame, nei vokiškame, nei angliškame do- 
kumente. 

— Dabar arplaukiame į Australiją, — toliau kalbėjo Paga- 


nelis. — Trisdešimt septinta lygiagretė šiame žemyne eina nuo 


* Merkatorius Gerhardas (1512-1594) - flamandų kartografas. Sukūrė nau- 
jus matematiškai pagrįstus žemėlapių sudarymo principus, keletą kartogra- 
finių projekcijų; viena jo projekcijų (lygiakampė cilindrinė) vartojama lig 


šiol. (Aut. past.) 

Kernuilio kyšulio iki Tufoldo įlankos. Ir be tekstų sutiksite su 
manimi, kad angliškas žodelis s:72 ir prancūziškas ausžral reiškia 
„Australija“. Tai pakankamai aišku, ir man nėra ko primygtinai 
įrodinėti. 

Visi sutiko su Paganelio išvada. 

— Toliau, — tarė majoras. 

— Toliau kelionė lengva, - atsakė geografas, — iš Iufoldo 
įlankos sąsiauriu, kuris skalauja rytinius Australijos krantus, pa- 
sieksime Naująją Zelandiją. Prieš tai jums priminsiu, kad pran- 
cūziško dokumento žodis contin reiškia continent - žemynas. 
Tai neginčijama. Kapitonas Grantas negalėjo rasti prieglobsčio 
Naujojoje Zelandijoje, nes ji tik sala. Vis dėlto nagrinėkite, ly- 
ginkite, kaitaliokite žodžius, kad įsitikintumėte, nors tai neįma- 
noma, ar jie gali turėti ką nors bendra su tuo kraštu. 

— Jokiu būdu, - atsakė Džonas Menglas, valandėlę tyrinėjęs 
dokumentus ir žemėlapį. 

— Ne, - atsiliepė Paganelio klausytojai ir net majoras, — apie 
Naująją Zelandiją negali būti nė kalbos. 

— Dabar, - kalbėjo toliau geografas, - begaliniame plote, ku- 
ris skiria šią didžiulę salą nuo Amerikos krantų, trisdešimt sep- 
tinta lygiagretė kerta tik vieną negyvenamą ir nederlingą salą. 

— Kaip ji vadinasi? — paklausė majoras. 

— Dirstelėkite į žemėlapį. Tai Marijos Teresės sala, bet šio 
vardo neužtinku nė viename iš trijų dokumentų. 

— Tiesa, — atsakė Glenarvanas. 

— Taigi, mielieji, patys spręskite, ar visi galimumai, — jei ne- 
norite teigti, jog tai tikras dalykas, — nebyloja Australijos žemy- 
no naudai? 

— Žinoma, byloja, — vienu balsu atsakė keleiviai ir „Dunka- 


[d4 . 
no“ kapitonas. 


— Džonai, — tarė Glenarvanas, — ar pakankamai turite mais- 
to ir anglių? 

— Taip, sere, apsirūpinau atsargomis Talkahuane, be to, la- 
bai lengvai galėsime jas papildyti Keiptaune. 

— Na, tai plaukiame... 

— Dar viena pastaba, — tarė majoras, pertraukdamas draugą. 

— Klausome, Maknabsai. 

— Kad ir kaip būtume tikri, jog Australijoje mūsų laukia 
pasisekimas, tačiau būtų ne pro šalį kelioms dienoms sustoti 
Tristano da Kunijos ir Amsterdamo salose. Jos pakeliui, ir mes 
nė kiek nesugaišime. Sužinosime, ar ten nėra „Britanijos“ ka- 
tastrofos žymių. 

— O nepatiklusis majore, — sušuko Paganelis, - ką jūs sakote! 

— Aš šitaip kalbu tik dėl to, kad mums netektų grįžti atgal, 
jei kartais Australija nepateisintų mūsų lūkesčių. 

— Atsargumas gėdos nedaro, — atsakė Glenarvanas. 

— Aš taip pat neatkalbinėsiu jūsų atsisakyti to atsargumo, — 
įsiterpė Paganelis. — Priešingai. 

— Vadinasi, Džonai, — tarė Glenarvanas, - plaukite į Trista- 
no da Kunijos salą. 

— Klausau, sere, — atsakė kapitonas ir užlipo ant denio, o 
Robertas ir Merė Grant labai karštai padėkojo misteriui Gle- 
narvanui. 

Netrukus „Dunkanas“ nutolo nuo Amerikos krantų ir, foršte- 


veniu skrosdamas Atlanto vandenyno bangas, nuplaukė į rytus. 

Antras skyrius 


TRISTANO DA KUNIJOS SALOS 


Jei jachta būtų plaukusi palei pusiaują, tai šimtas devynias- 
dešimt šeši laipsniai nuo Australijos iki Amerikos, arba, teisin- 
giau tariant, nuo Bernuilio kyšulio iki Koriento kyšulio, atitiktų 
vienuolika tūkstančių septynis šimtus šešiasdešimt geografinių 
mylių. Bet Žemė apvali, ir šimtas devyniasdešimt šeši laipsniai, 
vykstant trisdešimt septinta lygiagrete, sudaro tik devynis tūks- 
tančius keturis šimtus aštuoniasdešimt mylių. Nuo Amerikos 
kranto iki Tristano da Kunijos - du tūkstančiai šimtas mylių; 
jei rytų vėjai neprivers sulėtinti greičio, Džonas Menglas tikė- 
josi pasiekti salas per dešimt dienų. Kol kas jis turėjo būti pa- 
tenkintas: vakarop brizas aptilo, pakeitė kryptį, ir „Dunkanas“ 
ramioje jūroje galėjo parodyti visas gerąsias savybes. 

Tą pačią dieną keleiviams prasidėjo įprastas laivo gyvenimas. 
Dalis keleivių, rodės, nebuvo palikę laivo visą mėnesį. Vietoj 
Ramiojo vandenyno tyvuliavo Atlantas, o bangos visur pana- 
šios, gal kiek skiriasi atspalviu. Gamtos stichijos, taip žiauriai 
bandžiusios keleivius, dabar susitelkė jiems padėti. Vandenynas 
buvo ramus, pūtė geras vėjas, ir burės lengvino darbą nepa- 
vargstančiam, katiluose uždarytam garui. 

Kelionė buvo greita, be nuotykių ar kokių atsitikimų. Ku- 
pini pasitikėjimo, visi laukė pasirodant Australijos krantų. Ga- 
limybė virto įsitikinimu. Apie kapitoną Grantą kalbėjo taip, 
tartum jachta būtų plaukusi jo paimti tiksliai nurodytame u0s- 
te. Jam jau buvo paskirta kajutė, o jo jūrininkams — pataisyti 
gultai. Merė Grant pati savo rankomis ją sutvarkė ir išpuošė. 
Kajutę — ji buvo greta pagarsėjusios kajutės Nr. G, Žako Paga- 
nelio užsisakytos „Škotijos“ laive, — užleido misteris Olbinetas, 


kuris persikėlė pas žmoną. 

Geografas beveik ištisas dienas sėdėjo užsidaręs kajutėje. 
Nuo ryto iki vakaro jis rašė veikalą „Nuostabūs geografo įspū- 
džiai Argentinos pampose“. Galėjai girdėti, kaip jis susijaudi- 
nusiu balsu deklamuoja grakščius periodus, prieš parikėdamas 
juos baltiems užrašų knygelės puslapiams; ne sykį, sulaužęs išti- 
kimybę Klėjai, istorijos mūzai, įkarščio pagautas, šaukėsi dieviš- 
kosios Kaliopės, kuri įkvepia didžiuosius epinius kūrinius. 

Beje, Paganelis visiškai neslėpė, kad skaisčiosios Apolono 
dukros dėl jo mielai palieka Parnaso ar Helikono viršūnes. Ledi 
Elena jį nuoširdžiai girdavo. 

Majoras irgi sveikindavo mitologinių būtybių lankymąsi. 

— Tik, brangusis Paganeli, — pridurdavo jis, - ypač saugoki- 
tės išsiblaškymo, o jei kartais jums šautų į galvą mintis mokytis 
australų kalbos, nesimokykite iš kinų gramatikos! 

Taigi laive viskas vyko kuo puikiausiai. Glenarvanas su 
žmona susidomėję stebėjo Džoną Menglą ir Merę Grant. Bet 
jie neturėjo ko prikišti jaunuoliams, o kadangi pars Džonas ty- 
lėjo, tai geriau buvo šio klausimo neliesti. 

— Ką pagalvos kapitonas Grantas? — tarė vieną dieną Gle- 
narvanas žmonai. 

— Jis pagalvos, kad Džonas yra vertas Merės, brangusis 
Edvardai, ir neapsiriks. 

Jachta greitai artėjo prie tikslo. Lapkričio 16-ąją, praslinkus 
penkioms dienoms po to, kai iš akių dingo Koriento kyšulys, 
pakilo smarkūs vakarų vėjai, itin palankūs laivams, plaukian- 
tiems aplink Afriką, kur paprastai pučia pietryčių vėjas. „Dun- 
kanas“ išskleidė foką, bizanį, marselį, bramselį, liselius, stakse- 
lius ir kairiuoju halsu nuostabiai greitai lėkė pirmyn. Vargu ar 
sraigtas užgriebdavo skriejančias bangas, kurias raižė foršteve- 
nis; „Dunkanas“, rodės, lenktyniavo su kitomis jachtomis Ka- 
rališkajame Temzės jachtklube. 

Kitą rytą keleiviai išvydo, kad vandenynas nuklotas milži- 
niškais vandens augalais; jis buvo panašus į didelį žolių prižėlusį 
tvenkinį. Galėjai pamanyti, kad tai Sargasų jūra, prinešta šiekš- 
tų ir augmenų iš gretimų žemynų. Pirmas į tai jūrininkų dė- 
mesį atkreipė mokslininkas Moris. „Dunkanas“, rodės, šliaužte 
šliaužė išsidriekusia pieva, kurią Paganelis labai vykusiai palygi- 
no su pampomis; tai gerokai lėtino greitį. 

Kitą dieną, auštant, budįs jūrininkas šūktelėjo: 

— Žemė! 

— Kuria kryptimi? — paklausė Tomas Ostinas, einąs sargybą. 

— Pavėjui nuo mūsų, — atsakė jūrininkas. 

Išgirdę tą visad jaudinančią žinią, tuojau ant denio pasipy- 
lė keleiviai. Netrukus iš kajutės kyštelėjo žiūronas, ir pasirodė 
Žakas Paganelis. 

Mokslininkas nutaikė savo instrumentą nurodyta kryptimi, 
bet nepamatė nieko, kas bent kiek būtų panašu į žemę. 

— Pažiūrėkite į debesis, — patarė jam Džonas Menglas. 

— Iš tiesų ten lyg ir koks smaigalys, vos vos įžiūrimas. 

— Tai Tristano da Kunijos sala, - tarė Džonas Menglas. 

— Vadinasi, jei tik mano atmintis neklysta, esame nuo jos 
per aštuoniasdešimt mylių, nes Tristano viršukalnė — septynių 
tūkstančių pėdų aukščio ir matoma iš tokio atstumo. 

— Teisingai, — atsakė Džonas. 

Po keleto valandų horizonte puikiai galėjai įžiūrėti labai 
aukštų ir skardingų salų grupę. Kūginės Tristano viršūnės silu- 
etas ryškėjo tekančios saulės spindulių nutviekstame danguje. 
Netrukus iš uolų masyvo ties trikampio viršūne, palinkusia į 
šiaurės rytus, išsiskyrė didžioji sala. 

Tristano da Kunijos sala yra 37*8' pietų platumos ir 10744 
vakarų ilgumos nuo Grinvičo dienovidinio. Aštuoniolika my- 


lių į pietvakarius nuo jos Neprieinamoji sala ir dešimt mylių 

į pietryčius Lakštingalų sala papildo mažą vienišą salyną šioje 
Atlanto vandenyno dalyje. Apie vidurdienį keleiviai pastebėjo 
dvi pagrindines gaires, padedančias jūreiviams susivokti, būtent 
kampinę Neprieinamosios salos uolą, labai panašią į burinį lai- 
vą, ir Lakštingalų salos šiauriniame pakraštyje dvi saleles, pri- 
menančias sugriautą tvirtovę. Apie trečią valandą „Dunkanas“ 
įplaukė į Tristano da Kunijos salos Falmuto užtakį, kurį nuo 
vakarų vėjų saugoja Helpo, arba Gerosios Pagalbos, viršūnė. 

Užtakyje plūduriavo, išmetusios inkarus, kelios valtys, gau- 
dančios ruonius ir kitus jūrų gyvūnus, kurių čia yra visokiausių 
rūšių. 

Džonas Menglas stengėsi surasti tinkamą vietą inkarui iš- 
mesti, nes atviroje prieplaukoje ypač pavojingi šiaurės vakarų ir 
šiaurės vėjai. 1829 metais čia paskendo anglų brigas „Džulija“ 
su visa komanda ir kroviniu. „Dunkanas“ prisiartino prie kran- 
to per pusę mylios ir išmetė inkarą dvidešimties sieksnių gylyje 
į uolėtą dugną. Netrukus keleivės ir keleiviai sulipo į didelę 
valtį ir pasiekė krantą, apneštą juodu smulkiu smėliu — sudūlė- 
jusių uolienų dulkelytėmis. 

Tristano da Kunijos salų sostinė — kaimas užtakio gale, ant 
šniokščiančio upelio kranto. Namai, gana švarūs, viso labo apie 
penkiasdešimt, sustatyti geometriškai taisyklingai, matyt, pagal 
naujausią anglų architektūros stilių. Už šio miniatiūrinio mies- 
telio traukėsi kokių tūkstančio penkių šimtų hektarų lyguma, 
apsupta didžiulio sustingusios lavos pylimo; viršum jo dunkso- 
jo septynių tūkstančių pėdų kūginė kalno viršūnė. 

Lordas Glenarvanas tučtuojau nuvyko pas šios anglų ko- 
lonijos gubernatorių ir pasiteiravo apie Harį Grantą ir „Brita- 
niją“. Tačiau šie vardai gubernatoriui buvo visiškai nežinomi. 


Tristano da Kunijos salynas yra nuošaly nuo laivų kelio, todėl 

Tristano da Kunijos sala 


čia retai kas atplaukia. Po garsiosios „Blendon Holo“ katastro- 
fos 1821 metais prie Neprieinamosios salos uolų tik du laivai 
sudužo netoli didžiosios salos: „Primogė“ 1845 metais ir tris- 
tiebis Amerikos laivas „Filadelfija“ 1857 metais. Tik šias tris 
katastrofas mini vietinė statistika. 

Glenarvanas nė nesitikėjo sužinoti tikslesnių žinių; kreipėsi 
į salos gubernatorių tik dėl sąžinės ramumo. Tais pačiais sume- 
timais ir valtis pasiuntė apiplaukti salą, aplink kurią tebuvo vos 
septyniolika mylių. Nei Londonas, nei Paryžius joje neišsitektų, 
nors ji ir triskart būtų didesnė. 

Valtims išplaukus žvalgyti, „Dunkano“ keleiviai pavaikšti- 
nėjo po miestelį ir apylinkės kalvas. Tristano da Kunijos saloje 
gyveno apie šimtą septyniasdešimt gyventojų. Daugiausia anglų 
ir amerikiečių, vedusių negres ar Kapo provincijos hotentotes, 
už kurias bjauresnių moterų turbūt nėra pasaulyje. Šių mišrių 
šeimų vaikai yra kažkoks labai šlykštus saksų sausumo ir negrų 
juodumo junginys. 

Keleiviai, laimingi, kad po jų kojomis kieta žemė, vaikšti- 
nėjo pakrante, kuri susisiekia su didžiule lyguma — vieninteliu 
dirbamos žemės plotu šioje saloje. Visur kitur pakraščiais stūk- 
sojo statūs ir pliki sustingusios lavos uolynai. Ten gyvena šimtai 
tūkstančių didžiulių albatrosų ir kvailų pingvinų. 

Keleiviai, apžiūrėję vulkaninės kilmės uolynus, vėl nusileido 
į lygumą; ten čiurleno daugybė sraunių šaltinių, niekad neiš- 
džiūstančių dėl amžino sniego, kuris dengia kūginę kalno vir- 
šūnę; žemė margavo žaliuojančiais krūmais, kur žvirblių buvo 
matyti beveik tiek pat kiek ir žiedų. Iš žaliuojančios lygumos 
išsiskyrė tik dvidešimties pėdų aukščio filikinių šeimos medis 
ir tusė — milžiniškas augalas sumedėjusiu stiebu. Šiaip salos au- 


gmenija, nors ir negausi, buvo vešli: vijoklinės acenos su aitrio- 


mis sėklomis, tvirti lomarijai susivijusiomis skaidulomis, vienas 
kitas daugiametis krūminis augalas, ancerinai, skleidžią svaigų 
balzamo kvapą, samanos, laukiniai salierai ir paparčiai, — tai ir 
buvo visa, kad ir nelabai gausi, bet užtat vešli salos augmenija. 
Jautėsi, jog amžinas pavasaris viešpatauja šioje palaimintoje sa- 
loje. Paganelis su užsidegimu tvirtino, kad tai ir yra Fenelono 
apdainuota garsioji Ogigijos sala. Jis pasiūlė ledi Glenarvan su- 
siieškoti grotą ir užimti maloniosios Kalipsės vietą, o pats teno- 
rėtų būti viena iš jai tarnaujančių nimtų. 

Taip kalbėdamiesi ir gėrėdamiesi, keleiviai sugrįžo į jachtą 
jau sutemus; kaimo apylinkėse ganėsi jaučių ir avių kaimenės; 
vešlūs kviečių ir kukurūzų laukai, daržai, apsodinti daržovėmis, 
kurios čia atvežtos prieš keturiasdešimt metų, traukėsi iki pat 
sostinės gatvių. 

Tuo pačiu metu, kai Glenarvanas grįžo į jachtą, parplaukė ir 
„Dunkano“ valtys. Jos apiplaukė salą per keletą valandų ir neap- 
tiko jokio „Britanijos“ pėdsako. Taigi Tristano da Kunijos salos 
buvo galutinai išbrauktos iš ekspedicijos ieškojimų programos. 

Dabar „Dunkanas“ galėjo plaukti toliau į rytus. Jis neišvyko 
tą patį vakarą tik dėl to, kad Glenarvanas leido įgulai pame- 
džioti ruonių, dar vadinamų jūros veršiais, liūtais, drambliais, 
kurių Falmuto užtakyje knibždėte knibžda. Seniau čia laisvai 
nardė banginiai, bet žvejai juos gaudydami beveik išnaikino. 
Amtibijų, priešingai, buvo pulkai. Jachtos įgula nutarė medžioti 
visą naktį, o kitą dieną išdaryti ruonius ir apsirūpinti didelėmis 
riebalų atsargomis. Todėl „Dunkano“ išvykimas buvo atidėtas 
dar vienai dienai, iki lapkričio dvidešimtosios. 

Per vakarienę Paganelis papasakojo apie Tristano da Kunijos 
salas keletą klausytojus sudominusių smulkmenų. Jie sužinojo, 


kad salos, 1506 metais atrastos portugalo Tristano da Kunijos, 


vieno Albukerko bendražygių, visą šimtmetį buvusios neištir- 
tos. Jos visiškai pagrįstai buvo laikomos audrų buveinėmis ir 
turėjo ne ką geresnį vardą kaip Bermudų salos. Todėl laivai jų 
vengdavo ir čia sustodavo nebent atblokšti Atlanto vandenyno 
uraganų. 

1697 metais čionai atplaukė trys Indijos bendrovei priklau- 
santys olandų laivai ir nustatė salos koordinates. 1700 metais 
jas patikslino didysis astronomas Halis. 1712-1767 metais su 
salomis susipažino keli prancūzų jūrininkai, tarp jų minimas 
La Perūzas, kuris buvo gavęs nurodymą čia užsukti per savo 
garsiąją 1785 metų kelionę. 

Šios salos, taip retai lankomos, buvo negyvenamos, kol 1811 
metais amerikietis Džonatanas Lambertas sugalvojo jas koloni- 
zuoti. Jis atvyko čia su dviem draugais sausio mėnesį ir drąsiai 
ėmėsi pirmųjų kolonistų darbų. Gerosios Vilties kyšulio guber- 
natorius anglas, sužinojęs, kad jiems gerai sekasi, pasiūlė Anglijos 
protektoratą. Džonatanas sutiko ir viršum savo namelio iškėlė 
Britanijos vėliavą. Jis, rodės, taikiai valdė žmones — seną italą ir 
portugalą mulatą, — bet vieną dieną, tirdamas savo „imperijos“ 
pakraščius, paskendo ar buvo paskandintas, — tikrai nežinoma. 
Atėjo 1816 metai. Napoleonas buvo kalinamas Šv. Elenos saloje; 
kad būtų galima geriau jį prižiūrėti, Anglija įkurdino vieną įgulą 
Dangun Žengimo, o kitą — Tristano da Kunijos saloje. Tristano 
da Kunijos salos įgulą sudarė artileristų kuopa iš Keiptauno ir 
hotentotų būrys. Jis ten pasiliko iki 1821 metų, iki Šv. Elenos 
salos kalinio mirties; paskui buvo grąžintas į Keiptauną. 

— Tik vienas europietis, - pridūrė Paganelis, - kapralas 
škotas... 

— A, škotas! — prabilo majoras, kurį tėvynainiai visada ypač 


domino. 


— Pavarde Viljamas Glasas, - atsakė Paganelis, — pasiliko 
saloje su žmona ir dviem hotentorais. Netrukus prie škoto pri- 
sidėjo du anglai: vienas jūrininkas, kitas Temzės žvejys, Argen- 
tinos armijos eksdragūnas; pagaliau 1821 metais saloje rado 
prieglobstį -<sudužusio „Blendon Holo“ laivo jūreivis su jauna 
žmona. Taigi 1821 metais saloje buvo šeši vyrai ir dvi moterys. 
1829 metais - jau septyni vyrai, šešios moterys ir keturiolika 
vaikų. 1835 metais gyventojų skaičius padidėjo iki keturiasde- 
šimties, o dabar net trigubai. 

— Taip kuriasi tautos, — tarė Glenarvanas. 

— Tristano da Kunijos salų istorijai papildyti pridursiu, kad 
šios salos, kaip ir Chuano Fernando salos, man atrodo, vertos 
vadintis robinzonų salomis. Chuano Fernando salose vienas po 
kito buvo palikti du jūrininkai, o Tristano da Kunijos salose 
toks pat likimas ištiko du mokslininkus. 1793 metais vienas 
mano tėvynainis, botanikas Obertas Diupeti Tuaras, susivilio- 
jęs herbariumo rinkimu, pasiklydo ir surado savo laivą tik tą 
akimirką, kai kapitonas jau davė įsakymą pakelti inkarą. 1824 
metais vienas jūsų tėvynainis, brangusis Glenarvanai, gabus pie- 
šėjas Augustas Irlis, buvo paliktas ten aštuoniems mėnesiams. 
Laivo kapitonas, užmiršęs į krantą išlipusį piešėją, išvyko be jo 
į Gerosios Vilties kyšulį. 

— Iš tikrųjų išsiblaškęs kapitonas, — tarė majoras. — Gal jūsų 
giminaitis, Paganeli? 

— Ne, majore, bet, šiaip ar taip, vertas tos garbės! — atsakė 
geografas ir užbaigė pokalbį. 

„Dunkano“ įgula sėkmingai medžiojo visą naktį; buvo nu- 
kauta apie penkiasdešimt didelių ruonių. Leidęs medžioklę, 
Glenarvanas negalėjo uždrausti pasinaudoti laimikiu. Todėl ry- 


tojaus dieną jūreiviai lupo šiems pelningiems gyvuliams odas, 


lydė taukus. O keleiviai, žinoma, susirengė dar vieną ekskursiją 
į salą. Glenarvanas ir majoras pasiėmė šautuvus, norėdami pa- 
medžioti salos paukščių. Vaikštinėdami keleiviai pasiekė kalno 
papėdę, kur žemė buvo nusėta uolų nuolaužomis, gargažėmis, 
juodais iškorijusiais lavos gabalais ir kitais ugnikalnio išsiverži- 
mo padariniais. Buvo neįmanoma apsirikti dėl milžiniško kū- 
gio kilmės, ir anglų kapitonas Karmaikelis teisingai priskyrė jį 
prie užgesusių ugnikalnių. 

Medžiotojai pastebėjo būrelį šernų. Vienas jų krito nuo 
majoro kulkos. Glenarvanas pasitenkino nušovęs keletą pore- 
lių juodųjų kurapkų, iš jų laivo virėjas turėjo pagaminti puikų 
kepsnį. Aukštai ant plokščiakalnių buvo matyti daugybė ožkų. 
O laukinių kačių, išdidžių, drąsių ir stiprių, kurių net šunys 
bijo, čia buvo devynios galybės. 

Aštuntą valandą visi grįžo į laivą, o naktį „Dunkanas“ pali- 
ko Tristano da Kunijos salą, kad daugiau į ją nesugrįžtų. 


Trečias skyrius 


AMSTERDAMO SALA 


Džonas Menglas buvo ketinęs apsirūpinti anglimis Gerosios 
Vilties kyšulyje. Taigi dėl to turėjo kiek nutolti nuo trisdešimt 
septintos lygiagretės ir pasukti du laipsnius į šiaurę. Pasatų zona 
liko įpiečiau, „Dunkaną“ nešė palankūs, stiprūs vakarų vėjai. 
Greičiau negu per šešias dienas jis nuplaukė tūkstantį tris šim- 
tus mylių, kurios skiria Tristano da Kunijos salas nuo Pietų Af- 
rikos. Lapkričio 24-ąją, trečią valandą po pietų, pasirodė Stalo 
kalnas, o kiek vėliau Džonas pastebėjo Ženklų kalną, rodantį 
kelią į įlanką. „Dunkanas“ įplaukė į ją apie aštuntą valandą ir 


išmetė inkarą Keiptauno uoste. 


Paganelis, Geografų draugijos narys, negalėjo nežinoti, kad 
Pietų Afrikos kyšulį pirmas pamatė portugalų admirolas Bar- 
tolomėjus Diasas 1486 metais, o jį apiplaukė tik 1497 metais 
garsusis Vaskas da Gama. Ir kaipgi Paganelis būtų galėjęs to 
nežinoti, juk Kamoinsas poemoje „Luziadai“ apdainavo didįjį 
jūrininką! Ta proga geografas pasakė itin įdomią pastabą: jei 
Liasas 1486 metrais — šešeri metai anksčiau, negu įvyko pirmoji 
Kristupo Kolumbo kelionė — būtų apiplaukęs Gerosios Vilties 
kyšulį, Amerika būtų buvusi daug vėliau atrasta. Iš tikrųjų ke- 
lias aplink kyšulį — trumpiausias ir tiesiausias kelias į Indiją. Ko 
gi ieškojo didysis Genujos jūrininkas, leisdamasis vis tolyn į 
vakarus, jei ne trumpesnio kelio į prieskonių šalį? Vadinasi, jei 
kyšulys būtų anksčiau apiplauktas, jo ekspedicija nebūtų buvu- 
si reikalinga, ir jis tikriausiai nebūtų jos ėmęsis. 

Keiptauno įlankoje miestą įkūrė olandas Van Ribekas 1652 
metais. Keiptaunas — labai svarbios, galutinai atitekusios an- 
glams pagal 1815 metų sutartį, kolonijos sostinė. 

„Dunkano“ keleiviai pasinaudojo proga miestelį apžiūrėti. 
Pasivaikščiojimui jie galėjo skirti ne daugiau kaip dvylika va- 
landų, nes kapitonui Džonui reikėjo tik vienos dienos anglių 
atsargoms papildyti; jis norėjo išvykti lapkričio 26-osios rytą. 

Beje, per tą laiką jie puikiausiai spėjo apeiti taisyklingus 
miesto kvartalus, primenančius šachmatų lentą, kur trisdešimt 
tūkstančių baltaodžių ir juodaodžių gyventojų yra šachmatų fi- 
gūros: karaliai, valdovės, žirgai, pėstininkai ir galbūt rikiai. laip 
rius nuo miesto, gubernatoriaus namus ir sodą, biržą, muziejų, 
akmeninį kryžių, pastatytą Bartolomėjaus Diaso savo atradimui 
atminti, išgėrus po stiklą Pontė, geriausio Konstancos vyno, — 


nebeliko nieko kita, tik plaukti toliau. Rytojaus dieną, auštant, 


keleiviai taip ir padarė. „Dunkanas“ pakėlė inkarą, ištempė kli- 
verį, lotyniškąjį foką ir marselį ir po kelių valandų aplenkė gar- 
sųjį audrų kyšulį, kurį optimistas Portugalijos karalius Jonas II 
visai nevykusiai pavadino Gerosios Vilties kyšuliu. 

Du tūkstančius devynis šimtus mylių nuo Gerosios Vilties 
kyšulio iki Amsterdamo salos ramia jūra ir pučiant palankiam 
brizui galima nuplaukti per dešimt dienų. Keleiviai, kuriems 
jūroje geriau sekėsi negu pampose, neturėjo skųstis gamtos jė- 
gomis. Oras ir vanduo, susimokę prieš juos sausumoje, dabar 
sutartinai varė juos pirmyn. 

— O jūra, jūra! - kartojo Paganelis. - Tu puikiausia vieta 
žmogaus galioms reikštis, o laivas — tikras civilizacijos skleidė- 
jas. Pagalvokit, mielieji! Jei Žemės rutulys būtų vien didžiulis 
žemynas, tai XIX amžiuje nė tūkstantosios jo dalelės nebūtų 
pažinta! Pažiūrėkite, kas dedasi žemynų gilumoje. Sibiro tai- 
goje, Vidurinės Azijos lygumose, Afrikos dykumose, Amerikos 
prerijose, Australijos dykumose, lediniuose ašigaliuose žmogus 
vos drįsta pasirodyti, narsiausias atsitraukia, drąsiausias žūsta. 
Ten keliauti - sunku. Trūksta susisiekimo priemonių. Kaitra, 
ligos, laukiniai gyventojai —- kokia daugybė neįveikiamų kliūčių! 
Dvidešimt mylių dykumos labiau atskiria žmones negu penki 
šimtai mylių vandenyno! Gyvenantieji priešinguose krantuose 
laiko save kaimynais, o miško atskirti yra visiškai svetimi! An- 
glija ribojasi su Australija, o Egiptas, pavyzdžiui, atrodo esąs už 
tūkstančio mylių nuo Senegalo, Pekinas yra Peterburgo anti- 
podas! Mūsų laikais jūrą lengviau perplaukti, negu pereiti nors 
ir mažiausią Sacharą, ir tik jūrai turime būti dėkingi, kaip la- 
bai teisingai pasakė vienas amerikiečių mokslininkas*, kad tarp 
visų pasaulio šalių užsimezgė giminystės ryšiai. 

Paganelis kalbėjo su užsidegimu, ir net majoras nerado, 


kaip prikibti prie šio himno vandenynui. Jeigu, Hario Granto 

ieškant, būtų reikėję trisdešimt septinta lygiagrete pereiti že- 
myną, tai tokio žygio nebūtų verta nė pradėti. Bet dabar jūra 
nešė drąsiuosius ieškotojus nuo vienos žemės į kitą, ir gruodžio 
šeštąją, vos brėkštant, iš jos gelmių išniro naujas kalnas. 

Tai buvo Amsterdamo sala 3747" pietų platumos ir 77724 
rytų ilgumos. Į dangų išsišovęs kūgis giedrame ore matomas 
iš penkiasdešimties mylių. Aštuntą valandą dar vos įžiūrimos 
salos apybraižos labai priminė Tenerifės salą. 

— Ji panaši ir į Tristano da Kunijos salą, — tarė Glenarvanas. 

— Teisinga išvada, - atsakė Paganelis. - Pagal geometrinę 
aksiomą dvi salos, pavieniui panašios į trečią, tarpusavyje irgi 
yra panašios. Aš dar pridursiu, kad Amsterdamo sala, kaip ir 
lristano da Kunijos sala, buvo ir tebėra turtinga ruonių ir ro- 
binzonų. 

— Vadinasi, robinzonų visur pasitaiko? — paklausė ledi Elena. 

— Iš tiesų, ponia, — atsakė Paganelis, - mano žiniomis, tėra 
labai maža tokių salų, kur nebūtų buvę panašių nuotykių, ir 
atsitiktinumas daug anksčiau sukūrė jūsų nemirtingojo tėvy- 
nainio Danielio Defo romaną. 

— Pone Paganeli, — tarė Merė Grant, - leiskite užduoti jums 
vieną klausimą. 

— Nors ir du, brangioji mis, aš mielai į juos atsakysiu. 

— Dėkui, — atsakė mergina. — Ar jūs labai bijorumėt atsidur- 
ti vienas negyvenamoje saloje? 

— Aš? — sušuko Paganelis. 

— Na, mielasis, - tarė majoras, — tik nepradėkite įtikinėti, 
kad tai didžiausias jūsų troškimas! 

— Nė neketinu, - atkirto geografas, — bet vis dėlto toks nuo- 
tykis man patiktų. Aš pradėčiau naują gyvenimą. Medžiočiau, 


žuvaučiau, žiemą gyvenčiau oloje, vasarą — medyje; įsirengčiau 


maisto sandėlius, žodžiu, kolonizuočiau salą. 

— Pats vienas? 

— Jei reikėtų, pats vienas. Beje, argi kada esi vienų vienas 
pasaulyje? Argi negalima susirasti draugų tarp gyvulių, prisijau- 
kinti jauną ožkelę, iškalbingą papūgą, meilią beždžionėlę? O jei 
likimas atsiųstų tokį draugą kaip ištikimasis Penktadienis, — ko 
gi daugiau reikėtų, kad būtum laimingas? Du draugai ant vie- 
nos uolos — štai kur palaima! Jei taip majoras ir aš... 

— Dėkui, — atsakė majoras, — aš visiškai netinku Robinzono 
vaidmeniui ir labai blogai jį atlikčiau. 

— Brangusis Paganeli, — atsiliepė ledi Elena, — štai vėl jūsų 
vaizduotė neša jus į fantazijos sritį. Bet aš manau, kad tikro- 
vė labai skiriasi nuo svajonių. Jūs galvojate tik apie vaizduotės 
sukurtus robinzonus, apdairiai nublokštus į parinktą iš anksto 
salą, kur gamta elgiasi su jais kaip su išlepintais vaikais! Jūs vi- 
sur matote tik gera! 

— O argi jums, ponia, neatrodo, kad galima būti laimingam 
negyvenamoje saloje? 

— Ne. Žmogus skirtas gyventi visuomenėje, o ne vienas. 
Vienuma gimdo tik neviltį. Čia svarbu ir laikas. Galimas daik- 
tas, kad iš pradžių materialinio gyvenimo rūpesčiai, buitiniai 
poreikiai nukreipia ką tik išsigelbėjusio nelaimingojo mintis, 
kad visokie kasdieniai reikalai paslepia ateities grėsmę. Bet vė- 
liau, kai jis pasijunta vienas, toli nuo savųjų, be jokios vilties 
išvysti savo kraštą ir tuos, kuriuos mylėjo, — ką jis turi galvoti, 
kaip turi kentėti? Jo salelė — visas jo pasaulis. Visa žmonija — jis 
vienas ir, kai ateina mirtis, šiurpi mirtis tokioje vienatvėje, jis 
jaučiasi kaip paskutinis žmogus paskutinę pasaulio gyvavimo 
dieną. Patikėkite manim, pone Paganeli, geriau jau tokiu žmo- 


gumi nebūti! 


Paganelis, kad ir apgailestaudamas, sutiko su ledi Elenos ar- 
ptimentais, ir pokalbis apie vienatvės teigiamybes ir nepatogu- 
mus tęsėsi iki tos akimirkos, kai „Dunkanas“ išmetė inkarą per 
mylią nuo Amsterdamo salos kranto. 

Šį vienišą Indijos vandenyno salyną sudaro dvi salos, maž- 
daug trisdešimt trys mylios atstu viena nuo kitos; jas kaip tik 
kerta dienovidinis, einąs per Indijos pusiasalį; į šiaurę yra Ams- 
terdamo, arba Sen Pjero, sala, įpiečiau — Sen Polio sala; tačiau 
reikia pažymėti, kad tiek geografai, tiek jūrininkai jų vardus 
dažnai painioja. 

Šias salas 1796 metų gruodžio mėnesį atrado olandas Fla- 
mingas, o ištyrė D'Antrkasto, kuris tada vadovavo „Vilties“ ir 
„Bandymo“ laivams, pasiųstiems ieškoti dingusio La Perūzo. 
Nuo to laiko salų vardai painiojami. Jūrininkas Baras, Botan 
Boprė atlase, sudarytame D'Antrkasto, paskui Horsburgas, 
Pinkertonas ir kiti geografai kažkodėl visada Sen Pjero salą pa- 
žymėdavo kaip Sen Polio salą ir atvirkščiai. 1859 metais Aus- 
trijos fregatos „Novara“ karininkai, išplaukę į kelionę aplink 
Žemę, nebepakartojo klaidos, kurią, Paganelio manymu, buvo 
būtina ištaisyti. 

Sen Polis, įpiečiau nuo Amsterdamo salos, tėra negyvenama 
saliukė, kūginis kalnas, matyt, buvęs ugnikalnis. O aplink Ams- 
terdamo salą, į kurią valtimi atplaukė „Dunkano“ keleiviai, bus 
maždaug dvylika mylių. Joje gyvena keletas savanorių atvykė- 
lių, apsipratusių su savo liūdna buitimi. Tai žūklės sargybiniai, 
kurie, kaip ir sala, priklauso kažkokiam Otovanui, Rejunjono 
salos pirkliui. Tas didžiųjų Europos valstybių dar nepripažintas 
valdovas gauna apie septyniasdešimt penkis — aštuoniasdešimt 
tūkstančių frankų pelno per metus už žuvį cbeilodactylus, pa- 


prastai ne moksline kalba vadinamą jūros menkc, kurios gau- 


domos, sūdomos ir eksportuojamos į kitus kraštus. 

Beje, likimas lėmė, kad Amsterdamo sala atitektų Prancū- 
zijai ir būtų jos kolonija. Pagal pirmo užkariautojo teisę iš pra- 
džių ji priklausė Kamenui, Sen Deni laivų savininkui, kitaip 
tariant, Burbonams; paskui pagal kažkokią tarptautinę sutartį 
buvo perleista lenkui, kuris ją ėmė dirbti su vergais malgašais. 
Lenkas ar prancūzas - skirtumas nedidelis, ir sala, perėjusi į 
Otovano rankas, iš lenkiškos vėl pasidarė prancūziška. 

1864 metų gruodžio 6 dieną, kai „Dunkanas“ priplaukė prie 
salos, joje tebuvo trys gyventojai: prancūzas ir du mulatai — visi 
trys salos savininko pirklio tarnautojai. Vadinasi, Paganelis ga- 
lėjo paspausti ranką savo tėvynainiui, jau gerokai senstelėjusiam 
gerbiamam ponui Vjo. Išmintingasis senelis labai širdingai juos 
sutiko. Mielųjų svečių apsilankymas jam esanti laimingiausia 
diena. Į Sen Pjero salą atplaukią tik ruonių, retkarčiais bangi- 
nių medžiotojai — paprastai žmonės labai šiurkštūs, kaip sako- 
ma, su kuo sutapsi, toks pats patapsi. 

Ponas Vjo supažindino keleivius su savo dviem valdiniais 
mulatais; jie trys, keletas šernų ir keliolika tūkstančių kvailų 
pingvinų — visi salos gyventojai. Trijų atsiskyrėlių namelis sto- 
vėjo pietvakariuose, prie natūralaus uosto, susidariusio nu- 
grimzdus daliai kalno. 

Dar prieš Otovano I „viešpatavimą“ saloje rasdavo prie- 
globstį sudužusių laivų jūrininkai. Paganelis labai sudomino 
savo klausytojus, pradėdamas pasakojimą šiais žodžiais: „Dviejų 
į Amsterdamo salą nublokštų škotų istorija“. 

— Tai atsitiko 1827 metais. Anglų laivas „Palmyra“, plauk- 
damas pro salą, pastebėjo į dangų kylančius dūmus. Kapitonas 
pasuko prie kranto ir netrukus pamatė du žmones, kurie žen- 
klais šaukėsi pagalbos. Jis pasiuntė valtį, kuria atsiyrė dvidešimt 

dvejų metų jaunuolis Džekas Peinas ir keturiasdešimt aštuo- 
nerių metų vyras Robertas Prudtutas. Nelaimingieji buvo vos 
bepanašūs į žmones. 

Likę beveik be maisto ir gėlo vandens, jie išgyveno aštuo- 
niolika mėnesių skurde, nepritekliuje ir kančiose. Rinko sraiges, 
žuvavo prastu sulenktu kabliuku, kartais pasigaudavo pro šalį 
bėgantį šerniuką, o kartais ir po trejetą dienų nieko neturėdavo 
burnoje; kaip vestalės saugojo ugnį, šiaip taip susikurtą pasku- 
tiniu kempinės gabalėliu, arba nešiojosi visur tartum brangeny- 
bę. Peiną ir Prudfurą išlaipino ruonių gaudymo škuna. Žvejų 
papročiu, jie per mėnesį, iki škuna atplauks jų paimti, turėjo 
apsirūpinti ruonių odomis ir taukais. Bet škuna nepasirodė. Po 
penkių mėnesių laivas „Viltis“, plaukdamas į Van Dimeną, su- 
stojo prie salos, bet kapitonas kažkodėl pasielgė žiauriai, atsisa- 
kė paimti škotus ir nuplaukė nepalikęs jiems nei sausainių, nei 
skiltuvo; nedaug betrūko, kad abu nelaimingieji būtų mirę, jei 
„Palmyra“ nebūtų jų paėmusi. 

Antras nuotykis, minimas Amsterdamo salos istorijoje, jei 
tokia uola gali turėti istoriją, — tai prancūzo kapitono Perono 
nuotykis. Beje, jam atsitiko taip pat, kaip ir aniems dviem ško- 
cams, ir lygiai taip pat baigėsi: jis savo noru atvyko į salą, laivas 
negrįžo, ir po keturiasdešimties mėnesių juos pargabeno sve- 
timas laivas, vėjo atvytas į šį salyną. Tiktai Perono gyvenimą 
saloje dar pažymėjo kruvina drama, savo įdomumu primenanti 
prasimanytus įvykius, ištikusius Danielio Deto herojų. 

Kapitonas Peronas išsilaipino krante su keturiais jūrininkais: 
dviem anglais ir dviem prancūzais; jis čia ketino penkiolika mė- 
nesių gaudyti ruonius. Medžioklė pasisekė, bet kai po penkio- 
likos mėnesių laivas nepasirodė, kai išsibaigė maisto ištekliai, 


„tarptautiniai santykiai“ paaštrėjo. Anglai sukilo prieš kapitoną 

Peroną, kuris būtų žuvęs nuo jų rankos, jei jo tėvynainiai nebū- 
tų atbėgę į pagalbą. Nuo tos akimirkos abi kariaujančios šalys, 
budėdamos dieną ir naktį, visą laiką apsiginklavusios, paeiliui 
viena kitą nugalėdamos, gyveno baisiausiame skurde ir nevilty. 
Ir tikriausiai katra nors pusė būtų pribaigusi kitą, jei anglų lai- 
vas nebūtų grąžinęs į tėvynę nelaimingųjų, kurie susipjudė ant 
Indijos vandenyno uolos dėl niekų — dėl tautybės. 

Tokia šios salos istorija. Dukart Amsterdamo sala pavada- 
vo tėvynę visų užmirštiems ir apleistiems jūrininkams, kuriuos 
Apvaizda dukart išgelbėjo nuo bado ir mirties. Bet nuo to laiko 
joks laivas neužklydo į jos pakrantes. Laivui sudužus, būtų rasta 
kokių nors nuolaužų, nelaimingieji jūreiviai būtų pasiekę pono 
Vjo žvejų kaimelį. Senelis gyvenąs saloje jau daugelį metų ir nė 
karto neturėjęs progos parodyti vaišingumo jūros aukoms. Apie 
„Britaniją“ ir kapitoną Grantą jis nieko nežinąs. Nei Amsterda- 
mo sala, nei Sen Polio saliukė, kurioje banginių gaudytojai ir 
žvejai dažnai lankosi, negalėjo būti tos katastrofos vieta. 

Senio atsakymas nenustebino, bet ir nenuliūdino Glenar- 
vano. Sustodami įvairiose vietose, keleiviai ieškojo kapitono 
Granto ne ten, kur jis yra, o ten, kur jo nėra buvę. Jie tik no- 
rėjo įsitikinti, kad nė viename šių trisdešimt septintos lygia- 
gretės punktų jo nėra. Todėl rytojaus dieną buvo nutarta iš čia 
išplaukti. 

Iki vakaro keleiviai apžiūrėjo salą, kuri atrodė labai vilioja- 
mai. Bet jos augmenijos ir gyvūnijos aprašymas nebūtų sudaręs 
nė mažos knygutės ž2 octavo, net jei ją būtų rašęs ir labai tuš- 
čiažodžiauti mėgstąs gamtininkas. Keturkojams, paukščiams, 
žuvims ir banginiams čia atstovavo tik šernai, audrapaukščiai, 
albatrosai, ešeriai ir ruoniai. Iš po juosvos lavos tryško šilto- 


sios versmės ir geležingi šaltiniai, tiršti garai kilo viršum vul- 


Iš po juosvos lavos tryško šiltosios versmės. 


kaniškosios padermės dirvožemio. Kai kurių šaltinių vanduo 
buvo labai aukštos temperatūros. Džono Mengo panardintas 
Farenheito termometras parodė 176*.* Žuvis, sugauta jūroje, 
už keleto žingsnių nuo šaltinio, įmesta į kone verdantį vande- 
nį, išvirdavo per penkias minutes; tai įtikino Paganelį, kad čia 
neverta maudytis. 

Vakare po smagaus pasivaikščiojimo Glenarvanas atsisvei- 
kino su gerbiamuoju ponu Vjo. Keleiviai palinkėjo jam viso- 
keriopos laimės toje negyvenamoje saliukėje. Atsidėkodamas 
senukas taip pat palinkėjo ekspedicijai sėkmės, ir „Dunkano“ 


valtis nugabeno keleivius į laivą. 


Ketvirtas skyrius 


ŽAKO PAGANELIO IR MAJORO MAKNABSO 
LAŽYBOS 


Gruodžio septintąją, trečią valandą ryto, „Dunkano“ kros- 
nys jau šnypštė; jūrininkai pasuko kabestaną, ištraukė inkarą iš 
smėlėto dugno ir įkėlė krambolu į laivą. Sraigtas ėmė suktis, ir 
jachta išplaukė į atvirą jūrą. Kai keleiviai aštuntą valandą ryto 
užlipo ant denio, Amsterdamo sala pro rūką vos buvo matyti 
horizonte. Tai buvo paskutinis sustojimas trisdešimt septinto- 
je lygiagretėje; nuo čia iki Australijos krantų — trys tūkstančiai 
mylių. Jei vakarų vėjas laikytųsi kokia dvylika dienų ir jūra būtų 
rami, „Dunkanas“ pasiektų savo kelionės tikslą. 


vL- oo) 


kelios dienos prieš katastrofą, be abejonės, skrodė „Britanija“. 


* 80" Celsijaus. 


Galbūt čia kapitonas Grantas, jau po avarijos, padedamas sau- 
jelės įgulos, grūmėsi su baisiais Indijos vandenyno uraganais, 
kurie nesulaikoma jėga nešė jį į krantą. Džonas Menglas rodė 
merginai laivo žemėlapyje jūros sroves, aiškino, kad jų kryptis 
visad pastovi. Viena jų įstrižai kerta Indijos vandenyną iki Aus- 
tralijos, ir jos įtaka jaučiama nuo vakarų iki rytų ne tik Ramiaja- 
me, bet ir Atlanto vandenyne. Vadinasi, „Britanija“, nulaužtais 
sticbais, netekusi vairo, tai yra bejėgė kovoti su siautėjančiomis 
jūros ir dangaus galybėmis, tikriausiai buvo nunešta prie kranto 
ir ten sudužo. 

Tačiau kilo viena abejonė. Paskutinės žinios apie kapitoną 
Grantą, pagal Mercantile and Sbipping Gazette, buvo iš Kaljao 
1862 metų gegužės 30 dieną. Tai kaipgi birželio septintąją, po 
savaitės, kai „Britanija“ paliko Peru krantus, ji galėjo atsidurti 
Indijos vandenyne? Paklaustas Paganelis atsakė taip įtikinamai, 
jog net priekabiausi žmonės buvo patenkinti. 

Tai atsitiko gruodžio dvyliktosios vakare, praslinkus šešioms 
dienoms po to, kai jie išplaukė iš Amsterdamo salos. Glenarvanai, 
Robertas, Merė Grant, kapitonas Džonas, Maknabsas ir Paganelis 
snekučiavosi ant juto. Kaip paprastai, buvo kalbama apie „Bri- 
taniją', — visi laive apie ją ir tegalvojo. Tada ir kilo toji abejonė, 
tučtuojau pasėjusi nerimą viltimi gyvenančių keleivių protuose. 

Paganelis, išgirdęs šią nelauktą Glenarvano pastabą, guviai 
pakėlė galvą. Paskui, netaręs nė žodžio, nuėjo atsinešti doku- 
mento. Grįžęs tik gūžtelėjo pečiais, lyg gėdydamasis, kad toks 
menkniekis galėjo jį valandėlę sutrukdyti. 

— Gerai, mielasis, — tarė Glenarvanas, — bet vis dėlto mums 
atsakykite ką nors. 

— Ne, — atsakė Paganelis, - aš tik kreipsiuosi į kapitoną 


I)žoną vienu klausimu. 

— Kalbėkite, Paganeli, — tarė Džonas Menglas. 

— Ar gali greitas laivas per mėnesį perplaukti Ramųjį vande- 
nyną nuo Amerikos iki Australijos? 

— Gali, jei plauks po du šimtus mylių per parą. 

— Ar tai labai didelis greitis? 

— Ne. Buriniai kliperiai dažnai plaukia dar didesniu greičiu. 

— Tokiu atveju, — kalbėjo toliau Paganelis, - sakykime, kad 
vanduo išgraužė vieną šios datos skaitmenį, ir mes, užuot skaitę 
dokumente „birželio 7“, skaitykime „birželio 17“ arba „birželio 
27“, ir tada viskas išaiškėja. 

— Iš tikrųjų, — atsiliepė ledi Elena, — nuo gegužės 30-osios 
iki birželio 27-osios.... 

— Kapitonas Grantas galėjo perplaukti Ramųjį vandenyną ir 
atsidurti Indijos vandenyne! 

Su gyvu pasitenkinimu buvo sutikta ši Paganelio išvada. 

— Dar viena išaiškinta vieta, — tarė Glenarvanas. — Ir už tai 
turime būti dėkingi savo draugui. Dabar mums belieka pasiekti 
Australiją ir jos vakariniame krante surasti „Britanijos“ pėdsakus. 

— Arba rytiniame, — tarė Džonas Menglas. 

— Iš tikrųjų, Džonai. Dokumente nenurodyta, kad katastro- 
fa įvyko vakariniame, o ne rytiniame krante. Taigi mums teks 
ieškoti ir ten, ir čia, žodžiu, tose vietose, kur trisdešimt septinta 
lygiagretė kerta Australiją. 

— Vadinasi, sere, jūs tuo nesate tikras? — tarė mergina. 

— O ne, - pasiskubino atsakyti Džonas Menglas, norėdamas 
išsklaidyti Merės Grant būgštavimus. — Misteris Glenarvanas 
norėjo pasakyti, kad jei kapitonas Grantas būtų pasiekęs ryti- 
nius Australijos krantus, jis beveik tučtuojau būtų radęs pagal- 


bą ir paramą. Visa ta pakrantė priklauso anglams, kitaip sakant, 

apppyventa kolonistų. „Britanijos“ įgulai nebūtų reikėję nueiti 
nė dešimties mylių, kad sutiktų savo tautiečių. 

Teisingai, kapitone Džonai, - įsiterpė Paganelis. — Aš pri- 
tariu jūsų nuomonei. Rytiniame krante, Tufoldo įlankoje, Idno 
mieste, Haris Grantas būtų gavęs ne tik pastogę kokioje nors 
anglų kolonijoje, bet ir susisiekimo priemones grįžti į Europą. 

- Vadinasi, — tarė ledi Elena, — toje Australijos dalyje, kur 
dabar plaukia „Dunkanas“, laivo katastrofos ištiktieji negalėjo 
viso šito rasti? 

— Ne, ponia, — atsakė Paganelis, — šis krantas negyvenamas. 
Jokic susisiekimo keliai nejungia jo su Melburnu arba Adelaide. 
Jvi „Britanija“ susikūlė į pakrantės rifus, ji nesusilaukė jokios 
pagalbos, lyg tai būtų atsitikę nesvetingame Afrikos pajūry. 

— Bet kas gi tada atsitiko mano tėčiui per tuos dvejus me- 
tus? — paklausė Merė Grant. 

— Brangioji Mere, — atsakė Paganelis, — juk jūs esate tvirtai 
įsitikinusi, kad kapitonas Grantas, laivui sudužus, pasiekė Aus- 
tralijos žemyną, ar ne? 

— Taip, — atsakė mergina. 

— Na, atsidūrus šiame žemyne, kas gali nutikti kapitonui Gran- 
tui? Spėliojimų čia jau ne taip daug. Galimi trys atvejai. Arba Ha- 
ris Grantas su kelionės draugais pasiekė anglų kolonijas, arba pa- 
kliuvo į vietinių gyventojų rankas, arba pagaliau žuvo bekraštėse 
Australijos dykumose. — Paganelis nutilo ir pažvelgė į klausytojus, 
norėdamas iš akių išskaityti, ar jie pritaria jo spėliojimams. 

— Kalbėkite toliau, Paganeli, — tarė Glenarvanas. 

— Mielai, — atsakė Paganelis. — Iš pat pradžių aš atmetu pir- 
mą atvejį. Haris Grantas negalėjo atsidurti anglų kolonijose, ki- 
taip jis būtų išgelbėtas ir jau seniai būtų grįžęs pas savo vaikus, 
į gimtąjį Dandį. 

— Vargšas tėtis! — sušnibždėjo Merė Grant. — Štai jau dveji 
metai, kai išsiskyrėm su juo! 

— Sesute, leisk kalbėti ponui Paganeliui, - tarė Robertas. — 
Jis mums pasakys... 

— Deja, ne, mano berniuk! Aš galiu tik tiek tvirtinti, kad 
kapitonas Grantas yra arba australų nelaisvėje, arba... 

— O tie čiabuviai, - skubiai paklausė ledi Elena, — kas jie 
tokie?.. 

— Nusiraminkite, ponia, - atsakė mokslininkas, supratęs 
ledi Elenos mintį, - jie laukiniai, kvaili, labai nekultūringi nau- 
jazelandiečiai. Jei „Britanijos“ jūrininkai pateko jiems į rankas, 
jų gyvybei negresia pavojus, tikėkite manim. Visi keliautojai 
vienodai tvirtina, kad australai nemėgsta lieti kraujo; daug kar- 
tų jie buvo ištikimi keliautojų sąjungininkai mūšiuose su tikrai 
žiauriomis katorgininkų gaujomis. 

— Girdite, ką sako Paganelis, — vėl prabilo ledi Elena, kreip- 
damasi į Merę Grant. — Jei jūsų tėtis pateko į čiabuvių rankas, 
kaip galima spėti iš dokumento, mes jį surasime... 

— O jei jis pasiklydo tame didžiuliame krašte? — paklausė 
mergina, žiūrėdama į Paganelį. 

— Mes jį vis tiek surasime. Ar ne, mano mielieji? — šūktelėjo 
geografas pasitikėjimo kupinu balsu. 

— Be abejonės, — atsakė Glenarvanas, norėdamas pakreipti 
pokalbį ne tokia liūdna linkme. - Aš nemanau, kad jis būtų 
pasiklydęs... 

— Aš taip pat, — atsiliepė Paganelis. 

— Ar Australija didelė? —- paklausė Robertas. 

— Australija, mano berniuk, turi maždaug septynis šimtus 
septyniasdešimt penkis milijonus hektarų, kitaip tariant, pri- 
lygsta keturiems penktadaliams Europos. 

— Tokia didelė? — nusistebėjo majoras. 

— Taip, Maknabsai, jardo tikslumu. Dabar tikite, kad šis 
kraštas turi teisę vadintis žemynu, kaip pažymėta dokumente? 

— Taip, Paganeli. 

— Aš dar pridursiu, — kalbėjo toliau mokslininkas, — kad is- 
torija beveik nežino keliautojų, kurie būtų dingę šiame didžiu- 
liame krašte. Rodos, vien Leicharto likimas nežinomas, bet ir 
tai neseniai, prieš išvažiuojant, man pranešė iš Geografų drau- 
pijos, esą Makintairas aptikęs jo pėdsakus. 

— Argi dar ne visa Australija ištirta? — paklausė ledi Elena. 

— Ne, —- atsakė Paganelis, — o taip reikėtų ištirti! Šis žemynas 
neką geriau pažįstamas kaip Afrikos vidus, tačiau tai ne drąsių- 
jų keliautojų kaltė. Nuo 1606 iki 1862 metų jų daugiau kaip 
penkiasdešimt tyrė Australijos krantus ir vidų. 

— Net penkiasdešimt! — paabejojo majoras. 

— Taip, Maknabsai, ne mažiau. Aš kalbu apie jūrininkus, 
kurie, nepaisydami nežinomos kelionės pavojų, ištyrė Austra- 
lijos krantus, ir apie keliautojus, kurie prasiskverbė į žemyno 
gilumą. 

— Vis dėlto penkiasdešimt — per stipriai pasakyta, — atkirto 
majoras. 

— Aš įrodysiu, Maknabsai, — atsiliepė geografas, kurį prieš- 
taravimai visada erzindavo. 

— Prašom, Paganeli. 

— Jei manimi netikite, aš tučtuojau juos išvardysiu. 

— O! O!- ramiai pratarė majoras. - Štai kokie mokslinin- 
kai! Jie niekuo neabejoja. 

— Majore, - tarė Paganelis, — lažinamės iš jūsų Purdžio Moro 
ir Diksono firmos karabino ir mano Sekretano firmos žiūrono. 

— Kodėl ne, Paganeli, jei tik jums patinka! — atsakė Mak- 


nabsas. 

— Puiku, majore, — sušuko mokslininkas, —- šiuo karabinu 
jūs daugiau nešaudysite nei stirnų, nei lapių, nebent jeigu aš 
jums jį paskolinsiu, o tai visada mielai padarysiu! 

— Paganeli, — rimtai atsakė majoras, — jei jums prireiks mano 
žiūrono, visada galėsite juo pasinaudoti. 

— Tad pradėkim, — tarė Paganelis. — Ponios ir ponai, jūs bū- 
site teisėjai. O tu, Robertai, skaičiuok. 

Glenarvanai, Merė, Robertas, majoras ir Džonas Menglas, 
ginčo sudominti, pasiruošė klausytis geografo. Juk bus kalbama 
apie Australiją, į kurią dabar juos nešė „Dunkanas“, ir neatsiras 
tinkamesnės progos susipažinti su šio krašto istorija. Tad keleiviai 
paprašė Paganelį nedelsiant pradėti mnemotechnikos seansą. 

— Mnemosine! — sušuko jis. - Atminties deive, skaisčiųjų 
mūzų motina, įkvėpk ištikimą ir karštą savo garbintoją! Prieš 
du šimtus penkiasdešimt aštuonerius metus Australija dar buvo 
nežinoma. Buvo spėliojama, kad pietuose turi būti didelis že- 
mynas; du žemėlapiai, pažymėti 1550 metų data, saugojami 
jūsų, brangusis Glenarvanai, Britų muziejuje, rodo į pietus nuo 
Azijos didelę šalį, vadinamą Didžiąja Portugalų Java. Bet šie že- 
mėlapiai nelabai patikimi. Tad aš pradėsiu nuo XVII amžiaus, 
nuo 1606 metų. Tais metais ispanų jūrininkas Kirosas atrado 
žemę ir pavadino Australia de Espiritu Santo — Pietine Švento- 
sios Dvasios Žeme. Kai kurie autoriai tvirtina, kad jis atrado 
Naujųjų Hebridų salyną, ne Australiją. Aš nesvarstysiu šito 
klausimo. Priskaičiuok Kirosą, Robertai, ir eikim prie kito. 

— Vienas, — tarė Robertas. 

— Tais pačiais metais Luisas Vasas de Toresas, Kiroso floti- 
lijos vado padėjėjas, nuplaukė dar toliau į pietus naujų žemių 


tirti. Tačiau didžiojo atradimo garbė tenka olandui Teodorikui 


|lartogui. Jis išlipo vakariniame Australijos krante 25“ geogra- 
linės platumos ir atrastą žemę pavadino savo laivo vardu — En- 
drachta. Po to pasipylė daugybė keliautojų. 1618 metais Ciche- 
has šiauriniame krante ištyrė Arnhemo ir Dimeno žemes. 1619 
metais Janas Edelsas ištyrė ir pavadino savo vardu dalį vakarinio 
kranto. 1622 metais Levenas pasiekė kyšulį, dabar vadinamą jo 
vardu. 1627 metais de Nuicas ir Vitas, vienas — vakaruose, ki- 
tas — pietuose, papildė savo pirmtakų atradimus; po to kapito- 
nas Karpenteris nusigavo su savo laivais į didžiulę įlanką, dabar 
vadinamą Karpenterijos įlanka. Pagaliau 1642 metais garsusis 
jūrininkas Tasmanas aplenkė salą, kurią palaikė pusiasaliu ir 
pavadino Batavijos generalgubernatoriaus Van Dimeno vardu, 
kurį vėlesniosios kartos teisingai pakeitė Tasmanijos vardu. Tai- 
pi keliautojai apiplaukė visą Australijos žemyną ir nustatė, kad 
jį supa Indijos ir Ramusis vandenynai; 1665 metais tai didžiulei 
pietų salai buvo duotas Naujosios Olandijos vardas, kuris neiš- 
liko, nes kaip tik tuo metu baigėsi olandų jūrininkų vaidmuo. 
Kiek mes turime? 

— Dešimt, — atsakė Robertas. 

— Puiku, — toliau pasakojo Paganelis, — palieku olandus ir 
cinu prie anglų. 1686 metais piratų vadas, „Kranto brolijos“ 
narys, vienas garsiausių pietų jūrų flibustjerų, Viljamas Dam- 
pyras po daugybės nuotykių — linksmų ir liūdnų — atplaukė 
„Gulbe“ prie Naujosios Olandijos šiaurės vakarų kranto 16*50' 
geografinės platumos. Jis susigyveno su senbuviais ir labai iš- 
samiai aprašė jų papročius, skurdą ir kultūrą. 1699 metais jis 
atplaukė į tą patį užtakį, kur buvo išlipęs Hartogas, bet jau ne 
kaip tlibustjeras, o kaip „Stirnino“, vieno iš karališkojo laivyno 


laivo, kapitonas. Tačiau iki tol Naujosios Olandijos atradimas 


buvo tik geografinės reikšmės faktas. Niekas nė negalvojo jos 
kolonizuoti, ir tris ketvirčius šimtmečio, nuo 1699 iki 1770 
metų, joks jūreivis nebuvo išlipęs į krantą. Bet tada iškilo vie- 
nas garsiausių pasaulio jūrininkų, kapitonas Kukas, ir netrukus 
į naująjį žemyną ėmė emigruoti europiečiai. Džeimsas Kukas 
dalyvavo trijos garsiose kelionėse, kiekvieną kartą užsukdamas 
į Naująją Olandiją — pirmą kartą 1770 metų kovo 31 dieną. Iš 
Taičio salos, kur sėkmingai stebėjo Veneros skriejimą pro Sau- 
lę*, Kukas pasuko savo nedidelį laivą „Bandymą“ į Ramiojo 
vandenyno vakarus. Ištyręs Naująją Zelandiją, atplaukė į vieną 
vakarinio Australijos kranto įlanką, kuri jam pasirodė tokia tur- 
tinga dar iki šiol nematytų augalų, jog ją pavadino Botanikos 
įlanka. Ir dabar ji taip vadinasi. Jo santykiai su puslaukiniais 
senbuviais nelabai įdomūs. Iš Botanikos įlankos jis pasuko 
šiaurės kryptimi, ir 16* geografinėje platumoje netoli Liūdesio 
kyšulio, aštuonios mylios nuo kranto, „Bandymas“ užplaukė 
ant koralinio rifo. Grėsė pavojus nuskęsti. Maisto atsargos ir 
patrankos buvo išmestos į jūrą, ir kitą naktį prasidėjęs potvynis 
nunešė palengvėjusį laivą nuo rifo; jis nepaskendo tik dėl to, 
kad koralo nuolauža, įstrigusi į pramuštą skylę, sulaikė vande- 
nį. Kukui pavyko įvesti laivą į nediduką užtakį. Į jį įtekanti upė 
buvo pavadinta laivo vardu. Per tuos tris mėnesius, kol buvo 
taisomas laivas, anglai mėgino užmegzti santykius su čiabuviais, 
bet nesėkmingai. Pataisytas „Bandymas“ nuplaukė į šiaurę. Ku- 
kas norėjo sužinoti, ar yra sąsiauris tarp Naujosios Gvinėjos ir 


Naujosios Olandijos. Po daugybės pavojų, keliolika kartų vos 


* Venera praskriejo pro Saulę 1769 metais. Sis gana retas gamtos reiškinys 
sukėlė labai didelį astronomų susidomėjimą: buvo tiksliai apskaičiuotas 
atstumas nuo Žemės iki Saulės. (Aut. past.) 


nepražudęs laivo, pietvakariuose jis išvydo jūros platybes. Są- 
siaurio būta. „Bandymas“ perplaukė jį. Kukas išlipo vienoje 
saliukėje ir, visas savo atrastas pakrantes paskelbęs Anglijos te- 
ritorija, pavadino grynai anglišku vardu: Naujuoju Pietų Velsu. 
Po trejų metų drąsusis jūrininkas jau vadovavo dviem laivams: 
„Nuotykiui“ ir „Ryžtui“; kapitonas Fiurno „Nuotykiu“ išplau- 
kč tirti Van Dimeno žemės krantų ir grįžęs pranešė, kad, jo ma- 
nymu, tai esanti Naujosios Olandijos dalis. Tik 1777 metais, 
per trečią kelionę, Kukas su savo laivais „Ryžtu“ ir „Atradimu“ 
sustojo Nuotykių užtakyje, Van Dimeno žemėje; iš čia po kelių 
mėnesių jis išplaukė į Sandvičo salą, kur jį ištiko mirtis. 

— Tai buvo didelis žmogus, — tarė Glenarvanas. 

— Didžiausias iš visų jūrininkų! Jo kelionės draugas Benksas 
(lavė Anglijos vyriausybei mintį įkurti pataisos koloniją Botani- 
kos įlankoje. Po Kuko pasipylė visų tautų jūrininkai. Paskuti- 
niame laiške, rašytame iš Botanikos įlankos 1787 metų vasario 
7 dieną, La Perūzas pranešė, jog ketinąs aplankyti Karpenterijos 
įlanką ir visą Naujosios Olandijos pakrantę iki Van Dimeno 
žemės. Išplaukė ir nebegrįžo. 1788 metais kapitonas Filipas 
įkūrė Džeksone pirmą anglų koloniją. 1791 metais Vankuveris 
apiplaukė gana didelę naujojo žemyno pietinių pakrančių dalį. 
1792 metais D Antrkasto, išsiųstas ieškoti La Perūzo, apiplau- 
kė Naująją Olandiją iš vakarų į pietus ir atrado dar nežinomų 
salų. 1795 ir 1797 metais du jaunuoliai, Flindersas ir Basas, aš- 
tuonių pėdų ilgio luotu drąsiai leidosi tirti pietinių pakrančių. 
1797 metais Basas perplaukė tarp Van Dimeno žemės ir Naujo- 
sios Olandijos sąsiauriu, dabar vadinamu jo vardu. Tais pačiais 
metais Flamingas, Amsterdamo salos atradėjas, rytiniame kran- 
te aptiko Gulbių upę, kur nardė nepaprastai gražios juodosios 


pulbės. 1801 metais Flindersas vėl ėmėsi savo įdomių tyrinėji- 


mų ir 138*58' geografinės ilgumos ir 35*40' platumos Susiti- 
kimo įlankoje sutiko „Geografą“ ir „Natūralistą“, du prancūzų 
laivus, kuriems vadovavo kapitonai Bodenas ir Hamelenas. 

— Ą, kapitonas Bodenas? — tarė majoras. 

— Kodėl taip nustebote? — paklausė Paganelis. 

— Nieko. Pasakokite toliau, brangusis Paganeli. 

— Prie išvardytųjų jūrininkų dar pridedu kapitoną Kingą, 
kuris nuo 1817 iki 1822 metų papildė žinias apie subtropinius 
Naujosios Olandijos pakraščius. 

— Jau dvidešimt keturi vardai, — tarė Robertas. 

— Gerai, - atsakė Paganelis, - pusė majoro karabino jau 
mano. Jūrininkus jau visus suminėjau, dabar pradėsiu skaičiuo- 
ti keliautojus. 

— Puiku, pone Paganeli, — tarė ledi Elena. — Reikia pripažin- 
ti, kad turite nuostabią atmintį. 

— Labai keista, —- pridūrė Glenarvanas, — nes toks... 

— Toks išsiblaškėlis, norite pasakyti? — užbėgo už akių Pa- 
ganelis. - Deja, mano atmintis tiktai datoms ir įvykiams, nie- 
kam kitam! 

— Dvidešimt keturi, - pakartojo Robertas. 

— Gerai, o dvidešimt penktas leitenantas Dausas. Tai buvo 
1789 metais, praslinkus metams po to, kai Džeksone buvo 
įkurta kolonija. Naujasis žemynas jau buvo apiplauktas, tačiau 
niekas negalėjo pasakyti, kas yra jo viduje. Ilgų kalnų grandinė 
visu rytiniu pakraščiu, rodės, saugojo nuo įsiveržimo į krašto gi- 
lumą. Leitenantas Dausas po devynių dienų žygio turėjo grįžti 
atgal į Džeksoną. Tais pačiais metais kapitonas Tenčas irgi mė- 
gino pereiti kalnyną, bet taip pat nesėkmingai. Dauso ir Ten- 
čo nesėkmės trejiems metams atbaidė keliautojus nuo šio sun- 


kaus uždavinio. 1792 metais kalnus bandė pereiti pulkininkas 

Patersonas, drąsusis Afrikos tyrinėtojas, bet ir jam nepavyko. 
Po metų paprastas anglų laivyno bocmanas, drąsuolis Hokin- 
ss, prasiskverbė dvidešimt mylių toliau į krašto gilumą negu 
jo pirmtakai. Iš vėlesnio aštuoniolikos metų laikotarpio galiu 
suminėti tik porą vardų: garsųjį jūrininką Basą ir kolonijų inži- 
nicrių Barejė, kurie nebuvo laimingesni už kitus; 1813 metais 
pagaliau buvo atrasta perėja į vakarus nuo Sidnėjaus. Guber- 
natorius Makvoris 1815 metais įsidrąsinęs perėjo Mėlynuosius 
kalnus ir anapus jų įkūrė Batersto miestą. Trosbis 1819 metais, 
(Okslis, prasiskverbę tris šimtus mylių į krašto gilumą, Hovelis ir 
| Ijunas, iškeliavę kaip tik iš Tufoldo įlankos, kurią kerta trisde- 
šimt septinta lygiagretė, kapitonas Stertas, 1829 ir 1830 metais 
Išlyręs Darlingo ir Mario vagas, — visi jie praturtino geografijos 
mokslą naujais faktais ir padėjo plėstis kolonijoms. 

— Trisdešimt šeši, — tarė Robertas. 

— Puiku! Aš laimėsiu lažybas, — atsakė Paganelis. - Prime- 
nu Erą ir Leichartą, kurie 1840 ir 1841 metais apkeliavo dalį 
krašto; Stertą, antrukart jį aplankiusį 1845 metais; brolius Gre- 
gorius ir Helpmaną, 1846 metais keliavusius po vakarinę Aus- 
traliją; Kenedį, 1847 metais tyrusį Viktorijos upę ir 1848 me- 
tais šiaurinę Australiją; Gregorį - 1852 metais, Ostiną — 1854 
metais; vėl brolius Gregorius, nuo 1855 iki 1858 metų tyrusius 
šiaurės vakarų žemyno dalį; Babidžą, nuėjusį nuo Torenso iki 
l'ro ežero, ir pagaliau paminėsiu Australijos metraščiuose pa- 
parsėjusį keliautoją Stiuartą, kuris triskart drąsiai perėjo visą Že- 
myną. Jo pirma ekspedicija į krašto gilumą buvo 1860 metais. 
Vėliau, jei norėsite, papasakosiu, kaip Australija keturis sykius 
buvo pereita iš pietų į šiaurę. O šiandien, baigdamas tą ilgą są- 
rašą, dar pridėsiu vardus tokių narsių mokslo pionicrių, pagar- 
sčėjusių 1860-1862 metais, kaip broliai Dempsteriai, Klarkso- 


nas ir Harperis, Berkas ir Vilsas, Neilsonas, Volkeris, Lensboras, 
Makinlis, Hovitas... 

— Penkiasdešimt šeši! — sušuko Robertas. 

— Na, majore, — tarė Paganelis, — gailiuosi jūsų, nes nepami- 
nėjau nei Diuperė, nei Bugenvilio, nei Ficrojaus, nei Vikemo, 
nei Stokso... 

— Gana, — tarė majoras, tų vardų priblokštas. 

— Nei Peru, nei Kvojaus, — varė Paganelis, įsivažiavęs kaip eks- 
presas, — nei Beneto, nei Kaningamo, nei Načelio, nei Tirso... 

— Pasigailėkite!.. 

— Nei Diksono, nei Stšeleckio, nei Reido, nei Vilkso, nei 
Mičelio... 

— Sustokite, Paganeli, — tarė Glenarvanas, netverdamas juo- 
kais, — nepribaikite nelaimingojo Maknabso. Būkite taurus! Jis 
prisipažįsta nugalėtas. 

— O jo karabinas? — pergalingai paklausė geografas. 

— Jis jūsų, Paganeli, — atsakė majoras, — ir aš jo labai gailiuo- 
si. Su savo atmintimi galite laimėti visą artilerijos muziejų! 

— Tikrai neįmanoma geriau pažinti Australijos, — tarė ledi 
Elena. — Nė vieno vardo, nė mažiausio fakto... 

— O, nė mažiausio fakto! — tarė majoras, purtydamas galvą. 

— Ką norite pasakyti, Maknabsai? — sušuko Paganelis. 

— Aš sakau, kad galbūt ne visos Australijos atradimo smul- 
kmenos jums žinomos. 

— Pavyzdžiui! - tarė Paganelis, nepaprastai išdidžiai moste- 
lėjęs ranka. 

— Jei paminėsiu bent vieną, kurios nežinote, ar grąžinsite 
man karabiną? — paklausė Maknabsas. 

— Tučtuojau, majore. 


— Sutarta? 


— Sutarta. 

— Gerai. Ar jūs, Paganeli, žinote, kodėl Australija nepriklau- 
so prancūzams? 

— Man atrodo... 

— Arba bent ką apie tai sako anglai? 

— Ne, majore, — apmaudžiai atsakė Paganelis. 

— Ogi sako, kad kapitonas Bodenas, kuris anaiptol nebuvo 
bailys, 1801 metais taip išsigando Australijos varlių kurkimo, 
jog kuo greičiausiai pakėlė inkarą ir paspruko, kad niekad čia 
nebegrįžtų. 

— Ką! - sušuko mokslininkas. — Taip sako anglai? Bet tai 
piktas juokas! 

— Labai piktas, pripažįstu, — tarė majoras, — bet jau seniai 
pasklidęs Jungtinėje Karalystėje. 

— Šlykštu! — sušuko patriotas geografas. — Ir tai rimtai pasa- 
kojama? 

— Norom nenorom turiu tai patvirtinti, brangusis Pagane- 
li, — atsakė Glenarvanas, visiems smarkiai kvatojant. — Negi to 
nežinojote? 

— Tikrai nežinojau. Bet aš protestuoju! Beje, anglai mus pra- 
vardžiuoja varlių rijikais! Paprastai nebijoma to, ką valgai. 

— O vis dėlto ne taip, Paganeli, - atsakė majoras, santūriai 
šypsodamasis. 

Tai šit kokiu būdu garsusis Purdžio Moro ir Diksono tirmos 
karabinas liko majoro Maknabso nuosavybė. 


Penktas skyrius 
INDIJOS VANDENYNAS ŠĖLSTA 


Praslinkus dviem dienoms po šio pokalbio, Džonas Men- 
glas, vidurdienį apskaičiavęs laivo koordinates, pranešė, kad 
„Dunkanas“ yra 113737" geografinės ilgumos. Keleiviai pažiūrė- 
jo į laivo žemėlapį ir labai apsidžiaugė pamatę, kad penki laips- 
niai teskyrė juos nuo Bernuilio kyšulio. Tarp šio ir D Antrkasto 
kyšulio Australijos krantas išlenktas kaip lankas, kurį, tartum 
chorda, jungia trisdešimt septinta lygiagretė. Jei „Dunkanas“ 
tada būtų pasinešęs pusiaujo link, netrukus būtų išvydęs Ca- 
tamo kyšulį, kuris dabar nuo jo buvo už šimto dvidešimties 
mylių į šiaurę. O dabar jis plaukė ta Indijos vandenyno dalimi, 
kuri skalauja Australijos krantus. Taigi galima buvo tikėtis, kad 
po keturių dienų horizonte pasirodys Bernuilio kyšulys. 

Iki šiol pūtė palankus vakarų vėjas; bet pastarosiomis die- 
nomis jis lyg ėmė silpnėti, pamažėle tilti. Gruodžio 13-ąją vi- 
siškai liovėsi pūtęs, ir supliuškusios burės nukaro ant stiebų. Jei 
ne galingas sraigtas, „Dunkanas“, jūros štilio sukaustytas, būtų 
turėjęs sustoti. 

Toks oras galėjo trukti neribotą laiką. Vakare Glenarvanas 
dėl širo kalbėjosi su Džonu Menglu. Jaunasis kapitonas, maty- 
damas senkant anglių atsargas, rodės, smarkiai niršo, kad vėjas 
nurimo. Jis liepė ištempti visas bures, liselius ir štagbures, kad 
būtų išnaudotas menkiausias vėjo dvelksmas; tačiau, anot jūri- 
ninkų, vėjo nė pilnos kepurės nebūtų prigaudę. 

— O vis dėlto, - tarė Glenarvanas, — nėra ko per daug mur- 
mėti: geriau jokio vėjo negu priešingas vėjas. 

— Teisingai sakote, sere, —- atsakė Džonas Menglas. - Bet 


kaip tik šitoks staigus štilis pranašauja oro permainą. Todėl aš 

jo ir bijau. Mes dabar plaukiame palei musonų zoną; nuo spa- 
lio iki balandžio jie pučia iš šiaurės rytų. Jei jie mus užklups, 
kelionė smarkiai susitrukdys. 

— Ką padarysi, Džonai! Reikės su tuo susitaikyti. Pagaliau 
mes truputėlį tesugaišime. 

— Žinoma, jei neprisidės audra. 

— Negi bijote audros? — tarė Glenarvanas, dairydamasis į 
dangų be debesėlio nuo par horizonto iki zenito. 

— Taip, — atsakė kapitonas, — aš tai sakau jums, sere, bet ne- 
norėčiau išgąsdinti ledi Glenarvan ir mis Grant. 

— Teisingai. Bet kodėl taip manote? 

— Yra tikrų žymių, kad artėja audra. Nepasikliaukit dangaus 
piedrumu, sere. Nieko nėra apgaulesnio už jį. Jau antra diena 
barometras smarkiai krinta; dabar jis rodo dvidešimt septynis 
colius*. Šio įspėjimo negaliu nepaisyti. Aš ypač bijau Pietų jū- 
ros siautėjimo, nes esu tai patyręs. Vandens garai, susitelkę vir- 
šum beribių Pietų ašigalio ledynų, sukelia nepaprastai smarkias 
oro sroves. Susiremia ašigalio ir pusiaujo vėjai, ir kyla ciklonai, 
tornadai ir tos įvairiopai pasireiškiančios audros, su kuriomis 
kovodamas laivas negali nenukentėti. 

— Džonai, - atsakė Glenarvanas, - „Dunkanas“ — stiprus 
laivas, o jo kapitonas — sumanus jūreivis. Teatūžia audra, mes 
sugebėsime atsilaikyti! 

Džonas Menglas, pareikšdamas savo būgštavimus, vadova- 
vosi jūrininko instinktu. Jis buvo, kaip sako anglai, oro žino- 
vas — weatherwise. Barometrui vis krintant, jis ėmėsi laive visų 
atsargumo priemonių. Tikėjosi smarkios audros; dangus dar to 


visai nerodė, bet tikslus barometras negalėjo apgauti. Oro sro- 


* 73,09 cm. Normalus barometro stulpelio aukštis 76 cm. (Aut. past.) 


vės veržiasi iš aukšto slėgio vietų į tas, kur barometro stulpelis 
krinta; juo tos vietos arčiau viena kitos, juo greičiau oro sluoks- 
niuose atsistato pusiausvyra ir juo didesnis tada vėjo greitis. 

Džonas visą naktį praleido ant denio. Apie vienuoliktą 
valandą dangus pietuose padūmavo. Džonas sušaukė visą ko- 
mandą į viršų ir liepė nuimti mažąsias bures; paliko tiktai foką, 
bizanį, marselį ir kliverius. Vidurnaktį pakilo šaltokas vėjas. 
Jis pūtė labai smarkiai, tai yra oro molekulių greitis buvo šeši 
tuazai per sekundę. Braškėjo stiebai, poškėjo takelažas, plakėsi 
burės, apsiūtos liktrosu, girgždėjo vidaus pertvaros, ir kelei- 
viai suprato, kas jų laukia. Paganelis, Glenarvanas, majoras, 
Robertas pasirodė ant denio, - vieni iš smalsumo, kiti norėda- 
mi padėti. Dangumi, kuris neseniai buvo giedras ir žvaigždė- 
tas, ritosi tiršti debesys, atskirti dėmėtom tarsi leopardo kailis 
juostom. 

— Uraganas? — lyg niekur nieko paklausė Glenarvanas Džo- 
ną Menglą. 

— Dar ne, bet netrukus prasidės, — atsakė kapitonas. 

Jis tučtuojau įsakė surišti apatinį marselio rifą. Jūrininkai 
užsikorė virvinėmis kopėčiomis iš vėjo pusės ir vargais nega- 
lais sumažino burę, pritraukdami ją sezniu prie nuleistos rėjos. 
Džonas Menglas stengėsi palikti kaip galint daugiau burių, kad 
jachta laikytų pusiausvyrą ir bangos ne taip ją suptų. 

Po to jis įsakė Ostinui ir bocmanui pasiruošti uraganui, 
kuris netrukus ims šėlti. Jie dvigubais lynais pririšo valtis ir 
plaustus, sutvirtino šoninius patrankos talius. Įrempė vantus 
ir bakštagus; uždarė liukus. Džonas tartum karininkas, stovįs 
ant pralaužtos sutvirtinimų sienos, nesitraukė nuo juto ir dai- 
rėsi į audringą dangų, lyg stengdamasis išgauti jam rūpimas 
paslaptis. 


Barometras nukrito iki dvidešimt šešių colių, o tai labai re- 
tai atsitinka, ir štormglasas* rodė audrą. 

Buvo pirma valanda nakties. Ledi Glenarvan ir Merę kaju- 
tėje smarkiai supo, ir jos surizikavusios atėjo ant denio. Vėjas 
dabar pūtė keturiolika tuazų per sekundę. Jis baisiai švilpė. Me- 
taliniai lynai skambėjo tartum instrumento stygos, virpinamos 
milžiniško stryko; trinksėjo skrysčiai; laivavirvės šaižiai slankio- 
jo gruoblėtais grioveliais, burės poškėjo kaip patrankų šūviai; 
jau atbėgdavo baisios bangos, norėdamos užlieti jachtą, kuri 
kaip tulžys šokinėjo putotomis keteromis. 

Kapitonas Džonas, išvydęs keleives, skubiai priėjo prie jų 
ir paprašė grįžti į kajutkompaniją. Jau ūžtelėjo kelios didžiulės 
bangos, ir denis kiekvieną akimirką galėjo būti užlietas. Gam- 
tos gaivalai taip griaudėjo, jog ledi Elena vos išgirdo jaunojo 
kapitono žodžius. 

— Ar nėra pavojaus? — vis dėlto ji spėjo paklausti, triukšmui 
šiek tiek aptilus. 

— Jokio, ponia, - atsakė Džonas Menglas. — Bet nei jūs, nei 
mis Merė negalite pasilikti ant denio. 

Ledi Glenarvan ir Merė nesipriešino įsakymui, kuris grei- 
čiau panėšėjo į maldavimą, ir sugrįžo į kajutkompaniją kaip 
tik tą akimirką, kai banga, ūžtelėjusi per vairinį galą, sudrebino 
jų kajutėse iliuminatorių stiklus. Vėjas irgi pasmarkėjo; stiebai 
linko nuo burių, ir jachta, rodės, kilnojosi ant bangų. 

— Foką gitovais! - sušuko Džonas Menglas. — Nuleisti mar- 
selį ir kliverius! 

Jūrininkai šoko prie darbo, atleido talus, patempė gitovus, 


ir kliveriai nukrito su tokiu triukšmu, jog nustelbė net audrą. 


* Stormglasas — stiklinis indelis, pripildytas cheminio mišinio, kuris keičia 
spalvą nuo vėjo krypries ir elektros kiekio atmosteroje. (Aut. past.) 


„Dunkanas“, leisdamas iš kamino juodų dūmų kamuolius, ėmė 
nelygiai kapoti bangas sraigto plokštėmis, kurios kartkartėmis 
iškildavo viršum vandens. 

Glenarvanas, majoras, Paganelis ir Robertas susižavėję, bet 
sykiu ir siaubo pagauti, stebėjo „Dunkano“ grumtynes su ban- 
gomis; stipriai įsikibę į talšborto lotus, negalėdami nė žodžio 
kits kitam pasakyti, jie sekė akimis pulkus audrapaukščių, ne- 
gandos pranašų, kurie laigė šėlstančioje vėtroje. 

Tą akimirką, nustelbdamas uragano triukšmą, pasigirdo 
kurtinantis švilpesys. Visu smarkumu išsiveržė garas, bet ne pro 
vamzdį, o tiesiog pro katilo vožtuvus. Neįprastai garsiai nu- 
skambėjo pavojaus švilpukas. Jachta baisiai pasviro, ir Vilsonas, 
stovintis prie vairo, buvo netikėtai parblokštas rumpelio smū- 
gio. Nebevaldomas „Dunkanas“ atsisuko skersai bangų. 

— Kas atsitiko? — šūktelėjo Džonas Menglas, užbėgęs ant til- 
telio. 

— Laivas gula ant šono! — atsakė Tomas Ostinas. 

— Vairas sulūžo? 

— Kapitoną į mašinų skyrių! — pasigirdo mechaniko balsas. 

Džonas galvotrūkčiais nubildėjo trapu. Mašinų skyrius 
buvo pilnas garų: cilindrų stūmokliai nebeveikė; švaistikliai ne- 
besuko dantračio. Mechanikas, matydamas, kad atsitiko rimta 
avarija, ir bijodamas, kad nesprogtų katilai, išleido garus pro 
išleidžiamąjį vamzdį. 

— Kas atsitiko? — paklausė kapitonas. 

— Sraigtas sugedo ar už ko nors užkliuvo, — atsakė mechani- 
kas. — Nebeveikia. 

— Ir neįmanoma išlaisvinti? 


— Ne. 


Dabar ne laikas galvoti, kaip jį pataisyti; buvo aišku kaip 
dieną: sraigtas nebesisuka, ir garas, nebeturėdamas darbo, pra- 
siveržė pro vožtuvus. Džonui Menglui neliko nieko kita, kaip 
vėl griebtis burių ir mėginti paversti pagalbininku vėją, dabar 
pavojingiausią priešą. 

Jis užlipo ant denio ir keliais žodžiais papasakojo Glenarva- 
nui, kas įvyko; paskui paprašė jį ir kitus keleivius grįžti į kajut- 
kompaniją. Glenarvanas norėjo pasilikti ant denio. 

— Ne, sere, — griežtai pasakė Džonas Menglas. — Čia turi 
likti tik aš ir įgula. Eikite į apačią! Laivas gali pasvirti, ir bangos 
lyg niekur nieko jus nušluos. 

— Ber mes galime būti naudingi... 

— Eikite, eikite, sere, taip reikia! Šiuo atveju aš esu laivo 
šeimininkas! Eikite, aš to reikalauju! 

Mavyt, būklė buvo labai rimta, jei Džonas taip įsakmiai kal- 
bėjo. Glenarvanas suprato turįs būti klusnumo pavyzdžiu. Savo 
trijų draugų lydimas, jis paliko denį ir prisidėjo prie abiejų ke- 
lcivių, kurios nerimastaudamos laukė, kada gi baigsis kova su 
gamtos gaivalais. 

— Energingas vyras, tas mano Džonas, — tarė Glenarvanas, 
įcidamas į kajutkompaniją. 

— Taip, — atsakė Paganelis, — jis man priminė jūsų didžiojo 
Šekspyro bocmaną iš „Audros“, kuris rėkia karaliui, atėjusiam 
ant denio: „Marš iš čia! Į kajutes! Nutilkit! Jei negalite patarti 
šioms stichijoms nurimti, geriau tylėkite! Iš kelio, sakau jums! 

Džonas Menglas, negaišdamas nė sekundės, stengėsi išva- 
duoti laivą iš tos pavojingos būklės, kurioje jis atsidūrė sugedus 
sraigtui. Jis nusprendė dreifuoti, kad kaip galint mažiau nu- 
kryptų nuo kurso. Reikėjo išsaugoti bent kiek burių ir pakreipti 


jas įstrižai, kad vėjas pūstų iš šono. Jūrininkai iškėlė, surišę rifą, 


marselį ir lotyniškąjį foką ant didžiojo stiebo, ir „Dunkanas“ 
atsigręžė pavėjui. 

Jachta turėjo daug gero laivo savybių, todėl greitai, lyg pen- 
tinais spustelėtas arklys, pasisuko šonu prieš užliejančias ban- 
gas. Ar atlaikys tiek mažai burių? Jos buvo iš geriausio Dandžio 
kilto, tačiau koks audeklas gali pasipriešinti tokiai jėgai? 

Dreitavimas buvo tuo patogus, kad jachta atgręžė bangoms 
tvirčiausias dalis ir laikėsi pirmykščio kurso. Bet laivui grėsė pa- 
vojus patekti į didžiules duobes tarp dviejų milžiniškų bangų 
ir nebeiškilti. Tačiau Džonui Menglui nebuvo ko rinktis, ir jis 
nusprendė dreifuoti, kol stiebai ir burės laikys. Įgula budėjo 
ant denio, pasiruošusi pulti ten, kur reikės. Džonas, įsikibęs į 
vantus, stebėjo įtūžusią jūrą. 

Taip praėjo likusi nakties dalis. Visi tikėjosi, kad auštant 
audra aprims. Tuščia viltis. Apie aštuntą valandą rytys dar 
pasmarkėjo; švilpdamas aštuoniolika tuazų per sekundę, jis vir- 
to uraganu. 

Džonas nepratarė nė žodžio, bet jo širdis drebėjo dėl laivo 
ir keleivių. „Dunkanas“ baisiai pasviro; pilresai braškėjo, ir fok- 
stiebio rėjos dažnai paliesdavo bangų keteras. Vieną akimirką 
įgula manė, kad jachta nebeatsities. Jūrininkai su kirviais ran- 
kose buvo bepuolą kapoti didžiojo stiebo vantų, tik staiga tar- 
tum didžiuliai albatrosai nulėkė iš liktrosų išplėštos burės. 

„Dunkanas“ atsitiesė; bet dabar jį, netekusį atspirties prieš 
bangas ir kažin kur nešamą, ėmė taip baisiai mėtyti, jog grėsė 
pavojus, kad stiebai iš pat apačios lūš. Tokio supimo jis negalė- 
jo ilgai išlaikyti; bortai jau braškėjo, ir netrukus pro atšokusias 
lentas, išsiskėtusius sunėrimus ims veržtis vanduo. 

Džonui Menglui beliko viena išeitis: iškelti forstengos stak- 
selį ir leistis pavėjui. Tai pavyko tik po keliolikos valandų darbo: 


„Dunkanas', vėjo genamas, ėmė skrieti nepaprastu greičiu. 


bent dvidešimt kartų teko vis pradėti iš naujo. Tik apie trečią 
valandą popiet forstengos stakselis, pritvirtintas prie fokstiebio 
štagų, išsipūtė nuo vėjo. 

Su šiuo drobės gabalu „Dunkanas“, vėjo genamas, ėmė skrieti 
nepaprastu greičiu. Audra nešė jį į šiaurės rytus. Reikėjo palaikyti 
kaip galint didesnį greitį, nes tik nuo to priklausė išsigelbėjimas. 
Kartais, pralenkdamas bangas, genamas drauge su juo, jis per- 
skrosdavo jas savo aštriu priekiu, panirdavo tartum milžiniškas 
banginis, ir vanduo užliedavo visą denį, nuo priekio iki vairinio 
galo. O kartais jo greitis susilygindavo su bangų greičiu; tada vai- 
ras nustodavo veikęs, laivą imdavo blaškyti į visas puses ir grės- 
davo pavojus apvirsti. Atsitikdavo ir taip, kad bangos, uraganui 
švilpiant, risdamosi greičiau už jį, ūžtelėdavo ir neįveikiama jėga 
užliedavo visą denį nuo vairinio galo iki priekio. 

Tokioje grėsmingoje būklėje tarp vilties ir nevilties praėjo 
gruodžio 15-oji ir kita naktis. Džonas Menglas nė valandėlės ne- 
sitraukė iš savo vietos; jis visiškai nieko nevalgė; jį kankino baimė, 
tačiau ramus veidas to nerodė. Jis žiūrėjo įsmeigęs akis, stengda- 
masis perskrosti rūkus, aptraukusius šiaurinę horizonto dalį. 

Iš tiesų buvo ko bijoti. „Dunkanas“, nublokštas iš savo kelio, 
lėkė Australijos krantų link tokiu greičiu, kurio niekas negalėjo 
sulėtinti. Džonas Menglas instinktyviai juto, kad jachtą neša 
kažkokia baisiai smarki srovė. Kiekvieną akimirką baiminosi, 
kad jachta trinktelės į rifą ir suduš į šipulius. Jo manymu, iki 
kranto buvo ne daugiau kaip dvylika mylių pavėjui. O žemė — 
katastrofa, pražūtis laivui. Jam šimtą kartų geriau beribis van- 
denynas, kur galima gintis nuo šėlstančių bangų joms pasiduo- 
dant. Bet jeigu audra nubloškia jį ant kranto, jis — žuvęs. 

Džonas Menglas susirado Glenarvaną, pavedėjo jį į šalį ir, 
nė kiek neslėpdamas, pranešė apie rimtą būklę. Jis žiūrėjo į tai 

šaltai, kaip viskam pasiruošęs jūrininkas, ir baigdamas pasakė, 
jog „Dunkanas“ gali trenktis į krantą. 

— Kad išgelbėčiau, jei bus įmanoma, keleivius, sere. 

— Daryk, kaip išmanai, Džonai, - atsakė Glenarvanas. 

— O ledi Glenarvan? O mis Grant? 

— Aš perspėsiu jas tik paskutinę akimirką, kai nebebus jo- 
kios vilties išsigelbėti jūroje. Jūs man praneškite. 

— Gerai, sere. 

Glenarvanas grįžo pas keleives, kurios, nieko nežinodamos 
apie baisųjį pavojų, jį jauste nujautė. Jos parodė daug drąsos, 
tikrai prilygstančios vyrų drąsai. 

Paganelis visiškai ne laiku leidosi dėstyti Robertui teorijas 
apie atmosferos sroves; jis labai įdomiai palygino ciklonus su 
tornadais ir vienakryptėmis audromis. O majoras laukė pabai- 
gos kaip tikras musulmonas fatalistas. 

Apie vienuoliktą valandą uraganas lyg ir aprimo, drėgnas 
rūkas kiek prasisklaidė, ir Džonas greitai švystelėjusioje proper- 
šoje galėjo įžiūrėti žemą krantą, iki kurio pavėjui tebuvo šešios 
mylios. Jachta visu greičiu lėkė į jį. Baisios vilnys pašokdavo 
pasakiškai aukštai, iki penkiasdešimties pėdų ir net daugiau. Iš 
to Džonas suprato, kad ten turi būti tvirtas gruntas. 

— Smėlio seklumos, — tarė jis Ostinui. 

— Ir aš taip manau, — atsakė padėjėjas. 

— Mes Dievo valioje, — kalbėjo toliau Džonas. — Jei Jis pats 
nepraves „Dunkano“, mes — žuvę. 

— Dabar potvynis, kapitone, galbūt mums pavyks seklumas 
praplaukti? 

— Ber tik pažiūrėkite, Ostinai, kokios įšėlusios vilnys! Koks 
laivas įstengtų atsilaikyti prieš jas? Prašykime Dievą pagalbos! 

O „Dunkanas“ su torstengos stakseliu neapsakomu greičiu 


lėkė kranto link. Netrukus iki jo liko daugiau kaip dvi mylios. 


Ūkanos kas akimirką paslėpdavo žemę, bet vis dėlto Džonui lyg ir 
pasirodė, kad už putoto mūšos ruožo yra kiek ramesnis baseinas. 
Ten „Dunkanui“ būtų daug saugiau. Bet kaip į jį prasmukti? 

Džonas sušaukė keleivius ant denio. Jis nenorėjo, kad katas- 
trofa užtiktų juos sėdinčius kajutkompanijoje. Glenarvanas su 
draugais pažvelgė į siautėjančią jūrą. Merė Grant išblyško. 

— Džonai, — visai tyliai tarė Glenarvanas jaunajam kapito- 
nui. — Aš stengsiuos išgelbėti žmoną arba žūsiu drauge su ja. Tu 
rūpinkis mis Grant. 

— Gerai, sere, - atsakė Džonas Menglas, keldamas Glenar- 
vano ranką prie ašarotų savo akių. 

„Dunkanas“ buvo vos per kelis kabeltovus nuo seklumų pa- 
pėdės. Aukštai pakilusia jūra, be abejo, jachta būtų praplaukusi 
tuos pavojingus rifus. Bet, šėlstant didžiulėms bangoms, kurios 
čia iškeldavo laivą, čia vėl jį panerdavo, jachtos kilis nuolatos 
atsitrenkdavo į dugną. Ar yra koks nors būdas bangavimui su- 
mažinti, vandens molekulių trynimuisi sušvelninti, žodžiu, įšė- 
lusiai jūrai numalšinti? 

Džonui Menglui dingtelėjo išganinga mintis. 

— Riebalų! — sušuko jis. — Vyručiai, tempkite čion riebalus! 

Įgula iš karto suprato jo žodžius. Kapitonas norėjo panau- 
doti vieną priemonę, kartais duodančią puikių rezultatų. Šėls- 
tančias bangas galima numalšinti užpylus riebalų; nuo riebali- 
nio sluoksnio paviršiuje bangos pasidaro slidesnės ir sumažėja. 
Riebalai veikia greitai, bet greitai ir praeina. Praplaukus tą dirb- 
tinai nuramintą jūrą, bangos ima dar smarkiau šėlti, ir vargas 


laivui, išdrįsusiam plaukti iš paskos“. 


* Todėl jūrų nuostatai draudžia kapitonams naudotis šia priemone, jeigu iš 
paskos ta pačia kryptimi plaukia kitas laivas. (Aut. past.) 


Pavojaus akivaizdoje įgulos jėgos šimteriopai padidėjo. Vy- 
rai atrito ant denio statines ruonio riebalų. Kirviais išmušę du- 
gnus, užkėlė jas ant dešiniojo ir kairiojo borto turėklų. 

— Pasiruošti! — riktelėjo Džonas Menglas, laukdamas palan- 
kios akimirkos. 

Dvidešimt sekundžių — ir jachta atsidūrė ties farvateriu, 
nuo kurio ją skyrė riaumojanti mūša. Buvo kaip tik ta lauktoji 
akimirka. 

— Pilti! — riktelėjo jaunasis kapitonas. 

Jūrininkai apvertė statinaites, riebalai upeliais pasipylė per 
kraštus ir tą pačią akimirką sukaustė putojančias bangas. „Dun- 
kanas“ įskriejo į ramius vandenis ir netrukus atsidūrė tykiame 
baseine, o vandenynas, išsivadavęs iš pančių, ėmė dešimteriopai 


smarkiau šėlti. 


Šeštas skyrius 
BERNUILIO KYŠULYS 


Pirmiausia Džonas Menglas liepė išmesti abu inkarus pen- 
kių sieksnių gylyje. Dugnas buvo geras, kieto žvirgždo, ir pui- 
kiai laikė. Taigi nebuvo jokios baimės, kad laivą nuneš į jūrą 
ar ant seklumų. Po tiek pavojaus valandų „Dunkanas“ atsidūrė 
užtakyje, kurį nuo jūros vėjų saugojo aukšta pusapvalė nerija. 

Glenarvanas paspaudė ranką jaunajam kapitonui sakydamas: 

— Dėkui, Džonai. 

Ir Džonas pasijuto dosniai atlygintas tais dviem žodžiais. 
(ilenarvanas niekam neprasitarė apie jo būgštavimus, ir nei ledi 
I" lena, nei Merė Grant, nei Robertas neįtarė, kokio rimto pavo- 


jius jiems ką tik pavyko išvengti. 

Beliko išsiaiškinti vieną svarbų klausimą: į kokią Australijos 
pakrantės vietą nubloškė „Dunkaną“ baisioji audra? Kaip vėl 
pasiekti trisdešimt septintą lygiagretę? Tokie buvo pirmi klau- 
simai Džonui Menglui. Šis tučtuojau ištyrė vietą ir pasižymėjo 
stebėjimus laivo žemėlapyje. 

Apskritai „Dunkanas“ ne per labiausiai nukrypo nuo savo 
kelio, vos du laipsnius. Jis dabar buvo 136*12' geografinės ilgu- 
mos ir 35707" platumos, ties Katastrofos kyšuliu, pietinėje Aus- 
tralijos pakrantėje, trys šimtai mylių nuo Bernuilio kyšulio. 

Katastrofos kyšulys, pavadintas tokiu baisiu vardu, yra 
priešais Borda kyšulį Kengūrų saloje. Tarp šių dviejų kyšulių 
atsiveria Tyrinėtojo sąsiauris, kuriuo galima patekti į dvi gana 
gilias įlankas: šiaurėje į Spenserio, pietuose į Sen Vinsento 
įlanką. Pastarosios rytiniame krante yra Adelaidės uostas — Pie- 
tų Australijos provincijos sostinė. Miestas, įkurtas 1836 me- 
tais, turi apie keturiasdešimt tūkstančių gyventojų ir yra gana 
turtingas. Bet čia ne tiek rūpinamasi didelių pramonės įmonių 
kūrimu kiek žemdirbyste: žemės derlingos, auga vynuogės, 
apelsinai ir kitokios gėrybės. Mieste agronomų daugiau negu 
inžinierių, ir apskritai gyventojai nerodo polinkio į prekybą ar 
mechaniką. 

Ar bus galima pataisyti sugedusį „Dunkaną“? Šį klausimą 
kaip tik ir reikėjo apsvarstyti. Džonas Menglas norėjo sužinoti, 
kas nutiko. Jis liepė narams pasinerti po laivo vairiniu galu; tie 
pranešė, kad sraigto plokštė sulenkta ir kliudo achterštevenį, 
ir dėl to sraigtas negali suktis. Avarija rimta, tokia rimta, kad 
vargu ar pačioje Adelaidėje atsirastų reikalingų remontuoti ins- 
trumentų. 

Glenarvanas ir kapitonas Džonas, ilgai svarstę, nutarė ši- 


taip: „Dunkanas“ plauks su burėmis palei Australijos pakrantes 


ieškodamas „Britanijos“ pėdsakų; sustos Bernuilio kyšulyje, ten 
sužinos paskutines naujienas, o paskui plauks toliau į pietus, 
iki Melburno, kur bus galima jachtą lengvai pataisyti. Sraigtą 
sutaisius, „Dunkanas“ kreisuos į rytinį krantą, kur baigs savo 
ieškojimus. 

Pasiūlymas buvo priimtas. Džonas Menglas nusprendė pa- 
kelti inkarą papūtus palankiam vėjui. Ilgai laukti nereikėjo. 
Vakarop uraganas visiškai nuščiuvo. Jį pakeitė tinkamas pietva- 
karių brizas. Imta ruoštis kelionėn. Jūrininkai ištempė naujas 
bures. Apie ketvirtą valandą ryto jie pasuko kabestaną, ištraukė 
inkarą, ir „Dunkanas“, iškėlęs foką, marselį, bramselį, kliverius, 
bizanį ir topselį, leidosi beidevindu palei Australijos krantus. 

Apie antrą valandą Katastrofos kyšulys dingo iš akių, ir 
jachta atsidūrė Tyrinėtojo sąsiaurio traverse. Vakare ji aplen- 
kė Borda kyšulį ir praplaukė pro kelių kabeltovų ilgio Ken- 
gūrų salą, didžiausią iš Mažųjų Australijos salų. Joje randa 
prieglobstį pabėgę kaliniai. Ji atrodė žavingai. Didžiuliai žali 
kilimai dengė sluoksniuotas pakrančių uolas. Kaip ir 1802 
metais, kada ši sala buvo atrasta, taip ir dabar miškuose ir ly- 
gumose šokinėjo kengūrų pulkai. Kitą dieną, kol „Dunkanas“ 
kreisavo palei krantą, buvo pasiųstos valtys apžiūrėti salos. Ją 
kirto trisdešimt šešta lygiagretė, ir Glenarvanas nenorėjo palikti 
neištirtos nė vienos vietelės tarp trisdešimt šeštos ir trisdešimt 
aštuntos lygiagretės. 

Gruodžio aštuonioliktąją jachta, manevruojanti burėmis 
kaip tikras kliperis, praplaukė palei pat Susitikimo įlankos kran- 
tus. Šičia 1828 metais atvyko keliautojas Stertas, atradęs Marį, 
didžiausią Pietų Australijos upę. Įlankos krantai labai skyrėsi 
nuo žaliuojančių Kengūrų salos krantų: nedidukės, plikos, vie- 


nišos kalvos, retkarčiais paįvairinančios žemo ir išraižyto kranto 


monotoniją, kur ne kur kokia pilka uolos pakriūtė ar smėlio 
nerija, — žodžiu, viskas lyg ašigalyje. 

Valtims teko sunkiai pasidarbuoti. Bet jūrininkai nesiskun- 
dė. Beveik visuomet juos lydėjo Glenarvanas, neatskiriamas jo 
draugas Paganelis ir Robertas. Jie norėjo patys savo akimis pa- 
matyti kokias nors „Britanijos“ liekanas. Bet ir šis kruopštus 
ieškojimas nesuteikė nieko nauja apie laivo žuvimo vietą. Aus- 
tralijos krantai šiuo atžvilgiu buvo tokie pat nebylūs kaip ir Pa- 
tagonijos krantai. Tačiau vilties prarasti nevertėjo, kol nebuvo 
pasiekta dokumente nurodytoji vieta. Čia buvo ieškoma tik dėl 
visa ko, kad neliktų kas nors pražiopsota. Naktų „Dunkanas“ 
dreifuodavo, kad kaip galint išsilaikytų maždaug toje pačioje 
vietoje, o dieną krantas būdavo rūpestingai apieškomas. 

Tik gruodžio 20-ąją jie atsidūrė ties Bernuilio kyšuliu, ku- 
riuo baigiasi Lasepedo įlanka, neaptikę jokios sudužusio laivo 
skeveldros. Bet ši nesėkmė dar nieko neįrodė. Iš tikrųjų per 
dvejus metus — tiek laiko praėjo nuo katastrofos dienos — jūra 
ne tik galėjo, bet greičiausiai išblaškė, sunaikino tristiebio laivo 
liekanas, nuplovė jas nuo rifų. Be to, čiabuviai, kurie užuodžia 
laivo katastrofą lyg vanagas maitą, galėjo surankioti mažiausias 
nuolaužas. O Harį Grantą ir jūrininkus, paimtus į nelaisvę tą 
akimirką, kai bangos juos išmetė į krantą, be abejo, nusivarė į 
krašto gilumą. 

Ber tada griūtų viena išradingiausių Žako Paganelio hipo- 
tezių. Kol buvo kalbama apie Argentinos teritoriją, geografas 
visiškai pagrįstai galėjo tvirtinti, kad dokumente pažymėti skai- 
tmenys nurodo ne katastrofos, o jų nelaisvės vietą. Iš tiesų di- 
delės pampų upės, daugybė jų intakų galėjo atnešti į jūrą bran- 
gųjį dokumentą. Čia, šioje Australijos dalyje, buvo priešingai: 
upių, kertančių trisdešimt septintą lygiagretę, gana nedaug; be 


to, Rio Koloradas, Rio Negras teka į jūrą per tuščius, negy- 
venamus kraštus, o svarbiausios Australijos upės — Maris, Jara, 
Torensas, Darlingas — arba įteka viena į kitą, arba jų deltos yra 
pasidariusios dažnai lankomais prieuosčiais, uostais, kur vyksta 
gyvas judėjimas. Tad argi įtikėtina, kad dužus butelis būtų ga- 
lėjęs atplaukti tais vandenimis, kuriuos nuolat lanko laivai, ir 
atsidurti Indijos vandenyne? 

Įžvalgūs protai negalėjo šito nepastebėti. Paganelio hipote- 
zė, įtikėtina Patagonijoje, Argentinos provincijoje, pasirodė ne- 
logiška Australijoje. Paganelis tai pats pripažino ginčydamasis 
su majoru Maknabsu, kuris pirmas iškėlė šį klausimą. Aišku, 
kad dokumente nurodyti laipsniai reiškia ne ką kita, kaip laivo 
žuvimo vietą, vadinasi, butelis buvo įmestas į jūrą toje vietoje, 
kur sudužo „Britanija“ — ties vakariniais Australijos krantais. 

Tačiau, kaip teisingai pastebėjo Glenarvanas, šis galutinis 
dokumento aiškinimas nepaneigia hipotezės, kad kapitonas 
Grantas yra nelaisvėje. Beje, jis pats tai nujautė, kaip matyti iš 
šių įsidėmėtinų dokumento žodžių: kur jie taps žiaurių čiabu- 
vių belaisviais. Bet daugiau nebuvo jokio pagrindo tikėtis, kad 
trisdešimt septintoje lygiagretėje jie greičiau suras belaisvius 
negu kurioje kitoje. 

Ilgai svarstę, keleiviai pagaliau išsprendė šį klausimą ir pada- 
rč šias išvadas: jei ir ties Bernuilio kyšuliu neaptiks „Britanijos“ 
pėdsakų, tai Glenarvanui neliks nieko kita, tik grįžti į Europą. 
I'kspediciją reikės laikyti nepasisekusia, bet jis savo pareigą bus 
atlikęs drąsiai ir sąžiningai. 

Jachtos keleiviai, ypač Merė ir Robertas, žinoma, nuliūdo. 
Pliukdami į krantą drauge su Glenarvanais, Džonu Menglu, 
Maknabsu ir Paganeliu, abu kapitono Granto vaikai manė, kad 
dabar jų tėvo išgelbėjimo klausimas galutinai išsispręs. Galima 


sakyti „galutinai“, nes Paganelis dar anksčiau per vieną pokalbį 
buvo aiškiai įrodęs, kad jei laivas būtų sudužęs į rytinių krantų 
ritus, nelaimingieji jau seniai būtų sugrįžę į tėvynę. 

— Vilties! Vilties! Niekada nepraraskit vilties, - kartojo ledi 
Elena merginai, sėdinčiai šalia jos valtyje, kuri plaukė į kran- 
tą. — Dievas mūsų neapleis. 

— Taip, mis Mere, — tarė kapitonas Džonas, — kai žmonės 
jau nebežino, ką daryti, tada jiems į pagalbą ateina Apvaizda ir 
visai nelauktu būdu nurodo naujus kelius. 

— Tegirdi jus Dievas, misteri Džonai! —- atsakė Merė Grant. 

Iki kranto buvo ne daugiau kaip vienas kabeltovas; kyšulio 
galas, išsišovęs į jūrą per dvi mylias, baigėsi nuolaidžiomis atš- 
laitėmis. Valtis sustojo nedideliame, pačios gamtos padarytame 
užtakyje tarp besiformuojančių koralinių seklumų, kurios, laikui 
bėgant, rifais apjuos pietinę Australiją. Tačiau jau ir dabar tie ri- 
fai galėjo pramušti laivo korpusą, ir „Britanija“, matyt, čia žuvo. 

„Dunkano“ keleiviai be vargo išlipo į visiškai negyvenamą 
krantą. Sluoksniuotos šešiasdešimties-aštuoniasdešimties pėdų 
aukščio uolienos juosė pakrantę. Be kopėčių ir kablių būtų 
buvę sunku užkopti ant tos natūralios kurtinos. Laimė, Džonas 
Menglas už kokio pusmylio kaip tik laiku aptiko spragą, atsi- 
radusią nuo dalinės griūties. Matyt, bangos, ypač stiprios per 
ekvinokcijas, daužydamos trapaus tufo užkardą, ir baigė griauti 
viršutinę masyvo dalį. 

Glenarvanas su kelionės draugais suėjo į tranšėją ir gana stačia 
įkalne pasiekė uolos viršūnę. Robertas pirmas lyg katinas užsike- 
beriojo statmenu šlaitu į aukščiausią kalnagūbrį, įvaręs į nusimi- 
nimą Paganelį, kuris jautėsi pažemintas, kad jo ilgas, keturias- 
dešimt metų pravaikščiojusias kojas įveikė mažos dvylikamečio 


kojos. Užtat jis aplenkė ir gana toli paliko romųjį majorą. 


Netrukus būrelis apžvelgė plytinčią lygumą. Tai buvo di- 
delis nedirbamos žemės plotas, apaugęs krūmais ir brūzgynais, 
skurdus kraštas, kurį Glenarvanas palygino su Škotijos žemu- 
ma, o Paganelis su nederlingais Bretanės landais. Pakrantė at- 
rodė negyvenama, bet tolumoje stūksą keli pastatai liudijo, kad 
Čia esama Žmogaus, ir ne laukinio, o civilizuoto. 

— Malūnas! —- sušuko Robertas. 

Iš tikrųjų už trijų mylių vėjyje sukosi malūno sparnai. 

— Tikrai malūnas, — atsakė Paganelis, nutaikęs žiūroną į nu- 
iodytą daiktą. — Šis nedidelis trobesys, toks kuklus, bet labai 
naudingas, visada mane džiugina. 

— Jis man primena koplyčią, — tarė ledi Elena. 

— Taip, ponia, šiokio tokio panašumo yra: malūnas teikia 
peną kūnui, koplyčia — sielai. 

— Einam į malūną, — tarė Glenarvanas. 

Jie leidosi pirmyn. Pusvalandį paėjus, žmogaus dirbama 
žemė visiškai kitaip atrodė. Nederlingos lygumos staigiai pasi- 
keitė dirbamais laukais. Vietoj brūzgynų ką tik suartus sklypus 
juosė gyvatvorės; keletas jaučių ir apie šešetas arklių ganėsi pie- 
vose, kurias supo aukštos, iš didžiulių Kengūrų salos medely- 
nų atgabentos akacijos. Paskui pasirodė geltonuoją javų laukai, 
šieno kupetos, panašios į didžiulius avilius, vaismedžių sodai su 
naujomis tvoromis, puikus, Horacijaus plunksnos vertas dar- 
Jas, kuriame augo ir tai, kas gražu, ir tai, kas naudinga, sandė- 
liai, apdairiai išstatyti trobesiai ir pagaliau paprastas ir jaukus 
pyvenamasis namas. Ant jo linksmai mirgėjo smailiakepurio 
malūino milžiniškų sparnų šešėliai. 

Kcturi didžiuliai šunys lodami pranešė, kad atvyko svetimi 
žmonės, ir iš gyvenamojo namo išėjo kokių penkiasdešimties 


metų malonios išvaizdos vyras, o jam įkandin — penki dailiai 

— Einam į malūną, - tarė Glenarvanas. 


nuaugę, stiprūs vaikinai, jo sūnūs, ir jų motina, aukšta, tvir- 
ta moteris. Negalima buvo apsirikti: priešais stovėjo, apsuptas 
s1vo šaunios šeimos, greta naujutėlių trobesių dar beveik dirvo- 
nuojančiame lauke, tipingas airis kolonistas, skurdo išvytas už 
jurų ieškoti laimės. 

(lenarvanas su draugais nespėjo prisistatyti, o vyriškis jau 
sveikino juos širdingais žodžiais: 

— Svetimšaliai, sveiki atvykę į Padžio O'Muro namus! 

- Jūs — airis? — paklausė Glenarvanas, spausdamas kolonis- 
tui ranką. 

— Kadaise buvau, — atsakė Padis O'Muras. — Dabar aš aus- 
tralas. Kad ir kas jūs būtumėte, svetimšaliai, prašom į vidų ir 
jauskitės kaip namie. 

Neliko nieko kita, kaip priimti be jokių ceremonijų šį malonų 
kvietimą. Ledi Elena ir Merė Grant, lydimos ponios O' Mur, įėjo 
į vidų, o kolonisto sūnūs padėjo keleiviams nusiimti ginklus. 

Namas buvo storų ąžuolinių rąstų, apačioje — didelė, vėsi ir 
crdvi salė. Keli mediniai suolai, pritvirtinti prie šviesiai dažytų 
sienų, dešimt taburečių, dvi senoviškos ąžuolinės indaujos su fa- 
jansiniais indais ir žvilgančiais alaviniais ąsočiais, platus ir ilgas 
stalas, prie kurio būtų laisvai galėję susėsti dvidešimt svečių, — 
visi baldai tiko šiam tvirtam namui ir jo stipriems gyventojams. 

Vidurdienį buvo patiekti pietūs. Tarp rostbifo ir avienos 
kepsnio garavo sriuba, aplink stovėjo didelės lėkštės, prikrau- 
tos alyvų, vynuogių ir apelsinų; buvo visa, kas reikalinga ir net 
Jaugiau negu reikalinga. Šeimininkas ir šeimininkė buvo tokie 
malonūs, o stalas — toks didelis ir taip gausiai apkrautas, jog 
būtų buvę negražu atsisakyti. 

Fermos darbininkai susėdo kartu su šeimininkais. Padis 


() Muras ranka nurodė svečiams vietas. 

— Aš laukiau jūsų, — tarė jis Glenarvanui. 

— Mūsų? — paklausė tas, labai nustebęs. 

— Aš visada laukiu svečių, — atsakė airis. 

Paskui visa šeimyna pagarbiai atsistojo, ir šeimininkas su- 
kalbėjo maldą prieš valgį. Ledi Eleną sugraudino toks papročių 
tyrumas. Žvilgrelėjusi į vyrą, suprato, kad ir jis sužavėtas. 

Pietus visi labai gyrė. Užsimezgė gyvas pokalbis. Nuo škoto 
iki airio — vienas žingsnis. Kelių tuazų pločio Tvido upė yra 
daug gilesnė tarp Škotijos ir Anglijos negu dvidešimties mylių 
sąsiauris, skiriąs Senąją Kaledoniją nuo žaliuojančio Erino. Pa- 
dis O'Muras papasakojo savo istoriją. Ji buvo tokia kaip ir visų 
emigrantų, skurdo priverstų bėgti iš savo krašto. 

Daugelis iš toli čia atvyksta laimės ieškoti, bet randa vien 
vargą ir bėdas. Jie keikia likimą, užmiršdami, kad kaltas ne liki- 
mas, 0 jų nerangumas, tinginystė, ydos. Sumanūs, drąsūs, tau- 
pūs ir darbštūs prasikuria. 

Toks buvo ir toks liko Padis O'Muras. Kai Dandolke jau 
žvelgė badas į akis, Padis O'Muras išsirengė su visa šeima į 
Australiją, atplaukė į Adelaidę. Angliakasio darbas jo netrau- 
kė, geriau dirbti žemę: nors sunku, bet ne taip pavojinga. Po 
dviejų mėnesių jis jau triūsė savo sklype, kuris dabar itin gražiai 
atrodė. 

Visa Pietų Australija padalyta į 80 akrų dydžio sklypus. 
Šiuos sklypus vyriausybė nemokamai duoda kolonistams. Iš jo 
darbštus žemdirbys gali ne tik išsimaitinti, bet ir atidėti kasmet 
po 80 svarų sterlingų. 

Padis O 'Muras tai žinojo. Nusimanymas apie žemės ūkį jam 
labai pravertė. Jis gyveno, taupė, prasikūręs įsigijo dar žemės. Jo 
šeima, kaip ir ūkis, klestėte klestėjo. Airis valstietis tapo žemės 


savininku. Nors buvo praslinkę tik dveji metai, jis jau turėjo 

300 akrų savo triūsu įdirbtos žemės, apie 500 galvijų. Europie- 
čių vergas dabar buvo sau ponas ir nuo nieko nepriklausomas 
šioje laisviausioje pasaulio šalyje. 

Svečiai, išklausę airio emigranto pasakojimą, nuoširdžiai ir 
draugiškai jį pasveikino. 

Padis O'Muras, baigęs savo istoriją, be abejo, laukė, kad 
jam bus arvirumu atsilyginta už atvirumą, tačiau pats nepra- 
dėjo klausinėti. Jis buvo iš tų kuklių žmonių, kurie sako: „Aš 
esu toks ir toks, bet neklausiu, kas jūs esate“. Glenarvanas irgi 
norėjo papasakoti apie „Dunkaną“, apie tai, ko jie atvyko į 
Bernuilio kyšulį ir ko taip atkakliai ieškojo. Bet, kaip žmogus, 
tiesiai einąs prie tikslo, pirmiausia paklausė Padį O'Murą apie 
„Britaniją . 

Airis atsakė nieko nežinąs. Negirdėjęs apie tokį laivą. Per 
paskutiniuosius dvejus metus joks laivas nebuvo sudužęs nei 
ties šiuo krantu, nei aukščiau, nei žemiau kyšulio. O nuo katas- 
trofos dienos praėję tik dveji merai. Taigi su visišku įsitikinimu 
galįs tvirtinti, kad nelaimingieji nebuvo išmesti į šią vakarų pa- 
krantės dalį. 

— O dabar, sere, — pridūrė jis, - aš paklausiu, kodėl kreipė- 
tės į mane šiuo klausimu? 

Tada Glenarvanas papasakojo kolonistui, kaip jie rado do- 
kumentą, kaip plaukė jachta, kaip ieškojo kapitono Granto; jis 
nenuslėpė, kad kategoriškas kolonisto tvirtinimas sudaužė pa- 
skutinę viltį surasti nelaiminguosius jūrininkus. 

Šie žodžiai tikriausiai padarė sunkų įspūdį Glenarvano 
bičiuliams. Robertas ir Merė klausėsi ašarom pasruvusiomis 
akimis. Paganelis nerado nė vieno paguodos ir vilties žodžio. 
|)žonas Menglas kankinosi, kad nė kiek negali sušvelninti siel- 


varto. Nusiminimas jau skverbėsi į širdis tauriesiems žmonėms, 


„Dunkanu“ veltui arplaukusiems į tolimas pakrantes, kai pasi- 
girdo žodžiai: 

— Sere, nenusiminkite! Jei kapitonas Grantas gyvas, jis — 
Australijoje! 


Septintas skyrius 
AIRTONAS 


Neįmanoma apsakyti, kokį nustebimą sukėlė šie žodžiai. 
Glenarvanas pašoko, atstūmė kėdę. 

— Kas tai pasakė? — sušuko jis. 

— Aš, — atsakė vienas Padžio O'Muro darbininkas, sėdįs ga- 
lusralėje. 

— Tu, Airtonai? — paklausė kolonistas, ne mažiau nustebęs 
kaip Glenarvanas. 

— Aš, — atsakė Airtonas sujaudintu, bet tvirtu balsu, — aš 
škotas, kaip ir jūs, sere, aš vienas iš tų „Britanijos“ nukentėju- 
siųjų! 

Šis pareiškimas padarė nepaprastą įspūdį. Merė Grant, pu- 
siau apalpusi iš susijaudinimo, apmirusi iš laimės, palinko į ledi 
Elenos glėbį. Džonas Menglas, Robertas, Paganelis pakilę puolė 
prie to, kurį Padis O'Muras ką tik pavadino Airtonu. 

Tai buvo keturiasdešimt penkerių metų vyras, šiurkštaus 
veido, labai spindinčių akių, pasislėpusių po antakių lankais 
giliose duobutėse. Nors liesas, bet, matyt, stiprus kaip reta. Jis 
buvo vieni kaulai ir gyslos ir, anot škotų, neturėjo kada lašinių 
auginti. Vidutinio ūgio, plačiapetis, ryžtingos eigasties, suma- 
nus, energingas, griežtų bruožų, — žodžiu, iš pirmo žvilgsnio 


įspūdis buvo palankus. Jį dar didino neseniai išgyvento vargo 


Tai buvo keturiasdešimt penkerių metų vyras. 


žymės veide. Buvo matyti, kad žmogus ne tik daug kentėjo, bet 
ir mokėjo vargą vargti, jo nepaisyti, jį nugalėti. 

Glenarvanas ir jo draugai tai iš karto pajuto. Airtono asme- 
nybė iš pat pradžių patraukė visų dėmesį. Glenarvanas lyg už 
visus apipylė klausimais Airtoną, o šis atsakinėjo. Tas susitiki- 
mas abu, Glenarvaną ir Airtoną, aiškiai sujaudino. 

Todėl pirmi klausimai buvo padriki ir turbūt nesąmoningi. 

— Jūs esate iš sudužusios „Britanijos“ įgulos? — paklausė jis. 

— Taip, sere, aš kapitono Granto viršila, - atsakė Airtonas. 

— Išsigelbėjęs drauge su juo, laivui sudužus? 

— Ne, sere, ne. Tą baisią akimirką aš buvau nuo jų atskirtas, 
banga mane nuplovė nuo denio, nubloškė į krantą. 

— Vadinasi, jūs nesate vienas iš tų dviejų jūrininkų, kuriuos 
mini dokumentas? 

— Ne. Aš nieko nežinau apie šį dokumentą. Kapitonas jį 
įmetė į jūrą, kai manęs laive jau nebebuvo. 

— O kapitonas? Kapitonas? 

— Aš maniau, kad jis paskendo, dingo, nugarmėjo su visa 
„Britanijos“ įgula. Maniau, kad tik aš išlikau gyvas. 

— Bet jūs sakėte, kad kapitonas Grantas gyvas! 

— Ne. Aš sakiau: „Jei kapitonas gyvas...“ 

— Ir pridūrėte: „Jis — Australijoje!..' 

— Iš tikrųjų jis čia ir tegali būti. 

— Vadinasi, nežinote, kur jis? 

— Ne, sere, kartoju: aš maniau, kad jis paskendo arba susi- 
kūlė į uolas. Tik iš jūsų sužinojau, kad jis galbūt dar gyvas. 

— Tad ką apie jį žinote? — paklausė Glenarvanas. 

— Tik viena: jei kapitonas Grantas gyvas, jis — Australijoje. 

— O kurioje vietoje sudužo laivas? — paklausė tada majoras 


Maknabsas. 


Šito reikėjo pirmiausia paklausti, bet Glenarvanas, sukrėstas 
ir norėdamas kuo greičiau sužinoti, kur yra kapitonas Gran- 
tas, nepasiteiravo, kokioje vietoje sudužo „Britanija“. Nuo šios 
akimirkos pokalbis, padrikas, nelogiškas, šokinėjęs nuo vieno 
dalyko prie kito, jokio klausimo giliau nepagvildenęs, žodžiu, 
įvykių ir datų maišalienė, pasidarė ramesnis, ir netrukus klausy- 
tojams išryškėjo tos neaiškios istorijos smulkmenos. 

Į Maknabso klausimą Airtonas atsakė šiais žodžiais: 

— Kai banga mane nubloškė prie priešakinio denio, kur ri- 
šiu kliverio rifą, „Britanija“ lėkė Australijos krantų link. Buvo 
ne daugiau kaip du kabeltovai. Vadinasi, katastrofa įvyko kaip 
tik šioje vietoje. 

— Trisdešimt septintame geografinės platumos laipsnyje? — 
paklausė Džonas Menglas. 

— Trisdešimt septintame, — atsakė Airtonas. 

— Vakariniame krante? 

— Ne, rytiniame! — gyvai atkirto viršila. 

— Kuriuo metu? 

— Naktį iš 1862 metų birželio 27 dienos. 

— Taip, taip! - sušuko Glenarvanas. 

— Taigi matote, sere, — pridūrė Airtonas, — kad aš teisingai 
vtkau: jei kapitonas Grantas dar gyvas, jo reikia ieškoti ne kur 
kitur, o Australijos žemyne. 

— Ir mes jo ieškosime... mes jį surasime, mes jį išgelbėsime, 
miclasis! - sušuko Paganelis. - O brangusis dokumente, — nai- 
viai pridūrė jis, — reikia pripažinti, kad tu patekai į rankas įžval- 
picims Žmonėms! 

Niekas, žinoma, neišgirdo pagyrūniškų Paganelio žodžių. 
Glenarvanas, jo žmona, Merė, Robertas buvo susispietę aplink 


Airtoną. Jie spaudė jam rankas. Atrodė, kad šis žmogus visiš- 

kai garantavo Hario Granto išgelbėjimą. Jei jūrininkas išsi- 
gelbėjo, laivui sudužus, kodėl kapitonas nebūtų išlikęs po tos 
katastrofos gyvas ir sveikas? Airtonas su malonumu kartojo, 
kad kapitonas Grantas tikriausiai gyvas, kaip ir jis. Kur jis 
dabar yra, negalėtų pasakyti, bet, be abejonės, šiame žemy- 
ne. Į tūkstančius klausimų jis atsakinėjo protingai ir itin tiks- 
liai. Kol jis kalbėjo, Merė nepaleido jo rankų. Šis jūrininkas 
iš „Britanijos“ įgulos buvo jos tėvo kelionės draugas! Gyveno 
šalia Hario Granto, plaukiojo kartu, grūmėsi su tais pačiais 
pavojais! Merė negalėjo atitraukti akių nuo rūstaus jo veido ir 
verkė iš laimės. 

Ligi šiol niekam neatėjo į galvą mintis suabejoti, ar jis tikrai 
buvęs viršila. Tik majoras galbūt, Džonas Menglas, ne taip greit 
pasiduodąs įspūdžiui, klausė save, ar Airtono žodžiai verti vi- 
siško pasitikėjimo. Šis netikėtas susitikimas galėjo sukelti šiokį 
tokį įtarimą. Beje, Airtonas nuostabiai smulkiai nurodė faktus 
ir datas, kurie sutapo su dokumento duomenimis. Bet detalės, 
kad ir kokios tikslios, dar nėra tiesa; apskritai melas irgi remiasi 
detalių tikslumu. Tačiau Maknabsas susilaikė ir niekam nepa- 
sakė savo nuomonės. 

O Džono Menglo abejonės beregint išsisklaidė, ir jis patikė- 
jo, kad tai tikrai kapitono Granto kelionių draugas, išgirdęs jūri- 
ninką kalbant su jaunąja mergina apie jos tėvą. Airtonas puikiai 
pažinojo Merę ir Robertą. Jis matęs juos Glazge prieš „Brita- 
nijai“ išplaukiant. Prisiminė juos dalyvavus per atsisveikinimo 
pusryčius, kapitono surengtus laive savo draugams. Ten buvęs 
ir šerifas Makintairas. Robertą — tada vos dešimties metų — ka- 
pitonas buvo pavedęs prižiūrėti Dikui Terneriui, įgulos bocma- 
nui, bet vaikas pabėgęs ir užsliuogęs ant bombramselio. 


— Tikrai, tikrai, — tarė Robertas Grantas. 


Airtonas priminė daugybę faktelių, rodės, neskirdamas 
jicms tos reikšmės, kurią teikė Džonas Menglas. Kai jis nutilo, 
Mcrė švelniu balsu tarė jam: 

— Dar, pone Airtonai, dar ką nors papasakokite apie mūsų 
tėtį! 

Viršila kaip sugebėdamas tenkino merginos pageidavimą. 
(lenarvanas nenorėjo jo pertraukti, nors daug naudingesnių 
klausimų knibždėjo jo galvoje; ledi Elena, akimis rodydama į 
nudžiugusią Merę, jį vis sulaikydavo. 

Airtonas papasakojo „Britanijos“ kelionės istoriją per Ra- 
mųjį vandenyną. Merė Grant daug ką žinojo, nes naujienos 
apie laivą buvo gaunamos iki 1862 metų gegužės mėnesio. Per 
vienerius metus Haris Grantas aplankė svarbiausias Okeanijos 
salas. Jis buvo sustojęs Hebridų salose, Naujojoje Gvinėjoje, 
Naujojoje Zelandijoje, Naujojoje Kaledonijoje, bet visur susi- 
(lurdavo su nuosavybe, dažniausiai neteisėtai užgrobta, ir patyrė 
piktavališkų trukdymų iš anglų valdžios, kuri buvo pranešusi 
kolonijoms apie jo plaukimo tikslą. Pagaliau jis surado visais at- 
žvilgiais tinkamą vietovę vakariniame Naujosios Gvinėjos kran- 
tv; jam atrodė, kad čia bus lengva įkurti škotų koloniją ir kad 
jos suklestėjimas bus garantuotas. Ir iš tikrųjų puiki prieplauka 
kelyje tarp Molukų ir Filipinų salų turėtų privilioti laivus, ypač 
kai iškasus Sueco kanalą bus panaikintas kelias į Indiją aplink 
(icrosios Vilties kyšulį. Haris Grantas buvo iš tų žmonių, kurie 
ičimė Anglijoje Lesepso projektą ir nesileido į politinius kivir- 
us dėl tokio tarptautinės svarbos dalyko. 

Ištyrusi Naująją Gvinėją, „Britanija“ nuplaukė į Kaljao ap- 
sirupinti atsargomis ir 1862 metų gegužės 30 dieną išplaukė 
atpal į Europą per Indijos vandenyną, aplink Gerosios Vilties 


kyšulį. Po trijų savaičių laivą užklupo baisi audra. Jis pasviro. 


Reikėjo nukirsti stiebus. Iriume atsivėrė skylė, o jos užtaisyti 
buvo neįmanoma. Įgula netrukus visiškai nusikamavo, neteko 
jėgų. Siurbliai nespėjo siurbti vandens. Visą savaitę „Britaniją 
it žaisliuką blaškė uraganas. Triume vanduo jau siekė šešias pė- 
das. Laivas pamažėle grimzdo. Valtys jau buvo anksčiau audros 
nuneštos. Pražūtis atrodė neišvengiama, kai birželio 27 dienos 
naktį, kaip teisingai nuspėjo Paganelis, jie išvydo rytinį Australi- 
jos krantą. Netrukus audra bloškė laivą į krantą. Baisus smūgis. 
Tą akimirką banga nunešė Airtoną nuo denio ir nusviedė ant 
rifų, kur jis neteko sąmonės. Atsipeikėjo čiabuvių rankose; jie 
nusitempė jį į žemyno gilumą. Nuo to laiko jis nieko daugiau 
negirdėjęs apie „Britaniją“ ir manęs, beje, visiškai pagrįstai, kad 
laivas su visa įgula žuvęs ant pavojingų Tufoldo įlankos rifų. 

Tiek papasakojo Airtonas apie kapitoną Grantą. Klausytojai 
protarpiais sielvartingai šūkteldavo. Net majoras, nenusikalsda- 
mas teisingumui, nebūtų galėjęs suabejoti pasakojimo tikrumu. 
Tačiau po „Britanijos“ istorijos paties Airtono istorija turėjo su- 
kelti dar didesnį susidomėjimą. 

Iš tikrųjų neabejotina, kad Grantas — tai liudija dokumen- 
tas — laivui sudužus, išsigelbėjo su dviem jūrininkais, kaip ir 
Airtonas. Žinant Airtono likimą, galima įsivaizduoti ir anų li- 
kimą. Todėl visi prašė Airtoną papasakoti savo nuotykius. Jo 
pasakojimas buvo labai paprastas ir trumpas. 

Nelaimės ištiktas jūrininkas, vienos čiabuvių genties belaisvis, 
atsidūręs krašto gilumoje, netoli Darlingo upės, apie 400 my- 
lių į šiaurę nuo trisdešimt septintos lygiagretės. Jis gyvenęs labai 
vargingai ne todėl, kad su juo būtų žiauriai elgęsi, bet kad pati 
gentis buvusi neturtinga. Praslinko dveji sunkios nelaisvės metai. 
Tačiau viltis atgauti laisvę teberuseno jo širdyje. Jis tykojo progos 
pabėgti, nors žinojo, kad bėgdamas susidurs su daugybe pavojų. 


1864 metų spalio naktį, apgavęs laukinių budrumą, jis pasi- 
slėpė girių tankumyne. Ištisą mėnesį maitindamasis šaknelėmis, 
valgomaisiais paparčiais, mimozų klijumi, klaidžiojo begalinė- 
mis dykynėmis, dieną vadovaudamasis saule, o naktį žvaigž- 
dėmis, dažnai įpuldamas į neviltį. Taip perėjo pelkes, upes, 
kalnus — visą tą negyvenamą žemyno dalį, kurią prieš jį buvo 
išvaikščioję tik keletas drąsių keliautojų. Pagaliau leisgyvis, iš- 
sekęs pasiekė vaišingus Padžio O'Muro namus, kur stojo dirbti 
ir tapo laimingas. 

— Jei Airtonas giria mane, — tarė airis kolonistas, kai tas bai- 
gė pasakoti, — aš juo labiau turiu jį girti. Tai protingas, drąsus ir 
geras darbininkas, ir Padžo O'Muro namai bus jo namai, kiek 
tik jis panorės! 

Airtonas galvos linktelėjimu padėkojo airiui ir laukė naujų 
klausimų. Tačiau pats manė, kad teisėtas klausytojų smalsumas 
jau turėtų būti patenkintas. Į ką jis dar būtų galėjęs atsakyti, 
kas nebūtų jau šimtą sykių kartota? Glenarvanas buvo benorįs 
pradėti svarstyti naują ieškojimo planą, pasinaudodamas susiti- 
kimu su Airtonu ir jo nurodymais, bet majoras, kreipdamasis į 
jūrininką, tarė: 

— Jūs — „Britanijos“ laivo viršila? 

— Taip, — atsakė Airtonas nesvyruodamas. 

Supratęs, kad kažkoks nepasitikėjimas, mažytė abejonė pa- 
kišo majorui šį klausimą, jis pridūrė: 

— Beje, aš tebeturiu samdos sutartį. 

Ir jis tučtuojau išėjo atnešti to oficialaus dokumento. Už- 
truko ne ilgiau kaip minutę. Padis O'Muras per tą laiką spėjo 
pasakyti: 

— Airtonas, sere, — doras žmogus. Per tuos du mėnesius, ku- 


riuos pas mane ištarnavo, aš nieko negalėjau jam prikišti. Aš 

žinojau, kad jis iš sudužusio laivo ir buvęs nelaisvėje. Tai sąži- 
ningas žmogus, vertas visiško jūsų pasitikėjimo. 

Glenarvanas buvo beatsakąs, kad jam net nekilusi tokia abe- 
jonė, bet grįžo Airtonas ir parodė samdos sutartį. Ji buvo pa- 
sirašyta „Britanijos“ savininkų ir kapitono Granto, kurio brai- 
žą Merė gerai pažinojo. Sutartyje buvo pažymėta, kad „Tomas 
Airtonas, pirmos kategorijos jūrininkas, pasamdytas viršila į 
tristiebį laivą „Britanija“ Glazge“. Taigi nebeliko nė šešėlio abe- 
jonės dėl Airtono tapatybės, nes niekada nebūtum pagalvojęs, 
kad dokumentas, kurį jis turėjo, būtų buvęs ne jo. 

— Dabar, - tarė Glenarvanas, — aš kviečiu visus dalyvauti 
pasitarime ir siūlau tuojau apsvarstyti tolesnį mūsų veikimo 
planą. Jūsų nuomonė, Airtonai, mums bus ypač brangi, ir aš 
būsiu jums dėkingas, jeigu ją pareikšite. 

Airtonas valandėlę galvojo, paskui tarė: 

— Dėkui jums už pasitikėjimą, sere, ir tikiuosi įrodyti, kad 
esu to vertas. Aš šiek tiek pažįstu šį kraštą, gyventojų papročius 
ir, jei galėčiau jums būti naudingas... 

— Kaipgi, žinoma, — atsakė Glenarvanas. 

— Aš, kaip ir jūs, manau, — atsakė Airtonas, — kad kapitonas 
Grantas ir abu jūrininkai išsigelbėjo laivui sudužus; bet kadangi 
jie nepasiekė anglų valdomų žemių, kadangi iki šiol nepasirodė, 
neabejoju, jog juos ištiko toks pat likimas, kaip ir mane: jie yra 
kokios nors laukinės genties nelaisvėje. 

— Jūs kartojate mano argumentus, Airtonai, — tarė Pagane- 
lis. — Katastrofos ištiktieji tikriausiai yra čiabuvių nelaisvėje, kaip 
jie patys dėl to nuogąstavo. Bet ar galima manyti, kad juos, kaip 
jus, nugabeno į šiaurę nuo trisdešimt septintos lygiagretės? 

— Galima, — atsakė Airtonas. — Karingos gentys niekados 
negyvena anglų valdomų rajonų kaimynystėje. 

— Tai apsunkins mūsų ieškojimus, — tarė Glenarvanas su- 
trikęs. — Kaip surasti belaisvių pėdsakus tokiame didžiuliame 
žemyne? 

Po šios pastabos visi ilgai tylėjo. Ledi Elena klausiamu 
žvilgsniu vis dirsčiojo į kelionės draugus, bet atsakymo nesu- 
laukė. Net Paganelis, ir tas neteko žado. Įprasto jo išradingumo 
nebeužteko. Džonas Menglas susirūpinęs žingsniavo didžiuliais 
žingsniais po salę tarsi po laivo denį. 

— O kaip jūs, Airtonai, pasielgrumėte? — pagaliau tarė ledi 
Elena jūrininkui. 

— Aš grįžčiau į „Dunkaną“, - gana gyvai atsakė Airtonas, — 
ir plaukčiau tiesiai į katastrofos vietą. O ten, atsižvelgdamas į 
aplinkybes ir galbūt į kokias nors žymes, kurias atsitiktinumas 
lemtų aptikti, imčiaus vienokių ar kitokių žygių. 

— Gerai, — tarė Glenarvanas, — tik reikės luktelti, kol „Dun- 
kanas“ bus pataisytas. 

— O, jus ištiko avarija? — paklausė Airtonas. 

— Taip, — atsakė Džonas Menglas. 

— Rimta? 

— Ne, bet reikalingi įrankiai, kurių laive neturime. Viena 
sraigto plokštė sugedo, o ją gali pataisyti tik Melburne. 

— Ar negalite plaukti burėmis? — paklausė Airtonas. 

— Galime, bet jei pasitaikys priešingi vėjai, „Dunkanui“ rei- 
kės daug laiko... kol pasieks Tufoldo įlanką, be to, į Melburną 
vis tiek turės grįžti. 

— Ką gi, tegu jis plaukia į Melburną! —- sušuko Paganelis. — 
Mes ir be jo pasieksime Tufoldo įlanką. 

— Kaip? — paklausė Džonas Menglas. 

— Trisdešimt septinta lygiagrete pereidami Australiją, kaip 


perėjome Ameriką. 

— O „Dunkanas'? —- kažkaip keistai, primygtinai pasiteiravo 
Airtonas. 

— Arba „Dunkanas“ mus susiieškos, arba mes jį susiieškosi- 
me. Jei keliaudami surastume kapitoną Grantą, drauge grįžtume 
į Melburną. O jei, priešingai, mums reikėtų eiti iki pat kranto, 
„Dunkanas“ mus pavytų. Kas prieš tokį planą? Jūs, majore? 

— Ne, - atsakė Maknabsas, — jei tik kelionė per Australiją 
yra įmanoma. 

— Tiek įmanoma, - atsakė Paganelis, — jog aš siūlau ledi Ele- 
nai ir mis Merei mus lydėti. 

— Jūs rimtai kalbate, Paganeli? — paklausė Glenarvanas. 

— Visiškai rimtai, brangusis sere. Kelio tik trys šimtai pen- 
kiasdešimt mylių, ne daugiau! Eidami po dvylika mylių kas- 
dien, užtruktume mėnesį, kaip tik tiek laiko truks „Dunkano“ 
remontas. O, jeigu reikėtų žygiuoti per plačiausią Australijos 
dalį, jeigu reikėtų pereiti begalines dykumas, kur trūksta van- 
dens, kur nepakeliamas karštis, pagaliau jei mums reikėtų at- 
likti tai, ko dar nemėgino nė patys drąsiausi keliautojai, tai jau 
būtų kitas dalykas! Bet trisdešimt septinta lygiagretė kerta Vik- 
torijos provinciją, anglų valdomą kraštą, su keliais, geležinke- 
liais ir šioje vietoje smarkiai apgyventą. 14 kelionę galima atlikti 
puskariete, jei norite, arba vežimu — dar patogiau. Tai pasivaži- 
nėjimas iš Londono į Edinburgą, ne kas kita! 

— O laukiniai žvėrys? — paklausė Glenarvanas, norėdamas 
išsiteirauti apie visas galimas kliūtis. 

— Australijoje nėra laukinių žvėrių. 

— O laukinių žmonių? 

— Šioje geografinėje platumoje nėra laukinių žmonių, bent 
jie ne tokie žiaurūs kaip naujazelandiečiai. 


— O katorgininkų? 


— Pietinėse Australijos provincijose nėra katorgininkų, jų yra 
tiktai rytinėse kolonijose. Viktorijos provincija juos ne tik ištrė- 
mė, bet ir išleido įsakymą, draudžiantį apsigyventi jos teritorijo- 
jų nusikaltėliams, atlikusiems bausmę kitose provincijose. Be to, 
Viktorijos provincijos valdžia šįmet prigrasė „Indijos-Australi- 
jos laivų kompanijai“, kad atims subsidiją, jei jos laivai ir toliau 
ims anglis Vakarų Australijos uostuose, kur katorgininkams lei- 
džiama gyventi. Kaip jūs, būdamas anglas, to nežinote! 

— Visų pirma aš ne anglas, - atsakė Glenarvanas. 

— Tai, ką pasakė ponas Paganelis, yra visiškai teisinga, — tarė 
tada Padis O'Muras. — Ne tik Viktorijos provincijoje, bet ir 
Pietų Australijoje, Kvinslande, net Tasmanijoje veikia ypatingi 
įstatymai katorgininkams. Nuo to laiko, kai gyvenu šioje ter- 
moje, nesu girdėjęs kalbant apie jokį katorgininką. 

— Ir aš nė vieno nesu sutikęs, — atsiliepė Airtonas. 

— Matote, mano mielieji, - kalbėjo toliau Paganelis, — čia 
labai mažai laukinių, o laukinių žvėrių ir katorgininkų visiškai 
nėra. Tik apie nedaugelį Europos kraštų būtų galima taip pasa- 
kyti! Vadinasi, sutarta? 

— Kokios jūs nuomonės, Elena? — paklausė Glenarvanas. 

— Mes visi esame vienos nuomonės, brangusis Edvardai, — 
atsakė Elena, atsigręždama į draugus: — Pirmyn, į kelionę! Į ke- 


lionę! 


Aštuntas skyrius 


IŠVYKIMAS 


Glenarvanas neturėjo įpročio atidėlioti savo sumanymų. 


Priėmus Paganelio pasiūlymą, jis tučtuojau liepė kuo greičiau- 


siai rengtis į kelionę. Išvykti buvo numatyta poryt, gruodžio 
22-ąją. 

Kokių rezultatų buvo galima tikėtis iš šio žygio per Austra- 
liją? Nuo to laiko, kai kapitono Granto buvimas šiame žemyne 
tapo neginčytinu faktu, ekspedicija galėjo tikėtis visiškos sė- 
kmės. Palankių galimybių skaičius augo. Niekas nesigyrė rasiąs 
kapitoną Grantą trisdešimt septintoje lygiagretėje, kurios turėjo 
būti griežtai laikomasi: tikėtasi bent aptikti jo pėdsakus, be to, ši 
lygiagretė vedė tiesiai į katastrofos vietą. Tai ir buvo svarbiausia. 

O jei Airtonas sutiktų prisidėti prie keliautojų ir juos ves- 
ti per Viktorijos provincijos girias iki rytinio kranto, būtų dar 
vienas laidas, garantuojąs sėkmę. Glenarvanas tai gerai jautė; 
kapitono Granto jūrininko pagalbą laikė itin naudinga ir pa- 
klausė šeimininką, ar šis per daug nesupyktų, jei Airtonui būtų 
pasiūlyta vykti su jais. 

Padis O'Muras, nors ir apgailestaudamas, sutiko atleisti gerą 
darbininką. 

— O jūs, Airtonai, ar vyktumėt su mūsų ekspedicija ieškoti 
žuvusių „Britanijos“ keleivių? 

Airtonas ne tuojau atsakė į šį klausimą; kurį laiką, rodės, 
net svyravo, paskui apsigalvojęs tarė: 

— Taip, sere. Jei man ir nepavyks rasti kapitono Granto pėd- 
sakų, bent palydėsiu iki tos vietos, kur sudužo laivas. 

— Dėkui, Airtonai, — tarė Glenarvanas. 

— Vienas klausimas, sere. 

— Prašom, mielasis. 

— Kur susitiksite su „Dunkanu“? 

— Melburne, jei mums nereikės pereiti visos Australijos, nuo 
vieno krašto ligi kito. O jei beieškodami atsidursime rytinėje 
pakrantėje, jis ten atplauks. 


— Bet tąsyk kapitonas?.. 

— Kapitonas lauks mano nurodymų Melburne. 

— Gerai, sere, — tarė Airtonas, — galite manimi pasikliauti. 

— Aš pasikliauju jumis, Airtonai, — atsakė Glenarvanas. 

Visi „Dunkano“ keleiviai karštai padėkojo „Britanijos“ vir- 
šilai. Jo buvusio kapitono vaikai puolė jam ant kaklo, spaudė 
rankas. Visi džiaugėsi, kad Airtonas sutiko vykti drauge, išsky- 
rus airį, kuris neteko protingo ir patikimo padėjėjo. Ber Padis 
() Muras suprato, koks Glenarvanui svarbus Airtono dalyvavi- 
mas ekspedicijoje, ir susitaikė su šia mintimi. Glenarvanas pave- 
dė airiui parūpinti susisiekimo priemones kelionei per Australiją, 
sulygo dėl kainos, susitarė su Airtonu, ir visi patraukė į laivą. 

Grįžti atgal buvo smagu. Viskas pasikeitė. Visi dvejojimai 
dingo. Drąsiesiems keliautojams nebereikės eiti aklai trisdešimt 
septinta lygiagrete. Haris Grantas tikrai rado prieglobstį šiame 
žemyne, ir visų širdys prisipildė džiaugsmo, kurį suteikia tvirtas 
įsitikinimas, atėjęs po ilgų abejonių. 

Jei aplinkybės bus palankios, pora mėnesių — ir „Dunkanas“ 
išlaipins Harį Grantą Škotijos krante! 

Džonas Menglas, pritardamas sumanymui keliauti visiems 
per Australiją, tikėjosi irgi dalyvauti ekspedicijoje. Jis prasitarė 
apic tai Glenarvanui. Išdėstė visus argumentus: esąs atsidavęs 
(slenarvanų šeimai, padėtų suorganizuoti vilkstinę, o „Dunka- 
nas“ šiuo metu be jo apsieitų, žodžiu, įtikinėjo puikiai, neužsi- 
mindamas betgi apie svarbiausią priežastį, kurios Glenarvanui 
nė sakyti nereikėjo. 

— Vienas klausimas, Džonai, — tarė Glenarvanas. — Jūs visiš- 
kai pasitikite savo padėjėju? 

— Visiškai, — atsakė Džonas Menglas. — Tomas Ostinas — ge- 


ras jūrininkas. Nuves „Dunkaną“ į paskirtą victą, kaip reikiant 


E i 


jį suremontuos ir sutartą dieną atplauks. Tomas — pareigos ir 
drausmės žmogus. Niekados neišdrįs pats pakeisti įsakymą ar 
pavėluoti jį įvykdyti. Taigi galite juo pasitikėti taip pat kaip ir 
manimi, sere. 

— Sutarta, Džonai, — atsakė Glenarvanas. - Jūs lydėsite mus. 
Gerai, kad būsite tuo metu, — pridūrė jis šypsodamasis, — kai 
surasime Merės Grant tėvą... 

— O, sere... - sumurmėjo Džonas Menglas. 

Daugiau nieko nepajėgė pasakyti. Išblyško ir karštai pa- 
spaudė Glenarvano jam ištiestą ranką. 

Rytojaus dieną Džonas Menglas su dailide ir jūrininkais, ne- 
šinais maisto atsargomis, atvyko į Padžio O'Muro fermą. Airio 
padedamas, turėjo paruošti susisiekimo priemones kelionei. 

Jo laukė visa airio šeima ir mielai darė viską, ko tik jis prašė. 
O prityręs Airtonas nešykštėjo patarimų. 

Padžio O'Muro ir Airtono nuomone, moterys turėtų važiuo- 
ti jaučiais pakinkytu vežimu, o vyrai joti raiti. Padis O'Muras 
apsiėmė parūpinti gyvulius ir vežimą. 

Vežimas, tikriau sakant, dvidešimties pėdų ilgio vežėčios, 
apdengtos brezentu, buvo su keturiais ratais be stipinų ir be 
ratlankių, žodžiu, su paprastais mediniais skrituliais. Priešakinė 
ašis, primityviai pritvirtinta prie dugno, negalėjo daryti staigių 
posūkių. Prie ašies buvo pritaisytas trisdešimt penkių pėdų il- 
gio grąžulas trims poroms jaučių į jungą sukinkyti. Nemokant 
smailia kartele valdyti jaučių, siauras, ilgas, siūbuojantis veži- 
mas greit apsiverčia. Bet Airtonas to buvo išmokęs fermoje, ir 
Padis O'Muras patikino keleivius, kad tinkamesnio vežėjo už 
Airtoną jie nerasią. Taigi jam ir teko šios pareigos. 

Vežimas be lingių nepatogus, bet pasirinkimo nebuvo. Džo- 
nas Menglas, negalėdamas pakeisti jo grubios konstrukcijos, 
bent liepė patogiau įrengti vidų. Vežimas buvo pertvertas len- 

tomis. Galas — produktams, kroviniams ir kilnojamajai misterio 
(Olbineto virtuvei. Priešakys — keleivėms. Naginga staliaus ranka 
jį pavertė patogiu kambariu; čia tilpo storas kilimas, tualetinis 
staliukas ir dvi lovos — ledi Elenai ir Merei Grant. Vėsią naktį 
angą galima uždengti sunkiomis odinėmis užuolaidomis. Blo- 
giausiu atveju, užėjus smarkiam lietui, ir vyrai jame ras prie- 
globstį; bet šiaip jie miegos palapinėse. Džonas Menglas pasi- 
stengė sutalpinti tokioje mažoje ertmėje visus abiem moterims 
reikalingus daiktus. Ledi Elena ir Merė Grant turėtų jaustis šia- 
me judančiame kambarėlyje ne blogiau kaip išraigingose „Dun- 
kano“ kajutėse. 

Su vyrais buvo paprasčiau: Glenarvanui, Paganeliui, Ro- 
bertui Grantui, Maknabsui, Džonui Menglui ir dviem juos 
lydintiems jūrininkams — Vilsonui ir Malredžiui — buvo skirti 
septyni stiprūs arkliai. Airtono vieta — vežėjo pasostė, o joti ne- 
mėgstantis Olbinetas ketino puikiai įsitaisyti vežimo gale. 

Arkliai ir jaučiai ganėsi prerijose prie namų, ir prieš pat ke- 
lionę juos bus lengva parsivaryti. 

Viską nurodęs dailidei ir patikrinęs, ar tas teisingai suprato, 
I)žonas Menglas sugrįžo į laivą su airio šeima, kuri norėjo savo 
ruožtu atlankyti Glenarvaną. Airtonas irgi nusprendė prie jų 
prisidėti, ir apie ketvirtą valandą Džonas Menglas su būreliu 
svečių užlipo „Dunkano“ trapu. 

Jie buvo sutikti išskėstomis rankomis. Glenarvanas pakvietė 
visus papietauti laive. Jis nenorėjo likti skolingas, ir svečiai mie- 
l1i, kaip atsidėkojimą už jų, australų, vaišingumą, priėmė pa- 
siūlymą. Padis O'Muras buvo sužavėtas. Jis negalėjo atsigėrėti 
baldais kajutėse, sienų apmušalais, kilimais, klevo ir palisandro 
medžio laivo dalimis. Airtonas, priešingai, santūriai atsiliepė 


apie šią nereikalingą prabangą. 

Ber jachtą „Britanijos“ viršila apžiūrėjo kaip tikras jūrinin- 
kas: nusileido į triumą, sraigto patalpą, mašinų skyrių, pasitei- 
ravo apie faktinį galingumą, sunaudojamo kuro kiekį; ištyrė 
anglių sandėlius, kambuzą, parako atsargas. Ypač domėjosi 
ginklų sandėliu, ant juto pastatyta patranka, kaip toli ji šaudo. 
Iš klausimų Glenarvanas galėjo spręsti susidūręs su nusima- 
nančiu žmogumi. Pagaliau, apžiūrėjęs stiebus ir takelažą, Air- 
tonas tarė: 

— Jūs turite puikų laivą, sere. 

— Svarbiausia — gerą laivą, — atsakė Glenarvanas. 

— O koks jo tonažas? 

— Du šimtai dešimt tonų. 

— Manau, per daug nesuklysiu pasakęs, — pridūrė Airto- 
nas, — kad „Dunkanas“, paleidus visą garą, lengvai nuplaukia 
penkiolika mazgų? 

— Teisingiau septyniolika, — įsiterpė Džonas Menglas. 

— Septyniolika! — sušuko viršila. — Vadinasi, joks karo laivas, 
net greičiausias, negali jo pavyti? 

— Ne, — atsakė Džonas Menglas. — „Dunkanas“ — tikra lenk- 
tyninė jachta, kuriai greitumu niekas negali prilygti. 

— Net vien tik su burėmis? — paklausė Airtonas. 

— Net vien tik su burėmis. 

— Tad sveikinu jus, sere, ir jus, kapitone! Kaip jūrininkas 
žinau, kas yra geras laivas. 

— Puiku, Airtonai, - atsakė Glenarvanas. - Tad pasilikite 
mūsų laive, ir nuo jūsų priklausys, ar jis jums taps savu. 

— Pagalvosiu, sere, — paprastai atsakė viršila. 

Tą akimirką misteris Olbinetas pranešė, kad pietūs jau ant 
stalo. Glenarvanas su svečiais nuėjo į kajutkompaniją. 


— Airtonas — protingas vyras, — tarė Paganelis majorui. 


— Pernelyg protingas! - burbtelėjo Maknabsas. Jam, beje, 
nežinia kodėl nepatiko viršilos išvaizda ir elgsena. 

Per pietus Airtonas papasakojo įdomių smulkmenų apie 
Australijos žemyną, kurį puikiai pažinojo. Be kita ko, pasiteira- 
vo, kiek Glenarvanas pasiims jūrininkų į ekspediciją. Sužinojęs, 
kad tik du, Malredis ir Vilsonas, juos lydės, labai nustebo. Pata- 
rė Glenarvanui sudaryti būrį iš geriausių „Dunkano“ jūrininkų. 
laip primygtinai įkalbinėjo, kad turėjo išsklaidyti bet kokius 
majoro įtarimus. 

— Betgi mūsų kelionė per Pietų Australiją visiškai nepavo- 
jinga? — paklausė Glenarvanas. 

— Visiškai nepavojinga, — skubiai atsakė Airtonas. 

— Tad palikime laive kaip galima daugiau žmonių. Jie turi 
nuburiuoti „Dunkaną“ į Melburną ir ten jį suremontuoti. 
Mums svarbu, kad laivas laiku atvyktų į nurodytą vietą. Taigi 
nemažinkime laivo įgulos. 

Airtonas, rodės, suprato Glenarvano pastabą ir nebesispyrė. 

Vakare airiai atsisveikino su škotais. Airtonas ir Padžio 
() Muro šeima grįžo į fermą. Iš ryto jie pakinkys arklius ir jau- 
čius. Išvykti buvo nutarta aštuntą valandą. 

Ledi Elena ir Merė Grant per tą laiką baigė rengtis kelionei. 
Jos ilgai neužtruko, nes jų ruoša nebuvo tokia sudėtinga kaip 
Žako Paganelio. Mokslininkas iki vėlyvos nakties sukinėjo, valė 
ir sustatinėjo žiūrono stiklus. Todėl jis tebemiegojo, kai visi jau 
buvo sukilę, ir majorui reikėjo jį žadinti. 

Džono Menglo rūpesčiu bagažai jau buvo nugabenti į fer- 
mą. Nuleista valtis laukė keleivių, kurie nedelsdami sulipo į ją. 
Jaunasis kapitonas perdavė Tomui Ostinui paskutinius įsaky- 
mus. Be kita ko, priminė, kad lauktų Glenarvano nurodymų 
Melburne ir tiksliausiai juos vykdytų. 

Senasis jūrininkas atsakė Džonui Menglui, kad galįs juo pa- 
sitikėti. Įgulos vardu jis palinkėjo Glenarvanui sėkmės. Valtis 
atsiskyrė nuo laivo, ir griausmingi „valio! nuskardėjo ore. 

Po dešimties minčių valtis buvo prie kranto. Po ketvirčio 
valandos keleiviai pasiekė airio fermą. 

Viskas buvo paruošta. Ledi Elena buvo sužavėta savo kam- 
bario įranga. Didžiulis vežimas su primityviais ratais ir storomis 
drangomis jai ypač patiko. Trys poros sukinkytų jaučių atrodė 
patriarchališkai. Airtonas su kartele rankoje laukė savo naujojo 
šeimininko įsakymų. 

— Po šimts pypkių! — tarė Paganelis. - Jokia pašto karie- 
ta negali prilygti šiam puikiam ekipažui! Aš nežinau geresnės 
priemonės keliauti per pasaulį už šį klajojančių artistų vežimą. 
Namas rieda keliais ir sustoja ten, kur tau patinka! Ko daugiau 
benorėti. Jau senovėje sarmatai tai suprato ir kitaip nevažinėjo. 

— Pone Paganeli, — tarė ledi Elena, — aš tikiuosi, kad turėsiu 
malonumą priimti jus savo salone. 

— Žinoma, ponia, — atsiliepė mokslininkas. - Man tai bus 
didelė garbė! Kokiomis dienomis priiminėjate? 

— Draugams aš visada namie, — atsakė juokdamasi ledi Ele- 
na, — 0 jūs... 

— Labiausiai atsidavęs iš visų, ponia, — galantiškai atsakė Pa- 
ganelis. 

Šį abipusiškai mandagų pokalbį nutraukė Padžio O'Muro 
sūnus, atvedęs septynis pabalnotus arklius. Glenarvanas užmo- 
kėjo airiui už visus pirkinius ir padėkojo širdingais žodžiais, ku- 
rie kolonistui buvo ne mažiau brangūs kaip ginėjos. 

Paskui Glenarvanas davė ženklą vykti. Ledi Elena ir Merė 
susėdo vežimo priekyje, Airtonas užlipo ant pasostės, Olbinetas 


įsitaisė vežimo gale; Glenarvanas, majoras, Paganelis, Robertas, 

Glenarvanas davė ženklą vykti. 


Džonas Menglas ir abu jūrininkai, visi ginkluoti karabinais ir 
revolveriais, šoko ant arklių. Padžio O'Muro šūktelėjimą „lai- 
mingos kelionės“ choru pastvėrė jo šeima. Airtonas kažkaip 
ypatingai suriko ir bakstelėjo kartele jaučiams. Vežimas pajudė- 
jo, drangos subraškėjo, ašys sucypė ratų stebulėse, ir greit vai- 
šinga dorojo airio ferma dingo iš akių kelio posūkyje. 


Devintas skyrius 


VIKTORIJOS PROVINCIJA 


Buvo 1864 metų gruodžio 23-oji. Gruodis, toks niūrus, ne- 
malonus ir drėgnas Šiaurės pusrutulyje, čia turėtų vadintis bir- 
želiu. Astrronominiu požiūriu vasara prasidėjo prieš dvi dienas, 
gruodžio 21-ąją, kai saulė pasiekė Ožiaragio atogrąžą; dabar 
dienos ėmė trumpėti. Taigi Glenarvanas išsirengė į naują kelio- 
nę karščiausiu metų laiku, beveik tropikų saulei kepinant. 

Šioje Ramiojo vandenyno dalyje visos anglų valdomos žemės 
vadinamos Australazija. Jai priklauso Naujoji Olandija, Tasma- 
nija, Naujoji Zelandija ir kelios aplinkinės salos. Pats Australijos 
žemynas padalytas į kelias kolonijas, labai nevienodas ploto ir 
gamtos turtų atžvilgiu. Pažvelgus į dabartinius Australijos žemė- 
lapius, sudarytus Petermano ir Prešelio, pirmiausia krinta į akis 
tiesios tų dalių sienos. Anglai liniuote nubrėžė sutartines provin- 
cijų ribas. Neatsižvelgė nei į kalnų šlaitus, nei į upių tėkmę, nei 
į klimato įvairovę, nei į rasių skirtingumą. Kolonijos it inkrusta- 
cijos gabalai ribojasi taisyklingais stačiakampiais. Iš tiesių linijų, 
stačių kampų pažinsi, kad tai geometro, o ne geografo darbas. Tik 
žavingai netaisyklingi krantai su fiordais, įlankomis, kyšuliais, li- 


manais gamtos vardu protestuoja prieš tokį taisyklingumą. 


Šis šachmatų lentos vaizdas visada (ir labai pagrįstai) siu- 
tindavo Žaką Paganelį. „Jei Australija priklausytų Prancūzijai, 
prancūzų geografai tikrai nebūtų davę tiek valios kampainiui 
ir brėžikliui.“ 

Šioje didžiulėje saloje yra šešios kolonijos: Naujasis Pietų 
Velsas — sostinė Sidnėjus; Kvinslandas — sostinė Brisbanas; Vik- 
torijos provincija — sostinė Melburnas; Pietų Australija — sostinė 
Adelaidė; Vakarų Australija - sostinė Pertas ir pagaliau Šiaurės 
Australija, dar neturinti sostinės. Tik pakrantės apgyvendintos 
kolonistų. Vos keletą reikšmingesnių miestų galima aptikti per 
du šimtus mylių nuo kranto. Žemyno vidurys, kitaip tariant 
plotas, lygus dviem trečdaliams Europos, beveik neištirtas. 

Laimė, trisdešimt septinta lygiagretė neina per šias bekraš- 
tes, sunkiai pasiekiamas dykumas, dėl kurių mokslas sudėjo 
tiek aukų. Glenarvanas nebūtų nugalėjęs tų kliūčių. Dabar jam 
tereikėjo keliauti per dalį Pietų Australijos: per siaurą Adelaidės 
provincijos ruožą, skersai visą Viktorijos provinciją ir apversto 
trikampio — Naujojo Pietų Velso — viršūnę. 

Nuo Bernuilio kyšulio iki Viktorijos provincijos sienos — vos 
šešiasdešimt dvi mylios. Dvi dienos kelio, ne daugiau, ir Airto- 
nas tikėjosi kitos dienos vakare nakvoti Esplyje, vakariausiame 
Viktorijos provincijos mieste. 

Kelionės pradžioje raiteliai ir arkliai visada žvalūs. Gerai, 
kad raiteliai žvalūs, bet arklių nedera leisti šuoliais. Išsiruošus 
į tolimą kelią, juos reikia tausoti. Taigi buvo nutarta kasdien 
hujoti vidutiniškai ne daugiau kaip 25-30 mylių. 

Iše to, arkliai turėjo prisitaikyti prie daug lėtesnių jaučių, 
tų gyvų mechanizmų, kurie praranda tiek laiko, kick sutaupo 


jčos. Vežimas su keleiviais, maisto atsargomis buvo vilkstinės 

branduolys, judanti tvirtovė. Raiteliai galėjo ir nejoti šalia veži- 
mo, tačiau privalėjo per daug nuo jo nenutolti. 

Kadangi nebuvo nustatytos žygio dienotvarkės, kiekvienas 
iki tam tikros ribos galėjo daryti ką tinkamas: medžiotojai — jo- 
dinėti po lygumą, galantiški vyrai — šnekučiuotis su vežimo gy- 
ventojomis, filosofai — filosofuoti. Paganelis, apdovanotas viso- 
mis savybėmis, turėjo visur suspėti ir iš tiesų visur suspėdavo. 

Kelionė per Adelaidės provinciją nebuvo įdomi. Mylių my- 
lias traukėsi tai virtinės neaukštų dulkėtų kalvų, tai bekraščiai 
negyvenamų žemių plotai, čia vadinami bušais, tai pievos, ap- 
augusios krūmokšniais, kurių šiurkščius sūrius lapus itin mėgsta 
avys. Palei neseniai nutiestą telegrafo liniją, jungiančią Adelaidę 
su pakrante, ganėsi pigs faces — Naujosios Olandijos kiauliasnu- 
kės avys. 

Iki šiol lygumos beveik niekuo nesiskyrė nuo Argentinos 
pampų. Tokia pat žolėta ir lygi žemė, toks pat ryškiai nubrėžtas 
akiratis. Maknabsas sakė, kad jie tebesą Argentinoje, bet Paga- 
nelis patikino, kad vietovės netrukus pasikeisiančios. Pasikliau- 
dami jo žodžiais, keleiviai laukė nuostabių dalykų. 

Apie trečią valandą furgonas pervažiavo didelę, be jokio 
medelio plynę, vadinamą moskitų lyguma. Geografas su pa- 
sitenkinimu pasakė, kad šis vardas visiškai tinkąs. Keleiviai ir 
arkliai labai kentė kandžiojami tų įkyrių dvisparnių vabzdžių. 
Apsiginti nuo jų buvo neįmanoma; kad įkąstas vietas ne taip 
skaudėtų, keleiviai įsitrindavo amoniaku iš kelioninės vaistinė- 
lės. Paganelis nebesivaldydamas siuntė velniop nuožmiuosius 
moskitus, skaudžiai sugėlusius ilgą jo kūną. 

Į pavakarę viena kita akacijų gyvatvorė pagyvino lygumos 
vaizdą; šen bei ten augo baltų gumamedžių; tolėliau keleiviai 


pamatė šviežias provėžas; paskui — Europos medžius — alyvme- 

Red Gamo stotis 


džius, citrinmedžius, žaliuosius ąžuolus — ir pagaliau — gerai 
prižiūrimas statinių tvoras. Aštuntą valandą jaučiai, Airtono 
kartelės raginami, atvyko į Red Gamo stotį. 

Gyvuliai - pagrindinis Australijos turtas. Gyvulių ūkiai čia 
vadinami stotimis, o gyvulių augintojai — skvoteriais, tai yra tu- 
pinčiais. Iš tikrųjų kiekvienas kolonistas, pavargęs bekeliauda- 
mas per tuos bekraščius plotus, pirmiausia tupiasi ant žemės. 

Red Gamo stotis maža ir nežymi. Bet Glenarvanas čia buvo 
be galo nuoširdžiai ir vaišingai priimtas. Šiose vienišose sodybo- 
se keleivio visada laukia padengtas stalas, ir kiekvieną atvykėlį 
kolonistas australas sutinka kaip mielą svečią. 

Rytojaus dieną, vos tik ėmė švisti, Airtonas pajungė jaučius. 
Jis norėjo vakare pasiekti Viktorijos provincijos sieną. Žemės 
paviršius pamažėle darėsi vis nelygesnis. Kiek akis užmato, ban- 
gavo nedidelės kalvos, nubarstytos skaisčiai raudonu smėliu. 
Galėjai pamanyti, kad vėjas kilnoja didžiulę raudoną lygumoje 
pamestą vėliavą. Kur ne kur siūravo maliai — baltai taškuotais, 
tiesiais ir lygiais kamienais pušys, — iškėlę šakas su tamsžaliais 
spygliais viršum vešlios prerijos, kur straksėjo linksmi urvinių 
triušių būriai. Paskui traukėsi ištisi plotai, apaugę krūmokšniais 
ir jaunais gumamedžiais. Pagaliau atskiros žalumynų grupės, 
krūmokšniai užleido vietą medžiams, ir keleiviai pirmąkart pa- 
matė Australijos miškų vaizdą. 

Artėjant prie Viktorijos provincijos sienos, peizažas pastebi- 
mai keitėsi. Keleiviai jautėsi patekę į naują kraštą. Jų kelionės 
kryptis visą laiką buvo tiesi linija, ir jokia kliūtis — nei ežeras, 
nei kalnas — neprivertė nuo jos nukrypti ir eiti apylankom. Jie 
gerai žinojo pirmą geometrijos aksiomą: tiesė —- trumpiausias 
atstumas tarp dviejų taškų. Apie nuovargį ar sunkumus nebuvo 


nė kalbos. Keleiviai taikėsi prie lėtos jaučių žinginės; rambūs 

gyvuliai negreiti, bet traukia nesustodami. 

Vilkstinė, per dvi dienas nukeliavusi šešiasdešimt mylių, 
gruodžio 23-osios vakare pasiekė Esplį, pirmą Viktorijos pro- 
vincijos miestą Vimeros apygardoje, šimtas keturiasdešimt pir- 
mame geografinės ilgumos laipsnyje. 

Airtonas pastatė vežimą prašmatniu „Karališkojo viešbučio“ 
vardu pavadintos smuklės kieme. Vakarienei ant stalo garavo 
įvairūs avienos patiekalai. 

Visi daug valgė, bet dar daugiau kalbėjo. Kiekvienas no- 
rėjo sužinoti ką nors nauja apie Australijos žemyną ir smalsiai 
klausinėjo geografą. Paganelio nereikėjo ilgai prašinėti, ir jis pa- 
pasakojo Viktorijos provincijos, arba Laimingosios Australijos, 
istoriją. 

— Neteisingas pavadinimas! — tarė jis. — Geriau reikėjo pavadin- 
ti Turtingaja Australija, nes kaip žmonėms, taip ir kraštams tinka 
posakis: „Turtas laimės nesuteikia“. Auksingųjų sąnašynų suvilioti, 
Australiją užplūdo žiaurūs, viską naikinantys avantiūristai. Patys 
tai pamatysite, kai keliausime per auksinguosius rajonus. 

— Ber juk Viktorijos kolonija gana neseniai įkurta? — pa- 
klausė ledi Elena. 

— Taip, vos prieš trisdešimt metų. 1835 metų birželio 6 die- 
ną, antradienį... 

— Septintą valandą penkiolika minučių vakaro, - pridūrė 
majoras, mėgstąs pašiepti Paganelio aistrą tikslioms datoms. 

— Ne, septintą valandą dešimt minučių, - rimtai atkirto 
peoprafas, - Bermanas ir Folkneris įkūrė Port Filipo koloniją 
toje pačioje įlankoje, kur dabar yra didelis Melburno miestas. 
Penkiolika metų kolonija priklausė Naujajam Pietų Velsui, ku- 
lio sostinė buvo Sidnėjus. Bet 1851 metais ji buvo paskelbta 


nepriklausoma ir pavadinta Viktorijos provincija. 

— Tr nuo to laiko ji smarkiai suklestėjo? — paklausė Glenar- 
vanas. 

— Patys spręskite, brangusis, — atsakė Paganelis. — Štai pa- 
skutinės statistikos duomenys, ir tegul Maknabsas galvoja, ką 
nori, bet aš nežinau nieko iškalbingesnio už skaitmenis. 

— Varykite, — tarė majoras. 

— Gerai. 1836 metais Port Filipo kolonijoje buvo du šimtai 
keturiasdešimt keturi gyventojai. Dabar Viktorijos provincijoje 
gyvena penki šimtai penkiasdešimt tūkstančių gyventojų. Sep- 
tynių milijonų kvadratinių pėdų plotą užima vynuogynai, per 
metus duodantys šimtą dvidešimt vieną tūkstantį galonų vyno. 
Šimtas trys tūkstančiai arklių laksto lygumose, ir šeši šimtai 
septyniasdešimt penki tūkstančiai du šimtai septyniasdešimt du 
raguočiai ganosi bekraštėse ganyklose. 

— Kiaulių turbūt irgi daugokai yra? — paklausė Maknabsas. 

— Taip, majore, septyniasdešimt devyni tūkstančiai šeši šim- 
tai dvidešimt penkios. 

— O kiek avių, Paganeli? 

— Septyni milijonai šimtas penkiolika tūkstančių devyni 
šimtai keturiasdešimt trys, Maknabsai. 

— Priskaitant ir šitą, kurią dabar valgome, Paganeli? 

— Ne, be šitos, nes tris ketvirčius jau suraitėme. 

— Puiku, Paganeli! — šūktelėjo ledi Elena, nuoširdžiai juok- 
damasi. - Reikia pripažinti, kad jūs neįveikiamas geografijos 
žinovas, ir mano pusbroliui Maknabsui, kad ir kažin kiek jis 
stengtųsi, nepavyks jūsų nutverti suklydus. 

— Bet juk mano protesija, ponia, tuos dalykus žinoti ir pri- 
reikus jums papasakoti. Todėl galite tikėti manimi, kai sakau, 
kad šiame keistame krašte mūsų laukia stebuklai. 

— Bet ligi šiol... — buvo bepradedąs Maknabsas, kuriam pa- 
tikdavo siutinti geografą. 


— Palūkėkit, palūkėkit, nekantrusis majore! —- sušuko Paga- 
nelis. — Jūs tik ką peržengėte sieną ir jau nepatenkintas! Aš jums 
sakau, aš jums kartoju, aš jums tvirtinu, kad šis kraštas — keis- 
čiausias pasaulyje. Jo atsiradimas, gamta, žemės turtai, klimatas 
ir net galimas ateityje jo išnykimas stebino, stebina ir stebins 
visus pasaulio mokslininkus. Įsivaizduokite, mielieji, žemyną, 
kurio kraštai, o ne vidurys, lyg milžiniškas žiedas pirma iškilo iš 
jūros; jo centrinėje dalyje tikriausiai slūgso požeminė pusiau iš- 
paravusi jūra; čia upės senka, nei ore, nei žemėje nėra drėgmės; 
medžiai kasmet nusimeta žievę, ne lapus; lapai atsigręžę į saulę 
ne plokštuma, o statmenai ir neteikia pavėsio; dauguma medžių 
nedega; didžiuliai akmenys ištirpsta nuo lietaus; čia girios — že- 
mos, žolė — aukščiausia, gyvuliai — labai keisti: echidnos ir ančias- 
napiai, kuriems gamtininkai specialiai sudarė kloakinių poklasį; 
Čia šokinėja kengūros nevienodo ilgumo kojomis; čia kiaulia- 
snukės avys; lapės skraido iš medžio į medį; gulbės — juodos; 
žiurkės suka lizdus; bower bird priiminėja savo salonuose spar- 
nuočius draugus; paukščiai stebina keleivius savo čiulbesiu ir 
pebėjimais: vienas muša valandas tartum laikrodis, kitas pliauk- 
ši kaip pašto karietos vežėjas botagu; trečias mėgdžioja galąsto- 
J) ketvirtas tiksi kaip laikrodžio švytuoklė; čia vienas giesmi- 
ninkas kvatoja rytą, kai saulė teka, o kitas rypuoja vakare, kai ji 
leidžiasi! O, tai keisčiausias kraštas: jame viskas daroma atbulai, 
paradoksų žemė, griaunanti gamtos dėsnius! Visai teisingai bo- 
tunikas Grimaras veikale „Augalai“ pasakė: „Štai ji, Australija, 
visuotinių dėsnių parodija, arba, teisingiau, iššūkis kitoms pa- 
saulio šalims!“ 

Paganelio tirada liejosi taip greitai, jog rodės, nebus galima 
jos sustabdyti. Iškalbusis Geografų draugijos sekretorius nebesi- 


valdė. Jis varė ir varė mosikuodamas rankomis, lyg; būtų norėjęs 

viską sulaužyti, ir šakute taip, jog stalo kaimynams ėmė grėsti 
rimtas pavojus. Bet pagaliau jo balsą nustelbė griausmingi svei- 
kinimo šūksniai, ir Paganelis turėjo nutilti. 

Tikrai po šitokio visų Australijos keistenybių išvardijimo, 
rodės, nebuvo ko klausti. O vis dėlto majoras nesusilaikė nepa- 
klausęs ramiu balsu: 

— Jau viskas, Paganeli? 

— O ne, dar ne viskas! — skubiai atsiliepė mokslininkas, pa- 
gautas naujo įkarščio. 

— Kaip? — labai sudominta paklausė ledi Elena. — Argi Aus- 
tralijoje yra dar nuostabesnių dalykų? 

— Taip, ponia! Australijos klimatas! Savo keistumu jis pra- 
noksta visa, ką pasakojau. 

— Negali būti! — sušuko visi. 

— Aš nekalbu apie higienines Australijos oro, turinčio daug 
deguonies ir mažai azoto, savybes; čia nėra drėgnų vėjų, nes 
pasatai pučia lygiagrečiai su krantais, o daugelis ligų, pradedant 
šiltine ir baigiant tymais bei chroniškais negalavimais, — visiškai 
nežinomos. 

— Nieko sau pranašumas, — tarė Glenarvanas. 

— Žinoma, bet aš apie tai nekalbu, — atsakė Paganelis. — Čia 
klimatas pasižymi viena... neįtikėtina savybe. 

— Kokia? — paklausė Džonas Menglas. 

— Jūs nepacikėsite. 

— Patikėsim, patikėsim! — sušuko susidomėję klausytojai. 

— Šis klimatas... 

— Sakykite pagaliau! 

— Dorina žmogų! 

— Dorina žmogų? 

— Taip, - įtikinamai atsakė mokslininkas. — Jis turi poveikį 

žmogaus dorovei! Metalai čia nerūdija, o juo labiau žmonės. 
Tyras, sausas oras greitai išbaltina drobes ir sielas. Anglija, tei- 
singai pastebėjusi šias klimato savybes, nutarė čia siųsti žmones 
pasitaisyti. 

— Ir ši įtaka aiškiai jaučiama? — paklausė ledi Elena. 

— Taip, klimatas veikia žmones ir gyvulius. 

— Jūs nejuokaujate, Paganeli? 

— Anaiptol! Arkliai ir galvijai čia nepaprastai klusnūs. Jūs 
pamatysite. 

— Negali būti! 

— Bet taip yra! Ir piktadariai, atvežti į šį gaivinantį ir sveiką 
klimatą, per keletą metų lyg atgimsta. Šis reiškinys žinomas fi- 
lantropams. Australijoje būdas taisosi. 

— Bet kuo jūs, Paganeli, toks geras žmogus, — tarė ledi Ele- 
ha, — tapsite šioje ypatingoje žemėje? 

— Tobuliausiu žmogumi, - atsakė Paganelis, — tik tobuliau- 
siu ŽmMogumi! 


Dešimtas skyrius 


VIMERA 


Kitą dieną, gruodžio 24-ąją, vos tik ėmė švisti, vilkstinė lei- 
losi į kelionę. Kaitra jau buvo smarkoka, bet pakenčiama, ke- 
lius - beveik lygus ir geras. Keleiviai jojo retoku atžalynu. Vaka- 
tv, po sėkmingos žygio dienos, jie sustojo nakvynės prie Baltojo 
vžero, kurio vanduo sūrus ir netinkamas gerti. 

(lia Žakas Paganelis turėjo pripažinti, kad ežeras — tiek pat 
baltas kiek Juodoji jūra — juoda, Raudonoji — raudona, Gelto- 


noji upė — geltona, o Mėlynieji kalnai — mėlyni. Tačiau vis tiek 

stengėsi apginti tą pavadinimą, nes buvo užgauta jo, geografo, 
savimeilė. Bet šie įrodinėjimai nė vieno neįtikino. 

Misteris Olbinetas, kaip paprastai, labai punktualiai paruo- 
šė vakarienę. Paskui keleiviai, vieni vežime, kiti palapinėje, su- 
migo, nors aplinkui gailiai staugė dingai — Australijos šakalai. 

Anapus Baltojo ežero traukėsi nuostabiai graži chrizante- 
momis marguojanti lyguma. Rytą pabudę keleiviai net suplojo 
rankomis, išvydę tokį puikų reginį. Jie keliavo toliau. Žemės 
paviršius buvo lygus, tik tolumoje kūpsojo viena kita kalva. Iki 
horizonto - išvien prerija ir pavasarinėmis spalvomis tviskančios 
gėlės. Smulkialapių linų melsvi žiedeliai glaudėsi prie skaisčiai 
raudonų akantų, kurie čia visiškai kitokie. Daugybė eremofito 
atmainų gyvino žalumą, o druskingų plotų nebuvo matyti pro 
dviskilčių šeimos sidabražoles, balandas ir baltuosius burokus 
pilkai žalsvais ar rausvais žiedais. Tie augalai tinka pramonei: iš 
jų pelenų gaunama geros rūšies soda. Paganelis, tarp gėlių tapęs 
botaniku, vadino vardais tuos įvairiausius augalus ir, aistringai 
mėgdamas skaitmenis, nepraleido progos pridurti, kad Austra- 
lijoje priskaičiuojama keturi tūkstančiai du šimtai rūšių augalų, 
priklausančių šimtui dvidešimt šeimų. 

Po kiek laiko, keleiviams nė nepajutus, kaip prabėgo dešimt 
mylių, vežimas riedėjo tarp aukštų, tankiai suaugusių akacijų, 
mimozų ir baltų gumamedžių, kurių žiedai marguote margavo. 
Augmenija šaltinių drėkinamose lygumose neliko nedėkinga 
saulei: savo kvapsniais ir spalvomis atsilygino už spindulius. 

Gyvūnija buvo ne tokia gausi. Lygumoje bėgiojo kazuarai, 
bet prisiartinti prie jų neįmanoma. Užtat majoras taikliu šūviu 
nudėjo labai retą, baigiantį išnykti paukštį jabirą — milžinišką 
Anglijos kolonijų gervę. Paukštis buvo penkių pėdų aukščio, 


juodu, plačiu, kūgišku, labai smailiu aštuoniolikos colių ilgio 

snapu. Violetinių ir raudonų atspalvių galvos plunksnos ryškiai 
skyrėsi nuo žvilgančio žalio kaklo, akinamai baltos krūtinės ir 
skaisčiai raudonų ilgų kojų. Gamta, rodos, jam nepagailėjo visų 
pagrindinių savo paletės spalvų. 

Paukščiu visi labai grožėjosi, ir majoras būtų buvęs dienos 
didvyriu, jei ne Robertas, kuris už keleto mylių aptiko ir vikriai 
nušovė gremėzdišką gyvuliuką, lyg ežį, lyg skruzdėdą, senovi- 
nių gyvūnų liekaną. Vietoj snukio jis turėjo snapą ir ilgu lipniu 
licžuviu gaudė skruzdėles — pagrindinį savo maistą. 

— Juk tai echidna! — tarė Paganelis, pavadindamas šį kloa- 
kinių būrio žinduolių šeimos padarą tikruoju vardu. — Matėte 
kada nors tokį gyvūną? 

— Šlykštynė, — atsakė Glenarvanas. 

— Šlykštynė, bet įdomi, - atkirto Paganelis. — Beje, ji gyvena 
tik Australijoje, ir veltui jos ieškoma kitose pasaulio šalyse. 

Žinoma, Paganelis panoro pasiimti šlykščiąją echidną ir pa- 
dėti ją bagažo skyriuje. Bet misteris Olbinetas pasipriešino taip 
piktindamasis, jog mokslininkas atsisakė minties išsaugoti vie- 
ną kloakinių būrio egzempliorių. 

Tą dieną keleiviai pasiekė 141730" geografinės ilgumos. Iki 
šiol jie nebuvo sutikę nė vieno kolonisto, nė vieno skvoterio. 
Kraštas atrodė it dykynė. Čiabuvių nė pėdsako: laukinių gentys 
klajoja labiau į šiaurę, bekraštėse prerijose, kurias drėkina Dar- 
lingo ir Mario intakai. 

Bet Glenarvaną ir jo kelionės draugus sudomino keistas re- 
pinys. Jie gavo pamatyti vieną iš tų didžiulių kaimenių, kurias 
drąsūs spekuliantai varo iš rytinių kalnų į Viktorijos provinciją 
ir Pietų Australiją. 

Apie ketvirtą valandą popiet Džonas Menglas parodė už tri- 
jų mylių didžiulį dulkių stulpą. Kas tai gali būti? Visi susirūpinę 

stengėsi atspėti. Paganelis buvo linkęs manyti, kad tai koks nors 
meteorologinis reiškinys, ir gyva jo vaizduotė ieškojo, kaip čia jį 
išaiškinti. Bet Airtonas iš karto nutraukė Paganelio spėliojimus 
pasakydamas, kad dulkes sukėlė varoma gyvulių kaimenė. 

Jūrininkas neapsiriko. Tirštas dulkių debesis artėjo. Tikras 
koncertas: gyvuliai bliovė, mykė, žvengė. Šioje pastoralinėje 
simfonijoje pasigirdo ir žmogaus balsas: rėkavimas, švilpimas, 
keiksmai. 

Pagaliau iš šio triukšmingo debesies išlindo žmogus. Tai 
buvo keturkojų armijos vadas. Glenarvanas priėjo prie jo, ir 
tarp jųdviejų iš karto užsimezgė pokalbis. 

Vadovas buvo dalies kaimenės savininkas. Jis vadinosi Se- 
mas Meičelis ir varėsi gyvulius iš rytinių provincijų Portlendo 
įlankos link. 

Jo kaimenėje buvo dvylika tūkstančių septyniasdešimt pen- 
kios galvos: maždaug tūkstantis jaučių, vienuolika tūkstančių 
avių ir septyniasdešimt penki arkliai. Visi šie perkarę gyvuliai, 
supirkti Mėlynųjų kalnų lygumose, turės atsiganyti gerose Pie- 
tų Australijos ganyklose, kad paskui juos būtų galima gerai par- 
duoti. 

Semas Meičelis tikėjosi gauti po du svarus sterlingų nuo 
jaučio ir po pusę svaro — nuo avies, iš viso apie penkiasdešimt 
tūkstančių frankų. Suma didžiulė. Bet kiek reikia kantrybės ir 
energijos tai nartingai kaimenei parsivaryti, kiek vargo pakelti! 
Šiuo sunkiu amatu verčiantis, pelnas nelengvai pelnomas! 

Kol kaimenė slinko pro mimozų guotus tolyn, Semas Mei- 
čelis keliais žodžiais papasakojo savo istoriją. Ledi Elena ir Merė 
Grant išlipo iš vežimo, raiteliai nušoko nuo arklių, ir visi, su- 
sėdę didžiulio gumamedžio pavėsyje, klausėsi gyvulių supirkėjo 


pasakojimo. 

Semas Meičelis išvyko prieš septynis mėnesius. Per dieną 
vidutiniškai nueinama dešimt mylių, ir kelionė, kurios galo ne- 
matyti, tikriausiai užtruks dar trejetą mėnesių. Šiame sunkiame 
darbe jam padeda dvidešimt šunų ir trisdešimt vyrų, tarp jų 
penki negrai, gebantys greit surasti paklydusių gyvulių pėdsa- 
kus. Įkandin tos armijos traukė šeši vežimai. Varovai, apsigin- 
klavę botagais — kotai aštuoniolikos colių, naujos šikšnos devy- 
nių pėdų, — zujo tarp eilių, atstatydami tai Čia, tai ten suardytą 
tvarką, o lengvoji šunų kavalerija bėgo iš šalių. 

Keleiviai gėrėjosi kaimenėje įvesta drausme. Kiekviena gy- 
vulių rūšis ėjo atskirai, nes jaučiai ir laukinės avys tarpusavy 
nesutinka. Jaučiai niekada nesiganys ten, kur praėjo avys. Todėl 
jaučius, padalytus į du batalionus, reikėjo leisti priešakyje. Iš 
paskos, dvidešimties varovų prižiūrimos, penkiais pulkais ėjo 
avys, o būrys arklių traukė ariergarde. 

Semas Meičelis paaiškino klausytojams, kad armijai vado- 
vauja ne šunys ir ne žmonės, o protingi jaučiai-vadovai, ir visa 
kaimenė pripažįsta jų valdžią. Jie eina pirmose eilėse, labai orūs, 
instinktyviai parinkdami gerą kelią ir tvirtai įsitikinę, jog verti 
ypatingos pagarbos. Su jais elgiamasi rūpestingai, nes kaimenė 
nesipriešindama jų klauso. Jiems sustojus, visi seka jų pavyz- 
džiu, ir veltui bandytum tada raginti juos į kelionę. 

Gyvulių supirkėjas papasakojo dar keletą smulkmenų iš šio 
Žygio istorijos, vertos Ksenofonto plunksnos. 

Kol armija eina lyguma, viskas gerai. Nei rūpesčių, nei nuo- 
vargio. Gyvuliai pakeliui pasigano, numalšina troškulį ganyklų 
upokšniuose, kurių čia gausu, naktį pailsi, dieną traukia tolyn, 
klusniai susirenka šunims ėmus loti. Giriose, žygiuojant per 
cukaliptų ir mimozų atžalynus, prasideda sunkumai. Būriai, 


batalionai ir pulkai čia susimaišo, čia išsisklaido, ir pracina ne- 

mažai laiko, kol atstatoma tvarka. Jei, nelaimė, jautis-vadovas 
pasiklysta, žūtbūt reikia jį surasti, kad kaimenė nepakriktų, ir 
juodukai dažnai vargsta keletą dienų jo ieškodami. Užėjus liū- 
tims, rambūs gyvuliai visai užsispiria neiti toliau, o per smar- 
kias audras iš siaubo paniškai išlaksto. 

Tačiau energingas ir sumanus gyvulių supirkėjas įveikia 
tuos nuolat pasitaikančius sunkumus. Jis eina pirmyn, mylia 
veja mylią, lygumos, miškai, kalnai baigiasi. Be suminėtų savy- 
bių, gyvulių supirkėjui reikia dar vienos, pačios svarbiausios, — 
kantrybės; išmėgintos kantrybės, kurios turi užtekti ne vienai 
valandai ir ne dienai, o ištisoms savaitėms, ypač keliantis per 
upes. Ir ne dėl to, kad jos sunkiai pereinamos. Didžiausia kliū- 
tis — kaimenė, kuri užsispiria ir neina. Jaučiai pripampę grįžta 
atgal. Avys išbėgioja į visas puses, dar nė neprisiartinusios prie 
vandens. Tada laukiama nakties, kad būtų lengviau privilioti 
kaimenę prie upės, bet tai irgi ne visada pasiseka. Avinus meste 
sumeta, o avys vis tiek nesiryžta sekti paskui juos. Bando kai- 
menę paveikti troškuliu, keletą dienų neduoda gerti; gyvuliai 
kenčia be vandens ir vis tiek nedrįsta bristi. Eriukus perneša į 
kitą krantą, tikėdamiesi, kad motinos, išgirdusios juos bliau- 
nant, pačios atbėgs; ėriukai bliauna, o motinos kitame krante — 
nė krust. Kartais ištisus mėnesius gyvulių supirkėjas nežino, ką 
daryti su savo bliaunančia, žvengiančia ir mekenančia armija. 
Paskui vieną dieną nei iš šio, nei iš to, kažkokio įgeidžio pagau- 
tas, dalinys puola į upę, ir tada prasideda kiti sunkumai: reikia 
stabdyti pakrikusią kaimenę. Eilės susimaišo, ir daug gyvulių 
prigeria sraunioje upėje. 

Tai šitoks, anot Meičelio, gyvulių supirkėjų gyvenimas. 

Kol jis pasakojo, didelė kaimenės dalis labai tvarkingai pra- 
žygiavo pro keleivius. Jam jau buvo laikas pasivyti pirmas gre- 

tas, nes reikėjo parinkti geresnes ganyklas. 

Semas Meičelis atsisveikino su lordu Glenarvanu, užšoko 
ant puikaus vietinio arklio, kurį vienas jo vyrų laikė už pava- 
džio, ir, širdingai paspaudęs visiems rankas, po keleto minučių 
dingo dulkių sūkuryje. 

Vežimas po trumpos pertraukos vėl pasijudino ir sustojo tik 
vakare Talboto kalno papėdėje. 

Tada Paganelis priminė, kad šiandien — gruodžio 25-oji, 
Kalėdos, didelė šventė anglų šeimose. Bet misteris Olbinetas 
to nebuvo užmiršęs; jis paruošė palapinėje skanią vakarienę, ir 
už tai svečiai jį nuoširdžiai pagyrė. Reikia pasakyti, kad miste- 
ris Olbinetas parodė visą savo virtuvės meną. Iš savo atsargų 
jis pagamino keliolika europietiškų patiekalų, kurie Australi- 
jos dykumose buvo didžiausia retenybė. Šiaurės elnio kumpis, 
griežinėliai sūdytos jautienos, rūkyta lašiša, miežinis ir avižinis 
pyragas, iki valiai arbatos, viskio, keli buteliai portveino — štai 
kas buvo patiekta nuostabiajai vakarienei. Galėjai įsivaizduoti 
esąs didžiojoje Malkolmo pilies salėje, kalnuotoje Škotijoje. 

Iš tikrųjų nieko netrūko šiame pokylyje, pradedant imbiero 
sriuba ir baigiant pyragėliais. Tačiau Paganelis laikė reikalinga 
dar pridėti kalnų šlaituose augančių laukinių apelsinų — mo- 
kalių. Jie beveik be skonio, o perkąstos sėkliukės degina burną 
kaip Kajeno pipirai. Iš meilės mokslui geografas taip sąžiningai 
juos valgė, jog išsiplikė gomurį ir nebegalėjo atsakyti majorui 
apie Australijos dykumų ypatumus. 

Kitą dieną, gruodžio 26-ąją, nieko pažymėtina neįvyko. Jie 
pasiekė Norton Kryko aukštupį, paskui nusekusią Makenzio 
upę. Oras buvo gražus, kaitra pakenčiama; pūtė pietų vėjas, 
nešdamas vėsumą kaip žiemys Šiaurės pusrutulyje. Paganelis 


atkreipė į tai savo draugo Roberto Granto dėmesį. 

— Puikus vėjas, - pridūrė Paganelis, - nes šiaip vidutinė 
temperatūra Pietų pusrutulyje aukštesnė negu Šiaurės. 

— Kodėl? — paklausė berniukas. 

— Tu klausi kodėl, Robertai? — atsakė Paganelis. —- Argi nie- 
kada nesi girdėjęs, kad žiemą žemė yra arčiausia saulės? 

— Girdėjau, pone Paganeli. 

— Ir kad žiemą šalta todėl, kad saulės spinduliai į žemę krin- 
ta įstrižai? 

— Irgi girdėjau. 

— Na, mano berniuk, dėl to Pietų pusrutulyje šilčiau. 

— Nesuprantu, — atsakė Robertas išplėtęs akis. 

— Pagalvok, — kalbėjo Paganelis, - koks metų laikas esti čia, 
Australijoje, priešingame pusrutulyje, kai Europoje žiema? 

— Vasara, — atsakė Robertas. 

— Kadangi kaip tik tuo laiku žemė yra arčiausia saulės... 
supranti? 

— Suprantu. 

— Todėl vasara Pietų pusrutulyje karštesnė negu Šiaurės. 

— Iš tiesų, pone Paganeli. 

— Taigi, kai sakoma, kad žiemą žemė yra arčiausia saulės, 
šis pasakymas teisingas tiktai mums, Šiaurės pusrutulio gyven- 
tojams. 

— Apie tai visai nepagalvojau, — atsakė Robertas. 

— Užtat dabar nebeužmiršk, mano berniuk. 

Robertas noromis išklausė trumpą kosmogratijos pamoką 
ir, be to, sužinojo, kad vidutiniška Viktorijos provincijos tem- 
peratūra pagal Farenheitą 74“ (pagal Celsijų +23*). 

Vakare būrelis sustojo už penkių mylių anapus Lonsdeilio 
ežero, tarp Dramondo kalno šiaurėje ir Draideno kalno, kurio 


neaukšta viršūnė ryškėjo pietų horizonte. 

Rytojaus dieną, apie vienuoliktą valandą, vežimas jau buvo 
prie Vimeros krantų 143“ ilgumos. 

Pusmylio platumo upė varė skaidrius savo vandenis tarp 
abipus augančių išlakių gumamedžių ir akacijų. Puikios pen- 
kiolikos pėdų aukščio mirtos kėlė į padanges svyrančias, rau- 
dlonais žiedais nusagstytas šakas. Pulkai paukščių — volungės, 
kikiliai, auksasparniai balandžiai, nekalbant apie plepias papū- 
pas, — skraidė tarp žalių šakų. O žemai, vandeny, nardė pore- 
lė baugščių ir neprieinamų juodųjų gulbių. Šie reti Australijos 
upių paukščiai tučtuojau dingo įnoringai besirangančios po šią 
žavingą vietovę Vimeros vingiuose. 

Vežimas sustojo žalioje vejoje lyg ant kokio kilimo su nu- 
karusiais iki vandens kutais. Nebuvo matyti nei plausto, nei 
tilto. O vis dėlto per upę reikėjo persikelti. Airtonas pasišovė 
surasti patogią brastą. Už kokio ketvirčio mylios aukštupy upė 
buvo ne tokia gili, ir Airtonas nusprendė šioje vietoje persikelti 
į aną pusę. Vienur kitur išmatavus gylį, vandens rasta ne dau- 
iau kaip trys pėdos. Taigi vežimas be didelio pavojaus galėjo 
Šią seklumą pervažiuoti. 

— Ar nėra jokio kito būdo persikelti per šią upę? — paklausė 
(slcnarvanas jūrininką. 

— Ne, sere, — atsakė Airtonas, — bet ši perėja, mano many- 
mu, nepavojinga. Vis kaip nors išsikapstysime. 

— Ar ledi Glenarvan ir mis Grant nevertėtų išlipti? 

— Ne, ne. Mano jaučiai tvirtai stato kojas, ir aš juos išvesiu. 

— Gerai, Airtonai, — tarė Glenarvanas, — aš pasitikiu jumis. 

Iš abiejų pusių raitelių apsuptas, sunkus vežimas drąsiai 
įdardėjo į upę. Paprastai, keliantis per brastą, vežimui iš šonų 
prikabinama tuščių statinių, kad negrimztų. Bet čia tokių plū- 


džių nebuvo, ir reikėjo pasikliauti jaučių nuovoka ir Airtono at- 

sargumu. Airtonas sėdėjo ant pasostės. Majoras ir du jūrininkai 
skrodė sraunią upės tėkmę keli sieksniai priešaky vežimo. Gle- 
narvanas ir Džonas Menglas jojo iš šalių, kad prireikus galėtų 
pagelbėti keleivėms; Paganelis ir Robertas jojo paskutiniai. 

Ligi upės vidurio viskas ėjosi gerai. Bet čia staiga pasidarė 
giliau, ir vanduo pakilo viršum ratų. Jaučiai, nesiekdami kojo- 
mis dugno, metėsi į šoną ir vos neapvertė siūbuojančio vežimo. 
Airtonas ryžosi drąsiam žygiui: šoko į vandenį ir, nutvėręs jau- 
čius už ragų, grąžino juos į brastą. 

Tą akimirką vežimas visiškai netikėtai trinktelėjo, subraškė- 
jo ir smarkiai pasviro. Keleivės sušlapo kojas. Vanduo ėmė nešti 
vežimą, nors Glenarvanas su Džonu Menglu, įsikibę į drangas, 
stengėsi jį sulaikyti. Tai buvo siaubinga akimirka. 

Visa laimė, kad jaučiai, smarkiai įsiręžę, trūktelėjo pirmyn, 
į kitą krantą. Arklių ir jaučių kojos pajuto pakilesnę vietą, ir 
netrukus žmonės ir gyvuliai atsidūrė krante, sušlapę, bet pa- 
tenkinti. 

Nukentėti niekas nenukentėjo, tik vežimo pirmagalys buvo 
lūžęs, o Glenarvano arklys pametęs priešakinių kojų pasagas. 

Reikėjo skubiai visa tai sutaisyti. Susirūpinusiems keleiviams 
dirsčiojant vienas į kitą, Airtonas pasisiūlė nujoti į Blek Pointo 
stotį už dvidešimt mylių į šiaurę ir iš ten atvesti kalvį. 

— Jokite, jokite, mielasis Airtonai, — tarė jam Glenarvanas. — 
Per kiek laiko sujodinėsite į abu galus? 

— Maždaug per penkiolika valandų, ne ilgiau, — atsakė Air- 
tonas. 

— Tad vykite, o mes čia ant Vimeros kranto lauksime. 

Po valandėlės jūrininkas, sėdęs ant Vilsono arklio, dingo 


tankiuose mimozų krūmuose. 

Vienuoliktas skyrius 


BERKAS IR STIUARTAS 


Likusią dienos dalį keleiviai paskyrė pokalbiams ir pasi- 
vaikščiojimui. Šnekučiuodamiesi ir gėrėdamiesi gražiomis apy- 
linkėmis, jie apėjo Vimeros pakrantes. Jiems prisiartinus, šaižiai 
klykdami, pakilo pilkųjų gervių ir ibių pulkai. Atlasiniai paukš- 
čiai purptelėdavo ir pasislėpdavo aukštose laukinio figmedžio 
šakose, volungės, čekšlos straksėjo tarp didingų lelijų stiebų, 
žuvininkėliai palikdavo savo žūklę, ir tik labiau civilizuotos pa- 
pūgos, pasipuošusios visomis septyniomis vaivorykštės spalvo- 
mis, mažyčiai raudongalviai ir geltonkakliai rošilai, raudonomis 
ir mėlynomis plunksnomis loriai kurtinamai tebečiauškėjo žy- 
dinčių gumamedžių viršūnėse. 

Tai gulėdami žolėje prie tyliai čiurlenančio vandens, tai 
klaidžiodami mimozų giraitėse, keleiviai iki pat saulėlydžio gė- 
rėjosi gražia gamta. Sambrėškį beregint pakeitė naktis, kuri už- 
klupo jos per pusmylį nuo stovyklos. Jie grįžo vadovaudamiesi 
ne Šiaurės žvaigžde, kurios Pietų pusrutulyje nematyti, o Pietų 
Kryžiumi, spindinčiu pusiaukelėje tarp akiračio ir zenito. 

Vakarienę misteris Olbinetas padavė palapinėje. Visi susėdo 
prie stalo. Vilsonas prišaudė papūgų, ir virėjo skaniai pagamin- 
tas ragu buvo vienas labiausiai nusisekusių patiekalų. 

Po vakarienės kiekvienas ieškojo kokios dingsties dar pasė- 
dėti, nes tokią gražią naktį niekas nenorėjo tuoj eiti miegoti. 
Ledi Elena, visiems pritariant, paprašė Paganelį papasakoti apie 
didžiuosius Australijos keliautojus, nes jis jau seniai buvo pa- 
žadėjęs. 

Paganelis nelaukė dukart prašomas. Klausytojai išsitiesė po 
didinga banksija; ore pasklido cigarų dūmai, kylantys iki tam- 

soje skendinčių šakų, ir geografas, pasikliaudamas savo neišse- 
miama atmintimi, pradėjo pasakoti: 

— Jūs prisimenate, mielieji, - bent majoras tikrai nepamir- 
šo, — keliautojus, kuriuos išvardijau „Dunkane“. Iš visų, ban- 
džiusių prasiskverbti į žemyno gilumą, tik keturiems pavyko 
pereiti jį iš pietų į šiaurę ar iš šiaurės į pietus: Berkui 1860 ir 
1861 metais, Makinliui 1861 ir 1862, Lensborui 1862 ir Stiu- 
artui tais pačiais 1862 metais. Apie Makinlį ir Lensborą nedaug 
ką galėčiau pasakyti. Pirmasis iš Adelaidės nuėjo iki Karpente- 
rijos įlankos, antrasis — nuo Karpenterijos įlankos iki Melbur- 
no; abu jie buvo siųsti Australijos komitetų ieškoti Berko, kuris 
daugiau nepasirodė ir nebepasirodys... 

Berkas ir Stiuartas — štai tie du drąsieji tyrinėtojai, apie ku- 
riuos jums ketinu papasakoti be ilgų įžangų. 

1860 metų rugpjūčio 20 dieną Melburno karališkoji drau- 
gija suruošė ekspediciją, kurios vadovu paskyrė buvusį Airijos 
karininką Robertą O'Harą Berką. Jį lydėjo vienuolika žmonių: 
jaunas, bet jau pagarsėjęs astronomas Viljamas Džonas Vilsas, 
daktaras Bekleris, botanikas Grėjus, jaunas Indijos armijos 
kariškis Kingas, Lendelsas, Brahė ir keletas sipajų. Dvidešimt 
penki arkliai ir dvidešimt penki kupranugariai nešė keliautojus, 
bagažą ir maistą aštuoniolikai mėnesių. 

Ekspedicijos uždavinys: ištyrus Kupers Kryką, pasiekti Kar- 
penterijos įlanką šiaurinėje Australijos pakrantėje. Be didelio 
vargo perėjusi Mario ir Darlingo upių sritis, ji atvyko į Menin- 
dijos stotį kolonijų pasieny. 

Čia paaiškėjo, kad gausybė bagažo labai apsunkina kelionę. 
Iėl to ir dėl šiurkštoko Berko būdo tarp ekspedicijos dalyvių 
kilo nesantaika. Lendelsas, kurio žinioje buvo kupranugariai, su 


keliais indais atsiskyrė nuo ekspedicijos ir grįžo prie Darlingo 


krantų. O Berkas keliavo toliau čia vešliomis, gausiai drėkina- 
momis ganyklomis, čia akmenuotais keliais, kur visai nėra van- 
dens, iki pasiekė Kupers Kryką. Lapkričio 20-ąją, po trijų mė- 
nesių kelionės, jis įsteigė ant upės kranto pirmą maisto sandėlį. 

Čia keleiviai šiek tiek užtruko, kol rado įmanomą kelią į 
šiaurę, kelią, kur būtum tikras, jog rasi vandens. Vargais nega- 
lais jie pasiekė vietovę, kurią pavadino Vilso fortu. Jame, kaip 
tik pusiaukelėje tarp Melburno ir Karpenterijos įlankos, jie 
įsteigė savo postą ir aptvėrė statinių tvora. Berkas padalijo savo 
būrį į dvi grupes. Viena, su Brahe priešaky, turėjo pasilikti Vilso 
forte tris, gal ir daugiau mėnesių, žiūrint, kiek užteks maisto, 
ir laukti sugrįžtant antros grupės, kurioje buvo Berkas, Kingas, 
Grėjus ir Vilsas. Jie pasiėmė šešis kupranugarius ir maisto trims 
mėnesiams: tris kvintalus miltų, penkiasdešimt svarų ryžių, 
penkiasdešimt svarų avižinių miltų, kvintalą džiovintos arklie- 
nos, šimtą svarų sūdytos kiaulienos ir lašinių, trisdešimt svarų 
džiūvėsių, — tiek reikia šešių šimtų mylių kelionei į abu galus. 

Taip jie keturiese ir išvyko. Vargais negalais perėję akme- 
nuotą dykumą, pasiekė Ero upę, galutinį punktą Stiuarto 1845 
metų maršrute, ir nuo čia pasuko į šiaurę, kiek galint griežčiau 
laikydamiesi šimto keturiasdešimt pirmo dienovidinio. 

Sausio 7 dieną, saulei baisiausiai svilinant, jie perkirto pietų 
atogrąžą. Juos klaidino miražai, dažnai stigo vandens, tik ret- 
karčiais, didelėms audroms užėjus, jie numalšindavo troškulį. 
Sutiktais čiabuviais klajokliais negalėjo nusiskųsti. Apskritai 
daug gamtos kliūčių jie nepatyrė, nes kelyje nepasitaikė nei 
ežerų, nei upių, nei kalnų. 

Sausio 12 dieną šiaurėje pasirodė smiltainio kalvos, tarp jų 
ir Forbso kalnas, ir virtinė granito gūbrių. Čia jie turėjo smar- 


kiai pavargti. Jie vos slinko į priekį. Gyvuliai užsispyrė ir neno- 

rėjo eiti. „Mes vis dar kalnagūbriuose! Kupranugarius iš baimės 
pila prakaitas!“ — rašė Berkas užrašų knygutėje. Vis dėlto vargais 
negalais tyrinėtojai nusigavo iki Ternerio upės krantų, o paskui 
iki Flinderso aukštupio, kur 1841 metais buvo atkeliavęs Stok- 
sas. Per palmių ir eukaliptų girias Flinderso upė įteka į Karpen- 
terijos įlanką. 

Iš pelkynų buvo galima spręsti, kad netoliese vandenynas. 
Vienas kupranugaris prigėrė, kiti užsispyrė ir toliau nėjo. Kingas 
ir Grėjus turėjo pasilikti su jais. Berkas ir Vilsas keliavo toliau į 
šiaurę ir po didelių sunkumų, kuriuos labai miglotai mini jų už- 
rašai, pasiekė pelkes, jau užliejamas jūros potvynių, bet vande- 
nyno taip ir nepamatė. Tai buvo 1861 metų vasario 11 dieną. 

— Vadinasi, — tarė ledi Elena, — tie drąsūs žmonės negalėjo 
prie jo prieiti? 

— Negalėjo, — atsakė Paganelis. — Liulanti žemė slydo jiems 
iš po kojų, ir jie buvo priversti galvoti apie grįžimą pas Vilso 
forto draugus. Patikėkit, tai buvo liūdnas grįžimas! Vos pavilk- 
dami kojas, nusilpę ir išsekę, Berkas su draugu susirado Grėjų ir 
Kingą. Paskui ekspedicija tuo pačiu keliu, kuriuo buvo atėjusi, 
patraukė į pietus, Kupers Kryko link. 

Mes tiksliai nežinome šios kelionės nuotykių, pavojų ir 
kančių, nes tyrinėtojų užrašų knygutės tai nutyli. Bet visai tai 
turėjo būti baisu. 

Iš tikrųjų balandžio mėnesį tik trys pasiekė Kupers Kryko 
slėnį. Grėjus neištvėrė ir mirė. Keturi kupranugariai išgaišo. Ia- 
Čiau jei Berkui ir jo draugams būtų pavykę pasiekti Vilso fortą, 
kur jų laukė Brahė su maisto atsargomis, jie būtų buvę išgelbė- 
ti. Jie iš paskutiniųjų dar keletą dienų slinko pirmyn. Balandžio 
21-ąją pamatė forto tvorą, įėjo vidun!.. Kaip tik tą pačią dieną, 


veltui išlaukęs penkis mėnesius, Brahė išvyko. 

— Išvyko! — sušuko Robertas. 

— Taip, išvyko! Tą pačią dieną, o apverktinas likime! Brahės 
paliktas raštelis parašytas vos prieš septynetą valandų! Apie vi- 
jimąsi Berkas negalėjo nė pagalvoti. Vargšai nelaimingieji šiek 
tiek pasistiprino sandėlyje rastu maistu, bet neturėjo susisieki- 
mo priemonių, o iki Darlingo upės dar buvo šimtas penkias- 
dešimt mylių. 

Tada Berkas, neklausydamas Vilso, nusprendė pasiekti aus- 
tralų kolonijas prie Hopeleso kalno, už šešiasdešimties mylių nuo 
Vilso forto. Jie išvyko. Iš dviejų likusių kupranugarių vienas pri- 
gėrė maurais apaugusiame Kupers Kryko intake; kitas nebegalėjo 
nė žingsnio paeiti. Jį pribaigė ir suvalgė. Netrukus visos maisto 
atsargos išseko. Nelaimingoji trijulė maitinosi pelkių augalo nar- 
du sporomis. Negalėjo nutolti nuo Kupers Kryko, nes aplinkui 
nebuvo vandens, o jo pasiimti neturėjo į ką. Gaisras sunaikino jų 
trobelę ir kelionės mantą. Jie žuvę! Jiems belieka mirti! 

Berkas pasišaukė Kingą: „Man liko gyventi kelios valan- 
dos, — pasakė jis, — štai mano laikrodis ir užrašai. Norėčiau, 
kad, man mirus, įdėtum į mano ranką pistoletą ir paliktum 
mane neužkasęs į žemę.“ Tai buvo paskutiniai Berko žodžiai: 
kitą dieną, aštuntą valandą ryto, jis mirė. 

Persigandęs, susijaudinęs Kingas leidosi ieškoti kokios nors 
australų genties. Kai jis grįžo, Vilsas taip pat buvo miręs. Kingą 
priglaudė čiabuviai, o rugsėjo mėnesį jį surado Hovito ekspe- 
dicija, kuri tuo pačiu metu, kaip Makinlio ir Lensboro ekspe- 
dicijos, buvo pasiųsta ieškoti Berko. Taigi iš keturių tyrinėtojų, 
keliavusių per Australijos žemyną, vienas teišliko gyvas. 

Paganelio pasakojimas klausytojams padarė slogų įspūdį. 
Kiekvienas galvojo apie kapitoną Grantą, kuris turbūt, kaip 
Berkas ir jo kelionės draugai, klajojo po šį pragaištingą žemyną. 


Ar išvengė nelaimingieji kančių, nuvariusių į kapus drąsiuosius 
pionierius? 

Šis sugretinimas buvo toks natūralus, jog Merės Grant aky- 
se sublizgo ašaros. 

— Mano tėvelis, mano vargšas tėvelis! - sušnibždėjo ji. 

— Mis Mere! Mis Mere! — sušuko Džonas Menglas. - Kad 
patirtum visas tas nelaimes, reikia patekti į pačią krašto gilumą! 
O kapitonas Grantas, kaip Kingas, pateko čiabuviams į rankas, 
ir jis taip pat, kaip Kingas, bus išgelbėtas. Jokiu būdu jis nega- 
lėjo atsidurti tokiose baisiose sąlygose! 

— Jokiu būdu, — pridūrė Paganelis. - Kartoju jums, bran- 
gioji Mere, kad australai — vaišingi žmonės. 

— Ak, kad taip būtų! — atsakė mergaitė. 

— O Stiuartas? — paklausė Glenarvanas, norėdamas nukreip- 
ti draugus nuo tų liūdnų minčių. 

— Stiuartas? — pakartojo Paganelis. — O, Stiuartas buvo lai- 
mingesnis, ir jo vardas yra garsus Australijos metraščiuose. Džo- 
nas Makdualis Stiuartas, jūsų tėvynainis, pradėjo savo keliones 
dar 1848 metais. Tada jis lydėjo Stertą per dykumas į šiaurę 
nuo Adelaidės. 1860 metais jis tik su dviem palydovais bandė 
prasiskverbti į Australijos gilumą, bet jam nepavyko. Tačiau jis 
nebuvo iš tų, kurie greit nusimena. 1861 metų sausio 1 dieną 
jis su vienuolika drąsuolių išvyko iš Cembers Kryko ir susto- 
jo tik per šešiasdešimt mylių nuo Karpenterijos įlankos. Bet 
pritrūko maisto ir buvo priverstas grįžti į Adelaidę, neperėjęs 
rūsčiojo žemyno. Tačiau Stiuartas išdrįso dar išmėginti savo lai- 
mę ir suorganizavo trečią ekspediciją, kuri turėjo pasickti taip 
karštai geidžiamą tikslą. 

Pietų Australijos parlamentas karštai sutiko globoti nau- 


jųjų ekspediciją ir paskyrė jai du tūkstančius svarų sterlingų. 


Stiuartas, ankstesnio patyrimo pamokytas, dabar ruošėsi la- 
bai apdairiai. Jo draugai gamtininkas Voterhauzas, TIringas, 
Kekvikas, senieji bendrai Vudfordas, Oldas — iš viso dešimt 
žmonių — prisidėjo prie jo. Stiuartas pasiėmė į kelionę dvide- 
šimt amerikietiškos odos maišų — kiekvienas septynių galo- 
nų talpos, — ir 1862 metų balandžio 5 dieną ekspedicija jau 
buvo Niukasl Voterso baseine, perėjusi aštuonioliktą geogra- 
finės platumos laipsnį toje pačioje vietoje, nuo kurios Stiu- 
artas anąsyk turėjo grįžti atgal. Jo kelionės maršrutas buvo maž- 
daug pagal šimtas trisdešimt pirmą laipsnį ilgumos, vadinasi, 
septyni laipsniai labiau į vakarus nuo Berko maršruto. 

Niukasl Voterso baseinas buvo naujųjų tyrinėjimų bazė. Iš 
visų pusių apsuptas tankių miškų, Stiuartas veltui bandė pra- 
sigauti į šiaurės rytus. Nepasisekė prasiveržti ir į vakarus, prie 
Viktorijos upės. Neįžengiami krūmokšnių tankumynai užstojo 
visus kelius. 

Tąsyk Stiuartas nusprendė pakeisti stovyklos vietą: jam pa- 
vyko perkelti ją šiek tiek į šiaurę, prie Haverio pelkių. Iš čia, ei- 
damas į rytus, žolėtoje lygumoje aptiko Deilio upę ir patraukė 
jos aukštupiu apie trisdešimt mylių. 

Apylinkės darėsi vis gražesnės; ganyklos ne vienam skvo- 
teriui būtų suteikusios džiaugsmo ir turto. Milžiniški eukalip- 
tai rėmė padanges. Sužavėtas Stiuartas leidosi toliau ir pasiekė 
Strengvėjaus upę ir Roperio upę, atrastą Leicharto. Jos tekėjo 
didingais šio tropinio krašto palmių miškais. Čiabuvių gentys 
maloniai priėmė tyrinėtojus. 

Nuo šios vietos ekspedicija, ieškodama į Van Dimeno įlan- 
ką įtekančios Adelaidės upės pradžios, pasuko į šiaurės — šiaurės 
vakarus per smiltainio kalvas ir styrančias geležingas uolas. Jie 


perėjo Arnheimo žemę, apaugusią palminiais kopūstais, bam- 


bukais, pušynais ir pendanais. Adelaidė platėjo, pakrantės darė- 
si vis klampesnės: vandenynas buvo arti. 

Liepos 22 dieną Stiuartas, kuriam keliauti labai trukdė dau- 
gybė upeliukų, sustojo Freš Voterio pelkėse. Iris savo draugus 
pasiuntė paieškoti geresnio kelio. Rytojaus dieną, čia aplenk- 
damas nepereinamas upės atsiautas, čia klampodamas po liū- 
nus, pasiekė pakilesnę žaliuojančią lygumą, kur augo išsikeroję 
gumamedžiai ir plaušmedžiai. Čia pulkais skraidė žąsys, ibiai 
ir kiti be galo baugštūs vandens paukščiai. Gyventojų pasitai- 
kydavo mažai arba visai nė vieno. Tik tolumoje buvo matyti 
rūkstą laužo dūmai. 

Liepos 24-ąją, aštuntą valandą dvidešimt minučių ryto, — 
buvo praslinkę lygiai devyni mėnesiai, kai jis išvyko iš Adelai- 
dės, — Stiuartas iškeliavo šiaurės kryptimi; dar tą pačią dieną 
norėjo pasiekti jūrą. Paviršius kiek pakilesnis, perdėm geležies 
rūda ir vulkaninės kilmės uolos. Medžiai vis žemesni, palinkę; 
prieš juos atsivėrė krūmokšniais apjuosta lyguma. Stiuartas aiš- 
kiai girdėjo bangų šniokštimą, bet nieko nesakė draugams. Jie 
brovėsi per susipynusių laukinių vynuogių atžalyną. 

Stiuartas žengė keletą žingsnių. Jau jis prie pat Indijos van- 
denyno krantų! „Jūra!“ — sušuko apstulbęs Tringas. Pribėgo kiti 
du, ir ilgai nenutylą „valio!“ pasveikino Indijos vandenyną. 

Iš ketvirto sykio Australijos žemynas buvo pereitas nuo vic- 
no krašto iki kito! 

Stiuartas, kaip buvo pasižadėjęs gubernatoriui serui Ričar- 
dui Makdoneliui, įbrido ir nusiplovė veidą ir rankas. Paskui 
grįžo į slėnį ir medyje įrėžė savo inicialus D. M. S. Stovyklai 
vietą jie parinko prie sraunaus upelio. 

Rytojaus dieną Tringas išvyko patyrinėti, ar galima iš pietva- 
karių pusės prieiti Adelaidės upės žiotis. Bet arkliai taip klimpo, 
jog gavo grįžti atgal. 

Tada Stiuartas miško trake išsirinko aukštą medį, nugenėjo 
apatines šakas ir viršūnėje iškėlė Australijos vėliavą. Medžio žievė- 
je jis įrėžė šiuos žodžius: „Kask žemę iš pietų per pėdos atstumą. 

Ir jei kada nors keliautojas pakasinėtų žemę nurodytoje vie- 
toje, rastų skardinę dėžutę, o joje dokumentą, kurio žodžiai gi- 
liai įstrigę mano atmintyje: 


DIDŽIOJI TIRIAMOJI KELIONĖ 
PER AUSTRALIJĄ IŠ PIETŲ Į ŠIAURĘ 


Grupė tyrinėtojų, Džono Makdualio Stiuarto vadovaujama, 
perėjusi visą Australiją nuo Pietų jūros iki Indijos vandenyno 
krantų per patį žemyno vidurį, atvyko čia 1862 metų liepos 25 
dieną. Iš Adelaidės jie iškeliavo 1861 metų spalio 26 dieną, o iš 
paskutinės kolonijų sodybos šiaurėje — 1862 metų sausio 21 dieną. 
Tam laimingam įvykiui atminti jie iškėlė čia Australijos vėliavą 
su ekspedicijos vadovo inicialais. Viskas gerai. Tėsaugo Dievas ka- 
ralienę. 


Toliau pasirašė Stiuartas ir jo kelionės draugai. 

Taip buvo pažymėtas didysis įvykis, nuskambėjęs per visą 
pasaulį. 

— Ar šie drąsuoliai visi laimingai grįžo namo? — paklausė 
ledi Elena. 

— Taip, visi, bet vargo daug iškentė, — atsakė Paganelis. — 
Ypač Stiuartas. Jo sveikata jau buvo skorbuto palaužta, kai jie 
rengėsi grįžti atgal į Adelaidę. Į rugsėjo pabaigą liga taip paaš- 
trėjo, jog jis nebesitikėjo išvysti gyvenamųjų apygardų. Nebega- 
lėjo sėdėti balne ir gulėjo neštuvuose, pakabintuose tarp dviejų 


arklių. Spalio pabaigoje ėmė spjaudyti kraujais ir visiškai nusil- 


po. Draugai užmušė vieną arklį, norėdami išvirti jam buljono. 
Spalio 28 dieną jis jau buvo prie mirties, bet liga persilaužė į ge- 
rąją pusę, ir gruodžio 10-ąją būrelis pasiekė pirmas kolonijas. 

Gruodžio 17 dieną, džiaugsmingai minios sveikinamas, 
Stiuartas atvyko į Adelaidę. Bet jo sveikata buvo visiškai suar- 
dyta ir netrukus jis, apdovanotas Geografų draugijos didžiuoju 
aukso medaliu, sėdo į „Indijos“ laivą ir išplaukė į brangiąją savo 
tėvynę Škotiją, kur mes grįžę jį pamatysime“. 

— Šis vyras pasižymėjo nepaprasta dvasine energija, — tarė 
Glenarvanas, - kuri dideliuose žygiuose padeda labiau negu fi- 
zinė jėga. Škotija teisėtai didžiuojasi savo sūnumi. 

— O po Stiuarto, — paklausė ledi Elena, — ar nė vienas ke- 
liautojas nemėgino atrasti ką nors nauja? 

— Mėgino, - atsakė Paganelis. - Aš jums esu dažnai minėjęs 
Leichartą. Jis dar 1844 metais atliko žymius tyrinėjimus šiau- 
rinėje Australijoje. 1848 metais jis surengė antrą ekspediciją 
į šiaurės rytus. Jau praslinko septyniolika metų, o jis negrįžo. 
Praėjusiais metais garsusis botanikas daktaras Miuleris iš Mel- 
burno paskelbė viešą rinkliavą ekspedicijos išlaidoms padeng- 
ti. Ekspedicija buvo greit sudaryta, ir būrelis drąsių skvoterių, 
kuriems vadovavo sumanus ir narsus Makintairas, 1864 metų 
birželio 21 dieną paliko ganyklas palei Paru upę. Dabar, kada 
aš jums apie jį pasakoju, jis, ieškodamas Leicharto, turėtų būti 
kur nors žemyno gilumoje. Palinkėsim jam sėkmės, taip pat 
sau, kad surastume brangius savo draugus! 

Šiais žodžiais geografas baigė pasakojimą. Jau buvo vėlus lai- 


kas. Visi padėkojo Paganeliui ir po valandėlės ramiai miegojo, 


* Zakas Paganelis pasimatė su Stiuartu Skotijoje, bet neilgai džiaugėsi jo drau- 
gyste: 1866 m. birželio 5 d. Stiuartas mirė Notingem I lile. (Aut. past.) 

tik baltojo gumamedžio lapuose pasislėpęs paukštis-laikrodis 
tiksėjo sekundes nakties tyloje. 


Dvyliktas skyrius 
MELBURNO-SANDHERSTO GELEŽINKELIS 


Majoras kiek būgštavo, kai Airtonas, pasišovęs parvesti iš 
Blek Pointo stoties kalvį, išjojo iš Vimeros stovyklos. Bet jis nė 
žodeliu nepareiškė savo nepasitikėjimo, tik akylai stebėjo apy- 
linkę. Tačiau niekas nesutrikdė ramių laukų tylos, ir po kelių 
nakties valandų danguje vėl pasirodė saulė. 

O Glenarvanas bijojo tik viena: kad Airtonas negrįžtų be 
kalvio. Tada nebūtų galima toliau važiuoti. Kelionė tikriausiai 
keletą dienų susitrukdytų, o Glenarvanas, skubąs vaduoti nelai- 
mingųjų, karštai veržėsi prie tikslo ir nenorėjo nė kiek sugaišti. 

Visa laimė, kad Airtono žygis nebuvo veltui. Jis sugrįžo kitą 
dieną, saulei tekant. Su juo atvykęs Žmogus prisistatė kaip Blek 
Pointo stoties kalvis. Tai buvo žaliūkas, augalotas vyras atgra- 
saus gyvuliško veido, nepatrauklus. Beje, dėl išvaizdos kas kam 
darbo, svarbu, kad gerus nagus turėtų. Šiaip jis tylėjo ir nepra- 
vėrė burnos tuštiems plepalams. 

— Jis geras kalvis? — paklausė Džonas Menglas Airtoną. 

— Aš jį tiek pat pažįstu, kiek ir jūs, kapitone, — atsakė Airto- 
nas. — Pažiūrėsime. 

Kalvis ėmėsi darbo. Sprendžiant iš to, kaip mikliai taisė 
vežimo pirmagalį, buvo geras meistras. Dirbo spėriai, su ne- 
paprasta jėga. Majoras pastebėjo, kad oda, smarkiai įveržta 
aplink riešus, nuo kraujo patakų atrodė tarsi juosva apyrankė. 
"Tai buvo nesenos žaizdos randai, ir prastų darbinių marškinių 


runkovės jų beveik neuždengė. Maknabsas paklausė kalvį, kur 
jis taip susižalojęs rankas. Bet tas nieko neatsakė ir dirbo toliau. 
Per porą valandų vežimas buvo pataisytas. Glenarvano arklį kal- 
vis irgi greitai pakaustė. Mat susiprato atsinešti naujas pasagas. 
Jos turėjo ženklą, kurio majoras negalėjo nepastebėti. Tai buvo 
rubiai išorinėje pasagos pusėje įrėžtas dobilo lapas. Maknabsas 
parodė jį Airtonui. 

— Tai Blek Pointo žymė, — atsakė jūrininkas. — Pagal jį su- 
randami nuklydę stoties arkliai ir nesumaišomi su kitais. 

Netrukus arklys buvo pakaustytas. Kalvis paprašė užmo- 
kesčio ir išėjo, per visą laiką prataręs ne daugiau kaip keturis 
žodžius. 

Po pusvalandžio keleiviai jau žygiavo toliau. Už mimozų 
tankmės prasidėjo didžiuliai plotai, teisingai vadinami atvira 
lyguma. Tarp krūmų, aukštoje žolėje ir šalia statinių tvoros, už 
kurios ganėsi didelės gyvulių kaimenės, žlagsojo kvarco ir gele- 
žinių uolų luitai. Dar pavažiavus keletą mylių, furgonas pate- 
ko į pelkyną, kur ratai palikdavo gilias provėžas. Čia čiurleno 
vingrūs upeliukai, tarpais apžėlę milžiniškomis nendrėmis, ku- 
rios atrodė lyg kokia uždanga. Paskui kelias ėjo pro druskingas, 
smarkiai garuojančias lygumas. Kelionė nebuvo varginanti ir, 
reikia pridurti, nenuobodi. 

Ledi Elena kviesdavosi raitelius į savo saloną paeiliui, nes jis 
buvo labai ankštas. Čia kiekvienas pailsėdavo po varginančio 
jojimo ir pralinksmėdavo pakalbėjęs su šia malonia moterimi. 
Icdi Elena su mis Mere labai vaišingai priimdavo svečius savo 
keliaujančiame name. Nebuvo užmirštas nė Džonas Menglas, 
kurį kviesdavosi kasdien, ir negalima sakyti, kad jo rimtos kal- 


bos moterims būtų nepatikusios. Priešingai. 


Taip jie perkirto įžambiai pašto kelią iš Krovlando į Hors- 
hemą, kurio pėstieji vengia, nes jis labai dulka. Pravažiavęs ne- 
aukštas kalvas Talboto grafystės pasienyje, vakare būrelis susto- 
jo už trijų mylių nuo Meriboro. Lynojo lietus, ir kitame krašte 
žemė būtų įmirkusi, bet čia oras taip nuostabiai sugerdavo drė- 
gmę, jog stovykloje jos nė nesijautė. 

Kitą dieną, gruodžio 29-ąją, kelionę šiek tiek sutrukdė 
grandinė kalvų, sakytum miniatiūrinė Šveicarija. Visą laiką rei- 
kėjo čia kilti į kalną, čia leistis į pakalnę ir kęsti nelabai malonų 
kratymą. Keleiviai dalį kelio ėjo pėsti, bet dėl to nė kiek nesi- 
skundė. 

Apie vienuoliktą jie pasiekė Karlsbruką, gana svarbų mies- 
tą. Airtonas siūlė aplenkti miestą, girdi, daugiau laimėtų lai- 
ko. Glenarvanas irgi buvo tos pačios nuomonės, bet Paganelis, 
visada trokštąs naujų įspūdžių, panoro aplankyti Karlsbruką. 
Glenarvanas jam leido, o vežimas lėtai nuvažiavo toliau. 

Paganelis, kaip paprastai, pasiėmė su savimi Robertą. Mies- 
te juodu pabuvo trumpai, bet spėjo susidaryti teisingą Australi- 
jos miestų vaizdą. Čia buvo bankas, teismo rūmai, turgus, mo- 
kykla, bažnyčia ir apie šimtas visiškai vienodų mūrinių namų. 
Pagal anglų stilių namai sudaro taisyklingą keturkampį su ly- 
giagretėmis gatvėmis. Labai paprasta, bet nuobodu. Miestui 
didėjant, gatvės nelyginant išaugtinės vaiko kelnaitės pailgina- 
mos, o simetrija išlieka. 

Karlsbruke virte virė gyvenimas — būdingas reiškinys vi- 
siems neseniai įkurtiems miestams. Saulės šiluma, rodos, augi- 
na Australijos miestus it medžius. Susirūpinę žmonės skubėjo 
gatvėmis; aukso ekspeditoriai grūdosi prie pristatymo kontorų, 
į kurias šis brangus metalas su vietinės policijos sargyba atve- 


žamas iš Bendigo ir Aleksandro kalno įmonių. Pelno troškimo 

skatinami, žmonės tegalvojo apie savo reikalus, ir pasirodę sve- 
timšaliai jiems visai nerūpėjo. 

Valandą pavaikštinėję po Karlsbruką, Paganelis su Robertu 
pasivijo kelionės draugus, važiuojančius pro rūpestingai dirba- 
mus laukus. Už tų laukų traukėsi prerijos, vadinamos Žemo- 
siomis lygumomis, kur ganėsi daugybė avių kaimenių ir buvo 
matyti piemenų trobelės. Paskui iš karto, staiga, kaip būdinga 
Australijos gamtai, prasidėjo dykuma. Simpsono kalvos ir Ta- 
rengoverio kalnas žymėjo pietinę Lodo apygardos sieną šimtas 
keturiasdešimt ketvirtame geografinės ilgumos laipsnyje. 

Iki šiol jie nesutiko nė vienos čiabuvių giminės, tebegyve- 
nančios pirmykštį gyvenimą. Glenarvanas pasiteiravo, ar Austra- 
lijoje taip pat nėra australų kaip Argentinos pampose — indėnų. 
Išct Paganelis pareiškė, kad šioje geografinėje platumoje laukinių 
laugiausia gyvena Mario lygumose, už šimto mylių į rytus. 

— Mes artėjam prie aukso šalies, — tarė Paganelis. — Po vie- 
nos kitos dienos pasieksime turtingąjį Aleksandro kalno rajoną. 
Čia 1852 metais kaip debesis užgriuvo aukso ieškotojai. Čia- 
buviai išsidangino į Vidurinės Australijos dykumas. Mes esame 
civilizuotame krašte, nors jis toks ir neatrodo, ir į pavakarę per- 
kirsime geležinkelio liniją, jungiančią Mario lygumą su pakran- 
tv. Šiaip ar taip, mielieji, geležinkelis Australijoje man atrodo 
lyg stebuklas. 

— Kodėl, Paganeli? — paklausė Glenarvanas. 

— Todėl, kad nesiderina su gamtovaizdžiu! O, aš žinau, jūs, 
anglai, įpratę kolonizuoti tolimąsias valdas, nutiesiate telegrafą, 
rengiate pasaulines parodas Naujojoje Zelandijoje ir žiūrite į 
tai kaip į paprasčiausią dalyką! Bet mano, prancūzo, galvoje tai 
netelpa. Ne tokią Australiją aš vaizduojuos. 


— Jūs žiūrite į praeitį, o ne į ateitį, - įsiterpė Džonas Menglas. 


— Sutinku, — atsakė Paganelis. - Betgi kiekvieną — jeigu jis 
ne anglas ir ne amerikietis — nustebintų per dykumą švilpią gar- 
vežiai, aplink mimozų ir eukaliptų šakas besirangą garo kamuo- 
liai, echidnos, ančiasnapiai ir kazuarai, bėgą nuo greitųjų trau- 
kinių, laukiniai, perką bilietus į ekspresą, kuriuo per tris su puse 
valandos nuvažiuojama iš Melburno į Kaintoną, į Kaslmeiną, į 
Sandherstą ar į Ikjuką. Geležinkeliai veja poeziją iš dykumų. 

— Nedidelė bėda, jeigu ten ateina pažanga! — tarė majoras. 

Šaižus švilpukas nutraukė ginčą. Keleiviai nuo geležinkelio 
buvo ne toliau kaip per mylią. Garvežys, atėjęs iš pietų mažu 
greičiu, sustojo kaip tik pervažoje, užkirsdamas kelią vežimui. 

Šis geležinkelis, kaip buvo sakęs Paganelis, jungia Viktorijos 
sostinę su Mariu, didžiausia Australijos upe. Maris, 1828 metais 
Stiuarto atrastas, išteka iš Australijos Alpių ir, surinkęs Laklano 
ir Darlingo upių vandenis, vingiuoja visu šiauriniu Viktorijos 
provincijos pasieniu ir įteka į Susitikimo įlanką, netoli Adelai- 
dės. Jis teka turtingais, derlingais kraštais, ir pakrantėse, įve- 
dus patogų geležinkelio susisiekimą su Melburnu, dygte dygsta 
skvoterių sodybos. 

Tuo metu geležinkelio linijos tebuvo šimtas penkios mylios: 
nuo Melburno iki Sandhersto per Kaintono ir Kaslmeino mies- 
tus. Toliau tiesiama septyniasdešimt dviejų mylių ilgio geležin- 
kelio linija sujungs Sandherstą su Ikjuka, Riverinos kolonijos 
sostine, tais metais įkurta ant Mario kranto. 

Trisdešimt septinta lygiagretė kerta geležinkelį už kelių my- 
lių nuo Kaslmeino kaip tik per Kemden Bridžą, ties tiltu, pa- 
statytu per Latono upę, vieną iš daugybės Mario intakų. 

Į šį tiltą ir pasuko Airtonas vežimą, kurį pralenkė raiteliai, 
šuoliais dumiantys į Kemden Bridžą. Juos ten vijo smalsumas. 

Iš tikrųjų geležinkelio tilto link traukė didžiulė žmonių mi- 

nia. Artimiausių stočių gyventojai, palikę namus, piemenys — 
kaimenes, būriavosi kelio pakraščiais. Buvo girdėti šauksmai: 

— Prie geležinkelio! Prie geležinkelio! 

Maryt, kas nors svarbaus buvo atsitikę, kad visi taip jaudi- 
nosi. Greičiausiai didelė katastrofa. 

Glenarvanas su kelionės draugais paspaudė arklius. Po va- 
landėlės jie buvo Kemden Bridže. Čia sužinojo, ko būriavosi 
Žmonės. 

Buvo įvykusi rimta nelaimė: traukinys nuėjo nuo bėgių ir 
nuvirto į pašlaitę. Reginys priminė baisiąsias Amerikos gele- 
žinkelių katastrofas. Upė, per kurią ėjo geležinkelis, buvo už- 
versta vagonais ir garvežio nuolaužom. Gal tiltas neišlaikė, gal 
traukinys pats nušoko nuo bėgių — nežinia, bet, šiaip ar taip, 
garvežys su penkiais vagonais iš šešių prikabintų nugarmėjo į 
latono upę. Tik paskutinis, kažkaip stebuklingai atsikabinęs, 
liko stovįs ant bėgių per pusę sieksnio nuo prarajos. Apačioje 
klaikiomis krūvomis styrojo pajuodusios ir sulankstytos ašys, 
išmuštais dugnais kėbulai, išsiklaipę bėgiai, apdegę žuoliai. 
Nuo sutrenkimo sprogusio katilo šukės išlakstė į visas puses 
už kelių mylių. Iš tos sumadarotų daiktų rietuvės dar vertėsi 
liepsnos liežuviai, garo kamuoliai, sumišę su juodais dūmais. 
Po baisios katastrofos kilo dar baisesnis gaisras! Visur žlagsojo 
kraujo latakai, nutraukytos kojos, rankos, apanglėję suplėšytų 
lavonų gabalai, ir niekas nesiryžo apskaičiuoti, kiek aukų pa- 
laidota po šituo laužu. 

Glenarvanas, Paganelis, majoras, Džonas Menglas, įsimaišę 
į minią, klausėsi, ką žmonės kalba aplink. Kiekvienas savaip 
aiškino katastrofą; ten jau darbavosi gelbėjimo būrys. 

— Tiltas sugriuvo, — sakė vienas. 


— Kur tau sugriuvo! — atsiliepė kiti. — Jis negalėjo sugriūti, 

Buvo įvykusi rimta nelaimė. 


nes dar ir dabar sveikas. Jį pamiršo uždaryti prieš traukiniui 
ateinant, ir viskas. 

Iš tikrųjų tai buvo atidaromasis tiltas upės laivams. Negi 
sargas nedovanotinai būtų užmiršęs jį uždaryti ir traukinys, le- 
kiantis visu greičiu, būtų nugarmėjęs į Latono upę? Ši prielai- 
da atrodė labai priimtina, nes pusė tilto buvo užversta vagonų 
nuolaužomis, o kita tebekabojo visiškai sveikutėlė priešingame 
upės krante. Nėra ko nė abejoti, kad katastrofa įvyko per sargo 
žioplumą. 

Nelaimė ištiko ekspresą Nr. 37, vienuoliktą valandą ketu- 
riasdešimt penkios minutės vakaro išėjusį iš Melburno. Trečią 
valandą penkiolika minučių ryto, tai yra po dvidešimt penkių 
minučių, išėjęs iš Kaslmeino stoties, traukinys nuvirto nuo tilto 
Kemden Bridže. Likę gyvi paskutinio vagono keleiviai ir tarnau- 
tojai suskato šauktis pagalbos; bet telegrafas neveikė, jo stulpai 
buvo išvartyti. Tik po trijų valandų Kaslmeino valdžios atstovai 
atvyko į nelaimės vietą. Šeštą valandą ryto, vyriausiajam koloni- 
jos inspektoriui Mičeliui pavyko sutelkti gelbėjimo darbams po- 
licininkų komandą su karininku priešakyje. Jiems padėjo skvo- 
teriai su savo darbininkais, pirmiausia puolę gesinti gaisro, kuris 
nepaprastai greitai rijo skeveldrų krūvą. Pylimo atšlaitėje gulėjo 
keli neatpažįstami lavonai. Nebuvo ko nė tikėtis ištraukti nors 
vieną gyvą Žmogų iš šios krosnies. Ugnis greitai baigė naikina- 
mąjį darbą. Iš traukinio keleivių, kurių skaičius nebuvo žinomas, 
gyvi liko tik dešimt, važiavę paskutiniame vagone. Geležinkelio 
administracija atsiuntė garvežį jiems pargabenti į Kaslmeiną. 

Lordas Glenarvanas prisistatė vyriausiajam inspektoriui 
ir ėmė kalbėtis su juo ir policijos karininku. Pastarasis buvo 
aukšto ūgio, liesas, neišjudinamas šaltakraujis, gal ir turįs šir- 
dyje kiek jautrumo, kurio betgi bejausmis veidas nerodė. Jam 


ši nelaimė buvo kaip matematikui lygtis: stengėsi ją išspręsti ir 

surasti nežinomąjį. Todėl į Glenarvano žodžius: „Kokia didelė 
nelaimė!“ — jis ramiai atsakė: 

— Blogiau, sere. 

— Blogiau! — sušuko Glenarvanas, sukrėstas jo žodžių. — Kas 
gali būti blogiau už nelaimę? 

— Nusikaltimas, — ramiai atsakė policijos karininkas. 

Glenarvanas, nesigilindamas į atsakymą, klausiamai pažvel- 
gė į vyriausiąjį inspektorių. 

— Taip, sere, — atsakė vyriausiasis inspektorius, — ištyrę įsiti- 
kinome, kad katastrofa — nusikaltimo pasekmė. Paskutinis ba- 
gažo vagonas buvo išplėštas. Išlikę gyvi keleiviai buvo užpulti 
penkių ar šešių piktadarių gaujos. Tiltas buvo paliktas atidary- 
tas tyčia, o ne per žioplumą, o jei pridėsime, kad sargas — din- 
gęs, turėsime pripažinti, kad jo eita išvien su nusikaltėliais. 

Policijos karininkas, išklausęs tokią vyriausiojo inspekto- 
riaus išvadą, papurtė galvą. 

— Jūs nesutinkate su manim? — paklausė jį vyriausiasis ins- 
pektorius. 

— Ne, dėl sargo, kaip piktadarių bendrininko, aš nesutinku. 

— Tačiau, jei sutinkate, kad nusikaltimą padarė laukiniai, 
klaidžioją Mario apylinkėse, — kalbėjo toliau vyriausiasis ins- 
pektorius, — turite taip pat pripažinti, kad būta ir jų bendrinin- 
kų. Be sargo jie nebūtų galėję atidaryti tilto, kadangi mechaniz- 
mas jiems nepažįstamas. 

— Teisingai, — atsakė policijos karininkas. 

— Taigi, — toliau dėstė inspektorius, — iš vieno kapitono pa- 
rodymų — jo laivas praplaukė Kemden Bridžą dešimtą valan- 
dą keturiasdešimt minučių vakaro — nustatyta, kad tiltas po to 


buvo tučtuojau uždarytas. 


— Puiku. 

— Šie faktai neginčijamai rodo sargą prisidėjus. 

Policijos karininkas visą laiką kratė galvą. 

— Vadinasi, manote, kad nusikaltimas — ne laukinių dar- 
bas? — paklausė jį Glenarvanas. 

— Žinoma, ne. 

— Tai kieno? 

Tą akimirką už pusės mylios nuo aukštupio pasigirdo gana 
didelis triukšmas. Ten susirinkęs būrelis bematant augo. Netru- 
kus minia pasiekė stotį. Minios viduryje du žmonės nešė lavo- 
ną. Tai buvo jau sustingęs sargo lavonas. Sargas buvo nužudytas 
durklo smūgiu į širdį. Žudikai, nutempę jo kūną toliau nuo 
Kemden Bridžo, be abejo, norėjo suklaidinti policiją. 

Atradus lavoną, karininko abejonės visiškai pasiteisino. 
Laukiniai dėl šios piktadarybės buvo niekuo dėti. 

— Žmonės, kurie šitai padarė, — tarė jis, - nešioja tokius 
daiktelius. 

Ir parodė porą antrankių — du geležinius žiedus, sujungtus 
užrakinama grandine. 

— Netrukus, - pridūrė jis, - aš turėsiu malonumą įteikti 
jiems šią apyrankę kaip naujametę dovaną. 

— Vadinasi, įtariate... 

— Tuos, kurie „nemokamai plaukioja jo didenybės laivais . 

— Ką! Katorgininkus! - sušuko Paganelis, supratęs Australi- 
jos kolonijose paplitusią metaforą. 

— Aš maniau, - įsiterpė Glenarvanas, — kad ištremtieji netu- 
ri teisės gyventi Viktorijos provincijoje. 

— Et! - atkirto policijos karininkas. — Jei jie neturi šitos tei- 
sės, tai patys ją sau suteikia! Katorgininkams retkarčiais pavyksta 
pabėgti, ir vargu ar aš apsiriksiu sakydamas, kad šitie atsibeldė 


tiesiai iš Perto katorgos. Tikėkite manimi, jie ten atgal sugrįš! 


=: '379 = 


Vyriausiasis inspektorius, patvirtindamas policijos karinin- 
ko žodžius, linktelėjo galvą. Tą akimirką furgonas privažiavo 
prie geležinkelio pervažos. Glenarvanas nenorėjo, kad moterys 
pamatytų siaubingą Kemden Bridžo reginį. Jis atsisveikino su 
inspektorium ir mostelėjo draugams joti paskui jį. 

— Dėl šio įvykio nepertrauksime savo kelionės, — tarė jis. 

Prijojęs prie vežimo, Glenarvanas trumpai papasakojo ledi 
Elenai apie geležinkelio katastrofą, nė žodžiu neužsimindamas 
apie nusikaltimą, tos nelaimės priežastį. Taip pat nutylėjo, kad 
dabar kur nors apylinkėje bastosi nusikaltėlių gauja, nuspren- 
dęs perspėti atskirai vieną Airtoną. Būrelis persikėlė per upę 


keletas šimtų tuazų aukščiau tilto ir toliau keliavo į rytus. 


Tryliktas skyrius 


PIRMA DOVANA UŽ GERĄ 
GEOGRAFIJOS MOKYMĄSI 


Horizonte, už kokių dviejų mylių nuo geležinkelio, ryškėjo 
kelios pailgos kalvos, kuriomis baigėsi lyguma. Netrukus veži- 
mas riedėjo siaurais, įnoringai besirangančiais tarpekliais. Išva- 
žiavus iš jų, atsivėrė žavinga apylinkė, kur ne giriomis, o guotais 
augo gražūs, nepaprastai vešlūs atogrąžų medžiai. Nuostabiau- 
sios buvo kazuarinos, stiprų liemenį, rodos, pasiskolinusios iš 
ąžuolo, kvapias ankštis — iš akacijos, o šiurkščius, melsvai žalius 
spyglius — iš pušies. Jų šakos pynėsi su grakščių liaunučių bank- 
sijų keistomis skujomis. Didžiuliai krūmai svyruojančiomis ša- 
komis ant kalnų gaugarų atrodė lyg sklidinos vazos, per kurių 
kraštus čiurkšlėmis liejosi žalias vanduo. Akis klaidžiojo tarp 
visų šių gamtos stebuklų ir nežinojo, kuo labiau gėrėtis. 

Būrelis valandėlei sustojo. Ledi Elenai paliepus, Airtonas 
sustabdė jaučius. Didžiuliai tekiniai liovėsi girgždėję per kvarci- 
nį smėlį. Po medžių guotais tįsojo ilgi žali kilimai; tik nedideli 
kauburėliai, taisyklingi iškilumai, dalijo juos į dar gana aiškiai 
matomus, nelyginant šachmatų lentos, langelius. 

Paganelis iš pirmo žvilgsnio suprato, kad šie žaliuojantys 
poetiški kauburėliai - amžinojo poilsio vietos, kapai, kurių nė 
žymės nebelieka žolei užaugus ir kuriuos keliautojas taip retai 
užtinka Australijos žemėje. 

— Tai Mirties giraitės, — tarė jis. 

Iš tikrųjų keleiviams prieš akis buvo čiabuvių kapinės, bet 
tokios gaivios, ūksmingos, taip skambančios nuo linksmo 
paukščių čiulbesio, tokios viliojančios, jog nekėlė jokios liūdnos 
minties. Jos labiau panėšėjo į rojaus sodą tais laikais, kai žemėje 
nebuvo mirties. Sakytum, buvo skirtos gyviesiems. Bet kapai, 
kuriuos laukiniai su tokia pagarba prižiūri, jau skendėjo aukš- 
toje žolėje. Nukariautojai išvijo australus iš žemės, kur ilsėjosi 
jų protėviai, o kolonistai mirusiųjų poilsio buveines netruko 
paversti ganyklomis. Todėl šitokios giraitės retai užtinkamos, ir 
kiek tų amžinojo poilsio vietų, kur guli palaidotos ištisos kar- 
tos, mindo abejingų keleivių kojos! 

Robertas ir Paganelis, pralenkę draugus, jojo nedidelėmis 
ūksmingomis alėjomis tarp šių amžinojo poilsio kalvelių. Juodu 
šnekučiavosi ir mokėsi vienas iš kito; geografas tvirtino, kad po- 
kalbiai su Robertu jam duoda daug naudos. Bet, jiems nenujojus 
nė ketvirčio mylios, Glenarvanas pamatė, kad jie sustojo, paskui 
nulipo nuo arklių ir pasilenkė prie žemės. Sprendžiant iš jų iš- 
raiškingų mostų, atrodė, kad jie aptiko kažką labai įdomaus. 

Airtonas bakstelėjo kartele jaučius, ir vežimas netrukus pa- 


vijo abudu draugus. Jų sustojimo ir nustebimo priežastis tuč- 

Nedidelis čiabuvis, aštuonerių metų berniukas, apsivilkęs 
europietiškais drabužėliais, ramiai miegojo. 


tuojau paaiškėjo. Nedidelis čiabuvis, aštuonerių metų berniu- 
kas, apsivilkęs europietiškais drabužėliais, ramiai miegojo po 
didinga banksija. Pamanyti, kad jis ne vietinis, buvo sunku: 
garbiniuoti plaukai, beveik juodas gymis, priplota nosis, storos 
lūpos ir neįprastai ilgos rankos — visa tai liudijo jį esant kilusį iš 
vidurinių Australijos sričių. Bet protingas veidas skyrė jį iš kitų 
laukinių; tikriausiai auklėjimas smarkiai pakeitė mažąjį lauki- 
nuką. 

Ledi Elena, labai susidomėjusi, išlipo iš vežimo, ir netrukus 
būrelis apspito berniuką, kuris kietai miegojo. 

— Vargšas vaikelis, — tarė Merė Grant, — turbūt paklydo dy- 
kumoje? 

— O aš manau, - įsiterpė ledi Elena, — kad jis atėjo iš toli 
kapų aplankyti. Tikriausiai čia ilsisi kas nors iš jo artimųjų! 

— Bet negalima jo palikti! - tarė Robertas. — Jis vienas ir... 

Gailesčio kupinus Roberto žodžius nutraukė sujudęs ber- 
niukas, kuris neišbusdamas apsivertė ant kito šono. Visi nepa- 
prastai nustebo pamatę jam ant nugaros tokį užrašą: 


TOLINĖ. 
TRAUKINIO KONDUKTORIUI DŽEFRIUI SMITUI 
PAVESTA JĮ PRISTATYTI Į IKJUKĄ. 
KELIONĖ APMOKĖTA 


— Štai kokie anglai! — sušuko Paganelis. — Jie vaikus persiun- 
čia kaip prekių dėžes! Užadresuoja kaip siuntinį! Jau seniai apie 
tai girdėjau, bet nenorėjau tikėti. 

— Vargšas mažiukas, — tarė ledi Elena, — ar jis tik ne iš to 
traukinio, kuris nuriedėjo nuo bėgių Kemden Bridže? Gal jo 


tėvai žuvo, ir jis vienų vienas liko pasaulyje? 


— Nemanau, ponia. Šis užrašas kaip tik rodo, kad važiavo 
vienas, — atsakė Džonas Menglas. 

— Jis bunda, — tarė Merė Grant. 

Iš tiesų vaikas nubudo. Jo akys pamažu atsimerkė, bet tuo- 
jau vėl užsimerkė nuo skaisčios saulės šviesos. Ledi Elena paėmė 
jį už rankos; jis atsikėlė ir nustebęs pažvelgė į keleivių būrelį. 
Akimirką baimė iškreipė jo veidą, bet, dirstelėjęs į ledi Eleną, 
jis nusiramino. 

— Ar supranti angliškai, vaikeli? — paklausė jaunoji moteris. 

— Suprantu ir kalbu angliškai, — atsakė vaikas keleivių gim- 
tąja kalba, tik labai neangliška tartim. 

Jis tarė žodžius kaip prancūzas, kalbąs angliškai. 

— Kaip vadinies? — paklausė ledi Elena. 

— Tolinė, — atsakė mažasis čiabuvis. 

— A, Tolinė! — sušuko Paganelis. — Jei neapsirinku, australiš- 
kai tas žodis reiškia „medžio žievė“? 

Tolinė linktelėjo galvą ir pažvelgė į keleives. 

— Iš kur tu, berniuk? — vėl paklausė ledi Elena. 

— Iš Melburno, važiavau Sandhersto traukiniu. 

— Tuo traukiniu, kuris nuvirto nuo Kemdeno tilto? — pa- 
klausė Glenarvanas. 

— Taip, sere, - atsakė Tolinė, — bet Biblijos Dievas mane ser- 
gėjo. 

— Vienas važiavai? 

— Vienas. Tėvas Pekstonas pavedė mane Džefrio Smito glo- 
bai. Nelaimė, vargšas konduktorius žuvo. 

— Daugiau nieko nepažinojai tame traukinyje? 

— Nieko, sere, bet Dievas globoja vaikus ir jų neapleidžia. 

Tolinė kalbėjo švelniu balsu, jo žodžiai smigo į širdį. Dievo 
vardą tardamas, jis surimtėdavo, jo akys sužibdavo; buvo maty- 


ti, kad ši jauna siela — karštai tikinti. 

Jo religinį įkarštį tokiame jauname amžiuje lengva paaiš- 
kinti. Vaikas, kaip ir daugelis jaunų čiabuvių, buvo anglų mi- 
sionierių pakrikštytas ir auklėjamas pagal griežtus metodistų 
nuostatus. Jis atsakinėjo ramiai, vilkėjo kukliais švariais drabu- 
žėliais ir atrodė kaip tikras kunigėlis. 

Ber ką gi jis veikė čia, dykumoje, ir kodėl pabėgo iš Kem- 
(len Bridžo? Ledi Elena jį to paklausė. 

— Važiavau pas savo gentį, į Laklaną, — atsakė berniukas. — 
Pasimatyti su namiškiais. 

— Jie australai? — paklausė Džonas Menglas. 

— Australai iš Laklano, - atsakė Iolinė. 

— Ar turi tėvą ir motiną? — paklausė Robertas Grantas. 

— Taip, brolau, — atsakė Tolinė, tiesdamas ranką jaunajam 
Grantui, kuris, pavadintas broliu, labai susijaudino. Jis pabu- 
Čiavo mažąjį čiabuvį, ir to visai pakako jiems susidraugauti. 

Keleiviai, gyvai susidomėję berniuko atsakymais, nejučio- 
mis vienas po kito susėdo aplink jį ir klausėsi. Saulė jau leidosi 
už aukštų medžių. Kadangi vieta atrodė patogi sustoti ir kelei- 
viams prieš naktį nebuvo ko skubėti, Glenarvanas liepė taisytis 
nakvynei. Airtonas iškinkė jaučius; Malredžio ir Vilsono pade- 
damas, supančiojo ir paleido ganytis. Netrukus buvo pastatyta 
palaipinė. Olbinetas paruošė vakarienę. Tolinė, nors buvo al- 
kanas, ilgai atsikalbinėjo. Visi susėdo prie stalo, berniukai ša- 
lia vienas kito. Robertas siūlė geriausius kąsnius savo naujajam 
draugui, o Tolinė priimdavo juos droviai, bet taip žavingai ir 
maloniai. 

Tačiau pokalbis nenutrūko. Visi domėjosi vaiku ir jį klau- 
sinėjo norėdami sužinoti jo istoriją. Ji buvo gana paprasta. Jo 
praeitis buvo kaip ir visų vargšų čiabuvių vaikų, kuriuos lau- 


kinių giminės, gyvenančios kolonijų kaimynystėje, iš mažens 


atiduoda į labdaringas įstaigas. Australų papročiai švelnūs. Jie 
nejaučia savo pavergėjams tokios laukinės neapykantos kaip 
naujazelandiečiai ir galbūt kai kurios šiaurinės Australijos tau- 
telės. Juos pamatysi atvykusius į didelius miestus — Adelaidę, 
Sidnėjų, Melburną — ir net vaikščiojant gatvėmis, apsivilkusius 
gana primityviais drabužiais. Čia jie pardavinėja smulkius na- 
mudinės pramonės dirbinius, medžioklės ar žūklės įrankius, 
ginklus, o kai kurių giminių vadai, be abejo, taupumo sumeti- 
mais mielai palieka savo vaikus anglų mokyklose. 

Taip pasielgė ir Tolinės tėvai, Laklano — didžiulės apygardos 
anapus Mario upės - laukiniai. Per penkerius metus, kuriuos 
praleido Melburne, vaikas nė sykio nebuvo matęsis su namiš- 
kiais. Tačiau meilė neužgeso jo širdyje, ir jis, norėdamas pa- 
matyti savo giminę, tikriausiai jau išsklaidytą, šeimą, be abejo, 
išnaikintą, išsirengė į šią vargingą kelionę per dykumą. 

— O aplankęs tėvus vėl grįši į Melburną, vaikeli? — paklausė 
jį ledi Elena. 

— Taip, — atsakė Tolinė, be galo švelniai žiūrėdamas į jaunąją 
moterį. 

— O kuo tu nori būti? 

— Aš noriu ištraukti savo brolius iš skurdo ir tamsybės! Aš 
noriu juos mokyti pažinti ir mylėti Dievą! Aš noriu būti misio- 
nierium! 

Šie žodžiai, su tokiu užsidegimu ištarti aštuonmečio vaiko, 
būtų prajuokinę lengvabūdį ir pašaipą, bet rimti škotai juos su- 
prato ir pagarbiai priėmė. Paganelis buvo sujaudintas iki pat 
širdies gelmių ir pajuto didžią simpatiją mažajam čiabuviui. 

Ar reikia sakyti, kad ligi tol tas laukinukas europiečio dra- 
bužiais jam visiškai nepatiko? Jis atvyko į Australiją ne žiūrėti į 


švarkais vilkinčius australus! Norėjo matyti juos tik išsitatuira- 

vusius. Ši „padori“ apranga visai sumaišė jam galvą. Tačiau po 
tokių karštų Tolinės žodžių Paganelis pakeitė savo nuomonę ir 
ėmė juo žavėtis. 

Beje, šio pokalbio pabaigoje šaunusis geografas norom ne- 
norom pasidarė geriausiu mažojo australo draugu. 

Atsakydamas į ledi Elenos klausimą, Tolinė pasakė, jog mo- 
kosi Melburno vidurinėje mokykloje, kuriai vadovauja tėvas 
Pekstonas. 

— O ko tave moko toje mokykloje? — paklausė ledi Elena. 

— Biblijos, matematikos, geografijos... 

— Geografijos! — sušuko Paganelis, labai susidomėjęs. 

— Taip, sere, — atsakė Tolinė. — Prieš sausio atostogas aš net 
gavau pirmą dovaną už gerą geografijos mokymąsi. 

— Tu gavai dovaną, mano berniuk? 

— Štai ji, — tarė Tolinė, ištraukdamas iš kišenės knygą. 

Tai buvo Biblija gražiais apdarais. Pirmame puslapyje Paga- 
nelis perskaitė tokį užrašą: „Melburno vidurinė mokykla. Pir- 
ma dovana už gerą geografijos mokymąsi skiriama Tolinei iš 
Laklano.“ 

Paganelis nebeišlaikė. Australas, gerai mokąs geografiją! Jis 
apsidžiaugė ir pabučiavo Tolinei į abu skruostus lyg pats tė- 
vas Pekstonas dovanų įteikimo dieną. Tačiau Paganelis turėjo 
žinoti, kad Australijos mokyklose tai nėra retenybė. Laukinių 
vaikai labai gabūs geografijai, lengvai ją įveikia, o matematika, 
priešingai, jiems sunkiai einasi. 

Tolinė visiškai nesuprato, už ką mokslininkas taip puolė jo 
glamonėti. Ledi Elena paaiškino jam, kad Paganelis — garsus 
geografas, o reikalui esant — ir geras mokytojas. 

— Geografijos mokytojas! — sušuko Tolinė. — O sere, paklau- 


sinėkite mane! 


2 22 


— Paklausinėti tave, berniuk? — tarė Paganelis. — Mielai! Aš 
buvau beketinąs tai padaryti ir be tavo prašymo. Man labai įdo- 
mu sužinoti, kaip moko geografijos Melburno vidurinėje mo- 
kykloje! 

— O jeigu Tolinė savo žiniomis pralenks jus, Paganeli? — pa- 
klausė Maknabsas. 

— Kur čia! - sušuko geografas. — Pralenks Prancūzijos Geo- 
grafų draugijos sekretorių! 

Paskui, pasitaisęs ant nosies akinius, išsitempė visu didžiu- 
liu ūgiu ir rimtu balsu, kaip dera mokytojui, ėmė klausinėti. 

— Mokiny Toline, atsistokite. 

Beje, Tolinė jau seniai stovėjo. Taigi jis kukliai laukė geo- 
grafo klausimų. 

— Mokiny Toline, — kreipėsi į jį Paganelis, — išvardykite man 
visas penkias pasaulio šalis. 

— Okeanija, Azija, Afrika, Amerika ir Europa, — atsakė To- 
linė. 

— Labai gerai. Pirmiausia pakalbėkime apie Okeaniją, 
kadangi šiuo metu joje esame. Į kokias pagrindines dalis ji 
skirstoma? 

— Ji skirstoma į Polineziją, Melaneziją, Mikroneziją ir Mega- 
leziją. Didžiausios jos salos: Australija priklauso anglams, Nau- 
joji Zelandija taip pat priklauso anglams, Tasmanija priklauso 
anglams, Čatamo salos, Oklando, Makvorio, Kermadeko, Me- 
kino, Marakio ir kitos salos — visos priklauso anglams. 

— Gerai, — tarė Paganelis, — na, o Naujoji Kaledonija, San- 
dvičo, Mendanos, Pomotu salos? 

— Tos salos yra Didžiosios Britanijos globoje. 

— Kaip! Didžiosios Britanijos globoje? — sušuko Paganelis. — 


Man rodos, priešingai, Prancūzija... 

— Prancūzija? — nustebęs paklausė berniukas. 

— Tai gražiausia! — tarė Paganelis. — Šitaip jus moko viduri- 
nėje Melburno mokykloje? 

— Taip, pone mokytojau, argi negerai? 

— Gerai, gerai! Puikiausiai, — atsakė Paganelis. — Visa Okea- 
nija priklauso anglams! Savaime suprantama! Einam toliau. 

Paganelis atrodė lyg supykęs, lyg nustebęs, o majoras nesi- 
tvėrė džiaugsmu. 

Klausinėjimas vyko toliau. 

— Pereikime į Aziją, — tarė geografas. 

— Azija, - atsakė Tolinė, - didžiulis kraštas. Jos sostinė — 
Kalkuta. Svarbiausi miestai - Bombėjus, Madrasas, Kalikutas, 
Adenas, Malaka, Singapūras, Pegu, Kolombas; salos - Lakady- 
vų, Maldyvų, Čago ir kitos. Priklauso anglams. 

— Gerai, gerai, mokiny Toline! O Afrika? 

— Afrikoje yra dvi svarbiausios kolonijos: pietuose Gerosios 
Vilties kolonija su sostine Keiptaunu ir vakaruose anglų gyven- 
vietės, svarbiausias miestas — Siera Leonė. 

— Gerai atsakyta! — pasakė Paganelis, kuris pradėjo šiek tiek 
suvokti tą anglišką fantastinę geografiją. — Labai gerai mokė! O 
Alžyras, Marokas, Egiptas... išbraukti iš britų atlasų. Man būtų 
malonu dar išgirsti ką nors apie Ameriką. 

— Ji dalijama į Šiaurės ir Pietų Ameriką. Šiaurės Amerikoje 
anglams priklauso Kanada, Naujasis Brunsvikas, Naujoji Ško- 
tija ir Jungtinės Amerikos Valstijos, gubernatoriaus Džonsono 
valdomos! 

— Gubernatoriaus Džonsono? — sušuko Paganelis. — Vadi- 
nasi, po didžiojo ir gerojo Linkolno, kuris žuvo nuo bepro- 
čio fanatiko, vergų savininko rankos, valdo Džonsonas! Puiku! 
Geriau nė negali būti! O Pietų Amerika su Gviana, Malvinų 


salomis, Šetlando salynu, Džordžija, Jamaika, Trinidadu taip 
pat priklauso Anglijai! Aš dėl šito nesiginčysiu. Bet, Toline, no- 
rėčiau, pavyzdžiui, sužinoti tavo nuomonę apie Europą, arba, 
teisingiau sakant, tavo mokytojų nuomonę. 

— Apie Europą? — paklausė Tolinė, kuris visiškai nesuprato, 
ko geografas karščiuojasi. 

— Taip! Apie Europą! Kam priklauso Europa? 

— Europa priklauso anglams, — su įsitikinimu atsakė vaikas. 

— Aš taip ir spėjau, — pertraukė Paganelis. - Kas priklauso 
Anglijos valdoms Europoje? Štai ką noriu sužinoti. 

— Anglija, Škotija, Airija, Malta, Džersio ir Gernsio salos, 
Jonijos, Hebridų, Šetlando, Orknio salos... 

— Gerai, gerai. Bet dar yra ir kitų valstybių, kurių neišvar- 
dijai, berniuk! 

— Kokių? — paklausė vaikas nė kiek nesumišdamas. 

— Ispanija, Rusija, Austrija, Prūsija, Prancūzija... 

— Tai provincijos, ne valstybės! — atkirto Tolinė. 

— Še kad nori! — sušuko Paganelis, staigiai nusiimdamas nuo 
nosies akinius. 

— Žinoma, Ispanija yra provincija, sostinė Gibraltaras. 

— Žavinga! Puiku! Nuostabu! O Prancūzija? Aš esu prancū- 
zas ir ne pro šalį sužinoti, kam priklausau. 

— Prancūzija, - ramiai atsakė Iolinė, — yra anglų provincija, 
svarbiausias miestas — Kalė. 

— Kalė! - sušuko Paganelis. — Tu manai, kad Kalė tebepri- 
klauso anglams? 

— Žinoma. 

— Ir kad Kalė — svarbiausias miestas? 

— Taip, sere. Ten gyvena gubernatorius lordas Napole- 


onas... 

Išgirdęs paskutinius žodžius, Paganelis pratrūko juoku. To- 
linė nežinojo, ką galvoti. Jį klausinėjo, o jis kaip bemokėdamas 
periau atsakinėjo. Bet negalima jo kaltinti dėl tokių keistų at- 
sakymų. Jis nė neįtarė, kad jie keisti. Todėl neatrodė sumišęs ir 
rimtai laukė, kada baigsis tas jam nesuprantamas kvatojimas. 

— Matote, — tarė juokdamasis majoras Paganeliui. — Ar aš 
nesakiau, kad mokinys Tolinė pralenks jus savo žiniomis? 

— Tiesa, mielasis majore! — atsiliepė geografas. — Štai kaip 
moko geografijos Melburne. Nekvaili tie mokyklos mokytojai! 
Europa, Azija, Afrika, Amerika, Okeanija — visas pasaulis pri- 
klauso anglams! Po šimts pypkių, koks gudrus auklėjimas! Aš 
dabar suprantu, kodėl laukinukai jiems taip atsidavę! Palauk, 
Toline, o Mėnulis? Ar jis taip pat anglų? 

— Jis bus anglų, — rimtai atsakė mažasis laukinis. 

Paganelis pašoko. Jis nebegalėjo nusėdėti vietoje. Jam rei- 
kėjo išsijuokti iki valiai, ir jis nubėgo geroką ketvirtį mylios už 
stovyklos, baisiai kvatodamas. 

Tuo tarpu Glenarvanas savo kelionės bibliotekoje surado 
Semuelio Ričardsono „Geografijos vadovėlį“. Jis labai populia- 
rus Anglijoje ir duoda tikslesnių žinių iš geografijos negu Mel- 
burno mokytojai. 

— Te, vaikeli, — tarė jis Iolinei, — imk ir saugok šią knygą. 
Tavo geografijos žinios kiek klaidingos, būtų gerai jas patikslin- 
ti. Aš dovanoju tau šią knygą mūsų susitikimui atminti. 

Tolinė, nieko nearsakydamas, paėmė knygą. Atidžiai ją ap- 
žiūrėjo, su nepasitikėjimu linguodamas galvą, neapsispręsda- 
mas, dėti į kišenę ar ne. 

Bekalbant atėjo ir naktis. Buvo dešimta valanda vakaro. 
Reikėjo pagalvoti apie poilsį, norint rytoj prieš aušrą atsikelti. 
Robertas pasiūlė savo draugui Tolinei pusę guolio. Mažasis aus- 


tralas sutiko. 

Po valandėlės ledi Elena ir Merė Grant jau gulėjo vežime, 
o vyrai — palapinėje; iš tolo dar atskrisdavo Paganelio juokas, 
kuriam pritarė švelnūs ir tylūs laukinių šarkų balsai. 

Ber kai rytojaus dieną, šeštą valandą, saulės spindulys paža- 
dino miegančiuosius, jie veltui ieškojo mažojo australo. Tolinė 
buvo dingęs. Gal jis norėjo kuo greičiau pasiekti Laklaną? O gal 
jį įžeidė Paganelio juokas? Niekas nežinojo. 

Atsibudusi ledi Elena rado ant savo krūtinės ką tik nuskintų 
mimozų puokštę, o Paganelis savo švarko kišenėje — Semuelio 


Ričardsono „Geografiją“. 


Keturioliktas skyrius 
ALEKSANDRO KALNO KASYKLOS 


1814 metais seras Roderikas Impis Merčisonas, dabartinės 
Londono Karališkosios geografų draugijos prezidentas, tyrinė- 
damas kalnų sąrangą, nustatė, kad Uralo ir Australijos kalnai 
išilgai pietinės pakrantės labai panašūs. 

Kadangi Uralo kalnuose randama aukso, geologas spėjo, 
kad šio brangaus metalo gali būti ir Australijoje. Ir neapsiriko. 

Iš tikrųjų po dvejų metų jis gavo iš Naujojo Pietų Velso 
aukso rūdos pavyzdžių ir nusprendė perkelti didelį skaičių dar- 
bininkų iš Kornvalio į Naujosios Olandijos aukso rajonus. 

Frensis Diutonas pirmas rado aukso grynuolių Pietų Aus- 
tralijoje. O Forbas ir Smitas aptiko pirmus auksinguosius sąna- 
šynus Naujajame Pietų Velse. 

Pradžia buvo padaryta, ir minios kalnakasių — anglų, ame- 
rikiečių, italų, prancūzų, vokiečių, kinų — ėmė plaukti iš visų 
pasaulio kampų. Tačiau tik 1851 metų balandžio 3 dieną Har- 

greivas aptiko iš tiesų labai didelius aukso telkinius ir pasisiūlė 
Sidnėjaus kolonijos gubernatoriui Ficrojui parodyti jų vietą už 
kuklią sumą — penkis šimtus svarų sterlingų. 

Jo pasiūlymas nebuvo priimtas, bet garsas apie atradimą 
greit paplito. Aukso ieškotojai ėmė plūsti į Samerhilą ir Lenis 
Pondą. Buvo įkurtas Ofros miestas, kuris dėl aukso kasyklų ne- 
trukus pasirodė esąs vertas to biblinio vardo. 

Iki tol niekas nesidomėjo Viktorijos provincija, kuriai buvo 
lemta pralenkti visas kitas provincijas aukso klodų turtingumu. 

Iš tikrųjų po keleto mėnesių, 1851 metų rugpjūčio mėnesį, 
Viktorijos provincijoje buvo rasti pirmi aukso grynuoliai, ir ne- 
trukus keturiose apygardose plačiu mastu prasidėjo kasinėjimo 
darbai. Visos keturios apygardos — Balaratas, Ouvensas, Ben- 
digas ir Aleksandro kalnas — labai turtingos; bet Ouvenso pau- 
piais darbus trukdė vandens gausumas; Balarate ne visur buvo 
aukso, ir tai dažnai sumaišydavo eksploatatorių skaičiavimus; 
Bendige dirvožemis nesidavė kasamas. Tik Aleksandro kalno 
dirvožemis atitiko visas sėkmę lemiančias sąlygas; šio brangiojo 
metalo kaina buvo aukščiausia visame pasauly - 1441 frankas 
už svarą. 

Kaip tik į šią vietą, kur daugelis visiškai nusigyvendavo arba 
netikėtai pralobdavo, trisdešimt septinta lygiagretė vedė kapito- 
no Granto ieškotojus. 

Gruodžio 31-ąją, po visos dienos kelionės kalnuotomis vieto- 
vėmis, kurios nuvargino ir arklius, ir jaučius, jie išvydo apvalias 
Aleksandro kalno viršūnes. Nakčiai apsistojo siaurame tarpckly- 
je ir, supančioję gyvulius, paleido juos ieškoti žolės tarp styran- 
čių kvarco luitų, kuriais buvo nusėtas dirvožemis. Bet tai dar 
nebuvo aukso kasyklų rajonas. Tik rytojaus dieną, pirmą 1865 


metų dieną, vežimas jau dardėjo šio turtingo krašto keliais. 

Žakas Paganelis ir jo draugai buvo sužavėti išvydę garsųjį 
kalną, australiškai vadinamą Džeburu. Čia veržėsi ištisos ordos 
avantiūristų, vagių ir dorų žmonių. Pasklidus pirmam gandui 
apie didįjį atradimą, tais 1851 „aukso“ metais miestų gyven- 
tojai, skvoteriai, jūrininkai palikdavo miestus, laukus, laivus. 
Aukso karštligė virto epidemija, užkrečiama kaip maras, ir kiek 
žmonių, kurie manė jau turį rankoje laimę, žuvo nuo jos! 

Buvo kalbama, kad išlaidžioji gamta pasėjo milijonus nuosta- 
biojoje Australijoje. Atėjo pjūties diena, ir nauji pjovėjai skubėjo į 
darbą. Digerio — žemės kasėjo — amatas nustūmė į šalį visus kitus, 
ir, jei tiesa, kad daugelis, sunkaus darbo nukamuoti, neišlaikę mirė, 
buvo ir tokių, kurie pralobo, tik vieną vienintelį kartą stuktelėję 
kastuvu. Apie čia pražuvusius žmones niekas nekalbėdavo, o pra- 
lobėlius išgarsindavo. Garsas apie tokias likimo malones nuskam- 
bėdavo visose penkiose pasaulio šalyse. Netrukus įvairių luomų 
garbėtroškos vėl užplūdo Australijos krantus, ir per paskutinius 
keturis 1852 metų mėnesius vien tik į Melburną atvyko penkias- 
dešimt keturi tūkstančiai emigrantų — ištisa armija, bet armija be 
vado, nedrausminga, džiūgaujanti dėl pergalės, kurios dar nepasie- 
kė, žodžiu, penkiasdešimt keturi tūkstančiai baisiausių plėšikų. 

Pirmais to beprotiško apsvaigimo metais visur buvo di- 
džiausia netvarka. Tačiau anglai su jiems būdinga energija greit 
pasidarė padėties viešpačiai. Vietos policija ir žandarai ėmėsi 
ginti ne vagių, o dorų žmonių interesus. Šalies gyvenime įvyko 
posūkis. Todėl Glenarvanui neteko būti 1852 metų savivalės 
scenų liudininku. Nuo to laiko praėjo trylika metų, ir aukso 
kasyklas pradėta eksploatuoti planingai, pagal griežtą sistemą. 

Beje, auksingieji sąnašynai ėmė sekti. Be atodairos kasami, 
ištekliai turi kada nors baigtis. Ir kaipgi galėjo neišsisemti tie 
gamtos sukaupti lobiai, jei nuo 1852 metų iki 1858 metų auk- 

so ieškotojai iškasė Viktorijos provincijoje aukso už 63 107 478 
svarus sterlingų! Todėl emigrantų skaičius labai sumažėjo; jie 
dabar veržėsi į naujas, dar nekasinėtas apylinkes. Naujai atras- 
tus „Aukso laukus“ Otagoje ir Malbore dabar kasinėja tūkstan- 
čiai dvikojų termitų. 

Apie vienuoliktą valandą keleiviai atsidūrė pačiame kasyklų 
centre. Čia buvo išaugęs tikras miestas su įmonėmis, banku, 
bažnyčia, kareivinėmis, kotedžais ir laikraščių redakcijomis. 
Netrūko viešbučių, fermų, vilų. Buvo net teatras — bilietai po 
šešis šilingus, — gyventojų gausiai lankomas. Jame su dideliu pa- 
sisekimu ėjo vietinė pjesė „Frensis Obadijagas, arba laimingasis 
digeris“. Veikalo pabaigoje herojus iš nevilties smogia paskutinį 
kartą kastuvu ir randa neįtikėtinai didelį aukso gabalą. 

Glenarvanas, norėdamas apžiūrėti didžiules Aleksandro kal- 
no kasyklas, vežimą su Airtonu ir Malredžiu pasiuntė pirmyn, 
prižadėjęs juos po keleto valandų pasivyti. Paganelis labai apsi- 
džiaugė ir, kaip paprastai, pasiskelbė būrelio vadovu. 

Jo patarimu keleiviai pirmiausia pasuko į banką. Gatvės 
buvo plačios, išgrįstos skalda ir rūpestingai laistomos. Keleivių 
žvilgsnį traukė didžiuliai visokiausių prekybos įmonių skelbi- 
mai. Pavienius aukso ieškotojus buvo pakeitę valdžios ir kapi- 
talų susivienijimai. Visur tegirdėjai ūžiant mašinas, plaunančias 
aukso smiltis ir smulkinančias brangųjį kvarcą. 

Už pastatų buvo auksingieji sąnašynai — didžiuliai Žemės 
plotai, kur vyko kasinėjimai. Čia plušėjo bendrovių samdomi 
ir gerai apmokami rūdakasiai. Nebūtum galėjęs suskaičiuoti 
žemėje išraustų duobių. Geležiniai kastuvai žybčiojo saulėje, 
žerdami nesiliaujantį kibirkščių lietų. Darbininkai buvo įvairių 
tautybių žmonės. Jie nesivaidijo ir tyliai dirbo savo darbą: juk 
jie buvo tik samdiniai. 

— Tačiau nereikia manyti, — tarė Paganelis, - kad Australi- 
joje nebėra užsidegėlių, ieškančių aukso savo rizika. Aš Žinau, 
kad daugelis jų parsisamdo bendrovėms; kitos išeities nėra, nes 
visas auksingąsias žemes valdžia pardavė arba išnuomojo. Ta- 
čiau tam, kuris nieko neturi, negali nusipirkti nei išsinuomoti 
žemės, lieka dar viena galimybė pralobti. 

— Kokia? — paklausė ledi Elena. 

— Džampingas, — atsakė Paganelis. — Taigi ir mes, neturį jo- 
kios teisės į tuos aukso klodus, vis dėlto galėtume pasidaryti 
turtuoliais, žinoma, jei laimė mums nusišypsotų. 

— O kaip? — paklausė majoras. 

— Pasinaudodami džampingu, kaip jau jums sakiau. 

— O kas tai yra? — vėl paklausė majoras. 

— Auksakasių tarpusavio susitarimas. Dėl jo dažnai kyla 
riaušės, griebiamasi smurto, bet valdžia niekaip negali jo pa- 
naikinti. | 

— Jūs, Paganeli, mums žadinate apetitą, — tarė Maknabsas. 

— Na, žinoma. Čia įsigalėjusi taisyklė, kad jeigu kokiame 
nors eksploatuojamos vietovės sklypelyje dvidešimt keturias va- 
landas, išskyrus didžiąsias šventes, nebuvo vykdomi kasinėjimo 
darbai, jis tampa visuomenės nuosavybe. Kas jį užima, gali ka- 
sinėti ir, jei lemta, pralobti. Taigi, Robertai, pasistenk aptikti 
tokią paliktą duobę, ir ji — tavo! 

— Pone, Paganeli, neįkalbinėkite tokių minčių mano bro- 
liui, — tarė Merė Grant. 

— Aš juokauju, brangioji mis, — atsakė Paganelis. — Ir Ro- 
bertas tai gerai žino. Jis — auksakasys! Niekados! Dirbti žemę 
ir naudotis savo triūso vaisiais — geras dalykas. Bet rausti ją lyg 
kurmiui visai aklai dėl trupinėlio aukso — apgailėtinas amatas, 
ir reikia būti paskutiniu žmogumi, kad tuo verstumeis! 


Aplankę svarbiausius rūdynus ir perėję transporto aikštę, kur 
dirvožemį daugiausia sudarė kvarcas, molingas skalūnas ir smė- 
lis, atsiradęs uolienoms dūlant, keleiviai atsidūrė ties banku. 

Tai buvo erdvus pastatas, viršum jo plevėsavo anglų vėliava. 
Glenarvaną maloniai priėmė vyriausiasis banko inspektorius. 

Čia bendrovės pagal kvitus įneša žemės gelmėse rastą auksą. 

Praėjo tie laikai, kai auksakasį eksploatavo kolonistas pir- 
klys. Jis mokėdavo jam po penkiasdešimt tris šilingus už unciją, 
o pats parduodavo Melburne po šešiasdešimt penkis šilingus! 
Tiesa, pirklys, gabendamas auksą, rizikuodavo, nes keliuose 
siautėjo plėšikų gaujos, ir ne visada krovinys pasiekdavo paskir- 
ties vietą. 

Banko inspektorius parodė lankytojams įdomių aukso pa- 
vyzdžių ir smulkiau papasakojo, kokiais būdais gaunamas šis 
metalas. 

Gamtoje yra stambaus ir smulkaus aukso. Jo randama sulfi- 
duose, suneštinėje žemėje arba kvarco gyslose. Todėl, atsižvelgiant 
į dirvožemio prigimtį, jis kasamas paviršiuje arba žemės gelmėse. 

Upokšnių, slėnių ir duburių dugne auksas guli grūdelių, 
žvynelių, plokštelių sluoksniais. 

Smulkus auksas, atsiradęs sudūlėjus kvarco uolienoms, pric- 
šingai, koncentruojasi vienoje vietoje, krūvoje, arba, anot auk- 
sakasių, „kišenėlėmis“. Viena tokia kišenėlė gali padaryti žmo- 
gų turtingą. 

Aleksandro kalne aukso telkinių daugiausia aptinkama mo- 
lio sluoksniuose ir skalūno uolų plyšiuose. Čia pasitaiko gry- 
nuolių lizdų; čia laimingas auksakasys dažnai tampa pelningų 
kasyklų savininku. 

Keleiviai, apžiūrėję įvairius aukso pavyzdžius, greitosiomis 


perėjo visą banko mineralogijos muziejų. Jie pamatė suklasi- 

fikuotus visus Australijos žemės lobius. Australija turtinga ne 
vien aukso: ją visiškai teisingai galima pavadinti didžiule skry- 
nia, kurioje gamta laiko savo brangenybes. Po stiklais švitėjo 
baltasis topazas, savo grožiu besivaržąs su Brazilijos topazais, 
almadinas, epidotas — gražus žalios spalvos silikatų grupės mi- 
neralas; nepaprastai puikūs raudoni ir rausvi rubinai, šviesiai 
ir tamsiai mėlyni safyrai, panašūs į korundą ir tokie reti kaip 
Malabaro ar Tibeto safyrai; spindį rutilai ir pagaliau nedidelis 
deimanto kristalas, rastas Tarono pakrantėse. Nieko netrūko 
šioje žėrinčioje brangakmenių kolekcijoje, o apsodams aukso 
toli ieškoti nereikėjo. Jo čia buvo gausu. 

Glenarvanas padėkojo banko inspektoriui ir atsisveikino su 
juo. Paskui keleiviai vėl grįžo į kasyklas. 

Paganelis, kad ir koks abejingas šio pasaulio turtams, žings- 
nį žengęs, vis sustodavo ir atidžiai žiūrėdavo į tą turtingą žemę. 
Tai buvo stipriau už jo valią: net draugų pašaipos nieko nepa- 
dėjo. Jis kas akimirką lankstėsi, kilnojo akmenis, atidžiai apžiū- 
rinėdavo uolienas, kvarco nuolaužas, bet paskui tuoj pasipikti- 
nęs sviesdavo šalin. Taip jis darė visą laiką. 

— Kas jums, Paganeli, — paklausė jį majoras, — jūs ką nors 
pametėte? 

— Žinoma, — atsakė Paganelis, — mes visi galime sakytis pa- 
metę tai, ko neradome šioje aukso ir brangakmenių šalyje. Ne- 
žinau kodėl, bet jaučiu, jog būtų malonu išsivežti iš čia kelių 
uncijų arba net ir dvidešimties svarų aukso grynuolį. 

— O ką su juo veiktumėte, mielasis? — paklausė Glenarvanas. 

— Ak, žinočiau, kur jį padėti, — atsakė Paganelis. — Padova- 
nočiau savo tėvynei! Padėčiau į Prancūzijos banką... 

— Tr jį priimtų? 

— Žinoma, pakeisdami į geležinkelių obligacijas! 

Paganelis kas akimirką lankstėsi, kilnojo akmenis, atidžiai apžiūrinėdavo 
uolienas, kvarco nuolaužas, bet paskui tuoj pasipiktinęs sviesdavo šalin. 


Visi sveikino Paganelį, pasiryžusį taip „apdovanoti“ savo 
tėvynę, o ledi Elena palinkėjo jam surasti didžiausią pasaulyje 
aukso grynuolį. 

Taip juokaudami, keleiviai apėjo didesnę kasyklų dalį. Visur 
buvo dirbama kruopščiai, bet be jokio gyvumo, mechaniškai. 

Pavaikščiojus porą valandų, Paganelis nužiūrėjo visiškai pa- 
dorią smuklę ir pasiūlė ten užeiti ir palaukti vežimo. Ledi Elena 
sutiko, o kadangi smuklėje prie tuščio stalo nesėdėsi, Paganelis 
paprašė smuklininką kokio nors vietinio gėrimo. 

Smuklininkas atnešė kiekvienam po stiklą noblerio. Noble- 
ris — kitaip tariant, grogas, tik proporcijos imamos atvirkščiai: 
ne taurelė degtinės į stiklą vandens, o taurelė vandens į stiklą 
degtinės, kuri pasaldinama ir geriama. Tai tikrai australiškas gė- 
rimas, ir smuklininkas nustebo, kad keleiviai jį atmiešė grafinu 
vandens ir pasidarė anglišką grogą. 

Kalbėjosi apie kasyklas ir auksakasius. Tam geresnės progos 
nė nerasi. Paganelis, nors ir labai patenkintas tuo, ką matė, tvir- 
tino, kad tada, tik pradėjus kasti auksą Aleksandro kalne, buvę 
daug įdomiau. 

— Žemė tada buvo išrausiota ir nusėta legionais darbščių 
skruzdėlių, ir dar kokių skruzdėlių! Visi emigrantai plušėjo kaip 
skruzdėlės, tik, deja, nebuvo tokie apdairūs kaip jos. Auksas 
apsuko jiems galvas. Gėrė, linksminosi; smuklė, kur dabar sė- 
dime, buvo „tikras pragaras“, kaip sakydavo tada žmonės. Lo- 
šimas kauleliais baigdavosi peiliais. Policija nieko negalėdavo 
padaryti, ir dažnai kolonijos gubernatorius turėdavo siųsti ka- 
riuomenės būrius įšėlusiems auksakasiams numalšinti. Pagaliau 
jam pavyko juos apraminti: apdėjo aukso ieškotojus mokesčiais, 
kuriuos ne be vargo pavykdavo surinkti, bet apskritai čia buvo 


daug ramiau negu Kalifornijos aukso kasyklose. 


— Ar kiekvienas gali būti auksakasiu? — paklausė ledi Elena. 

— Taip. Tam brandos atestato nereikia. Užtenka stiprių 
rankų. Skurdo vejami avantiūristai daugiausia atvykdavo į ka- 
syklas be cento; šiek tiek pasiturį — su kirtikliu, vargšai — tik 
su peiliu, ir nė vieno padoraus amato jie nebuvo ėmęsi taip 
įnirtingai, kaip širo. Neįprastai atrodė tada šios auksingosios 
apylinkės! Žemė buvo nusėta palapinėmis, brezentais, lūšne- 
lėmis, žeminėmis, barakais iš lentų ir šakų. Jų viduryje stovėjo 
puošni gubernatoriaus palapinė su Britanijos vėliava, mėlynos 
multininės jo agentų palapinės, krautuvėlės pinigų keitėjų, 
aukso supirkinėtojų, pirklių, kurie plėšė didelius pinigus čia, 
turto ir skurdo maišatyje. Jie iš karto pralobo. Kad būtumėt 
matę tuos digerius ilgomis barzdomis, raudonais medvilniniais 
marškiniais, gyvenančius purve ir drėgmėje! Oras be perstojo 
gaudė nuo kirtiklių smūgių, žemėje pūvą gyvulių lavonai sklei- 
dė nepakenčiamą tvaiką. Troškūs dulkių debesys gaubė nelai- 
minguosius, tarp kurių mirtingumas buvo nepaprastai didelis, 
ir, jeigu ne toks sveikas klimatas, tikriausiai juos visus būtų 
išpjovusi šiltinė. O, jeigu visiems tiems avantiūristams būtų 
pasisekę! Bet tiek vargę, jie nieko nelaimėdavo, ir, nors vienas 
kitas auksakasys pralobdavo, šimtas, du, o gal net ir tūkstantis 
mirdavo skurde ir nevilty. 

— Gal galėtumėt pasakyti, Paganeli, kaip jie gaudavo iš že- 
mės auksą? — paklausė Glenarvanas. 

— Labai paprastai, - atsakė Paganelis. — Pirmi aukso icš- 
kotojai plaudavo auksą taip, kaip tebepraktikuojama kai kur 
Sevenų kalnuose, Prancūzijoje. Dabar bendrovės daro kitaip: 
jos ieško pačių gyslų, teikiančių ir grynuolių, ir žvynelių, ir 
plokštelių. Tada aukso ieškotojai tenkinosi auksingojo smėlio 


plovimu - ir viskas. Jie kasė žemę atrinkdami tuos sluoksnius, 


kuriuose manė esant aukso, ir plovė juos vandeniu, norėdami 
atskirti brangųjį metalą. Plovimui naudojo tam tikrą amerikie- 
tišką indą, „lopšį . Tai buvo penkių ar šešių pėdų ilgio dėžė, 
panaši į atidengtą karstą, tik perskirta perpus. Vienoje dalyje 
buvo įtaisyti sietai: pirmas retesnis, o kiti visi tankesni; antra 
dalis į apačią ėjo siauryn. Ant viršutinio sieto su smėliu būda- 
vo pilamas vanduo, maišant ranka ar teliūskuojant patį indą. 
Akmenys pasilieka viršutiniame siete, mineralai, smiltys — apa- 
tiniuose, o žemė išbėga su vandeniu pro apatinę angą. Štai ko- 
kiu prietaisu tada naudotasi. 

— Bet pirma reikėjo tokį prietaisą turėti, - tarė Džonas 
Menglas. 

— Jį nusipirkdavo iš pralobusių ar nusigyvenusių auksaka- 
sių, žiūrint, kaip pasitaikydavo, — atsakė Paganelis, — arba ir be 
jo išsiversdavo. 

— O kuo jį pakeisdavo? — paklausė Merė Grant. 

— Vėtykle, brangioji Mere, paprasčiausia geležine vėtykle. 
Žemę vėtė kaip grūdus; tik vietoj kviečių kartais gaudavo auk- 
so grūdus. Pirmais metais ne vienas auksakasys šitokiu būdu 
pralobo. Matote, bičiuliai, geri buvo laikai, nors batų pora kai- 
navo pusantro šimto frankų, o limonado stiklinė — dešimt ši- 
lingų! Pirmas atėjęs, niekada nesigailėsi. Aukso buvo gausybė, 
tiesiog žemės paviršiuje; upeliai — metalu iškloti. Jo rasdavai net 
Melburno gatvėse. Aukso dulkes vartojo gatvių grindiniui. Nuo 
1852 metų sausio 26-osios iki vasario 24-osios iš Aleksandro 
kalno į Melburną su vyriausybės apsauga buvo išgabenta aukso 
maždaug už 8 238 750 frankų. Vidutiniškai per dieną už 164 
725 frankus. 

— Tiek maždaug skiriama Rusijos carui per metus, — tarė 


Glenarvanas. 


— Vargšas caras! — įsiterpė majoras. 

— Ar pasitaikydavo kam nors staigiai pralobti? — paklausė 
ledi Elena. 

— Pasitaikydavo. 

— Ar žinote tokių atvejų? — tarė Glenarvanas. 

— O kaipgi, 1852 metais Balarato apygardoje buvo rastas 
penkių šimtų septyniasdešimt trijų uncijų grynuolis, Džipslan- 
de — septynių šimtų aštuoniasdešimt dviejų uncijų, o 1861 
metais — aštuonių šimtų trisdešimt keturių uncijų. Pagaliau vis 
tame pat Balarate vienas auksakasys rado šešiasdešimt penkių 
kilogramų grynuolį. Skaičiuojant po 1722 frankus už svarą, 
išeitų 223 860 frankų! Nieko sau toks kastuvo bakstelėjimas, 
duodąs 11 000 frankų rentą! 

— O kaip išaugo dabartinė aukso produkcija nuo to laiko, 
kai buvo atrastos kasyklos? — paklausė Džonas Menglas. 

— Nepaprastai išaugo, brangusis Džonai. Šio amžiaus pra- 
džioje tebuvo iškasama vos už 47 milijonus frankų per metus, 
o dabar, įskaitant Europos, Azijos ir Amerikos kasyklas, už 900 
milijonų, beveik milijardą. 

— Vadinasi, pone Paganeli, — tarė Robertas, — net toje vieto- 
je, kur esame, po mūsų kojomis gali būti daug aukso? 

— Taip, mano berniuk. Milijonai! Bet mes niekiname auksą 
ir todėl jį mindžiojame! 

— Vadinasi, Australija — labai laimingas kraštas! 

— Ne, Robertai, — atsakė geografas. — Aukso kraštai nėra lai- 
mingi. Jų gyventojai - dykaduoniai, ten niekada neišaugs sti- 
pri ir darbšti karta. Pažiūrėk į Braziliją, Meksiką, Kaliforniją, 
Australiją! Kuo jos virto devynioliktame amžiuje? Pirmauja tie 


kraštai, kurie turi ne aukso, o geležies, mano berniuk. 


Penkioliktas skyrius 
AUSTRALIAN AND NEW ZEALAND GAZETTE 


Sausio 2-ąją, saulei tekant, keleiviai perėjo auksingųjų rajo- 
nų ir Talboto grafystės sieną. Dabar jie žygiavo dulkėtais Del- 
hauzio grafystės keliais. Po keleto valandų persikėlė per Kolba- 
no ir Kempespio upes 144735" ir 144745" geografinės ilgumos. 
Pusė kelio jau buvo nueita. Dar pora savaičių tokios sėkmingos 
kelionės, ir jie pasieks Tufoldo įlankos krantus. 

Tarp kitko, visi jautėsi puikiai. Paganelio žodžiai, kad Aus- 
tralijos klimatas sveikas, pasitvirtino. Labai mažai ar visiškai jo- 
kios drėgmės, pakeliama kaitra. Arkliams ir jaučiams nebuvo 
ko skųstis. Juo labiau žmonėms. 

Tik nuo Kemden Bridžo šiek tiek pasikeitė žygio tvarka. 
Airtonas, sužinojęs apie piktadarišką geležinkelio katastrofą, 
ėmėsi atsargumo priemonių, iki tol visiškai nereikalingų. Raite- 
liai turėjo nė valandėlės neišleisti iš akių vežimo. Postovių metu 
vienas visada eidavo sargybą. Kiekvieną rytą ir vakarą vyrai už- 
sitaisydavo šautuvus. Buvo aišku, kad apylinkėje siaučia pikta- 
darių gauja; nors keleiviams negrėsė tiesioginis pavojus, šiaip ar 
taip, reikėjo būti budriems. 

Nėra reikalo pridurti, kad visa tai buvo slepiama nuo ledi 
Elenos ir Merės Grant, nes Glenarvanas nenorėjo jų gąsdinti. 

Iš tikrųjų buvo pagrindo taip elgtis. Už neatsargumą ar ne- 
apdairumą galėjai brangiai sumokėti. Be to, ne vien Glenar- 
vanui kėlė nerimą gaujos pasirodymas. Nuošalių vietovių bei 
stočių gyventojai ir skvoteriai, bijodami staigaus ir netikėto 
užpuolimo, ėmėsi visų apsaugos priemonių. Nakčiai užsirakin- 
davo namuose, paleisdavo šunis, kurie lodavo išgirdę mažiausią 


krebžtelėjimą. Nė vienas piemuo nejodavo vakare parginti savo 

didelių bandų nepasikabinęs karabino prie balno gugos. Kolo- 
nistai, iki tol miegoję prie atdarų langų ir durų, temstant rūpes- 
tingai užšaudavo visas velkes. Visi pasidarė nepaprastai atsargūs, 
pasklidus žiniai apie piktadarystę ant Kemden Bridžo tilto. 

Vietos administracija taip pat sujudo ir sustiprino budru- 
mą. Į rajonus buvo išsiuntinėti žandarų būriai. Ypač susirūpin- 
ta telegrafu. Iki tol pašto karietos važiuodavo plentais be jokios 
apsaugos. O tą dieną, kaip tik tada, kai Glenarvano būrelis 
perkirto Kilmoro-Hitkouto kelią, pro šalį pilnu gaistu pralė- 
kė pašto karieta, keldama dulkių sūkurius. Kad ir kaip greitai 
ji dingo iš akių, tačiau Glenarvanas pastebėjo karabinais gin- 
kluotus policininkus, jojančius iš abiejų karietos pusių. Galėjai 
pamanyti, kad grįžo baisieji laikai, kai, atradus pirmas aukso 
kasyklas, į Australiją ėmė plūsti Europos visuomenės atmatos. 

Už mylios nuo Kilmoro kelio vežimas įriedėjo į milžinišką 
mišką. Pirmąkart, vykdami nuo Bernuilio kyšulio, keleiviai at- 
sidūrė viename iš tų Australijos miškų, kurie traukiasi keliolika 
laipsnių. 

Keleiviai šūktelėjo iš nuostabos išvydę eukaliptus. Jų aukš- 
tis siekė du šimtus pėdų, o akytos žievės storis — penkis colius. 
Dvidešimties pėdų storio kamienai, varvą kvapiais sakais, buvo 
lygūs ir tiesūs: per šimtą penkiasdešimt pėdų nuo žemės ant 
jų nebuvo matyti jokios šakelės, jokios atžalėlės. Tekintojas ne- 
būtų dailiau padaręs. Eukaliptų miškas atrodė lyg begalinėm 
eilėm išrikiuotos vienodos kolonos. Jų viršuje šakos su simetriš- 
kais lapais atstojo kapitelius. Lapų pažastyse kabojo pavieniai 
žiedai, panašūs į apverstas urnas. 

Vėjas laisvai dvelkė po šiuo amžinai žaliuojančiu skliautu. 
Oro srovės be paliovos džiovino žemę. Arkliai, jaučių kaime- 


nės, vežimai lengvai galėjo keliauti tarp retai suaugusių medžių, 

kurie atrodė lyg sužymėtos kirtimo gairės. Cia nebuvo nei ne- 
pereinamų tankumynų su dygiais krūmokšniais, nei žmogaus 
kojos neliestų vietų, kur privirtę medžių ir viską apraizgiusios 
lianos ir kur tik ugnimi ir kirviu keleivis gali prasiskinti kelią. 
Žali kilimai po medžiais, žali skėčiai viršuje, tolima išlakių ko- 
lonų perspektyva, beveik jokio šešėlio, apskritai beveik jokio 
pavėsio, savotiška šviesa, tartum ji sklistų pro ploną audeklą, 
taisyklingi atspindžiai žemėje, ryškus šviesos ir šešėlių žais- 
mas, — visa tai buvo neįprastas reginys, kupinas naujų įspūdžių. 
Australijos girios visiškai nepanašios į Naujojo Pasaulio girias, 
o eukaliptas, čiabuvių vadinamas tara ir priklausąs mirtiniams, 
kurių visų rūšių nė nesuskaičiuosi, — nuostabiausias Australijos 
augmenijos medis. 

Po šiais žaliais skliautais nėra nei pavėsio, nei gilios tamsos 
dėl to, kad eukaliptų lapai auga visiškai kitaip negu kitų me- 
džių. Jie atsigręžę į saulę ne plokštuma, o statmenai. Akis tuos 
keistus lapus mato tik iš šono. Todėl saulės spinduliai praslysta 
pro juos iki žemės tarsi pro žaliuzes. 

Visi atkreipė į tai dėmesį ir buvo nustebę. Kodėl lapai taip 
keistai auga? Kaip paprastai, kreipėsi į Paganelį. Jis, nė kiek ne- 
sutrikęs, paaiškino. 

— Aš stebiuosi, — tarė jis, - ne gamtos keistybėmis: gamta 
žino, ką daro, o botanikais, kurie ne visuomet žino, ką sako. 
Gamta neapsiriko suteikdama šiems medžiams ypatingus lapus, 
bet žmonės prašovė pro šalį, pavadindami juos eukaliptais. 

— O ką reiškia tas žodis? —- paklausė Merė Grant. 

— Tai graikiškas žodis, kuris reiškia „aš gerai dengiu . Gam- 
tininkai savo apsirikimą pasistengė nuslėpti graikišku terminu, 
kad ne taip kristų į akis, bet visiems aišku, kad eukaliptas blogai 


dengia. 


— Sutinku su jumis, brangusis Paganeli, - tarė Glenarva- 
nas, — bet pasakykite mums, kodėl jo lapai taip auga? 

— Priežastis labai paprasta, mielieji, — atsakė Paganelis, — ir 
jums bus nesunku ją suprasti. Šiame krašte, kur oras sausas, kur 
retai lyja ir žemė išdžiūvusi, medžiams nereikia nei vėjo, nei 
saulės. Nėra drėgmės, nėra ir syvų. Todėl šie siauri lapai stengia- 
si patys apsiginti nuo saulės, kad per daug neišgarintų vandens. 
Štai kodėl jie atsigręžia ne visa plokštuma, o šonu. Nieko nėra 
protingesnio už lapą. 

— Bet ir didesnio egoisto už jį nerasime, — atkirto majoras. — 
Rūpinasi tik savimi ir visiškai pamiršta keleivius. 

Visi širdies gilumoje pritarė majorui, tik ne Paganelis, ku- 
ris, nors be perstojo šluostėsi nuo kaktos prakaitą, bet jautėsi 
laimingas, jodamas nepavėsinga giria. Tačiau iš tikrųjų buvo ko 
gailėtis, kad lapai taip keistai auga: kelionė per eukaliptų girias 
dažniausiai užtrunka labai ilgai ir yra varginanti, nes niekas ne- 
saugo nuo svilinančios saulės. 

Visą dieną vežimas riedėjo begalinėmis eukaliptų galerijo- 
mis. Keleiviai nesutiko nei laukinio, nei keturkojo. Tik aukš- 
tai, medžių viršūnėse, tupėjo vos įžiūrimos kakadu ir iš tolo jų 
čiauškėjimas panėšėjo į šnabždesį. Retkarčiais alėjos tolumoje 
praskrisdavo papūgėlės, švytuodamos margaspalvėmis plunks- 
nomis. Bet apskritai didžiulėje žalioje šventovėje viešpatavo 
gūdi tyla. Buvo girdėti tik arklių kanopų bildesys, vienas kitas 
keleivių žodis, girgždą vežimo ratai ir kartkartėmis savo ram- 
bius jaučius raginančio Airtono balsas. 

Vakarui atėjus, keleiviai sustojo po eukaliptais, kurie liudijo 
apie neseniai buvusį gaisrą. Medžiai atrodė lyg aukšti dirbtu- 
vių kaminai, nes liepsna išdegino vidų nuo viršaus iki apačios. 


Tačiau jie nenudžiūvo, nors ir buvo likusi tik žievė. Sis blogas 

skvoterių ir čiabuvių paprotys neatsargiai elgtis stovyklose su 
ugnimi baigs išnaikinti tuos puikius medžius kaip ir šimtame- 
čius Libano kedrus. 

Paganelio patarimu Olbinetas viename tokiame uokse su- 
kūrė laužą vakarienei virti; iš karto ėmė gerai traukti, ir dūmai 
pakilo iki viršūnės, kur pranyko tamsioje lapijoje. Naktį dėl 
visa ko Airtonas, Malredis, Vilsonas ir Džonas Menglas budėjo 
pakaitomis ligi aušros. 

Rytojaus dieną, sausio 3-ąją, jie vėl keliavo per tą nesibai- 
giančią girią su daugybe ilgų, simetriškų alėjų. Galėjai pama- 
nyti, kad galo krašto jai nebus. Tačiau į pavakarę medžių eilės 
ėmė retėti, ir už kelių mylių nedidelėje lygumoje pasirodė gru- 
pė taisyklingų namų. 

— Seimuras! — šūktelėjo Paganelis. - Paskutinis Viktorijos 
provincijos miestas mūsų kelyje. 

— Ar jis didelis? — paklausė ledi Elena. 

— Paprastas bažnytkaimis, bet ilgainiui taps miestu. 

— Ar ten rasime kokį padorų viešbutį? — paklausė Glenar- 
vanas. 

— Tikiuosi, — atsakė geografas. 

— Na, tai greičiau į Seimurą, nes mūsų ištvermingosioms 
keleivėms, manau, ne pro šalį bus nors vieną naktį kaip reikiant 
pailsėti. 

— Merė ir aš sutinkame, — atsakė ledi Elena, - jei tik nebus 
dėl to per daug rūpesčių ir gaišto. 

— Visiškai ne, — tarė Glenarvanas. — Be to, gyvuliai irgi pa- 
vargę. O rytoj, auštant, keliausime toliau. 

Buvo devinta valanda. Mėnulis jau leidosi, įstriži jo spin- 
duliai nyko ūkuose. Temo. Su vadovu Paganeliu, kuris atrodė 


viską puikiai žinąs, nors niekada čia nebuvo buvęs, būrelis at- 


sidūrė plačiose Seimuro gatvėse. Paganelis instinktyviai atvedė 
keleivius tiesiai prie „Šiaurės Britanijos“ viešbučio. 

Arkliai ir jaučiai buvo nuvesti į arklidę, vežimas pastatytas 
pašiūrėje, o keleiviai sutalpinti gana patogiuose kambariuose. 
Dešimtą valandą visi susėdo prie stalo, padengto pagal misterio 
Olbineto nurodymus. Paganelis, ką tik grįžęs iš miesto su Ro- 
bertu, savo naktinius įspūdžius papasakojo labai trumpai, mat 
ničnieko nematė tamsoje. 

Tačiau ne toks išsiblaškęs žmogus būtų pastebėjęs sam- 
brūzdį Seimuro gatvėse: žmonės visur būriavosi, kalbėjosi tar- 
pusavy stovėdami ant namų slenksčių, kažko sunerimę klausi- 
nėjo vienas kitą, garsiai skaitė tos dienos laikraščius, komentavo, 
ginčijosi. Visa tai būtų patraukę ir neatidaus žiūrovo dėmesį, 
bet Paganelis nieko nepastebėjo. 

O majoras, net neišėjęs iš viešbučio, pajuto, kad miestelio 
gyventojai ne juokais persigandę. Pasikalbėjęs dešimt minučių 
su plepiu viešbučio savininku Diksonu, jis sužinojo, kas įvyko. 
Bet nė žodžiu neprasitarė apie tai kitiems. 

Tik po vakarienės, kai ledi Elena, Merė ir Robertas nuėjo į 
savo kambarius, majoras sulaikė draugus ir tarė jiems: 

— Sandhersto geležinkelio katastrotos kaltininkai išaiškinti. 

— Jie suimti? — skubiai paklausė Airtonas. 

— Ne, - atsakė Maknabsas, lyg nepastebėjęs klausimo sku- 
botumo, beje, labai pateisinamo tokiomis aplinkybėmis. 

— Gaila, — pridūrė Airtonas. 

— O kas gi kaltininkai? — paklausė Glenarvanas. 

— Prašom paskaityti, — atsakė majoras, paduodamas Glenar- 
vanui Australian and New Zealand Gazette, — ir pamatysite, kad 
policijos inspektorius neapsiriko. 

Glenarvanas garsiai perskaitė tokią žinutę: 


Sidnėjus, 1866 metų sausio 2 diena. — Visi tikriausiai atsimena 
katastrofą, įvykusią praėjusiais metais, naktį iš gruodžio 29-osios 
į 30-ąją, Kemden Bridže, už penkių mylių nuo Kaslmeino sto- 
ties, Melburno-Sandhersto geležinkelio ruože. Naktinis 11 val. 
45 min. ekspresas, važiuodamas visu greičiu, įkrito į Latono upę. 

Kemdeno tiltas tuo metu buvo paliktas neuždarytas. 

Keleivių apiplėšimas po katastrofos, sargo lavonas, rastas už 
pusės mylios nuo Kemden Bridžo, liudija, kad tai piktavališkas 
nusikaltimas. 

Jr iš tikrųjų tardytojas nustatė, kad nusikaltimą įvykdė gauja 
katorgininkų, prieš pusę metų pabėgusių iš Perto kalėjimo Vakarų 
Australijoje, tuo momentu, kai buvo keliami į Norfolko salą“. 

Gauja susideda iš 29 žmonių: jų vadas - kažkoks Benas Džoi- 
sas, pavojingiausias piktadarys, prieš keletą mėnesių atvykęs neži- 
nia kokiu laivu į Australiją, iki šiol vis išsisukdavo nuo teisingu- 
mo rankos. 

Miestų gyventojai, kolonistai ir skvoteriai prašomi imtis ap- 
saugos priemonių ir pranešinėti vyriausiajam policijos inspekto- 
riui visas žinias, kurios greičiau padėtų surasti nusikaltėlius. 


D. P Mičelis 


Glenarvanui baigus skaityti, Maknabsas atsigręžė į geo- 
grafą ir tarė: 

— Štai matote, Paganeli, ir Australijoje gali būti katorgininkų! 

— Aišku, pabėgėlių gali būti! - atsakė Paganelis. - Bet ne 
ištremtųjų. Jiems čia draudžiama gyventi. 


* Norfolko sala yra į rytus nuo Australijos. Cia siunčiami ir kalinami reci- 
dyvistai ir nepataisomi nusikaltėliai. Jiems taikomas specialus katorginis 
režimas. (Aut. past.) 


— Bet, šiaip ar taip, jų yra, — įsiterpė Glenarvanas. — Tik aš 
nemanau, kad jų pasirodymas galėtų pakeisti mūsų planus ir 
sutrukdyti kelionę. Kokia tavo nuomonė, Džonai? 

Džonas Menglas ne tuojau atsakė; jis svyravo: nenorėjo 
įskaudinti kapitono Granto vaikų, pasiūlydamas kuriam laikui 
nutraukti ieškojimus, be to, bijojo įstumti ekspediciją į pavojų. 

— Jei su mumis nebūtų ledi Glenarvan ir mis Grant, — tarė 
jis, — aš nė kiek nesijaudinčiau dėl šitų nudriskėlių gaujos. 

Glenarvanas suprato jį ir pridūrė: 

— Savaime aišku, kad savo tikslo mes neatsisakysime; bet gal 
būtų protingiau, jei moterų labui grįžtume į Melburną ir iš ten 
„Dunkanu“ plauktume į rytus ieškoti kapitono Granto pėdsa- 
kų. Kaip manote, Maknabsai? 

— Pirma norėčiau išgirsti Airtono nuomonę, — atsakė ma- 
joras. 

"Tas, tiesiogiai užklaustas, pažvelgė į Glenarvaną. 

— Nuo mūsų iki Melburno, - tarė jis, - du šimtai mylių, 
ir aš manau, kad pavojus, jei jis iš tikrųjų yra, vienodai gresia 
keliaujant ir pietų, ir rytų keliu. Abiem keliais mažai naudo- 
jamasi, ir nė vienas ne geresnis už kitą. Be to, netikiu, kad 
trisdešimt piktadarių išgąsdintų aštuonis gerai ginkluotus ir 
ryžtingus vyrus. Taigi, jei niekas geriau nesugalvos, siūlyčiau 
žygiuoti pirmyn. 

— Teisingai, Airtonai, — tarė Paganelis. — Keliaudami toliau į 
rytus, gal aptiksime kapitono Granto pėdsakus. Grįždami į pie- 
tus, atvirkščiai, nuo jų tolsime. Taigi aš esu tos pačios nuomo- 
nės kaip jūs ir spjaunu į tuos Perto pabėgėlius, kurių doriems ir 
drąsiems žmonėms nėra ko bijoti! 

Pasiūlymas nekeisti kelionės maršruto buvo nubalsuotas ir 


vieningai priimtas. 


— Dar viena pastaba, sere, - tarė Airtonas, kai vyrai jau 
norėjo skirstytis. - Ar nevertėtų pasiųsti „Dunkanui“ įsakymą 
plaukti prie rytinio kranto? 

— O kam? - atsakė Džonas Menglas. — Suspėsime jį išsiųsti, 
kai atvyksime į Tufoldo įlanką. Jei dėl kokios nors priežasties 
turėtume grįžti į Melburną, smarkiai gailėtumės neradę ten 
„Dunkano“. Be to, jis tikriausiai teberemontuojamas. Tad, aš 
manau, geriau palaukti. 

— Gerai, — atsakė Airtonas nesispirdamas. 

Rytojaus dieną būrelis, gerai apsiginklavęs ir viskam pasiren- 
gęs, išvyko iš Seimuro. Po pusvalandžio jis vėl atsidūrė eukalip- 
tų girioje, kuri traukėsi į rytus. Glenarvanui labiau būtų patikę 
keliauti plynu lauku. Lygumoje mažesnis pavojus būti iš pasalų 
užpultiems negu tankiame miške. Bet pasirinkimo nebuvo, ir 
vežimas visą dieną riedėjo tarp didelių vienodų medžių. Vakare 
keleiviai peržengė šimtas keturiasdešimt šeštą dienovidinį ir su- 
stojo nakvynės Mario apygardos pasienyje. 


Šešiolikras skyrius 
MAJORAS TVIRTINA, KAD TAI BEŽDŽIONĖS 


Rytojaus dieną, sausio 5-ąją, keleiviai įžengė į didžiulę Mario 
apygardos teritoriją. Atkampi ir beveik negyvenama Mario apygar- 
da traukiasi iki pat aukštų Australijos Alpių kalnagūbrių. Civiliza- 
cija dar nesuspėjo suskaldyti jos į grafystes. Tai menkai pažįstama 
ir retai lankoma Viktorijos provincijos dalis. Jos girios kada nors 
kris nuo medkirčio kirvio, o prerijos pavirs skvoterių kaimenių 
ganyklomis; bet iki šiol žemė čia — neliesta, tokia pat, kokia buvo, 


kai išniro iš Indijos vandenyno gelmių, atseit dykuma. 


Šie plotai anglų žemėlapiuose pažymėti reikšmingu vardu: 
Reserve for the blacks — juodųjų rezervatas. Čia kolonistai žiau- 
riai sugrūdo čiabuvius. Tolimose lygumose, tarp neįžengiamų 
miškų, jiems paskyrė kelis nužymėtus plotus, kur australų rasė 
pamažu visiškai išnyks. Kiekvienas baltasis - emigrantas, skvo- 
teris, medkirtys — gali peržengti šių rezervatų sienas. Tik juoda- 
sis negali niekada iš ten išeiti. 

Paganelis jodamas svarstė šį rimtą čiabuvių klausimą. Visi 
jam pritarė, kad nukariautos ir iš senųjų gyvenamųjų vietų 
išstumtos tautelės yra britų kolonijinės politikos pasmerktos 
merdėti ir išnykti. Šios pragaištingos linijos laikomasi visur, o 
ypač Australijoje. Pirmais kolonizacijos metais tremtiniai ir net 
patys kolonistai žiūrėjo į juodaodžius kaip į laukinius žvėris. 
Juos medžiojo, šaudė, masiškai naikino remdamiesi juristų au- 
toritetu, esą australai paskelbti už įstatymo ribų ir todėl juos 
žudyti ne nusikaltimas. Sidnėjaus laikraščiai net siūlė efektingą 
būdą nusikratyti aplink Hunterio ežerą gyvenančiomis laukinių 
giminėmis — masiškai jas išnuodyti. 

Kaip matome, anglai pirmais nukariavimo metais masi- 
nius žudymus laikė viena iš priemonių kolonizacijai vykdyti. 
Jų žiaurumai buvo neregėti. Australijoje jie elgėsi taip kaip In- 
dijoje, kur išgalabijo penkis milijonus indų; kaip Kapo provin- 
cijoje, kur iš milijono hotentotų liko šimtas tūkstančių. Todėl 
čiabuvių gentys, naikinamos žiaurumu ir alkoholiu, smarkiai 
praretėjo ir baigia išnykti žemyne nuo mirtį nešančios civiliza- 
cijos. Tiesa, kai kurie gubernatoriai išleido įsakymus prieš krau- 
geriškus medkirčius. Keliais rimbo kirčiais baudžiamas baltasis, 
nupjovęs juodaodžiui nosį ar ausis arba nukirtęs mažąjį pirštą, 
„mentelę pypkei prisikimšti“. Bergždi grasinimai! Masinės žu- 
dynės plačiai paplito, ir ištisos laukinių giminės išnyko. Užten- 

ka paminėti tik Van Dimeno salą, kur šio šimtmečio pradžioje 
vietinių gyventojų buvo penki tūkstančiai, o 1863 metais liko 
septyni! O neseniai žurnalas Mercure pranešė, kad į Hobartą 
atvyko paskutinis tasmanietis! 

Nei Glenarvanas, nei majoras, nei Džonas Menglas neprieš- 
taravo Paganeliui. Jei jie ir būtų buvę anglai, nebūtų gynę savo 
tėvynainių. Faktai buvo akivaizdūs, neginčytini. 

— Prieš penkiasdešimt metų, — pridūrė Paganelis, — keliau- 
dami jau būtume sutikę daugybę laukinių genčių, o dabar dar 
nė vieno čiabuvio nematėme. Po šimto metų juodoji rasė šiame 
žemyne bus visiškai išnykusi. 

Iš tikrųjų rezervatas atrodė visiškai tuščias. Nei stovyklų, nei 
trobelių. Vien lygumos ir pakaitomis didžiuliai miškai. Vieto- 
vaizdis pamažu darėsi nykesnis. Rodės, jokia gyva būtybė — nei 
žmogus, nei gyvulys — neužklysta į tolimąsias apylinkes, kai Ro- 
bertas, sustojęs priešais eukaliptų guotą, sušuko: 

— Beždžionė! Žiūrėkite, beždžionė! 

Ir parodė didelę juodą būtybę, kuri nepaprastai mikliai 
sliuogė šakomis, karstėsi medžių viršūnėmis, tartum plėviniais 
sparnais laikydamasi ore. Argi šiame keistame krašte beždžionės 
skraido kaip tos savotiškos lapės, kurias gamta apdovanojo šikš- 
nosparnio sparnais? 

Vežimas sustojo, ir visi sužiuro į būtybę, pamažu išnyks- 
tančią eukalipto aukštybėse. Bet netrukus ji žaibo greitumu 
nusliuogė žemėn ir, visaip kraipydamasi ir šokinėdama, leidosi 
bėgti, paskui ilgomis savo rankomis vėl kibo į lygų didžiulio 
gumamedžio kamieną. Keleiviai neįsivaizdavo, kaip ji užšliauš 
tokiu tiesiu ir lygiu medžiu, kurio net abiem rankom negalima 
apglėbti. Tačiau beždžionė, kaukšėdama kažkokiu į kirvį pana- 


šiu įrankiu, vieną po kito iškirto kamiene nedidelius vienodo 


atstumo įkarpus ir jais pasiekė gumamedžio šakas. Dar akimir- 
ka — ir dingo tarp lapų. 

— O, kokia keista beždžionė! — tarė majoras. 

— Tai ne beždžionė, o tikras australas, — atsakė Paganelis. 

Geografo kelionės draugai nespėjo nė pečiais gūžtelėti, ir 
netoliese nuskambėjo šauksmai, kuriuos galima maždaug taip 
išreikšti: „Koo-eech! Koo-eech!“ Airtonas bakstelėjo kartimi 
jaučius, ir už kokių šimto žingsnių keleiviai netikėtai atsidūrė 
prie čiabuvių stovyklos. 

Koks graudus reginys! Ant plynos žemės buvo pastatyta apie 
dešimt palapinių. Šitos „gunijos“ iš sustiegtų it čerpės medžio 
luobų tik iš vienos pusės saugojo vargšus gyventojus. Skurdo 
iškankinti vargšai atrodė baisiai. Jų čia buvo apie trisdešimt — 
vyrų, moterų ir vaikų, — apsivilkusių kengūrų kailiais, kurių 
vien skutai karojo. Vežimui prisiartinus, jie leidosi bėgti. Bet 
keli Airtono žodžiai, pasakyti kažkokia nesuprantama tarme, 
rodės, juos nuramino. Jie sugrįžo, lyg patikėję, lyg vis dar bijo- 
dami, kaip gyvuliai, privilioti siūlomo skanėsto. 

Laukiniai buvo nuo penkių pėdų ir keturių colių iki penkių 
pėdų ir šešių colių aukščio, tamsaus, bet ne visai juodo veido, 
sakytum paišini, garbiniuotais plaukais, ilgarankiai, išvirtusiais 
pilvais; jų kūnai buvo apžėlę, ištatuiruoti ir išmarginti randais, 
padarytais per laidojimo apeigas. Sunku įsivaizduoti veidą, ku- 
ris būtų didesnė priešingybė europiečių grožio idealui: didžiulė 
burna, suplota nosis, išsišovęs apatinis žandikaulis su baltais, 
atsikišusiais dantimis. Niekada žmonių padermė savo išvaizda 
taip nepanėšėjo į gyvulius. 

— Robertas neapsiriko, — tarė majoras, — tai beždžionės, gry- 
nos veislės, jei norite, tačiau beždžionės! 


— Maknabsai, — švelniai tarė ledi Elena, — negi pateisinate 


tuos, kurie juos naikina kaip laukinius žvėris? Tie vargšai, šiaip 
ar taip, žmonės! 

— Žmonės! — sušuko Maknabsas. — Daugiausia tarpinis pa- 
daras tarp žmogaus ir orangutano! Ir dar pridursiu, kad jei iš- 
matuočiau jo veido kampą, pamatytumėt, jog jis toks par kaip 
beždžionės! 

Šiuo požiūriu Maknabsas teisingai kalbėjo. Čiabuvio aus- 
tralo veido kampas labai smailus, ir iš akies gali nustatyti, kad 
jis toks pat kaip orangutano, tai yra 60*—62". Todėl ponas de 
Riencis pagrįstai siūlė priskirti šiuos nelaiminguosius prie ypa- 
tingo pitekomorfų — beždžionžmogių tipo. 

Tačiau teisingesnė už Maknabsą buvo ledi Elena sakydama, 
kad tos būtybės, nors ir žemiausio išsivystymo laipsnio, turi sie- 
lą, kaip visi žmonės. Tarp gyvulio ir australo — neperžengiama 
praraja. Paskalis teisingai pasakė, kad „žmogus — ne gyvulys“, 
bet čia pat išmintingai pridūrė „ir ne angelas“. 

Tačiau šiuo atveju ledi Elena ir Merė Grant paneigė pasta- 
rąjį didžiojo mąstytojo tvirtinimą. Gailestingosios moterys išli- 
po iš vežimo, meiliai tiesė rankas tiems vargšams, siūlė maisto, 
kurį laukiniai rijo, net baisu buvo žiūrėti. Ciabuviai juo labiau 
galėjo palaikyti ledi Eleną dievybe, nes pagal jų tikėjimą juoda- 
odis po mirties pavirstąs baltuoju. 

Keleivėms ypač kėlė gailestį moterys. Nėra sunkesnės da- 
lios pasaulyje, kaip australės dalia; pamotė gamta net nesuteikė 
jai nė truputėlio patrauklumo. Tai vergė, kurią vyras pagrobia 
prievarta ir kuri vietoj vestuvinės dovanos iš savo valdovo gauna 
lazdų. Po vestuvių ji be laiko susensta, ant jos pečių gula visi 
sunkieji klajokliško gyvenimo darbai: ji visur nešiojasi karklinė- 
je nešiotėje vaikus, žūklės ir medžioklės įrankius, nešulius pho07- 


mium tenax augalo, iš kurio mezga tinklus. Ji turi išmaitinti 


visą šeimą; gaudo driežus, oposumus, gyvates; kartais dėl jų įsi- 
rango į medžių viršūnes; jos pareiga rūpintis kuru laužui, plėšti 
medžių luobą palapinėms. Vargšas nešulinis gyvulys, ji nežino 
poilsio ir maitinasi tik vyro paliktomis išėdomis. 

Tuo metu keletas šių nelaimingųjų, matyt, seniai neturė- 
jusių burnoje valgio, mėgino grūdais prisivilioti paukščius. Jos 
gulėjo išsitiesusios ant karštos žemės lyg negyvos, ištisas valan- 
das laukdamos kokio kvailo paukštelio nutupiant rankos atstu. 
Kitokių žabangų nežinojo, ir tik Australijos paukščius šitaip 
galima gaudyti. 

O laukiniai vyrai, paveikti taikaus ir gero elgesio, apspito ke- 
leivius, kuriems dabar jau reikėjo kovoti su nepaprastai išsivys- 
čiusiais grobikiškais jų polinkiais. Kalbėjo jie kažkaip ypatingai, 
švilpdami ir pliauškėdami liežuviu. Tai priminė gyvulių riksmą. 
Ber kartais jų balsas skambėdavo nepaprastai švelniai, maloniai, 
dažniausiai jie kartojo žodį „noki, noki“, mostais pakankamai 
aiškiai rodydami, ką jis reiškia. „Duok, duok!“ — kaulijo jie, pa- 
matę kokį keleivių daiktelį. Misteris Olbinetas vos ne vos apgynė 
bagažo skyrių, ypač ekspedicijos maisto atsargas. Išbadėję vargšai 
grėsmingai žvilgčiojo į vežimą, šiepė iltis; matyt, kada nors buvo 
draskę žmogieną. Dauguma australų genčių taikos metu — ne 
žmogėdros, bet retas laukinis atsisakytų nugalėto priešo mėsos. 

Ledi Elenos prašomas, Glenarvanas liepė padalyti lauki- 
niams maisto. Tie suprato jo žodžius ir iš džiaugsmo ėmė taip 
staugti, jog būtų sugraudinę net kiečiausią širdį. Taip staugia 
uždaryti laukiniai žvėrys, kai sargas jiems atneša kasdienį mais- 
to davinį. Nors ir nesutikdamas su Maknabsu, negalėjai nepri- 
pažinti, kad ši rasė turi daug ką bendra su gyvuliu. 

Misteris Olbinetas, būdamas gerai išauklėtas, norėjo pirma 


pavalgydinti moteris. Bet nelaimingosios nedrįso valgyti, kol 


nepasisotins žiaurūs jų vyrai. O tie puolė sausainius ir džiovintą 
mėsą tarsi grobį. 

Merė Grant, pagalvojusi, kad jos tėvas yra tokių pat žiaurių 
laukinių nelaisvėje, apsipylė ašaromis. Ji gyvai įsivaizdavo, kaip 
sunku dabar belaisviui tėvui kęsti skurdą, alkį ir blogą laukinių 
elgesį. Džonas Menglas stebėjo ją sunerimęs, nenuleisdamas 
akių. Jis atspėjo, kokios mintys slegia merginos širdį, ir pasi- 
skubino pats paklausti „Britanijos“ viršilą: 

— Airtonai, ar jūs iš tokių pat laukinių rankų ištrūkote? 

— Taip, kapitone, — atsakė Airtonas. — Vidurinės Australijos 
giminės panašios. Tik čia matote saujelę, o Darlingo pakrantėse 
gyvena daugybė laukinių giminių, kurias valdo žiaurūs vadai. 

— Bet ką gi gali veikti europietis tarp šių laukinių? — paklau- 
sė Džonas Menglas. 

— Tai, ką ir aš ten veikiau, — atsakė Airtonas. — Medžioja, žu- 
vauja su jais, dalyvauja mūšiuose. Kaip jau jums esu sakęs, elge- 
sys su belaisviu priklauso nuo to, kiek jis naudingas laukiniams, 
o protingas ir drąsus žmogus gali būti net labai jų gerbiamas. 

— Ber jis pasilieka belaisviu? — paklausė Merė Grant. 

— Ir jį seka dieną ir naktį, kiekvieną jo žingsnį, — pridūrė 
Airtonas. 

— Tačiau jums, Airtonai, pavyko pabėgti, — įsiterpė į pokalbį 
majoras. 

— Taip, misteri Maknabsai, per mūšį, kai mano giminė ko- 
vėsi su kaimynine gimine. Man pavyko. Ir aš nesigailiu, kad 
bėgau. Bet jei man reikėtų pakartoti viską iš pradžių, turbūt 
pasirinkčiau amžiną vergystę negu kančias, kurias patyriau klai- 
džiodamas Vidurinės Australijos dykumose. Linkėčiau, kad ka- 


pitonas Grantas nesiryžtų tokiam neprotingam žinpsniui! 

— Iš tiesų, mis Mere, — atsakė Džonas Menglas, — turime tik 
džiaugtis, kad jūsų tėvas čiabuvių nelaisvėje. Mes greičiau rasi- 
me jo pėdsakus, negu jam klaidžiojant Australijos giriose. 

— Jūs vis tikitės jį surasti? — paklausė mergina. 

— Aš visą laiką tikiuosi, mis Mere, kada nors pamatyti jus 
laimingą! 

Ašarotos Merės Grant akys buvo geriausia padėka jaunajam 
kapitonui. 

Jiems taip kalbant, tarp laukinių kilo kažkoks keistas su- 
bruzdimas. Jie garsiai stūgavo, bėgiojo į visas puses, stvarstė 
savo ginklus ir atrodė pagauti baisaus įniršio. 

Glenarvanas nesuprato, ką jie ketina daryti. Tada majoras 
kreipėsi į Airtoną: 

— Kadangi ilgą laiką gyvenote tarp australų, be abejo, su- 
prantate, ką jie kalba? 

— Maždaug, — atsakė Airtonas, — nes čia kiek giminių, tiek 
ir tarmių. Tačiau manau įspėsiąs, kad laukiniai iš dėkingumo 
nori jums suvaidinti kautynes. 

Iš tikrųjų taip ir buvo. Laukiniai, nė kiek tam nesiruošę, 
puolė vienas kitą su tokiu vykusiai apsimestu įniršiu, kad jei 
Airtonas nebūtų perspėjęs, keleiviai būtų pagalvoję, jog tai rim- 
tas karas. Bet australai, kaip tvirtina daugelis keliautojų, yra 
puikūs mimikai, ir šiuo atveju parodė nuostabų talentą. 

Jie puolė ir gynėsi mediniais vėzdais, kuriais įtikinsi kie- 
čiausią makaulę, ir savotiškais, į tomahauką panašiais kir- 
viais — įskeltomis lazdomis, kurių šakume augaliniais klijais 
įtvertas aštrus akmuo. Kirvio kotas dešimties pėdų ilgio. Tai 
baisus ginklas kare ir naudingas įnagis taikos metu, tinkąs ša- 
koms ir galvoms kapoti, medžiams ir kūnams įrantyti, žiūrint, 


ko kada reikia. 


Vyrai šūkaudami įnirtingai švaistėsi tais ginklais. Kovėsi tar- 
pusavyje, vieni krisdavo tartum negyvi, kiti džiūgavo nugalėję. 
Moterys, ypač senės, ragino kovotojus, puldinėjo prie tariamų 
lavonų ir juos lyg niekino, iš šalies pažiūrėjus, taip žiauriai, kad 
tikrai baisiau nebūtų galima sugalvoti. Ledi Elena kiekvieną 
akimirką baiminosi, kad žaidimas nevirstų tikru mūšiu. Beje, 
vaikai kaip reikiant pešėsi. Ypač įnirtingai spardėsi mergaitės. 

Šios tariamos kautynės jau tęsėsi dešimt minučių, tik staiga 
kovotojai sustojo. Ginklai iškrito jiems iš rankų. Kurtinamas 
triukšmas nuščiuvo, pasidarė tylu tylu. Laukiniai sustingo, kas 
kaip buvęs, tartum gyvųjų paveikslų figūros. Galėjai pamanyri, 
kad jie suakmenėjo. 

Kas atsitiko, kodėl laukiniai taip staiga virto marmuro sta- 
tulomis? Tai netrukus paaiškėjo. 

Viršum gumamedžių pasirodė kakadu būrys. Oras skam- 
bėjo nuo jų čiauškėjimo, o ryškių atspalvių plunksnos atrodė 
tarsi skraidančios vaivorykštės. Tai šis žėrintis paukščių debesis 
ir pertraukė kautynes. Vietoj karo prasidėjo daug naudingesnė 
medžioklė. 

Vienas laukinis, stvėręs keistos formos raudonai nudažytą 
įnagį, atsiskyrė nuo vis dar nejudančių draugų ir nubėgo pro 
medžius ir krūmus paukščių link. Jis šliaužė tyliai, nesujudino 
nė lapo, neužkliudė nė akmenėlio. Slinko kaip šešėlis. 

Laukinis, kiek reikiant prisiartinęs, sviedė įnagi pažemiu, ne 
aukščiau kaip per dvi pėdas. Nuskriejęs maždaug keturiasde- 
šimt pėdų ir nepalietęs žemės, jis staiga iškilo stačiu kampu apie 
šimtą pėdų į viršų, numušė apie tuziną paukščių ir, nubrėžęs 
parabolę, nukrito medžiotojui prie kojų. 

Glenarvanas ir jo draugai buvo apstulbinti; jie nenorėjo pa- 
tikėti savo akimis. 


— Tai bumerangas! — tarė Airtonas. 


— Bumerangas! — sušuko Paganelis. - Australijos bumerangas! 

Ir kaip vaikas nubėgo pakelti nuostabiojo įnagio, norėda- 
mas „pažiūrėti, kas yra jo viduje“. 

Iš tikrųjų galėjai pamanyti, kad koks nors vidinis mecha- 
nizmas — staiga išsitiesusi spyruoklė — pakeičia jo kryptį. Tačiau 
nieko panašaus nebuvo. 

Bumerangas — paprasčiausia lenkta kieto medžio lazda, tris- 
dešimties-keturiasdešimties colių ilgio. Per vidurį jis maždaug 
trijų colių storumo, galai smailūs. Išlenktas iš vieno šono per 
pusę colio, turi dvi labai aštrias briaunas iškiliajame šone. Pa- 
prasta, bet nesuprantama. 

— Štai tas garsusis bumerangas! — tarė Paganelis, įdėmiai ap- 
žiūrėjęs keistąjį įnagį. - Medžio gabalas, ir daugiau nieko. Bet 
kodėl jis, lėkdamas pažemiu, tam tikrą akimirką pakyla į orą ir 
paskum sugrįžta pas sviedėją? Mokslininkai ir keliautojai nie- 
kaip negalėjo šito išaiškinti. 

— Ar ne panašiai lankas, tam tikru būdu paleistas, grįžta į 
savo išeities tašką? — paklausė Džonas Menglas. 

— Arba gal greičiau kaip biliardo kamuolys, kuris atšoka, 
suduotas į atitinkamą tašką? — pridūrė Glenarvanas. 

— Jokiu būdu ne, — atsakė Paganelis. - Abiem atvejais yra 
atspirties taškas, kuris nulemia grįžtamąjį judesį: lankui — žemė, 
biliardo kamuoliui — gelumbė. Bet čia nėra jokio atspirties taško, 
įnagis nepaliečia žemės ir vis dėlto pakyla į tam tikrą aukštį! 

— Tad kaipgi jūs, pone Paganeli, aiškinate šį reiškinį? — pa- 
klausė ledi Elena. 

— Aš nė nesistengiu jo aiškinti, tik dar sykį konstatuoju 
faktą. Maryt, viskas priklauso nuo ypatingos bumerango kons- 
trukcijos ir metimo būdo. O metimo būdas dar tebėra australų 


paslaptis! 


— Šiaip ar taip, išradingos... beždžionės, — tarė ledi Elena, 
žvilgtelėjusi į majorą, kuris nepatikliai papurtė galvą. 

Tačiau laikas bėgo, ir Glenarvanas ėmė manyti, kad nėra ko 
ilgiau gaišti, reikia važiuoti toliau į rytus. Jau buvo beketinąs 
prašyti keleives sėsti į vežimą, bet porekomis atbėgo vienas lau- 
kinis ir, labai susijaudinęs, kažką suriko. 

— A, jie pastebėjo kazuarus! — tarė Airtonas. 

— Vadinasi, bus medžioklė? — paklausė Glenarvanas. 

— Reikia pažiūrėti! - sušuko Paganelis. - Turėtų būti įdo- 
mu. Gal vėl paleis į darbą bumerangą. 

— Kokia jūsų nuomonė, Airtonai? 

— Tai ilgai neužtruks, sere, - atsakė Airtonas. 

Laukiniai negaišo nė akimirkos. Nudobti kazuarą — jiems 
didelė laimė. Giminė turės kelioms dienoms maisto. Todėl me- 
džiotojai dėl tokio laimikio neriasi iš kailio. Bet kaip jie be šunų 
ir be šautuvų pavys ir užmuš tokį vikrų paukštį? Tai labiausiai 
ir domino Paganelį. 

Emu, arba kazuaras, laukinių vadinamas moureuku, vis re- 
čiau beužtinkamas Australijos lygumose. Šis didžiulis paukštis 
yra pustrečios pėdos aukščio, jo mėsa balta kaip kalakutiena. 
Ant galvos jis turi kaulinę plokštelę, jo akys durpinės spalvos, 
snapas juodas, kumpas; kojos tripirštės su stipriais nagais; skrai- 
dyti dėl savo neišlavėjusių sparnų jis negali; jo plunksnos, grei- 
čiau pasakytum, kailis, tamsesnės ant kaklo ir ant krūtinės; jis 
neskraido, tačiau gerai bėga, lenktynėse pralenktų net eikliausią 
arklį. Jį galima sugauti tik gudrumu, ir ne bet kokiu gudrumu! 

Štai dėl ko, laukiniui surikus, apie dešimt australų išsisklai- 
dė grandine lyg šaulių būrys nuostabioje lygumoje, kuri mėč- 
lynuote mėlynavo vešlaus indigo žiedais. Mimozų pamiškėje 


keleiviai sustojo pažiūrėti. 

Laukiniams artinantis, pakilo šešetas emu, pabėgėjo mylią 
ir vėl sutūpė. Giminės medžiotojas, susekęs jų vietą, davė drau- 
gams ženklą sustoti. Tie sugulė ant žemės, o jis, išsitraukęs iš 
savo tinklo dvi labai įgudusios rankos susiūtas kazuaro odas, 
tučtuojau jomis apsivilko. Dešinę ranką iškėlęs viršum galvos, 
jis linkčiodamas ėmė pamėgdžioti maisto ieškantį emu. 

Taip medžiotojas artinosi prie būrelio kazuarų. Jis čia su- 
stodavo, dėdamasis lesąs grūdus, čia imdavo kapstyti žemę, kel- 
damas aplink save dulkių debesį. Visa tai buvo puiki išmonė. 
Niekas nebūtų tiksliau pamėgdžiojęs emu judesių. Medžiotojas 
dusliai rėkavo, ir paukštis pats turėjo leistis sugaunamas. Taip ir 
buvo. Netrukus laukinis atsidūrė ramaus būrelio viduryje. Tada 
jis staiga išsitraukė vėzdą, ir iš šešeto emu penki krito negyvi 
šalia vienas kito. 

Medžiotojui pasisekė; medžioklė buvo baigta. 

Keleiviai atsisveikino su čiabuviais. 

Tie per daug neapgailestavo. Matyt, po sėkmingos kazuarų 
medžioklės pamiršo, kas juos išbadėjusius papenėjo. Jie netgi 
neparodė paprasčiausio — pasotinto žvėries ar laukinio — dėkin- 
gumo. 

Tačiau, šiaip ar taip, kai kuriais atžvilgiais nebuvo galima 
nesigėrėti jų sumanumu ir miklumu. 

— Dabar, brangusis Maknabsai, — tarė ledi Elena, — mielai 
pripažinsite, kad australai - ne beždžionės! 

— Ar vien dėl to, kad taip sugeba pamėgdžioti paukštį? — at- 
šovė majoras. — Bet tai tik paremia mano tvirtinimą! 

— Juokai — ne atsakymas, — tarė ledi Elena. — Aš noriu, ma- 
jore, kad atsisakytumėt savo nuomonės. 

— Tebūnie taip, pussesere, arba ne, australai — ne beždžio- 


nės; greičiau beždžionės — australai. 


— Kaip tai? 

— Prisiminkite, ką sako negrai apie įdomią orangutanų veislę. 

— Ką gi? — paklausė ledi Elena. 

— Jie sako, — tarė majoras, — kad beždžionės — tokie pat juo- 
dukai kaip jie, tik gudresni. „Jie nieko nekalba, kad nereikėtų 
dirbti“, — pasakė vienas pavydus negras, matydamas šeiminin- 
ką, maitinantį prijaukintą dykaduonį orangutaną. 


Septynioliktas skyrius 
GALVIJŲ AUGINTOJAI MILIJONIERIAI 


Po ramiai praleistos nakties 146*15' geografinės ilgumos 
keleiviai sausio 6-ąją, septintą ryto, vėl leidosi kelionėn per pla- 
čią apygardą. Visą laiką jie žygiavo rytų link, ir vilkstinės pėdsa- 
kai bėgo per lygumą tiesia linija. Jai dukart perkirtus skvoterių 
takus iš pietų į šiaurę, pėdsakai būtų buvę nebeatsekami, jei 
Glenarvano arklio pasagos dulkėtame kelyje nebūtų palikusios 
Blek Pointo žymės — dviejų dobilo lapų. 

Šen bei ten lyguma rangėsi vingrūs, buksmedžių supami 
krykai, kurie vasarą dažniausiai išdžiūsta. 

Jie tekėjo iš neaukštų Bufalo kalnų, kurių vaizdingi kontū- 
rai bangavo akiraty. 

Buvo nutarta dar tą patį vakarą pasiekti tuos kalnus ir ten 
sustoti. Airtonas vis ragino savo jaučius, kurie, per dieną nuė- 
ję trisdešimt penkias mylias, buvo gerokai nuilsę. Po dideliais 
medžiais tuoj buvo pastatyta palapinė; keleiviai skubėjo vaka- 
rieniauti, nes jau artinosi naktis. Tačiau po šitokio Žygio visi 
galvojo ne tiek apie valgį, kiek apie miegą. 

Paganeliui reikėjo budėti pirmą pamainą: pasikabinęs per 


petį karabiną, jis saugojo stovyklą, žingsniuodamas ten ir atgal, 
kad miegas neimtų. 

Nors mėnulio nesimatė, bet žvaigždėta pietų naktis buvo 
šviesoka. Mokslininkas susižavėjęs skaitė tą didžiulę visatos 
knygą, visada atskleistą ir tokią įdomią tiems, kurie ją supran- 
ta. Gilią įmigusios gamtos tylą trikdė tik arklių pančių žvan- 
gėjimas. 

Paganelis įsitraukė į astronominius svarstymus, labiau susi- 
domėjęs dangumi negu žeme, tik staiga kažkoks tolimas garsas 
pažadino jį iš svajonių. 

Jis įdėmiai įsiklausė ir labai nustebo pažinęs pianino garsus. 
Keli akordai vienas po kito virpėdami pasiekė jo ausis. Jis ne- 
galėjo apsirikti. 

— Pianinas dykumoje! - sumurmėjo pats sau Paganelis. — 
Niekados nebūčiau patikėjęs! 

Iš tiesų tai buvo taip neįtikėtina, jog Paganelis buvo linkęs 
manyti, kad koks nors keistas Australijos paukštis imituoja Ple- 
jelio ar Eraro* instrumento garsus, kaip kiti paukščiai imituoja 
laikrodžio tiksėjimą arba tekėlo džeržgėjimą. 

Bet tą akimirką ore nuskambėjo tyras, virpąs balsas. Prie pi- 
anisto prisidėjo dainininkas. Paganelis klausėsi, pats nenorėda- 
mas tuo tikėti. Tačiau netrukus pažino puikiąją „Don Žuano“ 
ariją // mio tesoro tanto. 

„Po šimts pypkių! —- pamanė geografas. — Kad ir kokie keisti 
būtų Australijos paukščiai, kad ir kokios čia muzikalios papū- 
gos, vis tiek jos negali giedoti Mocarto!“ 

Jis iki galo išklausė šį nuostabų, genialaus įkvėpimo kūrinį. 
Sunku išreikšti įspūdį, kurį padarė kerinti melodija, skamban- 


* Plejelis ir Eraras — garsūs pianinų fabrikantai Prancūzijoje. (Vert. past.) 


ti giedrą naktį. Paganelis dar ilgai stovėjo lyg užburtas. Paskui 
balsas nutilo, ir vėl viskas buvo kaip buvę. 

Kai Vilsonas atėjo pakeisti Paganelio, rado jį didžiai susi- 
mąsčiusį. Paganelis nieko neprasitarė jūrininkui. Nusprendęs 
rytoj pranešti Glenarvanui apie keistą muziką, nuėjo į palapinę 
prigulti. 

Rytą būrelį pažadino netikėtas šunų lojimas. Glenarvanas 
tučtuojau pašoko. Du puikūs ilgakojai pointeriai, pasigėrėtini 
anglų veislės skalikai, bėgiojo pamiškėje. Keleiviams artinantis, 
jie, dar smarkiau lodami, nurūko į mišką. 

— Vadinasi, šioje dykynėje yra stotis, — tarė Glenarvanas, — 
kur gyvena medžiotojai, nes štai medžiokliniai šunys! 

Paganelis jau buvo beišsižiojąs papasakoti praėjusios nakties 
įspūdžius, bet pasirodė du jauni vyrai ant puikių, grynakraujų 
hunterių. 

Juodu vilkėjo dailiais medžioklės drabužiais; pastebėję kla- 
joklių stovyklą sustojo. Rodės, jie klausė save, ko reikia čia 
tiems ginkluotiems žmonėms, bet, pamatę lipančias iš vežimo 
keleives, tuojau nušoko nuo arklių ir, nusiėmę kepures, pasuko 
jų link. 

Glenarvanas žengė jiems priešais ir kaip atvykėlis pirmas 
prisistatė, kas esąs. Jaunuoliai nusilenkė, o vyresnysis tarė: 

— Gal teiktumėtės jūs, sere, su savo kelionės draugais pailsė- 
ti mūsų pastogėje? 

— Su kuo turiu garbę kalbėti? — paklausė Glenarvanas. 

— Su Maiklu ir Sendžiu Patersonais, Hotemo stotis savi- 
ninkais. Jūs jau esate kolonijos žemėse, ir iki mūsų namų bus 
ne daugiau kaip ketvirtis mylios. 


— Jūs taip maloniai prašote, bet nenorėčiau jūsų varginti... 

— Sere, — įsiterpė Maiklas Patersonas, — jūs labai pradžiu- 
gintumėt vargšus tremtinius, jei sutiktumėt juos aplankyti šioje 
dykumoje. 

Glenarvanas, priimdamas kvietimą, nusilenkė. 

— Pone, — tarė tada Paganelis, kreipdamasis į Maiklą Pater- 
soną, — gal nepasirodysiu nekuklus, jei paklausiu, ar jūs daina- 
vote dieviškąją Mocarto ariją? 

— Taip, aš, — atsakė džentelmenas, - o Sendis akompanavo. 

— Tad teikitės priimti nuoširdžius prancūzo, aistringo Mo- 
carto mėgėjo, komplimentus. 

Paganelis ištiesė ranką jaunajam džentelmenui, kurią tas 
labai nuoširdžiai paspaudė. Paskui Maiklas Patersonas parodė 
dešinėje kelią. Arklius pavedė Airtonui ir jūrininkams. Šneku- 
čiuodamiesi ir gėrėdamiesi apylinkėmis, keleiviai drauge su jau- 
nuoliais pėsti patraukė į Hotemo stotį. 

Tai buvo iš tiesų puiki kolonija, prižiūrima kaip anglų par- 
kai. Kiek akis užmato, traukėsi prerija, aptverta pilka tvora. Ten 
ganėsi tūkstančiai jaučių ir milijonai avių. Daugybė piemenų, 
o dar daugiau šunų saugojo šią triukšmingą armiją. Be avių 
mekenimo ir jaučių maurojimo, buvo girdėti dogų lojimas ir 
šaižus botagų pliaukšėjimas. 

Rytuose akiratį užstojo akacijų ir gumamedžių miškas, už ku- 
rio stūksojo didinga septynių su puse tūkstančio pėdų aukščio 
Hotemo kalno viršūnė. Į visas puses bėgo ilgos visžalių medžių 
alėjos. Šen bei ten kerojo tankūs dešimties pėdų aukščio krū- 
mokšniai, panašūs į žemaūges palmes, tik ilgais ir siaurais lapais. 
Mėtinių laurų baltos žiedų kekės skleidė ore švelniausius kvapus. 

Šalia šių žavingų vietos medžių gražiai atrodė iš Europos 
atvežtieji augalai. Čia augo persikai, kriaušės, obelys, figos ir 


apelsinmedžiai, net ąžuolai, kuriuos keleiviai pasveikino „valio! 

Lyrauodegis 


šauksmais; gal ne tiek stebėjosi savo tėvynės medžių paunksme, 
kiek skraidančiais tarp šakų atlasiniais paukščiais ir volungėmis, 
pasipuošusiomis auksu ir aksomu. 

Čia jie pirmą kartą išvydo menuru, lyrauodegį paukštį. Jo 
uodega panaši į dailųjį Orfėjo instrumentą. Jis bėginėjo tarp 
paparčio krūmų, uodega kliudydamas šakas, ir buvo keista, kad 
negirdi skambiųjų akordų, įkvėpusių Amfioną pastatyti Tėbų 
sienas. Paganelis užsigeidė ja paskambinti. 

Lordas Glenarvanas ne tik gėrėjosi pasakiškais šios nelauktai 
Australijos dykumoje aptiktos oazės stebuklais, bet ir klausėsi 
jaunuolių pasakojimo. Anglijoje, civilizuotame krašte, atvykėlis 
pirmiausia pasisako šeimininkui, iš kur jis ir kur keliauja. Bet 
čia Maiklas ir Sendis Patersonai iš taktiškumo laikė savo pareiga 
smulkiai papasakoti apie save pakviestiems paviešėti keleiviams. 
Taigi juodu papasakojo savo istoriją. 

Juodu buvo iš tų jaunų anglų, tvirtai įsitikinusių, kad turtas 
neatleidžia nuo darbo. Maiklas ir Sendis Patersonai buvo vieno 
Londono bankininko sūnūs. Kai jiems sukako dvidešimt metų, 
tėvas tarė: „Štai jums, vaikai, milijonai. Vykite į kokią nors toli- 
mą koloniją, įsikurkite ten ir dirbdami pažinkite gyvenimą. Jei 
jums seksis, tuo geriau! Jei nesugebėsite verstis, ką gi padarysi. 
Nesigailėsim tų milijonų, kad tik taptumėt žmonėmis“. Jau- 
nuoliai paklausė tėvo. Pasirinko Australiją, Viktorijos koloniją. 
Ten ir paleido į apyvartą tėvų pinigus ir nesigailėjo. Po trejų 
metų juodu gražiai prasikūrė. 

Viktorijos, Naujojo Pietų Velso ir Pietų Australijos provin- 
cijose yra daugiau kaip trys tūkstančiai stočių, kuriose skvo- 
teriai verčiasi gyvulininkyste, o setleriai - žemdirbyste. Prieš 
juodviem atvykstant į šį kraštą, stipriausia buvo misterio Dže- 
misono kolonija. Ji traukėsi šimtą kilometrų; iš jų dvidešimt 
penki kilometrai Paru — Darlingo intako — paupiu. 

Dabar Hotemo stotis buvo ją pralenkusi tiek plotu, tiek 
ūkininkavimu. Jaunuoliai buvo ir skvoteriai, ir setleriai. Itin 
sumaniai ir — svarbiausia — energingai juodu tvarkėsi savo di- 
džiuliame ūkyje. 

Stotis buvo toli nuo didžiųjų miestų, mažai lankomoje 
Mario apygardos vietovėje, tarp 146748" ir 147“, tai yra užė- 
mė penkių Ijė plotą tarp Bufalo ir Hotemo kalnų. Dviejuose 
šio nemažo kvadrato kampuose — kairėje stūksojo Aberdyno 
viršūnė, dešinėje - Hai Barvenas. Netrūko čia gražių vingiuo- 
tų upių — šiaurėje į Marį įtekančios Ouveno upės didesnių ir 
mažesnių intakų. Todėl čia buvo vienodai geros sąlygos ir gy- 
vulininkystei, ir žemdirbystei. Dešimt tūkstančių akrų puikiai 
dirbamos žemės plote gerai augo tiek vietinės, tiek atvežtinės 
kultūros; milijoninės kaimenės ganėsi vešliose ganyklose. Užtat 
Hotemo stoties produktai buvo aukštai vertinami Kaslmeino ir 
Melburno prekyvietėse. 

Maiklas ir Sendis Patersonai baigė savo pasakojimą. Kazua- 
rinų alėjos gale keleiviai pamatė sodybą. 

Žavingas pusiau mūrinis, pusiau medinis namas slėpėsi tarp 
tankių emerotitų. Jį supo kiniškais žibintais nukabinėta veran- 
da, primenanti senovės romėnų galerijas. Langus nuo saulės 
dengė margaspalvės markizės, kurios iš tolo atrodė lyg gėlės. 

Sunku įsivaizduoti žaismingesnę, malonesnę ir ištaiginges- 
nę buveinę. Vejose ir tarp medžių stovėjo bronzinės kolonos, 
papuoštos dailiais žibintais. Naktį visas parkas nušvisdavo balta 
dujų šviesa, kurią gamino nedidelis dujotiekis tankumyne. 

Tačiau čia nebuvo matyti ūkio trobesių — arklidžių, pašiū- 
rių, — kurie būtini kaimo buityje. Visi tie pastatai — tikras kai- 
melis su daugiau kaip dvidešimčia trobų — buvo už ketvirčio 


mylios, nedideliame slėnyje. Elektrinio telegrafo laidais buvo 


palaikomas nuolatinis ryšys tarp kaimelio ir šeimininkų sody- 
bos. Ji atrodė pasislėpusi nuo triukšmo egzotinėje girioje. 

Kazuarinų alėja keleiviai priėjo nepaprastai dailų geležinį 
tiltelį, nutiestą per čiurlenantį upelį į šeimininkų parką. Juos 
pasitiko orus ūkvedys; atsidarė durys, ir svečiai įžengė į praban- 
gius Hotemo stoties kambarius. 

Prieš keleivių akis atsivėrė visa skoningo ir madingo gyveni- 
mo prabanga. Iš dekoratyviniais jojimo ir medžioklės trofėjais 
papuošto prieškambario buvo durys į erdvų saloną su penkiais 
langais. Ten buvo matyti pianinas, užverstas senomis ir naujo- 
mis gaidomis, kilnojami molbertai su paveikslų eskizais, kon- 
solės su marmurinėmis statulomis, keletas flamandų meistrų 
paveikslų ant sienos, brangūs minkšti kilimai, gobelenai, vaiz- 
duoją linksmas mitologines scenas, senovinis sietynas palubėje; 
brangūs fajanso dirbiniai, daugybė dailių, nuostabių mažmožių 
rodė, kad čia nusimanoma apie meną ir prabangą. Visa, kas 
gražu, kas gali papuošti savanorio tremtinio nykią buitį ir pa- 
daryti panašią į europietišką gyvenimą, buvo šiame pasakiška- 
me salone. Tareisi patekęs į kokio nors Prancūzijos ar Anglijos 
kunigaikščio rūmus. 

Visi penki langai buvo uždengti permatomais audeklais, 
pro kuriuos skverbėsi švelni verandos prieblanda. Ledi Elena, 
priėjusi prie lango, buvo sužavėta. Iš tos pusės iki pat kalnų pa- 
pėdžių rytuose traukėsi plati lyguma. Prerija, miškai, vėl prerija 
ir miškai, kur ne kur didžiuliai trakai, grakščių, apvalių kalvų 
derinys; banguotas žemės paviršius atrodė taip žavingai, kad 
jokia plunksna to nepavaizduosi. Joks žemės kampelis negalėjo 
su juo lygintis, net garsusis Rojaus slėnys Telemarke, Norve- 
gijoje. Didinga panorama, išryškinta šviesos ir šešėlių žaismo, 


kas valandą mainėsi pagal saulės įgeidžius. Nieko gražesnio ne- 

palėjai sugalvoti, ir šis kerintis reginys buvo didžiausias pasigė- 
rėjimas akims. 

Tuo tarpu Sendis Patersonas liepė stoties ekonomui pa- 
ruošti pusryčius, ir po penkiolikos minučių keleiviai jau sėdėjo 
prie prabangiai padengto stalo. Trūko žodžių valgiams ir vynui 
pagirti; bet dar maloniau negu visi tie prašmatnūs patiekalai 
nuteikė keleivius jaunųjų skvoterių nuoširdumas: jie taip džiau- 
pėsi galėdami parodyti svečiams visą vaišingumą. 

Beje, šeimininkai greit sužinojo ekspedicijos tikslą ir gyvai 
susidomėjo Glenarvano ieškojimais. Jie įžiebė šviesią viltį ir ka- 
pitono vaikų širdyse. 

— Haris Grantas, — tarė Maiklas Patersonas, — tikriausiai pa- 
teko į čiabuvių nelaisvę, antraip būtų pasirodęs kokioje nors pa- 
krantės gyvenvietėje. Jis puikiai žinojo vietą, kur atsidūrė, — tai 
liudija dokumentas, — ir jei nepasiekė jokios anglų kolonijos, 
vadinasi, jį krante sučiupo laukiniai. 

— Lygiai taip atsitiko buvusiam jo laivo viršilai Airtonui, — 
įsiterpė Džonas Menglas. 

— O jūs, ponai, nieko nesate girdėję apie „Britanijos“ katas- 
trofą? — paklausė ledi Elena. 

— Ne, - atsakė Maiklas. 

— Kažin kaip, jūsų nuomone, elgiamasi su belaisviu kapito- 
nu Grantu? 

— Australai nėra žiaurūs, ponia, — atsakė jaunasis skvoteris, — 
ir mis Grant dėl to gali būti rami. Yra žinoma daugybė atsitiki- 
mų, liudijančių apie švelnų šių žmonių būdą, o keletas curopic- 
čių net ilgai gyveno tarp jų ir nesiskundė žiauriu elgesiu. 

— Tą patį tvirtino ir Kingas, vienintelis išlikęs gyvas iš Berko 
ekspedicijos, — tarė Paganelis. 


— Ne vien šis drąsus tyrinėtojas, — pasakojo toliau Sendis 


m. S 


Patersonas, — bet ir anglų kareivis Baklis, kuris 1803 metais de- 
zertyravo iš Port Filipo ir trisdešimt trejus metus išgyveno tarp 
laukinių. 

— O štai neseniai, —- pridūrė Maiklas Patersonas, — paskuti- 
niame Ausivalazian numeryje pasakojama apie kažkokį Morilį, 
kuris, išbuvęs nelaisvėje šešiolika metų, sugrįžo į tėvynę. Kapi- 
tono Granto istorija panaši į Morilio, kurį 1846 metais, sudu- 
žus „Perujietei“, laukiniai tuojau pačiupo į nelaisvę ir nusitem- 
pė į krašto gilumą. Todėl manau, kad neturite prarasti vilties. 

Šie jaunojo skvoterio žodžiai nepaprastai pradžiugino ke- 
leivius. Jie sutapo su ankstesniais Paganelio ir Airtono tvirti- 
nimais. 

Paskui, kai moterys pakilo nuo stalo, vyrai ėmė kalbėtis apie 
katorgininkus. Skvoteriai žinojo apie Kemden Bridžo katastrofą, 
bet pabėgėlių gaujos pasirodymas jų nė kiek negąsdino. Vargu 
ar piktadariai išdrįstų pulti stotį, kur buvo daugiau kaip šimtas 
žmonių. Be to, reikia manyti, kad jie neatsitrenks čia, į Mario 
dykvietes, kur jiems nėra ko veikti, nei trauks į Naująjį Velsą, 
kur keliai labai saugojami. Tokia buvo ir Airtono nuomonė. 

Glenarvanas negalėjo atsispirti nuoširdžių šeimininkų pra- 
šymams pasilikti visai dienai Hotemo stotyje. Tos dvylika su- 
gaištų valandų bus dvylika poilsio valandų ne tik žmonėms, bet 
taip pat arkliams ir jaučiams, kurie ištaigingose stoties arklidėse 
gaus gerai paėsti. 

Glenarvanui sutikus, jaunieji šeimininkai pasiūlė svečiams 
dienos programą, kuri su entuziazmu buvo priimta. 

Apie vidurdienį septyni stiprūs hunteriai jau neramiai trypė 
prie vartų. Moterų laukė ketvertu pakinkytas elegantiškas bri- 
kas. Raiteliai, apsiginklavę puikiais naujausios sistemos medžio- 


kliniais šautuvais, sėdo ant arklių ir jojo šalia. Pirma jų šuoliavo 

šunininkai su būriu pointerių, kurie linksmai lojo tarp krūmų. 

Ištisas keturias valandas kavalkada jodinėjo alėjomis ir takais 
po parką, didumo sulig kokia nors Vokietijos kunigaikštyste. 
Gyventojų gal ir mažokai pasitaikydavo, bet buvo gausybė avių. 
Visa armija varovų nebūtų įstengusi suvaryti žvėrių ir paukš- 
čių, tiek jų čia veisėsi. Todėl šūvių papliūpos netilo, keldamos 
baimę ramiems miškų ir lygumų keturkojams. Robertas, jojąs 
šalia majoro, darė stebuklus. Drąsus berniukas, nepaisydamas 
sesers perspėjimų, visą laiką stengėsi būti priešakyje ir pirmas 
iššauti. Bet Džonas Menglas prižadėjo Merei jį saugoti, ir toji 
nusiramino. 

Per šį varymą buvo nušauta keletas ypatingų šio krašto gy- 
vulių, kuriuos iki šiol Paganelis tik iš vardo žinojo, - vambatų 
ir bandikutų. 

Vambatas — žolėdis avies dydžio gyvulys, - kaip ir barsukas 
kasa olas; jo mėsa labai gardi. 

Bandikutas — pusantros pėdos ilgio ir gana bjaurus sterbli- 
nis, kuris savo gudrumu pralenktų Europos lapę ir pamokytų 
ją, kaip plėšikauti vištidėje. Jį nušovė Paganelis, ir iš medžioto- 
jiškos savimeilės įrodinėjo, kad tai — puikus gyvuliukas. 

Robertas, be kitų stambių laimikių, labai vikriai nušovė da- 
ziurą, mažųjų lapių veislės gyvuliuką, kurio juodas su baltais 
taškais kailiukas brangesnis už kiaunės, ir oposumų porelę, pa- 
sislėpusią tankiuose didžiulio medžio lapuose. 

Bet užvis įdomiausia buvo kengūrų medžioklė. Apie ketvir- 
tą valandą šunys išbaidė tų keistų sterblinių žvėrelių būrį. Vai- 
kai greitai sušoko į motinų sterbles, ir visas būrys vorele spruko 
tolyn nuo medžiotojų. Nieko nėra nuostabesnio, kaip milžiniš- 
kais šuoliais liuoksinti kengūra: jos užpakalinės kojos dukart 


ilgesnės už priešakinės ir primena spyruokles. 

Būrį vedė didelis, penkių pėdų aukščio senis patinas. 

Medžiotojai jas uoliai vijosi ketvertą ar penketą mylių. Ken- 
gūros nepavargo, o šunys, visai pagrįstai bijodami stiprių jų le- 
tenų su aštriais nagais, nė nemanė artintis. Bet pagaliau pailsu- 
sios kengūros sustojo, senis patinas atsirėmė į medžio kamieną, 
pasiruošęs gintis. Vienas pointeris įsibėgėjęs kūlvirsčia nusirito 
prie jo. Akimirksniu nelaimingas šuo išlėkė aukštyn ir krito ant 
žemės perskrostu pilvu. 

Iš tiesų visa šunų ruja nebūtų susidorojusi su galingaisiais 
sterbliniais. Medžiotojams reikėjo imtis šautuvų, nes tiktai kul- 
kos gali iškloti keturkojus milžinus. 

Tą akimirką Robertas per savo neatsargumą vos nepalydėjo 
galvos. Norėdamas geriau nusitaikyti, jis per daug prisiartino 
prie kengūros, kuri šoko ant jo. Robertas parpuolė, pasigirdo 
riksmas. Merė Grant, sėdinti brike, mirtinai persigando ir, ne- 
tekusi žado, nieko nebematydama, tiesė rankas į brolį. Nė vie- 
nas iš medžiotojų nedrįso šauti bijodamas pataikyti į vaiką. 

Džonas Menglas atsilenkė medžioklinį peilį, staigiai šoko 
ant kengūros ir, nepaisydamas pavojaus būti sudraskytas, smo- 
gė jai į pat širdį. Kengūra krito negyva, o Robertas atsistojo 
sveikas nesužeistas. Vienu mirksniu jis jau buvo sesers glėby. 

— Dėkui, misteri Džonai, dėkui! — tarė Merė Grant, tiesda- 
ma jaunajam kapitonui ranką. 

— Aš buvau pažadėjęs jį saugoti, — atsakė Džonas Menglas, 
spausdamas drebančią merginos ranką. 

Tuo įvykiu ir baigėsi medžioklė. Sterblinių būrys iškriko žu- 
vus vadui, kurį varovai nugabeno į sodybą. 

Buvo šešta valanda vakaro. Medžiotojų laukė puiki vakarie- 
nė. Be kitų patiekalų, australiškai pagamintas sultinys iš kengū- 


ros uodegos visiems be galo patiko. 


= 450 


Grinius 2 


Kengūrų medžioklė 


Po ledų ir šerbeto svečiai perėjo į saloną. Vakaras buvo paskir- 
tas muzikai. Ledi Elena, puiki pianistė, pasisiūlė akompanuoti 
jauniesiems skvoteriams. Maiklas ir Sendis meniškai padainavo 
ištraukas iš naujausių Guno, Viktoro Masė, Felisjeno Davido ir 
net nesuprastojo genijaus, Ričardo Vagnerio, veikalų. 

Vienuoliktą valandą į stalą buvo paduota arbata, kurią tik 
anglai moka taip tobulai išvirti. O Paganeliui, pareiškusiam 
norą paragauti australiškos arbatos, tarnas atnešė juodo kaip 
rašalas gėrimo — pusę svaro arbatžolių, keturias valandas virintų 
litre vandens. Paganelis, nors ir raukydamasis, pasakė, kad gė- 
rimas — puikus. 

Dvyliktą valandą šeimininkai palydėjo svečius į vėsius ištai- 
gingus kambarius, kur jie maloniai pailsėjo. 

Rytą, auštant, jie atsisveikino su jaunaisiais skvoteriais. Vie- 
ni kitiems širdingai dėkojo žadėdami būtinai vėl susitikti Eu- 
ropoje, Malkolmo pilyje. Vežimas pajudėjo, pasuko iš Hotemo 
kalno papėdės, ir netrukus sodyba lyg akimirkos regėjimas din- 
go keleiviams iš akių. Tačiau dar penketą mylių arklių kanopos 
bildėjo stoties laukais. Tik devintą valandą būrelis pravažiavo 
paskutinę užtvarą ir atsidūrė beveik dar neištirtoje Viktorijos 


provincijos dalyje. 


Aštuonioliktas skyrius 


AUSTRALIJOS ALPĖS 


Milžiniškas barjeras užstojo kelią į pietryčius. Australijos 
Alpės lyg kokios didžiulės tvirtovės įmantriai dantyta siena 
traukiasi pusantro tūkstančio mylių ir ramsto debesis keturių 


tūkstančių pėdų aukštyje. 

Saulės spinduliai pro garų pritvinkusius debesis pasiekia 
žemę jau ne tokie kaitrūs, todėl temperatūra buvo pakeliama. 
Tačiau keliauti, kai žemės paviršius darėsi vis nelygesnis, buvo 
sunku. Lygumoje vis dažniau ir dažniau pasitaikydavo kaubu- 
rių. Tai šen, tai ten pūpsojo jaunais gumamedžiais apaugusios 
kalvelės. Juo toliau į rytus, kalvos vis didėjo, jungėsi į pirmą 
Australijos Alpių grandinę. Kelias visą laiką ėjo įkalniui, — tai 
buvo matyti iš to, kad jaučiai įsiręžę traukė sunkų vežimą, net 
jungas braškėjo; jie garsiai šnopštė, o pakinklių raumenys, ro- 
dės, tuoj trūks. Ašys cypė, vežimas vis kur nors netikėtai trink- 
telėdavo, o Airtonas, kad ir labai įgudęs, negalėjo to išvengti. 
Ber keleivės linksmai pakėlė kelionės nepatogumus. 

Džonas Menglas su dviem jūrininkais jojo keli šimtai žings- 
nių pirma būrio, parinkdami patogesnes perėjas, tikriau sakant, 
farvaterius, nes visi tie kauburiai buvo nelyginant povandeninės 
uolos, tarp kurių vežimas rinkosi geriausią kelią. Taip atsargiai 
plaukia laivas audrotoje jūroje pro rifus. Žygiuoti buvo sunku, 
dažnai net pavojinga. Ne sykį Vilsonas kirviu turėjo skinti kelią 
per tankius krūmokšnius. Molėta drėgna žemė slydo iš po kojų. 
Reikėjo aplenkti tūkstančius neįveikiamų kliūčių: aukštus gra- 
nito luitus, gilius duburius, įtartinas lagūnas, o visa tai tik ilgi- 
no kelią. Todėl iki vakaro jie tenuėjo vos pusę geografinės ilgu- 
mos laipsnio. Nakvynės sustojo Alpių papėdėje, ant Kobongros 
kryko kranto, lygumėlėje, apaugusioje keturių pėdų aukščio 
krūmokšniais, kurių skaisčiai raudoni lapai džiugino akis. 

— Nemažai patirsime vargo, kol pereisime tuos kalnus, — tarė 
Glenarvanas, žiūrėdamas į vakaro prieblandoje nykstančius kal- 
nų siluetus. — Alpės! Vien pavadinimas verčia susimąstyti. 

— Pavadinimas dar nieko nesako, brangusis Glenarvanai, — 


atsiliepė Paganelis. - Nemanykite, kad jums teks pereiti visą 


= 43599 = 


Šveicariją. Australijoje yra Grampiano kalnai, Pirėnai, Alpės, 
Mėlynieji kalnai, kaip Europoje ir Amerikoje, tik miniatiūri- 
niai. Tai rodo arba geografų vaizduotės ribotumą, arba skurdų 
tikrinių vardų žodyną. 

— Vadinasi, Australijos Alpės?.. — paklausė ledi Elena. 

— Yra žaisliniai kalnai, — atsakė Paganelis. - Nė nepajusime, 
kaip juos pereisime. 

— Kalbėkit tik už save! — tarė majoras. — Tik išsiblaškęs žmo- 
gus gali nepastebėti einąs per kalnus. 

— Išsiblaškęs! — sušuko Paganelis. - Bergi aš jau nebesu išsi- 
blaškęs. Ponios gali už mane patvirtinti. Nuo to laiko, kai atsi- 
dūriau žemyne, argi sulaužiau savo pasižadėjimą? Ar kada nors 
buvau išsiblaškęs? Ar galite man prikišti kokį apsirikimą? 

— Jokio, pone Paganeli, - tarė Merė Grant. — Jūs dabar esate 
tobuliausias žmogus. 

— Net pernelyg tobulas! - juokdamasi pridūrė ledi Elena. — 
Jums taip tiko būti išsiblaškiusiam. 

— Iš tiesų? — paklausė Paganelis. — Jei neturėčiau jokių trū- 
kumų, būčiau toks kaip ir visi žmonės. Taigi tikiuosi, kad ne- 
trukus vėl apsižioplinsiu, ir jūs iš to skaniai pasijuoksite. Ma- 
tote, kai neapsirinku, man atrodo, kad neturiu pašaukimo būti 
geografu. 

Rytojaus dieną, sausio 9-ąją, priešingai atviraširdžio geogra- 
fo tikinimams, būrelis tik vargais negalais prasibrovė į Alpių 
perėją. Teko eiti akiplotu, leistis į siaurus ir gilius tarpeklius, 
nežinia kuo pasibaigiančius. 

Airtonas, kaip vadovas, be abejo, būtų ėmęs nerimauti, jei 
po valandos keleiviai, eidami kalnų taku, staiga nebūtų išvydę 


skurdžios smuklės. 

— Po šimts pypkių! — sušuko Paganelis. — Šios smuklės šei- 
mininkas, tūnodamas tokiame užkampy, vargu ar pralobs! Ir 
kam gi ji reikalinga? 

— Mums, — atsakė Glenarvanas. — Čia pasiklausime kelio. 
Užeikime. 

Ir jis, Airtono lydimas, įėjo į smuklę. Smuklės šeimininkas 
buvo storžievis, atstumiančio veido, aiškiai matyti, džino, bren- 
džio ir viskio, laikomų smuklėje, mėgėjas. Šiaip čia užsukdavo 
tik keliaują skvoteriai ar vienas kitas gyvulių varovas. 

Klausiamas jis atsakinėjo nenoromis. Bet iš jo atsakymų 
Airtonas vis dėlto susigaudė, pro kur keliauti. Glenarvanas „už 
vargą“ davė smuklininkui keletą monetų ir jau buvo beišeinąs 
iš smuklės, bet jo žvilgsnį patraukė prie sienos priklijuotas skel- 
bimas. 

Tai buvo kolonijų policijos pranešimas apie Perto katorgi- 
ninkų pabėgimą. Žadamas šimto svarų atlyginimas tam, kas 
sugaus Beną Džoisą. 

— Aišku, piktadario laukia kartuvės. 

— Bet pirma jį reikia sugauti! — atsakė Airtonas. — Šimtas 
svarų sterlingų! Graži sumelė! Tik jis jos nevertas. 

— O smuklininkas, nors ir išklijavo skelbimą, man nekelia 
pasitikėjimo, — pridūrė Glenarvanas. 

— Man taip pat, — atsakė Airtonas. 

Glenarvanas su Airtonu grįžo prie vežimo. Būrelis pasuko 
ta kryptim, kur baigiasi Laknovo kelias. Ten įstrižai kalnyno 
vingiavo siauras takelis. Prasidėjo kopimas į kalnus. 

Žygis buvo varginantis. Ne sykį keleivės ir jų palydovai gavo 
eiti pėsti. Čia reikėdavo pastūmėti pečiais sunkų vežimą, Čia jį 
stabdyti pavojingai nuolaidžiose vietose; čia, iškinkius jaučius 


staigiuose takelio posūkiuose, laikyti vežimą, kad neriedėtų at- 


gal; keletą sykių Airtonas prašė įkinkyti arklius, nors tie ir taip 
buvo nusivarę. 

Ar iš nuovargio, ar dėl kitos priežasties tą dieną nugaišo vie- 
nas arklys. Jis krito staiga, nors anksčiau nieko ypatingo nebu- 
vo pastebėta. Tai buvo Malredžio arklys; kai jūrininkas prišoko 
jo pakelti, arklys buvo nebegyvas. 

Airtonas priėjęs apžiūrėjo gulintį ant žemės arklį, bet, ma- 
tyt, nesuprato, kodėl jis taip staigiai nugaišo. 

— Gal trūko kokia gysla, — tarė Glenarvanas. 

— Tikriausiai, — atsakė Airtonas. 

— Imk mano arklį, Malredi, - pridūrė Glenarvanas, - aš lip- 
siu į vežimą pas žmoną. 

Malredis paklausė, ir būrelis, palikęs varnams arklio maitą, 
toliau kopė į kalnus. 

Australijos Alpių kalnynas tėra aštuonių mylių pločio. Va- 
dinasi, jei Airtono pasirinkta perėja tikrai veda į rytinį šlaitą, 
tai per keturiasdešimt aštuonias valandas, ne ilgiau, jie perkops 
tą aukštą barjerą. Paskui iki pat jūros kelias bus lygus, be jokių 
kliūčių. 

Sausio 10-ąją keleiviai pasiekė aukščiausią perėjos vietą — 
maždaug du tūkstančius pėdų aukščio. Nuo lygaus plokščiakal- 
nio buvo toli matyti į visas šalis. Šiaurėje ribuliavo ramus Omeo 
ežeras, — ten skraidą vandens paukščiai atrodė lyg taškeliai, - o 
už jo buvo plačios Mario lygumos. Pietuose traukėsi žaliuojan- 
čios Džipslando pievos, auksingieji dirvožemiai, aukštos girios, 
dar išsaugojusios pirmykštį grožį. Čia gamta tebebuvo savo tur- 
tų — upių ir didžiulių, kirvių nemačiusių, medžių — valdovė, ir 
skvoteriai, kurių iki šiol tik vienas kitas pasimaišydavo, nedrįso 
su ja kovoti. Australijos Alpės kaip ir dalija kraštą į dvi skirtin- 


gas dalis, ir viena tebėra laukinės išvaizdos. Saulė jau leidosi, ir 

jos spinduliai, perskrodę raudonus debesis, nuauksino visą Ma- 
rio apygardą. O Džipslandas, priešingai, užstotas kalnų, nyko 
prietemoje; atrodė, kad ten, anapus Alpių, jau naktis. 

Keleiviai, stovėdami prie dviejų skirtingų kraštų ribos, gyvai 
pajuto tą kontrastą, ir juos apėmė kažkoks susijaudinimas: per 
šią beveik nežinomą žemę jiems reikės keliauti iki pat Viktori- 
jos provincijos sienos. 

Jie pernakvojo ant plokščiakalnio, o rytojaus dieną ėmė leis- 
tis žemyn. Žygiavo gana greitai. Pusiaukelėje keleivius užklupo 
nepaprastai smarki kruša, ir jie buvo priversti ieškoti prieglobs- 
čio po uolomis. Iš juodų audros debesų krito ne kruopos, o 
geroki, kumščio dydžio, ledo gabalai. Kapojo taip smarkiai, lyg 
laidomi iš mėtyklės; kai keli ledo gabalai skaudžiai kaukštelėjo 
Paganeliui ir Robertui, tie pagaliau suprato, kad reikės slėptis. 
Vežimas daugely vietų buvo suaižytas, ir nenuostabu — ne kie- 
kvienas miesto stogas būtų atlaikęs tokią krušą. Visi medžiai 
buvo kaip susmaigstyti. Norom nenorom reikėjo luktelti, kol 
praeis ta smarki liūtis. Būrelis sugaišo apie valandą laiko, o pas- 
kui vėl ėmė leistis žemyn nuolaidžiomis uolomis, dar slidžiomis 
nuo ištirpusios krušos. 

Pavakare vežimas išklibusiomis drangomis, bet dar tvirtais 
mediniais tekiniais, smarkiai trinkčiodamas, riedėjo paskutiniais 
Alpių šlaitais pro aukštas retas pušis. Perėja išėjo į Džipslando 
lygumas. Alpių kalnynas buvo laimingai nugalėtas, ir keleiviai 
savo papratimu ėmė ruoštis nakvynei. 

Sausio 11-ąją, auštant, būrelis keliavo toliau su nemažėjan- 
čiu užsidegimu. Visi norėjo kuo skubiau pasiekti tikslą — Ra- 
mųjį vandenyną, tą vietą, kur sudužo „Britanija“. Tik ten, o 
ne šiose Džipslando dykvietėse galima tikėtis aptikti katastrofos 
pėdsakus. Todėl Airtonas įkalbinėjo Glenarvaną pasiųsti „Dun- 

kanui“ įsakymą atvykti prie rytinio kranto, kad savo žinioje tu- 
rėtų visas ieškojimo priemones. Anot jo, reikėtų pasinaudoti 
Laknovo-Melburno keliu. Paskiau bus sunku pasiųsti žygūną, 
nes tiesioginio susisiekimo su sostine daugiau nebus. 

Airtono patarimai, rodės, buvo protingi. Paganelis siūlė juos 
priimti. Jis irgi pritarė, kad jachta tokiomis aplinkybėmis labai 
praverstų, ir dar pridūrė, jog, praleidus Laknovo kelią, susisiek- 
ti su Melburnu bus nebeįmanoma. 

Glenarvanas dvejojo ir tikriausiai būtų išsiuntęs įsakymą, 
kurio taip primygtinai prašė Airtonas, jei majoras šito suma- 
nymo griežtai nebūtų sukritikavęs. Jis įrodė, kad Airtonas 
reikalingas ekspedicijai: geriausiai pažįsta pakrantę; jei kartais 
vilkstinė aptiktų Hario Granto pėdsakus, jis geriau negu kuris 
kitas sugebėtų jais sekti, be to, tik jis gali nurodyti „Britanijos“ 
žuvimo vietą. 

Todėl Maknabsas pareiškė pageidavimą nekeisti kelionės 
programos. Jį palaikė Džonas Menglas. Jaunasis kapitonas pri- 
dūrė, kad daug lengviau pasiųsti „Dunkanui“ įsakymą iš Tufol- 
do įlankos negu iš čia; dabar pasiuntiniui reikėtų joti apie porą 
šimtų mylių per laukinį kraštą. 

Juodu laimėjo. Buvo nutarta nieko nedaryti, iki būrelis at- 
vyks į Tufoldo įlanką. Majoras stebėjo Airtoną, kuris, rodės, 
buvo gerokai nusivylęs. Majoras tai įsidėjo į galvą, bet kitiems, 
kaip paprastai, nieko nesakė. 

Lygumos, plytinčios Australijos Alpių papėdėje, buvo lygu- 
tėlės, vos pastebimai nuolaidžios į rytų pusę. Mimozos, euka- 
liptai, įvairiausi gumamedžiai it didžiulės puokštės paįvairin- 
davo vienodą peizažą. Gastrolobium grandiflorum krūmokšniai 
su ryškiais žiedais buvo apkėtę žemę. Kelią dažnai perkirsdavo 
krykai, priaugę neaukštų nendrių ir orchidėjų. Juos pereidavo 

Keleiviai žygiavo keista paparčių giria. 


brastomis. Keleiviai pabaidydavo pulkus einių ir kazuarų. Už 
medžių šen bei ten šokinėjo kengūros lyg miklūs kartoniniai 
pajacai. Tačiau ekspedicijos medžiotojai nė negalvojo apie jų 
medžioklę, nes arkliai ir taip buvo nuvargę. 

Be to, buvo tvanki kaitra, atmosfera prisotinta elektros. Tai 
jautė ir žmonės, ir gyvuliai. Tylą trikdė tik Airtonas, kuris šūka- 
lodamas ragino pailsusius jaučius. 

Porą valandų, nuo dvyliktos iki antros, keleiviai žygiavo keista 
paparčių giria, kuri būtų sužavėjusi kiekvieną mažiau pavargusį 
žmogų. Šitie į medžius panašūs augalai buvo pačiame žydėjime 
ir siekė trisdešimt pėdų aukščio. Raiteliai prajodavo pro nusvi- 
rusias jų šakas nelenkdami galvų, kartais garsiai stuktelėdami 
pentinais į sumedėjusius stiebus. Po tais nejudančiais skėčiais 
buvo taip vėsu ir gera. Žakas Paganelis, visada linkęs džiūgauti, 
keletą kartų atsiduso su tokiu pasitenkinimu, jog pabaidė būrį 
papūgų ir kakadu, kurios sukėlė kurtinantį koncertą. 

Geografui tebešūkčiojant ir tebedžiūgaujant, draugai stai- 
ga pamatė, kaip jis susverdėjo ant arklio ir lyg maišas žnekte- 
lėjo ant žemės. Gal apalpo, gal — dar blogiau - jį ištiko saulės 
smūgis? 

Visi puolė prie jo. 

— Paganeli! Paganeli! Kas jums? — sušuko Glenarvanas. 

— Aš netekau arklio, brangusis, — atsakė Paganelis, traukda- 
mas kojas iš balno kilpų. 

— Ką, ir jūsų arklys? 

— Krito it žaibo trenktas, kaip ir Malredžio! 

Glenarvanas, Džonas Menglas, Vilsonas apžiūrėjo gyvulį. 
Paganelis neapsiriko. Jo arklys staiga nugaišo. 

— Keista! — tarė Džonas Menglas. 

— Iš tiesų labai keista, - burbtelėjo majoras. 

Šis įvykis suneramino Glenarvaną. Dykumoje arklio negau- 
si. O jei epidemija išpjautų ekspedicijos arklius, būtų be galo 
sunku toliau keliauti. 

Kaip tik pavakare būgštavimas, kad prasidėjo epidemija, 
rodės, pasitvirtino. Trečias arklys — šį sykį Vilsono — krito negy- 
vas, o dar blogiau, jog krito ir vienas jautis. Liko keturi arkliai 
ir trys jaučiai. 

Padėtis pasidarė rimta. Arklių netekę raiteliai iš bėdos gali 
žygiuoti pėsti. Daugelis skvoterių savo kojomis yra perėję šias 
negyvenamas vietoves. Bet kas bus keleivėms, jei teks atsisakyti 
vežimo? Ar jos turės jėgų nužygiuoti dar šimtą dvidešimt mylių 
iki Tufoldo įlankos? 

Džonas Menglas su Glenarvanu, labai sunerimę, apžiūrėjo 
išlikusius arklius. Gal iš anksto galima pažinti susirgusį? Tačiau 
jokio ligos simptomo, net nusilpimo, nebuvo pastebėta. Arkliai 
atrodė visiškai sveiki ir ne per daugiausia pavargę po sunkios 
kelionės. Glenarvanas pareiškė viltį, kad keistoji epidemija gal 
nebepareikalaus aukų. 

Taip galvojo ir Airtonas. Jis sakėsi ničnieko nesuprantąs, 
kodėl arkliai taip staigiai išgaišta. 

Būrelis žygiavo toliau. Pavargę pėstieji paeiliui lipdavo į ve- 
žimą pailsėti. Vakare, nužygiavus vos dešimt mylių, buvo duo- 
tas ženklas sustoti; visi laimingai praleido naktį stovykloje po 
išsikerojusiais papartmedžiais, kur šmėkščiojo didžiuliai šikšno- 
sparniai, teisingai pavadinti skraidančiomis lapėmis. 

Kita diena, sausio 12-oji, buvo sėkminga. Vakarykščiai nuo- 
tykiai nebepasikartojo. Ekspedicijos sveikatos būklė buvo pa- 
tenkinama. Arkliai ir jaučiai šauniai vykdė savo prievoles. Ledi 
I lenos salone dėl daugybės lankytojų buvo labai judru. Misteris 


()lbinetas uoliai nešiojo gaiviuosius gėrimus, kurie 30“ karštyje 

buvo itin pageidaujami. Statinaitė škotiško alaus jau buvo tuš- 
čia. Berklį ir K“ vyrai apšaukė garbingiausiu Anglijos piliečiu, 
garbingesniu net už Velingtoną*, nes tas nemokėjo daryti tokio 
skanaus alaus. Škotai — pagyrūnai. Žakas Paganelis daug gėrė, 
o dar daugiau kalbėjo de omni re scibili““. 

Taip gerai prasidėjusi diena, rodės, gerai ir baigsis. Jie buvo 
nužygiavę penkiolika mylių, sėkmingai perėję gana kalnuotą 
raudonžemį. Buvo galima tikėtis dar tą patį vakarą pasiekti 
svarbią Snovėjaus upę, kuri Viktorijos provincijos pietuo- 
se įteka į Ramųjį vandenyną. Netrukus vežimo ratai riedė- 
jo juosvų sąnašų dirvožemiu, pro vešlias žoles ir gastrolobium 
brūzgynus. Atėjo vakaras, ir rūkas ryškiai nubrėžė akiratyje 
Snovėjaus upės vagą. Įrempę jėgas, keleiviai dar nužygiavo 
keletą mylių. Kelio posūkyje, už nežymios aukštumos, išniro 
aukštų medžių miškas. Airtonas varė savo pailsusius jaučius 
tarp didžiulių tamsos gaubiamų kamienų ir jau buvo pasiekęs 
pamiškę, — iki upės liko vos pusė mylios, — tik staiga vežimas 
iki pat ašių sulindo į žemę. 

— Atsargiau! — šūktelėjo jis raiteliams, jojantiems iš paskos. 

— Kas atsitiko? — paklausė Glenarvanas. 

— Įklimpom, - atsakė Airtonas. 

Šūkaudamas ir baksnodamas kartele, jis ragino jaučius, ku- 
rie, įklimpę iki kelių, negalėjo pajudėti. 

— Nakvosime čia, - tarė Džonas Menglas. 

— Geriau nieko nesugalvosime, — atsakė Airtonas. - Dieną 


kaip nors išsikapstysime. 


* Velingtonas Artūras Velzlis (1769-1852) Didžiosios Britanijos kariuome- 
nės vadas. Vadovavo 1815 m. lemiamam mūšiui su Napoleonu I prie Va- 
terlo. (Vert. past.) 

** Apie visus dalykus, kuriuos tik žinojo (lot.). 

— Stok! — sukomandavo Glenarvanas. 

Prietemą greitai pakeitė naktis, bet kaitra neišnyko su die- 
nos šviesa. Oras buvo pilnas troškių garų. Amalas — tolimos au- 
dros akinantys atšvaitai — žybčiojo horizonte. 

Keleivės šiaip taip pernakvos įklimpusiame vežime. Po tam- 
siu aukštų medžių skliautu buvo ištempta palapinė. Jei nepra- 
dės lyti, nakvynė bus pakenčiama. 

Vargais negalais Airtonui pavyko ištraukti iš liūno tris jau- 
čius. Ištvermingi gyvuliai buvo įklimpę iki paslėpsnių. Airtonas 
atvedė juos prie arklių ir pats pašėrė. Tas pareigas jis atlikdavo 
kasdien, bet šį vakarą, kaip pastebėjo Glenarvanas, buvo dar 
rūpestingesnis. Glenarvanas jam už tai padėkojo, nes svarbiau- 
sia — išsaugoti jaučius. 

Keleiviai tuo tarpu užvalgė kuklios vakarienės. Nuovargis 
ir kaitra buvo atėmę apetitą, ir visi norėjo ne tiek valgyti, kiek 
miego. Ledi Elena ir Merė, palinkėjusios draugams labos nak- 
ties, nuėjo gulti. Vyrai vieni sulindo į palapinę, kiti išsitiesė po 
medžiais vešlioje žolėje: šiame sveiko klimato krašte tai visai 
nepavojinga. 

Pamažu visi užmigo sunkiu miegu. Pasidarė dar tamsiau, 
nes stori debesys aptraukė dangų. Nakties tylą trikdė tiktai 
morpukas, kuris kaip Europos gegutės nuostabiu tikslumu iš- 
kukuoja mažąją terciją. 

Apie vienuoliktą valandą majoras, sunkiai ir neramiai mie- 
gojęs, pabudo. Dar užmiegotos jo akys prisimerkė nuo neryš- 
kios šviesos, šmėkščiojančios po didžiuliais medžiais. Švietė lyg 
balta staltiesė, lyg ežero paviršius, ir Maknabsas iš pradžių pa- 
manė, kad gaisro liežuviai lyžčioja žemę. 

Jis atsikėlė ir nuėjo į mišką. Ir kaip nustebo pamatęs, kad tai 


paprasčiausias gamtos reiškinys. Priešais fostorescavo didžiulė 

Keleiviai žygiavo keista paparčių giria. 


prybų pridygusi aikštė. Šių bežiedžių augalų šviečiančios sporos 
tamsoje labai ryškiai spinduliavo. 

Majoras, ne egoistas, buvo beeinąs pažadinti Paganelio, kad 
mokslininkas pats savo akimis pamatytų tą reiškinį, tik staiga 
sustojo lyg įbestas. 

Fosforinė šviesa buvo nušvietusi apie pusę mylios miško plo- 
to, ir Maknabsui pasirodė, kad pamiškėje šmėkšrelėjo kažkokie 
šešėliai. Nejaugi akys būtų jį apgavusios? O gal tai haliucinacija? 

Maknabsas atsigulė ant žemės ir įsižiūrėjęs aiškiai pamatė 
keliolika žmonių, kurie, čia pasilenkdami, čia atsitiesdami, ro- 
dės, ieškojo žemėje dar naujų pėdsakų. 

Įdomu, ko jiems reikia. 

Majoras, ilgai negalvodamas ir nežadindamas draugų, nu- 


šliaužė lyg prerijų laukinis ir dingo aukštose žolėse. 


Devynioliktas skyrius 
NETIKĖTAS GALAS 


Naktis buvo baisi. Apie antrą valandą ryto prapliupo lietus 
ir pylė kaip iš kibiro iki pat auštant. Palapinė jau nebegalėjo 
apsaugoti keleivių. Glenarvanas su draugais prisiglaudė veži- 
me. Niekas nemiegojo. Šnekučiavosi apie šį bei tą. Tik majo- 
ras, — niekas nepastebėjo, kad jis trumpam kažkur buvo din- 
vęs, - klausėsi nepratardamas nė žodžio. Baisi liūtis nesiliovė. 
Keleiviai būgštavo, kad Snovėjus nepatvintų ir vežimas, įklim- 
pęs išmirkusioje žemėje, neatsidurtų tikrai kritiškoje būklėje. 
Todėl Malredis, Airtonas ir Džonas Menglas, kur buvę, kur ne- 
buvę, bėgiojo tikrinti vandens paviršiaus ir grįždavo permerkti 


nuo galvos iki kojų. 

Pagaliau išaušo rytas. Lietus nustojo, bet saulės spinduliai 
vis dar negalėjo prasiskverbti pro tirštą debesų sluoksnį. Visur 
telkšojo didžiulės drumzlino vandens balos, tikriau, tvenkiniai. 
Praskydusi žemė garavo skleisdama nesveiką drėgmę. 

Glenarvanas visų pirma susirūpino vežimu. Jo manymu, tai 
buvo svarbiausia. Jis apžiūrėjo sunkų ekipažą, įklimpusį dubu- 
rio vidury, gličiame molyje. Pirmagalys beveik visas nugrimz- 
dęs, o užpakalys — iki ašių. Sunku bus jį ištraukti — reikės su- 
telkti visus vyrus, jaučius ir arklius. 

— Šiaip ar taip, turim skubėti, — tarė Džonas Menglas. — Kai 
molis sudžius, bus dar sunkiau. 

— Paskubėkim, — tarė Airtonas. 

Glenarvanas, abu jūrininkai, Džonas Menglas ir Airtonas 
nuėjo į mišką parsivesti gyvulių. 

Miškas buvo aukštas, niūrus. Vien nudžiūvę bežieviai gu- 
mamedžiai, panašūs į kamštinius ąžuolus luobos ėmimo metu. 
Dviejų šimtų pėdų aukštyje styrojo skurdžios nuogų šakų vir- 
šūnės. Joks paukštis nesuko lizdo tuose medžių skeletuose, joks 
lapelis nešlamėjo ant sausų šakų, barškančių lyg kokie griaučiai. 
Kodėl Australijoje taip dažnai ištisos girios nudžiūsta? Nežinia. 
Nei seniausi vietos gyventojai, nei jų seneliai, jau seniai besiilsį 
kapuose, nebuvo matę jų žaliuojančių. 

Glenarvanas eidamas vis dairėsi į pilką dangų, kuriame tar- 
tum dailaus darbo pjaustiniai ryškėjo smulkiausios šakelytės. 
Airtonas nustebo neradęs arklių ir jaučių ten, kur buvo palikęs. 
Tačiau supančioti gyvuliai negalėjo toli nuklysti. 

Vyrai išieškojo visą mišką, bet nesurado. Apstulbęs Airto- 
nas sugrįžo į paupį, kur augo didingos mimozos. Jis skardeno 
orą jaučiams gerai pažįstamais šūksniais, bet niekas neatsiliepė. 
Airtonas atrodė labai sunerimęs, o keleiviai nusiminę žvilgčiojo 


vienas į kitą. 


Bergždžiai ieškojęs visą valandą, Glenarvanas buvo begrįžrąs 
prie vežimo, ligi kurio buvo gera mylia kelio, tik staiga išgirdo 
arklį žvengiant. Beveik tuoj pat kažkur subaubė. 

— Jie ten! — sušuko Džonas Menglas ir nukūrė per aukštus 
gastrolobium krūmus, tiek aukštus, kad juose būtų galėjusi pa- 
sislėpti kaimenė. 

Glenarvanas, Malredis ir Airtonas puolė įkandin jo ir netru- 
kus apstulbę sustojo. 

Du jaučiai ir trys arkliai gulėjo negyvi, lyg žaibo nutrenkti, 
kaip ir anie. Jie jau buvo atšalę, ir būrys liesų, mimozose krank- 
sinčių varnų tykojo šio netikėto grobio. 

Draugai susižvelgė, o Vilsonas nesusilaikė ir smarkiai nusi- 
keikė. 

— Keiksmai nieko nepadės, Vilsonai! — tarė Glenarvanas vos 
valdydamasis. — Airtonai, nuveskite išlikusį jautį ir arklį. Gal jie 
mus išgelbės. 

— Jei vežimas nebūtų įklimpęs, - tarė Džonas Menglas, — 
tie du gyvuliai trumpais pažygiais jį atitemptų iki vandenyno 
krantų. Žūrbūt reikia ištraukti tą prakeiktą vežimą. 

— Pabandysime, Džonai, — atsakė Glenarvanas. - Grįžkime į 
stovyklą, ten jau tikriausiai nerimauja, kad taip ilgai užtrukome. 

Airtonas atpančiojo jautį, Malredis — arklį, ir visi pasuko 
atgal vingiuotomis upės pakrantėmis. 

Po pusvalandžio Paganelis, Maknabsas ir abi keleivės jau ži- 
nojo, kas nutiko. 

— Garbės žodis, baisiai pikta, Airtonai, kad prie Vimeros 
neperkaustėte visų arklių, — tarė, negalėdamas susilaikyti, ma- 
joras. 

— Kodėl, pone? — paklausė Airtonas. 

— Todėl, kad iš visų mūsų arklių tik tas, kurį pakaustė jūsų 
pakviestasis kalvis, išvengė kitų likimo! 

— Iš tiesų, — tarė Džonas Menglas, — keistas sutapimas. 

— Ne kas kita, tik sutapimas, — atsakė Airtonas, įdėmiai žiū- 
rėdamas į majorą. 

Maknabsas sukando lūpas, lyg norėdamas sulaikyti žodžius, 
kurie vos jam neišsprūdo. Glenarvanas, Džonas Menglas ir ledi 
Elena laukė, kad jis paaiškintų savo mintį, bet majoras, nieko 
daugiau nepridūręs, apsigręžė ir nuėjo prie Airtono, kuris ap- 
žiūrinėjo vežimą. 

— Ką jis norėjo pasakyti? — paklausė Glenarvanas Džoną 
Menglą. 

— Nežinau, — atsakė jaunasis kapitonas. — Tačiau majoras ne 
iš tų žmonių, kurie tuščiai plepa. 

— Taip, Džonai, — tarė ledi Elena. - Maknabsas įtaria Air- 
toną. 

— Įraria? — paklausė Paganelis, gūžtelėdamas pečiais. 

— O kuo? - paklausė Glenarvanas. — Nejaugi jis mano jį nu- 
žudžius mūsų arklius ir jaučius? Bet kam jam taip daryti? Argi 
Airtonui ne tas pat rūpi, kas ir mums? 

— Teisingai kalbate, brangusis Edvardai, — tarė ledi Elena, — 
ir aš pridursiu, kad nuo pat mūsų kelionės pradžios Airtonas ne 
sykį įrodė savo atsidavimą. 

— Tikrai, — pritarė Džonas Menglas. — Bet ką gi reiškia ma- 
joro pastaba? Nenusiraminsiu, kol neišsiaiškinsiu. 

— Nejaugi jis mano jį bendraujant su katorgininkais? — ne- 
atsargiai leptelėjo Paganelis. 

— Kokiais katorgininkais? — paklausė Merė. 

— Paganelis apsiriko, — skubiai atsakė Džonas Menglas. — Jis 
juk puikiai žino, kad Viktorijos provincijoje nėra katorgininkų. 

— Ek, kad mane kur šimtas! —- šūktelėjo Paganelis, kuris 


būtų norėjęs atšaukti savo žodžius. — Kur mano galva? Katorgi- 

ninkai? Kas yra kada nors girdėjęs Australijoje kalbant apie ka- 
torgininkus? Be to, tik išlipę į krantą, jie pasidaro be galo dori 
žmonės! Klimatas! Jūs žinote, mis Mere, klimatas pataiso... 

Vargšas mokslininkas, stengdamasis atitaisyti savo žioplu- 
mą, tarsi vežimas vis giliau klimpo. Ledi Elena nenuleido nuo 
jo akių, ir tai jį visiškai sutrikdė. Nenorėdama dar daugiau jį 
sukompromituoti, ji nusivedė Merę į palapinę, kur misteris Ol- 
binetas pagal visas kulinarijos taisykles ruošė pusryčius. 

— Vertėtų mane už tai ištremti į katorgą, - nusiminęs tarė 
Paganelis. 

— Aš irgi taip manau, — rimtai atsakė Glenarvanas ir, palikęs 
taurųjį geografą visiškai priblokštą, nuėjo su Džonu Menglu 
prie vežimo. 

Airtonas ir abu jūrininkai triūsė stengdamiesi iškelti vežimą 
iš gilių provėžų. Arklys ir jautis, sukinkyti drauge, traukė kiek 
beišgalėdami; įtempti pakinktai vos netrūko, Vilsonas ir Mal- 
redis stūmė ratus, o Airtonas riksmu ir kartele ragino gyvulius. 
Sunkus vežimas nė nepajudėjo. Jau sudžiūvęs molis laikė jį su- 
rakinęs lyg cementas. 

Džonas Menglas liepė molį drėkinti vandeniu, kad suminkš- 
tėtų. Bet veltui. Vežimas stovėjo kaip stovėjęs. Po ilgų pastangų 
žmonės ir gyvuliai liovėsi tampęsi. Reikėjo arba išardyti vežimą 
dalimis, arba atsisakyti minties ištraukti jį iš tos daubos. Tačiau 
be instrumentų neišardysi. 

Airtonas, kuris trūks plyš norėjo įveikti šią kliūtį, buvo be- 
pradedąs iš naujo, bet Glenarvanas jį sulaikė. 

— Gana, Airtonai, gana, — tarė jis. — Reikia pagailėti pasku- 
tinių gyvulių. Kadangi toliau mums reikės eiti pėstiems, ant 
arklio sės moterys, o ant jaučio sukrausime savo mantą. Dar jie 


mums labai pravers. 

— Klausau, sere, — atsakė Airtonas, iškinkydamas nusivariu- 
sius gyvulius. 

— O dabar, mielieji, - pridūrė Glenarvanas, - grįžkime į 
stovyklą; ten apsvarstysime, panagrinėsime savo padėtį, kokios 
aplinkybės mums palankios, kokios ne, ir ką nors nutarsime. 

Netrukus keleiviai pasistiprino neblogais pusryčiais ir ėmė 
tartis. Glenarvanas visus paprašė pareikšti savo nuomonę. 

Pirmiausia reikėjo labai tiksliai nustatyti stovyklos vietą. Pa- 
ganelis pavestą darbą atliko nepaprastai kruopščiai. Ekspedicija 
esanti 37* geografinės platumos ir 147753" ilgumos, Snovėjaus 
pakrantėje. 

— O kokiame laipsnyje yra Tufoldo įlanka? — paklausė Gle- 
narvanas. 

— 150", — atsakė Paganelis. 

— Vadinasi, du laipsniai šešios minutės... 

— Arba septyniasdešimt penkios mylios nuo čia. 

— O iki Melburno? 

— Mažiausiai du šimtai mylių. 

— Gerai. Žinome, kur esame, — tarė Glenarvanas, — o ką to- 
liau darysime? 

Visi vienu balsu atsakė: negaišuojant eiti link vandenyno 
krantų. Ledi Elena ir Merė Grant pareiškė nukeliausiančios po 
penkias mylias per dieną. Drąsios moterys nepabūgo pėsčiomis 
žygiuoti nuo Snovėjaus iki Tufoldo įlankos. 

— Jūs — šauni kelionės draugė, brangioji Elena, — tarė Gle- 
narvanas, — bet ar įlankoje gausime visko, ko mums reikia? 

— Žinoma, — atsakė Paganelis. — Idnas — gana senas uosta- 
miestis. Jis tikriausiai palaiko glaudžius ryšius su Melburnu. Aš 
net manau, kad už trisdešimt penkių mylių nuo čia, Delegeto 
miestelyje, Viktorijos provincijos pasieny, galėsime apsirūpinti 


maistu ir transporto priemonėmis. 

— O „Dunkanas“? — paklausė Airtonas. — Ar jums neatrodo, 
sere, kad laikas jį iškviesti į įlanką? 

— Kaip manote, Džonai? — paklausė Glenarvanas. 

— Mano nuomone, nėra ko skubėti, — atsakė jaunasis kapi- 
tonas, kiek pamąstęs. - Dar suspėsite pasiųsti įsakymą Tomui 
Ostinui plaukti prie kranto. 

— Aišku, — pridūrė Paganelis. 

— Juo labiau, - įsiterpė Džonas Menglas, - kad po keturių 
ar penkių dienų būsime Idne. 

— Po keturių ar penkių dienų! — pakartojo Airtonas, purty- 
damas galvą. — Sakykite, po penkiolikos ar dvidešimties, kapi- 
tone, jei nenorite vėliau apgailestauti savo apsirikimo. 

— Penkiolikos-dvidešimties dienų! Juk tik septyniasdešimt 
penkios mylios! - sušuko Glenarvanas. 

— Mažiausiai tiek, sere. Jums reikės eiti sunkiausia Vikto- 
rijos provincijos dalimi, per dykumą, kur, anot skvoterių, nie- 
ko nėra, per brūzgynais apaugusias lygumas be jokio praminto 
tako; ten net nebuvo galima įsteigti stočių. Kelią gausite skintis 
su kirviu arba deglu rankoje ir, patikėkite manimi, greitai ne- 
galėsite žygiuoti. 

Airtono balsas skambėjo įtikinamai. Visi klausiamai žvilg- 
čiojo į Paganelį, kuris galvos linktelėjimu patvirtino Airtono 
žodžius. 

— Sutinku, kad bus sunkumų, — tarė tada Džonas Men- 
glas. — Na, jūs, sere, po penkiolikos dienų ir pasiųsite „Dunka- 
nui“ savo įsakymus. 

— Aš dar pridursiu, — tarė Airtonas, — kad svarbiausia kliū- 
tis — ne blogas kelias. Tikriausiai turėsim laukti atoslūgio, kol 
galėsim persikelti per upę. 

— Laukti atoslūgio! — šūktelėjo jaunasis kapitonas. — Argi 


nerasime brastos? 

— Nemanau, — atsakė Airtonas. — Šįryt aš veltui ieškojau ko- 
kios perėjos. Retai kada šiuo metu pasitaiko tokios srautingos 
upės, ir aš tiesiog nežinau, ką daryti. 

— Ar Snovėjus platus? — paklausė ledi Elena. 

— Platus ir gilus, ponia, — atsakė Airtonas, — mylios platumo, 
be to, labai sraunus. Geram plaukikui ir tai pavojinga plaukti. 

— Tada pasidarysim luotą! —- sušuko bebaimis Robertas. — 
Nukirsime medį, išskobsim ir, visi sulipę, perplauksim. 

— Toli nueis kapitono Granto sūnus! — tarė Paganelis. 

— Berniukas teisingai sako, — įsiterpė Džonas Menglas. — 
Taip ir padarysim. Mano nuomone, nėra ko gaišti laiko tuš- 
tiems ginčams. 

— Ką jūs, Airtonai, apie tai manote? — paklausė Glenarvanas. 

— Aš manau, kad ir po mėnesio, jei nesulauksime iš kur nors 
pagalbos, tebebūsime šiapus Snovėjaus! 

— Tai gal turite geresnį planą? — nekantriai paklausė Džonas 
Menglas. 

— Taip, tegu „Dunkanas“ iš Melburno plaukia prie rytinio 
kranto. 

— Ak, vis tas „Dunkanas“! O kaip jis, būdamas įlankoje, 
padės mums ją pasiekti? 

Airtonas, prieš atsakydamas, valandėlę pagalvojo, paskui 
gana nuolankiai tarė: 

— Aš nenoriu primesti jums savo nuomonės. Tai, ką darau, 
darau visų labui ir vyksiu toliau, kai tik jūs, sere, duosite ženklą. 

Ir jis susidėjo rankas ant krūtinės. 

— Tai ne atsakymas, Airtonai, — tarė Glenarvanas. — Išdėsty- 
kite mums savo planą, o mes jį apsvarstysime. Ką gi siūlote? 

Airtonas ramiu ir tvirtu balsu ėmė aiškinti: 


— Siūlau nesikelti per upę, nes mums tai sunku ir pavojinga. 

Turime laukti pagalbos, o pagalbą mums gali suteikti tik „Dunka- 
nas“. Apsistokime šioje vietoje, maisto netrūks, o vienas iš mūsų 
tegu nugabena Tomui Ostinui įsakymą plaukti į Tufoldo įlanką. 

Visi nepaprastai nustebo išgirdę tokį nelauktą pasiūlymą, o 
Džonas Menglas negalėjo nuslėpti savo nepasitenkinimo. 

— Per tą laiką, — toliau kalbėjo Airtonas, — Snovėjus nuslūgs, 
mes lengvai rasime brastą arba persikelsime luotu: turėsime pa- 
kankamai laiko jam pasidirbti. Toks, sere, mano planas, jei ma- 
lonėsite jį patvirtinti. 

— Gerai, Airtonai, — atsakė Glenarvanas. — Jūsų sumanymas 
vertas rimto dėmesio. Didžiausias jo trūkumas — gaištis, bet 
užtat išvengsime nereikalingo nuovargio ir tikrų pavojų. Kaip 
manote, bičiuliai? 

— Jūs kalbėkite, mielasis Maknabsai, — tarė tada ledi Ele- 
na. — Nuo pat mūsų pasitarimo pradžios tik klausotės ir nepra- 
tariate nė žodžio. 

— Jei jums rūpi mano nuomonė, - atsakė majoras, - aš jums 
kuo atviriausiai pasisakysiu. Airtonas kalbėjo kaip išmintingas, 
atsargus žmogus, ir aš pritariu jo sumanymui. 

Niekas nesitikėjo širokio atsakymo, nes iki tol Maknab- 
sas nesutardavo su Airtonu. Todėl Airtonas nustebęs vogčiom 
dirstelėjo į majorą. Paganelis, ledi Elena ir jūrininkai irgi buvo 
linkę paremti Airtono projektą. Išgirdę Maknabso žodžius, jie 
daugiau nesvyravo. 

Glenarvanas pranešė, kad Airtono planas iš principo priimtas. 

— Sutikite, Džonai, - pridūrė jis, - kad atsargumo sumcti- 
mais turime taip pasielgti ir apsistoti pakrantėje, kol nuslūgs 
vanduo. 

— Sutinku, — atsakė Džonas Menglas, — bet su sąlyga, kad 
mūsų pasiuntiniui pasiseks tai, ko mes patys nepajėgiame, — 


būtent persikelti per upę! 

Visi pažvelgė į Airtoną, kuris šypsojosi kaip savimi pasitikįs 
žmogus. | 

— Pasiuntiniui nereikės keltis per upę, — tarė jis. 

— A! - nusistebėjo Džonas Menglas. 

— Jis grįš į Laknovo kelią, kuris veda tiesiai į Melburną. 

— Du šimtai penkiasdešimt mylių pėsčiomis! —- sušuko ka- 
pitonas. 

— Ne, raitas, — atkirto Airtonas. - Mums yra likęs patvarus 
arklys. Kelionė užtruks keturias dienas. Pridėkite porą dienų, 
kol „Dunkanas“ atplauks į įlanką, vieną parą grįžti atgal į sto- 
vyklą, ir per savaitę pasiuntinys parvyks su pagalba. 

Majoras galvos linktelėjimu patvirtino Airtono žodžius, ir 
tai nustebino Džoną Menglą. Bet pasiūlymas buvo vienu balsu 
priimtas, ir neliko nieko kita, tik vykdyti šį iš tiesų gerai apgal- 
votą planą. 

— Dabar, mielieji, - tarė Glenarvanas, - lieka išrinkti pa- 
siuntinį. Uždavinys bus sunkus ir pavojingas, - nenoriu to 
slėpti. Kas pasiaukos dėl savo draugų ir nugabens instrukcijas 
į Melburną? 

Vilsonas, Malredis, Džonas Menglas, Paganelis ir net Ro- 
bertas tučtuojau pasisiūlė. Džonas kažkaip ypatingai spyrėsi, 
kad šis uždavinys būtų jam pavestas. Bet Airtonas, iki šiol tylė- 
jęs, paprašė žodžio: 

— Jei sutinkate, aš vyksiu, sere. Aš pažįstu šį kraštą. Ne sykį 
esu dalyvavęs daug sunkesniuose žygiuose. Sugebu išsikapsty- 
ti, kur kitas nieko nepadarytų. Taigi prašau visų labui suteikti 
man pirmenybę vykti į Melburną. Jūsų įgaliotas perduosiu, kas 
reikalinga, jūsų padėjėjui, ir, patikėkite, po šešių dienų „Dun- 
kanas“ bus Tufoldo įlankoje. 

— Gerai pasakyta, — tarė Glenarvanas. — Jūs sumanus ir drą- 
sus žmogus, Airtonai, ir jums pasiseks. 

Iš tikrųjų Airtonas geriau negu kuris kitas sugebės atlikti 
šį uždavinį. Kiekvienas tai suprato ir nusileido. Džonas Men- 
glas mėgino paskutinį kartą paprieštarauti: kaip jie be Airto- 
no ieškosią „Britanijos“ ir Hario Granto pėdsakų. Bet majoras 
pasakė, kad ekspedicija stovyklausianti Snovėjaus pakrantėse 
tol, kol grįšiąs Airtonas, ir negalį būti jokios kalbos imtis tokių 
svarbių ieškojimų be jo; tad trumpas Airtono išvykimas nė kiek 
nepakenksiąs kapitono Granto interesams. 

— Na, tai vykite, Airtonai, — tarė Glenarvanas. — Ilgai neuž- 
trukite ir per Idną grįžkite į stovyklą. 

Airtono akys nušvito. Nors jis tuoj pat pakreipė galvą, bet 
Džonas Menglas pastebėjo tą džiaugsmingą žvilgsnį ir ins- 
tinktyviai pajuto, kad jo nepasitikėjimas Airtonu dar labiau 
padidėjo. 

Tasai, abiejų jūrininkų padedamas, ėmė ruoštis į kelionę: 
vienas balnojo arklį, kitas krovė maišą. O Glenarvanas ėmėsi 
rašyti Tomui Ostinui laišką. 

Jame jis liepė „Dunkano“ kapitono padėjėjui nedelsiant 
plaukti į Tufoldo įlanką. Airtoną pristatė jam kaip visiškai pa- 
tikimą žmogų. Atvykęs Tomas Ostinas privaląs duoti būrį jūri- 
ninkų Airtonui... 

Glenarvanui parašius paskutinius žodžius, Maknabsas, ne- 
nuleidęs nuo jo akių, staiga keistu balsu paklausė, kaip jis pa- 
rašė Airtono vardą. 

— Taip, kaip tariama, — atsakė Glenarvanas. 

— Tai klaida, - ramiai prabilo majoras. - Tariama „Airto- 


nas“, o rašoma „Benas Džoisas“! 

Dvidešimtas skyrius 


ALAND! ZEALAND)! 


Beno Džoiso vardas visus lyg perkūnas nutrenkė. Air- 
tonas loštelėjo. Jo rankoje atsirado revolveris. Trenkė šūvis. 
Glenarvanas, kulkos kliudytas, pargriuvo. Lauke taip pat pa- 
sigirdo šūviai. 

Džonas Menglas ir jūrininkai, ne iš karto susigaudę, puolė 
Beną Džoisą, bet drąsusis piktadarys jau buvo dingęs ir prisidė- 
jęs prie savo gaujos, kuri laukė jo pamiškėje. 

Palapinė buvo menka apsauga nuo kulkų. Reikėjo trauktis. 
Lengvai sužeistas Glenarvanas jau buvo atsistojęs. 

— Į vežimą, į vežimą! — sušuko Džonas Menglas, tempdamas 
ledi Eleną ir Merę; netrukus jos abi pasijuto saugiai už storų 
lentinių vežimo sienų. 

Džonas, majoras, Paganelis ir jūrininkai čiupo savo karabi- 
nus ir pasirengė atremti banditų puolimą. Glenarvanas ir Ro- 
bertas pasiliko vežime su keleivėmis, o misteris Olbinetas nusi- 
skubino į gynėjų eiles. 

Visai tai įvyko žaibo greitumu. Džonas Menglas atidžiai 
stebėjo pamiškę. Benui Džoisui pasiekus mišką, šūviai tuoj nu- 
ščiuvo. Po smarkaus susišaudymo pasidarė tylu. Tik balti dū- 
meliai dar sklaidėsi tarp gumamedžių šakų. Aukšti gastrolobium 
krūmai nustojo judėję. Puolėjų neliko nė ženklo. 

Majoras ir Džonas Menglas išžvalgė apylinkę iki pat didžių- 
jų medžių. Niekur nieko. Žemėje buvo matyti daug pėdų, kai 
kur tebesmilko kamščiai. Majoras, būdamas atsargus žmogus, 
juos užgesino, nes nuo vienos kibirkštėlės sausame miške gali 
kilti baisus gaisras. 

— Katorgininkai dingo, — tarė Džonas Menglas. 

Trenkė šūvis. 


— Taip, — atsakė majoras, — ir dėl to man neramu. Aš būčiau 
linkęs susitikti su jais akis į akį. Geriau tigras lygumoje negu 
gyvatė žolėje. Iškrėskime krūmus aplink vežimą. 

Majoras su Džonu apieškojo visą apylinkę. Nė vieno kator- 
gininko nesutiko nuo pamiškės iki upės. Beno Džoiso gauja, 
rodės, nuskrido lyg kenkėjų būrys. Pernelyg keistai dingo, ir 
vyrai negalėjo manyti, jog pavojus praėjo. Todėl nutarė būti 
budrūs. Įklimpęs vežimas tapo stovyklos centru, tikra tvirtove, 
o du žmonės, kas valandą pasikeisdami, ėjo sargybą. 

Ledi Elenai ir Merei Grant pirmiausia rūpėjo perrišti Gle- 
narvanui žaizdą. Tą akimirką, kai jos vyras krito nuo Beno 
Džoiso kulkos, ledi Elena persigandusi puolė prie jo. Bet narsi 
moteris bematant susitvardė ir padėjo Glenarvanui įlipti į ve- 
drėskusi odą, nepadarė rimtų sužalojimų. Nei kaulas, nei rau- 
menys nebuvo paliesti. Žaizda labai kraujavo, bet Glenarvanas, 
pajudinęs rankos pirštus ir dilbį, nuramino draugus, kad nieko 
pavojingo neatsitiko. Perrištas jis paprašė daugiau dėl jo nesi- 
varginti ir pareiškė norą sužinoti, kas įvyko. 

Keleiviai, išskyrus Malredį ir Vilsoną, kurie budėjo lauke, 
šiaip taip susitalpino vežime. Žodį gavo majoras. 

Prieš pradėdamas pasakoti, jis trumpai supažindino ledi 
Eleną su kai kuriais jai nežinomais dalykais, būtent, kad iš Per- 
to buvo pabėgusi gauja katorgininkų, kurie pasirodę Viktorijos 
provincijos apylinkėse ir įvykdę traukinio katastrofą. Jis jai pa- 
davė numerį Ausivalian and New Zealand Gazette, pirktą Sei- 
mure, ir pridūrė, kad policija paskyrusi premiją tam, kas sugaus 
Beną Džoisą, baisųjį banditą, kuris per aštuoniolika mėnesių 


įvykdęs daug piktadarysčių. 


Bet kaip Maknabsas sužinojo, kad Benas Džoisas ir Airto- 
nas — tas pats asmuo? Visi norėjo sužinoti paslaptį ir majoras 
papasakojo. 

Nuo pat pirmos susitikimo dienos Maknabsas instinktyviai 
nepasitikėjęs Airtonu. Du ar trys beveik nereikšmingi atsitiki- 
mai, žvilgsnis, kuriuo pasikeitė Airtonas su kalviu prie Vimeros, 
vengimas keliauti per miestus ir kaimus, primygtinis prašymas 
pasiųsti „Dunkanui“ įsakymą plaukti į Tufoldo įlanką, keistas 
jam patikėtų gyvulių išgaišimas, pagaliau kažkoks neatviras jo 
elgesys, — visos tos smulkmenos kėlusios majorui įtarimą. 

Tačiau jis nebūtų galėjęs suformuluoti tiesioginio apkaltini- 
mo, jei ne praėjusios nakties įvykiai. 

Maknabsas tarp aukštų krūmų nušliaužęs prie įtartinų še- 
šėlių, kurie pusė mylios nuo stovyklos jau buvo patraukę jo 
dėmesį. Fosforiniai augalai patamsyje blyškiai švietę. 

Trys vyrai žiūrinėję žemėje pėdsakus, šviežias pėdas, ir tarp 
jų Maknabsas pažinęs Blek Pointo kalvį. „Tai jie“, — taręs vie- 
nas. „Taip, — atsakęs kitas, — štai pasagos trilapis.“ — „Pėdsakai 
eina nuo pat Vimeros.“ — „Visi arkliai krito.“ — „Nuodų toli 
ieškoti nereikia. — „Jais galėtum išnuodyti viso kavalerijos pul- 
ko arklius. Naudingas augalas gastrolobium!“ 

— Paskui jie nutilo, — pridūrė Maknabsas, — ir nuėjo tolyn. 
Aš dar ne viską buvau sužinojęs. Nusekiau paskui juos. Netru- 
kus jie vėl ėmė kalbėtis: „Apsukrus žmogus tas Benas Džoi- 
sas, — taręs kalvis, — pasidarė garsiu laivo viršila! O ta jo prasi- 
manyta istorija apie laivo sudužimą! Jei jo sumanymas pasiseks, 
bus geras kąsnis! Pašėlęs Airtonas!“ — „Vadink jį Benu Džoisu, 
jis vertas savo vardo!“ Tą akimirką niekšai išėjo iš gumamedžių 
miško. Aš sužinojau, ką norėjau sužinoti, ir grįžau į stovyklą, 
įsitikinęs, kad ne visi katorgininkai pasitaiso Australijoje, nors 


Paganeliui tai ir nepatiktų! 

Majoras nutilo. Jo draugai tylomis mąstė. 

— Vadinasi, — tarė Glenarvanas, iš pykčio pabalęs, — Airto- 
nas mus atitempė iki čia, norėdamas apiplėšti ir nužudyti! 

— Taip, — atsakė majoras. 

— Ir nuo pat Vimeros jo gauja seka mūsų pėdomis, tykoda- 
ma patogesnės progos? 

— Taip. 

— Bet tada tas niekšas nėra „Britanijos“ jūrininkas? Vadinasi, 
jis pasisavino Airtono vardą ir jūrininko knygutę? 

Visų žvilgsniai nukrypo į Maknabsą, kuriam anksčiau turė- 
jo kilti šie klausimai. 

— Štai ką galima išnarplioti iš šios tamsios istorijos, — tarė 
jis, kaip visada ramiai. - Mano nuomone, jis iš tiesų vadinasi 
Airtonas. Benas Džoisas — plėšiko pravardė. Neginčytina, kad 
jis pažįsta Harį Grantą, kad yra tarnavęs „Britanijoje“. Šiuos fak- 
tus, kuriuos jau įrodė paties Airtono tiksliai mums papasakotos 
smulkmenos, patvirtina ir katorgininkų žodžiai, kaip jums esu 
sakęs. Todėl tuščiai nespėliokime ir pripažinkime, kad Benas 
Džoisas yra Airtonas, kaip Airtonas yra Benas Džoisas, kitaip 
tariant, „Britanijos“ jūrininkas, tapęs katorgininkų gaujos vadu. 

Maknabso aiškinimų niekas neužginčijo. 

— O dabar, — tarė Glenarvanas, - pasakykite man, kaip ir 
kokiu tikslu Hario Granto jūrininkas atsidūrė Australijoje? 

— Kaip? Nežinau, - atsakė Maknabsas, — o pagal skelbimą ir 
policija ne daugiau žino už mane. Kodėl? Nesugebėčiau atsaky- 
ti. Čia slypi kažkokia paslaptis, kurią ateitis teišaiškins. 

— Policija net nežino, kad Airtonas ir Benas Džoisas yra tas 
pats asmuo, — tarė Džonas Menglas. 

— Teisingai, — tarė majoras, — o ši smulkmena labai padėtų 


ieškant. 


— 466 — 


— Vadinasi, — tarė ledi Elena, — nenaudėlis įsibrovė į Padžio 
() Muro fermą piktais sumetimais? 

— Be abejonės, — atsakė Maknabsas. - Jis ketino iškrėsti kokią 
niekšybę airiui, bet pasitaikė geresnė proga. Atsitiktinumas mus 
suvedė su juo. Jis išgirdo Glenarvano pasakojimą, laivo sudužimo 
istoriją ir, būdamas drąsus, tučtuojau sumetė planą pasipelnyti. 
Nutarė prisidėti prie ekspedicijos. Prie Vimeros jis susižinojo su 
vienu savo bendru, Blek Pointo kalviu, kuris paženklino mūsų 
pėdsakus. Jo gauja mus sekė. Nuodinguoju augalu jis pamažu iš- 
žudė mūsų jaučius ir arklius. Paskui patogią akimirką įklampino 
mus į Snovėjaus pelkes ir atidavė į savo bendrų rankas. 

Viskas buvo pasakyta apie Beną Džoisą. Majoras atidengė 
jo praeitį, ir jis pasirodė toks, koks buvo, — drąsus ir baisus nu- 
sikaltėlis. Išaiškinus jo kėslus, Glenarvano ekspedicijai reikėjo 
būti be galo budriai. Laimė, banditas su nuplėšta kauke mažiau 
pavojingas negu išdavikas. 

Iš šios taip ryškiai nušviestos būklės siūlėsi viena rimta iš- 
vada. Niekas apie ją dar nebuvo pagalvojęs. Tik Merė Grant, 
nesikišdama į ginčus dėl praeities, galvojo apie ateitį. 

Džonas Menglas pamatė, kaip ji išbalo ir nusiminė. Jis su- 
prato, kas dedasi jos širdyje. 

— Mis Mere! Mis Mere! - sušuko jis. — Jūs verkiate! 

— Tu verki, vaikeli? — tarė ledi Elena. 

— Mano tėvelis! Mano tėvelis! - atsakė mergina. 

Ji negalėjo daugiau kalbėti. Tačiau kiekvieno galvoje švys- 
telėjo ta pati mintis. Visi suprato mis Merės sielvartą, suprato, 
kodėl iš jos akių rieda ašaros, kodėl jos lūpos ištarė taip brangų 
širdžiai vardą. 

Išaiškinus Airtono išdavystę, žlugo bet kokios viltys. Kator- 


gininkas išgalvojo istoriją apie laivo sudužimą, norėdamas suvi- 

lioti Glenarvaną. Majoras girdėjo, kaip katorgininkai tai aiškiai 
pabrėžė. „Britanija“ nesudužo į Tufoldo įlankos rifus, o Haris 
Grantas niekada nebuvo išlipęs Australijos žemyne. 

Antrą kartą klaidingas dokumento aiškinimas nuvedė neti- 
krais pėdsakais „Britanijos“ ieškotojus. 

Atsidūrę tokioje būklėje ir matydami abiejų vaikų sielvartą, 
visi niūriai tylėjo. Kas dar būtų radęs paguodos žodžių? Rober- 
tas verkė sesers glėbyje. Paganelis apmaudžiai murmėjo: 

— O nelaimingas dokumente! Tu gali girtis susukęs dvylikai 
dorų žmonių galvas! 

Ir orusis geografas, ne juokais įtūžęs ant savęs, daužė kaktą, 
lyg norėdamas ją suskaldyti. 

Glenarvanas nuėjo pas lauke budinčius Malredį ir Vilso- 
ną. Lygumą tarp pamiškės ir upės gaubė gūdi tyla. Sunkūs 
nejudą debesys slėgė dangaus skliautą. Sukaustytoje, bežadėje 
aplinkoje menkiausias garsas sklinda labai aiškiai, tačiau šiuo 
metu nieko nebuvo girdėti. Matyt, Benas Džoisas su savo gauja 
buvo tolokai nusitrenkęs, nes apatinėse medžių šakose links- 
mai straksį paukščių būriai, kengūros, ramiai pešančios jaunus 
želmenis, porelė kazuarų, be baimės vaikštinėjanti krūmuose, 
liudijo, kad žmogaus artumas nedrumsčia šios nuošalios vietos 
ramybės. 

— Ar per tą laiką, kai budėjote, nieko nematėte, nieko negir- 
dėjote? — paklausė Glenarvanas. 

— Nieko, sere, — atsakė Vilsonas. - Katorgininkai, matyt, 
jau už daugelio mylių. 

— Reikia manyti, kad jų nebuvo tiek, kad galėtų mus pul- 
ti, —- pridūrė Malredis. — Tas Benas Džoisas turbūt bus sugalvo- 
jęs pritraukti į savo gaują keletą pabėgusių nusikaltėlių, plėši- 
kaujančių Alpių papėdėje. 

— Galimas dalykas, Malredi, - atsakė Glenarvanas. — Niek- 
Šai visada bailūs. Jie žino, kad mes ginkluoti, ir ne bet kaip 
ginkluoti. Galbūt jie puolimui pradėti laukia nakties? Vakarui 
brėkštant, reikės sustiprinti sargybą. O, jei mes galėtume išsika- 
panoti iš tos pelkėtos lygumos ir traukti toliau, vandenyno link! 
IBct patvinusi upė atkirto mums kelią. Nežinau, ką atiduočiau 
už plaustą, kuris perkeltų mus į kitą krantą! 

— Tai kodėl, sere, neliepiate mums padirbti tokį plaustą? 
Medžių netrūksta, — tarė Vilsonas. 

— Ne, Vilsonai, — atsakė Glenarvanas, — tai ne upė, o smar- 
ki, nepraeinama srovė. 

Tą akimirką prie jų priėjo Džonas Menglas, majoras ir Pa- 
ganelis. Jie kaip tik grįžo apžiūrėję Snovėjų. Po nakties lietaus 
vanduo pakilo dar per vieną pėdą. Srovė buvo tokia smarki kaip 
srautingų Amerikos upių. Nebuvo ko nė mėginti persikelti per 
šniokščiančią upę. 

Džonas Menglas pareiškė, kad persikelti jokiu būdu neįma- 
noma. 

— Bet, — pridūrė jis, - negalima sėdėti rankas sudėjus. Tai, 
ką norėta daryti prieš išaiškinant Airtono išdavystę, juo labiau 
reikia daryti dabar. 

— Apie ką jūs kalbate, Džonai? — paklausė Glenarvanas. 

— Aš sakau, kad pagalba mums būtina, o kadangi negalima 
pasiekti Tufoldo įlankos, reikia vykti į Melburną. Mums dar 
liko vienas arklys. Jei man jį duotumėt, aš nuvykčiau į Mel- 
burną. 

— Ber tai labai pavojingas sumanymas, Džonai, — tarė Gle- 
narvanas. — Jau nekalbant, kad dviejų šimtų mylių kelionė per 
nepažįstamas vietoves pilna pavojų, visi keliai ir takeliai tikriau- 


siai saugojami Beno Džoiso bendrų. 

— Žinau, sere, bet taip pat žinau, kad ilgiau tai negali trukti. 
Airtonas sakėsi per savaitę atvesiąs „Dunkano“ žmones, o aš pri- 
žadu po šešių dienų grįžti prie Snovėjaus krantų. Leisite, sere? 

— Aš prašau Glenarvaną pirma leisti man pasisakyti, — pra- 
bilo Paganelis. — Vykti tai vykti į Melburną, bet kad tie pavojai 
tektų Džonui Menglui, — ne. Jis „Dunkano“ kapitonas ir nepri- 
valo rizikuoti gyvybe. Aš vyksiu už jį. 

— Gerai pasakyta, — tarė majoras. — Bet kodėl jūs, Paganeli? 

— O kodėl ne mes? - sušuko Malredis ir Vilsonas. 

— Negi manote, kad aš raitas nenukeliausiu dviejų šimtų 
mylių? — paklausė majoras. 

— Mielieji, — tarė Glenarvanas, - jei vienas iš mūsų turi vyk- 
ti į Melburną, tegu burtai jį paskiria. Paganeli, surašykite mūsų 
vardus... 

— Išskyrus jūsų, sere, — tarė Džonas Menglas. 

— Kodėl? — paklausė Glenarvanas. 

— Jūs negalite skirtis su žmona, be to, jūsų žaizda neužgijusi! 

— Glenarvanai, — pritarė Paganelis, — jūs negalite palikti eks- 
pedicijos. 

— Taip, - įsiterpė majoras, — jūsų vieta čia, Edvardai, jūs ne- 
turite teisės vykti. 

— Raitelio tykos pavojai, — atsakė Glenarvanas, — ir aš savo vie- 
tos kitiems neužleisiu. Rašykite, Paganeli. Tebūnie mano vardas 
įrašytas su mano draugų vardais, ir tegu aš pirmas jį ištrauksiu! 

Reikėjo nusileisti jo norui. Kortelė su Glenarvano vardu 
buvo įmesta drauge su kitomis. Imta traukti burtus, ir laimė teko 
Malredžiui. Šaunusis jūrininkas patenkintas sušuko „valio! 

— Sere, aš pasiruošęs vykti, — tarė jis. 

Glenarvanas paspaudė Malredžiui ranką. Paskui, palikęs 


majorą ir Džoną Menglą eiti sargybos, nuėjo prie vežimo. 


Tučtuojau ir ledi Elena Glenarvan sužinojo, kad nutarta 
siųsti į Melburną pasiuntinį ir kas ištraukė burtą. Ji rado Mal- 
redžiui tokių šiltų žodžių, kurie drąsųjį jūrininką sugraudino 
iki pat širdies gelmių. Iš tiesų burtas geresniam negalėjo tekti: 
visi žinojo Malredį esant narsų, sumanų, stiprų ir ištvermingą. 

Malredis turėjo išjoti aštuntą valandą, kiek sutemus. Vilso- 
nas ėmėsi balnoti arklį. Jam dingtelėjo mintis pakeisti išdavi- 
kišką kairės kojos pasagą paprasta pasaga, nuplėšta nuo tą naktį 
kritusio arklio. Katorgininkai negalės nei atpažinti Malredžio 
pčdsakų, nei jo vytis, nes arklių jie neturėjo. 

Kol Vilsonas rūpinosi tomis smulkmenomis, Glenarvanas 
apgalvojo laiško turinį Tomui Ostinui. Negalėdamas rašyti su- 
žeista ranka, paprašė Paganelį. Mokslininkas, kažko susimąstęs, 
rodės, nieko nematė ir negirdėjo, kas dedasi aplink. Reikia pa- 
sakyti, kad Paganelis po visų tų nelemtų įvykių tegalvojo apie 
klaidingai aiškintą dokumentą. Jis dėliojo žodžius ir šiaip, ir 
taip, norėdamas išgauti naują prasmę, ir atrodė paskendęs ne- 
pabaigiamuose aiškinimuose. 

Todėl neišgirdo Glenarvano prašymo, ir tas turėjo jį antru- 
syk pakartoti. 

— A, gerai, gerai, — atsakė Paganelis, - mielai parašysiu. 

Ir vis kažką burbėdamas, mašinaliai išsitraukė užrašų kny- 
putę. Išplėšė baltą lapą, pasiėmė pieštuką. Glenarvanas pradėjo 
diktuoti: 

— Įsakau Tomui Ostinui nedelsiant plaukti „Dunkanu“... 

Paganelis, parašęs paskutinį žodį, netyčia žvilgtelėjo į Awus- 
tralian and New Zealand Gazette numerį, numestą ant žemės. 
Sulenkto laikraščio buvo matyti tik du paskutiniai antraštės 
skiemenys. Pieštukas sustojo, ir Paganelis, rodės, užmiršo ir 
(ilenarvaną, ir laišką, ir tai, ką jam diktavo. 


— Na, Paganeli, - tarė Glenarvanas. 


— A! - staiga sušuko geografas. 

— Kas jums? — paklausė Glenarvanas. 

— Nieko, nieko, — atsakė Paganelis. 

Paskui tyliau pats sau pakartojo: 

— Aland! Aland! Aland! 

Jis atsistojo, čiupo laikraštį, papurtė, lyg norėdamas sulaiky- 
ti žodžius, besiveržiančius iš burnos. 

Ledi Elena, Merė, Robertas, Glenarvanas žiūrėjo į jį, nesu- 
prasdami, ko jis taip susijaudino. 

Paganelis buvo panašus į staiga išprotėjusį žmogų. Bet šis 
nervinis susijaudinimas greitai praėjo. Paganelis aprimo, džiaugs- 
mas akyse užgeso, ir, vėl atsisėdęs į savo vietą, ramiai tarė: 

— Diktuokite toliau, sere, aš klausau. 

Glenarvanas vėl ėmė diktuoti laišką, kuris galutinai skam- 


bėjo šitaip: 


Įsakau Tomui Ostinui nedelsiant plaukti „Dunkanu“ prie ry- 
tinio Australijos kranto trisdešimt septintoje lygiagretėje. .. 


— Australijos? — paklausė Paganelis. — A, taip, Australijos! 

Baigęs laišką, padavė pasirašyti Glenarvanui. Tas, dar ne- 
galėdamas laisvai valdyti rankos, šiaip taip atliko formalumą. 
Paganelis įdėjo laišką į voką, užantspaudavo ir iš susijaudinimo 
tebedrebančia ranka užrašė adresą: 


Tomui Ostinui, 


„Dunkano“ kapitono padėjėjui Melburne 
Paskui išlipo iš vežimo, mosikuodamas ir kartodamas nesu- 


prantamus žodžius: 


— Aland! Aland! Zealand! 


Dvidešimt pirmas skyrius 


KETURIOS SIAUBINGOS DIENOS 


Likusi dienos dalis praėjo be jokių nuotykių. Viskas buvo 
paruošta Malredžiui išvykti. Šaunusis jūrininkas jautėsi laimin- 
gas, galėdamas įrodyti Glenarvanui savo ištikimybę. 

Paganelis susitvardė ir elgėsi lyg niekur nieko. Nors iš akių 
aiškiai galėjai matyti jį kažkuo gyvai susidomėjus, bet turbūt jis 
buvo nusprendęs visa tai laikyti paslapty. Be abejo, turėjo rimtą 
pagrindą taip elgtis, nes majoras nugirdo, kaip jis, lyg kovoda- 
mas pats su savimi, kartojo: 

— Ne, ne! Jie manim nepatikės! Be to, kuriam galui? Jau per 
vėlu! 

Taip apsisprendęs, suskato rūpintis Malredžiu, išskleidė 
priešais jį žemėlapį, nužymėjo jame kelią, kuriuo turės joti. Visi 
prerijos takai sueina į Laknovo kelią. Tas kelias veda į pietus, iki 
vandenyno, o nuo ten staigiai pasisuka Melburno link. Reikia 
visą laiką joti juo, nepasiduoti pagundai kirsti tiesiau per mažai 
pažįstamas vietoves. Maršrutas visai paprastas, ir Malredis ne- 
gali paklysti. 

O dėl pavojų, tai pavojingiausios tos kelios mylios nuo sto- 
vyklos, nes Benas Džoisas su savo gauja tikriausiai tūno užuo- 
landoje. Bet jei pavyktų laimingai prasprukti, Malredis sėkmin- 
gai įvykdytų pavestą svarbų uždavinį. 

Šeštą valandą visi drauge pavalgė. Vėl ėmė pilti čiurkšlėmis 
lietus. Palapinė nuo jo apsaugoti nebegalėjo, todėl visi sulindo į 
vežimą. Beje, tai ir buvo tikriausia priedanga. Įklimpęs molyje, 
iš vietos nepajudinamas, jis panėšėjo į tvirtovę. Arsenale buvo 
septyni karabinai ir septyni revolveriai, bus galima laikytis ilgo- 


kai, nes nei amunicijos, nei maisto netrūks. (O po šešeto dienų 

„Dunkanas“ išmes inkarą Tutoldo įlankoje. Ekipažas per dvi- 
dešimt keturias valandas pasieks priešingą Snovėjaus krantą; ir 
gal upė dar nebus nuslūgusi, bet katorgininkai patys atsitrauks, 
išvydę pranašesnes jėgas. Bet visų pirma Malredis turi sėkmin- 
gai atlikti pavojingą žygį. 

Aštuntą valandą jau buvo visai sutemę. Kaip tik laikas joti. 
Vilsonas atvedė Malredžiui arklį. Dėl atsargumo jo kanopos 
buvo apvyturiuotos skudurais ir nekėlė jokio bildesio. Gyvulys 
atrodė pailsęs, o nuo jo kojų stiprumo ir patvarumo priklausė 
visų likimas. Majoras patarė Malredžiui jį tausoti, kai tik nebe- 
grės pavojus iš katorgininkų pusės. Geriau pusdieniu ilgiau, bet 
kad tikrai nuvyktum. 

Džonas Menglas padavė jūrininkui revolverį, kurį pats la- 
bai rūpestingai buvo užtaisęs. Ginklas — baisus daiktas drąsaus 
žmogaus rankoje; šeši šūviai per keletą sekundžių lengvai gali 
nušluoti kelią pastojusius piktadarius. 

Malredis šoko ant arklio. 

— Štai laiškas, kurį įteiksi Tomui Ostinui, — tarė jam Gle- 
narvanas. — Tegu jis negaišta nė valandėlės! Kuo greičiau tegu 
plaukia į Tutoldo įlanką ir, jei mūsų ten nerastų, jei mes nebū- 
tume persikėlę per upę, skubinai teatvyksta mums į pagalbą! 
Na, o dabar jok, šaunusis mano jūrininke, laimingo tau kelio! 

Glenarvanas, ledi Elena, Merė Grant — visi paspaudė Malre- 
džiui ranką. Kita širdis, ne tokia narsi kaip Malredžio, būtų su- 
drebėjusi, leisdamasi tokią tamsią ir lietingą naktį į kelionę per 
beribę, nepažįstamą dykumą, kur kas žingsnis tyko pavojai. 

— Sudie, sere, — tarė jis ramiai ir netrukus dingo pamiškės 
takelyje. 

Vėjas pasmarkėjo. Eukaliptų viršūnės dusliai braškėjo tam- 


soje. Buvo girdėti, kaip krinta sausos šakos ant permirkusios 

žemės. Ne vieną milžiną medį, jau nudžiūvusį, bet iki šiol dar 
tvirtai stovintį, išvertė baisi vėtra. Vėjas staugė, nustelbdamas 
medžių braškesį, ir kraupus jo dejavimas pynėsi su Snovėjaus 
šniokštimu. Sunkūs debesys, genami į rytus, driekėsi pažemiu 
lyg suplyšusio rūko skraistės. Nuo gūdžios tamsos naktis atrodė 
dar baisesnė. 

Malredžiui išjojus, keleiviai susigūžė vežime. Ledi Elena, 
Merė Grant, Glenarvanas ir Paganelis užėmė priekinę, aklinai 
uždaromą dalį. Olbinetas, Vilsonas ir Robertas susitalpino ve- 
žimo gale. Majoras su Džonu Menglu budėjo lauke. Toks atsar- 
gumas būtinas, nes katorgininkų puolimo buvo galima tikėtis 
kiekvieną valandėlę. 

Juodu ištikimai ėjo sargybą ir kantriai kaip filosofai kentė 
smarkius vėjo gūsius, kurie talžė jiems veidą. Jie stengėsi žvilgs- 
niu perskrosti tas tamsybes, nes pro audrą, vėjo staugimą, šakų 
braškėjimą, griūvančių medžių bilsmą ir įnirtusios upės riau- 
mojimą nieko nebuvo galima girdėti. 

Tačiau siautėjanti vėtra kartkartėmis trumpam aprimda- 
vo. Vėjas, lyg atsikvėpti norėdamas, nutildavo. Tik Snovėjus 
už nejudančių nendrių ir gumamedžių uždangos šniokštė kaip 
šniokštęs. Tyla po šitokių atvangos akimirkų atrodydavo dar 
gūdesnė. Džonas Menglas ir majoras tada įsiklausydavo. 

Vieną tokį protarpį jų ausis pasiekė šaižus švilptelėjimas. 

Džonas Menglas skubiai priėjo prie majoro. 

— Girdėjote? 

— Girdėjau, — atsakė Maknabsas. - Žmogaus balsas ar gy- 
vulys? 

> Žmogaus, — atsakė Džonas Menglas. 

Abu vėl ėmė klausytis. Keistas švilpimas staiga pasikartojo, 


lyg ir trinktelėjo šūvis, bet vos girdimas, nes audra vėl buvo pra- 

Audra vėl buvo pradėjusi smarkiai šėlti. 


dlėjusi smarkiai šėlti. Maknabsas ir Džonas Menglas nebegalėjo 
susikalbėti. Jie nuėjo vežimo užuovėjon. 

Tą akimirką prasiskleidė odinės užuolaidos, ir prie juo- 
dviejų priėjo Glenarvanas. Jis irgi išgirdo pikta lemiantį švilpesį 
ir šūvio aidą. 

— Iš kur? — paklausė jis. 

— Iš ten, — atsakė Džonas, parodydamas tamsų keliuką, ku- 
riuo nujojo Malredis. 

— Iš kokio atstumo? 

— Vėjas atnešė, — atsakė Džonas Menglas. — Mažiausiai už 
kokių trijų mylių nuo čia. 

— Eime! — tarė Glenarvanas, persimesdamas per petį savo 
karabiną. 

— Ne! — atsakė majoras. - Tai pinklės. Mus nori nuvilioti 
nuo vežimo. 

— O jeigu Malredis krito nuo piktadarių šūvio! — tarė Gle- 
narvanas, čiupdamas Maknabso ranką. 

— Rytoj sužinosime, — šaltai atsakė majoras, tvirtai nuspren- 
dęs sulaikyti Glenarvaną nuo tokio neatsargaus ir neapgalvoto 
Žygio. 

— Jūs negalite palikti stovyklos, sere, — tarė Džonas, — aš ei- 
siu vienas. 

— Dar ko! - energingai pertraukė jį majoras. - Norite, kad 
mus po vieną iššaudytų, norite sumažinti mūsų jėgas, atiduoti 
mus šių piktadarių malonei? Jei Malredis krito kaip jų auka — 
tai nelaimė, bet kam ją kartoti. Malredis išjojo, nes ištraukė 
burtą. Jei aš būčiau ištraukęs, būčiau jojęs kaip jis, bet niekada 
nesišaukčiau ir nelaukčiau jokios pagalbos. 

Majoras visais atžvilgiais teisingai darė sulaikydamas Gle- 
narvaną ir Džoną Menglą. Noras surasti jūrininką, bėgti tokią 

tamsią naktį tiesiai į kur nors tankumyne pasislėpusių katorgi- 
ninkų pinkles — neapgalvotas ir netgi beprasmis noras. Glenar- 
vano būrelyje nebuvo tiek žmonių, kad dar vieną būtų galima 
paaukoti. 

Tačiau Glenarvanas, rodės, nenorėjo nusileisti. Jo ranka ne- 
ramiai gniaužė karabiną. Jis vaikščiojo aplink vežimą. Gaudė 
menkiausią garsą, išplėtęs akis žiūrėjo į kraupią tamsą. Jį kankino 
mintis, kad galbūt vienas jo artimųjų guli mirtinai peršautas, be 
pagalbos, veltui šaukdamas tuos, už kuriuos aukojosi. Maknabsas 
nebuvo tikras, ar jam pavyktų sulaikyti Glenarvaną, jei tas, pa- 
klausęs savo širdies balso, pultų tiesiai Benui Džoisui į rankas. 

— Edvardai, — tarė jis, — nusiraminkite. Paklausykite draugo. 
Pagalvokite apie ledi Eleną, Merę Grant, apie visus pasilikusius! 
Na, kurgi jūs eisite? Kur ieškosite Malredžio? Plėšikai jį užpuolė 
už kokių dviejų mylių nuo čia! Kur? Kokiu keliu eiti?.. 

Tuo metu lyg atsakymas majorui pasigirdo gailus riksmas. 

— Girdite! — tarė Glenarvanas. 

Suriko toje pusėje, iš kur trinktelėjo šūvis, maždaug už ke- 
tvirčio mylios. 

Glenarvanas, atstūmęs Maknabsą, jau buvo bebėgąs, bet už 
trijų šimtų žingsnių nuo vežimo išgirdo žodžius: 

— Šen! Šen! 

Balsas buvo gailus, beviltiškas. Džonas Menglas ir majoras 
puolė ta kryptimi. 

Po valandėlės jie pastebėjo kažką šliaužiant palei atžalyną ir 
gailiai dejuojant. 

Tai buvo Malredis, sužeistas, leisgyvis, ir draugai, jį pakėlę, 
pajuto, kad jų rankos sušlapo nuo kraujo. 

Lietus vėl pasmarkėjo, ir vėjas plėšėsi nudžiūvusių medžių 
šakose. Per šėlstančią vėtrą Glenarvanas, majoras ir Džonas 


Menglas parnešė Malredį į vežimą. 

Jiems įėjus, visi atsistojo. Paganelis, Robertas, Vilsonas, Ol- 
binetas išlipo iš vežimo, o ledi Elena užleido savo patalpą varg- 
šui Malredžiui. Majoras nuvilko jam švarką, permirkusį nuo 
lietaus ir kraujo. Surado žaizdą. Dešinysis šonas buvo durklu 
pervertas. 

Maknabsas mikliai jį perrišo. Ar buvo paliesti svarbiausie- 
ji organai, — to jis negalėjo pasakyti. Iš žaizdos tai smarkiau, 
tai silpniau švirkštė skaisčiai raudonas kraujas; išblyškimas ir 
silpnumas liudijo, kad Malredis rimtai sužeistas. Majoras api- 
plovė žaizdą švariu vandeniu, uždėjo tankią kempinę, paskui 
pašenų ir aprišo tvarsčiu. Kraują pavyko sustabdyti. Ligonį pa- 
guldė ant kairiojo šono, galvą ir krūtinę pakėlė kiek aukščiau, ir 
ledi Elena įpylė jam į burną keletą gurkšnių vandens. 

Po kokių penkiolikos minučių sužeistasis, iki šiol visai pasli- 
kas, sujudėjo. Pravėrė akis. Jo lūpos sumurmėjo keletą padrikų 
žodžių, ir majoras, pridėjęs ausį, išgirdo jį sakant: 

— Sere... laiškas... Benas Džoisas. 

Majoras pakartojo tuos žodžius ir pažvelgė į draugus. Ką 
norėjo pasakyti Malredis? Benas Džoisas užpuolė jūrininką, bet 
kokiu tikslu? Ar kad jį sulaikytų ir sutrukdytų nuvykti į „Dun- 
kaną'?.. Ar... 

Glenarvanas apžiūrėjo Malredžio kišenes. Laiško, adresuoto 
Tomui Ostinui, nebebuvo! 

Naktis praėjo neramiai, kupina baimės. Keleiviai kiekvieną 
akimirką būgštavo, kad sužeistasis nenumirtų. Jis baisiai karš- 
čiavo. Ledi Elena ir Merė Grant — dvi gailestingosios seserys — 
nesitraukė nuo jo. Joks ligonis nebuvo taip rūpestingai ir tokių 
jautrių rankų slaugomas. 

Prašvito. Lietus liovėsi. Dangumi dar plaukė sunkūs debe- 
sys. Ant žemės buvo pilna prilaužytų šakų. Įmirkęs molis buvo 

dar klampesnis. Prie vežimo prieiti pasidarė sunku, dar gerai, 
kad jis giliau negrimzdo. 

Tik prašvitus Džonas Menglas, Paganelis ir Glenarvanas iš- 
ėjo apsidairyti. Jie kopė taku, kur dar žlagsojo kraujo klanai. 
Neaptikę jokios žymės, kad arti būtų Benas Džoisas su savo 
gauja, jie nuėjo iki tos vietos, kur įvyko užpuolimas. Ten gulėjo 
du Malredžio nušauti žmonės. Vienas buvo Blek Pointo kalvis. 
Jo veidas, mirties iškreiptas, atrodė baisiai. 

Glenarvanas toliau nebėjo. Negalima palikti vežimo be ap- 
saugos. Taigi jie grįžo atgal, labai susikrimtę dėl savo sunkios 
būklės. 

— Nėra ko nė galvoti siųsti kitą pasiuntinį į Melburną, - tarė 
Glenarvanas. 

— O būtinai reikia, sere, - atsakė Džonas Menglas, — ir aš 
pabandysiu nuvykti ten, kur mano jūrininkui nepavyko nu- 
vykti. 

— Ne, Džonai. Tu juk neturi arklio, kaipgi nueisi du šimtus 
mylių! 

Iš tiesų Malredžio arklys, vienintelis likęs, nepasirodė. Gal jį 
nušovė žudikai? Gal jis paklydo dykumoje? O gal katorgininkai 
jį susigavo: 

— Kad ir kas būtų, — tarė Glenarvanas, - mes daugiau ne- 
siskirsime. Lauksime savaitę, dvi, kol nuslūgs Snovėjus. Tada 
trumpais pažygiais pasieksime Iufoldo įlanką ir iš ten tikresniu 
keliu pasiųsime „Dunkanui“ įsakymą plaukti prie kranto. 

— Tai vienintelė išeitis, — įsiterpė Paganelis. 

— Taigi, bičiuliai, nebesiskirkime, — tarė Glenarvanas. — Vie- 
nam žmogui per daug rizikinga keliauti dykuma, kur siaučia 
banditai. 

Abiem atvejais Glenarvanas samprotavo teisingai: ir užginda- 


mas bet kokį mėginimą veikti pavieniui, ir liepdamas kantriai lauk- 


ti, kol bus galima persikelti per upę. Tik trisdešimt penkios mylios 
teskyrė juos nuo Delegeto, pirmo Naujojo Pietų Velso miesto, kur 
jie gautų susisiekimo priemones nuvykti į Tufoldo įlanką. O iš ten 
telegrafu pasiųstų į Melburną „Dunkanui“ įsakymą. 

Priemonės išmintingos, bet pavėluotos. Jei Glenarvanas ne- 
būtų pasiuntęs Malredžio Laknovo keliu, kiek nelaimių būtų 
išvengta, nekalbant jau apie pasikėsinimą į jūrininko gyvybę! 

Grįžęs į stovyklą, jis savo draugus rado ne tokius nuliūdu- 
sius. Jie, rodės, buvo atgavę viltį. 

— Jam geriau! Jam geriau! - sušuko Robertas, išbėgęs pasi- 
tikti Glenarvano. 

— Malredžiui?.. 

— Taip, Edvardai, - atsakė ledi Elena, — krizė jau praėjo. 
Majoras tikisi, kad mūsų jūrininkas išlaikys. 

— Kur Maknabsas? — paklausė Glenarvanas. 

— Prie ligonio. Malredis nori jam kažką pasakyti. Nekliudy- 
kite jiems. 

Iš tiesų po valandos sužeistasis atsipeikėjo, karštis krito. 
Atgavęs atmintį ir žadą, Malredis pirmiausia paprašė pakviesti 
Glenarvaną arba, jeigu jo nėra, majorą. Maknabsas, matydamas 
jį tokį silpną, norėjo uždrausti jam kalbėti, bet Malredis taip 
spytėsi, jog majoras nusileido. 

Kai Glenarvanas parėjo, buvo prabėgusi gera valandėlė, o 
juodu tebesikalbėjo. Beliko laukti, ką pasakys Maknabsas. 

Netrukus užuolaidos sujudėjo, ir pasirodė majoras. Jis nuč- 
jo pas draugus į palapinę, pastatytą po gumamedžiu. Jo veidas, 
visada toks ramus, dabar atrodė labai susirūpinęs. Į ledi Eleną 
ir merginą jis pažvelgė liūdnai ir sielvartingai. 


Glenarvanas ėmė jį klausinėti, ir štai ką majoras papasakojo. 


Išjojęs iš stovyklos, Malredis pasileidęs Paganelio nurody- 
tu taku. Jis skubėjęs kiek išgalėdamas tokią tamsią naktį. Buvo 
nujojęs maždaug porą mylių, kai keletas vyrų — regėjos, koks 
penketas — šokę arkliui iš priešakio. Arklys stojęs piestu. Malre- 
dis išsitraukęs revolverį ir iššovęs. Jam pasirodę, kad du žmog- 
žudžiai parkritę. Šūviui plykstelėjus, pažinęs Beną Džoisą. Bet 
tai ir viskas. Jis nespėjęs iššauti visų šovinių. Smarkus smūgis į 
dešinį šoną, ir jis nukritęs nuo arklio. 

Tačiau nepraradęs sąmonės. Žudikai manę jį nebegyvą 
esant. Jis jautęs, kaip krėtę jo kišenes. Paskui išgirdęs vieną 
katorgininką sakant: „Štai laiškas.“ — „Duokš, — atsakė Benas 
Džoisas, — dabar „Dunkanas“ mūsų!“ 

Glenarvanas nejučiom šūktelėjo. 

Maknabsas pasakojo toliau: 

— „O dabar, - pasakęs Benas Džoisas, - sugaukite arklį. Per 
porą dienų aš būsiu „Dunkane“, per šešias — Tufoldo įlankoje. 
Ten susitiksime. Glenarvano būrys dar tebesikapanos Snovėjaus 
pelkėse. Pereikite upę Kemplpiro tiltu, arvykite prie vandenyno 
kranto ir ten laukite manęs. Aš surasiu būdą, kaip jus įvesti į lai- 
vą. Išmėtę komandą į jūrą, su tokiu laivu kaip „Dunkanas“ mes 
būsime Indijos vandenyno valdovai.“ — „Valio Benui IDžoisui! — 
sušukę katorgininkai. Atvedus arklį, Benas Džoisas šokęs ant jo ir 
nudūmęs šuoliais Laknovo keliu, o jo gauja nuėjusi į pietryčius, 
Snovėjaus link. Malredis, nors ir sunkiai sužeistas, iš paskutiniųjų 
atšliaužė per tris šimtus žingsnių nuo stovyklos, kur mes jį leisgy- 
vį radom. Šai, — tarė Maknabsas, — kaip viskas buvo. Jūs dabar 
suprantate, kodėl drąsusis jūrininkas taip spyrėsi kalbėti! 

Ši žinia sukrėtė Glenarvaną ir jo kelionės draugus. 

— Piratai! Piratai! —- sušuko Glenarvanas. - Mano įgula išžu- 


dyta! Mano „Dunkanas“ banditų rankose! 

iui iš priešakio. 


s penketas — šokę arkli 


kok 


— regėjos, 


Keletas vyrų 


— Taip, nes Benas Džoisas pačiups laivą, ir tada... 

— Jei taip, turime greičiau už tuos niekšus pasiekti vandeny- 
no pakrantę! — tarė Paganelis. 

— Ber kaip persikelsime per Snovėjų? — paklausė Vilsonas. 

— Taip kaip jie, — atsakė Glenarvanas. — Jie perėjo Kemplpi- 
ro tiltu, ir mes pereisime. 

— O Malredis? Kaip jis? —- paklausė ledi Elena. 

— Jį nešime neštuvais! Pakaitomis! Negi aš galiu atiduoti be 
kovos į Beno Džoiso rankas savo įgulą? 

Sumanymas pereiti upę Kemplpiro tiltu buvo įvykdomas, 
bet pavojingas. Katorgininkai tikriausiai bus įsitaisę ant to tilto 
ir jį gins. Trisdešimt prieš septynetą! Bet esti akimirkų, kai rei- 
kia žūtbūt, į nieką neatsižvelgiant, eiti pirmyn. 

— Sere, — tarė Džonas Menglas, — prieš rizikuojant pasku- 
tine mums likusia galimybe, prieš leidžiantis į žygį prie tilto, 
atsargumo dėlei reikėtų jį apžiūrėti. Aš siūlausi tai atlikti. 

— Aš einu su jumis, — pareiškė Paganelis. 

Džonas Menglas su Paganeliu tučtuojau išsirengė į kelio- 
nę. Jie eis upės pakrante, kol suras Beno Džoiso minėtą til- 
tą, ir ypač saugosis katorgininkų, kurie tikriausiai apšaudys 
krantus. 

Pasiėmę maisto, gerai apsiginklavę, drąsieji žvalgai išėjo ir 
netrukus išnyko aukštose pakrantės nendrėse. 

Likusieji visą dieną jų laukė. Atėjo vakaras, o jų vis dar ne- 
buvo. Žmonės pradėjo būgštauti. 

Pagaliau apie vienuoliktą valandą Vilsonas pranešė, kad jie 
grįžta. Paganelis ir Džonas, suvaikščioję dešimt mylių, šniokš- 
tavo iš nuovargio. 

— Kaip tiltas? Ar yra? — paklausė Glenarvanas, puldamas jų 
pasitikti. 

— Taip! Lianų tiltas, — atsakė Džonas Menglas. — Katorgi- 
ninkai iš tiesų juo perėjo... Bet... 

— Bet... — pakartojo Glenarvanas, nujausdamas naują ne- 
laimę. 

— Bet perėję jį sudegino! — atsakė Paganelis. 


Dvidešimt antras skyrius 


IDNAS 


Nusiminti nebuvo kada, reikėjo veikti. Nors Kemplpiro til- 
tas buvo sunaikintas, keleiviai žūtbūt turėjo persikelti per Sno- 
vėjų ir anksčiau už Beno Džoiso gaują pasiekti Tufoldo įlan- 
ką. Todėl, negaišdami laiko tuščioms kalboms, rytojaus dieną, 
sausio 16-ąją, Džonas Menglas su Glenarvanu nuėjo apžiūrėti 
upės, gal vietoj sumanys, kaip persikelti. 

Šniokščią ir nuo smarkių liūčių pakilę vandenys neslūgo. 
Sukosi, verpetavo neapsakomu smarkumu. Mėginti susigrumti 
su jais, vadinasi, pulti mirčiai į glėbį. Glenarvanas, susidėjęs ant 
krūtinės rankas, nuleidęs galvą, stovėjo ant kranto lyg sustingęs. 

— Norite, aš pamėginsiu perplaukti į kitą pusę? — tarė Džo- 
nas Menglas. 

— Ne, Džonai, — atsakė Glenarvanas, sulaikydamas už ran- 
kos narsųjį jaunuolį, - palaukime. 

Ir abu grįžo į stovyklą. Visą dieną keleiviai baisiai nerimavo. 
Dešimt kartų Glenarvanas vaikščiojo prie upės. Jis laužė galvą, 
norėdamas rasti kokį drąsų būdą per ją persikelti. Bet veltui. Jei 
vietoj upės čia būtų tekėjęs lavos srautas, nebūtų buvę sunkiau 
jį pereiti. 

Ledi Elena per tas ilgas priverstinio laukimo valandas pagal 
majoro nurodymus kuo rūpestingiausiai slaugė Malredį. Jūri- 


ninkas jautėsi po truputį atgaunąs jėgas. Maknabsas jau buvo 
tikras, kad svarbiausieji organai nepaliesti. Ligonio nusilpimą 
reikėjo aiškinti tik tuo, kad buvo nubėgę daug kraujo. Todėl 
dabar, kai kraujoplūdis sustabdytas, o žaizda ėmė trauktis, ga- 
lima buvo tikėtis, kad Malredis, kurį laiką ramiai pagulėjęs, 
visiškai pasveiks. Ledi Elena spyrėsi, kad sužeistasis pasiliktų 
vežimo priekinėje dalyje. Malredis jautėsi nesmagiai. Jį labiau- 
siai kankino mintis, kad dėl jo ligos Glenarvanas gali sugaišti, ir 
jis nenurimo tol, kol tas prižadėjo palikti jį stovykloje, Vilsono 
priežiūroje, jei pasirodys, kad galima keltis per upę. 

Deja, nei tą dieną, nei kitą, sausio 17-ąją, nebuvo galima 
persikelti. Priverstas laukti, Glenarvanas nežinojo, kur dingti iš 
nusiminimo. Ledi Elena ir majoras veltui stengėsi jį nuraminti, 
įkvėpti kantrybės. Lengva pasakyti —- būk kantrus, kai galbūt tą 
akimirką Benas Džoisas lipa į jachtą, kai „Dunkanas“, pakėlęs 
inkarą, visu greičiu skuba prie nelemtojo kranto, kur jo laukia 
pražūtis! 

Džonas Menglas išgyveno savo širdyje tą patį nerimą kaip ir 
Glenarvanas. Norėdamas žūtbūt įveikti kliūtį, pasidirbo iš di- 
delių gumamedžio žievės gabalų plaustą. Paprasčiausiai suveržė 
lengvučiukes plokštes mediniais skersiniais. 

Sausio 18-ąją kapitonas ir jūrininkas išbandė savo plaustą. 
Viskas, ką galėjo padaryti vikrumas, jėga, apsukrumas, drąsa, — 
buvo padaryta. Bet kai tik pačiupo srovė, plaustas apsivertė, ir 
jie vos neapmokėjo savo gyvybe šio drąsaus bandymo. Plaustas 
dingo verpete. Džonas Menglas ir Vilsonas nenuplaukė nė de- 
šimties sieksnių, o upė, nuo lietaus ir tirpstančio sniego patvi- 
nusi, tada buvo maždaug mylios pločio. 

Lygiai tokia pat būklė buvo ir sausio 19-ąją, ir 20-ąją. Ma- 


joras su Glenarvanu nuėjo aukštupiu penketą mylių, bet ne- 

aptiko jokios brastos. Visur vanduo šniokštė, putojo, veržėsi 
greita srove. Į upės vagą subėgo visas Australijos Alpių pietinių 
šlaitų vanduo. 

Reikėjo atsisakyti vilties išgelbėti „Dunkaną“. Jau buvo praslin- 
kusios penkios dienos, kai išjojo Benas Džoisas. Šiuo metu jachta 
tikriausiai priplaukė krantą ir pateko į katorgininkų rankas! 

Tačiau tokia būklė negalėjo ilgai tęstis. Vietiniai potvyniai 
greitai praeina; juo jie smarkesni, juo greičiau atslūgsta. Iš tikrų- 
jų sausio 21-osios rytą Paganelis nustatė, kad vandens lygis ėmė 
mažėti. Jis pranešė Glenarvanui savo stebėjimų duomenis. 

— Kas iš to? — atsakė Glenarvanas. — Jau per vėlu! 

— Bet nėra pagrindo ilgiau čia stovyklauti, — atkirto majoras. 

— Teisybė, —- atsakė Džonas Menglas. — Rytoj gal jau bus ga- 
lima persikelti. 

— Ar beišgelbėsim nelaimingą mano laivo komandą? — su- 
šuko Glenarvanas. 

— Paklausykite manęs, — pradėjo Džonas Menglas. — Aš pa- 
žįstu Tomą Ostiną. Jis tikriausiai įvykdė jūsų įsakymus ir, kai 
tik buvo galima, išplaukė. Bet iš kur mes žinome, kad „Dunka- 
nas, Benui Džoisui atvykus į Melburną, buvo suremontuotas? 
O gal jis dar porai dienų pasiliko doke? 

— Teisingai kalbi, Džonai! - atsakė Glenarvanas. — Reikia 
pasiekti Tufoldo įlanką. Iki Delegeto tėra trisdešimt penkios 
mylios! 

— Taip, — tarė Paganelis. - O ten mes gausime greitas su- 
sisiekimo priemones. Kas žino, gal kaip tik laiku atvyksime ir 
nukreipsime nelaimę? 

— Į kelionę! — sušuko Glenarvanas. 

Džonas Menglas ir Vilsonas tuojau ėmėsi daryti didoką 


plaustą. Paryrimas parodė, kad medžio žievė neatlaiko smarkios 


srovės. Džonas nukirto keletą gumamedžių ir iš jų padarė gre- 
mėzdišką, bet tvirtą plaustą. Darbas ėjo lėtai, prabėgo visa diena, 
o jie dar nebuvo baigę. Tik kirą dieną plaustas buvo gatavas. 

Snovėjus žymiai nuslūgo. Srovė buvo nebebaisi, bet vis dėl- 
to greita. Tačiau Džonas tikėjosi, kad, įstrižai plaukiant ir su- 
maniai valdant plaustą, pavyks persikelti į kitą krantą. 

Apie pusę pirmos keleiviai sukrovė ant plausto maisto tiek, 
kiek kiekvienas galėjo pasiimti dviejų dienų žygiui. Visa kita, 
taip pat vežimą su palapine, paliko. Malredis jautėsi gana gerai, 
ir jį buvo galima paimti kartu; jis greitai sveiko. 

Pirmą valandą visi sulipo ant plausto, pririšto prie kranto. 

Džonas Menglas pavedė Vilsonui dešiniame šone įraisytą 
savotišką irklą, kuriuo turėjo laikytis prieš srovę, kad plausto 
nenuneštų į šalį. Pats atsistojo gale prie gremėzdiškos karties 
vairuoti. 

— Viskas atlikta, Vilsonai? — paklausė Džonas Menglas jū- 
rininką. 

— Taip, kapitone, — atsakė Vilsonas, tvirta ranka imdamas 
irklą. 

— Dėmesio! Varykis prieš srovę! 

Džonas Menglas atrišo plaustą ir smarkiai atstūmė nuo 
kranto. Pirmus penkiolika tuazų viskas vyko sėkmingai. Vilso- 
nas sugebėjo laikytis prieš srovę. Bet netrukus verpetas pagriebė 
plaustą ir taip ėmė sukti, jog nei irklas, nei smaigas nieko nebe- 
padėjo. Nors Vilsonas su Džonu Menglu nėrėsi iš kailio, tačiau 
netrukus srovė plaustą atsuko užpakaliu, ir jie nebegalėjo irti. 

Reikėjo pasiduoti srovei. Neįmanoma buvo sustabdyti ap- 
linkui besisukančio plausto. Jis sukosi nepaprastu greičiu ir tuo 
pat metu buvo nešamas pasroviui. Džonas Menglas stovėjo iš- 


balęs, sukandęs dantis ir žiūrėjo į sūkuringą vandenį. 

Tuo tarpu srovė nunešė plaustą į vidurį upės. 


Tuo tarpu srovė nunešė plaustą į vidurį upės. Jis dabar buvo 
už pusės mylios nuo tos vietos, iš kur išplaukė. Čia srovė irgi 
buvo nepaprastai smarki, bet be sūkurių, ir plaustas atgavo šio- 
kią tokią pusiausvyrą. 

Džonas su Vilsonu vėl čiupo vienas smaigą, kitas irklą ir var- 
gais negalais pakreipė plaustą įstrižai. Jie ėmė artėti prie kairio 
kranto. Kai buvo likę ne daugiau kaip penkiasdešimt sieksnių, 
netikėtai lūžo Vilsono irklas. Nebevaldomą plaustą vėl pradė- 
jo nešti srovė. Džonas norėjo jį sulaikyti rizikuodamas sulaužyti 
savo smaigą. Vilsonas kruvinomis rankomis šoko jam į pagalbą. 

Pagaliau jie pasiekė savo, ir po pusvalandžio plaustas atsi- 
trenkė į statų krantą. Smūgis buvo smarkus; sienojai išsiskyrė, 
virvės sutrūko, ir vanduo šniokšdamas užliejo jį. Keleiviai vos 
spėjo nusitverti už nukarusių krūmų. Jie ištraukė gerokai sušla- 
pusį Malredį ir abi moteris. Žmonės visi išsigelbėjo, bet didesnę 
dalį maisto ir ginklų, išskyrus majoro karabiną, srovė nusinešė 
su plausto likučiais. 

Per upę persikelta. Tačiau būrelis liko beveik be maisto iš- 
teklių už trisdešimt penkių mylių nuo Delegeto, vidury neži- 
nomos dykumos Viktorijos provincijos pasienyje. Čia nesutiksi 
nei kolonisto, nei skvoterio, nes kraštas negyvenamas, tik kar- 
tais užklysta žiaurūs banditai ir plėšikai. 

Buvo nutarta negaištant vykti toliau. Malredis aiškiai matė, 
kad jis jiems bus našta, ir prašė jį palikti vieną, kol atsiųs ką 
nors iš Delegeto. 

Glenarvanas nesutiko. Delegetą jie pasieks per trejetą die- 
nų, vandenyno krantą — per penketą, kitaip tariant, sausio 
26-ąją. O „Dunkanas“ sausio 16-ąją gavo įsakymą išplaukti iš 
Melburno. Argi dabar svarbu, jeigu jie atvyks keliom valandom 


vėliau? 

— Ne, mielasis, — tarė jis, - nė vieno mes čia nepaliksime. 
Padarysim neštuvus ir nešim tave pakaitomis. 

Iš eukalipto šakų vyrai padarė neštuvus, priklojo lapų, ir 
Malredis norom nenorom atsigulė. Glenarvanas norėjo pirmas 
nešti. Jis paėmė už vieno galo, Vilsonas — už kito ir leidosi į 
kelionę. 

Koks liūdnas reginys ir koks nesėkmingas taip gerai prasidė- 
jusios kelionės galas! Nebėra ko čia ieškoti kapitono Granto. Šis 
žemynas, kur jo nė būti nebūta, grėsė pražūtimi tiems, kurie ieš- 
kojo jo pėdsakų. O jei drąsieji jo tautiečiai ir pasiektų vandeny- 
ną, kažin ar berastų savo „Dunkaną“, kuriuo galėtų grįžti atgal! 

Tyliai ir sunkiai praėjo pirma kelionės diena. Kas dešimt 
minučių nauja pamaina perimdavo neštuvus, draugai nesiskun- 
dė nuovargiu, kurį dar labiau didino smarki kaitra. 

Vakare, nuėję tik penketą mylių, keleiviai apsistojo po gu- 
mamedžiais. Maisto likučius, išgelbėtus sudužus plaustui, su- 
valgė per vakarienę. Dabar visa viltis buvo majoro karabinas. 

Naktis buvo bjauri. Lijo lietus. Atrodė, jog niekada neišauš 
rytas. Jie vėl keliavo toliau. Majorui nė karto nepasitaikė iššau- 
ti. Šios pragaištingos apylinkės buvo baisesnės už dykumą, nes 
ir gyvuliai jų vengė. 

Laimė, Robertas aptiko einio lizdą ir jame dvylika didelių 
kiaušinių. Olbinetas juos iškepė karštuose pelenuose. Kiauši- 
niai ir keli pluošteliai portulakos, rastos duburyje, ir buvo visas 
keleivių valgis sausio 22-ąją. 

Keliauti pasidarė nepaprastai sunku. Smėlėtos lygumos 
buvo apaugusios kažkokiais dygliuotais augalais, kurie Melbur- 
ne vadinami dygliakiaulėmis. Jie draskė drabužius ir iki kraujo 
žeidė kojas. Tačiau drąsiosios keleivės nesiskundė, ėjo pirmyn, 


rodydamos pavyzdį, žvilgsniu ar žodžiu paskatindamos kitus. 


Vakare būrelis sustojo Bula Bulos kalno papėdėje, ant Džan- 
galo kranto. Vakarienė būtų buvusi menka, jei Maknabsui ne- 
būtų pavykę nudobti didžiulės žiurkės, kurios mėsa laikoma 
labai skani. Olbinetas ją iškepė, ir keleiviai ją būtų dar labiau 
gyrę, jei būtų buvusi tokio didumo kaip avinas. Tačiau reikėjo 
ir tuo pasitenkinti. Sušveitė viską, tik kauleliai liko. 

Sausio 23-ąją, nuvargę, bet nepraradę energijos, keleiviai 
leidosi toliau. Aplenkę kalno papėdę, jie žygiavo per didžiulę 
preriją, kur žolė panėšėjo į banginio ūsus. Skindamiesi kelią 
kirviu ar ugnimi, jie žengė tarsi per suverstas ietis, bet kaip su- 
mestus durtuvus. 

Apie pusryčius tą dieną nebuvo nė kalbos. Sunku įsivaiz- 
duoti kitą tokį išdžiūvusį kraštą, nusėtą kvarco luitais. Žiauriai 
kankino ne tik alkis, bet ir troškulys. Svilinanti kaitra didino 
keleivių kančias. Būrelis per valandą vos nueidavo pusę mylios. 
Jei iki vakaro jie būtų neradę vandens ir ko nors valgomo, visi 
būtų iškritę ant kelio. 

Laimė, Paganelis aptiko cetalotos krūmą, kurio žiedai, pa- 
našūs į taures, buvo pilni gaivinančių sulčių. Visi godžiai puolė 
prie jų ir pajuto sugrįžus jėgas. 

O maistu teko pasitenkinti tokiu, kokiu ginasi nuo bado 
čiabuviai, kai nebegali sugauti nei žvėrelio, nei vabzdžių, nei 
gyvačių. Kažkokio išdžiūvusio upelio vagoje Paganelis surado 
augalą, apie kurio nuostabiąsias savybes jam ne sykį buvo kal- 
bėjęs vienas Geografų draugijos kolega. 

Tai buvo nardas, bežiedžių šeimos augalas, tas pats, kuris 
išgelbėjo nuo bado mirties Berką ir Kingą Vidurinės Australi- 
jos dykumoje. Į dobilą panašių lapų apačioje augo sausos lęšio 
didumo sporos. Sutrynus jas tarp dviejų akmenų, gaunami sa- 
votiški miltai. Olbinetas iškepė rupių paplotėlių, kurie šiek tiek 

apmalšino alkį. Toje vietoje nardų augo gausybė, ir Olbinetas 
jų prisirinko kelioms dienoms. 

Rytojaus dieną, sausio 24-ąją, Malredis dalį kelio ėjo pės- 
čias. Žaizda visiškai užgijo. Iki Delegero buvo likę apie dešimt 
mylių, ir vakare keleiviai sustojo pačiame Naujojo Pietų Velso 
pasienyje, 149“ geografinės ilgumos. 

Smulkus merkiantis lietus lijo keletą valandų be perstojo. 
Nebuvo jokios pastogės; gerai, kad Džonas Menglas iš netyčių 
aptiko suirusią medkirčių lūšnelę. Reikėjo pasitenkinti ta skur- 
džia iš šakų ir šiaudų supinta trobele. Vilsonas norėjo užkurti 
ugnį paplotėliams iškepti ir nuėjo pasirinkti išvartų, kurių čia 
buvo daugybė. Bet kai pamėgino uždegti, nieko neišėjo. Medis 
nedegė, nes jame buvo daug alūno. Tai buvo nedegančios mal- 
kos, Paganelio suminėtos Australijos keistybių sąraše. 

Taigi teko apsieiti be ugnies, be duonos, atsigulti šlapiais 
drabužiais. Paukščiai-pašaipos, pasislėpę aukštai medžiuose, ro- 
dės, tyčiojosi iš nelaimingųjų keleivių. 

Tačiau Glenarvano ekspedicijos kančios turėjo greitai baig- 
tis. Seniai jau laikas! Abi moterys didvyriškai, iš paskutiniųjų 
stengėsi, bet jų jėgos kas valandą seko. Jos ne ėjo, o vilkte 
vilkosi. 

Rytojaus dieną jie iškeliavo su aušra. Apie vienuoliktą va- 
landą pasirodė Delegetas, Veleslio grafystės miestas, penkiasde- 
šimt mylių atstu nuo Tufoldo įlankos. 

Čia keleiviai greitai susirado susisiekimo priemones. Pasi- 
jutęs taip netoli vandenyno, Glenarvanas atgavo viltį. Galbūt 
„Dunkanas“ kiek užtruko Melburne, ir ekspedicija atvyks anks- 
čiau už jį! Per dvidešimt keturias valandas jie bus įlankoje! 

Vidurdienį, stipriai pavalgę, keleiviai susėdo į pašto vežimą, 


pakinkytą penketu tvirtų arklių, ir išvyko iš Delegeto. 

Moterys ne ėjo, o vilkte vilkosi. 


Vežėjai, susivilioję pažadu, kad bus dosniai atlyginta, smar- 
kiai varė arklius gerai prižiūrimu keliu. Pašto stotyse, kurios 
buvo kas dešimt mylių, jie sugaišdavo ne daugiau kaip porą mi- 
nučių. Glenarvanas, rodės, užkrėtė vežėjus savo nekantrumu. 

Jie taip lėkė ištisą dieną ir naktį po šešetą mylių per valandą. 

Rytojaus dieną, auštant, duslus šniokštimas pranešė, kad 
nebetoli Indijos vandenynas. Reikėjo apvažiuoti aplink visą 
įlanką, norint pasiekti trisdešimt septintą lygiagretę, tą vietą, 
kur Tomas Ostinas turėjo laukti atvykstant keleivių. 

Kai pasirodė jūra, visų klausiami žvilgsniai nukrypo į jos 
platybes. Gal per kokį stebuklą išsigelbėjęs „Dunkanas“ plau- 
kioja netoli kranto, kaip prieš mėnesį plaukiojo prie Argentinos 
krantų, ties Koriento kyšuliu? 

Nieko nebuvo matyti. Tik dangus ir vanduo. 

Liko dar viena viltis: galbūt Tomas Ostinas nusprendė iš- 
mesti inkarą pačioje Tufoldo įlankoje, nes jūra buvo audringa 
ir laivas negalėjo kreisuoti nurodytoje vietoje. 

— Į Idną! — sušuko Glenarvanas. 

Pašto karieta tučtuojau nudūmė keliu palei krantą į Idno 
miestelį už penkių mylių. 

Vežėjas sustabdė arklius netoli švyturio, rodančio laivams 
kelią į uostą. Reide stovėjo keletas laivų, bet „Dunkano“ su 
Malkolmo vėliava ten nebuvo. 

Glenarvanas, Džonas Menglas, Paganelis išlipo iš vežimo ir 
tekini nubėgo į muitinę, išklausinėjo tarnautojus ir peržiūrėjo 
paskutinėmis dienomis arplaukusių laivų sąrašus. 

Joks laivas tą savaitę nebuvo sustojęs įlankoje. 

— O gal jis dar neatvyko! — sušuko Glenarvanas, kuris dėl 
žmogui įgimto lengvabūdiškumo norėjo nusitverti naujos vil- 


ties. — Gal mes jį aplenkėm! 

Džonas Menglas pakratė galvą. Jis pažinojo Tomą Ostiną. 
Jo padėjėjas niekados neužvilkins dešimčia dienų įsakymo vyk- 
dymo. 

— Noriu sužinoti, kaip iš tiesų yra, — tarė Glenarvanas. — 
Geriau tikrumas negu abejonė! 

Po ketvirčio valandos Melburno uosto viršininkui buvo pa- 
siųsta telegrama. Paskui keleiviai nuvyko į „Viktorijos“ viešbutį. 

Antrą valandą Glenarvanas gavo telegrafu atsakymą: 


Misteriui Glenarvanui, 
Idnas, Tufoldo įlanka. 


„Dunkanas“ išvyko šio mėnesio 18 dieną nežinoma kryptimi. 


Dž. Endrius 


Telegrama iškrito Glenarvanui iš rankų. 

Vadinasi, jokios abejonės! Dorų škotų jachta, patekusi į 
Beno Džoiso rankas, tapo piratų laivu! 

Tuo baigėsi daug žadėjęs žygis per Australiją. Kapitono 
Granto ir jo draugų pėdsakai, rodės, amžinai pamesti. Nepasi- 
sekimas buvo apmokėtas visos komandos gyvybe. Glenarvanas 
buvo nugalėtas. Drąsųjį ieškotoją, kurio negalėjo sulaikyti šėls- 
tančios gamtos jėgos pampose, sutriuškino žmonių niekšišku- 


mas čia, Australijos žemyne. 


TREČIA DALIS 


Pirmas skyrius 


„MAKARI 


Jei mūsų keliautojams buvo lemta kada netekti paskutinės 
vilties surasti kapitoną Grantą, tai tasai laikas, be abejonės, 
buvo atėjęs. Jie prarado viską. Į kurią pasaulio šalį dar buvo 
galima keliauti? Ir kaip nuvykti į naujus, dar neištirtus kraštus? 
„Dunkanas“ — piratų rankose, ir keliautojai net negalėjo grįžti 
tiesiai į tėvynę. Taip tad nuėjo niekais geraširdžių škotų ekspe- 
dicija. Nesėkmė! Šis liūdnas žodis, tiesa, niekuomet nesulaukia 
atbalsio ryžtingo Žmogaus širdyje, tačiau Glenarvanas, pajutęs 
tiek likimo smūgių, turėjo pagaliau pripažinti, kad užbaigti šį 
kilnų žygį nebėra jokios vilties. 

Merė Grant, šitaip susidėjus aplinkybėms, vis dėlto rado 
jėgų susitvardyti ir nė žodžiu neužsiminė apie tėvą. Ji stengėsi 
užgniaužti sielvartą galvodama apie nelaimingo „Dunkano“ cki- 
pažo likimą. Dabar ji buvo nebe duktė, o tik draugė: ji guodė 
ir ramino ledi Glenarvan, kuri ją pačią kadaise taip nuoširdžiai 
užjautė. Ji pirmoji ėmė kalbėti apie grįžimą į Škotiją. Džonas 
Menglas žavėjosi mergaitės dvasios tvirtumu ir pasiaukojimu. Jis 
buvo besiūląs dar pagalvoti apie kapitono Granto ieškojimą, bet 


į sulaikė ryžtingas Merės žvilgsnis. Vėliau Merė pasakė jam: 

— Ne, pone Džonai, pagalvokime apie tai, kiek visi esate 
patyrę vargo dėl mano tėvo. Misteris Glenarvanas turi grįžti į 
Europą. 

— Tai tiesa, mis Mere, — atsakė Džonas. — Be to, turime pra- 
nešti anglų valdžiai apie „Dunkano“ likimą. Tačiau nepraraski- 
me paskutinės vilties. Jei reikės, aš vienas tęsiu tai, ką pradėjo- 
me visi! Aš surasiu kapitoną Grantą arba žūsiu! 

Merė padavė Džonui ranką, priimdama šį sunkų jaunojo 
kapitono įsipareigojimą ir tuo lyg sutvirtindama jų tarpusavio 
sutartį. Juodu paspaudė vienas kitam ranką, Džonas — išreikš- 
damas ištikimybę, o Merė — amžiną dėkingumą. 

Tą dieną buvo galutinai nuspręsta išvykti. Nutarta nedel- 
siant keliauti į Melburną. Kitą rytą Džonas nuėjo į uostą pasi- 
teirauti, kokie išplaukia laivai. Jis manė, kad tarp Idno miesto ir 
Viktorijos sostinės turėtų būti reguliarus susisiekimas. 

Tačiau jo viltys nepasitvirtino. Pasirodė, kad į Melburną lai- 
vai plaukia labai retai. Tufoldo įlankoje stovėjo inkarą išmetę 
trys ar keturi laivai, kurie ir sudarė visą prekybinį vietos laivyną. 
Bet nė vienas nesirengė vykti į Melburną, Sidnėjų ar į Puent 
de Galį. O tik šiuose trijuose Australijos uostuose Glenarvanas 
galėjo rasti laivų, plaukiančių į Angliją. 

Ką daryti? Laukti laivo? Tačiau į Tufoldo įlanką laivai at- 
klysta labai retai, ir laukiant tektų ilgai sugaišti. Juk kiek laivų 
praplaukia pro šalį ir niekados čia nesustoja. 

Pagalvojęs ir pasitaręs su kelionės draugais, Glenarvanas pa- 
siryžo vykti į Sidnėjų sausuma, bet Paganelis netikėtai pasiūlė 
naują planą. 

Geografas irgi buvo nuėjęs apžiūrėti Tufoldo prieplaukos. 
Čia jis sužinojo, kad laivų, plaukiančių į Sidnėjų ar į Melbur- 


ną, nėra. Tačiau pasirodė, kad vienas iš trijų uoste stovinčių 


laivų rengiasi vykti į Oklandą, šiaurinės Naujosios Zelandijos 
salos — Ika Na Maui — sostinę. Paganelis pasiūlė sėsti į šį laivą 
ir nusigauti į Oklandą, iš kur jau nesunku grįžti į Europą kur- 
suojančiais laivais. 

Šis pasiūlymas buvo rimtai apsvarstytas. Nors šiaip Pagane- 
lis mėgdavo ilgai įrodinėti savo nuomonės teisingumą, šį kartą 
tiktai pranešė patį faktą pridūręs, jog kelionė į Oklandą trun- 
kanti ne ilgiau kaip penkias ar šešias dienas. Iš tiesų nuo Aus- 
tralijos iki Naujosios Zelandijos yra ne daugiau kaip tūkstantis 
jūros mylių. 

Nors ir keistas buvo sutapimas, tačiau kaip tik per Oklandą 
ėjo trisdešimt septinta lygiagretė, kurios ieškotojai atkakliai laikė- 
si nuo pat Araukanijos krantų. Be abejo, savo pasiūlymui paremti 
geografas galėjo pasinaudoti ir šia aplinkybe: juk kelionė į Naują- 
ją Zelandiją būtų puikiausia proga ištyrinėti tų salų pakrantes. 

Tačiau Paganelis tai nutylėjo. Dukart nepasitvirtinus jo spė- 
liojimams, jis, matyt, nedrįso siūlyti trečio dokumento aiškini- 
mo varianto. Be to, juk dokumente aiškiai pasakyta, kad kapi- 
tonas Grantas rado prieglaudą kontinente, ne saloje. O Naujoji 
Zelandija — sala. Dėl to nebuvo ko abejoti. Šiaip ar taip, dėl 
šios ar dėl kitos priežasties Paganelis visiškai neužsiminė apie 
tai, kad, nuvykus į Oklandą, vertėtų pagalvoti ir apie kapitoną 
Grantą. Jis tiktai pridūrė, kad iš ten reguliariai plaukioja laivai į 
Iidžiąją Britaniją, todėl ir jiems bus nesunku išvykti. 

Džonas Menglas palaikė šį pasiūlymą ir patarė priimti, nes 
vargu ar esą galima tikėtis, kad Tufoldo įlankoje sustotų jiems 
reikalingas laivas. Tačiau, prieš galutinai pasiryžtant, jis pasiūlė 
apžiūrėti, kas per laivas plaukia į Oklandą. Glenarvanas, majo- 
ras, Paganelis, Robertas ir jis sėdo į valtį ir veikiai prisiyrė prie 


laivo, stovinčio už dviejų kabeltovų nuo prieplaukos. 


Tai buvo dviejų šimtų penkiasdešimties tonų talpos brigas 
„Makari“. Jis plaukiojo tarp įvairių Australijos ir Naujosios Ze- 
landijos uostų. „Makari“ kapitonas sutiko svečius nelabai man- 
dagiai. Šie iškart pamatė, jog tai neišauklėtas žmogus, jo elgesys 
beveik niekuo nesiskyrė nuo laivo jūreivių. Stambus raudonas 
Vilio Helio veidas, sudiržusios rankos, priplota nosis, išdurta 
akis, apatinė lūpa, atvipusi nuo pypkės, ir stačiokiška laikyse- 
na anaiptol nedarė malonaus įspūdžio. Tačiau neilgai penkių 
ar šešių dienų kelionei tai juk neturėjo reikšmės, be to, kito 
pasirinkimo nebuvo. 

— Ko jums reikia? — paklausė Vilis Helis nepažįstamuosius, 
užlipusius į jo laivą. 

— Kapitono, - atsakė Džonas Menglas. 

— Tai aš. Toliau? 

— „Makari“ plaukia į Oklandą, taip? 

— Taip. Toliau? 

— Ką vežate? 

— Viską, ką tik galima nusipirkti ir parduoti. Toliau? 

— Kada išvykstate? 

— Rytoj, per vidurdienio potvynį. Toliau? 

— Gal paimsite keleivių? 

— Žiūrint kokių, ir jeigu jie sutiks maitintis iš laivo katilo. 

— Jie pasiims savo maisto. 

— Toliau? 

— Toliau? 

— Taip. Kiek jų? 

— Devyni, tarp jų dvi moterys. 

— Aš neturiu kajučių. 

— Bus gerai, jei leisite jas į apatinį denį. 

— Toliau? 

— Sutinkate? — paklausė Džonas Menglas, nekreipdamas dė- 
mesio į nemandagią kapitono elgseną. 

— Pažiūrėsim, — atsakė „Makari“ šeimininkas. 

Vilis Helis, sunkiai tapsėdamas geležimi kaustytais didžiu- 
liais batais, perėjo vieną ar du kartus per denį, paskui staiga 
sustojo prieš Džoną. 

— Kiek mokate? 

— O kiek norite? — atsakė Džonas. 

— Penkiasdešimt svarų. 

Glenarvanas linktelėjo galvą. 

— Gerai! Penkiasdešimt svarų, — atsakė Džonas Menglas. 

— Tik už pervežimą, - pridūrė Vilis Helis. 

— Taip. 

— Savo maistu. 

— Savo. 

— Sutarta. Toliau? — tarė Vilis Helis, tiesdamas ranką. 

— Toliau? 

— O rankpinigių? 

— Štai pusė — dvidešimt penki svarai, — tarė Džonas, atskai- 
čiavęs pinigus, kuriuos kapitonas nepadėkojęs įsikišo į kišenę. 

— Rytoj būkite laive. Iš ryto. Aš keliu inkarą — nesvarbu, 
būsite ar ne. 

— Būsime. 

Po to Glenarvanas, majoras, Robertas, Paganelis ir Džonas 
Menglas paliko laivą, o Vilis Helis atsisveikindamas nė rankos 
nepakėlė prie ceratinės kepurės, užmaukšlintos ant rudų gaurų. 

— Storžievis! — tarė Džonas. 

— O man jis patinka, — pasakė Paganelis. — Tai tikras jūrų 
vilkas. 

— Tikras lokys! — atsiliepė majoras. 


— Man rodos, — pridūrė Džonas, — kad šitas lokys kadaise 
bus varęs vergų prekybą. 

— O kas mums? — tarė Glenarvanas. — Mums svarbu tik tai, 
kad jis valdo „Makari“ ir kad „Makari“ plaukia į Naująją Ze- 
landiją. Kelionėje stengsimės kuo mažiausiai turėti su juo reika- 
lų, o atvykę į Oklandą - ir visai išsiskirsime. 

Ledi Elena ir Merė Grant su džiaugsmu sutiko žinią, jog 
rytojaus dieną nutarta išvykti. Glenarvanas perspėjo jas, kad 
„Makari“ patogumais toli gražu neprilygsta „Dunkanui“. Ta- 
čiau abi moterys buvo tiek išgyvenusios, kad tai joms atrodė 
menkniekis. Olbinetui buvo pavesta parūpinti kelionei maisto. 
Pagrobus „Dunkaną“, jis, vargšelis, nesiliovė verkęs savo žmo- 
nos, pasilikusios laive ir, be abejo, kartu su ekipažu patekusios 
nusikaltėliams į rankas. Vis dėlto jis uoliai, kaip visada, ėjo virė- 
jo pareigas, ir po kelių valandų buvo paruošta atsarga puikaus, 
rinktinio „savo maisto“, kokio tikriausiai niekad nebuvo ma- 
čiusi brigo įgula. 

Tuo metu majoras pardavė kažkokiam pinigų keitėjui Mel- 
burno „Jungtinio banko“ čekius, kuriuos turėjo Glenarvanas. 
Nenorėdamas likti be pinigų, jis taip pat nenorėjo likti be gin- 
klų ir šaudmenų ir papildė savo ginklų atsargą. O Paganelis 
įsigijo puikų Naujosios Zelandijos žemėlapį, išleistą Džonstono 
Edinburge. 

Malredis greitai taisėsi. Jis jau beveik nejautė žaizdos, dėl 
kurios dar neseniai ko nenumirė. Kelionė jūra turėjo jį galuti- 
nai išgydyti. Jis buvo įsitikinęs, kad Ramiojo vandenyno vėjai jį 
visiškai pastatys ant kojų. 

Vilsonui buvo pavesta laive sutvarkyti keleiviams skirtąją 
patalpą. Jam gerai pasidarbavus šluota ir šepečiu, Glenarvanui 


pavesto apatinio denio vaizdas visiškai pasikeitė. Vilis Helis, 


gūžtelėjęs pečiais, leido Vilsonui tvarkytis savo nuožiūra. Jis 
visiškai nesidomėjo Glenarvanu ir jo kelionės draugais. Neži- 
nojo net, kas jie tokie, ir tuo nesirūpino. Keleiviai jam buvo 
ne kas kita, kaip papildomas krovinys, duodąs penkiasdešimt 
svarų pelno, tačiau vertas gerokai mažiau negu du šimtai tonų 
išdirbtų odų, kuriomis buvo užgrūstas laivo triumas. Svarbiau- 
sia odos, o žmonės — buvę nebuvę. Jis juk pirklys. Tačiau Helis 
buvo neblogas jūrininkas ir puikiai pažinojo šias jūras, labai 
pavojingas dėl daugybės koralinių ritų. 

Šią paskutinę dieną Glenarvanas norėjo dar kartą aplanky- 
ti tą pakrantės vietą, kurią kerta trisdešimt septinta lygiagretė. 
Jam nėjo iš galvos du dalykai. 

Visų pirma, jis norėjo dar kartą apžiūrėti vietą, kur, jų ma- 
nymu, buvo nuskendęs laivas. Be abejonės, Airtonas buvo „Bri- 
tanijos“ viršila, ir „Britanija“ tikrai galėjo čia žūti. Todėl Glc- 
narvanui atrodė per daug lengvabūdiška išvykti, gerai neištyrus 
šios vietovės, į kurią tikriausiai nebeteks sugrįžti. 

Antra, čia juk buvo katorgininkų pagrobtas „Dunkanas“. 
Gal ten vyko kautynės? Gal krante yra išlikę kokių kovos pėdsa- 
kų, rodančių žūrbūtinį jūreivių pasipriešinimą? O jeigu jie rado 
mirtį jūroje, gal bangos bus išmetusios į krantą kokį lavoną? 

Ir Glenarvanas kartu su ištikimuoju Džonu išsirengė į pa- 
skutinę žvalgybą. Viešbučio šeimininkas pasiūlė jiems porą ar- 
klių, ir juodu išjojo keliu į šiaurę aplink Iufoldo įlanką. 

Liūdna tai buvo kelionė. Glenarvanas ir Džonas Muenglas 
jojo tylėdami. Tačiau suprato vienas kitą. Abu kankino tos pa- 
čios mintys, tas pats nerimas slėgė širdį. Juodu žvelgė į bangų 
išgraužtas uolas netardami nė žodžio. 

Reikia tik prisiminti, koks rūpestingas ir įžvalgus buvo 19ž0- 


nas, kad suprastume, kaip uoliai jis ištyrė kiekvieną pakrantės 


kampelį, kaip atidžiai išžiūrinėjo kiekvieną atšlaitės pėdą ir visą 
smėlingą krantą, į kurį Ramiojo vandenyno potvyniai, nors ir 
nelabai dideli, galėjo išmesti laivo skeveldrų. Tačiau nebuvo 
matyti jokių katastrofos pėdsakų — nė mažiausio ženklo, kuris 
būtų bent paskatinęs ieškoti toliau. 

„Dunkano“ — taip pat nė ženklo. Šis Australijos pakrantės 
ruožas buvo tuščias. 

Vis dėlto netoli vandens Džonas Menglas užtiko stovyklos 
pėdsakus: po dideliais pavieniui augančiais medžiais juodavo 
neseniai išblėsusių ugniakurų liekanos. Gal kokios laukinių 
klajoklių genties čia stovėta? Staiga Glenarvanui krito į akis 
daiktas, kuris neginčijamai įrodė, jog šioje pakrantėje būta ka- 
torgininkų. 

Po medžiu buvo numesta nudėvėta ir sulopyta gelsva su pil- 
kais dryžiais palaidinė. Sena Perto kalinių uniforminė palaidinė 
su numeriu nugaroje. Nusikaltėlio nebebuvo, tačiau jo pamirš- 
tas skarmalas liudijo, kad čia stovyklavo jų gauja. Drabužis, 
kadaise dengęs kokio niekšo kūną, buvo paliktas supūti šioje 
dykoje jūros pakrantėje. 

— Matai, Džonai, — tarė Glenarvanas, - katorgininkų vis 
dėlto šioje vietoje būta! O kur vargšai „Dunkano“ jūreiviai?.. 

— Taip, - atsakė Džonas prislėgtu balsu. — Aišku, jų neiškėlė 
į krantą, jie visi Žuvo... 

— Niekšai! - sušuko Glenarvanas. — Jeigu jie paklius kada 
man į rankas, aš atkeršysiu už savo Žmones! 

Su skausmo išraiška griežtame veide Glenarvanas valandėlę 
žiūrėjo į bekraštį vandenyną, tarsi dar tikėdamasis tolumoje pa- 
matyti kokio laivo stiebus. Paskui jo žvilgsnis apsiblausė, veidas 
įgavo įprastą išraišką; netaręs daugiau nė žodžio, sėdo ant arklio 


ir šuoliais nujojo atgal į Idną. 

Beliko atlikti vieną tormalumą — pranešti apie šį įvykį vietos 
valdžiai. Glenarvanas tai padarė tą patį vakarą. Teismo valdininkas, 
rašydamas protokolą, vos galėjo nuslėpti pasitenkinimą: jis buvo 
laimingas, kad Beno Džoiso gauja paliko jų provinciją. Džiaugėsi 
ir visas miestas, kad katorgininkai, nors ir padarę dar vieną nu- 
sikaltimą, pagaliau išsidangino iš Australijos. Ši svarbi žinia buvo 
tuoj pat telegrafu perduota Melburno ir Sidnėjaus valdžiai. 

Pasirašęs protokolą, Glenarvanas grįžo į „Viktorijos“ vieš- 
butį. Keliautojai liūdnai praleido tą paskutinį vakarą. Jie gal- 
vojo apie nelaimes, ištikusias juos šiame krašte; prisiminė, kaip 
kadaise Bernuilio kyšulyje jie buvo kupini gražių vilčių, kurios 
turėjo nelemtai žūti čia, Tufoldo įlankoje. 

Tuo tarpu Paganelis kažko karštligiškai jaudinosi. Džonas 
Menglas, atidžiai jį sekęs nuo pat tos dienos, kada įvyko ne- 
laimė prie Snovėjaus upės, nujautė, kad geografas nori kažką 
pasakyti ir nesiryžta. Keletą kartų jis buvo pradėjęs Paganelį 
kamantinėti, bet šis nieko neatsakė. 

Tą vakarą Džonas, palydėjęs Paganelį į jo kambarį, vėl pa- 
klausė, ko jis taip susierzinęs. 

— Mielas Džonai, — atsakė Paganelis išsisukinėdamas, — aš 
juk nesu labiau susierzinęs kaip kitomis dienomis. 

— Pone Paganeli, — kalbėjo toliau Džonas, — tai netiesa. Jus 
slegia kažkokia paslaptis! 

— Na gerai, ką darysi! — sušuko geografas, skėsčiodamas ran- 
komis. — Sakau jums, aš stačiai negaliu ištverti! 

— Ko negalite ištverti? 

— Aš baisiai džiaugiuosi ir baisiai nerimauju. 

— Kartu džiaugiatės ir nerimaujate? 

— Taip, aš džiaugiuosi ir nerimauju dėl to, kad vykstame į 


Naująją Zelandiją. 


— Jūs sužinojote ką nors nauja? — gyvai paklausė Džonas. — 
Gal užtikote kokius pėdsakus? 

— Ne, mano bičiuli. Iš Naujosios Zelandijos niekas nebe- 
grįžta! O vis dėlto... Pagaliau jūs žinote, kokia yra žmogaus 
prigimtis: iki paskutinio atodūsio nenustoji vilties. Mano šū- 


kis — gražiausias visame pasaulyje: Dum spiro, spero“. 


Antras skyrius 


ŠALIES, Į KURIĄ VYKSTA KELIAUTOJAI, 
PRAEITIS 


Kitą dieną, sausio 27-ąją, Glenarvanas ir jo kelionės draugai 
atvyko į „Makari“ ir įsitaisė jo siaurame apatiniame denyje. Vi- 
liui Heliui nė į galvą neatėjo pasiūlyti moterims savo kajutę. Ži- 
noma, gailėtis nebuvo ko: juk kokia meška, toks ir jos guolis. 

Pusę pirmos, prasidėjus atoslūgiui, brigas sunkiai išplėšė iš 
dugno inkarą ir pasijudino iš įlankos. Pūtė nestiprus pietvaka- 
rių brizas. Laivo įgula lėtai kėlė bures, nes penkių žmonių buvo 
per maža, kad greitai galėtų atlikti visus manevrus. Vilsonas 
norėjo jiems padėti, bet Helis pasiūlė jam ramiai sėdėti ir nekiš- 
ti nosies kur nereikia. Jis esąs pratęs vienas susidoroti su visais 
sunkumais ir pašalinių pagalbos ar patarimų neprašąs. 

Paskutiniai žodžiai buvo taikomi Džonui Menglui, kuris ne- 
galėjo susilaikyti nesišypsojęs matydamas, kaip negrabiai dirba 
laivo komanda. Džonas nutylėjo, tačiau nusprendė, kad jei dėl 
jūreivių apsileidimo kils pavojus laivui, jis vis tiek įsikiš — ne- 


svarbu, ar norės kapitonas, ar ne. 


* Kol alsuoju, tikiuosi (lot). 

Tuo tarpu jūreiviai, kapitono keiksmų raginami, pagaliau 
iškėlė bures. Gana stiprus šoninis vėjas įgulė į foką, grotą, mar- 
selius, apatinius bramselius, bizanį ir kliverius. Brigas plaukė 
kairiuoju halsu. Vėliau dar buvo iškelti liseliai ir viršutiniai 
bramseliai. Tačiau, nors buvo ištemptos visos pagalbinės burės, 
laivas slinko labai palengva. Išgaubtas priekinis galas, žemyn 
platėjantis dugnas, sunkus vairugalis — visa tai darė brigą labai 
nepaslankų. Tokius laivus jūreiviai vadina „klumpėmis“. 

Tačiau reikėjo su tuo susitaikyti. Kad ir kaip lėtai judėjo 
„Makari“, per penkias, daugiausia per šešias dienas jis vis tiek 
turės pasiekti Oklando uostą. 

Septintą valandą vakaro išnyko iš akių Australijos krantas, 
o netrukus ir Idno uosto šviesos. Jūra buvo nerami, ir laivas ge- 
rokai suposi, čia aukštai iškildamas virš bangos, čia vėl sunkiai 
nugrimzdamas į gilų tarpuvilnį. Kiekvieną kartą keleivius smar- 
kiai sukrėsdavo, ir jie apatiniame denyje jautėsi labai nejaukiai. 
Į denį užlipti negalėjo, nes lijo smarkus lietus. Norom nenorom 
reikėjo tūnoti čia it kalėjime. 

Visi buvo paskendę savo mintyse. Kalbėti nebuvo noro. Tik 
ledi Elena ir Merė Grant retkarčiais pasikeisdavo vienu kitu žo- 
džiu. Majoras ramiai sėdėjo, o Glenarvanas, negalėdamas nu- 
stygti vietoje, visą laiką vaikščiojo po denį. Džonas Menglas su 
Robertu kartkartėmis užlipdavo ant denio pasidairyti. O Paga- 
nelis, įsispraudęs į kampą, murmėjo sau po nosim kažkokius 
nesuprantamus, padrikus žodžius. 

Apie ką galvojo garbusis geografas? Apie Naująją Zelandiją, 
kurią netrukus jam bus lemta išvysti. Jisai prisiminė visą jos 
istoriją, ir prieš akis vienas po kito kilo šiurpūs šio krašto pra- 
eities vaizdai. 

Ar yra šioje istorijoje bent vienas faktas, iš kurio būtų ma- 


tyti, kad pirmieji tų salų lankytojai galėjo palaikyti jas konti- 


nentu? Ar galėjo šių laikų geografas ar jūrininkas taip pavadinti 
Naująją Zelandiją? 

Taigi Paganeliui nedavė ramybės dokumentas, kurį jis buvo 
pasiryžęs žūtbūt išaiškinti. Jį tiesiog apsėdo ši mintis. Paganelis 
dabar pamiršo Patagoniją ir Australiją, ir jo vaizduotė, kurstoma 
to paties žodelio, išlikusio angliškame dokumente, visiškai nu- 
krypo į Naująją Zelandiją. Tik viena vienintelė aplinkybė stabdė 
jo fantaziją - būtent nutrupėjęs prancūziškas žodis contin. .. 

— Kontin... kontin... — kartojo jis, - juk tai negali reikšti 
nieko kito, kaip tik „kontinentas“! 

Ir jis iš naujo perkratė savo atmintį, prisimindamas visus 
tyrinėtojus, lankiusius šias dvi dideles pietinių jūrų salas. 

1642 metų gruodžio 13-ąją olandas Tasmanas, atradęs Van 
Dimeno žemę, priplaukė nepažįstamus Naujosios Zelandijos 
krantus. Keletą dienų jis plaukė palei krantą, o gruodžio 17- 
ają jo laivai atsidūrė sąsiauryje, kuris skyrė vieną nuo kitos dvi 
salas, ir sustojo plačiame užtakyje. 

Šiaurinė sala — tai buvo Ika Na Maui (zelandiškai tai reiškia 
„Maorių žuvis ), o pietinė — Mahai Puna Mu („Banginis, gami- 
nąs žalsvąjį nefritą ). 

Abelis Tasmanas pasiuntė į krantą valtis, ir jos netrukus grį- 
žo, lydimos dviejų pirogų, kuriose sėdėjo neramūs laukiniai. 
Tai buvo vidutinio ūgio, prakauliai žmonės, tamsiaveidžiai, gel- 
tonodžiai, šiurkščiu balsu ir juodais plaukais, perrištais viršu- 
galvyje kaip japonų ir papuoštais baltomis plunksnomis. 

Iš pirmo europiečių susitikimo su čiabuviais atrodė, jog bus 
galima su jais užmegzti draugiškus santykius. Tačiau kitą dieną, 
kai Tasmanas pasiuntė vieną valtį ištirti, kur galima priplaukti 
arčiau kranto, ją staiga užpuolė septynios pirogos, prisėdusios 


laukinių. Valtis nuo smūgio apvirto ir nuskendo. Bocmanui, ku- 


ris jai vadovavo, į kaklą pataikė grubiai nusmailinta ietis, ir jis 
įkrito į vandenį. Iš šešių irklininkų keturi buvo nukauti, o kiti du 
ir sužeistas bocmanas plaukte pasiekė laivus ir buvo išgelbėti. 

Po šio nelemto įvykio Tasmanas tuoj pat įsakė pakelti inka- 
rus. Jis pasitenkino atkeršijęs čiabuviams tik keletu muškietos 
šūvių, kurie, galimas daiktas, jų visai ir nekliudė, ir paliko įlan- 
ką, kuri vėliau buvo pavadinta Skerdynių įlanka. Plaukdamas 
palei rytinį salos pakraštį, pasiekė jos šiaurinį kyšulį ir sausio 
5-ąją išmetė inkarą. Bet ir čia laukiniai buvo aiškiai nusistatę 
prieš svetimšalius; be to, bangų mūša grėsmingai daužė pakran- 
tės povandenines uolas, todėl Tasmanas, nepapildęs nė gėlojo 
vandens atsargų, galutinai paliko šias salas, pavadinęs jas Sra:en 
Land, tai yra Luomų Žeme, - olandų tautos atstovybės — Ge- 
neralinių luomų garbei. 

Olandų jūrininkas buvo įsitikinęs, kad jos jungiasi su to 
paties vardo salomis, atrastomis į rytus nuo Ugnies Žemės - pie- 
tinio Amerikos žemyno galo. Jis neabejojo, kad bus atradęs „di- 
dijį Pietų kontinentą“. 

„O vis dėlto, - pamanė Paganelis, - jeigu septyniolikto 
amžiaus keliautojas ir pavadino šias salas „kontinentu“, tai de- 
vyniolikto amžiaus jūrininkas tos klaidos jokiu būdu negalėjo 
pakartoti. Ne, čia kažkas ne taip!“ 

Daugiau kaip šimtmetį Tasmano atradimas niekur nebuvo 
minimas, ir Naujoji Zelandija tarytum visai neegzistavo, kol ją 
užtiko prancūzų jūrininkas Siurvilis, priplaukęs prie salų 35737 
platumoje. 

Iš pradžių jis negalėjo nusiskųsti čiabuviais. Tačiau kartą 
įsisiautėjo baisus vėjas, pakilo tikra audra, ir valtis, plukdžiusi 
sergančius ekspedicijos jūreivius, bangų buvo išmesta į Priebė- 


gos užtakio krantą. Cia prancūzus labai maloniai sutiko vienas 

laukinių vadas, vardu Nagi Nui, priėmė juos net į savo trobelę. 
Santykiai su laukiniais buvo labai geri, kol vieną dieną kažkas 
pavogė Siurvilio laivelį. Veltui Siurvilis reikalavo jam laivelį grą- 
žinti. Kai tatai nepadėjo, jis neiškentė neatkeršijęs ir sudegino 
vieną laukinių kaimą. Baisi ir neteisinga bausmė. Tačiau tokių 
kruvinų įvykių daugybę matome ir tolesnėje Naujosios Zelan- 
dijos istorijoje. 

1769 metų spalio 6-ąją prie salos krantų sustojo garsusis 
Kukas su savo laivu „Bandymas . Jis išmetė inkarą Taue Roa 
įlankoje ir pasiryžo palenkti čiabuvius draugiškų, maloniu el- 
gesiu. Bet, norint įrodyti žmonėms savo gerą valią, reikia už- 
megzti su jais santykius; labai lipšniai su jais elgdamasis, Kukas 
prievarta įsiūlė jiems įvairių dovanų. Paskui įsakė vėl nuplukdy- 
ti juos į krantą. Netrukus daugelis laukinių, savo draugų pasa- 
kojimų masinami, patys atsiyrė į laivą ir pradėjo su europiečiais 
mainų prekybą. Praslinkus kelioms dienoms, Kukas nuplaukė į 
Haukso įlanką — platų šiaurinės salos rytinio kranto užtakį. Čia 
jis susidūrė su karingais, neramiais laukiniais, kurie pasirodė 
tokie įžūlūs, jog teko juos nuraminti patrankos šūviais. 

Spalio 20-ąją „Bandymas“ išmetė inkarą Toko Malu užtaky- 
je, kur gyveno nedidelė — dviejų šimtų žmonių — taiki čiabuvių 
giminė. Botanikai, keliavę kartu su Kuku, čia sėkmingai tyrinė- 
jo vietos augmeniją, ir laukiniai net plukdė juos iš laivo į krantą 
savo pirogomis. Kukas aplankė du jų kaimus. Iš visų pusių juos 
supo tvoros, pylimai bei grioviai, kurie liudijo, jog Naujosios 
Zelandijos gyventojai sugeba rengti neblogus įtvirtinimus. Di- 
džiausia tvirtovė buvo pastatyta ant uolos, per potvynį virstan- 
čios tikra salele. Vanduo ne tik supdavo kaimą iš visų pusių, bet 
ir šniokšdamas krisdavo nuo šešiasdešimties pėdų aukščio uolos 


kyšulio, darydamas šią tvirtovę visiškai neprieinamą. 


Kovo 31-ąją, penkis mėnesius išbuvęs šioje pakrantėje, pri- 
sirinkęs gausybę retų, įdomių daiktų ir vietos augalų, sukau- 
pęs daug medžiagos apie čiabuvių gyvenimą ir pavadinęs savo 
vardu sąsiaurį, skiriantį abi salas, Kukas išvyko iš Naujosios 
Zelandijos. Jis nusprendė čia dar sugrįžti tolesnių savo ekspe- 
dicijų metu. 

Ir iš tikrųjų 1773 metais didysis jūrininkas vėl atplaukė į 
Haukso įlanką. Šį kartą jam teko būti baisių kanibalizmo scenų 
liudininku. Reikia apgailestauti, kad čia buvo kalti jo paties ke- 
lionės draugai, kurie, radę krante negyvą, sužalotą jauną čiabu- 
vį, atsigabeno į laivą, iškepė ir pasiūlė laukiniams, o šie godžiai 
puolė jį valgyti. Tiekti žmogėdroms pictus — pramoga, anaiptol 
nekelianti susižavėjimo! 

Per trečiąją savo kelionę Kukas vėl aplankė Naująją Zelan- 
diją. Šios salos jį labai domino, ir jis norėjo nupiešti tikslius jų 
žemėlapius. Paskutinį kartą Naująją Zelandiją jis paliko 1777 
metų vasario 25-ąją. 

1791 metais Vankuveris dvidešimt dienų išbuvo Sombros 
įlankoje, tačiau be jokios naudos gamtos ir geogratijos moks- 
lams. D'Antrkasto 1793 metais ištyrinėjo dvidešimt penkių 
mylių ilgumo ruožą šiauriniame Ika Na Maui salos krante. Du 
prekybos laivyno kapitonai — Hauzenas ir Dalrimpas, o vėliau 
Badenas, Ričardsonas ir Mudis čia buvo labai trumpai tesusto- 
ję. Daktaras Sevedžas, išgyvenęs Naujojoje Zelandijoje penkias 
savaites, surinko įdomių žinių apie čiabuvių papročius. 

1805 metais čiabuvių vado Rangi Hu sūnėnas, protingasis 
Dua Tara, sėdo į kapitono Badeno vadovaujamą laivą „Argo“, 
kurį laiką stovėjusį Salų įlankoje, ir iškeliavo juo į Europą. 

Galimas daiktas, kad Dua Taros nuotykius kada nors apdai- 
nuos koks maorių Homeras. Daug jisai patyrė vargo, neteisybių 


ir pasityčiojimų. Už paslaugas jam atmokėdavo nepasitikėjimu, 
smūgiais, kalėjimu. Galima įsivaizduoti, kokią jis turėjo susi- 
daryti nuomonę apie žmones, kurie vadina save civilizuotais. 
Jį atgabeno į Londoną. Jis buvo priverstas dirbti pačiu papras- 
čiausiu jūreiviu ir tapo viso ekipažo pajuokos objektu. Jei ne 
Marsdenas, nuo nepriteklių ir kančių jis būtų miręs. Marsdenas 
susidomėjo jaunu laukiniu, nes matė, jog tai protingas, drąsus 
ir kartu romaus būdo, malonus, geraširdis žmogus. Jis parūpino 
savo globotiniui keletą maišų javų ir svarbiausius žemdirbystės 
įrankius, kuriuos šis turėjo nusivežti į savo kraštą. Tačiau visą 
šį krovinį iš Dua Taros pavogė. Nelaimės ir kančios vėl lydėjo 
vargšą Dua Tarą iki pat 1814 metų, kada jam pavyko sugrįžti į 
savo protėvių žemę. Atėjo pagaliau laikas pradėti rinkti ilgų ir 
vargingų savo klajonių vaisius, tačiau jis mirė, vos sulaukęs dvi- 
dešimt aštuonerių metų, kai dar tik ruošėsi imtis savo tėvynės 
švietimo ir auklėjimo darbo. Šis neatitaisomas nuostolis ilgus 
metus sulaikė viso krašto kultūros raidą. Neatsirado kito tokio 
protingo ir kilnaus žmogaus, kuris būtų taip troškęs šviesos ir 
taip mylėjęs savo gimtąjį kraštą. 

Iki 1816 metų Naująja Zelandija niekas nesidomėjo. "Tais 
metais abi salas apkeliavo Tompsonas, kitais — Lidiaras Niko- 
la, 1819 metais — Marsdenas. 1820 metais Ričardas Kruisas, 
aštuoniasdešimt ketvirto pėstininkų pulko kapitonas, išgyveno 
tenai dešimt mėnesių ir paskelbė daug mokslui vertingų duo- 
menų apie čiabuvių papročius. 

1824 metais Diuperėjus, „Kiaukuto“ laivo kapitonas, išbu- 
vo Salų įlankoje penkiolika dienų, ir tenykščiai laukiniai padarė 
jam itin gerą įspūdį. 

Bet vėliau, 1827 metais, banginių gaudytojų laivui „Merku- 
rijui teko gintis nuo negailestingų vietos gyventojų puolimų. 

"Tais pačiais metais kapitonas Dijonas, du kartus sustojęs salos 
pakrantėje, buvo jų labai draugiškai sutiktas. 

1827 metais „Astroliabijos" vadas, garsusis Diumonas 
d'Urvilis, be jokio ginklo praleido saloje, tarp čiabuvių, keletą 
naktų ir nepatyrė iš jų nieko blogo. Jis dainavo su jais dainas, 
apsikeitė dovanomis, miegojo jų trobelėse, nekliudomas tyrinė- 
jo krašto paviršių bei krantus ir nupiešė keletą puikių žemėla- 
pių, itin vertingų jūreivystei. 

Kitais metais, priešingai, anglų brigas „Hausas“, vadovauja- 
mas Džono Džeimso, atvykęs į Salų įlanką ir sustojęs prie Rytų 
kyšulio, daug nukentėjo nuo klastingo čiabuvių vado Enararo. 
Daugelis jo jūreivių žuvo baisia mirtimi. 

Iš šitų vienas kitam prieštaraujančių įvykių, rodančių vie- 
tinius gyventojus kartais esant romius, kartais vėl barbariškus, 
galima padaryti išvadą, jog žiaurus jų clgesys dažniausiai būda- 
vo tiktai kerštas. Kaip su jais elgdavosi svetimšaliai kapitonai, 
taip ir jie sutikdavo jų laivus. Tiesa, buvo atvejų, kai čiabuviai 
be jokios priežasties užpuolė keliautojus. Bet daugiausia čia 
būdavo kalti patys europiečiai. Deja, dažnai nukentėdavo tie, 
kurie to nebūdavo nusipelnę. 

Po d Urvilio etnografinį Naujosios Zelandijos aprašymą 
tęsė drąsus tyrinėtojas, dvidešimt kartų apkeliavęs visą pasaulį, 
amžinas klajoklis, mokslininkas bastūnas, anglas Irlis. Jis ap- 
lankė dar neištirtas salų vietas ir, nors pats čiabuviais nusiskųsti 
negalėjo, vis dėlto buvo daugelio žmogėdystės scenų liudytojas. 
Naujosios Zelandijos gyventojai rijo vienas kitą su pasibaisėti- 
nu godumu. 

Tą pat konstatavo ir kapitonas Laplasas, aplankęs Salų įlan- 
ką 1831 metais. Tuo metu kovos tarp atskirų giminių buvo jau 


daug žiauresnės, nes laukiniai turėjo šaunamųjų ginklų ir šaudė 


labai mitriai. Užtat ir Ika Na Maui rajonai, kurie anksčiau kles- 
tėjo ir buvo gana tirštai gyvenami, dabar buvo virtę tikromis 
dykynėmis. Išnyko ištisos giminės, kaip išnyksta bandos avių, 
kurios išpjaunamos ir suvalgomos. 

Misionieriai veltui kovojo su šiais kraugeriškais instinktais. 
1808 metais Church Missionary Society (Bažnytinė misionierių 
draugija) pasiuntė apsukriausius savo agentus — tik taip juos ir 
galima pavadinti — į svarbiausius šiaurinės salos kaimus. Jie tu- 
rėjo Čia įsteigti misijas, tačiau, pamatę, kokie tamsūs čia žmo- 
nės, savo sumanymo atsisakė. Ir tik 1814 metais Marsdenas 
(Dua Taros globėjas), Halis ir Kingas, išsikėlę Salų įlankoje, už 
tuziną kirvių nupirko iš čiabuvių vadų du šimtus akrų žemės. 
Ten ir įsikūrė anglikonų draugijos centras. 

Pradžia buvo sunki. Bet ilgainiui čiabuviai ėmė gerbti misi- 
onierius. Jie nepaniekino nei jų rūpesčių, nei jų pamokslų. Kai 
kurių laukinių papročiai sušvelnėjo. Negailestingose jų širdy- 
se atbudo dėkingumo jausmas. 1821 metais net buvo atvejis, 
kada čiabuviai apgynė savo „arikius“, tai yra misionierius, nuo 
šiurkščių jūreivių, kurie juos užgauliojo ir buvo net pasiryžę su 
jais susidoroti. 

Taigi misijos pamažu suklestėjo, nors jų darbui gerokai truk- 
dė iš Džeksono uosto pabėgę katorgininkai, kurie demoralizavo 
vietos gyventojus. 1831 metais Journal des missions ėvangėligues 
rašė apie dvi svarbias įstaigas, kurių viena buvo Kidi Kidyje, 
prie pat sąsiaurio netoli Salų įlankos, o kita — Pai Hijoje ant 
Kava Kavos upės kranto. Atversti į krikščionybę čiabuviai, mi- 
sionierių vadovaujami, nutiesė per didžiules girias kelius, pasta- 
tė tiltus per sraunius upokšnius. Misionieriai paeiliui vykdavo 
į tolimus kaimus. Ten jie skelbė Dievo žodį ir statė iš nendrių 


ar karnų koplyčias bei mokyklas jauniems laukiniams; ant šių 

kuklių namelių stogų plevėsuodavo misijos vėliava su kryžiaus 
atvaizdu ir žodžiais „Rongo Pai“ (čiabuvių kalba „Evangelija ). 

Deja, misionierių žodis pasklido tik artimiausiose apylinkė- 
se, o klajoklių giminių jų įraka nepasiekė. Kanibalizmas išnyko 
tiktai tarp apkrikštytų, bet ir šiuos naujus krikščionis reikėjo 
saugoti nuo per didelių pagundų: labai giliai buvo įsišaknijęs 
jų kraugeriškasis instinktas. Be to, giminės visą laiką kariavo 
tarpusavy. 

Naujosios Zelandijos gentys — tai ne romūs australai, kurie 
be pasipriešinimo užleidžia grobikams europiečiams savo že- 
mes. Jie spiriasi iš paskutiniųjų, ginasi, neapkenčia įsibrovėlių, 
o šiuo metu itin nenumaldoma ncapykanta dega savo pavergė- 
jams anglams. Šių dviejų salų ateitis pastatyta ant kortos. Arba 
jų gyventojai bus artimiausiu metu civilizuoti, arba pasiliks 
tamsūs dar ilgus amžius. Tai nuspręs ginklai. 

Taip Paganelis, apimtas karštligiško nekantrumo, atkūrė 
savo atmintyje visą Naujosios Zelandijos istoriją. Ir vis dėlto 
jis neprisiminė nieko, kas būtų leidę pavadinti šias dvi salas 
kontinentu; du nelemti skiemenys — von//n — atkakliai tram- 
dė jo įaudrintą vaizduotę, kurią kiti dokumento žodžiai nuolat 


kurstė ieškoti naujo jų išaiškinimo. 


Trečias skyrius 


SKERDYNĖS NAUJOJOJE ZELANDIJOJE 


Sausio 31-ąją, keturioms dienoms praslinkus nuo išvykimo 
iš Idno, „Makari“ dar nebuvo nuplaukęs nė dviejų trečdalių 
atstumo, skiriančio Australiją nuo Naujosios Zelandijos. Vi- 


lis Helis beveik nesirūpino savo laivu, ir jūreiviai valdė jį kaip 


tinkami. Jis retai pasirodydavo laivo denyje; dėl to, žinoma, 
niekas ir nemanė sielvartauti. Niekas nebūtų sakęs nė žodžio, 
jeigu storžievis kapitonas visą laiką būtų lindėjęs savo kajutėje. 
Tačiau jis tenai kasdien nusigerdavo; komanda irgi mielai sek- 
davo kapitono pavyzdžiu, ir turbūt joks laivas pasaulyje nėra 
plaukiojęs taip nerūpestingai valdomas, kaip „Makari“ iš Tu- 
foldo įlankos. 

Šis nedovanotinas apsileidimas vertė Džoną Menglą be per- 
stojo sekti jūreivius. Malredis ir Vilsonas ne kartą turėjo šokti 
prie vairo, kai staigus vėjo gūsis grasė parblokšti laivą ant šono. 
Dažnai tokiais atvejais pasirodydavo Vilis Helis ir nesivaržyda- 
mas išplūsdavo abu jūreivius. Šiuodu vos galėdavo susivaldyrti 
prideramai nepamokę girtuoklio; jie tikriausiai būtų nugrūdę 
jį į triumą ir laikę ten pririštą iki kelionės galo, jei ne Džonas 
Menglas, kuriam šiaip taip pavykdavo juos sulaikyti ir sutram- 
dyti teisėtą jų pasipiktinimą. 

Tačiau brigo padėtis jam kėlė nerimą; nenorėdamas sukelti 
rūpesčio Glenarvanui, apie viską jis pranešė tik majorui ir Pa- 
ganeliui. Maknabsas, nors ir kitais žodžiais, davė jam tą patį 
patarimą kaip Malredis ir Vilsonas. 

— Jei tik jums atrodo reikalinga, — tarė jis, - nesvyruoda- 
mas imkitės vadovauti laivui arba — jei šitas žodis jums labiau 
patinka — jį valdyti. Kai mes išlipsime į krantą Oklande, tasai 
girtuoklis galės ramiai paskandinti savo laivą kur tik nori. 

— Be abejo, misteri Maknabsai, — atsakė Džonas, - jei tikrai 
reikės, aš taip ir padarysiu. Kol esame atviroje jūroje, pakanka 
to, kad mano jūreiviai ir aš esame visą laiką denyje ir stebime, 
kas ten vyksta. Bet, prisipažįstu, aš atsidursiu labai keblioje pa- 
dėtyje, jei Vilis Helis neišsiblaivys nė tada, kai brigas artinsis 
prie kranto. 

— Negi jūs negalėsite išlaikyti teisingo kurso? — paklausė Pa- 
ganelis. 

— Bus sunku, — atsakė Džonas. - Ar patikėsite, kad laive 
nėra jokio jūrų žemėlapio? 

— Nejaugi? 

— Tikrai. „Makari“ plaukioja tik tarp Idno ir Oklando, 
o Vilis Helis taip pripratęs prie šių vietų, kad apsieina be jokios 
krypties nustatymų. 

— Jis turbūt vaizduojasi, — tarė Paganelis, - jog „Makari“ 
pats žino kelią į Oklandą. 

— O! - sušuko Džonas Menglas. —- Aš netikiu laivais, kurie 
patys susiranda kelią. Jeigu Vilis Helis bus girtas ir tada, kai 
brigas pasieks pakrantės ruožą, mums teks rimtai susirūpinti. 

— Tikėkimės, — atsakė Paganelis, — kad, krantui artėjant, jis 
išsipagirios. 

— Vadinas, jeigu prireiktų, — paklausė Maknabsas, - jūs ne- 
galėtumėte nuvesti „Makari“ į Oklandą? 

— Be tikslaus pakrantės žemėlapio tai neįmanoma. Pakraš- 
čiai šioje vietoje labai pavojingi. Tai ištisa virtinė mažų fiordų, 
tokių pat netaisyklingų ir vingrių kaip Norvegijos fiordai. Yra 
daugybė povandeninių uolų, ir, norint jų išvengti, reikia itin 
gerai pažinoti šias vietas. Pats stipriausias laivas bematant nuei- 
tų į dugną, jeigu jo kilis užkliūtų už vieno tų akmenų, slypinčių 
po vandeniu kelių pėdų gylyje. 

— Tokiu atveju, — tarė majoras, — keleiviams nebūtų kitos 
išeities, kaip keltis į krantą. 

— Taip, majore, jei būtų palankus oras. 

— Nemaloni perspektyva, - pasakė Paganelis. - Naujosios 
Zelandijos krantai anaiptol nėra svetingi, ir krante gresia ne 


mažesnis pavojus kaip jūros pakraštyje. 


— Jūs turite galvoj maorius, Paganeli? - paklausė Džonas 
Menglas. 

— Taip, mielasis. Vandenynu plaukiojantys jūreiviai seniai 
žino, kas jie per žmonės. Tai ne bukapročiai, bailūs australai, o 
gudri ir kraujo ištroškusi laukinių padermė. Tai žmogėdros, iš 
kurių negalima laukti jokio pasigailėjimo. 

— Vadinasi, — tarė majoras, — jei kapitono Granto laivas būtų 
sudužęs Naujosios Zelandijos pakraščiuose, jūs nepatartumėte 
leistis jo ieškoti? 

— Pakrantėje — taip, — atsakė gvografas, — nes galima tikėtis 
rasti kokių nors „Britanijos“ pėdsakų, bet šalies viduje — ne. Tai 
būtų bergždžias darbas. Kiekvienas curopietis, kuris drįsta įkelti 
koją į šį pavojingą kraštą, būtinai pateks į maorių rankas, o kas 
pakliūva į jų nagus, tas žuvęs. Aš prikalbinėjau savo draugus ke- 
liauti per pampas, per Australiją, bct niekados neleisčiau jiems 
žengti gilyn į Naująją Zelandiją. 

Paganelio būgštavimai buvo visiškai pagrįsti. Apie Naująją 
Zelandiją pasakojami baisūs dalykai. Kiekvienas naujas žings- 
nis, kurį žengė tyrinėtojai jų krašte, buvo aplaistytas krauju. 

Sąrašas keliautojų, žuvusių Naujojoje Zelandijoje, būtų 
gana ilgas. Rašant šį kruviną kanibalizmo metraštį, tektų pradė- 
ti nuo Abelio Tasmano, kurio penkis jūreivius nužudė ir suval- 
gė laukiniai. Kiek vėliau tas pats likimas ištiko kapitoną Iaknį 
ir jo ekipažą. Rytinėje Fovo sąsiaurio dalyje penki „Sidni-Kovo“ 
žvejai taip pat baigė savo dienas ant laukinių iešmų. Reikia dar 
paminėti keturis „Brolių“ škunos jūrcivius, nužudytus Molinė 
uoste, daugelį generolo Getso karių, tris „Matildos“ dezerty- 
rus, ir šit prieiname taip liūdnai pagarsėjusią kapitono Mariono 


Diu Freno istoriją. 


1772 metų gegužės 11-ąją, praėjus keleriems metams po 
pirmosios Kuko kelionės, Salų įlankoje išmetė inkarą prancūzų 
kapitono Mariono laivas „Maskarenas“, o kartu su juo ir laivas 
„Kastri“, vadovaujamas kapitono Krozė. Veidmainiai čiabuviai 
kuo draugiškiausiai sutiko atvykėlius. Jie net apsimetė bailiais, 
ir tik dovanomis, vaišėmis ir bičiuliškumu pavyko juos pagaliau 
privilioti į laivus. 

Jų vadas, gudrusis Takuris, priklausė Vangaroa giminei ir, 
kaip tikina Diumonas d Urvilis, buvo artimas giminaitis to lau- 
kinio, kurį dveji metai prieš kapitono Mariono atvykimą buvo 
išdavikiškai pagrobęs Siurvilis. 

Tokioje šalyje, kur papročiai reikalauja kraujo kerštu at- 
pirkti įžeistą giminės garbę, Takuris, aišku, negalėjo pamiršti 
svetimšalių padarytos skriaudos. Jis kantriai laukė atvykstant 
europiečių, iš anksto apgalvojo keršto planą ir įvykdė jį su pasi- 
baisėtinu šaltakraujiškumu. 

Apsimesdamas bijąs prancūzų, lakuris padarė visa, kad už- 
migdytų jų budrumą ir atsargumą. Jo draugai ir jis pats dažnai 
pasilikdavo laivuose nakvoti. Dažnai jie atnešdavo prancūzams 
puikios žuvies. Atsivesdavo ir savo žmonas bei dukteris. Veikiai 
jie susipažino su visais karininkais ir pakvietė juos pasisvečiuoti 
jų kaimuose. Marionas ir Krozė, laukinių vaišingumo sugun- 
dyti, apkeliavo visą šį pakrantės ruožą, kuriame, kaip pasirodė, 
gyveno apie keturis tūkstančius žmonių. Laukiniai sutikdavo 
prancūzus be ginklų ir visaip stengėsi pelnyti visišką jų pasiti- 
kėjimą. 

Salų įlankoje kapitonas Marionas buvo sustojęs pakeisti 
„Kastri“ laivo stiebų, gerokai nukentėjusių per neseniai juos 
užklupusią audrą. Keliaudamas po salą, jis tyrinėjo apylinkes ir 


gegužės 23-ąją už dviejų mylių nuo kranto užtiko puikių kedrų 


mišką, iš kurio medžius nesunku buvo atgabenti į užtakį už 
vienos mylios nuo laivų sustojimo vietos. 

Čia buvo įkurta stovykla, kurioje apsigyveno du trečdaliai 
abiejų laivų komandų. Jūreiviams buvo pavesta kirsti medžius 
ir paruošti kelią į užtakį. Buvo įrengtos dar dvi stovyklos: vie- 
na Motu Aro salelėje, įlankos vidury, o kita — didžiosios salos 
krante, už pusantros mylios nuo laivų, ne per toli nuo kirtėjų 
stovyklos. Pirmojoje kapitonas įsakė apgyvendinti sergančius 
jūreivius, o antrojoje, kuri turėjo palaikyti nuolatinį ryšį su kir- 
tėjais, įkurdino laivų kalvius bei dailides. Stiprūs laukiniai mie- 
lai talkininkavo stovyklose dirbantiems jūreiviams. 

Vis dėlto kapitonas Marionas iki šiol nebuvo pamiršęs ir 
atsargumo priemonių. Į laivą jis neleisdavo ginkluotų laukinių, 
o jūreiviai, kurie plaukdavo į krantą, būdavo visada gerai apsi- 
ginklavę. Bet čiabuviai savo elgesiu pagaliau apdūmė Marionui 
ir net patiems nepatikliausiems jo karininkams akis, ir jis įsakė 
jūreiviams irtis į krantą be ginklų. Tiesa, kapitonas Krozė norė- 
jo perkalbėti Marioną, kad atšauktų šį įsakymą. Tačiau Mario- 
nas nepaklausė. 

Po to čiabuviai tapo dar paslaugesni ir meilesni. Jų vadai vi- 
sai artimai susibičiuliavo su karininkais. Takuris ne kartą buvo 
pasiėmęs į laivą savo sūnų, kurį net palikdavo kajutėse nakvoti. 
Birželio 8-ąją, Marionui nuvykus į laukinių kaimą, šie surengė 
iškilmes ir paskelbė kapitoną viso krašto „didžiuoju vadu“, pa- 
puošdami jo plaukus keturiomis baltomis garbės plunksnomis. 

Nuo to laiko, kai laivai sustojo Salų įlankoje, praėjo trisde- 
šimt trys dienos. Naujų stiebų paruošimo darbai ėjo sėkmingai. 
Iš Motu Aro salelės šaltinių į laivus buvo vežamas gėlas vanduo. 
Kapitonas Krozė pats vadovavo dailidžių brigadai, ir iš visko 
atrodė, kad abu laivai netrukus galės vėl išplaukti į jūrą. 


Birželio 12-ąją, antrą valandą, buvo nuleistas į vandenį vado 
velbotas — kapitonas sumanė pažvejoti ties Takurio kaimu. Jį 
lydėjo Takuris ir penki kiti vadai, du jauni karininkai — Vodri- 
kuras ir Lehu — vienas savanoris ginklininkas ir dvylika jūreivių. 
Niekas negalėjo numatyti, kokia baisi mirtis laukia šešiolikos 
europiečių iš tų septyniolikos, kurie susėdo į velbotą. 

Velbotas atsiskyrė nuo laivo, pasuko į krantą ir greitai dingo 
iš akių. 

Vakare kapitonas Marionas į laivą negrįžo. Niekas dėl to 
nesusirūpino. Buvo nuspręsta, kad jis sumanė aplankyti lauko 
dirbtuves ir ten pasiliko nakvoti. 

Ryto metą, penktą valandą, „Kastri“ valtis, kaip paprastai, 
išplaukė į Motu Aro salą vandens. Netrukus ji grįžo be jokių 
nuotykių. 

Devintą valandą „Maskareno“ sargybinis pastebėjo jūroje 
žmogų, kuris, vos besilaikydamas virš vandens, plaukė laivo 
link. Į pagalbą jam buvo pasiųsta valtis, kuri jį ir atgabeno į 
laivą. 

Tai buvo Tiurnė, vienas iš kapitono velboto irklininkų. Iš 
septyniolikos vakar palikusiųjų laivą jis vienintelis grįžo, nors 
sužeistas į šoną dviem ieties smūgiais. 

Tiurnė papasakojo visas šios kruvinos dramos smulkmenas. 

Nelaimingojo Mariono velbotas pasiekė kaimą septintą valan- 
dą ryto. Laukiniai džiaugsmingai pasitiko svečius. Ant savo pečių 
jie išnešė į krantą karininkus ir jūreivius, kurie nenorėjo išlipdami 
sušlapti kojų. Netrukus prancūzai išsiskirstė po visą krantą. 

Tuomet laukiniai, ginkluoti ietimis, vėzdais ir kuokomis, 
ištisais būriais juos užpuolė, ir prasidėjo skerdynės. Jūreiviui 
Tiurnė, dukart sužeistam ietimi, pavyko ištrūkti iš laukinių ir 


pasislėpti brūzgynuose. Iš ten jis matė siaubingų scenų. Lauki- 

niai draskė nuo užmuštųjų drabužius, skrodė jiems vidurius, 
kapojo juos gabalais... 

Tiurnė nepastebėtas įšoko į jūrą ir „Maskareno“ jūreivių 
leisgyvis buvo įtrauktas į valtį. 

Šis įvykis įsiutino abiejų laivų komandas. Visi užsidegė 
kerštu. Tačiau, prieš keršijant už mirusius, reikėjo išgelbėti gy- 
vuosius. Krante buvo dirbtuvės, kurias supo pulkai kraujo iš- 
troškusių žmogėdrų. 

Kadangi kapitonas Krozė buvo pasilikęs nakvoti pas dar- 
bininkus, vadovavimą į savo rankas perėmė vyriausiasis laivo 
karininkas Diuklemeras. Jis tuojau pasiuntė į krantą „Maskare- 
no“ valtį su būriu karių, vadovaujamų vieno karininko. Kariai 
turėjo visų pirma padėti savo draugams. Jie išplaukė, pasiyrė 
kiek pakraščiu ir išlipo toj vietoj, kur tebestovėjo užtrauktas ant 
kranto kapitono Mariono velbotas. 

Kapitonas Krozė, jau senokai ncbebuvęs laive, nieko neži- 
nojo apie žudynes. Antrą valandą po pietų pamatęs atvykstantį 
būrį karių, jis iš karto sumojo, jog bus atsitikusi nelaimė. Jis 
nuėjo jų pasitikti ir, sužinojęs, kas įvyko, įsakė nė žodžio nepra- 
sitarti dirbantiems jūreiviams, kad nekiltų panika. 

Dideliais būriais susitelkę laukiniai jau buvo užėmę visas 
aukštumas. Kapitonas Krozė liepė surinkti svarbiausius įran- 
kius, o kitus — užkasti; sudegino visas padangtes ir su šešiasde- 
šimčia žmonių pradėjo trauktis. 

Laukiniai slinko jiems įkandin, šaukdami: „Zakuri mate 
Marion!'* Skelbdami savo priešams apie jų vado mirtį, jie manė 
jūreivius įbauginsią. Šie įtūžę norėjo pulti laukinius, ir kapito- 


nas Krozė vos įstengė juos sulaikyti. 


* "Takuris nužudė Marioną! (Aut. past.) 


Taip jie atsitraukė dvi mylias. Pasiekę krantą, visi jūreiviai 
ir antrosios stovyklos dailidės sulipo į valtis. Koks tūkstantis 
laukinių, susėdę ant žemės, nejudėdami juos sekė. Ber kai tik 
valtys atsiskyrė nuo kranto, į jas pasipylė akmenų kruša. Keturi 
jūreiviai, puikūs šauliai, taikliais šūviais paguldė visus laukinių 
vadus, tuo didžiai nustebindami čiabuvius, kurie dar nežinojo, 
kas yra šaunamieji ginklai. 

Kapitonas Krozė, pasiekęs „Maskareną“, nedelsdamas pa- 
siuntė valtį į Motu Aro salą. Būrys karių pasiliko ten per visą 
naktį, kol buvo perkelti į laivus ligoniai. 

Kitą rytą į pagalbą jiems buvo pasiųstas dar vienas būrys. 
Reikėjo išvaryti iš salelės laukinius: Motu Aro kaimas turėjo 
apie tris šimtus gyventojų. 

Prancūzai puolė kaimą, nukovė šešis vadus ir, durtuvais iš- 
blaškę laukinius, jį padegė. 

Tačiau be stiebų „Kastri“ negalėjo išplaukti į jūrą; Krozė 
buvo priverstas atsisakyti puikiųjų kedrų ir kirsti pirmus po 
ranka pakliuvusius medžius. Vanduo iš salos buvo vežamas ir 
toliau. 

Praėjo mėnuo. Laukiniai keletą kartų bandė atsiimti salelę, 
bet nesėkmingai. Kai tik jų pirogos prisiartindavo kiek prie lai- 
vų, jūreiviai jas išdaužydavo artilerijos ugnimi. 

Pagaliau darbai buvo baigti. Beliko tik sužinoti, ar iš še- 
šiolikos užpultų nelaimingųjų kuris nors nėra išlikęs gyvas, 
ir atkeršyti už mirusius draugus. Į Takurio kaimą išplaukė 
valtis su dideliu būriu kareivių ir karininkų. Jiems prisiarti- 
nus, klastingas ir bailus laukinių vadas, apsisiautęs kapitono 
Mariono apsiaustu, pabėgo. Buvo rūpestingai iškrėstos visos 
jo kaimo lūšnos. Jo paties trobelėje jūreiviai rado dar neseniai 


iškepto žmogaus galvą, kurioje buvo matyti žmogėdros dantų 


žymės. Ant medinio iešmo tebebuvo pamauta žmogaus šlau- 
nis. Trobelėje rado kruvinus Mariono marškinius bei kitus 
drabužius, jaunojo Vodrikuro pistoletus ir jūreivių ginklus 
bei drabužių skutus, o gretimame kaime — išvalytus ir išvirtus 
žmogaus vidurius. 

Jūreiviai surinko šiuos aiškius žvėriškų skerdynių ir žmo- 
gėdystės įrodymus, savo draugų palaikus su derama pagarba 
palaidojo, o Takurio ir jo sėbro Piki Orės kaimus paleido dū- 
mais. 1772 metų liepos 14-ąją abu laivai paliko nelemtos salos 
krantus. 

Šiuos tragiškus įvykius turi prisiminti kiekvienas keliautojas, 
išlipęs į Naujosios Zelandijos krantą. Neatsargus yra tasai kapi- 
tonas, kuris nieko nepasimoko iš šios liūdnos istorijos. Naujo- 
sios Zelandijos gyventojai ir dabar tebėra klastingi žmogėdros. 
Kukas irgi tuo įsitikino per savo antrąją kelionę, 1773 metais. 

Vieno iš jo laivų — „Nuotykio“, kuriam vadovavo kapito- 
nas Fiurno, — valtis su devyniais jūreiviais ir mičmanu gruo- 
džio 17-ąją išvyko į krantą pasirinkti žolių ir negrįžo. Kapito- 
nas Fiurno sunerimo ir pasiuntė leitenantą Bernėjų jų ieškoti. 
Bernėjus, atsiyręs į tą vietą, kur buvo sustojusi draugų valtis, 
pamatė, jo žodžiais tariant, tokį „kanibalizmo ir barbariškumo 
vaizdą, apie kurį negalima kalbėti be pasibaisėjimo: smėlyje 
mėtėsi mūsų draugų galvos, viduriai, plaukai, o šunys čia pat 
graužė jų kaulus . 

Baigiant šį kruviną žmogėdrų aukų sąrašą, reikia dar pami- 
nėti „Brolių“ laivą, 1815 metais užpultą čiabuvių, ir kapitono 
Tomsono „Boidą“, kurio visa įgula buvo išžudyta 1820 metais. 
Pagaliau 1829 metų kovo 1-ąją laukinių vadas Enararas užpuo- 
lė ir apiplėšė anglų brigą „Hausą“ iš Sidnėjaus; gauja žmogėdrų 


išpjovė daug jo jūreivių, kurių lavonus išsikepė ir suvalgė. 


Stai kas buvo ta Naujoji Zelandija, prie kurios artinosi 
„Makari“ su savo bukagalvių jūreivių komanda, vadovaujama 
girtuoklio kapitono. 


Ketvirtas skyrius 


POVANDENINĖS UOLOS 


Tuo tarpu „Makari“ vargingai plaukė tolyn. Vasario 2-ąją, 
tai yra šeštą kelionės dieną, Oklando krantų vis dar nebuvo 
matyti, nors ir pūtė palankus pietvakarių vėjas. Sunkiai kovo- 
damas su priešine jūros srove, brigas vos ne vos slinko į priekį. 
Neramios bangos daužė laivą, visas jo korpusas braškėjo ir, ro- 
dės, su dideliu vargu teiškildavo ant vilnies keteros. 

Vantai, pardunai ir štagai buvo atsilcidę, ir stiebai susvyruo- 
davo, kai tik didesnė banga siūbtelėdavo į laivo šoną. 

Laimė, Vilis Helis, žmogus, nepratęs skubėti, nedavė įsa- 
kymo ištempti visų burių: tuomet pirmas didesnis vėjo gūsis 
tikriausiai būtų nunešęs stiebus. Džonas Menglas tikėjosi, kad 
laivas, nors ir braškėdamas, vis dėlto pasieks uostą; jis tik sielo- 
josi, kad jame taip nepatogu jo kelionės draugams. 

Nei ledi Elena, nei Merė Grant nesiskundė kelionės nema- 
lonumais, nors be perstojo piląs lietus joms beveik neleido iš- 
lipti iš apatinio denio. Oras čia buvo tvankus, be to, nuolatiniai 
bangų smūgiai laivą smarkiai kratė. Kartkartėmis jos, nepaisy- 
damos bjauraus oro, mėgindavo pasikelti aukštyn, bet baisūs 
vėjo šuorai jas sugrąžindavo atgal. Jos vėl nusileisdavo į ankš- 
tą patalpą, kuri gal buvo tinkama prekėms, bet ne keleiviams, 
o juo labiau keleivėms. 

Kelionės draugai stengėsi jas palinksminti. Paganelis mėgi- 


no trumpinti lėtai slenkantį laiką pasakodamas visokias istori- 

Glenarvanas ištisas dienas, net ir naktis, praleisdavo denyje. 


jas, bet jam nelabai sekėsi. Iš tiesų visi keliautojai, grįždami iš 
nepavykusios ekspedicijos, jautėsi labai prislėgti. Kaip anksčiau 
jie gyvai domėjosi geografo paskaitomis apie pampas arba Aus- 
traliją, taip dabar abejingai ir šaltai klausėsi jo samprotavimų 
apie Naująją Zelandiją. Juk į šį nepažįstamą šiurpios praeities 
kraštą jie vyko be entuziazmo ir be jokių vilčių, ne savo noru, 
o būtinumo prispirti. 

Iš visų „Makari“ keleivių labiausiai kentėjo Glenarvanas. 
Jis retai pasirodydavo apatiniame denyje, o nusileidęs žemyn, 
čia ilgai nesėdėdavo. Būdamas iš prigimties labai jautrus, jis 
taip nerimavo, jog negalėjo nustygti tarp keturių ankštų nely- 
ginant vienutės sienų. Ištisas dicnas, net ir naktis, jis praleis- 
davo denyje: čia nejudėdamas stovėdavo, atsirėmęs į turėklus, 
čia karštligiškai susijaudinęs vaikščiodavo po denį, nepaisy- 
damas lietaus gūsių nei sūrių purslų, kuriais jį aptėkšdavo 
bangos. Jis nuolat žiūrėjo įsmeigęs akis į tolumą. Vos trupu- 
tį prasigiedrydavo, atkakliai tyrinėdavo erdvę, tartum kažko 
klausdamas nebylias bangas. Rodės, nori vienu rankos mostu 
išsklaidyti tirštus rūkus, dengiančius horizontą. Jis negalėjo 
susitaikyti su mintimi apie nesėkmąę, ir jo veidą išvagojo šird- 
gėlos raukšlės. Šitas energingas žmogus, dar neseniai jautęsis 
toks laimingas ir viską galintis, dabar pajuto, jog ir galia, ir 
sėkmė staiga jį apleido. 

Džonas Menglas stengėsi nepalikti jo vieno ir kartu su juo 
kentė lietų ir vėją. 

Tą dieną, kai tik rūkas bent kiek išsisklaidydavo, Glenarva- 
nas ypač atkakliai tyrinėjo horizontą. 

— Tikitės pamatyti žemę, sere? 

Glenarvanas papurtė galvą. 


— O vis dėlto, — kalbėjo toliau jaunasis kapitonas, — jums, 


be abejo, iki gyvo kaulo įgriso šis laivas. Jau prieš trisdešimt 
šešias valandas turėjome pamatyti Oklando šviesas. 

Glenarvanas neatsakė. Atsigręžęs prieš vėją, nenuleisdamas 
žiūrono vis žiūrėjo į horizontą. 

— Žemė ne toje pusėje, — tarė Džonas. — Žiūrėkite į dešinę, 
sere. 

— Kodėl, Džonai? Juk aš ne žemės ieškau. 

— O ko gi, sere? 

— Savo jachtos! „Dunkano'! — piktai atsakė Glenarva- 
nas. — Mano laivas, tapęs niekšų piratų įrankiu, turi būti kur 
nors netoli, šiuose vandenyse! Jisai čia, sakau tau, Džonai, tarp 
Australijos ir Naujosios Zelandijos! Aš nujaučiu, kad mes jį su- 
tiksime. 

— Tai būtų mūsų pražūtis, sere. 

— Kodėl, Džonai? 

— Jūs pamirštate mūsų padėtį! Kas būtų, jei „Dunkanas“ 
imtų mūsų brigą vytis? Juk mes neįstengtume pasprukti nuo jo. 

— Pasprukti, Džonai? 

— Taip, sere. Mes nė mėginti to negalime. Tie plėšikai mus pa- 
gautų, o iš Beno Džoiso, kurio, kaip puikiai žinome, joks nusikal- 
timas nesulaikys, malonės nesulauktume. Žinoma, mes gintumės 
iki paskutinio atodūsio! Mūsų mirtis tai niekis, sere. Bet paskui? 
Pagalvokite apie savo žmoną, pagalvokite apie Merę Grant! 

— Vargšės moterys! - sušnibždėjo Glenarvanas. - Džonai, 
mane ima nerimas, ir tarpais aš jaučiu, kad mane apninka ne- 
viltis. Man rodosi, kad mūsų laukia naujos nelaimės, kad liki- 
mas eina prieš mus! Aš bijau... 

— Jūs, sere? 

— Ne dėl savęs, Džonai, bet dėl tų, kuriuos myliu, dėl tų, 


kuriuos ir tu myli! 

— Nurimkite, sere, — atsakė jaunasis kapitonas. — Nėra ko 
nuogąstauti: „Makari“ plaukia blogai, bet vis dėlto plaukia. Vi- 
lis Helis —- bukaprotis girtuoklis, bet aš visą laiką budžiu ir, jei- 
gu tik pakraščiai man pasirodys pavojingi, pasistengsiu atsukti 
laivą atgal į jūrą. Taigi dėl to nėra ko būgštauti. Tiktai kad ne- 
sutiktume „Dunkano“! Sere, jūsų jachtą aš norėčiau pamatyti 
iš kuo toliausia — tik tam, kad būtų galima jos išvengti, nuo jos 
pabėgti! 

Džonas Menglas sakė teisybę. Susitikimas su „Dunkanu“ 
būtų reiškęs „Makari“ pražūtį. O bijoti šito susitikimo buvo 
pagrindo, nes šiose jūrose piratai galėjo plėšikauti be jokio pa- 
vojaus. Tačiau tą dieną jachta nepasirodė; atėjo ir šeštoji naktis 
nuo išvykimo iš Tufoldo įlankos, o Džono Menglo būgštavimai 
taip ir nepasitvirtino. 

Tačiau ši naktis turėjo būti baisi. Septintą valandą vakaro 
beveik staiga visiškai sutemo. Dangų aptraukė grėsmingi debe- 
sys. Net ir Vilis Helis, kurio jūreiviškas instinktas pasirodė be- 
sąs stipresnis už girtumą, trindamasis akis ir purtydamas didelę 
rudaplaukę galvą, išlindo iš savo kajutės. Paskui, tarsi norėda- 
mas prasiblaivyti, įtraukė į plaučius oro, — kitas jo vietoj būtų 
išgėręs didelį stiklą vandens, — ir pradėjo apžiūrinėti stiebus. 

Vėjas stiprėjo ir, pasisukęs per ketvirtį rumbo į vakarus, visu 
smarkumu nešė laivą į Naujosios Zelandijos krantą. 

Vilis Helis keikdamasis sušaukė savo komandą ir įsakė nu- 
leisti bramselius ir sutvarkyti bures nakčiai. Džonas Menglas 
širdyje tam pritarė, bet nieko nepasakė. Jis buvo nusprendęs 
visai nesikalbėti su storžieviu kapitonu. Tačiau nei jis, nei Gle- 
narvanas nepasitraukė nuo denio. 

Po dviejų valandų brizas ėmė pūsti dar smarkiau. Vilis Helis 


įsakė surišti apatinius marselių rifus. Penkių žmonių komandai 


tai gana sunkus darbas, tačiau „Makari“ turėjo dvigubas ameri- 
kietiškos sistemos rėjas, ir marselio plotui sumažinti pakakdavo 
nuleisti viršutinę rėją. 

Praėjo dar dvi valandos. Jūra darėsi vis neramesnė. Kie- 
kviena banga „Makari“ taip smarkiai sukrėsdavo, jog atrody- 
davo, kad jo kilis atsitrenkia į povandenines uolas. Uolų čia 
dar nebuvo, bet sunkus laivo korpusas vos vos iškildavo ant 
vilnies keteros. Užtat bangos jau ėmė ristis per laivo bortą. 
Vieną laivelį, kabojusį kairėje laivo pusėje, jos nutrenkė ir nu- 
sviedė toli į jūrą. 

Džonas Menglas buvo rimtai susirūpinęs. Bet kuriam kitam 
laivui tokios bangos būtų nepavojingos, tačiau šis sunkus brigas 
lengvai galėjo paskęsti, nes vanduo, plačiai užliejęs denį, ne- 
spėdavo greitai nutekėti atgal ir galėjo panardinti laivą. Norint 
išvengti šio pavojaus, būtų buvę ne pro šalį kirsti laivo borte 
skyles, kad vanduo galėtų lengviau nubėgti. Ber Viliui Heliui ši 
atsargumo priemonė atrodė nereikalinga. 

Tačiau „Makari“ grėsė ir kitas, dar rimtesnis pavojus, ir jo 
išvengti, be abejonės, jau buvo per vėlu. 

Apie pusę dvyliktos Džonas Menglas ir Vilsonas, stovėdami 
denyje, pro vėjo gūsius išgirdo kažkokį neįprastą ūžesį. Jūrei- 
višku instinktu jie iš karto suvokė, kas tai yra. Džonas pagriebė 
jūreivį už rankos. 

— Bangų mūša! — sušuko jis. 

— Taip, — atsakė Vilsonas. — Tai šniokščia vilnys, atsimušda- 
mos į rifus. 

— Ne toliau, kaip už dviejų kabeltovų? 

— Ne toliau! Ten žemė! 

Džonas pasilenkė per bortą, žvilgtelėjo į juodą vandenį ir 


sušuko: 

— Svambalą, Vilsonai, svambalą! 

Kapitonas, stovintis ant tiltelio, matyt, nieko neįtarė. Vilso- 
nas čiupo suringuotą svambalo virvę, šoko per bortą ant atbrai- 
los foko vantams pritvirtinti ir metė svambalą į vandenį. Virvė 
slinko tarp jų pirštų ir sustojo ties trečiuoju mazgu. 

— Trys sieksniai! — sušuko Vilsonas. 

— Kapitone, — riktelėjo Džonas, pribėgęs prie Vilio Helio, — 
mes plaukiame į uolas! 

Gal jis matė, kaip Helis gūžtelėjo pečiais, gal ir ne, bet šoko 
prie vairo ir staigiai pasuko jį atgal, o Vilsonas, metęs svambalą, 
nubėgo prie grotmarselio brasų. Reikėjo sukti laivą prieš vėją. 
„Makari“ vairininkas, stipriu smūgiu nublokštas į šalį, net ne- 
suprato, ką reiškia šis staigus užpuolimas. 

— Prieš vėją! Leisk brasus! — šaukė jaunasis kapitonas, sukda- 
mas laivą pro uolas atgal į atvirą jūrą. 

Nors ir labai tamsi buvo naktis, dešinėje pusėje, už kokių 
keturių sieksnių, Džonas pastebėjo putojančių ir šniokščiančių 
bangų juostą, pro kurią vos praslinko jų laivas. 

Vilis Helis, tik dabar suvokęs, kokiame pavojuje jie atsi- 
dūrė, visai neteko galvos. Jo jūreiviai, dar gerai neišsiblaivę, 
jokiu būdu negalėjo suprasti jo įsakymų. Tai buvo kažkokie 
padriki šūksniai, viena kitai priešingos komandos, iš kurių aiš- 
kiai buvo matyti, jog šitas pusprotis girtuoklis nė už skatiką 
neturi šalto kraujo. Jis buvo apstulbintas, kad žemė, kurią jis 
manė esant už trisdešimties=keturiasdešimties mylių, pasirodė 
besanti čia pat — už aštuonių mylių. Srovės nešamas laivas nu- 
krypo nuo kurso, ir neapdairus senas jūreivis staiga pasijuto 
priremtas prie sienos. 

Vis dėlto tikslaus Džono Menglo mancvro dėka „Makari“ šį 


kartą išvengė uolų. Tačiau Džonas nežinojo, kur dabar atsidūrė 

laivas. Gal jie pakliuvo į rifų žiedą? Smarkus vėjas nešė brigą į 
rytus, ir jis kas akimirką galėjo vėl atsitrenkti į akmenis. 

Ir iš tikrųjų dešinėje pusėje priešais laivą vėl pasigirdo bangų 
mūšos ūžesys. Reikėjo dar sukti laivą. Uolos supo „Makari“ iš 
visų pusių ir, norint išplaukti į atvirą jūrą, reikėjo plaukti tiesiog 
prieš vėją. Bet ar pavyks tas manevras su šiuo netaisyklingos for- 
mos brigu, sunkiai išlaikančiu pusiausvyrą ir dar su tiek mažai 
burių? Niekas tuo negalėjo būti tikras, tačiau reikėjo mėginti. 

— Vairą atgal, kiek tik galima! — sušuko Džonas Vilsonui. 

„Makari“ artinosi prie naujos rifų virtinės. Atsimušdamos į 
nematomas uolas, netoliese vėl putojo bangos. 

Tai buvo labai įtemptas metas. Baltai putojančios vilnys 
švietė tamsoje. Rodės, jos švitėjo kažkokiu fosforiniu spindesiu. 
Jūra staugte staugė. Vilsonas ir Malredis visu savo svoriu užgulė 
vairo ratą. 

Staiga — smūgis. Laivas atsitrenkė į uolą. Fokštagai trūko, ir 
fokstiebis, netekęs atramos, ėmė siūbuoti. Ar pasiseks apsukti 
laivą, kol neįvyko didesnė avarija? 

Deja, ne! Vėjas staiga aptilo, ir laivas sustojo vietoje. Jį pačiu- 
po aukšta banga ir, pamėtėjusi ant rifų, nepaprasta jėga sviedė 
ant seklumos. Fokstiebis lūžo ir nugriuvo su visomis burėmis. 
Brigas dukart smigtelėjo gilyn ir liko gulėti, pasviręs trisdešim- 
ties laipsnių kampu, kairiuoju šonu aukštyn. 

Apatinio denio iliuminatoriaus stiklai sudužo. Keleiviai 
puolė į viršų. Bet bangos ritosi per laivą iš vieno galo į kitą, ir 
likti viršuje buvo pavojinga. Džonas Menglas, matydamas, jog 
laivas stipriai įstrigęs į smėlį, paprašė kelionės draugus grįžti į 
apatinį denį. 

— Sakyk visą teisybę, Džonai, kokia mūsų padėtis? — šaltai 


paklausė Glenarvanas. 

Laivas atsitrenkė į uolą. 


— Šiaip ar taip, sere, — atsakė Džonas Menglas, - mes nepa- 
skęsime. Tiesa, bangos gali laivą sudaužyti, tačiau dar ne taip 
greitai. 

— Dabar vidurnaktis? 

— Taip, sere. Reikia laukti ryto. 

— Ar negalima nuleisti valties? 

— Tokioje tamsoje ir jūrai taip siaučiant neįmanoma. Be to, 
ar galima žinoti, kur pasieksime krantą? 

— Gerai, Džonai, palauksime ryto. 

Tuo tarpu Vilis Helis kaip pamišęs lakstė po savo brigo 
denį. Jūreiviai, kiek atsipeikėję iš baimės, išmušė degtinės stati- 
naitės dugną ir susėdo gerti. Džonas numatė, kad jų girtavimas 
gražiuoju nesibaigs. Nebuvo ko nė tikėtis, kad kapitonas juos 
sutramdytų. Nelaimingasis rovėsi plaukus ir grąžė rankas. Jis 
galvojo tik apie krovinį, kuris buvo neapdraustas. 

— Aš pražuvęs! Visiškas bankrotas! - šaukė jis, bėgdamas iš 
vieno laivo šono į kitą. 

Džonas Menglas nė nemanė jo guosti. Kartu su savo drau- 
gais jis apsiginklavo ir pasiruošė, reikalui ištikus, atremti jūrei- 
vius, kurie, svaidydamiesi baisiais kciksmais, maukė degtinę. 

— Pirmąjį niekšą, kuris išdrįs prisiartinti prie mūsų denio, — 
šaltai tarė majoras, — aš nušausiu kaip šunį. 

Jūreiviai, įsitikinę, kad kelciviai pasiryžę žūtbūt jų neprisi- 
leisti artyn ir kad apiplėšti jų nepavyks, kažkur dingo. 

Džonas Menglas, nebekrcipdamas dėmesio į girtuoklius, 
nekantriai laukė ryto. 

Laivas visiškai nejudėjo. Jūra palengva rimo. Vėjas nutilo. 
Brigas dar galėjo keletą valandų išsilaikyti ant uolos. Saulei pa- 
tekėjus, bus galima gerai apžiūrėti netolimą žemę. Jeigu pasiro- 


dys, kad krantas patogus išlipti, keleivius ten perkelti reikės vie- 

nintele visame laive išlikusia valtimi. Visus perkelti bus galima 
tik iš trijų kartų, nes valtelėj telpa tik keturi žmonės. Didesnysis 
laivelis seniai buvo nuneštas bangų. 

Atsirėmęs į denio stogelį, Džonas svarstė, kaip išsisukti iš 
šios pavojingos padėties, ir klausėsi uolas daužančių bangų 
šniokštimo. Veltui jis stengėsi žvilgsniu perskrosti gilią tamsą. 
Kaip toli nuo čia toji žemė, taip sunkiai pasiekiama ir drauge 
bauginanti? Povandeninės uolos būna kartais ir už keleto mylių 
nuo kranto. Ar menka valtelė atlaikys ilgesnę kelionę? 

Tuo metu, kai Džonas nekantriai laukė, kada išsisklaidys 
nakties tamsa, ir galvojo, ką atneš jiems rytas, keleivės, pasitikė- 
damos jo žodžiu, ilsėjosi savo gultuose. Brigas nebesiūbavo, ir 
jos galėjo keletą valandų ramiai pamiegoti. Glenarvanas, Džo- 
nas ir jo draugai, nebegirdėdami mirtinai nusigėrusios koman- 
dos šūkavimo, taip pat greitai užmigo, ir pirmą valandą nakties 
tyla įsiviešpatavo visame brige, kuris ir pats ilsėjosi, įsirausęs į 
smėlio guolį. 

Apie ketvirtą valandą ryto ėmė švicsčti. Blandžiuose aušros 
spinduliuose karojo debesys. Džonas užlipo ant denio. Hori- 
zontą dengė rūkų skraistė. Rytmečio ūkanose, kiek aukščiau 
žemės, dūlavo kažkokie neaiškūs kontūrai. Jūra lengvai suposi, 
ir ramios bangos tolumoje liejosi su žemais juodais debesimis. 

Džonas laukė. Ejo vis šviesyn, ir rytuose dangus nusidažė 
raudonai. Lėtai kilo nakties uždanga, atskleisdama tolumoj pla- 
tų horizonto vaizdą. Viršum vandens jau buvo matyti kyšančios 
juodų ritų viršūnės. Ryškiai subolavo putojanti bangų juosta, 
tartum švyturys blykstelėjo aukšta pakrantės viršukalnė, dar ne- 
regimos saulės spindulio paliesta. Krantas buvo nc toliau kaip 
už devynių mylių. 


— Žemė! — sušuko Džonas. 

Jo draugai, šito šūktelėjimo pažadinti, greitai užlipo aukš- 
tyn ir tylėdami stebėjo krantą, kurio kontūrai ryškėjo horizon- 
te. Svetingas ar priešiškas tasai krantas, jis buvo jiems dabar 
vienintelis prieglobstis. 

— Kur Vilis Helis? — paklausė Glenarvanas. 

— Nežinau, sere, — atsakė Džonas Menglas. 

— O jūreiviai? 

— Dingo kaip ir jis pats. 

— Be abejo, mirtinai nusigėrę kaip ir jis pats, — pridūrė Ma- 
knabsas. 

— Reikia juos surasti! — tarė Glenarvanas. — Negalima jų pa- 
likti šiame laive. 

Malredis ir Vilsonas nusileido į bako kajutę. Po kelių minu- 
čių juodu grįžo: ten nieko nebuvo. Tuomet jie apžiūrėjo tarpu- 
denį, išieškojo pagaliau visą laivą iki pat triumo dugno, tačiau 
nei Vilio Helio, nei jo jūreivių niekur nerado. 

— Kaip? Nėra nė vieno? — nustebo Glenarvanas. 

— Gal jie įkrito į jūrą? — paklausė Paganelis. 

— Galimas dalykas, — atsakė Džonas Menglas, labai sune- 
rimęs dėl nelaukto jūreivių dingimo. Paskui, eidamas į laivo 
vairugalį, jis pamojo draugams: — Nuleisime į jūrą valtį. 

Vilsonas ir Malredis nuėjo paskui jį. 

Valtis buvo dingusi. 


Penktas skyrius 
NAUJIEJI JUREIVIAI 


Vilis Helis ir jo komanda, pasinaudodami tamsa ir keleivių 
įmygiu, paspruko iš brigo vienintele valtimi. Tuo nebebuvo ko 


2 g 


abejoti. Kapitonas, kurio pareiga palikti laivą paskutiniam, pa- 
bėgo iš jo pats pirmas! 

— Tie niekšai pabėgo, — tarė Džonas Menglas. — Ką gi, juo 
periau, sere. Bent nebebus prieš mūsų akis bjaurių girtuoklių! 

— Ir aš taip manau, — atsakė Glenarvanas. — Be to, laivas vis 
tiek turi kapitoną, o kapitonas — drąsius, nors ir nelabai įgu- 
dusius jūreivius. Mes, Džonai, csame pasiruošę klausyti tavo 
komandos! 

Majoras, Paganelis, Robertas, Vilsonas, Malredis ir net Ol- 
binetas su džiaugsmu pritarė Glenarvano žodžiams ir, išsirikia- 
vę denyje, laukė Džono įsakymų. 

— Ką reikia daryti? — paklausė Glenarvanas. 

Jaunasis kapitonas apžvelgė jūrą, pažiūrėjo į gerokai nuken- 
tėjusius laivo stiebus ir, valandėlę pagalvojęs, atsakė: 

— Sere, mums yra dvi išeitys: nukelti laivą nuo seklumos ir 
plaukti toliau arba greitai susikalti plaustą ir juo pasiekti krantą. 

— Jei laivą galima nukelti - kelkime, — tarė Glenarvanas. — 
Ši išeitis, man rodos, geresnė, tiesa: 

— Taip, sere. Išlipę į krantą, kurgi mes dingtume be jokių 
susisiekimo priemonių? 

— Tik ne į krantą, - pridūrė Paganelis. - Naująja Zelandija 
jokiu būdu negalima pasitikėti. 

— Juo labiau kad esame toli nunešti nuo tikrojo kelio, — tarė 
Džonas. — Aišku kaip dieną, kad per Vilio Helio apsileidimą mes 
gerokai nukrypome į pietus. Vidurdienį pasistengsiu nustatyti, 
kurioje vietoje esame, ir jei, kaip spėju, iš tikro esame nunešti 
nuo Oklando žemyn, — plauksime palei salos krantą į šiaurę. 

— Bet juk brigą ištiko avarija? — paklausė ledi Elena. 

— Nemanau, kad jis būtų rimtai nukentėjęs, - atsakė Džonas 


Menglas. — Vietoj nulūžusio fokstiebio pastatysime kitą, laiki- 

ną, ir plauksime, aišku, lėtai, tačiau bent žinosime, kad plau- 
kiame, kur patys norime. O jei, mūsų nelaimei, pasirodys, kad 
brigo korpusas sutriuškintas arba kad jo negalima nuplukdyti 
nuo seklumos, tuomet neliks nicko kito, kaip plaustu pasiekti 
krantą ir į Oklandą keliauti sausuma. 

— Tad apžiūrėkime laivą, — tarė majoras. - Dabar tatai svar- 
biausia. 

Glenarvanas, Džonas ir Malredis atidengė didįjį liuką ir nu- 
sileido į triumą. Jame be jokios tvarkos buvo sugrūsta apie du 
šimtai tonų išdirbtų kailių. Skrysčiais, pritvirtintais prie didžio- 
jo štago ties liuku, juos buvo galima be didelio vargo išmesti 
laukan. Dalį krovinio Džonas ir įsakė išversti į jūrą, kad palen- 
gvėtų laivas. 

Po trijų valandų įtempto darbo jau buvo galima apžiūrė- 
ti brigo dugną. Kairiajame laivo šone, ties išorinių apkaustų 
briauna, buvo matyti du plyšiai. Kadangi „Makari“ buvo pa- 
sviręs į dešinę pusę, priešingas, kairys, jo šonas buvo aukštai, 
vanduo apkaustų plyšio nesiekė ir į triumą nesiliejo. Vilsonas 
bematant užtaisė skylę, gerai užkimšdamas pakulomis ir rūpes- 
tingai užkaldamas varinės skardos lopu. 

Vandens triume buvo mažiau kaip dvi pėdos. Nesunku 
buvo jį išpumpuoti ir laivą tuo būdu dar palengvinti. 

Apžiūrėjęs visą laivo korpusą, L)žonas įsitikino, kad per ava- 
riją jis nedaug nukentėjo. Tiesa, dalis kilio galbūt pasiliko įstri- 
gusi smėlyje, tačiau be jos buvo galima apsieiti. 

Vilsonas, ištyrinėjęs brigo vidų, panėrė po vandeniu apžiū- 
rėti jo dugno. 

Pasirodė, kad „Makari“, pirmagaliu atsigręžęs į šiaurės vaka- 
rus, buvo įstrigęs į klampaus smėlio seklumą, kuri baigėsi labai 


stačiu krantu. Apatinė forštevenio dalis ir apie du trečdaliai ki- 

lio buvo giliai įsirausę į smėlį. Kitą dugno dalį iki achteršteve- 
nio skalavo vanduo, kurio čia būta penkių sieksnių gylio. Taigi 
vairas liko nepaliestas ir veikė kaip reikiant. Tai buvo maloni 
žinia, nes laivas, nutrauktas nuo seklumos, tuojau pat galėjo 
būti valdomas. 

Ramiajame vandenyne potvyniai nebūna dideli. Tačiau 
Džonas tikėjosi, kad pakilęs vanduo vis dėlto padės išlaisvinti 
„Makari“. Kai brigas užėjo ant seklumos, buvo maždaug va- 
landa iki potvynio pabaigos. Prasidėjus atoslūgiui, jis vis labiau 
sviro į dešinę pusę. Šeštą valandą vanduo atslūgo iki žemiau- 
sio lygio, ir tolesnio laivo krypimo dešinėn nebebuvo ko bijoti. 
Taigi nebereikėjo remti dešiniojo šono, kaip buvo manęs Džo- 
nas, o rėjas bei kitas kartis buvo galima panaudoti laikinajam 
priekiniam stiebui pastatyti. 

Tad reikėjo galutinai paruošti laivą potvyniui ir tolesnei ke- 
lionei. Ilgas ir sunkus darbas. Buvo aišku, kad iki ketvirčio pir- 
mos, kada vanduo pasieks aukščiausią lygį, jo užbaigti nepavyks. 
Šį kartą bus galima tik pažiūrėti, kaip veiks bangos iš dalies iš- 
krautą brigą, o kitas potvynis galutinai jį nukels nuo smėlio. 

— Į darbą! —- sukomandavo Džonas. 

Naujieji jūreiviai to ir telaukė. 

Pirmiausia Džonas liepė nuimti visas bures. Majoras, Ro- 
bertas ir Paganelis, Vilsono vadovaujami, įlipo į marsą. Vėjo 
išpūstas grotmarselis būtų trukdęs laivui nuslinkti nuo smėlio. 
Šiaip taip jį surišę, jie perėjo prie grotbramselio. Neįgudusioms 
rankoms tai buvo nelengvas darbas. Sunkiausią šios operacijos 
dalį atliko vikrus kaip katė ir drąsus kaip tikras junga jaunasis 
Robertas. 

Po to reikėjo vienu ar dviem inkarais prikabinti prie dugno 


laivo vairugalį: mat, inkarams laikant „Makari“ vairugalį, po- 


tvynis visa jėga galės pakelti jo pirmagalį. Turint valtį, šitokia 
operacija gana trumpa: inkaras nuleidžiamas į valtį, nuvežamas 
į reikiamą, iš anksto numatytą victą ir išmetamas. Tačiau jokios 
valties nebuvo, ir reikėjo sugalvoti, kaip išsiversti be jos. 

Glenarvanas buvo gana gerai susipažinęs su jūreivyste ir su- 
prato, kad reikalingi visi šitie pasiruošimai. 

— Bet ką daryti, kad nėra jokios valties? — paklausė jis 
Džoną. 

— Iš sulūžusio tokstiebio ir tuščių statinių padarysime plaus- 
tą, — atsakė jaunasis kapitonas. — Su juo, žinoma, išmesti inka- 
rus bus nelengva, bet vis dėlto įmanoma, nes „Makari“ inkarai 
nelabai dideli. Jei tik jie tvirtai įkibs į dugną, turiu viltį, kad 
viskas baigsis laimingai. 

— Tad negaiškime laiko, Džonai. 

Visi, kas gyvas, jūreiviai ir keleiviai, buvo sušaukti į denį, 
ir kiekvienam teko atskiras darbas. Pirmiausia kirviu nukirto 
virves, dar laikiusias fokstiebį. Stiebas buvo nulūžęs pagal pat 
denį, todėl lengvai buvo galima nuimti jo marsą, kurį Džonas 
ir numatė panaudoti kaip pagrindą plaustui. Kad atlaikytų in- 
karą, po juo reikėjo parišti keletą tuščių statinių. Buvo pritai- 
sytas ir vairas plaustui valdyti. Atoslūgis turėjo jį nunešti tolyn 
nuo brigo. Išmetus inkarus, bus lengva grįžti atgal traukiantis 
už lyno, vienu galu pritvirtinto prie laivo. 

Plaustas buvo tik įpusėtas, kai saulė pasiekė zenitą. Darbui 
vadovauti Džonas Menglas paliko Glenarvaną, nes dabar buvo 
pats tinkamiausias laikas laivo padėčiai nustatyti. Buvo nepa- 
prastai svarbu sužinoti, kur yra atsidūręs laivas. Laimė, Vilio 
Helio kambaryje Džonas rado Grinvičo observatorijos metraštį 
ir seną apmusijusį sekstantą, kuriuo dar buvo galima naudotis. 


Džonas jį nuvalė ir atsinešė į denį. 


Šis instrumentas turi keletą judančių veidrodžių. Kai saulė 
esti pačiuose pietuose, tai yra pasiekia aukščiausią savo tašką, 
jos atspindys šiais veidrodžiais suvedamas su horizonto linija. 
Sekstanto žiūroną reikia nukreipti į tikrąjį horizontą — liniją, 
kurią sudaro vanduo, tolumoj susiliejęs su dangumi. Tačiau šį 
kartą tikrąjį horizontą šiaurėje kaip tik užstojo plati žemės juos- 
ta, ir žiūronu jo „pagauti Džonas negalėjo. 

Tokiais atvejais tikrasis horizontas pakeičiamas dirbtiniu. 
Negili lėkštelė pripilama gyvsidabrio, kurio paviršius, sudary- 
damas idealiai horizontalų veidrodį, sutampa ir su tikrojo ho- 
rizonto plokštuma. 

Laive gyvsidabrio nebuvo, tad I)žonas turėjo išsiversti su 
indu, pripiltu skystos dervos, kurios paviršius taip pat gerai at- 
spindėjo saulę. 

Jis jau žinojo vietos geografinę ilgumą, nes nebuvo jokios 
abejonės, kad laivas stovi prie vakarinių Naujosios Zelandijos 
krantų. Tai buvo jo laimė, nes be chronometro neįmanoma ap- 
skaičiuoti geografinės ilgumos. Tiksliai laivo padėčiai nustatyti 
betrūko surasti vietos geografinę platumą. 

Sekstantu Džonas surado saulės pakilimo kampą. Tasai 
kampas sudarė 68*30'. Atėmęs šitą skaičių iš stataus kampo 
(90*), jis gavo saulės atstumą nuo zenito, paties aukščiausio 
dangaus taško (21*30'). Astrronominiame metraštyje radęs, jog 
tą dieną — vasario 3-ąją — saulės deklinacija turi būti 16*30,, 
ir pridėjęs šį skaičių prie kampo, rodančio saulės nuotolį nuo 
zenito, Džonas gavo vietos platumą — 38“. 

Taigi „Makari “padėtis buvo tokia: 171713" geografinės il- 
gumos ir 38“ pietų platumos. Dėl instrumentų netobulumo 
apskaičiavimai buvo ne visai tikslūs, tačiau nedidelė paklaida 


neturėjo reikšmės. 

Pažiūrėjęs į Džonstono žemėlapį, kurį Ildne buvo nusipirkęs 
Paganelis, Džonas Menglas pamatė, kad avarija ištiko jų brigą 
ties Aotea užtakiu, kiek į šiaurę nuo Kahua kyšulio, prie Oklan- 
do provincijos krantų. Per Oklando miestą ėjo trisdešimt sep- 
tinta lygiagretė, taigi „Makari“ buvo nuneštas per visą laipsnį 
į pietus. Norint pasiekti Naujosios Zelandijos sostinę, reikėjo 
plaukti per visą laipsnį į šiaurę. 

— Tai ne daugiau kaip dvidešimt penkios mylios, tiesa? — 
tarė Glenarvanas. — Vieni niekai. 

— Jūra — vieni niekai, o sausuma — ilga ir sunki kelionė, — at- 
sakė Paganelis. 

— Užtat iš paskutiniųjų turime stengtis kaip nors nukelti 
nuo seklumos „Makari“, — užbaigė [Džonas Menglas. 

Nustačius laivo padėtį, darbai buvo vykdomi toliau. Pen- 
kiolika minučių po dvyliktos vanduo buvo pakilęs aukščiausiai. 
Džonas potvyniu pasinaudoti negalėjo, nes inkarai dar nebuvo 
išmesti. Vis dėlto šiek tiek nerimaudamas jis stebėjo, kaip veiks 
kylantis vanduo „Makari“. Ar bangos bent kiek pakels laivą? 
Tatai turėjo paaiškėti per artimiausias penkias minutes. 

Visi įtemptai laukė. Pasigirdo braškėjimas: matyt, vanduo, 
jei ir nepakėlė viso laivo, tai bent smarkiai įgulė į jo dugną. 
Brigas, tiesa, nesujudėjo, tačiau tai buvo geras ženklas, ir į kitą 
potvynį Džonas dėjo daug vilčių. 

Darbas ėjo galop. Antrą valandą plaustas buvo baigtas. Į jį 
perkėlė mažąjį inkarą. Pririšę lyną prie laivo vairugalio, Džonas 
ir Vilsonas nusileido į plaustą. Atoslūgis palengva nunešė juos 
tolyn, ir jie išmetė inkarą už pusės kabeltovo nuo laivo, dešim- 
ties sieksnių gilumoje. Inkaras tvirtai įkibo į dugną, ir Džonas 


su Vilsonu lynu prisitraukė prie laivo. 

Liko dar didysis inkaras. Kol jį nuleido žemyn, teko gerokai 
pasidarbuoti. Plaustas vėl nuplaukė, ir netrukus antrasis inkaras 
pasiekė dugną — kiek toliau už pirmojo, penkiolikos sieksnių 
gilumoje. Kabindamiesi į lyną, Džonas su Vilsonu vėl grįžo į 
„Makari“. 

Abu inkarų lynai buvo pritvirtinti prie brašpilio veleno. 
Buvo šešta valanda vakaro. Dabar beliko laukti kito potvynio — 
pirmos valandos nakties. 

Džonas Menglas pagyrė savo „jūreivius“, o Paganeliui užsi- 
minė, kad jis, kaip itin drąsus ir uolus jūreivis, gali tikėtis gauti 
bocmano laipsnį. 

Tuo tarpu misteris Olbinetas, padėjęs atlikti kai kurias ope- 
racijas, gavo leidimą grįžti į virtuvę ir jau spėjo pagaminti ska- 
nius ir sočius pietus. „Įgula“ su vilkišku apetitu sėdo valgyti, 
kad atgautų išsekusias jėgas, kurios buvo reikalingos tolesniems 
darbams. 

Po pietų Džonas atliko paskutinius pasiruošimus. Norint, kad 
pasisektų tokia svarbi operacija kaip laivo nukėlimas nuo seklu- 
mos, negalima pamiršti nė mažiausios smulkmenos. Dažnai visas 
triūsas nueina niekais tik dėl to, kad laive palikta kiek per daug 
krovinio ir įstrigęs kilis nepajėgia galutinai išsiplėšti iš smėlio. 

Jau anksčiau Džonas buvo liepęs išmesti į jūrą didesnę dalį 
odų; likusieji jų ryšuliai, taip pat visos sunkesnės kartys, atsar- 
ginės rėjos ir keletas tonų balasto — ketaus gabalų — buvo per- 
krauta į vairugalį, kuris savo svoriu turėjo padėti fortšteveniui 
greičiau atsipalaiduoti. Vilsonas su Malredžiu nuritino į vairu- 
galį ir keletą statinių ir pripylė jas jūros vandens. 

Kai buvo baigti paskutinieji darbai, išmušė vidurnaktį. Įgu- 
la vos pastovėjo ant kojų, o šiuo metu brašpiliui sukti reikėjo 
itin stiprių vyrų. Todėl Džonas nutarė pakeisti savo planą. 

Brizas tuo metu vis silpnėjo. Jūros paviršiumi ritosi tik len- 
gvi ribuliai. Džonas, stebėdamas horizontą, pamatė, kad pietva- 
karių vėjas netrukus turi atsisukti į šiaurės vakarus. Iš ypatingos 
debesų klosčių spalvos ir jų išsidėstymo tatai neklysdamas at- 
spės kiekvienas jūrininkas. Vilsonas su Malredžiu buvo tos pat 
nuomonės kaip ir jų kapitonas. 

Džonas Menglas pranešė apie savo stebėjimus Glenarvanui 
ir pasiūlė laivo nukėlimą atidėti iki rytdienos. 

— Ir štai kodėl, — tarė jis. — Visų pirma, esame labai išvargę, 
o traukiant brigą reikės įtempti visas jėgas. Antra, jeigu laivą ir 
nukelsime, kaip praplauksime tokioje tamsoje pro šias pavojin- 
gas uolas? Verčiau palaukime dienos šviesos. Pagaliau yra dar 
viena priežastis. Į pagalbą mums žada ateiti vėjas, ir aš ketinu jį 
panaudoti: kai vanduo pakels šitą seną geldą, vėjas turės ją nu- 
stumti nuo smėlio. Jei neklystu, rytoj pūs šiaurės vakarų brizas. 
Iškelsime visas bures, ir vėjas atliks sunkųjį darbą. 

Argumentai buvo svarūs. Net Glenarvanas su Paganeliu, 
patys nekantriausi žmonės laive, turėjo nusileisti, ir operacija 
buvo atidėta iki rytdienos. 

Naktis praėjo ramiai. Vyrai pakaitomis ėjo sargybą, ypač 
sekdami inkarus. 

Prašvito. Džono Menglo spėjimas pasitvirtino: pūtė šiaurės 
vakarų brizas, kuris palengva vis stiprėjo. Tai buvo nepamaino- 
ma pagalba „Makari“ įgulai. Visi vyrai vėl gavo kibti į darbą. 
Robertas, Vilsonas ir Malredis darbavosi grotstiebyje, majoras, 
Glenarvanas ir Paganelis — denyje. Jie sutvarkė bures taip, kad 
reikiamu momentu būtų galima bematant jas ištiesti. Grotmar- 
selis ir grotas buvo palikti pritraukti prie rėjų. 

Buvo devinta valanda ryto. Iki potvynio dar liko laukti ke- 
turias valandas. Šis laikas taip pat buvo išnaudotas darbui. Vie- 

toje nulūžusio fokstiebio reikėjo įstatyti kirą, laikiną stiebą, kad 
laivas, vos tik atsidūręs vandenyje, tuojau pat galėtų išplaukti 
iš šio pavojingo seklumų ruožo. Darbininkams vėl reikėjo pa- 
sitempti. Dar prieš vidudienį foko rėja buvo paversta stiebu ir 
tvirtai įstatyta laivo pirmagaly. 

Ledi Elena ir Merė Grant taip pat stengėsi būti naudingos: 
jos pririšo atsarginę burę prie apatinio torbramselio rėjos. Mo- 
terys labai džiaugėsi, galėdamos bent kuo prisidėti prie bendro 
darbo visų išsigelbėjimo labui. 

Šitaip sutvarkytomis burėmis „Makari“, nors pažiūrėjus ir 
neatrodė puikiai, jau galėjo leistis į jūrą, tik, žinoma, ne per 
toli nuo kranto. 

Tuo tarpu vanduo vis kilo. Jūros paviršius lengvai vilnijo. 
Rifų viršūnės viena po kitos išnyko, tarsi tai būtų jūros gyvū- 
nai, nunėrę į gelmę. Lemiamas momentas artinosi. Visų dėme- 
sys buvo nepaprastai įtemptas. Niekas netarė nė žodžio. Įsmeigę 
akis į Džoną, visi laukė jo įsakymų. 

Džonas Menglas, pasilenkęs per juto turėklus, stebėjo ky- 
lantį vandenį. Protarpiais jis mesdavo neramų žvilgsnį į įsitem- 
pusius inkarų lynus. 

Pirmą valandą potvynis pasiekė aukščiausią tašką. Jūra ke- 
lias minutes pasiliko „nejudri“, tai yra vanduo jau nebekilo, bet 
dar ir neslūgo. Reikėjo nedelsiant veikti. Tuoj pat buvo ištiesti 
grotas ir marselis, ir vėjas visu smarkumu juos ištempė. 

— Sukti! — riktelėjo Džonas. 

Brašpilis, kaip ugniagesių pompa, iš abiejų pusių turėjo ran- 
kenas. Glenarvanas, Malredis ir Robertas iš vienos pusės, Pagane- 
lis, majoras ir Olbinetas — iš kitos pakaitomis gulė ant rankenų, 
kurios krumpliaračiais suko veleną. Džonas ir Vilsonas, įrėmę į 


žemę kartis ir iš visų jėgų stumdami, stengėsi draugams padėti. 

— Gyviau! Gyviau! — šaukė jaunasis kapitonas. — Visi kartu! 

Inkarų lynai įsitempė kaip stygos. Abu inkarai tvirtai laikėsi 
dugne, nė colio nepasiduodami pirmyn. 

Visas operacijos pasisekimas priklausė nuo to, kaip greitai 
ji bus atlikta. Potvynis trunka tik keletą minučių, ir vanduo 
veikiai turėjo pradėti slūgti. 

Keliautojai sukaupė paskutines jėgas. Vėjas švilpdamas 
įtempė abi bures. Laivo korpusas sudrebėjo. Rodės, brigas tuoj 
pakils. Galbūt pakaktų dar poros rankų, ir jis ištrūktų iš smėlio 
nelaisvės. 

— Elena! Mere! — sušuko Glenarvanas. 

Abi moterys bematant prisidėjo prie kelionės draugų. Vele- 
nas dar pasisuko, ir jo stabdiklis paskutinį kartą brakštelėjo. 

Brigas nepajudėjo. 

Visos pastangos nuėjo niekais. Jau prasidėjo atoslūgis, ir pa- 
sidarė aišku, kad laivui nukelti nuo seklumos, net vėjui ir jūrai 
padedant, „įgulos“ jėgos per menkos. 


Seštas skyrius 


KANIBALIZMO TEORIJA 


Pirmasis bandymas išsigelbėti Džonui Menglui nepavyko. 
Reikėjo negaištant mėginti antrąją priemonę. Buvo aišku, kad 
nuplukdyti nuo seklumos „Makari“ nebėra vilties; ne mažiau 
buvo aišku ir tai, kad vienintelė išcitis dabar — kuo greičiau pa- 
likti brigą. Laukti išsigelbėjimo, pasilikus laive, būtų buvę vi- 
siškai neprotinga. Tame ruože laivai pasirodo labai retai, ir pir- 
miau, negu likimas atsiųs čionai kokį atsitiktinį laivą, „Makari“ 
bus sudaužytas į šipulius. Pati pirmoji audra ar bent kiek di- 

desnės bangos, vėjų atvarytos, jį užvers ant smėlio, sutriuškins, 
suardys ir išnešios skeveldras po vandenyną. Reikėjo pasiekti 
krantą, nelaukiant šitos neišvengiamos laivo pražūties. 

Džonas pasiūlė sukalti didesnį plaustą, kuriame tilptų visi 
keleiviai ir pakankama atsarga maisto, ir plaukti juo į Naujosios 
Zelandijos krantą. 

Nebuvo ko ilgai svarstyti, reikėjo veikti. Tuojau pat užvirė 
darbas, ir ligi nakties nemažai buvo nuveikta. 

Apie aštuntą valandą vakaro, po vakarienės, kai ledi Elena 
ir Merė Grant jau ilsėjosi ant savo gultų apatiniame denyje, 
Paganelis ir jo draugai, vaikščiodami po laivo denį, svarstė susi- 
dariusią keblią padėtį. Nuo jų nė žingsnio neatsiliko Robertas. 
Drąsus berniukas klausėsi kiekvieno vyresniųjų žodžio, ir buvo 
matyti, kad jis geiste geidžia kuo nors padėti ir nedvejodamas 
vykdys patį pavojingiausią uždavinį. 

Paganelis paklausė Džoną Menglą, ar jūros pakraščiu nebū- 
tų galima keltu nuplaukti iki paties Oklando. Džonas atsakė, 
kad menku, jokių įrengimų neturinčiu plaustu į tokią ilgą ke- 
lionę leistis neįmanoma. 

— Sakykite, — kalbėjo toliau Paganelis, — ar galima šitą atstu- 
mą įveikti brigo valtimi? 

— Blogiausiu atveju — taip, — atsakė Džonas Menglas, — bet 
plaukti reikėtų tik dieną, naktimis sustojant pakrantėje. 

— Taigi tie nevidonai, kurie mus paliko... 

— O! - pertraukė Džonas. — Jie buvo girti, ir aš manau, kad 
šitą niekšišką poelgį jie bus gavę atpirkti savo gyvybėmis. 

— "Taip jiems ir reikia, - kalbėjo Paganelis. — Tik gaila, jie 
pražudė ir valtį, kuri dabar mums labai praverstų. 

— Ko čia gailėtis, Paganeli? — tarė Glenarvanas. — Juk žemę 


mes pasieksime ir plaustu. 

— Šito aš kaip tik ir norėčiau išvengti, — atsakė geografas. 

— Še tau, — nusistebėjo Glenarvanas, — jus gąsdina dvide- 
šimties mylių žygis! Kelionė per pampas ir per Australiją juk 
pakankamai mus užgrūdino! 

— Mielieji, — atsakė Paganelis, — aš neabejoju nei mūsų drą- 
sa, nei mūsų kelionės draugų ištverme. Dvidešimt mylių — vieni 
niekai bet kurioje šalyje, tik ne Naujojoje Zelandijoje! Tikiuosi, 
jūs manęs neįtariate bailumu. Aš pats pirmas siūliau jums ke- 
liauti per Pietų Ameriką, taip pat per Australiją. Bet čia — kas 
kita, ir, kartoju, aš sutikčiau kęsti visokį vargą, kad tik nereikė- 
tų kelti kojos į šį klastingą kraštą. 

— O aš sutikčiau kęsti visokį vargą, kad tik nereikėtų pasilik- 
ti jūroje ir laukti neabejotinos pražūties, - atsakė Džonas. 

— Kodėl jūs taip bijote Naujosios Zelandijos? - paklausė 
Glenarvanas. 

— Ten - laukiniai, - atsakė Paganelis. 

— Laukiniai! — pakartojo Glenarvanas. - Argi negalima jų 
išvengti keliaujant pačia jūros pakrante? Be to, dešimčiai gerai 
apsiginklavusių ir pasiryžusių gintis europiečių nėra ko bijoti 
keleto pasigailėtinų čiabuvių. 

— Jie nėra jau tokie pasigailėtini, kaip jūs manote, — atsakė 
Paganelis, purtydamas galvą. — Jie yra susijungę į stiprias gimines, 
jie kovoja su anglų valdžia ir nepasiduoda savo užkariautojams; 
jie dažnai net juos nugali ir nugalėtuosius visados suvalgo! 

— Žmogėdros? — sušuko Robertas. - Žmogėdros... — Paskui 
jis sušnibždėjo: — O mano sesuo?.. O ledi Elena? 

— Nebijok, vaikeli, - nuramino jį Glenarvanas. — Paganelis 
perdeda. 

— Nė kiek neperdedu, - atsakė Paganelis. - Robertas jau 
įrodė mums, kad jis tikras vyras, ir aš jam, kaip tikram vyrui, 

sakau visą teisybę. Naujosios Zelandijos gyventojai — patys žiau- 
riausi ir turbūt patys rajausi iš visų žmogėdrų. Jie suryja viską, 
kas tik pakliūva jiems į nagus. Karas jiems yra ne kas kita, kaip 
žmonių medžioklė, aprūpinanti visą giminę skaniu maistu, ir 
reikia pasakyti, kad tai vienintelis karas, kurį galima pateisinti. 
Europiečiai žudo savo priešus ir juos laidoja. Laukiniai nužudo 
savo priešą ir jį suvalgo. Mano tėvynainis Tusenelis yra visai 
teisingai pasakęs, kad iškepti nužudytąjį priešą yra mažesnis nu- 
sikaltimas, negu jį nužudyti, kai jis nenori mirti. 

— Paganeli, - atsakė majoras, — dabar ne laikas diskutuoti. 
Ar logiška būti suvalgytam, ar ne, mes vis tiek nenorim, kad 
mus suvalgytų. Bet nejaugi civilizacija dar neišnaikino šito ne- 
žmoniško papročio? 

— Manote, kad civilizacija yra pasiekusi visus čia gyvenan- 
čius? Atvirkščiai — labai maža jų dalis tėra kiek sukultūrėjusi. 
Šrai dar pereitais metais maoriai žvėriškai nukankino anglą 
Volknerį. Pirmiausia jį pakorė, paskui moterys išdraskė jam 
akis. Laukiniai gėrė jo kraują, suvalgė jo smegenis. Ir visa tai 
įvyko 1864 metais Opotikio kaime, už keleto mylių nuo Ok- 
lando, taip sakant, tiesiog po anglų valdžios nosimi. Ir visoje 
maorių istorijoje matome vien žudynes. Kiek jie yra išpjovę 
laivų įgulų — pradedant Tasmano jūreiviais ir baigiant „Hau- 
so“ jūreiviais! Tačiau negalima sakyti, kad jų žŽmogėdriškas 
apetitas atsirado tik paragavus baltųjų žmonių mėsos. Dar 
prieš atvykstant europiečiams, jie žudydavo savo gentainius. 
Ne vienas keliautojas yra gyvenęs tarp jų ir savo akimis matęs 
kanibališkas puotas. 

— Na jau, na, - įsiterpė majoras, — dauguma šitų pasakoji- 
mų yra keliautojų fantazijos. Argi nemalonu pasigirti, kad bu- 
vai pavojingoje šalyje ir ten tik per plauką išlikai nesuvalgytas? 

— Galimas daiktas, kad kartais ir perdedama, — atsakė Paga- 
nelis, — bet juk apie tai pasakojo ir tokie pasitikėjimo verti žmo- 
nės kaip Kendlis, Marsdenas, kapitonas Diumonas, d'Urvilis, 
Laplasas. Jais negalima netikėti. Zelandiečiai yra žiaurūs iš 
prigimties. Mirus vadui, jie rengia apeigas, per kurias aukoja 
gyvus žmones. Tomis aukomis jie mano numaldysią galingojo 
velionio rūstybę ir kartu aprūpinsią jį tarnais aname gyveni- 
me. Ber kadangi aukodami jie tuos pomirtinius tarnus suvalgo, 
yra pagrindo manyti, jog čia kalti ne tiek prietarai, kiek noras 
pasmaguriauti. 

— Vis dėlto, — tarė Džonas Menglas, - manau, kad kani- 
balizmui klestėti labai padeda ir prietarai. Kai civilizacija juos 
išnaikins, pasikeis ir papročiai. 

— Štai, mielas Džonai, — atsakė Paganelis, — jūs palietė- 
te svarbų klausimą, būtent — kaip atsirado kanibalizmas. Kas 
pastūmėjo Žmones ryti vienas kitą — prietarai ar alkis? Tačiau 
dabar svarstyti šį klausimą yra mažų mažiausia tuščias darbas. 
Kaip atsirado Žmogėdystė, dar neišaiškinta; mums svarbu tik 
tai, kad ji egzistuoja, — faktas, apie kurį reikia visu rimtumu 
pagalvoti. 

Paganelis sakė teisybę. Naujojoje Zelandijoje, kaip Fidžio 
salose ir Toreso sąsiaurio pakrantėse, žmogėdystė yra tvirtai įsi- 
šaknijusi. Žinoma, prietarai šiam bjauriam papročiui įsigalėti 
turėjo didžiulę reikšmę, tačiau kanibalizmas plėtėsi ir dėl kitų 
priežasčių — tam tikrais protarpiais pritrūkdavo maisto ir kil- 
davo badas. Norėdami numalšinti kamuojantį alkį, laukiniai ir 
pradėjo valgyti žmogieną. Paskui šį pasibaisėtiną įprotį žyniai 
įteisino ir pavertė religinėmis apeigomis. 

Be to, maorių akimis žiūrint, valgyti kitą žmogų yra visiškai 


natūralu. Svetimšalių klausiami, kodėl jie valgo savo brolius, va- 


dai atsaką, kad žuvys juk ryjančios žuvis, vilkai - žmones, žmo- 
nės — vilkus, o vilkai ėdą vienas kitą. Netgi jų religija moko apie 
dievą, kuris suvalgė kitą dievą. Be to, čiabuviai tiki, kad, suval- 
gydami nužudytą priešą, jie sunaikiną jo sielą ir paveldį dvasines 
mirusiojo ypatybes: drąsą, protą, jėgą ir t. t., kurios glūdinčios 
kaip tiktai jo smegenyse. Užtat smegenys jų apeiginėse puotose 
laikomos pačiu garbingiausiu ir puikiausiu patiekalu. 

Tačiau Paganelis pabrėžė, kad svarbiausia kanibalizmo prie- 
žastis vis dėlto yra badas ir kad tai galima pasakyti ne vien apie 
Naujosios Zelandijos ir Okeanijos salų laukinius, bet ir apie 
pirmykščius Europos gyventojus. 

— Taip, — pridūrė jis, - kanibalizmas gana ilgai viešpatavo 
ir pačių kultūringiausių tautų protėvių papročiuose, atskirai 
imant, — neužsigaukite, mieli draugai, — škotų papročiuose. 

— Iš tikrųjų? — paklausė Maknabsas. 

— Taip, majore, — kalbėjo toliau Paganelis. — Jei perskaity- 
tumėte kai kuriuos Škotijos metraščius, pamatytumėte, kokie 
buvo jūsų proseneliai! Tarp kitko, kam gilintis į priešistorinius 
laikus: valdant karalienei Elžbietai, tuo metu, kai Šekspyras 
kūrė savo Šeiloką, vienas škotų plėšikas, Sevnis Binas, buvo 
nubaustas mirtimi už kanibalizmą. Kokie jausmai pastūmėjo jį 

— Badas? — pakartojo Džonas Menglas. 

— Badas, o ypač tai, kad kiekvieno mėsėdžio gyvūno orga- 
nizmas reikalauja azoto, kurio esti kaip tiktai gyvuliniame mais- 
te. Normaliam plaučių darbui, žinoma, pakanka, kad žmogus 
maitintųsi šakniavaisiais ir krakmolingomis daržovėmis. Bet 
tas, kuriam reikia daug jėgos ir energijos, savo organizmui turi 
duoti medžiagų, stiprinančių raumenis. Kadangi maoriai nėra 


prisiekę vegetarai, jie ir valgo žmogaus mėsą. 

— O kodėl ne gyvulių? — paklausė Glenarvanas. 

— Todėl, kad čia beveik nėra gyvulių, — atsakė Paganelis. — 
Šitai aš pabrėžiu ne ram, kad galėtume pateisinti žmogėdrų 
papročius, bet kad suprastume tų papročių priežastis. Šioje ne- 
svetingoje šalyje keturkojų, netgi ir paukščių, yra labai maža. 
Todėl maoriai jau nuo senų laikų minta žmogiena. Yra net tam 
tikri „žmonių valgymo“ sezonai, kaip civilizuotose šalyse esti 
medžioklės sezonai. Tuomet prasideda didelės gaudynės, virs- 
tančios tiesiog karais, ir dažnai ištisos giminės atsiduria ant nu- 
galėtojų stalo. 

— Vadinasi, — įsiterpė Glenarvanas, — jūs manote, kad žmo- 
gėdros Naujojoje Zelandijoje išnyks tik tada, kai jos pievose 
ganysis kaimenės avių, jaučių ir kiaulių? 

— Visai teisingai, sere. Bet dar daug reikės metų, kol maoriai 
atpras nuo zelandiečių mėsos, kurią jie užvis labiausiai mėgs- 
ta. Jie sako, kad šita mėsa esanti kiaulienos skonio, tik turinti 
daug malonesnį kvapą. Baltųjų mėsa jiems ne taip patinka, nes 
baltieji vartoja daug druskos, kuri jai suteikia kažkokį ypatingą 
skonį, nelabai malonų smaližiaus gomuriui. 

— Žiūrėkite, kokie jie išrankūs! — tarė majoras. — O kokią jie 
valgo žmogaus mėsą — žalią ar keptą? 

— Argi tai jums svarbu, misteri Maknabsai? — paklausė Ro- 
bertas. 

— O kaipgi, vaikeli, - rimtai atsakė majoras. — Jei man, pa- 
vyzdžiui, yra lemta baigti savo dienas žmogėdros skilvyje, aš 
norėčiau būti iškeptas. 

— Kodėl? 

— Kad būčiau tikras, jog manęs nesuės gyvo! 

— Gerai, majore, — tarė Paganelis, — o jeigu jus imtų gyvą 


kepti? 

— Taip, — atsakė majoras, — pasirinkimas iš tiesų nelengvas. 

— Šiaip ar taip, Maknabsai, jeigu jums tai įdomu, žinokite, 
kad Naujosios Zelandijos gyventojai valgo tik keptą arba rū- 
kytą mėsą. Tai gana išprusę žmonės ir neblogai nusimano apie 
kulinariją. Bet manęs, žinoma, visiškai nevilioja mintis būti su- 
valgytam. Baigti gyvenimą laukinio pilve, brrr!.. 

— Iš viso to, — tarė Džonas Menglas, — turime padaryti išva- 


dą, kad jokiu būdu nereikia pakliūti jiems į nagus! 


Septintas skyrius 


KELIAUTOJAI IŠLIPA Į ŽEMĘ, 
KURIOS REIKĖTŲ VENGTI 


Paganelio pateikti faktai buvo neginčytini. Kad Naujosios 
Zelandijos gyventojai — žiauri tauta, neliko niekam jokios abe- 
jonės. Taigi lipti į krantą buvo pavojinga. O vis dėlto, kad ir 
šimtą kartų didesnis būtų buvęs šitas pavojus, beliko vieninte- 
lė išeitis — drąsiai jį pasitikti. Džonas Menglas puikiai suprato, 
kad laivą, kurio laukia greita pražūtis, kuo skubiausiai reikia 
palikti. Buvo aišku, katrą iš dviejų pavojų — neabejojamą ar tik- 
tai galimą — reikia pasirinkti. 

Laukti, kol keliautojus išgelbės pro šalį plaukiantis laivas, 
būtų buvę neišmintinga. „Makari“ buvo gana toli nuo kelių, 
kuriais laivai paprastai plaukia į Naująją Zelandiją. Vienas ke- 
lias — į Oklandą — ėjo kiek į šiaurę, o kitas - į Niu Plimutą — la- 
biau į pietus. Avarija įvyko kaip tik viduryje tarp šių dviejų 
miestų, ties negyvenamu Ika Na Maui salos ruožu. Šis pakraš- 


tys buvo pavojingas, plaukioti visiškai netinkamas, ir laivai kiek 

galėdami jo vengdavo. Jei kurį laivą vėjas ir atnešdavo į šias 
vietas, jis stengdavosi kuo greičiausiai iš čia pasitraukti. 

— Kada išplauksime? — paklausė Glenarvanas. 

— Rytoj rytą, dešimtą valandą, — atsakė Džonas Menglas. — 
Tuomet prasidės potvynis, ir kyląs vanduo nuneš mus į krantą. 

Kitą rytą, vasario 5-ąją, aštuntą valandą, plaustas jau buvo 
baigtas. Džonas rūpestingai prižiūrėjo jo statybą ir įrengimus. 
Plaustelis, sukaltas iš vieno fokstiebio inkarams išmesti, buvo 
toli gražu per menkas, kad perkeltų keleivius ir maisto atsargą. 
Reikėjo tvirto, vairuojamo laivo, kad atlaikytų devynių mylių 
kelionę. Jo statybai buvo panaudoti kiti „Makari“ stiebai. 

Vilsonas ir Malredis ėmėsi darbo. Pirmiausia jie nukapojo 
visus lynus, o paskui ir grotstiebis sudrebėjo nuo kirvio smū- 
gių, nugriuvo per dešinį bortą, kuris, neatlaikęs jo svorio, taip 
pat lūžo. Dabar „Makari“ viršus paliko lygutėlis tarytum pon- 
tono denis. 

Stiebai buvo supjaustyti į gabalus. Pagrindinės plausto dalys 
jau plūduriavo vandenyje. Jos buvo tvirtai surištos. Prie jų pri- 
jungė ir fokstiebio liekanas. Po apačia parišo pustuzinį tuščių 
statinių, kad keltas laikytųsi viršum vandens. 

Ant šito tvirto pagrindo Vilsonas prikalė grotinius liukų 
dangčius, tuo būdu padarydamas lyg ir grindis. Jei vilnis užlies 
plaustą, vanduo pro dangčių grotas tuojau pat nubėgs žemyn, ir 
keleiviams neteks sušlapti. Be to, iš visų pusių buvo tvirtai pririšta 
po keletą tuščių statinių, kurios turėjo sulaikyti dideles bangas. 

Tą rytą Džonas matydamas, jog pučia palankus vėjas, plaus- 
to viduryje liepė įstatyti forbramselio rėją, kuri turėjo atstoti 
stiebą, ir sutvirtinti ją vantais. Prie jos buvo pririšta šiokia tokia 
burė, o užpakalyje įtaisytas plačiamentis irklas, kuris turėjo at- 
stoti vairą, jei vėjas pakankamu greičiu varytų plaustą. 


Taip rūpestingai įrengtas keltas galėjo atlaikyti bangų supi- 
mą. Bet ar bus įmanoma jį suvaldyti ir ar pasieks jisai krantą, 
jeigu staiga pasikeis vėjas? 

Devintą valandą Vilsonas ir Malredis pradėjo krauti ant 
plausto maisto atsargą. Produktų reikėjo pasiimti tiek, kad pa- 
kaktų iki Oklando, nes sunku buvo tikėtis rasti maisto šiame 
nederlingame krašte. 

Iš Olbineto supirktų produktų tebuvo likę šiek tiek konser- 
vuotos mėsos. Jos, žinoma, toli gražu buvo per maža, ir atsargą 
reikėjo papildyti laive esančiais produktais, kurie, tiesą sakant, 
geram virėjui tiktai gėdą darė. Buvo paimta gana prastų džiūvė- 
sių ir dvi statinaitės sūdytos Žuvies. 

Visus šiuos produktus sudėjo į sandarias, vandens ne- 
praleidžiančias dėžes, kurias tvirtai pririšo stiebo papėdėje. 
Vandens nepasiekiamoj vietoj rūpestingai sukrovė ginklus ir 
šaudmenis. Laimė, keliautojai turėjo pakankamai karabinų ir 
revolverių. 

Džonas įsakė paimti ir mažąjį inkarą, nes galėjo atsitikti, 
kad per vieną potvynį nepavyks pasiekti kranto ir reikės sustoti 
jūroje. 

Dešimtą valandą vanduo pradėjo kilti. Pūtė silpnas šiaurės 
vakarų brizas. Jūros paviršiumi ritosi lengvos vilnys. 

— Viskas paruošta? — paklausė Džonas Menglas. 

— Viskas, kapitone, - atsakė Vilsonas. 

— Lipkite! —- sukomandavo Džonas. 

Ledi Elena ir Merė Grant nepatogiomis virvinėmis kopėčio- 
mis nusileido į plaustą ir įsitaisė šalia stiebo, ant maisto dėžių. 
Vyrai susėdo aplinkui. 

Vilsonas stojo prie vairo. Džonas čiupo už burės virvių, 


o Malredis nukirto lyną, kuriuo keltas buvo pririštas prie laivo. 

Džonas išskleidė burę, ir plaustas, kylančio vandens ir vėjo 
nešamas, pasijudino žemės link. 

Krantas buvo už devynių mylių. Širą atstumą bet koks gerai 
irkluojamas laivelis būtų nuplaukęs per tris valandas. Keltas, ži- 
noma, slinko gerokai lėčiau. Jei vėjas nesusilpnės, buvo galima 
tikėtis pasiekti krantą per vieną potvynį. Bet jeigu brizas nustos 
pūtęs ir atoslūgis ims nešti plaustą atgal, tuomet teks išmes- 
ti inkarą ir stovėti ligi kito potvynio. Ši nemaloni perspektyva 
Džonui visą laiką kėlė nerimą. 

Vis dėlto jis tikėjosi, kad laimė jų neaplenks. Vėjas stiprėjo. 
Kad nereikėtų mesti inkaro jūroje arba plaukti su slūgstančiu 
vandeniu atgal, plaustas turėjo pasiekti krantą iki trečios valan- 
dos popiet. 

Kelionės pradžia buvo sėkminga. Juodos rifų nugaros ir gel- 
tonos smėlio seklumos viena po kitos dingo, apsemtos kylan- 
čio vandens. Reikėjo nepaprasto apdairumo ir įgudimo, norint 
aplenkti tuos panirusius akmenis ir suvaldyti vairo neklausantį 
plaustą, nuolat iškrypstantį iš tiesaus kelio. 

Vidurdienį iki kranto dar buvo likusios penkios mylios. Ka- 
dangi oras buvo gana vaiskus, keliautojai iš šio atstumo galė- 
jo gerai atskirti visus pakrantės paviršiaus nelygumus. Šiaurės 
rytuose stūksojo dviejų tūkstančių penkių šimtų pėdų aukščio 
kalnas. Jo siluetas buvo labai keistos formos — panėšėjo į atgal 
atverstą besivaipančios beždžionės galvą. Tai buvo Pirongijos 
kalnas, kurį, kaip rodė žemėlapis, kirto kaip tik trisdešimt aš- 
tunta lygiagretė. 

Pusę pirmos Paganelis atkreipė savo kelionės draugų dėme- 
sį, kad jau visos povandeninės uolos dingo po vandeniu. 

— Dar viena matyti, - atsiliepė ledi Elena. 

— Kur, ponia? — paklausė Paganelis. 

— Ana ten, — ledi Elena parodė kažkokį tašką, juoduojantį 
priešakyje, maždaug už mylios nuo kelto. 

— Iš tikrųjų, —- atsakė Paganelis. — Gerai įsidėmėkime, kurioj ji 
vietoj, kad neužkliūtume, nes veikiai ir ji pasislėps po vandeniu. 

— Ji yra lygiai ties šiauriniu kalno gūbriu, — tarė Džonas 
Menglas. — Vilsonai, žiūrėk, kad ją aplenktum. 

— Klausau, kapitone, — atsakė jūreivis, visu svoriu užgulda- 
mas vairinį irklą. 

Per pusę valandos keltas nuslinko dar pusę mylios. Tačiau 
keistas dalykas: uola tebekyšojo iš vandens. 

Džonas, negalėdamas gerai įžiūrėti, paprašė Paganelį žiūrono. 

— Tai ne uola, — tarė jis, valandėlę atidžiai stebėjęs, — tai kaž- 
koks plūduriuojantis daiktas: jis siūbuoja kartu su bangomis. 

— Gal koks „Makari“ stiebo galas? — paklausė ledi Elena. 

— Ne, - atsakė Glenarvanas, — taip toli nuo laivo niekas ne- 
galėjo nuplaukti. 

— Palaukite! - sušuko Džonas Menglas. — Jau matau — tai 
valtis! 

— Brigo valtis? — nustebo Glenarvanas. 

— Taip, sere, brigo valtis. Ji plaukia dugnu į viršų. 

— Nelaimingieji! - sušuko ledi Elena. — Jie žuvo! 

— Taip, - atsakė Džonas, — kitaip ir negalėjo būti: tokią 
tamsią naktį išplaukus į audringą jūrą tarp šitų povandeninių 
akmenų jų laukė tikriausia mirtis. 

Keleiviai valandėlę tylėdami žiūrėjo į artėjančią menką val- 
telę. Ji apvirto, matyt, už kokių keturių mylių nuo kranto, ir nė 
vienas ja plaukusių, be abejo, neišsigelbėjo. 

— Ši valtis gali mums praversti, — tarė Glenarvanas. 

— Iš tiesų, — atsakė Džonas Menglas. — Suk prie jos, Vilsonai. 

Vilsonas pasuko vairą, bet vėjas vis ėjo silpnyn, ir, kol plaus- 


tas pasiekė valtį, atėjo antra valanda. 

Priekyje sėdįs Malredis stumtelėjo apvirtusį laivelį į dešinę, 
ir šis sustojo, prislinkęs prie plausto iš šono. 

— Tuščias? — paklausė Džonas Menglas. 

— Taip, kapitone, — atsakė jūreivis. — Laivelis tuščias, bet jo 
šone didelė skylė. Plaukti juo nebegalima. 

— Jis jau niekam nebetinka? — paklausė Maknabsas. 

— Niekam, - tarė Paganelis. — Šia valtele mes būtume galėję 
nusiirti iki Oklando. 

— Nieko nepadarysi, Paganeli, — atsakė Džonas Menglas. — 
Bet tokia neramia jūra aš vis dėlto geriau plaukčiau mūsų keltu, 
o ne šiuo nepatvariu laiveliu. Jam tereikėjo vieno smūgio, ir jis 
sukiužo. Taigi, sere, mums nebėra ko čia veikti. 

— Taip, Džonai, — pritarė Glenarvanas. 

— Pirmyn, Vilsonai! Tiesiog į krantą! 

Vanduo kilo dar apie valandą. Per tą laiką plaustas nuslin- 
ko dvi mylias. Tuomet brizas visai nutilo, ir net atrodė, kad 
netrukus ims pūsti kranto vėjas. Plaustas sustojo, o netrukus 
prasidėjęs atoslūgis ėmė jį nešti atgal į atvirą jūrą. 

Džonas nesvyravo nė sekundės. 

— Inkarą! — riktelėjo jis. 

Malredis jau buvo pasiruošęs šiam įsakymui ir tuojau pat 
nuleido inkarą į vandenį. Čia būta penkių sieksnių gilumo. 
Plaustas pasitraukė dar keletą pėdų atgal ir, įrempęs lyną, su- 
stojo. Burė buvo užtraukta aukštyn, ir keleiviai pasiruošė ilges- 
niam postoviui. 

Kitas potvynis turėjo prasidėti tik devintą valandą vakaro, 
o kadangi Džonas naktį plaukti neketino, keltas turėjo čia iš- 
stovėti ligi penktos valandos ryto. Iki kranto buvo likę dar be- 
veik trys mylios. 

Jūra gana smarkiai bangavo, ir rodės, vilnys neša plaustą že- 


mės link. Glenarvanas, sužinojęs, kad visą naktį reikės praleisti 


Laivelis sustojo, prislinkęs prie plausto iš šono. 


ant kelto, paklausė Džoną, kodėl jis nesinaudojąs šituo banga- 
vimu, traukiančiu juos į krantą. 

— Tai tik optinė apgaulė, sere, — atsakė jaunasis kapito- 
nas. — Bangos, nors ir atrodo slenkančios pirmyn, iš tikrųjų 
supasi vietoje. Tai tik vandens molekulių siūbavimas — dau- 
giau nieko. Meskite ant šių bangų skiedrą ir pamatysite, kad ji 
pasiliks vietoje tol, kol prasidės atoslūgis. Taigi mums belieka 
kantriai laukti. 

— Ir papietauti, — pridūrė majoras. 

Olbinetas išėmė iš dėžės keletą gabalų rūkytos mėsos ir 
džiūvėsių. Virėjui gėda buvo patiekti savo kelionės draugams 
tokius menkus pietus. Tačiau visi su malonumu pavalgė, net 
ir moterys, kurioms, tiesą sakant, dėl smarkaus supimo buvo 
visiškai dingęs apetitas. 

Iš tikrųjų kiekvieną kartą, kai banga plaustą keldavo aukš- 
tyn, jis atsitrenkdavo į išsitempusį inkaro lyną, ir šis nuolatinis 
trinksėjimas nepaprastai vargino keleivius. Trumpos ir netaisy- 
klingos bangos kratė plaustą taip smarkiai, jog kartais atrody- 
davo, kad jis daužosi į aštrias povandeninių akmenų briaunas. 
Lyną taip trankė, kad Džonas turėjo kas pusvalandį po sieksnį 
jį atleisti. Jei ne šita atsargumo priemonė, jis tikriausiai būtų 
nutrūkęs, ir plaustas, niekieno nevaldomas, būtų nuneštas į 
atvirą jūrą. Nesunku suprasti Džono būgštavimus: trūktų lynas 
arba neišlaikytų inkaras — ir keleiviai atsidurtų likimo valioje. 

Artinosi naktis. Raudonas it kraujas saulės diskas, kuris dėl 
spindulių lūžimo atrodė pailgas, jau slėpėsi už horizonto. Pa- 
skutinių jo spindulių nušviesta vandens linija vakaruose tviskė- 
jo lyg išlydyto sidabro juosta. Žiūrint į tą pusę, buvo matyti tik 
dangus, vanduo ir vienui vienas juodas nejudąs taškas — į smėlį 


įstrigęs „Makari . 

Tačiau vakaro prieblanda greitai sutirštėjo, ir žemė, kurios 
kontūrai temdė horizontą rytų ir šiaurės pusėje, paskendo tam- 
sioje naktyje. 

Nelaimingieji keleiviai, pasilikę tamsią naktį ant siauro kel- 
to, pasijuto iš tiesų nejaukiai. Vieni neramiai snūduriavo, sa- 
pnuodami baugius sapnus, kiti nesudėjo bluosto per visą naktį. 
Atėjus rytui, po bemiegės nakties visi jautėsi labai išvargę. 

Prasidėjus potvyniui, vėjas vėl atsisuko nuo jūros pusės. 
Buvo šešta valanda ryto. Delsti nebuvo ko. Džonas įsakė iškelti 
inkarą. Tačiau jo kabliai, ilgą laiką plausto trankomi, taip giliai 
įsirausė į smėlį, kad buvo neįmanoma jų išplėšti nė su skrys- 
čiais, kuriuos įtaisė Vilsonas, — reikėjo brašpilio. 

Pusę valandos vyrai veltui vargo su inkaru. Pagaliau Džo- 
nas, netekęs kantrybės, liepė nukirsti lyną. Kartu su inkaru jis 
išsižadėjo ir paskutinės galimybės atsispirti atoslūgio srovei, jei 
kartais per šį potvynį nepavyktų pasiekti kranto. Tačiau gaišti 
dar ilgiau Džonas nebenorėjo, ir plaustas, kirvio smūgiu atskir- 
tas nuo inkaro, lengvo vėjo ir dviejų mazgų greičio srovės neša- 
mas, pamažu ėmė slinkti kranto link. 

Vėl buvo ištiesta burė. Žemė, kuri iš tolo atrodė kaip pilkšva 
masė, dūluojanti tekančios saulės nušviestoj padangėj, palengva 
artėjo. Vilsonas mitriai aplenkdavo kelyje pasitaikančias uolas. 
Tačiau jūros brizas vis silpnėjo, ir buvo matyti, kad jis nenu- 
stums kelto iki kranto. Kaip sunku pasiekti tą Naująją Zelandi- 
ją, kuri juk nežada nieko kita, tik naujus pavojus ir baimę! 

Devintą valandą iki žemės tebuvo likę ne daugiau kaip my- 
lia. Į statų krantą dužo tikšdamos bangos. Reikėjo ieškoti pato- 
gios prieplaukos. 

Vėjas pagaliau visiškai nutilo. Burė bejėgiškai nukaro ant 
stiebo, ir Džonas įsakė ją užtraukti aukštyn. Plaustą dabar nešė 


potvynio srovė, ir buvo nebeįmanoma jo valdyti. Be to, jį visą 
laiką stabdė didžiuliai jūrų dumbliai. 

Dešimtą valandą keltas beveik visiškai sustojo už trijų kabel- 
tovų nuo kranto. Inkaro nebebuvo. Džonas, sugniaužęs kumš- 
čius, neramiai žvelgė į tą nepasiekiamą žemę. Nejaugi atoslūgis 
juos vėl nuneš atgal į jūrą? 

Laimė, — taip, šį kartą tai buvo laimė, — plaustas staiga į 
kažką atsitrenkė ir sustojo. Jis užplaukė ant smėlio seklumos už 
dvidešimt penkių sieksnių nuo kranto. 

Glenarvanas, Robertas, Vilsonas ir Malredis šoko į vandenį. 
Virvėmis jie tvirtai pririšo plaustą prie čia pat kyšančio akmens. 
Moterys buvo perneštos ant rankų ir pasiekė krantą visiškai sausos. 

Netrukus visi keliautojai, jų ginklai ir maisto atsarga atsidū- 


rė nesvetingoje Naujosios Zelandijos žemėje. 


Aštuntas skyrius 


ŠALIES, Į KURIĄ ATVYKO KELIAUTOJAI, 
DABARTIS 


Glenarvanas norėjo tuoj pat pajūriu leistis į Oklandą. Ta- 
čiau dangus jau iš pat ryto buvo apsitraukęs storais debesimis, 
o vienuoliktą valandą ėmė smarkiai lyti. Keliauti buvo neįma- 
noma, reikėjo ieškotis prieglaudos nuo lietaus. 

Laimė, Vilsonas tuojau pat atrado urvą, jūros vandens iš- 
graužtą bazaltinėse kranto uolose. Keliautojai sunešė ten mais- 
tą, ginklus ir sulindo patys. Urve jie rado storą sluoksnį išdžiū- 
vusių dumblių, kuriuos kadaise čia atplovė bangos. Tai buvo 
tarsi keleiviams paruoštas guolis. Prie urvo angos iš šakų buvo 


sukurtas laužas, ir visi išsidžiovino drabužius. 

Džonas manė, kad juo smarkesnė liūtis, juo greičiau ji baig- 
sis. Tačiau šį kartą jis klydo. Slinko valandos, o lietus vis pylė 
kaip pylęs. Apie vidurdienį pakilo stiprus vėjas. 

Toks bjaurus oras galėjo išvesti iš kantrybės patį kantriau- 
sią žmogų. Bet nebuvo ką daryti. Leistis į kelionę be dengto 
vežimo per tokią darganą — tikra beprotybė. Be to, pati kelio- 
nė į Oklandą vis tiek užtruks keletą dienų, ir dvylikos valan- 
dų sugaištis maža turės reikšmės, jei tik nelauktai nepasirodys 
čiabuviai. 

Urve buvo kalbama apie karą, kuris tuo metu siautėjo Nau- 
jojoje Zelandijoje. Tačiau norint suprasti, kokia rimta padėtis 
buvo žemėje, į kurią pateko nelaimingojo „Makari“ keleiviai, 
reikia žinoti visą istoriją tos kovos, kuri tuomet skandino krau- 
juose Ika Na Maui salą. 

Ilg4 laiką po Abelio Tasmano pirmojo atvykimo į Kuko 
sąsiaurį — 1642 metų gruodžio 16 dieną — Naujosios Zelandi- 
jos gyventojai, nors europiečių laivai ir dažnai čia lankydavosi, 
gyveno laisvi ir nepriklausomi. Jokia Europos valstybė dar ne- 
ketino pasigrobti šito svarbiausio Ramiojo vandenyno salyno. 
Tik misionieriai, ypač anglai, įsikūrę įvairiose šalies vietose, 
nešdami čiabuviams krikščionišką civilizaciją, įkalbinėjo zelan- 
diečių vadus užsidėti ant savo pečių Anglijos jungą. Sumaniai 
apgauti, šie pasirašė laišką, kuriame prašė karalienę Viktoriją 
„paimti savo globon“ jų salas. Tačiau įžvalgesni nujautė, koks 
neprotingas yra šis pasielgimas. Vienas iš vadų, pridėjęs laiš- 
ke savo tatuiruotės atspaudą, pasakė šiuos pranašiškus žodžius: 
„Mes netekome savo šalies; nuo šios dienos ji nebe mūsų: greit 
ją pagrobs svetimšaliai, ir mes tapsime jų vergais. 

Ir iš tikrųjų 1840 metų sauso 29 dieną į Salų įlanką Ika Na 
Maui salos šiaurėje atplaukė korvetė „Heroldas'. 


Laivo kapitonas Hobsonas išlipo į krantą Korora Rekos kai- 
me. Gyventojai buvo sukviesti į bendrą susirinkimą, kuriame 
jiems buvo perskaitytas raštas, Anglijos karalienės išduotas ka- 
pitonui Hobsonui. 

Kitais metais, sausio 5-ąją, žymesnieji čiabuvių vadai buvo 
sukviesti į Pajos kaimą, pas anglų rezidentą. Kapitonas Hobso- 
nas įkalbinėjo juos pripažinti Naujojoje Zelandijoje anglų val- 
džią, sakydamas, kad karalienė jiems globoti pasiuntusi keletą 
laivų su kariuomene, kad jų teisės liksiančios nepaliestos, kad 
į jų laisvę niekas nesikėsinąs. Tik savo žemes jie turį parduoti 
karalienei Viktorijai. 

Daugelis vadų, matydami, jog ši „globa“ jiems atsieina per 
brangiai, atsisakė ją priimti. Tačiau gražūs pažadai ir brangios 
dovanos paveikė laukinius labiau negu kapitono Hobsono iš- 
kalba, ir pagaliau vadai pripažino Anglijos protektoratą. 

Paganelis puikiai žinojo visa, kas vyko Naujojoje Zelandi- 
joje nuo 1840 metų iki to laiko, kada „Dunkanas“ išplaukė 
iš Klaido įlankos. Savo žiniomis jis visados mielai dalijosi su 
kelionės draugais. 

— Turbūt ne kartą jau esu jums sakęs, — kalbėjo Paganelis, 
atsakydamas į ledi Elenos klausimą, — kad Naujosios Zelandi- 
jos gyventojai — drąsi tauta, kuri, kartą per neapdairumą nusi- 
leidusi, dabar gina nuo užgrobėjų kiekvieną savo žemės pėdą. 
Maorių gentys yra susiorganizavusios kaip senovės Škotijos kla- 
nai. Tai tokios pat didelės giminės, turinčios vieną vadą, kuris 
reikalauja iš savo valdinių visiško paklusnumo. Jų vyrai išdidūs 
ir narsūs; vieni augaloti, glotnaplaukiai, panašūs į maltiečius ar 
Bagdado žydus, kiti žemesnio ūgio, kresni, panašūs į mulatus, 


bet visi stiprūs, pasipūtę ir karingi. Itin garsus buvo vienas jų 


vadas, vardu Hihis, — tikras Vercingetoriksas*. Todėl nėra ko 
nė stebėtis, kad Ika Na Maui saloje tęsiasi nepaliaujami karai 
su anglais: čia gyvena garsioji vaikatų giminė, kuriai vadovauja 
Viljamas Tomsonas. 

— Bet argi anglai, - paklausė Džonas Menglas, — nėra užval- 
dę visų svarbiausių strateginių punktų? 

— Be abejo, mielasis Džonai, — atsakė Paganelis. — Po to, kai 
Naujoji Zelandija pripažino anglų globą, nuo 1840 iki 1862 
metų patogiausiuose salų rajonuose viena po kitos įsikūrė de- 
vynios kolonijos, ir todėl kapitonas Hobsonas, vėliau tapęs sa- 
los gubernatoriumi, padalijo visą kraštą į devynias provincijas: 
šiaurinę salą į keturias - Oklando, Taranakio, Velingtono ir 
Haukso, o pietinę į penkias — Nelsono, Malboro, Kenterberio, 
Otago ir Sautlando. 1864 metų birželio 30 dienos duomeni- 
mis, iš viso čia buvo šimtas aštuoniasdešimt tūkstančių trys 
šimtai keturiasdešimt šeši gyventojai. Visuose rajonuose greitai 
ėmė augti prekybiniai miestai. Kai mes nuvyksime į Oklandą, 
jūs norom nenorom susižavėsite šituo pietų Korintu, įsikūrusiu 
siauroje sąsmaukoje, kuri, nelyginant ilgas tiltas, yra toli išsiki- 
šusi į Ramųjį vandenyną. Oklandas jau turi dvylika tūkstančių 
gyventojų. Niu Plimutas vakaruose, Ahuiris rytuose, Velingto- 
nas pietuose — tai vis nauji, bet jau klestintys prekybiniai mies- 
tai. Pietinėje — Tavai Punamu — saloje irgi pridygo vienas už 
kitą gražesnių miestų. Nelsonas — tikras Naujosios Zelandijos 
sodas, Piktonas prie Kuro sąsiaurio, Kraistčerčas, Inverkargilis 
1r pagaliau Dandinas, centras turtingosios Otago provincijos, 


į kurią iš viso pasaulio plaukia aukso ieškotojai. Ir žinokite, 


* Vercingetoriksas — galų karvedys, I a. pr. Kr. vadovavęs galų sukilimui prieš 
nukariautojus romėnus. 


kad tai ne kokie lūšnynai, gyvenami laukinių giminių, bet tikri 
miestai su uostais, bažnyčiomis, bankais, dokais, botanikos so- 
dais, kraštotyros muziejais, aklimatizacijos draugijomis, laikraš- 
čiais, ligoninėmis, savišalpos įstaigomis, filosofijos institutais, 
masonų ložėmis, klubais, dainos mėgėjų draugijomis, teatrais 
ir net pasaulinės parodos rūmais — kaip Londone ar Paryžiuje! 
Jei atmintis manęs neapgauna, kaip tik šiais 1865 metais, o gal 
net šiuo momentu, čia, žmogėdrų krašte, atidaryta viso Žemės 
rutulio pramonės paroda. 

— Nors tebevyksta karas su čiabuviais? — paklausė ledi Elena. 

— Anglų, ponia, stiprūs nervai, - atsakė Paganelis.-— Jie 
kaunasi ir tuo pačiu metu rengia parodą. Jie ir geležinkelius 
tiesia, nepaisydami nuolatinių čiabuvių užpuldinėjimų. Ok- 
lando provincijoj Druerio ir Mer Mero geležinkeliai kaip tik ker- 
ta svarbiausius sukilėlių užimtus punktus. Esu tikras, kad darbi- 
ninkai šaudosi su laukiniais, užsiglaudę už garvežių kaminų. 

— O kokia padėtis yra šiuo metu? — paklausė Džonas Menglas. 

— Nuo tada, kai mes palikome Europą, praėjo šešetas ilgų 
mėnesių, — atsakė Paganelis, — ir tiksliai negaliu pasakyti, kas 
per tą laiką įvyko. Kai keliavome per Australiją, radau keletą 
trumpų žinučių Meriboro ir Simoro laikraščiuose. Tuo laiku 
dar vyko smarkios kovos Ika Na Maui saloje. 

— Kada gi prasidėjo šitas karas? — paklausė Merė. 

— Jūs turbūt norite paklausti, kada jis atsinaujino, mielo- 
ji Mere, — atsakė Paganelis, - nes pirmasis sukilimas įvyko dar 
1845 metais. O paskutinis prasidėjo 1863 metų gale. Tačiau 
dar gerokai anksčiau maoriai slapčia pradėjo ruoštis sukilimui 
prieš anglus pavergėjus. Labiau susipratę čiabuviai kurstė savo 
viengenčius kovoti už tai, kad krašto valdžia pereitų į vieno ma- 


orių vado rankas. Karaliumi jie norėjo išrinkti seną vadą Po- 

tatau, o naujosios karalystės sostine paskelbti jo kaimą, esantį 
tarp Vaikato ir Vaipos upių. Potatau buvo ne tiek drąsus, kiek 
klastingas senis, bet jis turėjo protingą ir energingą pirmąjį mi- 
nistrą, kilusį iš Ngatihahua giminės, kuri valdė Oklando sąs- 
mauką prieš ją okupuojant svetimšaliams. Tasai ministras, var- 
du Viljamas Tomsonas, ir buvo viso šio nepriklausomybės karo 
įkvėpėjas. Jis sugebėjo suorganizuoti neblogą maorių kariuo- 
menę. Vienas vadas iš Taranakio, jo pamokytas, suvienijo savo 
valdžioje visas pakrikusias aplinkines gimines, o kitas vadas iš 
Vaikato net įsteigė draugiją - „Žemės lygą“, kurios tikslas buvo 
trukdyti čiabuviams pardavinėti anglų valdžiai savo žemes. Kaip 
ir civilizuotose šalyse buvo ruošiami dideli pokyliai, kurie jau 
pranašavo tikrą revoliuciją. Britų laikraščiuose vis daugiau ėmė 
rodytis žinių apie šiuos aliarmuojančius reiškinius, ir valdžia 
rimtai susirūpino įžūlia „Žemės lygos“ veikla. Žodžiu, laukinių 
protai buvo sudrumsti, mina — paruošta sprogimui. Tereikėjo 
kibirkštėlės, arba, tiksliau sakant, menko abiejų šalių interesų 
susidūrimo, kuris tą kibirkštį įskeltų. 

— Ir susidūrimas įvyko? — paklausė Glenarvanas. 

— Taip, 1860 metais, - atsakė Paganelis. - Taranakio pro- 
vincijoje, pietvakarinėje Ika Na Maui salos pakrantėje. Neto- 
li Niu Plimuto vienas čiabuvis turėjo šešis šimtus akrų žemės, 
kuriuos jis pardavė anglų valdžiai. Bet kai atvyko matininkai 
parduotos žemės matuoti, vadas Kingis griežtai užprotestavo. 
Kovo mėnesį tame šešių šimtų akrų sklype, dėl kurio ėjo ginčas, 
jis įsirengė tikrą karo stovyklą, aprvertą aukšta tvora. Po kelių 
dienų anglų kariuomenė, vadovaujama pulkininko Goldo, šią 
stovyklą paėmė. Tą dieną ir buvo iššautas pirmas šio nepriklau- 
somybės karo šūvis. 


— Ar didelė maorių giminė? — paklausė Džonas Menglas. 


— Pastarąjį šimtmetį maorių gerokai sumažėjo. 1769 me- 
tais, Kuko manymu, jų būta apie keturis šimtus tūkstančių. 
Per 1845 metų gyventojų surašinėjimą, atliktą kolonizatorių 
valdžios organų, šis skaičius buvo sumažėjęs iki šimto devynių 
tūkstančių. Baudžiamosios ekspedicijos, ligos ir alkoholiniai 
gėrimai šią tautą, žinoma, dar išretino, bet abiejose salose šiuo 
metu dar yra likę apie devyniasdešimt tūkstančių laukinių, iš jų 
trisdešimt tūkstančių karių, kurie gali ilgai priešintis europiečių 
kariuomenei. 

— Ir sukilimas vyksta sėkmingai? — paklausė ledi Elena. 

— Taip, — atsakė Paganelis. — Patys anglai ne kartą turėjo ste- 
bėtis čiabuvių drąsa. Jie kariauja partizanišką karą — provokuo- 
ja mažus susišaudymus, užpuldinėja nedidelius anglų dalinius, 
plėšia kolonistų valdas. Generolas Kameronas su savo kariais 
labai nejaukiai jautėsi Naujosios Zelandijos laukuose, kur už 
kiekvieno krūmo jų tykojo priešas. 1863 metais po ilgos ir kru- 
vinos kovos maoriai užėmė svarbią, trimis gynybos linijomis 
sustiprintą Vaikato aukštumą skardingo kalnagūbrio pakrašty- 
je. Jų pranašai šaukė visus gyventojus į kovą dėl savo žemių, 
žadėdami, kad veikiai „pakekai', tai yra baltieji, bus išvyti. Po 
to, kai maoriai nužudė kapitoną Sprentą, generolas Kameronas, 
turėjęs savo žinioje tris tūkstančius karių, persekiojo juos be 
mažiausio pasigailėjimo. Ėjo kruvini mūšiai. Kai kurie trukda- 
vo dvylika valandų, ir maoriai, netgi apšaudomi iš patrankų, 
nesitraukdavo nė žingsnio. Sukilėlių armijos branduolį sudarė 
žiaurios vaikatų giminės kariai, vadovaujami Viljamo Tomso- 
no. Šis čiabuvių karvedys iš pradžių turėjo savo žinioje du tūks- 
tančius penkis šimtus karių, o vėliau — aštuonis tūkstančius. 
Prie jo prisidėjo dar du narsūs vadai — Šongis ir Hekis. Šiame 


sunkiame, vargingame kare dėl laisvės dalyvavo ir moterys. Ta- 

čiau ne visuomet jėga būna teisiojo pusėje. Po įnirtingų kovų 
generolui Kameronui pavyko užimti visą Vaikato rajoną, tiesa, 
bemaž visiškai tuščią, nes maoriai jau buvo išsibėgioję. Per šį 
karą laukiniai ne kartą parodė stebėtiną didvyriškumą. Keturis 
šimtus maorių, užsidariusių Orakano tvirtovėje, buvo apgulę 
tūkstantis anglų karių, vadovaujamų generolo Kerio. Laukiniai, 
nors neturėjo nei maisto, nei vandens, jokiu būdu nesutiko pa- 
siduoti. Pagaliau vieną dieną, vidurdienį, jie prasilaužė pro 40- 
ojo pulko linijas ir pasislėpė neprieinamuose raistuose. 

— O numalšinus Vaikato rajoną, - paklausė Džonas Men- 
glas, — šis kruvinas karas vis dėlto nepasibaigė? 

— Ne, mielasis, - atsakė Paganelis.- Anglai nusprendė 
žygiuoti į Taranakio provinciją ir apgulti Mataitavą, Vilja- 
mo Tomsono tvirtovę. Bet jiems dar teks sudėti daug aukų. 
Išvykdamas iš Paryžiaus, sužinojau, kad taranga giminės pasi- 
davusios gubernatoriui ir perleidusios anglams tris ketvirtada- 
lius savo žemių. Net buvo rašoma, kad ir vyriausiasis sukilėlių 
vadas Viljamas Tomsonas ketinąs pasiduoti. Tačiau Australijos 
laikraščiai šitų žinių anaiptol nepatvirtino. Tad galimas daiktas, 
kad ir šiuo metu maoriai priešinasi taip pat atkakliai kaip karo 
pradžioje. 

— Taigi, Paganeli, jūs manote, — tarė Glenarvanas, - kad 
karo veiksmai vyksta Taranakio ir Oklando provincijose? 

— Mano nuomone - taip. 

— Kaip tik toje provincijoje, kur patekome mes? 

— Visai galimas dalykas. Mes esame išlipę į krantą už keleto 
mylių į šiaurę nuo Kavijos uosto, viršum kurio šiuo metu dar 
turėtų plevėsuoti maorių vėliava. 

— Vadinasi, mums reikia trauktis kuo toliau į šiaurę, — tarė 


Glenarvanas. 

— Iš tiesų tai vienintelė išeitis, - atsakė Paganelis. - Nau- 
josios Zelandijos gyventojai yra įtūžę ant europiečių, ypač ant 
anglų. Reikia stengtis kaip nors nepakliūti jiems į nagus. 

— O gal sutiksime kokį europiečių karinį dalinį? — tarė ledi 
Elena. — Tuomet tikrai joks pavojus mums nebegrės. 

— Galbūt, — atsakė geografas. - Bet aš nelinkęs tuo tikėti. 
Paskiri būriai vengia nuklysti toliau į laukus, nes čia kiekviena- 
me krūmelyje, už mažiausio kero, tūno pasislėpęs taiklus šau- 
lys. Taigi keturiasdešimto pulko karių apsaugos mums nėra ko 
laukti. Tačiau vakarinėje pakrantėje yra keletas kolonistų gy- 
venviečių, ir mes, keliaudami nuo vienos į kitą, turėtume lai- 
mingai pasiekti Oklandą. Aš net manau, kad reikėtų pasirinkti 
tą patį kelią, kuriuo vyko Hochšteteris, būtent Vaikato upės 
krantu, žemupio link. 

— Ar Hochšteteris — koks keliautojas? — paklausė Robertas 
Grantas. 

— Taip, vaikeli, jis buvo narys mokslinės komisijos, kuri išsi- 
kėlė į Naujosios Zelandijos krantą iš austrų fregatos „Novaros“, 
1858 metais keliavusios aplink pasaulį. 

— Pone Paganeli, — klausė toliau Robertas, kurio akys subliz- 
gėdavo vien tik pagalvojus apie dideles geografines ekspedici- 
jas, - ar Naujoji Zelandija taip pat yra turėjusi žymių tyrinėto- 
jų, kaip Australija turėjo Berką ir Stiuartą? 

— Ir ne vieną, mielasis. Pavyzdžiui, daktaras Hukeris, prote- 
sorius Brizaras, gamtininkai Difenbachas ir Julijus Hastas. Ia- 
čiau, nors daugelis jų savo beatodairišką aistrą keliauti apmokė- 
jo gyvybe, jų vardai nėra taip plačiai žinomi kaip Australijos ar 
Afrikos tyrinėtojų. 

— Ar jūs žinote jų kelionių istoriją? - paklausė jaunasis 


Grantas. 


— O kaipgi! Bet matau, kad ir tu labai geidi ją sužinoti... 
Na, tai klausyk. 

— Ir mes paklausysime, — atsiliepė ledi Elena. — Jau ne pir- 
mas kartas, kai darganotu oru mes iš jūsų sužinome įdomių 
dalykų. Pasakokite visiems, pone Paganeli. 

— Klausau, ponia, — atsakė geografas. — Tik mano pasako- 
jimas šį kartą nebus ilgas. Aš kalbėsiu ne apie drąsius atradė- 
jus, kurie grūmėsi vienas prieš vieną su Australijos Minotauru. 
Naujoji Zelandija yra per mažas kraštas, kad jam ištirti reikėtų 
nepaprastų pastangų. Užtat ir mano istorijos herojai, tiesą pa- 
sakius, buvo ne tikri tyrinėtojai, o šiaip sau turistai, žuvę kaip 
paprasčiausių kelionės atsitiktinumų aukos. 

— Kas gi jie? — paklausė Merė. 

— Geometras Vitkombas ir Čarltonas Hovitas — tas pats, ku- 
ris atrado Berko palaikus (apie šią atmintiną jo ekspediciją esu 
jums pasakojęs, kai buvome sustoję Vimeros pakrantėje). Vit- 
kombas ir Hovitas vadovavo dviem atskiroms ekspedicijoms, 
tyrinėjusioms Tavai Punamu salą. 1863 metų pradžioje abi jos 
išvyko iš Kraistčerčo ieškoti perėjų per Kenterberio provinci- 
jos šiaurinius kalnus. Hovitas perėjo kalnagūbrį netoli šiaurinių 
provincijos sienų ir ant Brunerio ežero kranto įsirengė stovyklą. 
Vitkombas Rakajos slėnyje taip pat rado perėją, kuria buvo gali- 
ma pasiekti vakarines Tindalio kalno atšlaites. Virtkombo kelio- 
nės draugas Džekobas Luperis laikraštyje LirH/eton Times vėliau 
paskelbė jų kelionės ir katastrofos aprašymą. Kiek prisimenu, 
1863 metų balandžio 22-ąją Vitkombas ir Luperis pasiekė le- 
dyną, iš kurio išteka Rakajos upė. Juodu įkopė į pačią kalno 
viršūnę ir leidosi ieškoti naujų perėjų. Kitą dieną, nusikamavę 
ir sušalę, abu tyrinėtojai turėjo nakvoti giliame sniegyne, ketu- 


ri tūkstančiai pėdų viršum jūros lygio. Septynias dienas juodu 


klaidžiojo kalnais ir tarpekliais su statmenomis, neįkopiamomis 
sienomis, dažnai nerasdami iš ko susikurti ugnį ir bemaž ba- 
daudami, nes jų cukrus buvo pavirtęs sirupu, o džiūvėsiai — šla- 
pia tešla. Jų drabužiai ir antklodės kiaurai permirko nuo lietaus, 
be to, juos nežmoniškai kamavo vabzdžiai. Taip klajodami, kar- 
tais per dieną nueidami tris mylias, o kartais vos porą šimtų 
jardų, balandžio 29-ąją jie užtiko maorių trobelę, o šalia jos, 
darže, — šiek tiek bulvių. Tai buvo paskutinis sykis, kada abu 
drauge pavalgė. Vakare juodu pasiekė jūros pakrantę netoli Ta- 
ramakdu upės žiočių. Reikėjo persikelti į dešinį upės krantą ir 
paskui vykti į šiaurę, Grėjaus upės linkui. Taramakau — plati ir 
gili upė. Valandą paieškojęs, Luperis rado dvi kiauras valteles, 
kurias jis šiaip taip užtaisė, o paskui surišo vieną su kita. Pava- 
kare abu keliautojai sėdo į valtis. Tačiau, nepasiekus nė upės 
vidurio, valtys jau buvo pilnos vandens. Virtkombas šoko į upę 
ir grįžo atgal į kairį krantą. Džekobas Luperis, kuris nemokėjo 
plaukti, įsikibo į valties kraštą. Tatrai jį ir išgelbėjo, nors po to 
dar nemaža kritiškų momentų jam teko išgyventi. Srovė užnešė 
nelaimingąjį ant slenksčių. Viena banga jį nardino į patį du- 
gną, kita metė į paviršių. Jis nuolat daužėsi į akmenis. Sutemo 
tamsiausia naktis. Lietus pylė tiesiog čiurkšlėmis. Luperį, kru- 
vinai susidaužiusį į uolas ir sustirusį šaltame vandeny, bangos 
taip mėtė keletą valandų. Pagaliau valtis atsimušė į seklumą, 
ir vargšą keliautoją, bemaž netekusį sąmonės, bangos išmetė į 
krantą. Ryto metą, saulei patekėjus, atsipeikėjęs jis nušliaužė 
prie netolimo šaltinio ir čia pamatė, kad srovė jį nunešė apie 
mylią žemyn nuo tos vietos, kur jie mėgino keltis. Jis pakilo ir, 
eidamas krantu prieš vandenį, netrukus rado negyvą Vitkombą, 
beveik visą apneštą dumblu. Jis buvo prigėręs. Luperis ranko- 
mis išrausė smėlyje duobę ir palaidojo savo draugą. Po dviejų 

dienų jį, mirštantį badu, rado ir priglaudė gailestingi — pasitai- 
ko ir tokių! — maoriai. Gegužės 4-ąją jis susirado Carltono Ho- 
vito stovyklą prie Brunerio ežero. Reikia pridurti, kad po šešių 
savaičių Hovitas taip pat žuvo, ir visai panašiomis aplinkybėmis 
kaip nelaimingasis Vitkombas. 

— Taip, —- tarė Džonas Menglas, — atrodo, kad šitie nelai- 
mingi atsitikimai turi kažkokį tarpusavio ryšį, kad keliautojus 
jungia kažkokia fatališka grandinė, kuriai trūkus jie vienas po 
kito žūva. 

— Iš tiesų, Džonai, — atsakė Paganelis, - aš dažnai esu apie 
tai galvojęs. Na, sakykite, kokiam solidarumo dėsniui veikiant 
Hovitas turėjo žūti tokiomis pat aplinkybėmis kaip ir jo drau- 
gas? Valstybinių darbų vadovas Vaidas pavedė ČCarltonui Hovi- 
tui nužymėti kelią, kuriuo kolonistų valdžia numatė sujungti 
Hurunui lygumą su Taramakau upės žiotimis. Jis išvyko 1863 
metų sausio 1-ąją, penketo žmonių lydimas. Vyriausybės užda- 
vinį jis puikiausiai įvykdė, ir pagal jo nurodymus buvo nuties- 
tas ilgas, keturiasdešimties mylių kelias iki pat Taramakau upės. 
Paskui jis grįžo į Kraistčerčą ir, nors artinosi žiema, pasiūlė tęsti 
darbus. Vadas sutiko. Hovitas papildė savo stovyklos maisto at- 
sargas ir pasiliko ten žiemoti. Kaip tik tuo metu jis ir priglaudė 
Luperį. Birželio 27-ąją Hovitas su dviem savo draugais - Ro- 
bertu Litliu ir Henriu Miulisu — išvyko iš stovyklos. Jie kėlė- 
si per Brunerio ežerą. Nuo tos dienos jų niekas nebematė. Jų 
laivelis buvo rastas prie kranto. Devynias savaites jų ieškojo, 
bet veltui; aišku, kad nelaimingieji, nemokėdami plaukti, pa- 
skendo ežere. 

— O gal jie gyvi ir sveiki gyvena sau kur nors su zelandic- 
čiais? — tarė ledi Elena. — Juk tikrų įrodymų, kad jie prigėrė, 


nėra. 

— Deja, ponia, — atsakė Paganelis, - nėra jokios vilties: 1865 
metų rugpjūčio mėnesį, praėjus visiems metams po to nelai- 
mingo atsitikimo, jie dar nebuvo grįžę... O jei kas daugiau 
kaip metai nepasirodo iš Naujosios Zelandijos gilumos, — pri- 
dūrė jis pašnibždomis, — tas, galima neabejoti, yra nesugrąžina- 


mai žuvęs! 


Devintas skyrius 


TRISDEŠIMT MYLIŲ Į ŠIAURĘ 


Vasario 7 dieną, šeštą valandą ryto, Glenarvanas davė žen- 
klą išvykti. Dar naktį nustojo lyti. Tačiau saulė nepasirodė, nes 
visas dangus buvo apsitraukęs pilkšvais debesimis. Oras nebuvo 
per šiltas, ir atrodė, kad dienos žygis keliautojų nenuvargins. 

Paganelis pagal savo žemėlapį apskaičiavo, jog Kahua kyšulį 
nuo Oklando skiria aštuoniasdešimt mylių. Einant kasdien po 
dešimt mylių, tai būtų aštuonių dienų žygis. Tačiau, užuot ke- 
liavus vingiuotomis jūros pakrantėmis, Paganelis pasiūlė vykti 
pro Ngarnavahijos kaimą, esantį Vaikato ir Vaipos upių santa- 
koje, už trisdešimties mylių nuo Kahua kyšulio. Pro šį kaimą 
eina „sausumos pašto traktas“ — kelias, tikriau sakant, šunkelis, 
kertąs beveik visą salą nuo Napiro — miesto prie Haukso įlan- 
kos — iki pat Oklando. Iš tenai nebetoli ir Drario miestas, kurio 
puikius viešbučius taip giria gamtininkas Hochšteteris. 

Keliautojai, užsidėję ant pečių kiekvienam paskirtą dalį kro- 
vinio, patraukė Aoteos įlankos krantu į šiaurę. Ėjo atsargiai, 
susiglaudę mažu būreliu, nešėsi užtaisytus karabinus ir nuolat 
instinktyviai žvilgčiojo į rytuose plytinčią lygumą. Paganelis ne- 


išleido iš rankų savo puikiojo žemėlapio, su tikro žinovo entu- 

ziazmu konstatuodamas jo tikslumą iki smulkiausių detalių. 

Gana ilgai būrelis klampojo smėlynu, susidariusiu iš sutru- 
pėjusių kiaukutų geldelių bei sepijų kaulų, sumišusių su gele- 
žies oksidu ir peroksidu. Magnetas, prikištas prie tokio smėlio, 
beregint aplimpa žvilgančiais kristalėliais. 

Ant kranto, kylančios jūros bangų skalaujamo, tvarsėsi ke- 
letas jūros gyvūnų, kurie be baimės žiūrėjo į praeivius. Ap- 
valūs ruonių snukiai, plačios kaktos ir protingos akys turėjo 
švelnią, netgi meilią išraišką. Visai suprantama, kodėl pasakos 
savotiškai supoetino šiuos įdomius vandens gyventojus ir pa- 
vertė kerinčiomis sirenomis, nors jų balsas yra tik nelabai ma- 
lonus ausiai kriuksėjimas. Naujosios Zelandijos pakrantėse yra 
daugybė ruonių, ir medžiotojai už jų riebalus ir kailius gauna 
didelius pinigus. 

Tarp ruonių buvo matyti ir trys ar keturi jūros drambliai — 
melsvai pilkos spalvos, dvidešimt penkių ar trisdešimties pėdų 
ilgio gyvūnai. Šitie milžinai, tingiai išsitiesę minkštame didžiu- 
lių dumblių guolyje, kilnojo aukštyn įrraukiamus straublius ir 
tarytum vaipydamiesi nuolat krutino ilgus, įvijus, šiurkščius 
ūsus, primenančius kamščiatraukį arba suraitytus puošeivos 
ūsus. Robertas su didžiausiu susidomėjimu stebėjo šitą nema- 
tytų gyvūnų pasaulį ir staiga didžiai nustebęs sušuko: 

— Žiūrėkite, ruoniai ėda akmenis! 

Iš tiesų kai kurie ruoniai nepaprastai godžiai rijo pakrantės 
akmenėlius. 

— Po šimts, tikrai! — atsiliepė Paganelis. - Aiškiausias įrody- 
mas, kad šitie gyvūnai minta žvirgždu. 

— Kaip jie suvirškina tokį keistą maistą? — tarė Robertas. 

— Tai vis dėlto ne maistas, mielasis; akmenys jiems reikalingi 


tik kūnui pasunkinti. Prisirijus sunkių daiktų, jiems lengviau 


= AŽ) 


pasinerti po vandeniu. Grįžę į krantą, jie tuojau pat akmenėlius 
atryja. Matysi, kaip tie ruoniai netrukus ners į vandenį. 

Iš tiesų koks pustuzinis ruonių, turbūt pakankamai pririję 
žvirgždo, sunkiai nušliaužė krantu žemyn ir dingo vandenyje. 
Bet Glenarvanas negalėjo gaišti brangaus laiko, laukdamas, kol 
jie sugrįš ir atris akmenis. Nors Paganelis ir apgailestavo, bet 
valandėlę pertraukta kelionė vėl buvo tęsiama. 

Dešimtą valandą keliautojai sustojo papusryčiauti ant jūros 
kranto, prie didelių bazaltinių uolų, primenančių keltų dolme- 
nus*. Čia pat, jūros pakraštyje, jie rado daugybę austrių. Austrės 
buvo mažos ir nelabai malonaus skonio. Olbinetas, Paganelio 
pamokytas, jas pakepino ant žarijų. Iškeptos austrės pasirodė 
besančios daug skanesnės, ir Olbinetas vos spėjo tiekti jas pra- 
alkusiems kelionės draugams. 

Pasistiprinę keliautojai leidosi įlankos pakrante tolyn. Ant 
dantytų uolų, net ir ant jų viršūnių, knibždėte knibždėjo jūros 
paukščių: fregatų, žuvėdrų, vėplių ir didžiulių albatrosų, kurie 
nejudėdami stypsojo ant pačių uolų smaigalių. 

Iki ketvirtos valandos popiet būrelis be jokių sunkumų ir 
nuovargio nužygiavo dešimt mylių. Ledi Elena ir Merė pasiūlė 
keliauti iki pat nakties. Atėjo metas keisti kelio kryptį: norint 
pasiekti Vaipos slėnį, reikėjo apeiti šiaurėje stūksančius kalnus. 

Tolumoje driekėsi plačios, neapžvelgiamos pievos. Keliau- 
tojai nusprendė, jog kelionė lygia pieva turės būti labai lengva, 
tačiau, pasiekę tą žalumos ruožą, labai nusivylė. Pieva greit bai- 


gėsi, ir prasidėjo tankūs, baltais žiedeliais aplipę krūmokšniai, 


* Dolmenai - keltų padermių, senovėje gyvenusių dabartinėje Prancūzijoje, 
paminklai, kuriuos sudaro vienas didžiulis plokščias akmuo, gulįs ant dvie- 
jų stačių akmenų. 


augą pramaišiui su tais aukštais paparčiais, kurie ypač paplitę 
visoje Naujojoje Zelandijoje. Tik dideliu vargu buvo galima 
prasiskinti kelią pro tvirtus, sumedėjusius jų stiebus. Vis dėlto 
iki aštuntos valandos vakaro keliautojų būrelis apėjo pirmuosius 
Hakarihoatos kalnyno gūbrius ir pagaliau sustojo nakvynės. 

Nužygiavus keturiolika mylių, ne pro šalį buvo ir pailsėti. 
Kadangi nebuvo nei vežimo, nei palapinės, miegoti visi gavo 
ant žemės, po didžiulėmis Norfolko pušimis. Guolį pasiklojo iš 
antklodžių, kurių turėjo pakankamai. 

Glenarvanas ėmėsi visų galimų atsargumo priemonių. Jisai 
pats ir jo kelionės draugai, gerai apsiginklavę, visą naktį pa- 
sikeisdami po du ėjo sargybą. Nekūrė jokio laužo. Ugnis yra 
puiki apsauga nuo laukinių žvėrių, tačiau Naujojoje Zelandijo- 
je nėra nei tigrų, nei liūtų, nei lokių, nei kitų plėšriųjų Žvėrių. 
Užtat čia gyvena dvikojai jaguarai — zelandiečiai, o juos ugnis 
galėjo tiktai privilioti. 

Naktis praėjo be jokių nuotykių. Ramybę retkarčiais trikdė 
tik smėlinės musės, čiabuvių vadinamos ngamu, kurios gana 
skaudžiai gylė, ir drąsi laukinių žiurkių šeima, kuri be atodairos 
puolė produktų maišus. 

Kitą rytą, vasario 8-ąją, Paganelis atsikėlė ramesnis, bemaž 
nebejausdamas baimės. Maoriai, kurių jis ypač bijojo, nepasiro- 
dė. Net sapnai apie baisiuosius žmogėdras jo nekamavo. 

— Aš pradedu tikėtis, — su pasitenkinimu tarė jis Glenarva- 
nui, — kad šis mažutis mūsų pasivaikščiojimas baigsis laimin- 
gai. Šįvakar pasieksime Vaipos ir Vaikato santaką ir išeisime į 
Oklando kelią, o ten susitikimo su čiabuviais jau nebebus ko 
bijoti. 

— Kiek kelio dar mums liko iki Vaikato ir Vaipos santa- 


kos? — paklausė Glenarvanas. 

— Penkiolika mylių — maždaug tiek pat, kiek nukeliavome 
vakar. 

— Bet jei mūsų kelias eis ir toliau per tuos nesibaigiančius 
brūzgynus, nenukeliausime per dieną penkiolikos mylių. 

— Ne, - atsakė Paganelis, - mes eisime Vaipos upės krantu, 
o ten, priešingai, kelias turėtų būti lengvas. 

— Tad žygiuojam! — sušuko Glenarvanas, pamatęs, jog mo- 
terys jau pasiruošusios. 

Iš pradžių, pirmąsias valandas, keliautojams dar trukdė tan- 
kūs krūmynai, pro kuriuos nebūtų galėjęs prasiskverbti nei joks 
vežimas, nei arklys. Užtat jie nelabai ir pasigedo savo australiš- 
kojo vežimo. Kol Naujosios Zelandijos miškus išraižys vieškeliai 
ir plentai, ten keliauti bus galima tik pėsčiomis. Nesuskaitoma 
daugybė įvairių rūšių paparčių gina savo gimtąją žemę taip pat 
atkakliai kaip ir patys maoriai. 

Taigi, keliaujant per lygumas, supančias Hakarihoatos kal- 
nyną, būreliui reikėjo nugalėti nemaža kliūčių. Tačiau dar prieš 
vidurdienį jis pasiekė Vaipos krantus ir toliau jau be jokių sun- 
kumų patraukė paupiu į šiaurę. 

Žavingą Vaipos slėnį raižė daugybė skaidrių upeliukų, links- 
mai čiurlenančių pro tankius krūmokšnius. Naujojoje Zelandi- 
joje, pasak botaniko Hukerio, yra du tūkstančiai įvairių auga- 
lų rūšių, iš kurių penki šimtai užtinkami vien tik šiose salose. 
Gėlių čia maža, ir jų žiedai nepasižymi spalvų įvairumu; beveik 
visiškai nėra vienmečių augalų, užtat gausybė papartinių, var- 
pinių ir skėtinių. 

Iškilę iš šios tamsios žalumos, stūksojo pavieniai dideli me- 
džiai — skaisčiai raudonai žydinčios metrosideros, Nortolko pu- 
šys, tujos su statmenai aukštyn kylančiomis šakomis ir savotiški 


iparisai, čia vadinami „rimu“, tokie pat liūdni kaip ir jų eu- 

ropiniai giminaičiai. Visų šių medžių kamienai buvo užgožti 
įvairiausių paparčių. 

Medžių šakose ir krūmuose čirksėdami skraidė kakadu, žali 
kakarikiai su raudonomis plunksnomis pakaklėje, taupo su dai- 
liomis juodomis žandenomis ir anties didumo rausvos papū- 
gos žvilgančiomis sparnų plunksnomis, gamtininkų pavadintos 
„pietų Nestorais 

Majorui ir Robertui pavyko, neatsitraukiant nuo viso bū- 
rio, nušauti keletą tilvikų ir kurapkų, nutūpusių į žemus lygu- 
mos krūmus. Kad nereikėtų gaišti laiko, Olbinetas pešė juos 
eidamas. 

Tuo tarpu Paganelis, kuriam nelabai rūpėjo paukštienos 
skonis, mielai būtų pasigavęs bent vieną tų paukščių, kurių 
pasitaiko tiktai Naujosios Zelandijos salose. Gamtininko smal- 
sumas buvo stipresnis už keliautojo apetitą. Jo atmintyje, kuri 
retai suklysdavo, iškilo vaizdas keisto čionykščio paukščio tui, 
kurį europiečiai vadina kartais „pojuoku“ — dėl jo nuolatinio 
kvatojimo, o kartais „klebonu“ — dėl juodų it sutana jo plunks- 
nų ir ryškaus balto lopo pakaklėje. 

— Šitas tui, — pasakojo Paganelis majorui, — per žiemą taip 
nutunka, kad nebegali skraidyti. Tada jis prasidreskia snapu 
krūtinę ir atsikrato nereikalingų riebalų, kad palengvėtų. Ar tai 
jums neatrodo keista, Maknabsai? 

— Taip keista, - atsakė majoras, — kad aš netikiu nė vienu 
jūsų žodžiu. 

Paganelis didžiai apgailestavo, negalėdamas pagauti nė vie- 
no šių nuostabių paukščių ir netikinčiam majorui parodyti 
kruvinas žaizdas jų krūtinėse. 

Tačiau jam pavyko užtikti kitą keistą paukštį, kuris, per- 


sekiojamas Žmonių, šunų ir kačių, pabėgo į negyvenamus ra- 


jonus ir, atrodo, netrukus visai išnyks iš Naujosios Zelandi- 
jos faunos. Robertas, kaip tikras pėdsekys šniukštinėdamas po 
krūmus, iš šaknų supintame lizde rado porą paukščių, panašių 
į vištas, tik be sparnų ir be uodegos, keturpirštėmis kojomis, 
ilgais it perkūno oželių snapais ir baltomis, į plaukus pana- 
šiomis plunksnomis, dengiančiomis visą jų kūną. Atrodė, kad 
šitie keisti gyvūnai sudaro kažkokią pereinamąją stadiją tarp 
paukščių ir žinduolių. 

Tai buvo zelandiškieji kiviai, gamtininkų vadinami apterix 
australis, kurie minta vikšrais, vabzdžiais, kirminais, grūdais. 
Kiviai gyvena vien tik Naujojoje Zelandijoje. Su dideliu vargu 
tepavyko jų įsiveisti Europos zoologijos soduose. Savotiška, ne- 
grakšti šio paukščio išvaizda ir juokingi judesiai visados traukė 
keliautojų dėmesį, o kai Diumonas d'Urvilis dviem laivais vyko 
į savo didžiąją ekspediciją Okeanijos tyrinėti, Mokslų akademi- 
ja specialiai pavedė jam parvežti į Europą bent vieną šių keistų 
paukščių. Tačiau, kad ir daug dovanų pažadėjęs čiabuviams, 
Diumonas d'Urvilis neįsigijo nė vieno gyvo kivio. 

Labai apsidžiaugęs tokiu retu radiniu, Paganelis susirišo abu 
paukščius ir pasiėmė, ketindamas juos padovanoti Paryžiaus zo- 
ologijos sodui. Entuziastingasis geografas jau įsivaizdavo lente- 
lę, pakabintą prie paties gražiausio visame sode narvo, su vilio- 
jančiu užrašu: „Žako Paganelio dovana . 

Tuo tarpu keliautojų būrelis be didesnio vargo žygiavo paupiu 
Vaipos tėkmės kryptimi. Kraštas čia buvo dykas: jokio čiabuvių 
pėdsako, jokio tako, kuris būtų liudijęs gyvenant šiose lygumose 
žmones. Upė daiktais tekėjo pro aukštus krūmus, o kitur tyliai 
sroveno tarp plynų smėlingų krantų. Šitokiose vietose prieš akis 
atsiverdavo visa lyguma — iki pat kalvų, kuriomis rytuose baigėsi 
platus slėnis. Kalvos, paskendusios bemaž neperregimose ūkano- 

se, keistomis formomis panėšėjo į kažkokius didžiulius priešisto- 
rinius gyvulius. Atrodė, jog tai būrys staiga suakmenėjusių mil- 
žiniškų bangžuvių. Buvo aiškiai matyti, kad tie nelygūs, išraižyti 
kalnų masyvai yra vulkaninės kilmės. Iš tiesų juk ir visa Naujoji 
Zelandija — palyginti nesenas vulkaninių procesų padarinys. Ji ir 
dabar kaskart aukščiau kyla iš vandens. Kai kurios paviršiaus da- 
lys per pastaruosius dvidešimt metų yra pakilusios visą sieksnį. 
Salų gilmenyse tebesiautėja ugnis, kuri kartkartėmis jas gerokai 
sukrečia, sudrebina, o kai kur be atvangos veržiasi aukštyn pro 
jų geizerių gerkles ir ugnikalnių kraterius. 

Iki ketvirtos valandos keliautojai lengvai nužygiavo devy- 
nias mylias. Pagal žemėlapį, į kurį be perstojo žiūrėjo Paganelis, 
Vaipos ir Vaikato santaka turėjo būti ne toliau kaip už penkių 
mylių. Ten eina kelias į Oklandą. Pasiekus santaką, buvo nu- 
matyta sustoti ir įsirengti nakties stovyklą. Iš ten iki sostinės 
tėra penkiasdešimt mylių: tai dviejų ar trijų dienų žygis pėsčio- 
mis, arba, jei kartais pasitaikytų pašto vežimas, kursuojąs tarp 
Oklando miesto ir Haukso įlankos dukart per mėnesį, — aštuo- 
nių valandų kelionė arkliais. 

— Taigi, — tarė Glenarvanas, — šią naktį dar teks praleisti po 
plynu dangumi. 

— Taip, — atsakė Paganelis, — bet tikiuosi, kad paskutinį kartą. 

— Juo geriau, nes ši kelionė — iš tikrųjų nelengvas bandymas 
ledi Elenos ir Merės Grant ištvermei. 

— Vis dėlto jos kenčia nesiskųsdamos, - pridūrė Džonas 
Menglas. — Beje, pone Paganeli, kiek prisimenu, jūs kartą kal- 
bėjote apie kažkokį kaimą, esantį netoli upių santakos. 

— Taip, — atsakė geografas. — Tai Ngarnavahija. Kaip rodo 
Džonstono žemėlapis, jis yra maždaug už dviejų mylių nuo 


santakos, žemupio link. 


— O kaip manote, ar negalėtume tenai pasiieškoti nakvynės? 
Ledi Elena ir mis Merė sutiktų nueiti dar porą mylių, kad tik 
būtų galima nakčiai sustoti pakenčiamame viešbutyje. 

— Viešbutyje? — sušuko Paganelis. — Maorių kaime jūs nerasite 
nei smuklės, nei nakvynės namų, o apie viešbutį nėra ko nė kal- 
bėti! Jų kaimas — tiktai krūva paprasčiausių lūšnų, ir aš patarčiau 
ne tik neprašyti ten prieglaudos, bet ir iš viso jame nesirodyti. 

— Jūs amžinai būgštaujate, Paganeli, — tarė Glenarvanas. 

— Mielasis sere, turint reikalą su maoriais, nepasitikėjimas 
visuomet geriau už pasitikėjimą. Nežinau, kokie dabar jų san- 
tykiai su anglais: gal sukilimas jau užgniaužtas, o gal net eina 
prie laimingo galo. O gal karas dabar pačiame įkarštyje? Gal ir 
nekuklu taip kalbėti, bet mes ne tokie jau paprasti žmonės, kad 
čiabuviai neapsidžiaugtų mus pačiupę. O aš anaiptol nenorė- 
čiau savo kailiu patirti čiabuvių vaišingumo. Taigi manau, kad 
išmintingiausiai padarysime, jei visiškai aplenksime Ngarnava- 
hijos kaimą ir pasistengsime išvengti bet kokio susitikimo su 
laukiniais. Kai pasieksime Drarį — taip, tada nebebus ko bijoti, 
ir mūsų drąsiosios draugės galės ramiai ir patogiai pailsėti po 
varginančios kelionės. 

Geografo argumentai buvo svarūs. Ledi Elena pripažino, 
kad rizikuoti nėra prasmės, ir mielai sutiko praleisti dar vieną 
naktį po atviru dangum. Nei ji, nei Merė Grant neprašė daryti 
postovio ir žygiavo upės krantu tolyn. 

Praslinkus dviem valandoms, kalnus ir slėnius pradėjo 
gaubti pirmosios vakaro sutemos. Saulė, prieš pasislėpdama už 
horizonto, staiga pasirodė debesų properšoje ir sviedė į žemę 
paskutinius nuožulnius spindulius, kurie purpuru nutvieskė 
toli rytuose stūksančias kalnų viršūnes. Tai buvo tarsi paskuti- 


nis jos atsisveikinimas su keliautojais. 

Glenarvanas ir jo draugai paskubino žingsnį. Jie žinojo, ko- 
kia trumpa esti šioje geografinėje platumoje prieblanda ir kaip 
staiga čia užklumpa naktis. Upių santaką reikėjo pasiekti, kol 
dar ne visiškai sutemę. Tačiau nuo žemės pakilo tirštas rūkas, ir 
buvo labai sunku rasti teisingą kelią. 

Laimė, nieko nematydami keleiviai galėjo vadovautis klau- 
sa. Netrukus pasigirdo stipresnis nei anksčiau vandens šnarėji- 
mas: tai ir buvo dviejų upių santaka. Kai keliautojai pasiekė tą 
vietą, kur Vaipa, sūkuriuodama ir šniokšdama, liejosi į Vaikato 
vagą, buvo aštunta valanda. 

— "Tai Vaikatas! - sušuko Paganelis. - O kelias į Oklandą 
eina jo dešiniuoju krantu. 

— Viską pamatysime rytoj, - atsakė majoras. - O nakvoti 
sustokime čia. Tasai mažas medžių guotas, kuris va netoliese 
dunkso, yra užaugęs kaip tik tam, kad mums būtų patogiau įsi- 
rengti nakties stovyklą. Pavakarieniaukime ir gulkime miegoti! 

— Bet vakarienei, — tarė Paganelis, — turėsime pasitenkinti 
džiūvėsiais ir sausa mėsa, nes ugnies kurti negalima. Mes čia 
atvykome slaptai, tad pasistenkime slaptai iš čia ir pasišalinti. 
Laimė, mus dengia migla. 

Būrys sustojo prie medžių guoto. Laikydamiesi geografo 
priesako, visi tylomis sausai užkando; netrukus keliautojai, nu- 
varginti penkiolikos mylių žygio, kietai miegojo. 


Dešimtas skyrius 


TAUTINĖ UPĖ 


Kitą rytą, saulei tekant, viršum upės niūksojo gana tirštas 
rūkas. Dalis garų, kurių buvo prisotintas oras, nuo rytmečio 


vėsos sutirštėjo ir lyg storas debesis apgaubė visą vandens pa- 


viršių. Tačiau pakilusios saulės spinduliai veikiai prasiskverbė 
pro ūkanas. Miglos ėmė sklaidytis, iš po jų uždangos pamažu 
išniro krantai, ir pagaliau visu savo rytmetiniu grožiu pasirodė 
ir Vaikato upė. 

Toje vietoje, kur abi upės subėga į vieną, tarp jų vagų drie- 
kiasi ilgas, krūmokšnių apriestas, smailėjantis žemės liežuvis. 
Sraunus Vaipos vanduo dar ketvirtį mylios teka nesimaišyda- 
mas su lėtesne Vaikato srove; tačiau tyki ir galinga upė netrukus 
sutramdo audringąjį upokšnį ir ramiai neša jo vandenis kartu 
su savaisiais į platų Ramiojo vandenyno glėbį. 

Išsisklaidžius rūkams, pasirodė laivelis, plaukiąs Vaikato upe 
aukštyn. Tai buvo septyniasdešimties pėdų ilgio, penkių pėdų 
pločio ir trijų pėdų gylio piroga, išskaptuota iš vieno čionykštės 
eglės — kahikateos kamieno, į viršų užriestu nelyginant Vene- 
cijos gondolos priekiu. Jos dugnas buvo išklotas sausais papar- 
čiais. Aštuoniais irklais varoma piroga greitai skriejo vandens 
paviršiumi, o vienas vyras, sėdįs pačiame užpakalyje, trumpu 
plačiu irklu ją vairavo. 

Tai buvo kokių keturiasdešimt penkerių metų Naujosios 
Zelandijos gyventojas — augalotas, plačiakrūtinis, raumeningas, 
stiprių rankų ir kojų. Iškila, gilių raukšlių išvagota jo kakta, 
veriantis žvilgsnis ir niauri veido išraiška kėlė baimę visiems. 

Iš nepaprastai išdailintos ir smulkios tatuiruotės, kuri mar- 
gino visą jo kūną ir veidą, galėjai spręsti, jog tai maorių va- 
das, ir netgi aukšto rango. Nuo ereliškos jo nosies šnervių į 
abi puses šakojosi dvi juodos spiralės, kurios, apsukusios gelsvas 
akis, jungėsi kaktoje ir smigo į vešlius plaukus. Lūpos, kurios 
prasiverdamos parodydavo dvi eiles akinamai baltų dantų, taip 
pat smakras buvo perdėm išraižyti simetriškais marginiais, o jų 


vingiai, įmantriai raitydamiesi, leidosi iki pat tvirtos krūtinės. 

Aštuoniais irklais varoma piroga greitai skriejo vandens paviršiumi. 


Tatuiruotė — pagal čiabuvius „moko“ — yra didelių nuo- 
pelnų ženklas. Šių garbingų marginių nusipelno tik tas, kuris 
pasižymi bent keliose kovose. Į ją neturi teisės nei vergai, nei 
paprasti žmonės. Žymius vadus visuomet galima atskirti iš dai- 
lių ir meistriškų tatuiruotės piešinių, dažniausiai vaizduojančių 
įvairius gyvūnus. Kai kurie vadai net po penketą kartų iškenčia 
gana skausmingą tatuiruotės operaciją. Juo žmogus čia garses- 
nis, juo jis daugiau „išpaišytas“. 

Diumonas d'Urvilis gana išsamiai yra aprašęs šį įdomų pa- 
protį. Jis teisingai nurodo, kad „moko“ turi tą pačią reikšmę 
kaip ir herbai, kuriais taip didžiuojasi kai kurios Europos aris- 
tokratų šeimos. Tačiau, priduria jis, tarp vienų ir kitų esama 
skirtumo: europiečių šeimos herbas dažnai rodo tik paties gimi- 
nės įkūrėjo nuopelnus ir visiškai nieko nesako apie jo palikuo- 
nis; asmeniški Naujosios Zelandijos gyventojų herbai akivaiz- 
džiai liudija, jog tie, kurie įgijo teisę juos nešioti, ne kartą įrodė 
ypatingą savo narsumą. 

Reikia pasakyti, kad tatuiruotė, be visuotinės pagarbos, ro- 
domos jos savininkui, teikia ir neginčijamą naudą: oda darosi 
žymiai storesnė ir ne tokia jautri nepalankioms oro permainoms 
bei nuolatiniam moskitų gylimui. 

O dėl vado, kuris vairavo laivelį, tai iš pirmo žvilgsnio ga- 
lėjai matyti, kad jis įžymus asmuo. Smailas albatroso kaulas — 
maorių tatuiruotojų įrankis — jau penktą kartą siaurais ir giliais 
brėžiais buvo išvagojęs jo veidą. Tatai aiškiai rodė ir visa išdidi 
jo laikysena. Ant pečių jis buvo užsimetęs platų apsiaustą, ap- 
siuvinėtą šuns kailiu. Jo strėnjuostė dar buvo kruvina nuo pa- 
skutinių kovų. Nukarusiuose ausų speneliuose kabojo sunkūs 
žalio nefrito auskarai, o po kaklu — karoliai iš punamu —- šventų 


akmenėlių, kurie, čiabuvių įsitikinimu, turi stebuklingą galią. 

Per petį jis buvo persimetęs anglišką šautuvą, o pašonėje turėjo 
smaragdo spalvos patu patu — aštuoniolikos colių ilgio dviaš- 
menį kirvį. 

Priešais jį nejudėdami, it suakmenėję, sėdėjo devyni žemes- 
nio rango kariai, bet taip pat gerai ginkluoti, ne mažiau rūsčios 
išvaizdos ir su tokiais pat apsiaustais. Kai kurie, matyt, buvo 
neseniai sužeisti. Jiems prie kojų gulėjo trys nuožmūs šunys. 
Aštuoni irklininkai atrodė esą vado tarnai ar vergai. Jie yrė kiek 
įkabindami, ir laivelis gana greitai plaukė prieš srovę, kuri, tie- 
sa, čia buvo gana lėta. 

Šios ilgos pirogos viduryje susispaudę sėdėjo dešimt belais- 
vių europiečių. Jų kojos buvo surištos, bet rankos laisvos. 

"Tai buvo Glenarvanas, ledi Elena, Merė Grant, Robertas, 
Paganelis, majoras, Džonas Menglas, Olbinetas ir abu jūreiviai. 

Praėjusios dienos vakare mūsų keliautojų būrelis, paklydęs 
tirštame rūke, apsinakvojo pačiame vidury didelės čiabuvių sto- 
vyklos. Vidurnaktį čiabuviai užklupo juos miegančius, paėmė į 
nelaisvę, surišo, nugabeno į paupį ir susodino į laivelį. Iki šiol 
su belaisviais jie elgėsi gana padoriai, tačiau buvo aišku, kad bet 
koks pasipriešinimas betikslis. Jų ginklai ir šaudmenys pateko 
į laukinių rankas, ir jų pačių karabinų kulkomis kiekvienas be- 
matant galėjo būti nudėtas vietoje. 

Iš vieno kito angliško žodžio, kuriuos retkarčiais ištar- 
davo kalbėdamiesi jų pagrobėjai, belaisviai suprato, jog čia- 
buvių būrius sumušė ir sunaikino britų kariuomenė, nuo 
kurios jie ir bėgo į Vaikato aukštupio rajonus. Maorių vado 
kariai atkakliai priešinosi, ir juos bemaž iki paskutinio išgul- 
dė keturiasdešimt antras anglų pulkas; vadas traukėsi į šalies 
gilumą, pasiryžęs iš giminių, gyvenančių paupio rajonuose, 


surinkti naują kariuomenę, o paskui susijungti su nenuga- 

limuoju Viljamu Tomsonu, kuris atkakliai tebesigrūmė su 
krašto pavergėjais. 

Šis vadas vadinosi Kai Kumu — baisus vardas, čiabuvių 
kalba reiškiąs „priešų rijikas“. Tai buvo bebaimis, narsus ka- 
rys. O jo žiaurumas taip pat prilygo jo drąsai. Jis nepripaži- 
no jokio gailestingumo. Anglų kariai gerai žinojo Kai Kumu 
vardą, o Naujosios Zelandijos gubernatorius už jo galvą buvo 
paskyręs premiją. 

Šis baisus smūgis ištiko Glenarvaną kaip tik tą akimirką, 
kai jis su savo kelionės draugais bemaž buvo pasiekęs Oklan- 
dą — uostą, iš kurio tikėjosi patekti tiesiog į Europą. O vis dėl- 
to, žiūrint į šaltą ir ramų jo veidą, sunku būtų buvę atspėti, 
koks sielvartas slegia jo širdį. Sunkiais momentais, ištikus nelai- 
mei, Glenarvanas įstengdavo susitvardyti ir nesugniužti. Jis ge- 
rai suprato, kad ir žmonai, ir kitiems kelionės draugams tiktai 
jis — vyras ir vadovas — turi rodyti tvirtumo pavyzdį; jis buvo 
pasiruošęs pats pirmas paaukoti savo gyvybę, jei tik jo mirtis 
galėtų išgelbėti draugus. Grėsmingo pavojaus akivaizdoje šiam 
drąsiam žmogui nė karto nekilo mintis, kad be reikalo jis ėmėsi 
to kilnaus sumanymo, kuris štai juos atvedė į laukinių kraštą. 

O draugai taip pat buvo verti savo vadovo; jų pasiryžimas 
buvo toks par kilnus, ir iš ramių bei išdidžių jų veidų visiš- 
kai negalėjai spręsti, kad jie pasirengę sutikti baisingą mirtį. 
Glenarvanui patarus, visi nusprendė čiabuviams rodyti išdidų 
abejingumą, nes tik tokiu būdu galima nusipelnyti šių žiau- 
rių laukinių pagarbą. Visi laukiniai, o ypač maoriai, turi giliai 
įsišaknijusį savotišką žmogaus vertės pajautimą. Jie gerbia kie- 
kvieną, kuris drąsiai ir šaltakraujiškai sutinka bet kokį pavojų. 
Glenarvanas žinojo, kad tik šitokia laikysena ir gali priversti 


čiabuvius geriau su jais elgtis. 


Nuo part išvykimo iš stovyklos čiabuviai, nekalbūs kaip ir 
visi laukiniai, pasikeitė tarpusavy vos vienu kitu sakiniu. Tačiau 
iš tų keleto žodžių Glenarvanas suprato, kad jie gana gerai kal- 
ba angliškai. Jis nusprendė paklausti vadą, koks likimas laukia 
jo ir jo draugų. Kreipdamasis į Kai Kumu, jis tarė tvirtu balsu: 

— Vade, kur mus veži? 

Kai Kumu šaltai žvilgrelėjo į jį ir nieko neatsakė. 

— Ką manai su mumis daryti? 

Kai Kumu akys sužaibavo, ir jis oriai tarė: 

— Jei tavo viengenčiai sutiks - apmainyti jus į mūsų belais- 
vius; jei atsisakys — nužudyti. 

Glenarvanas daugiau neklausinėjo. Jo širdyje vėl įsižiebė vil- 
ties kibirkštėlė. Be abejo, kokie nors maorių kariuomenės vadai 
pateko į anglų rankas, ir sukilėliai buvo pasiryžę mainais juos 
susigrąžinti. Taigi belaisvių padėtis nebuvo visai beviltiška. 

Tuo tarpu laivelis greitai čiuožė prieš srovę. Paganelis, kuris 
dėl savo būdo nepastovumo nuolat blaškėsi iš vieno kraštuti- 
numo į kitą, dabar vėl visiškai nusiramino. Jam atrodė, kad 
nelaisvė netgi išeis jiems į naudą, nes maoriai be jokio vargo ir 
rūpesčių nugabens juos tiesiog į anglų postus. Nusprendęs, kad 
nebėra ko rūpintis, jis išsiėmė žemėlapį ir sekė pagal jį Vaikato 
tėkmę, vingiuojančią per šios provincijos lygumas ir slėnius. 

Elena ir Merė, iš visų jėgų stengdamosi neparodyti siaubo, 
tyliai kalbėjosi su Glenarvanu, ir iš jų veidų nė įžvalgiausias 
stebėtojas nebūtų atspėjęs, kokiu nerimu virpa jų širdys. 

Vaikatas yra Naujosios Zelandijos tautinė upė. Maoriai juo 
didžiuojasi ir myli jį, kaip vokiečiai — Reiną ar slavai - Duno- 
jų. Ši dviejų šimtų mylių ilgio upė drėkina pačias derlingasias 
šiaurinės salos sritis, pradedant Velingtono ir baigiant Oklan- 


do provincijomis. Jos vardu vadinasi visos paupyje gyvenančios 


giminės, kurios, nesutramdomos ir nesutramdytos, vieningai 
sukilo prieš svetimšalius grobikus. 

Šios upės vandenys dar beveik nebuvo matę europiečių lai- 
vų. Juos raižė kol kas tik čiabuvių pirogos. Labai nedaug buvo 
tokių drąsių turistų, kurie ryžosi keliauti šia šventa upe. Atro- 
do, kad prie Vaikato aukštupio šventvagiams europiečiams net 
prisiartinti neleidžiama. 

Paganelis žinojo, kad čiabuviai garbina šią didžiąją salos ar- 
teriją. Žinojo, kad anglų ir vokiečių gamtininkai yra nuplaukę 
ja tiktai iki Vaikato ir Vaipos santakos. Kur tad gabena savo 
belaisvius Kai Kumu? Atspėti būtų buvę sunku, jei Paganelis 
staiga nebūtų atkreipęs dėmesio į žodį „Taupo“, kurį kalbėda- 
miesi dažnai kartojo vadas ir jo kariai. 

Jis pažvelgė į žemėlapį ir pastebėjo, kad šiuo vardu yra va- 
dinamas didelis, geografiniuose metraščiuose dažnai minimas 
ežeras, tyvuliuojąs kalnuočiausioje salos dalyje, prie pat pietinės 
Oklando provincijos sienos. Kaip tiktai per šį ežerą teka Vai- 
kato upė. Nuo santakos iki ežero turėjo būti maždaug šimtas 
dvidešimt mylių. 

Kad laukiniai nesuprastų, Paganelis prancūziškai kreipėsi į 
Džoną Menglą, prašydamas jį nustatyti, kokiu greičiu plaukia 
piroga. Džonas atsakė, kad jos greitis — maždaug trys mylios 
per valandą. 

— Vadinasi, - tarė geografas, — jeigu naktimis stovėsime, 
mūsų kelionė iki ežero truks apie keturias dienas. 

— O kur išsidėstę anglų kariuomenės daliniai? — paklausė 
Glenarvanas. 

— Sunku pasakyti, - atsakė Paganelis. - Bet karo veiksmai 
šiuo metu greičiausiai yra persimetę į Taranakio provinciją, ir 
anglų kariuomenė turėtų būti sutelkta ne per toli nuo ežero, 


priešingame kalnų šlaite, nes tenai — pats sukilimo židinys. 


— Turėkime viltį, kad iš tiesų taip yra, — tarė ledi Elena. 

Glenarvanas liūdnai pažvelgė į savo jauną žmoną ir į Merę 
Grant. Koks likimas laukia šių moterų, patekusių į žiaurių čia- 
buvių rankas, atsidūrusių laukinių šalies gilumoje, kur neįma- 
noma sulaukti jokios pagalbos? Tačiau Glenarvanas pastebėjo, 
kad Kai Kumu jį seka, ir, apsimetęs visiškai abejingu, nukreipė 
žvilgsnį į krantą: jis nenorėjo, kad laukinių vadas suprastų, jog 
viena iš belaisvių yra jo žmona. 

Už pusmylio nuo santakos piroga nesustodama praplaukė 
pro buvusią karaliaus Potatau rezidenciją. Upėje nebuvo matyti 
jokio kito laivelio. Lūšnų griuvėsiai, riogsą upės krante, liudijo 
apie neseniai čia vykusius žiaurius mūšius. Atrodė, kad paupio 
kaimuose nebėra likę nė gyvos dvasios, kad upės pakrantės — vi- 
siškai tuščios. Liūdną tylą trikdė vien keletas vandens paukš- 
čių. Pirogos pabaidyta, sprukdavo tolyn taparunga — ilgakojis 
paukštis balta papilve, juodais sparnais ir raudonu snapu. Į pra- 
plaukiančius čiabuvius ramiai žiūrėjo kelių rūšių gervės: pelenų 
spalvos matuku, labai neguvios išvaizdos čionykščiai baubliai ir 
puikūs baltaplunksniai kotuku geltonais snapais bei juodomis 
kojomis. Kur statūs krantai rodė upę esant kiek gilesnę, didieji 
žuvininkai, maorių vadinami „kotare“, gaudė mažučius ungu- 
rius, kurių devynios galybės knibžda visuose Naujosios Zelan- 
dijos vandenyse. Kur upės pakraščiai būdavo užgožti krūmų, 
ten, pirmųjų saulės spindulių pažadinti, prausėsi ir dabinosi iš- 
didūs dudučiai ir sultoninės vištos. Visas šis sparnuočių pasau- 
lis mėgavosi ramybe, įsiviešpatavusia čia po to, kai karas išvijo 
ar sunaikino vietinius žmones. 

Šioje savo tėkmės dalyje plati Vaikaro upė plaukia per di- 
deles lygumas. Bet juo aukščiau, juo labiau aplinkinės kalvos 


ir kalnai siaurina slėnį, kuriame jos vandenys yra išsirausę sau 

vagą. Už dešimties mylių nuo santakos Paganelio žemėlapyje 
buvo pažymėtas Kirikiriroa kaimas; piroga jį iš tikrųjų priplau- 
kė. Tačiau Kai Kumu nesustojo. Jis įsakė pavalgydinti belaisvius 
jų pačių maistu, jo karių pagrobtu stovyklos užpuolimo metu. 
Jis pats, jo kariai ir vergai pasitenkino vietiniu maistu — žarijose 
keptomis valgomųjų paparčių šaknimis ir čionykštėmis bulvė- 
mis, kurios plačiai auginamos abiejose salose. Jie nevartojo jo- 
kio gyvulinio maisto, o belaisvių valgoma rūkyta mėsa, rodės, 
jų visiškai neviliojo. 

Trečią valandą dešiniajame krante iškilo virtinė kalnų — Po- 
karoa kalnagūbris, išvaizda primenąs apgriautą bastiono sieną. 
Ant kai kurių stačiabriaunių viršukalnių buvo matyti griuvėsiai 
maorių „pa“ — senovinių tvirtovių, kurias neprieinamose vieto- 
se statydavo Naujosios Zelandijos inžinieriai. Iš tolo jos panė- 
šėjo į didelius erelių lizdus. 

Saulė jau beveik leidosi, kai piroga sustojo prie kranto, sėte 
nusėto pemzos akmens gabalais, kurių daugybę ritina Vaika- 
to upė, ištekanti iš vulkaninės kilmės kalnų. Čia augo keletas 
medžių, po kuriais atrodė būsią patogu įsirengti stovyklą. Kai 
Kumu įsakė išlaipinti į krantą belaisvius; vyrams liepė surišti 
rankas, o moteris — palikti visiškai laisvas. Visus juos susodino 
pačiame stovyklos viduryje. Aplinkui buvo sukurti laužai, kurie 
sudarė neprieinamą ugnies užtvarą. 

Dar prieš vadui pranešant apie savo ketinimą išmainyti be- 
laisvius į saviškius, Glenarvanas su Džonu Menglu jau svarstė, 
kaip ištrūkti iš maorių. Kadangi plaukiant upe pabėgti buvo 
neįmanoma, juodu nusprendė pamėginti laimę krante, posto- 
vio metu, kai bus tamsu. 

Tačiau po to, kai Glenarvanas šį tą sužinojo iš maorių vado, 


atrodė būsią išmintingiau kol kas susilaikyti, apsišarvuoti kan- 


=. 


trybe ir laukti. Jeigu juos išmainytų į maorius belaisvius, nerei- 
kėtų jėga ir ginklu veržtis iš laukinių nagų, o paskui bėgti per 
nepažįstamą kraštą. Žinoma, įvairios kliūtys gali mainų dery- 
bas užvilkinti arba visai sužlugdyti, bet vis dėlto geriau buvo 
palaukti, kol paaiškės jų rezultatai. Iš tiesų, ką galėtų padaryti 
dešimt beginklių europiečių prieš trisdešimt gerai ginkluotų 
čiabuvių? Be to, Glenarvanas buvo įsitikinęs, jog Kai Kumu 
giminė bus netekusi kokio žymaus vado, kurį ji žūtbūt nori 
išvaduoti iš nelaisvės. Ir jis neklydo. 

Ryto metą laivelis nė kiek ne mažesniu greičiu vėl leidosi 
upe aukštyn. Dešimtą valandą jis trumpam sustojo prie žiočių 
mažo vingraus upeliuko — Pohaivenos, atitekančios į Vaikatą 
per dešiniosios jo pakrantės lygumas. 

Čia prie Kai Kumu prisidėjo dar viena piroga, kurioje sė- 
dėjo dešimt čiabuvių. Kariai trumpai pasisveikino, sušukdami 
vieni kitiems: „Aire maira!“ („Būkit sveiki!“), ir abu laiveliai 
kartu pajudėjo tolyn. Naujieji pakeleiviai, matyt, neseniai buvo 
kovęsi su anglų kariuomene. Tai rodė jų suplėšyti drabužiai, 
kruvini ginklai ir žaizdos, iš kurių tebesruveno kraujas. Kariai 
buvo tylūs, paniurę. Jie nekreipė nė mažiausio dėmesio į belais- 
vius europiečius — abejingumas, būdingas laukinių tautoms. 

Vidurdienį vakaruose pasirodė Maungatotario viršūnės. Vai- 
kato slėnis ėmė siaurėti. Čia upė, giliai įsispraudusi tarp kalnų, 
veržėsi žemyn upokšnio smarkumu. Bet stiprūs laukiniai, nit- 
niuodami kažkokią ritmingą dainą, iš visų jėgų užgulė irklus, ir 
pirogos skrodė putojančią srovę ne mažesniu greičiu kaip pirmiau. 
Veikiai ssaunuma buvo nugalėta, ir laiveliai vėl išplaukė į lėtų upės 
tėkmę, kuri čia kas mylią staigiais kampais kaitaliojo savo krypųj. 

Pavakare Kai Kumu sustojo. Upės krantu stačiai aukštyn 


kilo priešakinių kalnyno gūbrių skardžiai. Krante buvo matyti 

gal dvidešimt maorių, kurie taip pat atplaukė pirogomis ir ren- 
gėsi čia nakvoti. Po medžiais degė laužai. Jų vadas, tokio pat 
aukšto rango kaip.ir Kai Kumu, oriu žingsniu išėjęs pasitikti 
atvykėlių, pasveikino Kai Kumu draugišku „šongui“, tai yra pa- 
sitrynė nosimis. Belaisviai buvo susodinti stovyklos viduryje ir 
labai akylai saugomi. 

Kitą rytą pirogos vėl leidosi į ilgąją kelionę. Mažais intakais 
į upę išplaukdavo vis daugiau ir daugiau laivelių. Taip susitelkė 
apie šešiasdešimt karių, matyt, dalyvavusių paskutiniajame ne- 
pavykusiame žygyje prieš anglus ir pabėgusių į kalnuotus salos 
rajonus. Visi jie daugiau ar mažiau buvo nukentėję nuo priešo 
kulkų. 

Protarpiais iš pirogų vilkstinės pasigirsdavo daina. Vienas 
čiabuvis užtraukdavo paslaptingąją „Pihe“ — patriotinę maorių 
giesmę, tautinį himną, šaukiantį visus viengenčius į kovą dėl 


laisvės: 


Papa ra ti vati tidi 
I dunga nei... 


Sodrus ir skambus dainininko balsas nuaidėdavo kalnuose, 
o visi čiabuviai, mušdami kumštimis sau į krūtinę, kuri dun- 
dėjo it būgnas, po kiekvieno posmelio vienu balsu užtraukdavo 
karingą retreną. Paskui yrėjai iš visų jėgų paspausdavo irklus, ir 
pirogos, skrosdamos srovę, vėl skriedavo vandens paviršiumi. 

Tą dieną belaisviai pamatė įdomų reiškinį. Apie ketvirtą va- 
landą popiet laivelis, tvirtos vado rankos valdomas, nė kiek ne- 
sulėtinęs greičio, įplaukė į siaurą tarpeklį. Srovė, atsimušdama 
į daugybę pavojingų salelių, čia sukosi įnirtingais verpetais. Šis 
tarpeklis yra juo pavojingesnis, kad, apvirtus laiveliui, krante 


išsigelbėti negalima. Kas išdrįstų kelti koją į kunkuliuojantį šių 
krantų dumblą, neišvengiamai žūtų. 

Abiejuose upės krantuose tryško karštosios versmės, kurios 
jau nuo seno traukė visų keliautojų dėmesį. Dėl didelio kiekio 
geležies oksido krantų dumblas buvo ryškiai raudonas. Žmo- 
gaus koja čia nerastų nė pėdos tvirtos žemės. Oras buvo prisi- 
gėręs aitraus sieros kvapo. Nuodingi garai, kurie kilo iš dumblo 
burbulų, sproginėjančių nuo požeminių dujų spaudimo, buvo 
tiesiog nepakenčiami belaisviams, tuo tarpu čiabuviai, rodės, jų 
nė nejuto. Tačiau, nors garų kvapas buvo ir labai nemalonus, 
belaisviai negalėjo atsigėrėti nuostabiu krantų reginiu. 

Staiga pirogos įnėrė į debesį: viršum upės vienas aukščiau 
kito niūksojo tirštų, skaisčiai baltų garų punduliai. Abiejuose 
krantuose buvo matyti šimtai geizerių; iš vienų vertėsi garų ka- 
muoliai, iš kitų tryško verdančio vandens stulpai. Tai buvo toks 
įdomus ir žavus reginys, jog galėjai pamanyti, kad šitie fontanai 
ir kaskados —- žmogaus rankų darbas. Rodės, kažkoks nemato- 
mas mechanikas reguliuoja šių versmių prasiveržimus. Su garais 
sumišę vandens purslai, saulės spindulių nušviesti, tviskėjo vi- 
somis vaivorykštės spalvomis. 

Šioje vietoje Vaikato dugnas, požeminės ugnies veikiamas, 
nuolat juda ir banguoja. Kiek į rytus nuo čia, prie Rotorua ežero, 
šniokšdamos trykšta Roromahanos ir Tetaratos karštosios vers- 
mės bei garų kaskados, kurias jau buvo aplankę keletas drąsių 
keliautojų. Šioje srityje yra gausybė geizerių, kraterių, sieros dujų 
versmių. Iš jų veržiasi visas požeminių dujų perteklius, kuris ne- 
spėja ištrūkti į laisvę pro dvi siaurutes angas — Tongarirą ir Vaka- 
rį, vienintelius veikiančius Naujosios Zelandijos ugnikalnius. 

Dvi mylias pirogos plaukė per šituos garus, maudėsi šiltuo- 


se dūmuose, kurių kamuoliai vienas per kitą ritosi vandens pa- 

viršiumi; paskui sieros dujų debesys išsisklaidė, ir grynas oras, 
padvelkęs nuo smarkios vandens srovės, iškart atgaivino slops- 
tančias krūtines. Versmių ruožas baigėsi. 

Stiprių laukinių iriamos pirogos iki vakaro nugalėjo dar 
dvi sraunumas — Hipapatuą ir Tamateą. Sutemus Kai Kumu 
sustojo jau už šimto mylių nuo Vaipos ir Vaikato santakos. Pa- 
dariusi vingį į rytus, upė čia vėl sukosi į pietus, tiesiog Taupo 
ežero link. 

Kitą rytą Paganelis, pažiūrėjęs į žemėlapį, dešiniajame kran- 
te atpažino Taubaros kalną, kurio viršūnė — trijų tūkstančių 
pėdų aukščio. 

Vidurdienį visa laivelių vilkstinė praplatėjusia upe įplaukė į 
Taupo ežerą, ir čiabuviai, mojuodami rankomis, sveikino aude- 
klo skiautę, vėjo plaikstomą viršum vienos trobelės stogo. Tai 


buvo jų tautinė vėliava. 


Vienuoliktas skyrius 
TAUPO EZERAS 


Dar priešistoriniais laikais šiaurinės salos viduryje, tarp vul- 
kaninės kilmės uolų, įdubo žemės pluta ir atsirado dvidešimt 
penkių mylių ilgio ir dvidešimties mylių pločio giliausia prara- 
ja. Šis milžiniškas duburys pamažu prisipildė vandens, upokš- 
niais paplūdusio nuo aplinkinių kalnų. Praraja virto ežeru, ku- 
rio dugno iki šiol dar nėra pasiekęs joks svambalas. 

Taip atsirado šis keistas Taupo ežeras, tyvuliuojąs tūkstan- 
čio dviejų šimtų penkiasdešimties pėdų aukštyje viršum jūros 
lygio, iš visų pusių apsuptas pustrečio tūkstančio pėdų aukš- 
čio kalnų. Vakaruose —- aukštos stačios uolos, šiaurėje, kiek 

atokiau, — keletas miškeliais apvainikuotų kalnų viršūnių; ry- 
tuose — plati pakrantės lyguma su vingiuojančiu keliu, nusėta 
pemzos akmenimis, iš tolo boluojančiais tarp retų krūmokšnių; 
pietuose — miško juosta, o už jos — ugnikalnių kūgiai, sudarą 
tarsi didingus rėmus šiam didžiuliam stovinčio vandens plotui, 
kuriame siautėjančios audros savo smarkumu galėtų lygintis su 
vandenyno ciklonais. 

Visa ši sritis amžinai kunkuliuoja nelyginant milžiniškas ka- 
tilas, pakabintas viršum požeminės liepsnos. Žemės paviršius 
nuolat dreba nuo viduje siaučiančios ugnies. Vienur kitur sun- 
kiasi aukštyn karšti garai. Žemės pluta trūkinėja baisiais plyšiais 
tarsi per daug iškilęs pyragas, ir visas šis plokščiakalnis vieną 
gražią dieną, be abejo, prasmegtų požemio liepsnų sūkuriuose, 
jei gelmėje sukaustyti garai nerastų išėjimo pro Tongariro kra- 
terį, esantį už dvylikos mylių nuo ežero. 

Šis ugnikalnis, amžinai pasipuošęs liepsnos bei dūmų ka- 
muoliais, iš visų pusių supamas mažesnių, taip pat ugnimi al- 
suojančių kalnelių, buvo puikiai matomas nuo šiaurinio ežero 
kranto. Tongariras, atrodo, yra tik viena šios srities kalnų sudė- 
tingos sistemos grandis. Už jo, vidur plačios lygumos, stūkso 
devynių tūkstančių pėdų aukščio kalnas Ruapahu, kurio viršū- 
nė dažnai slepiasi debesyse. Joks mirtingasis dar nėra pasiekęs 
šios neįkopiamos viršukalnės; žmogaus akis dar nėra žvelgusi į 
jos kraterio gelmes, nors Tongariro viršukalnės per pastaruosius 
dvidešimt metų yra matavę jau trys tyrinėtojai — Bidvilis, Dai- 
sonas ir visai neseniai Hochšteteris. 

Apie šiuos ugnikalnius čiabuvių yra pasakojama keletas le- 
gendų, ir kitokiomis aplinkybėmis Paganelis nebūtų praleidęs 
progos supažindinti su jomis savo kelionės draugus. Jis būtų 


papasakojęs apie ginčą dėl moters, kadaise kilusį tarp Tongariro 

ir Taranakio, kuris tada buvęs artimas jo kaimynas ir draugas. 
Tongariras, karštakošis kaip ir visi ugnikalniai, kartą labai įtūžęs 
ir smogęs Taranakiui. Sumuštas ir pažemintas Taranakis leidę- 
sis bėgti Vanganio slėniu ir pakeliui pametęs du uolos luitus, 
atsidūręs prie pat jūros kranto, kur ir dabar vienišas stovi: tai 
Egmonto kalnas. 

Tačiau Paganelis buvo visai nelinkęs pasakoti, o jo drau- 
gai — nenusiteikę klausyti. Jie tylomis stebėjo Taupo ežero šiau- 
rės rytų krantą, į kurį juos atvedė apgaulingasis likimas. 

Misijos, kurią tėvas Grasas kadaise įsteigė Pukavoje, vaka- 
riniame ežero krante, jau nebebuvo. Karas išvijo pastorių iš 
pagrindinio sukilimo rajono. Belaisviai čia buvo vieni kraujo 
ištroškusių maorių valioje — ir kaip tik toje salos dalyje, kur 
misionieriai niekad nebuvo įkėlę kojos. 

Kai Kumu valtis, praplaukusi įlankėlę, iš kurios išteka Vai- 
kato upė, aplenkė ilgą siaurą kyšulį ir sustojo rytinėje ežero pa- 
krantėje - masyvaus Mangos kalno, turinčio aštuonis šimtus 
pėdų aukščio, pirmųjų gūbrių papėdėje. Čia traukėsi formiu- 
mo — puikių Naujosios Zelandijos linų laukai. Čiabuviai šį ver- 
tingą augalą vadina „harakeke“. Nė viena jo dalis nenueina nie- 
kais: iš žiedų gaunamas puikus medus, iš stiebo tąsi medžiaga, 
duodanti vašką ir krakmolą; ypač plačiai naudojami formiumo 
lapai: žali jie atstoja popierių, išdžiūvę — pintį ugniai skilti; išil- 
gai supjaustyti, labai tinka virvėms, lynams vyti, tinklams regzti; 
išminti jie duoda pluoštą, iš kurio audžiami apklotai, apsiaustai, 
patiesalai, strėnjuostės, pinami dembliai. Raudonai ar juodai 
nudažyto audeklo drabužius dėvi elegantiškiausi maoriai. 

Štai kodėl šie vertingi linai taip paplitę visoje Naujojoje 
Zelandijoje — jų galima matyti ir jūrų pakrantėse, ir paupiuo- 


se, ir paežerėse. Taupo krantai buvo perdėm apaugę jų gajais 

krūmais. Jų stiebai, iškilę iš ilgų ir aštrių it kardo geležtė lapų 
raizgyno, buvo aplipę tamsiai raudonais kaip agavos žiedais. 
Mėgaudamiesi saldžiomis žiedų sultimis, ištisais būriais skraidė 
gražūs paukščiukai — nektarijos; jos paprastai ir gyvena tuose 
laukuose. 

Ežere pulkais nardė juodos, žaliai ir pilkšvai margos antys, 
kurios yra čiabuvių prijaukintos. 

Už ketvirčio mylios nuo kranto, ant stataus kalno, buvo 
matyti pa — neprieinamoje vietoje pastatyta maorių tvirtovė. 
Kariai išlaipino belaisvius, atrišo jiems rankas ir kojas ir nuvedė 
į tvirtovę. Takas ėjo per linų lauką, o toliau — per gražią giraitę. 
Čia augo kaikarea — medžiai stangriais lapais ir raudonomis uo- 
gomis; ti (botanikų vadinami dyacenas australis), kurių viršūnės 
atžalos, kaip ir kai kurių rūšių palmių, yra valgomos; huju, iš 
kurių gaminami juodi dažai medžiagai dažyti. Žmonėms ar- 
tinantis, į orą pakildavo čia pulkas didelių balandžių metalo 
atspalvio plunksnomis, čia ištisas debesis vietinių raudonskiau- 
terių varnėnų. 

Apsukę gana didelį vingį, Glenarvanas, ledi Elena, Merė 
Grant ir jų draugai pagaliau įžengė į pa. 

Šią tvirtovę saugojo trys sienos: penkiolikos pėdų aukščio 
tvirtų stulpų tvora, eilė įkastų baslių ir rąstų siena su šaudymo 
spragomis. Pa viduje, gana plačioje ertmėje, stovėjo apie ketu- 
riasdešimt simetriškai išdėstytų maorių trobelių. 

Einant į tvirtovės vidų, baisų įspūdį belaisviams padarė žmo- 
nių galvos, kuriomis buvo „papuošti“ antrojo aptvaro stulpai. 
Elena ir Merė nusigręžė — ne tiek iš siaubo, kiek iš pasibjaurė- 
jimo. Tai buvo per karą užmuštų priešų vadų galvos. Geografas 
taip nusprendė, pamatęs tuščias jų akiduobes. Vadų akys, kaip 


ir visas kūnas, yra nugalėtojų suvalgomas. 

Glenarvanas ir jo draugai pagaliau įžengė į pa. 


Galvas čiabuviai preparuoja taip: išima smegenis, nulupa 
kiaušo odą, mažytėmis lentelėmis sutvirtina nosį, šnerves pri- 
kemša linų, užsiuva burną ir akių vokus, o paskui visą galvą 
trisdešimt valandų rūko krosnyje. Išrūkytos galvos nepaprastai 
ilgai laikosi negesdamos ir nesiraukšlėdamos. Tai puikiausi čia- 
buvių karų trofėjai. 

Dažnai maoriai taip konservuoja ir savo vadų galvas, tik- 
tai jų akys neišimamos iš duobių ir vokai paliekami nesusiūti. 
Čiabuviai su pasididžiavimu rodo šiuos palaikus; savo jaunus 
karius jie moko jais gėrėtis ir tam tikromis iškilmingomis apei- 
gomis juos garbina. 

Tačiau Kai Kumu tvirtovėje šį baisingąjį rinkinį sudarė tik 
priešų galvos. Be abejonės, maorių vado kolekcijoje buvo ir ne 
vieno anglo galva su tuščiomis duobėmis vietoj akių. 

Kai Kumu trobelė, stovinti pa gale, plačios ir plynos aikštės 
pakraštyje, skyrėsi nuo kitų lūšnų didumu. Ji buvo pastatyta iš 
įkastų ir šakomis perpintų stulpų, iš vidaus išmuštų lininiais 
dembliais. Zelandiečių vadui visiškai pakako dvidešimties pėdų 
ilgio, penkiolikos pločio ir dešimties pėdų aukščio patalpos. 

Trobelė teturėjo vieną angą, kurią dengė aukštyn atlošia- 
mos durys, tankiai supintos iš kažkokio augalo plaušų. Stogo 
gegnių galus puošė drožinėtos figūros, o trobelės priekinė sie- 
na — „varepuni — kiekvieną lankytoją stebino įdomiu raizginiu 
išpjaustinėtų ornamentų — simbolinių figūrų, pabaisų, lapų ir 
šakų pynučių. Tai buvo čiabuvių dailininkų darbas. 

Plūktinė asla trobelės viduje buvo puse pėdos aukščiau že- 
mės paviršiaus. Lovas atstojo patiestos plačios nendrių pynės ir 
sausų paparčių čiužiniai, užkloti dembliais, nupintais iš ilgų ir 
lanksčių tifos lapų. Vidurasly buvo ugniakuras - krūva akmenų 
su duobe viduryje; skylė stoge atstojo kaminą. Kai trobelėje pri- 

sirinkdavo daug dūmų, jie imdavo palengva kilti pro šią angą 
aukštyn. Sienos iš vidaus buvo visiškai juodos nuo suodžių. 

Šalia trobelės stovėjo sandėliai, kuriuose vadas laikė savo 
linų derlių, batatų, valgomųjų paparčių atsargas. Čia pat buvo 
ir krosnys; jose ant įkaitintų akmenų yra kepami šie maisto 
produktai. Kiek toliau nedideliuose garduose buvo užtvertos 
kiaulės ir ožkos — kapitono Kuko atvežtų gyvulių palikuonys. 
Ieškodami maisto, aplinkui zujo alkani šunys. Matyt, maoriai 
nelabai rūpinosi šiais gyvūnais, nors ir mito jų mėsa. 

Glenarvanas ir jo kelionės draugai stebėjo visą šį vaizdą, sto- 
vėdami prie vienos tuščios trobelės ir laukdami vado įsakymo. 
Juos apspito gauja senų moterų. Tos raganos, urgzdamos ir kaž- 
ką rėkaudamos, grūmojo jiems kumščiais. Iš kai kurių padrikų 
angliškų žodžių galima buvo aiškiai suprasti, kad jos reikalauja 
nedelsiant susidoroti su belaisviais. 

Girdint senių riksmus ir grasinimus, ledi Elenai drebėjo šir- 
dis, nors ji ir dėjosi rami. Ši drąsi moteris kiek įstengdama tvar- 
dėsi, kad neišmuštų iš pusiausvyros Glenarvano. Vargšė Merė 
vos nealpo, ir Džonas Menglas laikė ją, pasiryžęs ir gyvybę už 
ją paaukoti. Vyrus ši keiksmų kruša veikė nevienodai: vienų, 
pavyzdžiui, majoro, ji visiškai nejaudino, o kiti, ypač Paganelis, 
kaskart labiau erzinosi. 

Glenarvanas, matydamas, kad senos raganos gali užpul- 
ti Eleną ir Merę, nuėjo tiesiai prie Kai Kumu ir, rodydamas į 
bjauriąsias senes, tarė jam: 

— Nuvyk jas šalin! 

Maorių vadas, netaręs nė žodžio, atidžiai pažiūrėjo į belaisvį 
ir, atsigręžęs į staugiančią gaują, vienu rankos mostu ją nutildė. 
Glenarvanas atsidėkodamas nusilenkė jam ir lėtu, tvirtu žings- 


niu grįžo prie savųjų būrelio. 

Pa aikštėje tuo tarpu susirinko koks šimtas čiabuvių — jau- 
nuolių, vyrų ir senių. Vieni niūriai tylėjo, laukdami Kai Kumu 
įsakymų, o kiti nesivaržydami liejo širdies skausmą, viešai rau- 
dodami giminių ir draugų, žuvusių paskutinėse kovose. 

Iš visų paežerės giminių vadų, kurie, Viljamo Tomsono šau- 
kiami, sukilo prieš atėjūnus, grįžo tik vienas Kai Kumu. Jis pir- 
mas pranešė savo giminei apie pralaimėjimą, sukilėlių patirtą 
Vaikato žemupio slėniuose. Iš dviejų šimtų karių, kuriuos jis 
vedė į kovą gimtosios žemės ginti, grįžo tik penkiasdešimt. Kiti 
arba pateko į nelaisvę grobikams, arba krito kovos lauke ir jau 
niekuomet nebegrįš į savo protėvių šalį... 

Štai kodėl, grįžus Kai Kumu, visame kaime kilo toks didelis 
nusiminimas. Gandas apie pralaimėjimą dar nebuvo pasiekęs 
tvirtovės, ir ši liūdna žinia čiabuviams buvo kaip perkūnas iš 
giedro dangaus. 

Savo sielvartą laukiniai visados išreiškia veiksmais. Taip 
buvo ir šį kartą: mirusiųjų karių giminės ir draugai, ypač mote- 
rys, aštriais kiaukutais ėmė raižyti sau veidus ir pečius. Kraujas 
bėgo srovėmis ir mišo su ašaromis. Kieno sielvartas buvo dides- 
nis, tas giliau pjaustėsi veidą. Nelaimingos moterys, aptekusios 
krauju ir kone pamišusios iš skausmo, atrodė pasibaisėtinai. 

Čiabuvių širdgėlai buvo dar viena, jų akimis žiūrint, labai 
svarbi priežastis: jie ne tiktai nebematys gyvų savo artimųjų ar 
bičiulių, bet nė jų kaulų negalės palaidoti bendrame šeimos 
kape. Maoriai tiki, jog tik tas gali būti laimingas pomirtiniame 
gyvenime, kieno palaikus — ne trūnijantį kūną, o kaulus — sau- 
go jo artimieji. Kaulai yra rūpestingai nuvalomi, apskutinėjami, 
nužvilginami, net nulakuojami ir pagaliau sudedami į „udu- 
pą“ — šlovės namus. Šie kapai papuošiami medžio statulomis, 


kuriose kruopščiausiai išpiešiama velionio tatuiruotė. O dabar 

štai kapai liks tušti, religinės apeigos bus neatliktos, ir mirusių- 
jų kaulai, netgi laukinių šunų valkiojami, boluos nepalaidoti 
mūšio lauke. 

Raudos ir vaitojimai darėsi vis baisesni. Dabar ne vien mo- 
terys, bet ir vyrai grūmojo ir siuntė prakeiksmus europiečiams. 
Plūsdami belaisvius, jie kaskart grėsmingiau mojavo rankomis. 
Rodės, minia tuoj puls ir atkeršys jiems už savo skriaudas. 

Bijodamas, kad įtūžę valdiniai nepaverstų niekais jo planų, 
Kai Kumu liepė belaisvius nuvesti į šventyklą kitame tvirtovės 
gale, aikštės pakraštyje, ant labai stataus kranto. Ši trobelė rė- 
mėsi į šimto pėdų aukščio uolą, kurios status skardis buvo nely- 
ginant visos tvirtovės siena. Šiame šventame namelyje, čiabuvių 
vadinamame Vare Atua, žyniai, arba „arikiai“, skelbė zelandie- 
čiams savo mokslą apie vieną dievą trijuose asmenyse — tėvą, 
sūnų ir paukštį, arba dvasią. Erdvioje, gerai uždarytoje trobelėje 
buvo sukrauta daug puikaus šventinto maisto, kurį savo žynių 
burnomis valgo Maoui Ranga Rangis - Naujosios Zelandijos 
gyventojų dievas. 

Belaisviai, bent trumpam laikui išgelbėti nuo įsiutusių čia- 
buvių, sugulė ant lininių patiesalų, išklotų šventykloje. 

Ledi Elenos ištvermė baigėsi, ir ji bejėgė krito savo vyrui ant 
krūtinės. Glenarvanas, ją apkabinęs, šnibždėjo: 

— Drąsos, mano brangioji, drąsos! Nieko blogo mums ne- 
atsitiks! 

Kai tik belaisviai buvo uždaryti, Robertas pasilypėjo Vil- 
sonui ant pečių ir iškišo galvą pro plyšį, paliktą tarp stogo ir 
sienų, nukabinėtų amuletų vėriniais. Pro plyšį jis galėjo matyti 
visą tvirtovę, iki pat Kai Kumu trobelės. 

— Jie susirinko aplinkui... — tyliai tarė Robertas. - Mosta- 


guoja rankomis... šūkčioja... Kai Kumu nori kalbėti... 

Berniukas valandėlę patylėjo. 

— Kai Kumu kalba... Laukiniai nutilo... Visi klauso... 

— Matyt, vadui mes galime būti naudingi, — tarė majoras, — 
ir dėl to jisai mus globoja. Jis nori išmainyti mus į kitus giminės 
vadus, patekusius į nelaisvę. Bet ar sutiks su tuo jo kariai? 

— Taip... jie klauso... — vėl pradėjo pasakoti Robertas. — Jie 
skirstosi... Vieni grįžta į savo trobeles... Kiti visai palieka tvir- 
tovę... 

— Iš tikrųjų? — sušuko majoras. 

— Taip, pone Maknabsai, — atsakė Robertas. - Kai Kumu 
pasiliko vienas su kariais, kurie čia atplaukė jo laiveliu... O! 
Vienas eina mūsų trobelės link... 

— Lipk žemyn, Robertai, - paliepė Glenarvanas. 

Tą akimirką ledi Elena pakilo ir stvėrė vyro ranką. 

— Edvardai, — tarė ji tvirtu balsu, — nei Merė, nei aš neturi- 
me gyvos patekti į nagus šiems laukiniams! 

Tai pasakiusi, ji padavė Glenarvanui užtaisytą revolverį. 

— Ginklas! - sušuko Glenarvanas, ir jo akys sublizgėjo. 

— Taip, maoriai turbūt nekrato belaisvių moterų. Bet šis 
ginklas — tik mums Edvardai, o ne jiems! 

— Glenarvanai, — greitai tarė Maknabsas, — slėpkite revolve- 
rį! Dar ne laikas... 

Šis greitai užsikišo ginklą už drabužių. Pintinis užriesalas, 
atstojęs trobelės duris, pasikėlė, ir įėjo čiabuvis. 

Jis davė ženklą belaisviams sekti paskui jį. Glenarvanas ir jo 
draugai, susiglaudę mažu būreliu, perėjo aikštę ir sustojo prieš 
Kai Kumu. 

Aplink vadą buvo susirinkę žymiausi giminės kariai, tarp jų 
ir tasai maoris, kurio piroga prisidėjo prie Kai Kumu ties Po- 
chainenos upelio žiotimis. Tai buvo gal keturiasdešimties metų 

vyras, stiprus, nuožmaus ir niauraus veido. Jis vadinosi Kara 
Tetė, tai yra „karštuolis“. Kai Kumu elgėsi su juo gana pagar- 
biai, o iš puikios jo tatuiruotės buvo galima spręsti, kad gimi- 
nėje jis užima gana aukštą vietą. Tačiau akylas stebėtojas būtų 
įžvelgęs, jog šiuodu vadai slapta varžosi. Majoras pastebėjo, kad 
Kara Tetės įrakingumas nepatinka Kai Kumu. Abu jie vadovavo 
didelėms giminėms, gyvenančioms Vaikato pakrantėse, ir turė- 
jo vienodą galią. Užtat ir šio pokalbio metu Kai Kumu akyse 
slypėjo gili neapykanta, nors jo lūpos ir šypsojosi. 

Kai Kumu paklausė Glenarvaną: 

— Tu anglas? 

— Taip, - nedvejodamas atsakė šis, nes žinojo, kad anglus 
maorių vadui lengviau apmainyti. 

— O tavo draugai? — klausė toliau Kai Kumu. 

— Taip pat anglai. Mes esame keliautojai ir į jūsų žemę pateko- 
me sudužus mūsų laivui. Žinok, kad mes nedalyvavome kare. 

— Nesvarbu! - šiurkščiai pertraukė Kara Tetė. — Visi anglai — 
mūsų priešai. Taviškiai pagrobė mūsų salą! Jie atėmė mūsų že- 
mes ir sudegino mūsų kaimus! 

— Jie elgiasi neteisingai, — tvirtai atsakė Glenarvanas. — lai 
sakau ne todėl, kad esu tavo valioje, o todėl, kad taip esu įsiti- 
kinęs. 

— Klausyk, - vėl prabilo Kai Kumu. — Tohonga, didysis Nui 
Atua* žynys, yra patekęs į tavo brolių rankas. Jis pakekų** be- 
laisvis. Mūsų dievas įsakė mums išpirkti jį iš nelaisvės. Aš mielai 
išplėščiau tavo širdį ir amžiams pakabinčiau tavo ir tavo draugų 


galvas prie šios tvoros stulpų! Bet Nui Atua tarė savo žodį. 


* Naujosios Zelandijos dievas. (Aut. past.) 
** Europiečių. (Aut. past.) 

Kai Kumu iki šiol valdėsi, bet, tardamas paskutinius žo- 
džius, visas ėmė drebėti iš pykčio, ir jo veidas įgavo kažkokio 
nesutramdomo žiaurumo išraišką. 

Kiek patylėjęs, jis klausė jau ramesniu balsu: 

— Kaip manai, ar anglai sutiks mainyti mūsų Tohongą į tave? 

Glenarvanas, nesiryždamas atsakyti, atidžiai stebėjo maorių 
vadą. 

— Nežinau, - atsakė jis, valandėlę patylėjęs. 

— Atsakyk, — varė toliau Kai Kumu. — Ar tavo gyvybė verta 
mūsų Tohongos gyvybės? 

— Ne, - atsakė Glenarvanas. — Aš nesu nei vadas, nei kunigas. 

Paganelį šis atsakymas apstulbino, ir jis, išplėtęs akis, pažiū- 
rėjo į Glenarvaną. 

Kai Kumu taip pat atrodė nustebęs. 

— Vadinasi, tu abejoji? — paklausė jis. 

— Nežinau, — pakartojo Glenarvanas. 

— Jūsiškiai nepriims tavęs mainais už mūsų Tohongą? 

— Manes vieno — ne, — atsakė Glenarvanas. — Mus visus — 
galbūt. 

— Maoriai maino tik galvą už galvą, — tarė Kai Kumu. 

— Pirmiausia pasiūlyk už savo žynį šias moteris, — tarė Gle- 
narvanas, rodydamas Eleną ir Merę. 

Ledi Elena buvo bepuolanti prie savo vyro, bet majoras ją 
sulaikė. 

— Šios moterys, — kalbėjo Glenarvanas, pagarbiai nusilenk- 
damas Elenai ir Merei, - mūsų krašte yra labai įtakingos ir ger- 
biamos. 

Vadas šaltai pažvelgė į belaisvį. Pikta šypsena iškreipė jo lū- 
pas. Tačiau jis beregint vėl surimtėjo ir, matyt, vos suvaldyda- 


mas pyktį, atsakė: 

— Tai tu tikiesi apgauti Kai Kumu melagingais žodžiais, pra- 
keiktas europieti? Manai, kad Kai Kumu akys nemoka skaityti 
žmonių širdžių? 

Ir, rodydamas į ledi Eleną, tarė: 

— Tai tavo žmona! 

— Ne, mano! — suriko Kara Tetė. 

Ir, praskyręs belaisvius, vadas uždėjo ranką ledi Elenai ant 
peties. Vargšė moteris išblyško ir klaikiu balsu sušuko: 

— Edvardai! 

Glenarvanas, netardamas nė žodžio, pakėlė ranką. Pokštelė- 
jo šūvis. Kara Tetė krito negyvas. 

Nuaidėjus šūviui, iš visų trobesių ėmė bėgti čiabuviai. Vie- 
nu akimirksniu jie užplūdo aikštę. Šimtai kumščių pakilo virš 
nelaimingųjų belaisvių galvų. Iš Glenarvano rankos tuoj išplėšė 
revolverį. 

Kai Kumu kažkaip keistai pažiūrėjo į Glenarvaną, paskui, 
viena ranka gindamas žudiką nuo savo viengenčių, antrąją jis 
ištiesė į minią, kuri jau veržėsi artyn prie belaisvių. 

Griausmingu balsu, kuris nustelbė minios triukšmą, jis 
suriko: 

— Tabu! Tabu! 

Išgirdusi šį žodį, minia iškart sustojo. Antgamtinė šio žodžio 
jėga apsaugojo Glenarvaną ir jo draugus nuo baisios mirties. 

Netrukus belaisvius vėl nuvedė į šventyklą, kuri jiems atsto- 
jo kalėjimą. Tačiau su jais nebebuvo Roberto Granto ir Žako 


Paganelio. 

Dvyliktas skyrius 
MAORIŲ VADO LAIDOTUVĖS 


Kai Kumu, kaip dažnai pasitaiko Naujojoje Zelandijoje, 
buvo ne tik giminės vadas, bet ir jos arikis. Kaip žynys, jis turė- 
jo teisę žmonėms ar daiktams uždėti draudžiamąjį tabu. 

Tabu — religinis paprotys, užtinkamas visose polineziečių 
tautose: tai uždraudimas paliesti kurį nors daiktą ar žmogų. 
Pagal maorių religiją kiekvienas, kieno šventvagiška ranka pa- 
sikėsins į daiktą, kuriam paskelbtas tabu, užsirūstinusio dievo 
bus nubaustas mirtimi. O tokiu atveju, kada dievas neskuba 
atkeršyti už jo įžeidimą, bausmę nedelsdami įvykdo žyniai. 

Vadai tabu naudoja daugiausia politiniais tikslais, bet daž- 
nai griebiasi jo ir šiaip įvairiomis aplinkybėmis kasdieniame 
giminės gyvenime. Pavyzdžiui, maoris keletą dienų yra paskel- 
biamas neliečiamu, kai jis nusikerpa plaukus, kai baigia tatui- 
ruotis, kai statosi namą ar darosi pirogą, kai suserga mirtina 
liga, kai miršta. Jei kyla pavojus, kad dėl beatodairiškos žūklės 
gali visiškai išnykti žuvys arba gali būti nuniokoti dar neužau- 
gusių batatų sodiniai, — upė ir laukai apsaugomi draudžiamuo- 
ju tabu. Jei vadas nori atsikratyti įkyrių lankytojų, savo trobelei 
uždeda tabu; jeigu, atplaukus svetimšalių laivui, vadui naudin- 
giau, kad viengenčiai nekliudytų jo deryboms su jūreiviais, jis 
skelbia laivui tabu; norėdamas izoliuoti europietį pirklį, kuo 
nors jam neįtikusį, jis taip pat griebiasi tabu. Tokiais atvejais 
tabu yra nelyginant senovinis karalių veto“. 

Daiktą, kuriam paskelbtas tabu, liesti rankomis griežčiausiai 


draudžiama. Kartais žynys tam tikram laikui uždeda tabu ku- 


* Veto - draudžiu (lot.). 

rio nors nusikaltusio čiabuvio maistui. Jei nusikaltėlis turtingas, 
jam gali patarnauti vergai ir maistą, kurio jis neturi teisės paim- 
ti rankomis, įdėti jam į burną; jei jis neturtingas, jam belieka 
tik graibyti maistą burna. Taip tabu paverčia jį gyvuliu. 

Žodžiu, šis keistas paprotys reguliuoja ir tvarko visą visuo- 
meninį gyvenimą. Tai nuolatinis dievybės kišimasis į pačius 
smulkiausius žmonių reikalus. Tabu turi įstatymo galią. Galima 
net sakyti, kad visą čiabuvių kodeksą, nuo amžių įsigalėjusį ir 
neliečiamą, sudaro tabu, lydįs žmogų kiekviename žingsnyje. 

Tabu, kurį vadas paskelbė belaisviams, uždarytiems šventy- 
kloje, turėjo apsaugoti juos nuo įtūžusios giminės keršto. Kai 
kurie čiabuviai, Kai Kumu draugai ir šalininkai, beregint pa- 
klausė vado balso ir paėmė belaisvius savo globon. 

Vis dėlto Glenarvanas neapgaudinėjo savęs gražiomis viltimis: 
tik savo mirtimi jis galėjo atpirkti vado nužudymą. O laukinėse 
tautose pasmerktasis yra nužudomas tiktai po ilgų kankinimų. 
Tad Glenarvanas ir ruošėsi kančioms, kurios turėjo išpirkti nu- 
sikaltimą, jo įvykdytą teisėto pykčio akimirksnį. Bet jis tikėjosi, 
kad Kai Kumu bausmė tepalies jį vieną. 

Galima įsivaizduoti, kokia baisi buvo jam ir jo draugams 
ši naktis! Sunku rasti žodžių jų kančioms ir nerimui aprašyti. 
Vargšas Robertas ir šaunusis Paganelis buvo dingę. Nebuvo ko 
nė abejoti, koks juos ištiko likimas. Aišku, juodu žuvo kaip pir- 
mosios čiabuvių keršto aukos. Niekas nesitikėjo, kad jie būtų 
išsigelbėję, net ir Maknabsas, kuris niekad neprarasdavo vilties. 
Džonas Menglas tiesiog iš galvos ėjo matydamas, koks sielvar- 
tas apėmė Merę Grant, netekus brolio. Glenarvanas mąstė apie 
Eleną, pasiryžusią verčiau mirti nuo jo rankos, negu būti lau- 
kinių kankinamai ar patekti į jų vergiją. Ar užteks jam drąsos 
įvykdyti jos baisųjį prašymą? 

„O kokią mes turime teisę atimti gyvybę Merei?“ — mąstė 
Džonas, ir širdis jam plyšo iš skausmo. 

Pabėgti buvo neįmanoma. Šventyklos duris sergėjo dešimt 
karių, apsiginklavusių iki pat dantų. 

Išaušo vasario 13-osios rytas. Niekas iš čiabuvių nebandė nė 
artintis prie neliečiamųjų belaisvių. Trobelėje buvo pakankamai 
maisto, tačiau nelaimingieji jo beveik nė neragavo. Nusimini- 
mas buvo stipresnis už alkį. Taip praėjo diena, neatnešusi jokios 
permainos, jokių vilčių. Nušauto vado laidotuvių valanda, be 
abejo, turės sutapti su jų kankinimų pradžia. 

Glenarvanas neabejojo, kad Kai Kumu dabar nė negalvoja 
apie jų iškeitimą, bet majoras dar nebuvo praradęs paskutinės 
vilties. 

— Ką gali žinoti, — kalbėjo jis, priminęs Glenarvanui, kokį 
įspūdį vadui padarė Kara Tetės mirtis. - Gal Kai Kumu širdies 
gilumoje yra jums dėkingas? 

Tačiau Maknabso samprotavimai Glenarvano neįtikino. 
Antroji diena taip pat praėjo ramiai, ir nebuvo matyti, kad kan- 
kinimams jau pasiruošta. 

Bausmė buvo vilkinama štai kodėl. Maoriai tiki, kad žmo- 
gaus siela dar tris dienas po mirties nepalieka kūno. Užtat ir 
lavoną jie laiko tris paras nelaidotą. Ilgos šermenys buvo ir šį 
kartą. Iki vasario 15-os dienos visas pa atrodė kaip išmiręs; 
Džonas Menglas, pasilypėjęs Vilsonui ant pečių, dažnai žvalgėsi 
po visą tvirtovę, tačiau nematė nė gyvos dvasios. Tik sargybi- 
niai, budriai saugantys kalinius, protarpiais pasikeisdavo prie 
šventyklos durų. 

Bet trečiąją dieną atsidarė visų lūšnų durys, ir keletas šim- 
tų Maorių — vyrų, moterų ir vaikų, — tylūs ir niūrūs, susirinko 


tvirtovės aikštėje. 

Kai Kumu, lydimas žymiausiųjų giminės vadų, iš savo tro- 
belės nuėjo į aikštės vidurį ir atsistojo ant nedidelės pakylos. Jį 
pusračiu apsupo čiabuvių minia. Viešpatavo giliausia tyla. 

Kai Kumu davė ženklą, ir vienas karys nuėjo šventyklos 
link. 

— Atmink, ką sakiau! — tarė ledi Elena vyrui. 

Glenarvanas prispaudė ją prie krūtinės. Tuo tarpu Merė pri- 
ėjo prie Džono Menglo. 

— Jei misteris Glenarvanas ir jo žmona mano, - tarė ji, - kad 
vyras, gelbėdamas žmoną nuo gėdos ir kančių, gali ją nužudyti, 
jie sutiks ir su tuo, kad sužadėtinė, nelaukdama gėdingo liki- 
mo, taip pat turi mirti nuo savo sužadėtinio rankos. Džonai, 
šią lemtingą akimirką aš klausiu jus: ar savo širdy nevadinate 
manęs savo sužadėtine? Mielas Džonai, ar galiu laukti iš jūsų to 
paties, ko laukia ledi Elena iš misterio Glenarvano? 

— Mere! - sušuko jaunasis kapitonas, pakvaitęs iš nusimini- 
mo. — O brangioji Mere... 

Jis nespėjo atsakyti. Durys pasikėlė, ir sargybiniai išvedė be- 
laisvius iš šventyklos. Abi moterys nuolankiai atsidavė savo liki- 
mui. Vyrai dėjosi ramūs ir nežmoniškomis valios pastangomis 
slėpė siaubą. 

Juos atvedė prieš zelandiečių vadą. Tuoj pat prasidėjo teismas. 

— Tu nužudei Kara Tetę? — paklausė Kai Kumu Glenarvaną. 

— Taip, — atsakė šis. 

— Rytoj, saulei tekant, tu mirsi. 

— Aš vienas? — paklausė Glenarvanas smarkiai plakančia šir- 
dimi. 

— O, kad Iohongos gyvybė mums nebūtų brangesnė už visų 
jūsų! - sušuko Kai Kumu, ir nuožmiame jo žvilgsnyje aiškiai 


buvo matyti nusivylimas. 

Tuo metu laukinių minia kažko subruzdo. Glenarvanas 
greitai apsidairė. Minia prasiskyrė ir praleido karį, visą suplu- 
kusį, vos bestovintį ant kojų. 

Kai Kumu, išvydęs karį, kreipėsi į jį angliškai, matyt, norė- 
damas, kad suprastų ir belaisviai: 

— Tu iš pakekų stovyklos? 

— Taip, — atsakė maoris. 

— Tu matei Tohongą, patekusį į anglų nelaisvę? 

— Mačiau. 

— Jis gyvas? 

— Jis mirė! Anglai jį sušaudė! 

Glenarvano ir jo kelionės draugų likimas buvo nulemtas. 

— Rytoj, - sušuko Kai Kumu, - saulei tekant, jūs visi mirsite! 

Ledi Elena ir Merė dėkojo dangui, kad jos galės mirti kartu 
su savo draugais. 

Belaisvių nebevedė atgal į šventyklą. Jie turėjo dalyvauti 
kruvinose vado laidotuvių apeigose. Sargybiniai pavedė juos 
kiek į šalį prie didžiulio kudi medžio. Pasilikę su belaisviais, jie 
nė sekundės neišleido jų iš akių. Kiti maoriai, paskendę liūde- 
syje, kaip to reikalavo apeigos, rodės, visai juos pamiršo. 

Nuo Kara Ietės mirties buvo praėjusios trys dienos. Taigi 
velionio siela jau galutinai bus apleidusi savo trūnijančius pa- 
laikus. Prasidėjo apeigos. 

Vado lavoną atnešė ir paguldė ant nedidelės pakylos tvir- 
tovės viduryje. Jis buvo aprengtas prabangiais drabužiais ir 
įvyniotas į puikią lininę drobulę. Ant plunksnomis papuoštos 
jo galvos buvo uždėtas žalių lapų vainikas. Jo veidas, rankos ir 
krūtinė, įtrinti alyva, nerodė jokių puvimo žymių. 

Prie pakylos atėjo velionio giminės ir draugai. Staiga, tary- 


tum koks dirigentas būtų davęs ženklą pradėti gedulingą gies- 

mę, visa minia choru prapliupo raudoti, klykti, vaitoti. Šiame 
nenutrūkstamame verksme aiškiai galėjai išskirti lėtą, gedulingą 
ritmą. Velionio artimieji daužė kumščiais sau galvas; giminaitės 
draskėsi nagais veidus ir liejo daugiau kraujo negu ašarų. Vargšės 
sąžiningai vykdė savo pareigą, nes to reikalavo laukinių papro- 
čiai. Tačiau mirusiojo sielai numaldyti nepakako vien verksmo: 
idant jo rūstybė nekristų ant gyvųjų viengenčių galvų, reikėjo 
aprūpinti jį aname gyvenime taip, kad jam nebūtų ko gailėtis 
šioje žemėje paliktos gerovės. Todėl ir Kara Tetės žmona turėjo 
lydėti savo vyrą į kapą. Nelaimingoji vis vien nebūtų sutikusi 
gyventi vyrui mirus. Toks buvo čiabuvių paprotys, ir Naujosios 
Zelandijos istorijoje tokių aukų galima rasti daugybę. 

Atėjo ir vado žmona. Tai buvo dar jauna moteris. Sutaršy- 
ti palaidi plaukai dryksojo jai ant pečių. Nuo jos raudojimo 
ir klyksmo aidėjo visa tvirtovė. Pro nenutrūkstamą vaitojimą 
protarpiais buvo girdėti kažkokic nesuprantami žodžiai, gailūs 
skundai, padrikos sakinių nuotrupos — mirusiojo garbstymai. 
Pagaliau moteris išsitiesė ant žemės šalia pakylos ir, begalinio 
sielvarto pagauta, ėmė daužyti galvą į žemę. 

Tą akimirką prie jos priėjo Kai Kumu. Nelaimingoji auka 
staiga pašoko ant kojų. Bet vadas tą pačią akimirką užsimojo 
didžiule kuoka, ir baisus smūgis partrenkė ją ant žemės. Ji 
krito negyva. 

Aplinkui vėl pakilo neapsakomas riksmas. Šimtai rankų 
grūmojo belaisviams, kurie stovėjo sukrėsti šio siaubingo regi- 
nio. Bet nė vienas nepajudėjo iš vietos, nes laidotuvių apeigos 
dar nebuvo pasibaigusios. 

Kara Tetės žmona iškeliavo paskui savo vyrą. Abiejų kūnai 
dabar gulėjo greta kits kito ant pakylos. Bet amžinajam gyveni- 


mui velioniui buvo per maža ištikimosios žmonos. O kas juo- 

dviem patarnaus danguje, pas Nui Atua, jeigu jų vergai pasiliks 
čia, žemėje? 

Prie lavonų atvedė šešis mirusiojo vado tarnus. Tai buvo 
belaisviai, kuriuos negailestingieji karo įstatymai buvo paver- 
tę vergais. Prie gyvos Kara Tetės galvos jie kentė baisų skurdą: 
nuolat stumdomi ir niekinami, pusbadžiu maitinami, be jokio 
poilsio jie vilko tikrą darbo gyvulių jungą; dabar, maorių įsiti- 
kinimu, jie turėjo vergauti savo ponams per amžius. 

Nelaimingieji, matyt, nuolankiai sutiko savo likimą. Šiai 
aukai jie buvo iš anksto paruošti ir dabar neatrodė nustebę ar 
išsigandę. Jie stovėjo nesurištomis rankomis, pasiryžę mirti be 
jokio pasipriešinimo. 

Be to, jų mirtis buvo greita, jų kančios — trumpos. Kankini- 
mai buvo ruošiami vado mirties kaltininkams; oO šie, stovėdami 
už dvidešimties žingsnių, sukosi į šalį nuo pasibaisėtino reginio, 
kurio klaikiausios scenos dar tik dabar turėjo prasidėti. 

Šeši stiprūs kariai užsimojo kuokomis, ir aukos, apsipylu- 
sios krauju, išsitiesė ant žemės. 

Tai buvo tarytum signalas baisiai žmogėdystės scenai. 

Vergų lavonų nesaugo draudžiamasis tabu, kaip saugo, pa- 
vyzdžiui, vadų lavonus. Jie priklauso visai giminei. Tai nely- 
ginant išmalda raudotojams. Todėl, vos tik atlikus auką, visa 
čiabuvių minia — vadai ir kariai, vyrai ir moterys, seniai ir vai- 
kai — davė valią žvėriškam savo potraukiui ir puolė ant užmuš- 
tųjų vergų lavonų. Per trumpesnį laiką negu tai galima apra- 
šyti, dar neatšalę kūnai buvo sudraskyti, supjaustyti ir išdalyti 
smulkiausiais gabaliukais. Iš dviejų šimtų maorių, dalyvavusių 
apeigose, kiekvienas gavo savo dalį žmogienos. Kilo ginčai, net 
muštynės dėl mažiausio kąsnio. Baisingos puotos dalyviai buvo 
kruvini nuo galvos iki kojų. Tai buvo tigrai, kurie, apkvaitę nuo 


įnirtimo, drasko savo auką. 

Netrukus visoje tvirtovėje ėmė kilti laužų dūmai, ir pasklido 
kepamos mėsos kvapas. 

Glenarvanas ir jo draugai, patys drebėdami iš baimės, sten- 
gėsi uždengti nuo vargšių moterų akių šį pasibjaurėtiną vaizdą. 
Dabar jie žinojo, kas laukia jų kitą rytą, suprato, kad tokia mir- 
tis gali ateiti tik po žiaurių kančių. Siaubas jiems atėmė žadą. 

Tuo tarpu prasidėjo laidotuvių šokiai. Stiprus gėrimas, pa- 
gamintas iš augalo, moksliškai vadinamo piper excelsum, visiš- 
kai apsvaigino laukinius. Jie jau nebebuvo panašūs į žmones. 
Belaisvius šiurpas krėtė, pagalvojus, kad štai laukiniai, galutinai 
apkvaitę ir pamiršę vado tabu, visa minia užgrius ant jų. 

Bet Kai Kumu nepasidavė visuotiniam svaiguliui. Blaiviu 
protu jis sekė kruviną puotą ir po valandos, kai laukinių įkarštis 
jau ėmė vėsti, įsakė baigti laidotuvių apeigas. 

Kara Tetės ir jo žmonos lavonai buvo pakelti nuo žemės, 
o jų kojos pagal vietinį paprotį prilenktos prie pat krūtinės. 
Dabar reikėjo juos palaidoti, tačiau tik laikinai — kol žemėje, 
sutrūnijus kūnams, liks vieni kaulai. 

Udupos, tai yra kapo, vieta buvo parinkta už dviejų mylių 
nuo tvirtovės, dešiniajame ežero krante, nedidelio kalno, var- 
du Maunganamu, viršūnėje. 

Ten ir reikėjo pernešti mirusiųjų palaikus. Sulenkti lavonai 
buvo perkelti ant dviejų labai primityvių neštuvų. Čia juos ne 
paguldė, o pasodino ir pririšo lianomis. Keturi kariai užsidėjo 
neštuvus ant pečių, ir didžiulė procesija, giedodama gedulingą 
giesmę, išlydėjo vadą į paskutinio poilsio vietą. 

Belaisviai, kurie visą laiką buvo akylai saugomi, matė, kaip 
procesija dingo už pirmosios tvirtovės sienos. Paskui laukinių 
šauksmai ir giesmės atbalsis palengva susilpnėjo ir išnyko to- 


lumoj. 

Kokią pusę valandos laidotuvininkų nebuvo matyti - jie ėjo 
giliu slėniu. Paskui gedulinga eisena vėl pasirodė; ji slinko aukš- 
tyn vingiuojančiu kalnų takeliu. Ilga kolona, lėtai rangydamasi, 
šliaužė kalnu; iš tolo tai buvo išties pasakiškas reginys. 

Procesija sustojo aštuonių šimtų pėdų aukštumoje, pačio- 
je Maunganamu viršūnėje, kur buvo jau paruoštas Kara Tetės 
kapas. 

Paprastas maoris tėra užkasamas į duobę, ant kurios užri- 
tama keletas akmenų. Bet galingam ir įrakingam vadui, kuris 
ateityje, galimas dalykas, bus garbinamas kaip dievas, giminė 
įrengia kapą, vertą didvyriškų jo žygių. 

Udupa buvo aptverta rąstų tvora, o aplink duobę, kur turė- 
jo ilsėtis mirusieji, stovėjo įkasti stulpai, išraižyti įvairiais pieši- 
niais, nudažytais raudonai ochros dažais. Giminės nepamiršo, 
kad „vaidua“ — mirusiojo vėlei — reikia tokio pat maisto kaip 
ir kūnui šiame žemiškajame gyvenime. Todėl už aptvaro buvo 
sukrauta gera maisto atsarga; buvo sudėti ir velionio ginklai bei 
drabužiai. 

Taigi kapui nieko nebetrūko. Vyrą su žmona nuleido greta 
vienas kito į duobę ir, visai miniai vėl prapliupus raudoti, užka- 
sė žemėmis, o kapą apklojo velėnomis. 

Po to procesija tyliai grįžo atgal. Nuo šiol niekas, kas neno- 
rėjo būti nubaustas mirtimi, neturėjo teisės lipti į Maungana- 
mu kalną: jam buvo paskelbtas tabu, kaip ir Tongariro kalnui, 
kuriame ilsisi kaulai jų vado, žuvusio 1846 metais per žemės 


drebėjimą. 

Tryliktas skyrius 
PASKUTINĖS VALANDOS 


Tuo metu, kai saulė leidosi už Tuhahua ir Puketapu kalnų, 
belaisvius vėl nuvedė į jų kalėjimą. Čia jie dar turėjo išsėdė- 
ti tol, kol pirmieji ryto spinduliai nušvies Vahičio kalnagūbrio 
viršūnes. 

Pasiruošti mirčiai jiems beliko viena naktis. Nors ir labai 
visi buvo prislėgti, nors akyse tebestovėjo matyti šiurpūs vaiz- 
dai, vis dėlto sėdo kartu vakarieniauti. 

— Turėsime įtempti visas jėgas, — tarė Glenarvanas, — ir drą- 
siai sutikti mirtį. Reikia parodyti šitiems laukiniams, kaip moka 
mirti europiečiai. 

Po vakarienės ledi Elena garsiai sukalbėjo vakarinę maldą. 
Visi kelionės draugai, nusiėmę skrybėles, meldėsi kartu su ja. 

Ar yra žmogus, kuris prieš mirtį neprisimintų Dievo? 

Pasimeldę belaisviai apsikabino. 

Merė Grant ir ledi Elena pasitraukė į nuošalų trobelės kam- 
pą ir atsigulė ant patiesalo. Miegas, kuris išvaduoja žmogų iš 
visų kančių, veikiai užmerkė jų akis. Nuovargio ir ilgos nemi- 
gos nukamuotos, jos apsikabinusios užmigo. 

Tuomet Glenarvanas, pasivedęs draugus į šalį, tarė jiems: 

— Brangūs draugai, ateina paskutinė mūsų gyvenimo valan- 
da. Aš įsitikinęs, kad jūs sutiksite mirtį kaip tikri vyrai... Bet 
mirtis nuo laukinių rankos — ne paprasta mirtis: tai kančios, o 
gal ir išniekinimas... O su mumis dvi moterys... 

Glenarvano balsas sudrebėjo. Jis nutilo, norėdamas sutram- 
dyti susijaudinimą. Po valandėlės kalbėjo toliau: 

— DDžonai, — kreipėsi jis į jaunąjį kapitoną, — tu pažadėjai 
Merei tai, ką aš pažadėjau Elenai. Ką manai daryti? 

— Esu pasiryžęs, — atsakė Džonas, - žūtbūt savo pažadą iš- 
tesėti. 

— Taip, Džonai, bet mes juk neturime jokio ginklo. 

— Štai ginklas, — atsakė Džonas, rodydamas durklą. — Aš iš- 
plėšiau jį iš Kara Tetės rankų tuo metu, kai jis parkrito negyvas 
po jūsų kojomis. Sere, sutarkime, kad pažadą, duotą jūsų žmo- 
nai ir Merei, įvykdys tasai, katram paskiau bus lemta mirti. 

Po šių žodžių trobelėje stojo mirtina tyla. Ją pertraukė ma- 
joras: 

— Mielieji, šį baisų nutarimą vykdykite tik pačią paskutinę 
akimirką. Aš visuomet patariu kiek galint vengti to, ko jau ne- 
begalima atitaisyti. 

— Aš kalbu ne apie mus, vyrus, — atsakė Glenarvanas. — Kad 
ir kokia baisi būtų mirtis, mes pasitiksime ją nedrebėdami. Ak, 
jeigu būtume vieni, ne kartą būčiau jus raginęs: „Mielieji. Ban- 
dykime prasilaužti! Pulkime laukinius!“ Bet jos... moterys... 

Džonas pakėlė durų užtiesalą ir pažvelgė į aikštę. Šventy- 
klą saugojo dvidešimt penki čiabuviai. Jie buvo susikūrę didelį 
laužą, ir baugūs jo liepsnos atspindžiai slankiojo nelygiu aikštės 
paviršiumi. Vieni laukiniai gulėjo išsitiesę ant žemės aplinkui 
laužą, kiti nejudėdami stovėjo netoli durų, ir jų siluetai ryškiai 
juodavo šviesiame liepsnos fone. Tačiau ir vieni, ir kiti bemaž 
nenuleido akių nuo jiems pavestos šventyklos durų. 

Sakoma, kad kalinys visuomet turi daugiau šansų pabėgti, 
negu sargas — jį išsaugoti. Iš tiesų juk pirmasis yra daug labiau 
suinteresuotas sėkme negu antrasis. Pastarasis gali ir pamiršti, 
kad saugo, o pirmasis nė valandėlę nepamirš, kad yra saugo- 
mas. Belaisvis dažniau galvoja apie pabėgimą negu sargybinis 
apie tai, kaip sukliudyti jam pabėgti. Štai kodėl taip dažnai, 


kartais ir neįtikėtinais būdais, kaliniai ištrūksta į laisvę. 

Tačiau šį kartą kalinius saugojo ne abejingi kalėjimo sargai, 
o neapykantos ir keršto kupini laukiniai. Belaisvius paliko ne- 
surištus tik todėl, kad, vienintelę šventyklos angą saugant dvi- 
dešimt penkiems sargybiniams, tai buvo visiškai nereikalinga. 

Viena trobelės siena rėmėsi į uolą, kuria šioje pusėje baigėsi 
pa. Prieiti prie jos buvo galima tik iš priekio siauru tvirtovės 
aikštės kyšuliu. Kitos dvi trobelės sienos buvo prie pat šimto 
pėdų gylio prarajos, kurios statmenais šonais nusileisti nebuvo 
įmanoma. Negalima pabėgti ir pro užpakalinę sieną, kuri rėmė- 
si į statų uolos skardį. Vienintelį išėjimą — siaurą kyšulį, kuris 
nelyginant tiltas jungė šventyklą su tvirtovės aikšte, saugojo ma- 
oriai. Glenarvanas, gal dvidešimt kartų atidžiai apžiūrėjęs kalėji- 
mo sienas, turėjo pripažinti, kad pabėgti nėra jokios vilties. 

Valanda po valandos slinko kankinanti naktis. Kalną ap- 
gaubė juoda tamsa, nes žvaigždes ir mėnulį dengė stori debesys. 
Protarpiais per tvirtovę siūbtelėdavo staigus vėjo šuoras. Tuo- 
met subraškėdavo trobelės sienos, o laužas, oro traukos atgai- 
vintas, plykstelėdavo smarkesne liepsna, kuri akimirksniui nu- 
šviesdavo šventyklos vidų ir grupę kalinių. Nelaimingieji buvo 
paskendę priešmirtiniuose apmąstymuose. Trobelėje viešpatavo 
kapų tyla. 

Buvo jau gal ketvirta valanda ryto, kai iš už sienos, kuri rė- 
mėsi į uolą, majoro ausį pasiekė lengvas krebždesys. Maknabsas 
iš pradžių nekreipė į jį dėmesio, bet paskui, girdėdamas, kad 
krebždesys netyla, ėmė klausytis. Kad geriau girdėtų, atsigulė 
ir priglaudė prie žemės ausį. Jam pasirodė, kad iš lauko pusės 
kažkas rausia žemę. 

Tuo galutinai įsitikinęs, majoras prislinko prie Glenarvano 
ir Džono Menglo, pažadino juodu iš liūdno susimąstymo ir 


nusivedė prie sienos. 

— Klausykite, — sušnibždėjo jis, davęs jiems ženklą pasilenkti 
prie Žemės. 

Dabar jau aiškiai buvo girdėti kasant. Užkabinti kažkokiu 
aštriu daiktu gugždėjo ir riedėjo akmenukai. 

— Koks nors gyvulys rausiasi urvą, — tarė Džonas Menglas. 

Glenarvanas sudavė sau per kaktą. 

— O gal čia žmogus? 

— Žmogus ar gyvulys - nesvarbu, - atsakė majoras, — o 
mums reikia veikti. 

Priėjo Vilsonas ir Olbinetas, ir visi pradėjo rausti po siena 
žemę — Džonas durklu, o kiti rankomis ir žemėje rastais akme- 
nimis. Tuo tarpu Malredis, atsigulęs ant žemės, pro užtiesalo 
plyšį sekė sargybinius. Laukiniai, nenujausdami, kas dedasi už 
dvidešimties žingsnių nuo jų, ramiai sėdėjo aplinkui laužą. 

Po lengvu ir puriu dirvožemiu ėjo tufo podirvis. Užtat ir 
skylė, nors belaisviai ir neturėjo geresnių įrankių, greitai didė- 
jo. Veikiai paaiškėjo, kad kažkoks žmogus ar keletas žmonių, 
įsispraudę tarp sienos ir kalno, kasa urvą į šventyklos vidų. Bet 
kuriam galui? Ar jie žino, kad čia uždaryti belaisviai? O gal 
šiaip kas bando įsibrauti į šventyklos vidų kokiais savanaudiš- 
kais tikslais? 

Belaisviai ėmė darbuotis dvigubai sparčiau. Iš sudraskytų 
rankų sruvo kraujas, bet jie nesiliovė rausę. Po pusvalandžio jau 
buvo iškasę pusės sieksnio gilumo urvą. Aiškiai girdimas dunk- 
sėjimas rodė, kad abu urvus teskiria plonas žemės sluoksnis. 

Praėjo dar keletas minučių. Staiga majoras atitraukė ranką, 
kurią įdūrė kažkoks aštrus įrankis. Jis vos nesuriko. 

Džonas Menglas, į kurio durklą atsimušė iš žemių išlindęs 
peilis, sugriebė kartu su juo pasirodžiusią ranką. 


Tai buvo europiečio — moters ar vaiko — ranka. 


— 624 - 


Ir šiapus, ir anapus sienos visi dirbo kuo tyliausiai. Vieniems 
ir kitiems, matyt, reikėjo, kad niekas jų neišgirstų. 

— Ar tik ne Robertas ten? — sukuždėjo Glenarvanas. 

Kad ir kaip tyliai buvo ištarti šie žodžiai, Merė Grant, bruz- 
desio pažadinta, prislinko prie Glenarvano ir, pagriebusi žemė- 
tą ranką, apibėrė ją bučiniais. 

— Tai tu! Tai tu, mano brangusis Robertai! — šnibždėjo mer- 
gaitė, tuojau pat pažinusi brolio ranką. 

— Taip, sesute, — atsakė Robertas. — Noriu jus visus išgelbėti. 
Tik tyliau! 

— Šaunus berniukas! - kartojo Glenarvanas. 

— Sekite laukinius! — vėl pasigirdo Roberto balsas. 

Malredis, kurio dėmesį valandėlę buvo atitraukęs berniuko 
pasirodymas, vėl ėmė stebėti sargybinius. 

— Viskas gerai! — tarė jis. - Šiuo metu budi tik keturi kariai. 
Visi kiti sumigę. 

— Tad drąsiau! — paragino Vilsonas. 

Beregint skylė buvo padidinta, ir Robertas įlindo vidun. 

Iš Merės rankų jis pateko į ledi Elenos glėbį. Aplink juos- 
menį jis buvo apsivijęs ilgą lininę virvę. 

— Mano vaikeli, mano mielas berniuk! — kuždėjo ledi Ele- 
na. — Tai laukiniai tavęs nenužudė! 

— Ne, ponia, - atsakė Robertas. — Prasidėjus sąmyšiui, nė 
pats nežinau, kaip man pavyko išsprukti iš mus supusio būrio. 
Perlipau užtvarą ir dvi dienas slapsčiausi krūmuose. Naktimis 
slankiodavau aplinkui, norėjau pamatyti jus. Tuo metu, kai visa 
giminė laidojo vadą, aš gerai apžiūrėjau uolą, ant kurios stovi 
kalėjimas, ir pamačiau, kad galima jus pasiekti. Iš vienos tuščios 
lūšnos pavogiau šį peilį ir virvę. Kabindamasis į žolių kuokštus ir 


krūmų šakas, užkopiau skardžiu ir netikėtai užtikau urvą, išraus- 

tą kaip tiktai per visą šią uolą, į kurią remiasi trobelė. Man beliko 
iškasti kelių pėdų gylio duobę minkštoje žemėje, ir štai aš čia! 

Dvidešimt tylių bučinių buvo vienintelis atsakymas Robertui. 

— Bėgam! — ryžtingai tarė jis. 

— Paganelis pasiliko žemai? — paklausė Glenarvanas. 

— Paganelis? — nustebo berniukas. 

— Taip. Jis laukia mūsų? 

— Ne, sere... Argi jo čia nėra? 

— Jis dingo, Robertai, — atsakė Merė. 

— Kaip? Argi tu jo nematei? — paklausė Glenarvanas. — Ar 
judu ne kartu pabėgote per tą triukšmą? 

— Ne, sere, — atsakė Robertas. Žinia apie jo bičiulio Pagane- 
lio dingimą jį tiesiog pritrenkė. 

— Bėkim! — tarė majoras. — Negalima gaišti nė minutės! Kad 
ir kažin kur būtų Paganelis, jo padėtis vis vien nėra tokia pavo- 
jinga kaip mūsų. Bėkim! 

Iš tiesų buvo brangi kiekviena sekundė. Pabėgti nebuvo per- 
nelyg sunku. Tiesa, perlindus urvą, reikėjo nusileisti dvidešimt 
pėdų beveik stačia uolos siena, bet toliau, iki pat kalno papė- 
dės, šlaitas buvo gana nuožulnus. Nusileidę belaisviai tuojau 
pat atsidurtų žemoje tarpukalnėje, o maoriai, jeigu ir pastebėtų 
belaisvius pabėgus, turėtų juos vytis tolimu aplinkiniu keliu, 
nes, matyt, nieko nežinojo apie urvą, išraustą uoloje. 

Atsargiai, nekeldami nė mažiausio triukšmo, belaisviai vie- 
nas po kito įlindo į siaurą angą ir atsidūrė kalno urve. Džonas 
Menglas, prieš palikdamas trobelę sulygino žemių krūvas ir, 
pats įlindęs į duobę, užleido ant jos angos šventyklos patiesalą. 
"Tokiu būdu urvas buvo visiškai užmaskuotas. 

Dabar reikėjo nusileisti stačiąja siena iki nuožulnesnio šlaito. 


Tai būtų buvę neįmanoma, jei Robertas nebūtų atsinešęs virvės. 

Robertas nusivyniojo virvę. Vieną jos galą pririšo prie uolos 
kyšulio, o antrąjį nuleido žemyn. 

Džonas Menglas visų pirma patikrino, ar stiprus pluoštas, iš 
kurio susukta virvė. Jam pasirodė, kad jis nelabai tvirtas. Taigi 
su virve reikėjo elgtis labai atsargiai, nes jai trūkus buvo galima 
užsimušti. 

— Ši virvė, — tarė jis, — gali išlaikyti tik du žmones. Taigi visi 
iš karto leistis negalėsime. Pirmiausia tesileidžia Glenarvanas ir 
ledi Elena. Pasiekę šlaitą, jie triskart timptelės virvę, ir tai bus 
signalas leistis kitai porai. 

— Pirmas leisiuosi aš, — tarė Robertas. — Ten, kalno apačioje, 
aš žinau gilią įdubą. Tie, kurie nusileis pirmieji, galės joje pasi- 
slėpti ir palaukti kitų. 

— Leiskis, leiskis, vaikeli, — tarė Glenarvanas, spausdamas 
berniukui ranką. 

Robertas dingo. Po valandėlės virvė triskart sudrebėjo — tai 
buvo ženklas, kad berniukas laimingai pasiekė uolos papėdę. 

Glenarvanas ir ledi Elena išlindo prie angos krašto. Dar 
buvo tamsu, tačiau kalnų viršūnes jau buvo galima įžiūrėti 
dulsvame rytų danguje. 

Skvarbi paryčio vėsuma atgaivino jaunąją moterį. Ji pasijuto 
stipresnė, ir pavojingas žygis jai nebeatrodė toks baisus. 

Glenarvanas, o paskui jį ir ledi Elena nusliuogė virve žemyn 
iki tos vietos, kur baigėsi status skardis ir prasidėjo nuolaidesnis 
šlaitas. Čia jie atleido virvę ir atbuli ėmė slinkti atšlaite žemyn. 
Glenarvanas, leisdamasis pirmas ir prilaikydamas žmoną, koja 
surasdavo pakankamai tvirtą žolės kuokštą ar krūmokšnį, jį iš- 
mėgindavo, o paskui nukeldavo ant jo ir Elenos koją. Staiga 


išbudinti ir pakėlę riksmą, nuskrido keletas paukščių. Bėgliai 

Ark kai 

Glenarvanas, o paskui jį ir ledi Elena nusliuogė virve žemyn. 


sudrebėdavo kiekvieną kartą, kai paspirtas akmuo brazdėdamas 
imdavo ristis į pakalnę. 

Juodu buvo nusileidę iki pusės šlaito, kai iš viršaus staiga 
pasigirdo Džono Menglo šnabždesys: 

— Stokit! 

Glenarvanas, viena ranka įkibęs į tetragono krūmą, o antrą- 
ja laikydamas žmoną, užkandęs žadą klausėsi. 

Aliarmą pakėlė Vilsonas. Išgirdęs kažkokį bruzdesį už šven- 
tyklos, jis grįžo į trobelės vidų ir pro durų plyšį stebėjo mao- 
rius. Jam davus ženklą, Džonas ir sustabdė Glenarvaną. 

Iš tiesų vienas sargybinis, matyt, nugirdęs kažkokį neįpras- 
tą bruzdesį, pakilo ir priėjo prie šventyklos. Sustojęs už dviejų 
žingsnių nuo durų ir palenkęs galvą, jis klausėsi. Įrempęs akis ir 
ausis, jis taip išstovėjo kokią minutę, kuri bėgliams pasirodė iš- 
tisa valanda. Paskui papurtė galvą, kaip žmogus, kuris įsitikina 
apsigavęs, sugrįžo pas savo draugus, paėmė glėbį sausų šakų ir 
metė į prigesusį laužą. Įsigavusi liepsna nušvietė ramų jo veidą, 
kuriame susirūpinimo nebuvo matyti nė ženklo. Pažvelgęs į ry- 
tus, kur nuo pirmųjų aušros gaisų padangė jau ėmė šviesėti, jis 
išsitiesė šalia laužo sušilti. 

— Viskas gerai! — pranešė Vilsonas. 

Džonas davė ženklą Glenarvanui, kad pavojus praėjo. 

Glenarvanas ir Elena vėl palengva slinko žemyn. Veikiai 
juodu pasiekė siaurą taką, kur jų laukė Robertas. 

Jis truktelėjo tris kartus virvę. Dabar į pavojingą kelią žemyn 
leidosi antroji pora —- Džonas Menglas su Mere Grant. Juodu 
taip pat sėkmingai pasiekė kalno papėdę ir pasislėpė Roberto 
nurodytoje įduboje, kur jų laukė Glenarvanas su žmona. 

Po kokių penkių minučių visi bėgliai, laimingai ištrūkę iš 


maorių šventyklos, paliko savo laikinąją užuolandą ir siaurais 


takeliais leidosi gilyn į kalnus, tolyn nuo gyvenamų ežero pa- 
krančių. 

Jie žengė sparčiai, rūpestingai aplenkdami visas pakilesnes 
vietas, kur juos lengvai galėtų pastebėti iš tvirtovės. It šešėliai, 
netardami vienas kitam nė žodžio, jie tyliai slinko krūmynais. 
Kur jie ėjo? Nė patys nežinojo. Tačiau jie buvo laisvi. 

Apie penktą valandą pradėjo aušti. Dangumi slinko melsvai 
marmurinio atspalvio debesys. Ryto rūkas palengva sklaidėsi, ir 
miglotos viršukalnės darėsi kaskart ryškesnės. Netrukus turėjo 
patekėti saulė, ir tuomet laukiniai, nekantriai laukią kankinimų 
pradžios, pastebės, kad pasmerktieji pabėgo. 

Taigi iki tos lemtingos minutės bėgliai turėjo atsidurti kuo 
toliau nuo tvirtovės, kad laukiniai negalėtų susekti jų pėdų. Ta- 
čiau jie žengė gana lėtai, nes takai buvo labai skardingi. Ledi 
Elena, Glenarvano vedama, tikriau sakant, beveik nešama, sun- 
kiai kopė aukštyn. Merė Grant rėmėsi į Džono Menglo ranką. 
Visų priešakyje žygiavo Robertas, laimingas ir išdidus dėl savo 
pavykusio žygio. Užpakalyje žengė jūreiviai. 

Dar pusvalandis, ir padūmavusioje rytų padangėje turėjo 
pasirodyti saulė. 

Kokią pusę valandos bėgliai ėjo kur kojos nešė. Nebuvo Pa- 
ganelio, kuris jiems būtų nurodęs teisingą kelią, — Paganelio, 
kurio jie nė valandėlę negalėjo pamiršti ir kurio dingimas tem- 
dė jų išsigelbėjimo džiaugsmą. Tačiau jie stengėsi laikytis rytų 
krypties — ėjo taip, kad aušros žara visą laiką būtų jiems tiesiai 
prieš akis. 

Netrukus bėgliai atsidūrė penki šimtai pėdų viršum Taupo 
ežero lygio; rytmečio žvarbuma, tokioje aukštumoje juo labiau 
jaučiama, persmelkė juos iki kaulų. Prieš akis dunksojo vienas 


už kitą aukštesni kalnai ir kalvos. Tačiau Glenarvanas nebijojo 


paklysti šiame kalnų labirinte. Jis buvo įsitikinęs, kad dieną vis 
tiek ras teisingą kelią. 

Pagaliau pasirodė saulė ir pasiuntė bėgliams pirmuosius 
spindulius. 

Staiga užpakalyje pasigirdo baisus, iš kelių šimtų gerklių iš- 
siveržęs staugimas. Be abejonės, tai kilo triukšmas tvirtovėje, 
nors Glenarvanas tuo metu jau sunkiai besuvokė, kurioj pusėj 
ji turėtų būti: tirštos miglos, niūksančios po jų kojomis, nelei- 
do įžiūrėti žemiau esančių slėnių. 

Buvo aišku, kad jų pabėgimas susektas. Ar pavyks jiems pa- 
bėgti nuo laukinių? Gal juos pastebėjo iš tvirtovės? Ar neužtiks 
čiabuviai jų pėdsakų? 

Tuo metu miglos pakilo aukštyn ir drėgnu debesiu apgaubė 
pabėgėlius. Ir staiga kalnuose, gal trejetu šimtų pėdų žemiau, 
jie pamatė visą minią įniršusių laukinių. 

Bėgliai matė juos, bet ir jie pamatė bėglius. Vėl kilo riksmas, 
pasigirdo šunų lojimas. Supratę, jog nuo stačios šventyklos uolos 
jiems nusileisti nepavyks, laukiniai puolė pro užtvaras ir trum- 


piausiais takais leidosi į kalnus paskui ištrūkusius belaisvius. 


Keturioliktas skyrius 
KALNAS TABU 


Iki kalno viršūnės dar buvo likę apie šimtas pėdų. Bėgliai 
stengėsi kuo greičiausiai ją pasiekti ir priešingame kalno šlaite 
dingti maoriams iš akių. Jie tikėjosi rasią kokią pereinamą kal- 
no keterą, kuria galima pasiekti gretimas viršukalnes. Jei būtų 
Paganelis, jis, be abejo, lengvai susigaudytų šiame painiame 


kalnyne. 

Girdėdami užpakaly grėsmingus šauksmus, kurie tolydžio 
artėjo, pabėgėliai dar paspartino žingsnį. Laukinių gauja buvo 
jau pasiekusi kalno papėdę. 

— Drąsiau, drąsiau, mielieji! — žodžiais ir mostais ragino Gle- 
narvanas savo kelionės draugus. Nepraėjo gal nė penkios minu- 
tės, ir jie atsidūrė kalno viršūnėje. Čia akimirką sustojo apsidai- 
ryti, kuria kryptimi reikėtų bėgti, norint sumėtyti pėdas. 

Iš šitos aukštumos buvo puikiai matyti visas Taupo ežeras, 
kuris, apsuptas vaizdingų kalnų, kiek akis užmatė, traukėsi į 
vakarus. Šiaurėje — Pirongijos viršukalnė; pietuose — liepsna al- 
suojąs Tongariro krateris. O rytuose horizontą dengė ištisinė 
viršukalnių ir gūbrių užtvara, kuri jungėsi su Vahičio kalna- 
gūbriu. Ši didžiulė aukštumų virtinė nenutrūkstama grandine 
driekiasi per visą šiaurinę salą, nuo Kuko sąsiaurio iki pat ry- 
tinio kyšulio. Taigi reikėjo leistis rytiniu kalno šlaitu į gilius ir 
siaurus, o gal ir aklinus tarpeklius. 

Glenarvanas nerimastingai apsidairė. Saulei pakilus, miglos 
išsisklaidė, ir aiškiai buvo galima įžvelgti mažiausius žemės pa- 
viršiaus nelygumus. Kaip ant delno jis matė ir maorių minią, 
kuri tuo metu jau pasiekė lygumą, skiriančią jų kalną nuo kitų 
aukštumų. Nuo laukinių iki pabėgėlių buvo ne daugiau kaip 
penkių šimtų pėdų atstumas. 

Bėgliai negalėjo ilsėtis nė minutės. Kad ir kaip nuvargę, jie 
turėjo bėgti toliau, nes laukiniai bematant juos būtų apsupę. 

— Žemyn! — sušuko Glenarvanas. — Kuo greičiau žemyn, kol 
dar neatkirto mums kelio! 

Tačiau tą akimirką, kai vargšės moterys su didžiausiu vargu 
kėlėsi nuo žemės, Maknabsas jas sustabdė ir tarė Glenarvanui: 

— Nėra ko skubėti. Žiūrėkite. 

Ir iš tiesų besivejančių maorių minioje vyko kažkas nepa- 

Laukiniai, tarsi paklusę kažkieno valdingam įsakymui, stai- 
ga sustojo. Čiabuvių gauja sutramdė savo įniršį; jie atšoko nely- 
ginant jūros banga, atsimušusi į stačią kranto uolą. 

Kraujo ištroškę laukiniai būriavosi kalno papėdėje, staugė, 
mostigavo rankomis, grūmojo šautuvais ir kirviais, bet pirmyn 
nebežengė nė žingsnio. Šunys, padūkusiai skalydami, taip pat 
šokinėjo vietoje, tarsi pririšti grandinėmis. 

Kas atsitiko? Kokia nematoma jėga sulaikė čiabuvius? Pabė- 
gėliai, nieko nesuprasdami, žiūrėjo ir su išgąsčiu laukė, kad štai 
burtai, užkerėję Kai Kumu giminę, beregint vėl išsisklaidys. 

Staiga Džonas Menglas šūktelėjo. Visi atsigręžė. Džonas 
rodė ranka nedidelį stulpų aptvarą pačioje kalno viršūnėje. 

— Tai vado Kara Tetės kapas! - sušuko Robertas. 

— Iš tiesų, Robertai? — paklausė Glenarvanas. 

— Taip, sere, tai tikrai kapas. Aš jį pažįstu... 

Robertas neklydo. Už penkiasdešimties pėdų nuo jų, pačio- 
je aukščiausioje kalno vietoje, buvo matyti neseniai nudažytų 
rąstų aptvaras. Dabar Glenarvanas taip pat suprato, jog tai lau- 
kinių vado kapas — udupa. Štai kur juos atnešė likimas! Į pačią 
Maunganamu viršūnę. 

Glenarvanas, lydimas draugų, palypėjo dar keletą žingsnių 
aukštyn ir priėjo prie kapo. Jis praskleidė pintinį užtiesalą, ku- 
ris dengė plačią udupos angą, ir buvo bežengiąs į vidų, bet 
staiga atšoko. 

— Laukinis! — tarė jis. 

— Viduje laukinis? — nustebo Maknabsas. 

— Taip, majore. 

— Niekis. Liskime. 

Glenarvanas, majoras, Robertas ir Džonas Menglas suėjo į 


udupą. Ten sėdėjo vienas maoris su plačiu apsiaustu. ]i dengė 

šešėlis, ir jo veido bruožus iš karto sunku buvo įžiūrėti. Lauki- 
nis, rodės, visiškai nekreipė dėmesio į atvykėlius ir ramiai sau 
užkandžiavo. 

Glenarvanui nespėjus prabilti, laukinis maloniu balsu tarė 
puikia anglų kalba: 

— Prašom sėstis, brangusis sere! Pusryčiai jau laukia jūsų. 

Tai buvo Paganelis. Išgirdę jo balsą, visi puolė į udupą. Šau- 
nusis geografas glėbesčiuojamas ėjo per visų rankas. Paganelis 
atsirado! Tai buvo tarsi visų išganymas. Jį buvo bepradedą klau- 
sinėti, kaip jis pareko čia, į Maunganamu viršūnę, bet Glenar- 
vanas tuoj pertraukė smalsuolius: 

— Laukiniai netoli! 

— Laukiniai? — gūžtelėjo pečiais Paganelis. — Tų padarų aš nė 
kiek nebijau. 

— Ber juk jie gali... 

— Tie mulkiai nieko negali! Eime! 

Visi išėjo paskui Paganelį iš udupos. Čiabuviai, baisingai 
rėkaudami, tebestovėjo kalno papėdėje. 

— Rėkite! Staukite! Plėšykite gerkles, kvaišos! — atsakė jiems 
Paganelis. — Vis tiek neįlipsite į kalną! 

— Kodėl? — paklausė Glenarvanas. 

— Todėl, kad čia palaidotas jų vadas. Todėl, kad mus saugo 
jo kapas. Todėl, kad šis kalnas yra tabu. 

— Tabu? 

— Taip, mano bičiuliai. Štai kodėl aš ir pasislėpiau jo viršū- 
nėje. 

Iš tiesų kalnas buvo paskelbtas šventu ir prietaringiems lau- 
kiniams neprieinamas. 

Žinoma, tai nereiškė, kad bėgliai jau visiškai išgelbėti, ta- 


čiau jie dabar turėjo laiko tolesniam veikimo planui apgalvoti. 


Glenarvanas iš susijaudinimo negalėjo ištarti nė žodžio, o 
majoras, nepaprastai patenkintas, tik kratė galvą. 

— Jei šitie žmogėdros, — kalbėjo Paganelis, — tikisi mus pa- 
imsią kantrybe, tai jie apsiriks. Nepraeis nė dvi dienos, ir mes 
būsime taip toli nuo čia, kad tiems šunsnukiams bus per trum- 
pos rankos mus pasiekti. 

— O kaip mes iš čia pabėgsime? — paklausė Glenarvanas. 

— Nežinau, — atsakė Paganelis. — Bet esu tikras, kad pabėg- 
sime. 

Tuomet visi pradėjo klausinėti geografą apie jo nuotykius. 
Bet keistas dalykas: Paganelis visad būdavo šnekus, o šį kartą 
reikėjo traukte iš jo traukti kiekvieną žodį. Jis taip mėgdavo pa- 
sakoti, o dabar tiesiog vengė atsakyti į savo draugų klausimus. 

„Kaip pasikeitęs mūsų Paganelis“, - galvojo Maknabsas. 

Ir tiesų garbusis mokslininkas buvo visai nebe tas. 

Jis rūpestingai siautėsi plačia savo skraiste ir, rodės, net ven- 
gė smalsių draugų žvilgsnių. Visi matė, kaip nesmagiai jis jau- 
čiasi, kai reikia kalbėti apie save, tačiau iš mandagumo dėjosi 
nieko nepastebį. Beje, kai būdavo kalbama apie ką kita, jis at- 
gaudavo įprastą linksmumą. 

Štai visa, kas jam atrodė verta papasakoti draugams, susėdu- 
siems aplink jį šalia udupos aptvaro stulpų. 

Kai Kara Tetė krito negyvas, Paganelis, kaip ir Robertas, pa- 
sinaudojęs laukinių sumišimu, peršoko užtvarą ir atsidūrė už 
pa sienų. 

Tačiau jis nebuvo toks laimingas kaip jaunasis Grantas: nak- 
tį jis netikėtai užklydo į kitos maorių giminės stovyklą. Jų vadas 
buvo augalotas, protingo veido maoris, puikiai kalbąs angliškai, 
kur kas labiau išprusęs negu visi jo kariai. Jis maloniai sutiko 
geografą, pasveikino jį laukinių papročiu — savo nosies galiuku 
patrindamas jam nosį. 


Paganelis iš pradžių nežinojo, ar jis laikomas belaisviu, ar 
svečiu. Tačiau, matydamas, kad malonusis vadas nė žingsnio 
nuo jo nesitraukia, pagaliau suprato, kokioje padėtyje jis yra 
atsidūręs. 

Šis vadas, vardu Hihi („Saulės spindulys“), nebuvo blogas 
žmogus. Geografo akiniai ir žiūronas, kaip atrodė, itin aukštai 
kėlė Paganelį jo akyse, ir, kad svečias jo nepaliktų, jis negailėjo 
šiam nei lipšnių žodžių, nei tvirtų virvių, ypač naktimis. 

Taip praslinko trys ilgos dienos. Kaip tuo metu elgėsi su Pa- 
ganeliu laukiniai? „Ir gerai, ir blogai“, — trumpai atsakė geografas, 
nesileisdamas į smulkmenas. Žodžiu, jis buvo belaisvis, ir jo pa- 
dėtis, išskyrus gal tai, kad po kelių valandų jam negrėsė kankini- 
mai, buvo tokia pat nepavydėtina kaip ir jo nelaimingų draugų. 

Laimė, vieną naktį Paganeliui pavyko nugraužti virvę ir pa- 
bėgti. Jis iš tolo stebėjo vado laidotuves, matė, kaip jį užka- 
sė Maunganamu viršukalnėje, ir žinojo, kad kalnas dabar yra 
tabu. Nenorėdamas keliauti iš šio krašto be savo draugų, jis 
nusprendė kol kas gelbėtis tame kalne. 

Pavojingas sumanymas jam pasisekė. Praėjusią naktį, susira- 
dęs Kara Tetės kapą, jis nusprendė čia „atgauti jėgas“ ir palauk- 
ti, tikėdamasis, kad kokio laimingo atsitiktinumo dėka pavyks 
išsigelbėti ir jo draugams. 

Tai buvo viskas, ką papasakojo Paganelis. Pasakodamas apie 
susitikimą su čiabuviais, jis gerokai varžėsi. Iš to buvo galima 
spėti, jog jis kai ką ir nutylėjo. Šiaip ar taip, visi džiaugsmin- 
gai pasveikino jį išsigelbėjus ir, palikę praeities negandas, ėmė 
svarstyti dabarties rūpesčius. 

Padėtis tebebuvo pavojinga. Laukiniai, nors ir nedrįso kopti 
į Maunganamu, matyt, tikėjosi paimsią savo belaisvius badu ir 


troškuliu, nes kantrybės jiems netrūko. 


Glenarvanas aiškiai suprato, kokia kritiška jų padėtis; jis 
nusprendė kol kas palaukti patogesnių aplinkybių, o jei pri- 
reiks — tokias aplinkybes patiems susikurti. 

Pirmiausia Glenarvanas nutarė rūpestingai apžiūrėti visą 
Maunganamu kalną, netikėtai virtusį tvirtove, ir ištirti — ne tai, 
kaip geriau toje tvirtovėje apsiginti, nes puolimo nebuvo ko 
bijoti, o kaip iš jos išeiti. Kartu su majoru, Džonu, Robertu 
ir Paganeliu jis nubraižė tikslų kalno planą. Ištyrinėjo visus ta- 
kelius — jų kryptį, nuolaidumą, išsišakojimus. Mylios ilgumo 
kalno ketera, jungianti Maunganamu su Vahičio kalnagūbriu, 
nuožulniai leidosi į lygumą. Vienintelis kelias, kuriuo bėgliai, 
patogiai progai pasitaikius, galėjo pasprukti, ėjo siauru ir vin- 
griu jos gaugaru. Jeigu naktį bėgliams pavyktų nepastebėtiems 
perslinkti tuo gaugaru, gal jie pasiektų gilius Vahičio kalnyno 
slėnius, kur maoriai jau nebe taip lengvai susektų jų pėdas. 

Tačiau šis kelias buvo pavojingas. Žemiausia šios perėjos 
vieta iš apačios buvo lengvai pasiekiama kulkų. Laukiniai, su- 
gulę kalno apačioje, galėjo užtverti kelią kryžmine ugnimi, pro 
kurią niekas gyvas neprasiveržtų. 

Kai Glenarvanas ir jo draugai bandė artintis prie tos pavojin- 
gos gaugaro vietos, čiabuviai juos pasveikino ištisa kulkų kruša, 
bet jų nepasiekė. Vėjas atnešė iki jų keletą užtaisomųjų kamščių. 
Tai buvo popieriaus skiautės su spausdintu tekstu. Smalsusis Pa- 
ganelis jas surinko, išlygino ir šiaip taip perskaitė keletą žodžių. 

— Ar žinote, mielieji, — tarė jis, — kuo tie laukiniai užkemša 
savo šautuvų užtaisus? 

— Ne, — atsakė Glenarvanas. 

— Ogi Biblijos lapais! Gaila man misionierių — štai kam lau- 
kiniams reikalingos jų šventosios knygos! Nelengva jiems bus 


steigti maoriams bibliotekas! 

— O kokiu Biblijos tekstu jie buvo užkimšę savo užtaisą šį 
kartą? 

— Čia parašyta, kad mes turime pasikliauti Dievu. 

— Perskaityk garsiai, Džonai, — tarė Glenarvanas. 

Ir Džonas perskaitė parako nesudraskytą tekstą: 

— Psalmė devyniasdešimtoji: „Nes kas tiki manimi, bus iš- 
ganytas.“ 

— Mielieji, - tarė Glenarvanas. - Nuneškime šiuos vilties 
žodžius mūsų drąsiosioms draugėms. Jie atgaivins jų širdis. 

Kopdami stačiais kalno takais atgal, Glenarvanas ir jo drau- 
gai nustebo pajutę, jog Žemės paviršius protarpiais tarytum 
sudreba. Tai nebuvo tikras žemės drebėjimas: taip virpa garų 
spaudžiamos katilo sienos. Matyt, po kalno pluta buvo susitel- 
kusi gausybė garų, atsiradusių nuo požeminės ugnies. Šis reiški- 
nys, aišku, negalėjo nustebinti žmonių, neseniai keliavusių pro 
karštąsias Vaikato versmes. Jie žinojo, kad vidurinioji Ika Na 
Maui salos sritis yra tarytum vienas didžiulis vulkanas. Tai nely- 
ginant rėtis, pro kurio skyles — geizerius ir sieros versmes — kyla 
aukštyn žemės gelmių dujos. 

Paganelis, jau anksčiau stebėjęs šį reiškinį, atkreipė draugų 
dėmesį į vulkaninę kalno prigimtį. Maunganamu — vienas iš 
daugybės centrinio šios salos rajono kalnų — ateityje virsiąs vei- 
kiančiu ugnikalniu. Kad ir nedidele mechanine jėga paveikus, 
jo plutoje, kurią sudaro nestoras balsvo tufo sluoksnis, galįs 
įdubti krateris. 

— (Galimas daiktas, — atsakė Glenarvanas, — bet čia mums 
vis dėlto gresia ne didesnis pavojus kaip šalia „Dunkano“ kati- 
lo. Kalno pluta vis dėlto stipresnė už katilo sienas! 

— Sutinku, — atsakė majoras, — bet karilas, kad ir koks būtų 
tvirtas, per ilgą laiką susidėvi ir pagaliau sprogsta. 


— Maknabsai, — tarė Paganelis, — juk aš ir nenoriu, kad mes 
visam laikui šiame kalne apsigyventume. Jei tik rasčiau įmano- 
mą išėjimą, aš tuojau pat iš čia nešdinčiausi. 

— Ak, kiek jėgos glūdi šio kalno viduje! — įsiterpė Džonas 
Menglas. - Ji galėtų patraukti iš vietos visą Maunganamu kartu 
su mumis! Po mūsų kojomis bergždžiai eikvojasi gal daugelio 
milijonų arklio jėgų energija. Mūsų „Dunkanui“ pakaktų ma- 
žutėlės dalies tos energijos mums nuvežti į patį pasaulio kraštą! 

„Dunkano“ priminimas sukėlė Glenarvanui liūdnų minčių. 
Kad ir kokia beviltiška būdavo jo paties padėtis, jis dažnai su 
skausmu širdyje pagalvodavo apie savo ekipažo likimą. 

Iš susimąstymo jis atsigodo tik tada, kai jie pasiekė kalno 
viršūnę. Čia jie rado savo nelaimės draugus. Ledi Elena iš tolo 
išėjo jų pasitikti. 

— Edvardai, — tarė ji, - kokia mūsų padėtis? Ar galime dar 
tikėtis išsigelbėti? 

— Tikėkimės, mieloji, - atsakė Glenarvanas. - Laukiniai 
niekuomet neišdrįs peržengti šio kalno ribos, taigi turime pa- 
kankamai laiko, kad sugalvotume kokį nors pabėgimo planą. 

— O dabar- į udupą! - linksmai sušuko Paganelis. — Tai 
mūsų tvirtovė, mūsų pilis, mūsų valgomasis, mūsų kabinetas! 
Niekas čia mums netrukdys! Ponios, leiskite man pakviesti jus 
į šią Žavią būstinę! 

Paskui Paganelį visi suėjo vidun. Pamatę, jog pabėgėliai vėl 
šventvagiškai braunasi į neliečiamąjį kapą, laukiniai pradėjo pa- 
drikai šaudyti, o kilęs baisus jų staugimas bemaž nustelbė ir šū- 
vių poškėjimą. Laimė, kulkos nesiekė taip toli kaip riksmas; jos 
krito pusiaukelėje, o laukinių klyksmas nuaidėdavo ir dingdavo 


kalnuose. Ledi Elena ir Merė Grant, galutinai įsitikinusios, kad 

maorių prietarai kur kas stipresni už jų įniršimą, ramia širdimi 
įžengė į pomirtinę vado būstinę. 

Udupos aptvaro stulpai buvo nudažyti raudonai. Simboli- 
niai jų raižiniai — tikra tatuiruotė medyje — liudijo apie velio- 
nio kilmingumą ir didžius nuopelnus. Ant stulpų karojo įvairių 
amuletų, kiaukutų ir nutekintų akmenėlių vėrinių. Žemė viduje 
it kilimu buvo nuklota žaliais lapais. Nedidelis žemių kauburėlis 
pačiame udupos viduryje — tai ir buvo naujai supiltas kapas. 

Čia pat buvo sudėti ir vado ginklai: užtaisyti šautuvai, ietis, 
puikus žalio nefrito kirvis ir pakankama parako bei kulkų atsar- 
ga amžinajai pomirtinei medžioklei. 

— Štai ir ginklų sandėlis, — tarė Paganelis. — Ginklai, manau, 
mums labiau pravers negu velioniui. Vis dėlto puikus šis lauki- 
nių paprotys — neštis į aną pasaulį ir ginklus! 

— Bet žiūrėkite, tai angliški šautuvai! - sušuko majoras. 

— Savaime aišku, — atsakė Glenarvanas. —- Anglų įprotis do- 
vanoti laukiniams šaunamuosius ginklus gana kvailas. Lauki- 
niai tuos ginklus paskui atsuka prieš nukariautojus ir, žinoma, 
elgiasi teisingai. Šiaip ar taip, šitie šautuvai mums pravets. 

— O dar labiau mums pravers velionio maistas ir vanduo, — 
pridūrė Paganelis. 

Iš tiesų Kara Tetės giminės ir draugai nepašykštėjo jam do- 
vanų. Maisto atsargų gausumas liudijo apie didžią jų pagarbą 
mirusiajam. Dešimčiai žmonių tos atsargos būtų pakakę dviem 
savaitėms, o velioniui — tikriausiai visai amžinybei. Cia buvo 
valgomųjų paparčių, vietinių saldžiųjų batatų ir bulvių, kurių 
jau seniai į šį kraštą buvo atgabenę europiečiai. Stovėjo didžiu- 
liai ąsočiai tyro vandens, kuriuo čiabuviai paprastai užgeria val- 
gydami, ir tuzinas dailiai nupintų krežių su kažkokių nematytų 
žalių sakų paplotėliais. 


Taigi pabėgėliai keletą dienų galėjo gintis nuo bado ir troš- 
kulio. Jie ir nusprendė, ilgai nelaukę, velionio sąskaita pasi- 
vaišinti. 

Glenarvanas parinko maisto produktų ir pavedė Olbinetui 
pagaminti pusryčius. Virėjas, kuris net ir sunkiausiomis sąly- 
gomis likdavo nepataisomas formalistas, pareiškė, jog pusryčiai 
būsią prastoki. Be to, jis nežinojo, kaip reikia tuos augalus ap- 
doroti, ir neturėjo ugnies. Iš keblios padėties jį išgelbėjo Paga- 
nelis, pataręs batatus ir paparčius tiesiog užkasti į žemę. 

Iš tiesų viršutinio dirvos sluoksnio temperatūra čia buvo la- 
bai aukšta. Įkištas į žemę termometras būtų tikriausiai parodęs 
šešiasdešimt ar šešiasdešimt penkis laipsnius šilumos. Olbinetas 
vos nenupliko rankų, nes, iškasus nedidelę duobutę, iš jos stai- 
ga šovė stulpas karštų vandens garų, kurie šnypšdami iškilo iki 
sieksnio aukščio. 

Išsigandęs virėjas atšoko atgal. 

— Užsuk čiaupą! — suriko majoras ir, pribėgęs kartu su abiem 
jūreiviais, užrausė duobę pemzos akmens druzgais. Paganelis, 
kažkaip keistai susimąstęs, stebėjo šį reiškinį ir murmėjo sau 
po nosim: 

— Šit kas darosi! Hm... O kažin kad taip?.. 

— Jums nudegino rankas? — paklausė Maknabsas Olbinetą. 

— Ne, pone Maknabsai, — atsakė virėjas. — Tik aš visai nesi- 
tikėjau... 

— Tokios dangaus palaimos! — linksmai sušuko Paganelis. — 
Kara Tetė štai teikia mums maistą ir vandenį, o žemė — ugnį! 
Šis kalnas — tikras rojus! Siūlau įsteigti čia koloniją, gerai įdirbti 
žemę ir įsikurti visam gyvenimui. Mes būsime Maunganamu 
robinzonai! Iš tikrųjų, sakykite, ko gi mums trūksta šioje jau- 
kioje ir patogioje viršukalnėje? 

— Nieko netrūktų, - atsakė Džonas Menglas, — jei tik ji 
būtų tvirta. 

— Bet žinokite, kad kalnas stovi ne nuo vakar dienos, — atsa- 
kė Paganelis. - Tiek metų išlaikęs požeminės ugnies spaudimą, 
išlaikys ir tas kelias dienas, kol mes iš čia išsikraustysime. 

— Pusryčiai gatavi, - paskelbė Olbinetas taip pat iškilmingai 
kaip Malkolmo pilyje. 

Pabėgėliai tuoj susėdo udupoje pirmųjų savo pusryčių. Visi 
valgė Olbineto patiekalus nesirinkdami, bet dėl valgomųjų pa- 
parčių ne visų nuomonės sutiko: vieniems jie atrodė saldūs, 
malonaus skonio, o kitiems — kieti, beskoniai, gleivėti. Bet sal- 
dieji batatai, iškepti karštoje žemėje, buvo puikūs. Geografas 
pasakė, jog visai nesą ko gailauti, kad Kara Tetė miręs. 

Numalšinus alkį, Glenarvanas pasiūlė neatidėliojant ap- 
svarstyti bėgimo planą. 

— Jau bėgti? — apgailestaudamas tarė Paganelis. — Taip grei- 
tai norite palikti šią palaimingą vietelę? 

— Pone Paganeli, — atsiliepė ledi Elena, — jeigu ir esame pa- 
tekę į Kapują, vis dėlto nekartokime Hanibalo klaidos“. 

— Nedrįstu jums prieštarauti, ponia, - atsakė Paganelis. — 
Jeigu jūs norite svarstyti šį klausimą, — prašau. 

— Aš manau, — tarė Glenarvanas, —- kad mes turime mėgin- 
ti sprukti iš čia pirmiau, negu būsime bado prispirti. Reikia 
naudotis tuo, kad esame kol kas per daug nenuvargę. Tad šią 
naktį ir bandysime prasmukti pro čiabuvių apsupimą ir pasiekti 


rytinius salos slėnius. 


* Kartaginicčių karvedys Hanibalas, užėmęs Kapujos miestą Italijoje (III a. 
pr. Kr.), čia sustojo ir pasiliko žiemoti. Mieste, kuris garsėjo pramogomis, 
pakriko jo kariuomenė, ir jis buvo priverstas trauktis. 


— Puiku, — atsiliepė Paganelis, — jeigu tik maoriai mus 
praleis. 

— O jeigu nepraleis? —- paklausė Džonas Menglas. 

— Tuomet reikės griebtis ypatingų priemonių, — atsakė Pa- 
ganelis. 

— Tai jūs esate numatęs ir tokių? — paklausė majoras. 

— O! Dar ir kiek! — trumpai atsakė Paganelis. 

Taigi beliko laukti nakties ir mėginti tamsoje brautis pro 
čiabuvių liniją. O laukiniai nesitraukė nuo kalno. Jų eiles net 
papildė vėliau atvykę kariai. Sukurti laužai bemaž nenutrūks- 
tamu ugnies žiedu juosė visą kalno papėdę. Sutemus atrodė, 
jog Maunganamu kalnas stovi vidur didžiulio laužo, o pačią 
jo viršūnę gaubia neperžvelgiama tamsa. Už šešių šimtų pėdų, 
apačioje, buvo girdėti neaiškus priešų stovyklos bruzdesys ir 
paskiri laukinių šūksniai. 

Prieš leidžiantis į pavojingąjį žygį, Glenarvanas nusprendė 
atlikti žvalgybą. Devintą valandą, visiškai sutemus, juodu su 
Džonu Menglu tyliai nusileido žemyn ant siauros penkiasde- 
šimties pėdų aukščio keteros, kuri kirto apgulusių kalną čiabu- 
vių liniją. 

Iš pradžių viskas ėjosi gerai. Maoriai, sugulę aplink laužus, 
atrodė visai nepastebį dviejų bėglių, tyliai slenkančių pro juos. 
Bet staiga iš abiejų keteros pusių padrioksėjo šūviai. 

— Atgal! — sušuko Glenarvanas. — Tie galvažudžiai beturį ka- 
tės akis ir puikius karabinus! 

Abu greitai apsigręžė ir vėl užkopė pas savo draugus, kurie, 
išgirdę šūvius, jau buvo pradėję nerimauti. Glenarvano skrybė- 
lė pasirodė besanti dviejose vietose peršauta. 

Taigi prasmukti gana ilga kalno ketera pro dvi taiklių šaulių 


eiles buvo neįmanoma. 


— Atidėkime šį žygį iki rytojaus, — tarė Paganelis. — Jeigu 
laukiniai tokie jau budrūs, reikės juos pavaišinti mano paties 
sugalvotu patiekalu. 

Oras buvo gana šaltas. Laimė, Kara Tetė pasiėmė į kapą ir 
geriausius savo naktinius drabužius bei šiltus apklotus. Pabė- 
gėliai nesivaržydami įsisupo į juos, sugulė udupoje ant šiltos, 
nuo vidinės ugnies drebančios žemės ir, žinodami, kad nuo visų 


pavojų juos puikiai saugo čiabuvių prietarai, ramiai sumigo. 


Penkioliktas skyrius 
YPATINGOSIOS PAGANELIO PRIEMONĖS 


Kitą dieną, vasario 17-ąją, Maunganamu kalne miegančius 
bėglius pirmaisiais spinduliais pažadino tekanti saulė. Maoriai 
jau seniai buvo sukilę ir, nesitraukdami iš savo pozicijų, vaikš- 
čiojo palei kalno papėdę. Europiečius, pasirodžiusius iš išnie- 
kintosios udupos, jie pasveikino įnirtingais šauksmais. 

Vienu žvilgsniu pabėgėliai apmetė aplinkinius kalnus, ūka- 
nose paskendusius gilius slėnius ir nuo rytmečio vėjo lengvai 
ribuliuojantį Taupo ežerą. 

Paskui visi grįžo vidun, apstojo Paganelį ir, įsmeigę į jį akis, 
nekantriai laukė, kada jis supažindins juos su savo nauju pro- 
jektu. 

Į smalsius draugų klausimus Paganelis šį kartą atsakė greitai. 

— Mielieji, — tarė jis, - mano planas turi tą gerą ypatybę, 
kad net ir tuo atveju, jeigu jis nepateisintų visų mano vilčių, 
net jeigu ir visiškai nepavyktų, mūsų padėtis nuo to nepablogė- 
tų. Bet jis turi pavykti ir pavyks! 

— Koks gi tai planas? — paklausė Maknabsas. 


— Štai jis, - atsakė Paganelis. — Čiabuvių prietarų dėka šis 
kalnas virto mums saugia prieglauda, tie patys prietarai turi pa- 
dėti mums ir tą prieglaudą apleisti. Jeigu mums pavyktų Kai 
Kumu įtikinti, kad mes tapome savo pačių šventvagiško nu- 
sikaltimo aukomis, kad mes susilaukėme užrūstinto dangaus 
bausmės, žodžiu, kad esame žuvę baisia mirtimi, - kaip jūs ma- 
note, ar nepasitrauktų jis nuo Maunganamu kalno ir negrįžtų 
į savo kaimą? 

— Savaime suprantama, — atsakė Glenarvanas. 

— O kaip jūs ketinate mus numarinti? — paklausė ledi Elena. 

— Mes turime mirti kaip tikri šventvagiai! — atsakė Pagane- 
lis. - Keršto ugnis dega štai po mūsų kojomis. Atidarykime jai 
kelią! 

— Ką? Jūs norite atverti ugnikalnį? 

— Taip, dirbtinį ugnikalnį, kurio siautėjimą mes patys ga- 
lėsime valdyti. Čia, po žeme, yra susitelkusi gausybė garų ir 
ugnies, kurie tik ir laukia progos išsiveržti. Tad suorganizuoki- 
me dirbtinį ugnikalnio išsiveržimą! 

— Planas geras, — tarė majoras. — Puikiai sugalvota, Paganeli! 

— Jūs suprantate, — kalbėjo Paganelis, - mes suvaidinsime, 
kad mus prarijo zelandiečių Plutono liepsnos, ir pasislėpsime 
už Kara Tetės kapo sienų... 

— Kur išbūsime tris, keturias, penkias dienas, — varė toliau 
trauks nuo kalno. 

— O jeigu jie sumanys patikrinti, ar mes iš tikrųjų žuvę, — 
paklausė Merė Grant, — ir užkops į kalno viršūnę? 

— Ne, brangioji Mere, - atsakė Paganelis, — to jie nepadarys. 
Kalnas jau dabar paskelbtas neliečiamu, o po to, kai jis praris 


savo išniekintojus, jo tabu bus dar griežtesnis. 

— Planas iš tiesų geras, — tarė Glenarvanas. — Jis turi tik vie- 
ną blogą pusę, būtent: laukiniams gali ateiti į galvą dar pasilik- 
ti prie Maunganamu tol, kol mums pagaliau pritrūks maisto. 
Bet tai bemaž neįtikėtina, ypač jeigu mes gerai suvaidinsime 
spektaklį. 

— O kada pradėsime vykdyti šį sumanymą? — paklausė ledi 
Elena. 

— Dar šįvakar, — atsakė Paganelis, — kai visiškai sutems. 

— Sutarta, — tarė Maknabsas, — Paganeli, jūs — genijus. Aš, 
kaip žinote, niekad nesikarščiuoju, bet šį kartą guldau galvą, 
kad jūsų planas pavyks! Na, tiems banditams mes parodysime 
tokį stebuklą, kad gal visas šimtmetis misionierių darbo — teat- 
leidžia jie mums! — nueis niekais. 

Taigi Paganelio projektas buvo priimtas. Iš tikrųjų žinant, 
kokie prietaringi yra maoriai, buvo galima ne tiktai tikėtis, bet 
ir garantuoti, jog jis pavyks. Beliko tik jį įvykdyti. Mintis buvo 
gera, tačiau praktiškai ne taip lengvai įgyvendinama. Ar nepra- 
ris naujasis ugnikalnis ir pačių drąsuolių, arvėrusių jam kraterį? 
Ar galima bus suvaldyti ir reikiama linkme nukreipti iš po že- 
mių išsiveržusių garų, liepsnos ir lavos srautą? Ar neprasmegs 
visas kalnas atsivėrusioje ugnies prarajoje? Šiaip ar taip, tai juk 
kėsinimasis į jėgas, kurias tvarko pati gamta. 

Visus šiuos pavojus Paganelis buvo numatęs, bet jis tikė- 
josi, kad, atsargiai veikiant, tokių baisių padarinių bus galima 
išvengti. Reikėjo ne tikro ugnikalnio išsiveržimo, o tik kažko 
panašaus — reiškinio, kuris apdumtų maoriams akis. 

Kokia ilga atrodė ši diena! Valandos slinko be galo lėtai. 
Viskas jau buvo paruošta bėgimui. Lengvą tolesnės kelionės ba- 
gažą sudarė udupoje rasta maisto atsarga, suskirstyta dalimis ir 
surišta į patogius ryšulėlius, taip pat keletas apklotų ir šautuvų. 


Savaime aišku, visi paskutiniai pasiruošimai buvo atlikti už ap- 
tvaro, kad nematytų laukiniai. 

Šeštą valandą virėjas patiekė stiprius pietus. Niekas juk ne- 
galėjo žinoti, kada ir kur teks valgyti kitą kartą, tad reikėjo ge- 
rai pasisotinti. Antras patiekalas buvo sutaisytas iš pustuzinio 
didelių žiurkių, Vilsono pagautų ir sutroškintų karštoje žemėje. 
Ledi Elena ir Merė griežtai atsisakė net ir paragauti šio medžio- 
klės grobio, taip mėgstamo visoje Naujojoje Zelandijoje, bet 
vyrai kirto jas ne blogiau už pačius maorius. Mėsa buvo tikrai 
skani, ir iš šešių graužikų beregint liko tik kaulai. 

Artėjo vakaras. Saulė pasislėpė už juodų, audrą pranašau- 
jančių debesų. Horizonte protarpiais blykstelėdavo žaibas, dan- 
gum nugrumėdavo tolimas griaustinis. 

Paganelis džiaugėsi matydamas kylant audrą, kuri turėjo 
sustiprinti jo ruošiamo spektaklio įspūdį. Didingi gamtos reiš- 
kiniai nepaprastai veikia prietaringus laukinius. Čiabuvių ma- 
nymu, griausmas yra užrūstinto dievo Nui Atua balsas, o žai- 
bai — piktų jo akių blyksėjimas. Taigi atrodys, jog pati dievybė 
baudžia šventojo tabu išniekintojus. 

Aštuntą valandą visą Maunganamu kalną apgaubė baugi 
tamsa. Juodo dangaus fone Paganelio sumanytas liepsnos fon- 
tanas turėjo sukelti baisų įspūdį. 

Iš apačios maoriai jau nebegalėjo matyti, kas dedasi kalno 
viršuje. Atėjo laikas veikti. 

Glenarvanas, Paganelis, Maknabsas, Džonas Menglas, Ro- 
bertas, virėjas ir abu jūreiviai sutartinai kibo į darbą. 

Krateriui vieta buvo parinkta už trisdešimties žingsnių nuo 
Kara Tetės kapo. Udupa juk turėjo išlikti nepaliesta, nes, jai 
žuvus, savaime būtų išnykęs ir kalno tabu. Tenai Paganelis buvo 


pastebėjęs didžiulį akmenį, iš po kurio itin smarkiai veržėsi ga- 

rai. Taigi šis akmuo dengė natūralų krateriuką, savo svoriu ne- 
leisdamas prasiveržti aukštyn požeminei liepsnai. Jei pavyktų 
akmenį nuversti, pro atsivėrusią angą paplūstų garai ir lava. 

Pabėgėliai, išsirovę udupos viduje įkastus mietus ir tokiu 
būdu apsiginklavę dalbomis, šoko judinti didžiulio uolos luito. 
Keletą kartų sutartinai užgulus dalbas, akmuo netrukus paju- 
dėjo iš vietos. Jie nuvalė mažesnius aplinkinius akmenis, kad 
uolos gabalas lengviau nusiristų į pakalnę. Kuo aukščiau jį kėlė, 
tuo stipriau aplinkui drebėjo žemė. 

Po plona žemės pluta, tarsi didžiulėje krosnyje, dusliai ūžė 
ir šniokštė liepsnos. 

Drąsieji kalnakasiai nelyginant kiklopai, valdą požeminę 
ugnį, dirbo netardami nė žodžio. Netrukus po pakeltu akme- 
niu ėmė sproginėti žemė, ir iš plyšių pradėjo veržtis karšti garai. 
Dirbti darėsi pavojinga. Tuomet vyrai, įrempę paskutines jėgas, 
visiškai išvertė akmenį, ir jis, nusiritęs į pakalnę, dingo tamsoje. 

Plonas žemės sluoksnis nebeatlaikė vidinio spaudimo. Vie- 
nas po kito pasigirdo keletas kurtinančių sprogimų, į padangę 
iškilo didžiulis liepsnos stulpas, ir kalno šlaitu, čiabuvių stovy- 
klos link, pasruvo verdančio vandens ir lavos upeliai. 

Sudrebėjo visas kalnas, ir tą akimirksnį atrodė, kad visa jo 
viršūnė tuoj prasmegs liepsnos bedugnėje. 

Glenarvanas su draugais, atšokę nuo liepsnos ir garų, vos 
suspėjo įsmukti į udupą. Kad ir kaip greitai jie bėgo, jiems vis 
dėlto teko po keletą lašų karšto, bemaž iki virimo tempera- 
tūros įkaitusio vandens, nuo kurio netrukus pasklido stiprus 
sieros kvapas. 

Vienu didžiuliu ugnies masės srautu iš kraterio plūdo skysta 
žemė, lava, akmenų skeveldros. Išsiveržusi liepsna nušvietė gre- 


timus kalnus; ryški jos atošvaistė pasiekė net ir gilius slėnius. 

padangę iškilo didžiulis liepsnos stulpas. 


Visi laukiniai staugdami pašoko ant kojų: į patį jų stovyklos 
vidurį pasipylė verdanti lava. Tie, kurie spėjo pabėgti nuo šitos 
ugnies, kopė į aplinkines kalvas ir, siaubo apimti, iš ten stebėjo 
šiurpų gamtos reiškinį — naujai atsivėrusį ugnikalnį, į kurį nu- 
garmėjo užrūstinto dievo bausmės ištikti šventojo kalno išnie- 
kintojai. Protarpiais, kai sprogimų bildesys aptildavo, būdavo 
girdėti, kaip jie be perstojo klykia tą patį burtažodį: 

— Tabu! Tabu! Tabu! 

O iš Maunganamu kraterio nė kiek nemažėjančia srove 
veržėsi garai, iki raudonumo įkaitę akmenys ir lava. Tai buvo 
jau ne paprastas geizeris, kokių, pavyzdžiui, daug yra aplink 
Heklos ugnikalnį Islandijoj, — tai buvo jau tikra Hekla. Kalno 
pluta iki šiol dar laikė šituos žemės pūlius, nes jų pertekliui išsi- 
lieti pakakdavo Tongariro kraterio. Bet, atsivėrus naujai angai, 
jie plūste paplūdo pro ją. Pusiausvyros dėsniui veikiant, visų 
kitų salos ugnikalnių veikla šią naktį turėjo bent kiek sumažėti. 
Praėjus valandai nuo to momento, kai Žemės rutulyje atsivė- 
rė naujas ugnikalnis, verdanti lava jau ištisais upeliais liejosi jo 
šonais. Galybė žiurkių, išlindusių iš nepakenčiamai įkaitusių 
urvų, bėgo kuo toliau nuo karštos žemės. 

Be perstojo griaudžiant ir žaibuojant, kalnas dūko visą nak- 
tį. Glenarvanas pradėjo nerimastauti, nes ugnis ir lava vis pla- 
tyn graužė kraterio gerklę. 

Pabėgėliai lindėjo už aptvaro ir stebėjo dar nematytą gamtos 
reiškinį, kurio vaizdas darėsi kaskart baisesnis. 

Atėjo rytas. Ugnikalnis siautėjo kaip siautėjęs. Kartu su 
liepsna iš jo veržėsi tiršti gelsvi garai. Lava vingiuojančiais upe- 
liais tekėjo visais kalno šlaitais. 

Glenarvanas pro aptvaro plyšius drebančia širdimi stebėjo, 


kas dedasi čiabuvių stovykloje. 

Maoriai buvo pabėgę nuo lavos ant gretimų kalvų, kalno 
papėdėje gulėjo keletas suanglėjusių lavonų. Kiek toliau, tvirto- 
vės link, baigė degti apie dvidešimt lūšnų, kurias buvo pasiekusi 
lavos srovė. Gyventojai, susitelkę į būrelius, su baiminga pagar- 
ba stebėjo ugnies stulpą, iškilusį viršum Maunganamu kalno. 

Tuo metu, lydimas savo karių, pasirodė Kai Kumu. Gle- 
narvanas iškart jį pažino. Vadas atėjo prie kalno ir sustojo toje 
pusėje, kur nebuvo lavos, tačiau aukštyn nežengė. 

Lyg burtininkas, tariąs savo kerimąją formulę, jis ištiesė į 
kalną rankas. Iš jo veido išraiškos pabėgėliai nesunkiai suvokė 
ir jo žodžių prasmę. Kaip ir buvo numatęs Paganelis, kalnui 
keršytojui Kai Kumu uždėjo dar griežtesnį tabu. 

Netrukus čiabuviai vingriais kalnų takais voromis leidosi 
savo kaimo link. 

— Jie traukiasi, - sušuko Glenarvanas. — Jie palieka kalną! 
Mūsų gudrybė pavyko! Brangioji Elena, mano šaunieji draugai, 
mes jau mirę, mes palaidoti! Bet dar šįvakar, sutemus, mes prisi- 
kelsime, paliksime savo kapą ir bėgsime iš šito laukinio krašto! 

Sunku įsivaizduoti, koks džiaugsmas kilo udupoje. Vėl visi 
atgavo viltį laimingai grįžti į tėvynę. Drąsieji keliautojai pamir- 
šo praeitį ir negalvojo apie ateitį: jie tiktai džiaugėsi dabartimi! 
O vis dėlto jų laukė nelengvas uždavinys — nepažįstamoje šalyje 
susirasti kokią nors europiečių gyvenvietę. Tačiau pabėgėliams 
atrodė, kad, ištrūkus iš Kai Kumu nagų, Naujojoje Zelandijoje 
daugiau jiems nebėra ko bijoti. 

Majoras dabar išliejo visą panieką, kurią jautė maoriams. 
Šį kartą jam netrūko taiklių žodžių jiems apibūdinti. Nuo jo 
neatsiliko ir Paganelis. 

Iki numatytos bėgimo valandos reikėjo dar visą dieną lauk- 
ti. Tą laiką pabėgėliai paskyrė tolesnės kelionės planui apsvars- 


tyti. Paganelis buvo rūpestingai išsaugojęs Naujosios Zelandijos 
žemėlapį, kuriame nesunku buvo surasti saugiausius kelius. 

Po ilgų svarstymų pabėgėliai nutarė vykti į rytus, Plenčio 
įlankos kryptimi. Kelias ėjo per nepažįstamus, tačiau, kaip atro- 
dė, negyvenamus rajonus. Keliautojai jau buvo įpratę nugalėti 
bet kokias gamtos kliūtis, jie bijojo tik susitikti su maoriais. 
Taigi norėjo žūtbūt jų išvengti ir pasiekti europiečių gyvenamą 
rytinį salos krantą. Be to, ši salos dalis dar nebuvo mačiusi karo 
baisumų, čia nesiautė nė maorių karių būriai. 

Nuo Taupo ežero iki Plenčio įlankos galėjo būti šimtas my- 
lių. Tai dešimties dienų kelionė, žygiuojant po dešimt mylių 
per dieną. Pažygys, be abejo, nelengvas, tačiau drąsiųjų keliau- 
tojų nebaidė jokie sunkumai. Pasiekus europiečių kolonijas, 
bus galima ramiai pailsėti ir palaukti patogios progos išvykti į 
Oklandą - jų kelionės tikslą. 

Iki smulkmenų apgalvoję visą šį planą, keliautojai ligi pat 
vakaro sekė, ar nematyti čiabuvių. Tačiau kalno papėdėje jų ne- 
bebuvo nė vieno: kai vakaro sutemos nusileido į Taupo slėnius, 
žemai neužsidegė joks maorių laužas. Kelias buvo laisvas. 

Devintą valandą vakaro, visiškai sutemus, Glenarvanas davė 
ženklą vykti. Pasiėmę Kara Tetės ginklus, aprangą bei maistą, 
keliautojai atsargiai pradėjo leistis Maunganamu šlaitu žemyn. 
Priekyje, įrempę akis ir ausis, ėjo Džonas Menglas su Vilsonu. 
Juodu sustodavo, išgirdę mažiausią krebždesį, atidžiai sekdavo 
menkiausią šmėkštelėjimą. Visi slinko gluste prigludę prie kal- 
no, kad iš toliau jų nebūtų matyti nė šešėlio. 

Nusileidę nuo viršūnės du šimtus pėdų žemyn, Džonas su 
savo jūreiviu pasiekė pavojingąją keterą, kurią taip atkakliai 
gynė čiabuviai. Jeigu, nelaimė, pasirodytų, kad maoriai yra gu- 


dresni už pačius pabėgėlius ir ugnikalnio išsiveržimas anaiptol 

neapdūmė jiems akių, jeigu jie tik apsimetė pasitraukią nuo 
kalno, norėdami bėglius prisivilioti artyn, tai dabar, pasiekus 
šią vietą, kaip tik turėjo paaiškėti jų klasta. Glenarvanas, kad 
ir kaip tikras pasisekimu, negalėjo susivaldyti nedrebėjęs. Jo iš- 
blaškyti negalėjo nė Paganelis savo sąmoju. Šios kelios minutės, 
kol jie praeis kalno gaugarą, juk turi nulemti jo ir jo draugų 
išsigelbėjimą. Jis jautė, kad Elena, kuri ėjo įsikibusi jam į ranką, 
taip pat virpa iš baimės. 

Tačiau Glenarvanas nė negalvojo trauktis atgal. O Džonas — 
juo labiau. Jaunasis kapitonas, draugų visiškai nematomas tam- 
soje, pirmas slinko siauru kalno gaugaru, sustodamas kiekvieną 
kartą, kai koks nors paspirtas akmenėlis nuriedėdavo pakalnėn. 
Jei laukiniai dar tūno kalno apačioje, tokiam neįprastam braz- 
desiui pasigirdus, iš abiejų pusių turėjo pasipilti kulkų kruša. 

Tyliai it gyvatės šliauždami kiek žemėjančia kalno ketera, pa- 
bėgėliai vos vos slinko pirmyn. Pasiekus pačią žemiausią jos vietą, 
nuo lygumos, kurioj dar vakar stovyklavo čiabuviai, juos skyrė 
tik dvidešimt penkios pėdos. Nuo čia gaugaras gana staigiai kilo 
aukštyn, o už kokio ketvirčio mylios turėjo prasidėti miškelis. 

Keliautojai laimingai perėjo žemiausią keteros dalį ir tyliai 
pradėjo kopti aukštyn. Medžių dar nebuvo matyti, bet visi žino- 
jo, kad jie nebetoli. Jei tik miškely netykos pasislėpę laukiniai, 
ten bus galima gana saugiai jaustis. Tačiau dabar jų nebesergėjo 
kalno tabu. Kylančioji keteros dalis priklausė nebe Maungana- 
mu kalnui, o virtinei aukštumų, kurios traukėsi palei visą rytinį 
"Taupo ežero krantą. Taigi dabar reikėjo bijoti ne vien maorių 
šūvių, bet ir susidūrimo su jais akis į akį. 

Gal dešimtį minučių pabėgėlių būrelis labai pamažu kopė 
aukštyn. Pro tamsą Džonas dar negalėjo įžiūrėti miškelio, ta- 


čiau jis turėjo būti ne toliau kaip už dviejų šimtų pėdų. 


Staiga Džonas sustojo, net žingtelėjo atgal. Jis tarėsi išgirdęs 
kažkokį triukšmą. Visi sustingo vietoje. 

Džonas stovėjo nejudėdamas taip ilgai, kad jo draugai iš tie- 
sų pradėjo nerimauti. Visi laukė. Sunku ir apsakyti, kokia buvo 
jų baimė. Nejaugi teks grįžti į Maunganamu? Bet Džonas, jo- 
kio triukšmo daugiau negirdėdamas, vėl pradėjo slinkti tolyn. 

Netrukus Džonas pastebėjo tamsoje niūksantį mišką. Dar 
keletas žingsnių, ir pabėgėliai pasijuto apglėbti tankios medžių 


lapijos. 


Šešiolikras skyrius 
TARP DVIEJŲ UGNIŲ 


Nakties metas buvo palankus bėgti. Taigi, norint atsidurti 
kuo toliau nuo pavojingų Taupo ežero pakrančių, reikėjo nau- 
dotis tamsa. Būrelio priešaky stojo Paganelis, kuris šioje sunkioje 
kelionėje per kalnus dar kartą įrodė turįs nuostabų keliautojo ins- 
tinktą. Jis puikiai orientavosi neperžvelgiamoje tamsoje, nedvejo- 
damas išsirinkdavo tinkamiausius takus, kurių, rodės, nebuvo nė 
matyti, ir laikėsi pastovios linkmės, nenukrypdamas nė žingsnio 
į šalį. Be abejo, daug jam padėjo įgimta niktalopija: savo katės 
akimis jis ir giliausioje tamsoje matė ne blogiau kaip dieną. 

Tris valandas be sustojimo būrelis leidosi iš lengvo žemėjan- 
čiu rytiniu kalno šlaitu. Paganelis pasuko šiek tiek į pietryčius, 
link siauros perėjos, skiriančios Kaimanavos ir Vahičio kalnagū- 
brius, tarp kurių eina kelias, jungiąs Oklandą su Haukso įlan- 
ka. Jis buvo numatęs perkirsti šitą tarpeklį ir juo einantį kelią, o 
paskui per negyvenamus šios provincijos rajonus, aukštų kalnų 


virtinių saugomus, traukti pajūrio link. 


Devintą valandą ryto, po dvylikos valandų žygio, būrelis 
jau buvo nukeliavęs dvylika mylių. Drąsiosios moterys nesi- 
skundė, tačiau buvo matyti, kad jų jėgos baigia sekti. Be to, 
bėgliai kaip tik buvo pasiekę tarpeklį, skiriantį du kalnagū- 
brius, ir ši vieta atrodė labai patogi stovyklai. Oklando kelias, 
vedąs į pietus, pasiliko dešinėje. Paganelis, neišleisdamas iš 
rankų žemėlapio, pavedėjo savo draugus kiek į šiaurės rytus, ir 
dešimtą valandą keliautojai atsidūrė trikampėje aikštelėje ant 
stataus uolos kyšulio. 

Iš maišų buvo ištrauktas maistas, ir šį kartą visi jam parodė 
deramą pagarbą. Net Merė Grant ir majoras, kurie paparčius 
iki šiol niekino, dabar valgė juos kaip tikrą skanėstą. 

Keliautojai ilsėjosi čia iki antros valandos popiet, paskui vėl 
leidosi į žygį ir sustojo tik vakare už aštuonių mylių nuo kalnų. 
Per dieną visi buvo taip nuvargę, kad tuoj pat kietai sumigo po 
atviru dangumi. 

Tačiau rytojaus dieną kelias pasirodė besąs gerokai sunkes- 
nis. Į rytus nuo Vahičio kalnagūbrio traukiasi įdomių požemi- 
nių vandens ežerų, geizerių ir sieros versmių sritis. Kelionė čia 
buvo maloni akims, bet ne kojoms. Kas ketvirtį mylios reikėjo 
daryti didelius vingius, aplenkiant nepereinamas vietas. Ta- 
tai, žinoma, labai vargino, bet užtat kokių keistų reginių teko 
matyti keliautojams! Kokia vis dėlto neišsenkama yra didingų 
gamtos reiškinių įvairovė! 

Šiame gana dideliame — dvidešimties kvadratinių mylių — 
plote įvairiausių pavidalų versmėmis veržėsi aukštyn požeminės 
jėgos. Iš čionykščių arbatmedžių tankumynų tryško nuostabiai 
skaidrios druskų versmės, apie kurias sukosi spiečiai vabzdžių. 
Jos skleidė aštrų degančio parako kvapą, o žemėje paliktos jų 
nuosėdos buvo baltutėlės kaip sniegas. Vaiskus jų vanduo buvo 


Įvairiausių pavidalų versmėmis veržėsi aukštyn požeminės įėgos. 


įkaitęs bemaž iki virimo temperatūros, o netoliese kiti šaltiniai 
tryško šaltomis kaip ledas srovėmis. Aplink jas augo milžiniški 
paparčiai — panaši augalija tikriausiai tarpo silūro eroje. 

Kur tik pažvelgsi, čia visur, nelyginant parke fontanai, kilo 
aukštyn garų apsupti vandens stulpai. Vieni liejosi tolydine sro- 
ve, kiti ištrykšdavo tam tikrais protarpiais, tarsi valdomi kažko- 
kio įnoringo požemių dievo. Tie fontanai natūraliomis žemės 
pakopomis kilo vienas aukščiau už kitą ir sudarė lyg didžiulį 
amtiteatrą. Jų vandenys, apsigaubę baltų garų kamuoliais, mai- 
šydamiesi vieni su kitais, leidosi nuo pakopos ant pakopos šiais 
milžiniškais, pusiau perregimais laiptais žemyn ir čia tvenkėsi 
kunkuliuojančiais ežerais. 

Kiek toliau, už karštųjų versmių ir geizerių, veržėsi iš Že- 
mės sieros dujos. Visas žemės paviršius čia atrodė tarsi išbertas 
didžiulių vočių. Tai buvo krateriai, pusiau užgesę ir susprogi- 
nėję daugybe plyšių, iš kurių kilo visokios dujos. Oras buvo 
prisotintas aštraus ir nemalonaus sieros rūgšties kvapo. Žemę 
čia dengė ištisas sluoksnis kristalais sušokusios sieros. Tie sieros 
sluoksniai — tai per ilgus amžius susikaupęs neišmatuojamas ir 
nenaudojamas lobis, ir, jei kada išseks Sicilijos sierynai, pramo- 
nė tikriausiai susidomės šia menkai teištirta Naujosios Zelandi- 
jos sritimi. 

Lengva suprasti, su kokia daugybe sunkumų susidūrė, kiek 
įvairiausių kliūčių nugalėjo mūsų keliautojai, pakliuvę į šią 
sritį. Čia nebuvo jokios patogesnės vietelės sustoti ir pailsėti; 
medžiotojai nematė jokio paukščio, kad Olbinetas galėtų ką 
nors išvirti. Taigi reikėjo tenkintis paparčiais ir batatais, o toks 
maistas sunkaus žygio išvargintiems keliautojams buvo per 
menkas. Todėl visi troško kuo greičiausiai pereiti šias bevaises 


ir dykas sritis. 


Tačiau praslinko ištisos keturios dienos, kol Glenarvanas su 
savo draugais pagaliau išsigavo iš šito sunkiai pereinamo rajono. 
Tiktai vasario 23 dieną jie sustojo už penkiasdešimties mylių 
nuo Maunganamu, prie kažkokio bevardžio kalno, kuris buvo 
pažymėtas ir Paganelio žemėlapyje. Aplinkui plytėjo krūmokš- 
niais apaugusi lyguma, o tolumoje niūksojo dideli miškai. 

Tai buvo geras ženklas, žinoma, jeigu tik šioje srityje, kur 
gyvenimui sąlygos atrodė gana palankios, nebus per daug čia- 
buvių kaimų. Iki šiol bėgliai nesutiko nė gyvos dvasios. 

Tą dieną Maknabsas ir Robertas nušovė tris kivius. Tai buvo 
tikras keliautojų stalo papuošalas — tiesą sakant, labai neilgai, 
nes per keletą minučių iš jų beliko vien kauliukai. 

Valgant desertą — saldžiuosius batatus ir bulves, Paganelis 
pasiūlė šį bevardį apie trejeto tūkstančių pėdų aukščio kalną 
pavadinti Glenarvano vardu. Pasiūlymas buvo džiaugsmingai 
priimtas, ir ekspedicijos vadovo pavardę geografas rūpestingai 
įrašė savo žemėlapyje. 

Neverta smulkiai aprašinėti vienodą ir gana nuobodžią to- 
lesnę kelionę iki Ramiojo vandenyno pakrantės. Ištisas dienas 
būrelis žygiavo čia per miškus, čia per lygumas. Kryptį nustaty- 
davo Džonas pagal saulę ir žvaigždes. Oras buvo gana palankus: 
keliautojų nevargino nei kaitra, nei lietūs. Tačiau jų jėgos, paty- 
rus tiek žiaurių bandymų, kaskart mažėjo, ir kiekviena kelionės 
diena darėsi vis sunkesnė. 

Bendri pokalbiai bemaž nutrūko. Būrelis pasidalijo į gru- 
peles, kurias siejo ne tiek artimo susigyvenimo jausmas, kiek 
asmeniškų rūpesčių ir minčių bendrumas. 

Glenarvanas dažniausiai eidavo vienas. Juo labiau jie artinosi 
prie jūros kranto, juo daugiau jis galvojo apie savo „Dunkaną“ 


ir jo ekipažą. Jis pamiršdavo pavojus, kurie jų pačių dar laukė, 


ir mąstydavo apie išžudytus savo jūreivius. Baisios jų mirties 
vaizdas visą laiką stovėjo jam akyse. 

Apie Harį Grantą niekas nebekalbėjo. Kam kalbėti, jei viltis 
jį surasti jau galutinai palaidota? Kapitoną kartkartėmis prisi- 
mindavo tik jo duktė ir Džonas Menglas. 

Džonas nė žodžiu mergaitei neužsiminė apie tai, ką ji sakė 
jam paskutiniąją naktį maorių šventykloje. Kuklumas neleido 
pasinaudoti žodžiais, kuriuos ji ištarė didžiausios nevilties aki- 
mirksnį. 

Kalbėdamas apie Harį Grantą, Džonas jau kūrė tolesnių 
ekspedicijų planus. Jis tikino Merę, kad Glenarvanas, nepavy- 
kus pirmajai ekspedicijai, rengsis į kelionę antrąkart. Kadangi, 
kalbėjo jis, dokumentų tikrumu visiškai nesą ko abejoti, tai ka- 
pitonas Grantas turįs kur nors būti. O jeigu taip, jie suras - kad 
ir visą Žemės rutulį išnaršys! Mergina svaigo nuo jaunojo kapi- 
tono žodžių, ir juodu abu gyveno dabar ta pačia viltimi. Dažnai 
į jų pokalbį įsiterpdavo ir ledi Elena. Nors į viską ji žiūrėjo daug 
blaivesnėmis akimis, tačiau neprieštaravo Džonui ir nesistengė 
grąžinti jaunuolių į liūdną tikrovę. 

Maknabsas, Robertas, Vilsonas ir Malredis, per toli neat- 
sitraukdami nuo būrelio, medžiojo, ir nuolat pasipildydavo 
keliautojų maisto atsargos. Paganelis, įsisupęs į savo apsiaustą, 
tylus ir susimąstęs žingsniavo vienas atokiau nuo kitų. 

Nors paprastai sakoma, kad sunkūs negandai, pavojai, vargas 
ir nepritekliai sugadina ir pačius geriausius charakterius, tačiau 
mūsų keliautojai, — su malonumu turime tai pripažinti, - bendros 
nelaimės ištikti, pasiliko kaip buvę vieningi, atsidavę kits kitam: 
kiekvienas nesvyruodamas būtų paaukojęs dėl kitų ir gyvybę. 

Vasario 25-ąją būrelis priėjo upę. Pagal žemėlapį tai turėjo 
būti Vaikario upė. Ją buvo galima lengvai perbristi. 

Ištisas dvi dienas reikėjo keliauti per lygumą, perdėm apau- 
gusią žemais krūmokšniais. Čia jau buvo pusiaukelė nuo Taupo 
ežero iki vandenyno kranto. Kelionė kol kas vyko laimingai, tik 
visi jautėsi nuvargę. 

Lygumai pasibaigus, prasidėjo didžiulė, bekraštė giria, pri- 
menanti Australijos miškus. Tik vietoj eukaliptų čia augo kau- 
riai. Nors per keturis kelionės mėnesius Glenarvanas ir jo drau- 
gai buvo matę tiek keistų dalykų, kad jau niekas jų nestebino, 
jie vis dėlto negalėjo nesižavėti šiomis milžiniškomis pušimis, 
drąsiai galinčiomis varžytis su Libano kedrais ir Kalifornijos 
mamutmedžiais. Kaurių kamienai vien iki pirmųjų šakų turi 
šimtą pėdų aukščio. Jie auga nedidelėmis grupėmis, ir mišką čia 
sudaro ne pavieniai medžiai, o daugybė atskirų guotų, dvejeto 
šimtų pėdų aukštyje plačiai išskėtusių vešlias savo lajas. 

Kai kurie šių medžių — dar jauni, maždaug šimto metų, — 
panėšėjo į Europos miškų raudonąsias egles. Tamsūs jų šakų 
vainikai buvo smailaus kūgio formos. Tuo tarpu senesniųjų 
medžių, penkių šešių šimtmečių amžiaus, susiraizgiusios ša- 
kos skėtėsi plačiai į šalis, sudarydamos tarsi didžiulę žalią pa- 
lapinę. Kai kurie iš širų Naujosios Zelandijos miško patriar- 
chų buvo tokie stori, kad keliautojai, visi susikibę rankomis, 
negalėjo jų apglėbti: kamienų apimtis buvo iki penkiasdešim- 
ties pėdų. 

Tris dienas būrelis klaidžiojo po šiais plačiais žaliais skliau- 
tais, sunkiai žengdamas molinga žeme, kurią čia pirmą kartą 
mindžiojo žmonių kojos. Tai rodė nepaliestos krūvos dervingų 
sakų, pritekėjusių daugelio kaurių papėdėje, — čiabuviai ilgus 
metus galėtų jais prekiauti su europiečiais. 

Medžiotojai sutikdavo ištisus pulkus kivių, kurių taip reta 


srityse, dažniau lankomose maorių. Sitie įdomūs paukščiai, 

šunų persekiojami, susirado prieglaudą žmogaus neliestuose 
miškuose. Keliautojams dabar netrūko sotaus ir sveiko maisto. 

Pačioje miško tankmėje Paganelis netikėtai pamatė porą 
didžiulių paukščių. Beregint nubudo gamtininko instinktas. 
Paganelis pasišaukė draugus. Nepaisydami nuovargio, majoras, 
Robertas ir jis leidosi jų vytis. Geografo smalsumą nesunku 
suprasti: jis atpažino ar bent tarėsi atpažinęs moa — dinormis 
šeimos atstovus, kurie, daugelio gamtininkų nuomone, jau iš- 
nykę. Taigi Paganelio atradimas patvirtino Hochšteterio ir kitų 
keliautojų spėjimą, kad besparniai Naujosios Zelandijos milži- 
nai ir dabar tebegyvena. 

Mosa, kuriuos vijosi Paganelis, — šiuolaikiniai pterodaktiliai 
ir megaterijos, — buvo maždaug aštuoniolikos pėdų aukščio. Tai 
buvo nepaprastai dideli ir labai baugūs stručiai: jie nukūrė sta- 
čiai žaibišku greičiu, ir nė viena kulka jų nepasiekė! Po kelių 
minučių nepagaunami moa dingo už aukštų medžių. 

Kovo 1-os dienos vakare keliautojai pagaliau išėjo iš didžio- 
jo kaurių miško ir, pasiekę apie pusšešto tūkstančio pėdų aukš- 
čio Ikirangio kalną, sustojo nakvynės. 

Nuo Maunganamu kalno jie buvo atžygiavę jau apie šimtą 
mylių, o ligi vandenyno kranto liko ne daugiau kaip trisdešimt. 
Džonas Menglas buvo manęs, kad pajūrį jie pasieks per dešimtį 
dienų, tačiau jis nežinojo, kokie sunkumai jų laukia šiame kraš- 
te. Iš tiesų daugybė vingių, kuriuos jie padarė, — tiek dėl gam- 
tinių kliūčių, tiek ir dėl netikslaus krypties nustatymo, — kelią 
pailgino visu penktadaliu, ir keliautojai, atėję ligi Ikirangio kal- 
no, jau vos bestovėjo ant kojų. 

O jų laukė dar dvi ilgos žygio dienos. Norint pasiekti kran- 
tą, reikėjo dar kartą pasitempti; maža to, šias dvi dienas jie turės 
būti ir nepaprastai atsargūs, nes pakrantės sritys dažnai lanko- 


mos laukinių. 

Kitą rytą, nepaisydami nuovargio, keliautojai auštant vėl 
leidosi tolyn. 

Kelias tarp Ikirangio, kurį jie paliko dešinėje, ir Hardžio 
kalno, kurio trijų tūkstančių septynių šimtų pėdų aukščio vir- 
šūnė stūksojo kairėje, pasirodė ypatingai sunkus. Ištisą dešimtį 
mylių čia traukėsi lyguma, visa apriesta lanksčių lianų, teisingai 
vadinamų lianomis smaugėjomis. Kas žingsnis lianos apraizgy- 
davo keleiviui rankas ir kojas ir sukriai it gyvatės apsivydavo 
aplink visą kūną. Dvi dienas reikėjo grumtis su šita tūkstant- 
galve hidra kelią skinte skinantis kirviu. Tuos kibius ir tąsius 
vijoklius Paganelis mielai būtų priskyręs prie zoofitų — pusiau 
augalų, pusiau gyvūnų. 

Šioje lygumoje medžiokė buvo nebeįmanoma. Maisto atsar- 
ga baigėsi, ir nebuvo iš kur jos papildyti. Maža to, pritrūko van- 
dens, ir išvargusius keliautojus be paliovos kamavo troškulys. 

Paskutinės žygio dienos nepaprastai nugalavo Glenarvaną 
ir jo draugus. Pirmą kartą per visą kelionę jie vos neprarado 
pasitikėjimo savo jėgomis. 

Patys savęs nebejausdami, vedami aklo savisaugos instinkto, 
kuris neapleidžia žmogaus iki paskutinio arodūsio, ne eidami, 
o tik vos ne vos vilkdamiesi, jie pagaliau pasiekė Lotino kyšulį 
Ramiojo vandenyno pakrantėje. 

Ten jie pamatė keletą tuščių lūšnų, apleistus laukus ir nese- 
niai karo nusiaubto čiabuvių kaimo griuvėsius. Visur buvo dar 
žymūs gaisrų ir plėšimų pėdsakai. 

Čia nelaimingiesiems keliautojams likimas buvo paruošęs 
naują baisią negandą. 

Jiems palengva beeinant vandenyno krantu, už kokios my- 
lios staiga pasirodė būrys čiabuvių. Jie pamatė europiečius ir, 


mojuodami ginklais, greitai ėmė artintis. Keliautojai pasijuto 


apsupti. Bėgti nebuvo kur. Glenarvanas nebematė kitos išei- 
ties, kaip sukaupti paskutines jėgas ir gintis, bet staiga Džonas 
Menglas sušuko: 

— Valtis! Valtis! 

Iš tikrųjų už dvidešimties žingsnių nuo smėlingo kranto 
buvo užtraukta piroga su šešiais irklais. Nuvilkti lengvą valtelę 
į vandenį, sulipti į ją ir atsistumti nuo pavojingo kranto buvo 
vieno akimirksnio darbas. Džonas Menglas, Maknabsas, Vilso- 
nas ir Malredis sėdo prie irklų, Glenarvanas stojo prie vairo. Abi 
moterys, Olbinetas ir Robertas susėdo priešais jį vairugalyje. 

Po dešimties minučių bėgliai, per tą laiką nepratarę vienas 
kitam nė žodžio, buvo jau už ketvirčio mylios nuo kranto. 

Jūra buvo rami. Džonas, bijodamas per toli nuplaukti į jūrą, 
buvo besiūląs Glenarvanui pasukti išilgai kranto, bet staiga kaž- 
ką pamatė ir jo rankose sustingo irklas. 

Nuo Lotino kyšulio atsiskyrė trys pirogos ir leidosi jų 
vytis. 

— Į jūrą! Tolyn į jūrą! - sušuko jis. - Geriau paskęsti, negu 
vėl patekti laukiniams į nagus! 

Keturi vyrai užgulė irklus, ir piroga nuskriejo tolyn į atvi- 
rą jūrą. Pusę valandos nuotolis tarp bėglių ir persekiotojų ne- 
mažėjo. Tačiau išvargę yrėjai veikiai nusilpo, ir trys pirogos su 
laukiniais ėmė pastebimai artėti. Dabar juos teskyrė ne daugiau 
kaip dviejų mylių atstumas. Taigi pasprukti nuo čiabuvių atro- 
dė neįmanoma, juo labiau kad jie buvo apsiginklavę šautuvais 
ir jau taikėsi šauti. 

Ką reikėjo daryti Glenarvanui? Stovėdamas prie vairo, jis 
permetė žvilgsniu horizontą, tarsi vildamasis pamatyti, kas juos 
galėtų išgelbėti. Ko jis laukė? Ko tikėjosi? Argi jis nujautė, kas 
turėjo įvykti? 

Staiga jo akys nušvito, jis ištiesė ranką ir, rodydamas tolu- 
moj juodą tašką, sušuko: 

— Laivas! Laivas, mielieji! Spauskit! Irkit iš visų jėgų! 

Nė vienas iš yrėjų neatsigręžė net pažiūrėti, koks tai laivas: 
nebuvo galima delsti nė sekundės. Vienas tik Paganelis atsistojo 
ir nukreipė savo žiūroną ten, kur rodė Glenarvanas. 

— Iš tikrųjų, — tarė jisai, — garlaivis! Visu garu jis plaukia į 
mus! Drąsiau, mielieji! 

Irkluotojai tarsi įgavo naujų jėgų, ir ištisą pusę valandos lau- 
kiniams nepavyko prisivyti bėglių nė per sieksnį. 

Garlaivis vis artėjo. Jau buvo galima išskirti du jo stiebus 
su nuleistomis burėmis ir aukštyn kylančius juodų dūmų ka- 
muolius. Glenarvanas, perdavęs vairą Robertui, stvėrė geo- 
grafo žiūroną ir atidžiai sekė laivą, neišleisdamas iš akių nė ma- 
Žiausio jo manevro. 

Bet ką turėjo pagalvoti Džonas Menglas ir kiti irkluotojai, 
pamatę, kaip staiga persikreipė Glenarvano veidas, kaip išblyš- 
ko ir žiūronas iškrito jam iš rankų? Vienas žodis — ir netikėto jo 
nusiminimo priežastis visiems pasidarė aiški. 

— „Dunkanas“! — sušuko Glenarvanas. — „Dunkanas“ su ka- 
torgininkais! 

— „Dunkanas“? — pakartojo Džonas, mesdamas irklą ir sto- 
damasis. 

— Taip, mirtis iš abiejų pusių! - sušnibždėjo Glenarvanas, 
kurį ši nauja nesėkmė galutinai pribloškė. 

Be jokios abejonės, tai buvo jo jachta, deja, su katorgininkų 
įgula. Net majoras negalėjo susilaikyti neprakeikęs juos perse- 
kiojančios nelemties! To dar betrūko! 

Piroga stovėjo vietoje. Į kurią pusę sukti? Kur bėgti? Ką pa- 


sirinkti — laukinius ar katorgininkus? 

Iš artimiausios pirogos vienas laukinis iššovė, ir kulka pra- 
mušė Vilsono irklą. Bėgliai vėl kiek pasiyrė laivo link. 

Jachta nemažėjančiu greičiu artinosi. Ji buvo ne toliau kaip 
už pusės mylios. Džonas Menglas dar kartą beviltiškai apsidairė 
ir įsitikino, kad jie galutinai apsupti. 

Laukiniai šaudė be pertraukos, ir kulkos birte biro aplink 
pirogą. Tuo momentu driokstelėjo patrankos šūvis, ir bėgliams 
virš galvų pralėkė iš jachtos paleistas sviedinys. Keliautojai, pa- 
tekę tarp dviejų ugnių — „Dunkano“ ir laukinių, — susigūžė pi- 
rogos dugne. 

Džonas Menglas it paklaikęs griebė kirvį. Jis norėjo prakirs- 
ti pirogos dugną ir paskandinti ją kartu su visais keleiviais, bet 
staiga Robertas sušuko: 

— Tomas Ostinas! Laive Tomas Ostinas! Aš jį matau! Jis mus 
pažino! Jis mosuoja skrybėle! 

Džono kirvis pakibo ore. 

Tuo metu jam pro galvą prašvilpė antras sviedinys. Jis pa- 
taikė į artimiausią laukinių pirogą ir sudaužė ją į šipulius. Iš 
„Dunkano“ pasigirdo garsus „valio!“ 

Išsigandę laukiniai kuo greičiausiai apgręžė pirogas ir leidosi 
į krantą. 

— Šen, Tomai! Šen! — iš visų jėgų riktelėjo Džonas. 

Po kelių minučių dešimt pabėgėlių, patys nesuvokdami, 
kaip tai atsitiko, pasijuto esą „Dunkano“ denyje, toli nuo visų 


pavojų. 

Septynioliktas skyrius 
KODĖL „DUNKANAS“ KREISAVO 


PALEI RYTINĮ NAUJOSIOS ZELANDIJOS 
KRANTĄ 


Neįmanoma aprašyti, ką pajuto Glenarvanas ir jo draugai, 
kai jų ausyse suskambo senos škotų dainos melodija. Tą aki- 
mirką, kai jie lipo trapu į „Dunkano“ denį, pasigirdo tradicinė 
Malkolmo klano giesmė, griežiama škotų piemenų dūdragine, 
ir griausmingi „valio!“, kuriais laivo įgula sveikino sugrįžusį 
savo šeimininką. 

Glenarvanas, Džonas Menglas, Paganelis, Robertas, net- 
gi majoras, — visi, laimės svaigulio pagauti, bučiavosi, verkė ir 
juokėsi. Geografas visai neteko galvos: jis šokinėjo denyje kaip 
vaikas ir savo žiūronu grūmojo dviem laukinių pirogoms, ku- 
rios yrėsi kranto link. 

O jūreiviai, pamatę įdubusius Glenarvano ir jo kelionės 
draugų skruostus, kuriuose dar buvo žymūs baisių kančių pėd- 
sakai, ir skarmalais nuėjusius jų drabužius, tuoj pat nutilo. Į 
laivą grįžo ne drąsūs ir žvalūs keliautojai, kurie paliko jį prieš 
trejetą mėnesių kupini vilčių surasti kapitoną Grantą, o kažko- 
kie pasigailėtini, išblyškę, bejėgiai vaiduokliai. Ir tiktai atsitikti- 
numas atvedė juos į laivą, kurio jie nebesitikėjo išvysti. 

Tačiau Glenarvanas, pamiršęs nuovargį, kankinantį troškulį 
ir alkį, visų pirma paklausė Tomą Ostiną, kaip jis su laivu atsi- 
dūrė šiuose vandenyse. 

Kaip „Dunkanas“ atsidūrė palei rytines Naujosios Zelan- 
dijos pakrantes? Kokiu būdu jie ištrūko iš Beno Džoiso nagų? 
Kaip atsitiko, kad laivas, nelauktai pasirodęs pačiu lemtinguoju 


momentu, išgelbėjo juos nuo Mirties? 

Sugrįžimas į „Dunkaną“ 


Kaip? Kodėl? Kokiu būdu? —- vienu metu daugybė klausimų 
griūte užgriuvo Tomą Ostiną. Senasis jūreivis nežinojo, kam 
pirmiau beatsakyti... Pagaliau nusprendė klausyti tik Glenar- 
vano ir atsakinėti tik į jo klausimus. 

— O kur katorgininkai? — paklausė Glenarvanas. — Ką jūs su 
jais padarėte? 

— Katorgininkai? — nustebo Tomas Ostinas. Buvo matyti, 
kad jis nesupranta, ko klausiama. 

— Taip, tie niekšai, kurie užpuolė jachtą? 

— Kokią jachtą? Jūsų? 

— Na taip! „Dunkaną“! O kur Benas Džoisas? 

— Aš nepažįstu jokio Beno Džoiso, — atsakė Ostinas. — Nie- 
ko nesu apie jį girdėjęs. 

— Kaipgi nieko? — apstulbintas jūreivio atsakymų, staiga su- 
šuko Glenarvanas. — Tad sakykite pagaliau, kodėl „Dunkanas“ 
kreisuoja palei Naujosios Zelandijos krantus? 

Jeigu iš dešimties keliautojų nė vienas negalėjo suprasti, ko- 
dėl senąjį jūreivį stebina Glenarvano klausimai, tai galima įsi- 
vaizduoti, kaip jie apstulbo išgirdę ramų Tomo atsakymą. 

— Bet juk „Dunkanas“ kreisuoja čia jūsų įsakymu, sere! 

— Mano įsakymu? — sušuko Glenarvanas. 

— Taip, sere. Aš tik vykdau jūsų nurodymus, kuriuos man 
davėte laišku, išsiųstu sausio 14-4 dieną. 

— Laišku? Mano laišku? 

Visi keliautojai apspito Tomą Ostiną. Įmanydami jie būtų 
ji prariję akimis. 

Vadinasi, laiškas, pasiųstas nuo Snovėjaus upės kranto, vis 
dėlto pasiekė „Dunkaną“? 

— Klausykite, Tomai, - tarė Glenarvanas, — kalbėkite aiškiau, 


nes man rodosi, kad aš sapnuoju. Jūs gavote mano laišką? 

— Taip, sere. 

— Melburne? 

— Melburne, tą pačią dieną, kai baigėme taisyti laivą. 

— O tasai laiškas... 

— Tas laiškas buvo rašytas ne jūsų ranka, bet jūsų pasirašytas. 

— Teisingai. Tą laišką jums atnešė nusikaltėlis, vardu Benas 
Džoisas? 

— Ne, jūreivis, pasivadinęs Airtonu, — „Britanijos“ viršila. 

— Taip, taip! Airtonas ir Benas Džoisas — tai vienas ir tas 
pats. O kas buvo parašyta tame laiške? 

— Ten buvo įsakymas tučtuojau palikti Melburną ir kreisuo- 
ti palei rytinį... 

— Australijos krantą! — sušuko Glenarvanas taip karštai, kad 
senasis jūreivis sutriko. 

— Australijos?.. — atkartojo Tomas išplėtęs akis. - Ne, palei 
rytinį Naujosios Zelandijos krantą! 

— Australijos, Tomai! Australijos! — choru jam atsakė dešimt 
balsų. 

Ostinui ėmė suktis galva. Glenarvanas kalbėjo su tokiu įsiti- 
kinimu, kad jis ėmė būgštauti, ar tik nebus suklydęs, skaityda- 
mas laišką. Nejaugi jis, sąžiningas ir stropus jūrininkas, galėjo 
padaryti tokią klaidą? Jis paraudo ir sumišo. 

— Nusiraminkite, Tomai, — tarė ledi Elena. — Viskas juk bai- 
gėsi laimingai... 

— Ne, ponia, negali būti! - sušuko senasis Tomas. — Tai 
neįmanoma! Aš negalėjau apsirikti! Airtonas kartu su manimi 
skaitė laišką ir įkalbinėjo — taip, tai jis mane įkalbinėjo vykti į 
rytinę Australijos pakrantę! 

— Airtonas? — sušuko Glenarvanas. 

— Taip, Airtonas. Jis mane įtikinėjo, kad laiške padaryta klai- 
da ir kad jūs norite su manimi pasimatyti Tutoldo užtakyje. 


— Ar turite tą laišką, Tomai? — paklausė majoras, nebetver- 
damas smalsumu. 

— Taip, pone Maknabsai, — atsakė Ostinas. — Tuoj atnešiu. 

Jis nubėgo į savo kajutę. Visi tylėdami žvalgėsi vieni į kitus, 
o majoras įsmeigė akis į Paganelį ir, susinėręs ant krūtinės ran- 
kas, tarė: 

— Kaip sau norite, Paganeli, bet to jau būtų per daug. 

— Ką jūs sakote? — sumurmėjo geografas, užsikeldamas ant 
kaktos akinius ir susigūždamas taip, kad pasidarė panašus į di- 
džiulį klaustuką. 

Grįžo Ostinas, nešinas Paganelio rašytu ir Glenarvano pa- 
sirašytu laišku. 

— Skaitykite pats, sere, — tarė jis. 

Glenarvanas paėmė laišką ir garsiai perskaitė: 

— Įsakau Tomui Ostinui nedelsiant išplaukti į jūrą ir nuvesti 
„Dunkaną“ į rytinį Naujosios Zelandijos krantą trisdešimt septin- 
toje lygiagretėje. 

— Naujosios Zelandijos? - sušuko Paganelis pašokdamas. 

Jis ištraukė Glenarvanui iš rankų laišką, pasitrynė akis, nu- 
leido ant nosies akinius ir pats perskaitė. 

— Naujosios Zelandijos!.. — pakartojo jis tokia išraiška, ko- 
kios žodžiais neįmanoma nusakyti. Laiškas iškrito jam iš rankų. 

Tuo metu jis pajuto ant savo peties kažkieno sunkią ranką. 
Atsigręžęs susidūrė akis į akį su majoru. 

— Nieko, mielasis Paganeli, — rimtai tarė Maknabsas. — Lai- 
mė dar, kad nepasiuntėte „Dunkano“ į Kochinchiną! 

Majoro sąmojis visiškai pribaigė vargšą geografą. Visa laivo 
įgula ir keliautojai pratrūko kvatoti. Paganelis, suspaudęs ran- 
komis galvą, raudamasis plaukus, it beprotis pradėjo bėgioti 


po denį. Jis nebežinojo, ką darąs nei kur einąs. Nesąmoningai 


nusileido žemyn juto laiptais; svyruodamas, klupdamas, nieko 
nematydamas, didžiuliais žingsniais matavo denį čia į vieną, čia 
į kitą kraštą, paskui užlipo į laivo pirmagalį. Čia jo kojos už- 
kliuvo už suringuoto lyno. Jis susverdėjo ir, kad nepargriūtų, 
įsikibo į kažkokią virvę. 

Staiga jachtą sudrebino baisus trenksmas. Iššovė priekinė 
laivo patranka, nusėdama lygų vandens paviršių kartečės kruša. 
Vargšas Paganelis patraukė užtaisyto pabūklo virvę. Perkūniškas 
trenksmas metė geografą atgal, ir jis pro atdarą liuką įsmuko į 
žemutinį denį. 

Išgirdę šūvį, keliautojai sužiuro į laivo priešakį ir išsigan- 
dę aiktelėjo. Visi manė, kad geografui atsitiko nelaimė. De- 
šimt jūreivių šoko į žemutinį denį ir išnešė iš ten susilenkusį 
Paganelį. 

Geografas atrodė be sąmonės. Jį pernešė į jutą. Šauniojo 
prancūzo kelionės draugai nusiminė. Majoras, kuris nelaimin- 
gų atsitikimų atvejais eidavo gydytojo pareigas, jau ruošėsi ne- 
laimingąjį Paganelį nurengti ir apžiūrėti jo žaizdas. Bet vos tik 
jis prisilietė prie mirštančiojo, šis staiga pašoko, tarsi nukrėstas 
elektros srovės. 

— Niekados! — sušuko jis ir kažkaip keistai skubėdamas iki 
pat kaklo užsisagstė savo suplyšusį švarką. 

— Ber, Paganeli... 

— Ne, sakau jums! 

— Reikia jus apžiūrėti... 

— Nereikia! 

— Aš įtariu, kad galėjo lūžti... 

— "Taip, tikrai lūžo! - atšovė Paganelis, išsitiesdamas visu 
ūgiu. — Bet tuo tegul susirūpina dailidė, o ne jūs! 


— Kas gi atsitiko? 

— Kai kritau, lūžo laiptų turėklai! 

Šitą repliką palydėjo nauja juoko papliūpa. Atsakymas nu- 
ramino visus garbiojo mokslininko draugus, kurie pagaliau 
įsitikino, kad dėl nelaimingo nuorykio su patranka geografas 
išliko gyvas ir sveikas. 

„Keista, - pagalvojo majoras, — koks vis dėlto drovus mūsų 
geografas!“ 

Tuo tarpu Paganelis, vos spėjęs atsipeikėti iš susijaudinimo, 
turėjo atsakyti į vieną neišvengiamą klausimą. 

— O dabar, Paganeli, — tarė Glenarvanas, — pasakykite man 
visą teisybę. Turiu pripažinti, kad jūsų išsiblaškymas mums iš- 
ėjo į naudą. Juk iš tiesų, jei ne jūs, „Dunkanas“ būtų pakliuvęs 
į katorgininkų rankas; jei ne jūs, mus būtų antrą kartą pačiupę 
maoriai. Ber sakykite man, kodėl laiške vietoj „Australijos“ jūs 
parašėte „Naujosios Zelandijos“? Kaip galėjote supainioti šiuos 
du taip skirtingus vardus? Kuo paaiškinti tokį nepaprastą jūsų 
išsiblaškymą? 

— Po šimts pypkių! — sušuko Paganelis. — Parašiau todėl, 
kad... 

Bet tą akimirką jis pažvelgė į Robertą ir Merę ir staiga nu- 
tilo; paskui tarė: 

— Nieko nepadarysi, mielasis sere; esu idiotas, nepataisomas 
mulkis. Prancūzų priežodis juk sako: „Vilku gimęs, vilko kaily 
ir dvės.“ Matyt, kad ir aš, sere... 

— Jei tik jums anksčiau nenulups kailio, — įsiterpė majoras. 

— Man nulups kailį? — sušuko geografas. — Kas tai - užuomina? 

— Kokia užuomina, Paganeli? — paklausė Maknabsas. 

Pokalbis tuo ir baigėsi. Netikėto „Dunkano“ pasirodymo 
paslaptis išaiškėjo; stebuklingai išgelbėti keliautojai tegalvojo 


dabar apie poilsį savo patogiose kajutėse ir apie pusryčius. 


Ledi Elenai, Merei Grant, majorui, Paganeliui ir Robertui 
išsivaikščiojus į savo kajutes, Glenarvanas ir Džonas Menglas 
dar pasiliko denyje pasikalbėti su Tomu Ostinu. 

— O dabar, mielasis Tomai, — tarė Glenarvanas, — sakykite, 
ar mano įsakymas kreisuoti palei Naujosios Zelandijos krantą 
jums neatrodė keistas? 

— Labai keistas, sere. Bet kadangi aš nesu pratęs svarstyti 
man duodamų įsakymų, pasistengiau tuoj pat jį įvykdyti. Ar 
galėjau kitaip pasielgti? O jeigu būčiau neįvykdęs jūsų įsakymo 
ir dėl to būtų atsitikusi kokia nelaimė, argi ne aš būčiau jos 
kaltininkas? Ar jūs, kapitone, būtumėte kitaip pasielgęs? 

— Žinoma, ne, Tomai, — atsakė Džonas Menglas. 

— Ber ką jūs pagalvojote? — klausė Glenarvanas. 

— Aš pamaniau, sere, kad mūsų ekspedicijos planas pasikeitė 
ir man reikia vykti ten, kur jūs įsakėte. Pagalvojau, kad kokiais 
man nežinomais sumetimais jums patogiau nuvykti į Naująją 
Zelandiją kuriuo nors kitu laivu ir tik rytiniame salos krante 
susitikti su manimi. Tarp kitko, išplaukdamas iš Melburno, aš 
niekam nesakiau, kur plaukiame, ir įgula apie tai sužinojo tik 
tada, kai atsidūrėme atviroje jūroje ir kai Australijos krantai jau 
buvo dingę mums iš akių. Bet tuo metu dėl vieno įvykio aš 
patekau į labai keblią padėtį. 

— Kas gi atsitiko, Tomai)? 

— Noriu pasakyti, kad kitą dieną, kai Airtonas sužinojo, kur 
plaukia „Dunkanas ... 

— Airtonas? — sušuko Glenarvanas. — Tai jis čia, laive? 

— Taip, sere. 

— Airtonas čia! - pakartojo Glenarvanas, atsigręždamas į 
Džoną Menglą. 

— Kas galėjo patikėti? — atsakė kapitonas. 


Vienu akimirksniu abiejų galvose it žaibas švystelėjo prisimi- 
nimas apie Airtono elgesį, apie ilgai jo ruoštą išdavystę, apie Gle- 
narvano sužeidimą, apie pasikėsinimą prieš Malredį, apie vargus, 
kuriuos ekspedicija iškentėjo Snovėjaus pelkynuose, - žodžiu, 
jiems prieš akis iškilo visa to niekšo praeitis. Ir štai aplinkybės 
taip keistai susiklojo, kad nusikaltėlis pasirodė besąs jų valdžioje. 

— Kur jis? — gyvai paklausė Glenarvanas. 

— Jis saugomas vienoje bako kajutėje, — atsakė Tomas Os- 
tinas. 

— Kodėl jį uždarėte? 

— Todėl, kad Airtonas, sužinojęs, jog „Dunkanas“ pasuko 
Naujosios Zelandijos link, tiesiog pasiuto; jis žūtbūt norėjo 
man įkalbėti, kad pakeisčiau laivo kursą, grasino, pagaliau mė- 
gino sukurstyti prieš mane laivo įgulą. Aš supratau, kad tai pa- 
vojingas žmogus, ir turėjau griebtis atsargumo priemonių... 

— Ir nuo to laiko... 

— Nuo to laiko jis ir sėdi uždarytas kajutėje. 

— Gerai, Tomai. 

Tuo metu Glenarvaną ir Džoną Menglą pakvietė į kajut- 
kompaniją. Pusryčiai, apie kuriuos jie svajojo krante, buvo pa- 
duoti. Nieko nesakydami draugams apie Airtoną, juodu sėdo 
už stalo. 

Bet po pusryčių, kai visi keliautojai, atgavę jėgas, susirinko 
denyje, Glenarvanas paskelbė, kad laive yra Airtonas ir kad jis 
ketinąs jį pasikviesti ir visų akivaizdoje apklausinėti. 

— Mielas Edvardai, aš nenorėčiau dalyvauti šiame tardy- 
me, — tarė Elena. — Prisipažįstu, man labai sunku bus žiūrėti į 
tą nelaimingąjį. 

— Tai bus akistata, mieloji, — atsakė Glenarvanas. - Būkite 


gera, pasilikite. Benas Džoisas turi pamatyti visas savo aukas. 

Ledi Elena nusileido. Kartu su Mere Grant ji atsisėdo šalia 
Glenarvano. Aplinkui sustojo majoras, Paganelis, Džonas Men- 
glas, Robertas, Vilsonas, Malredis ir Olbinetas — visi, kurie dėl 
Airtono išdavystės turėjo patirti tiek kančių ir pavojų. Jūreiviai, 
dar nesuprasdami artėjančio momento svarbos, tylėdami stovė- 
jo kiek toliau. 

— Atveskite Airtoną, — įsakė Glenarvanas. 


Aštuonioliktas skyrius 


AIRTONAS AR BENAS DZŽOISAS? 


Pasirodė Airtonas. Tvirtu žingsniu jis perėjo denį ir užlipo 
juto laipteliais aukštyn. Blausiu žvilgsniu dairydamasis aplink, 
sukandęs dantis, mėšlungiškai sugniaužęs kumščius, jis priėjo 
prie Glenarvano, susinėrė ant krūtinės rankas ir tylėdamas lau- 
kė. Jo laikysena nebuvo įžūli, bet anaiptol ir ne nuolanki. 

— Airtonai, — tarė Glenarvanas, — štai mes vėl susitinkame — 
šį kartą tame laive, kurį jūs norėjote atiduoti Beno Džoiso ka- 
torgininkams! 

Sulig tais žodžiais jūrininko lūpos vos pastebimai suvirpėjo. 
Abejingas jo veidas kiek paraudo. Bet tai buvo ne sąžinės grau- 
žimas, o gėda dėl nesėkmės: jis tapo belaisviu toje pat jachtoje, 
kuriai dar neseniai tikėjosi pats komanduoti, ir po valandėlės 
štai bus sprendžiamas jo likimas. 

Bet jis nieko neatsakė. Glenarvanas kantriai laukė. Tačiau 
Airtonas atkakliai tylėjo. 

— Kalbėkite, Airtonai, — tarė Glenarvanas. — Ką galite man 
pasakyti? 

Airtonas svyravo. Jo kaktą išvagojo gilios raukšlės. Paskui jis 


ramiai atsakė: 

— Neturiu ko jums sakyti, sere. Buvau toks kvailas, kad lei- 
dausi sučiumpamas, — štai ir viskas. Darykite su manimi, ką 
norite. 

Tai pasakęs, viršila nusigręžė į krantą, kuris traukėsi tolyn į 
vakarus, ir apsimetė visiškai nesidomįs tuo, kas dedasi aplinkui. 
Žiūrint į jį, buvo galima pamanyti, kad tasai šiuo metu laive 
sprendžiamas svarbus reikalas jam visiškai nerūpi. Bet Glenar- 
vanas pasiryžo būti kantrus. Jam žūtbūt reikėjo išsiaiškinti kai 
kurias paslaptingos Airtono praeities smulkmenas, ypač apie 
Harį Grantą ir „Britaniją“. Užgniaužęs kylantį pyktį ir dėda- 
masis visiškai ramus, jis maloniu balsu klausinėjo toliau. 

— Tikiuosi, Airtonai, kad jūs malonėsite atsakyti į keletą 
klausimų, kuriuos jums pateiksiu. Bet visų pirma sakykite, kaip 
turiu jus vadinti — Airtonu ar Benu Džoisu? Ir ar jūs iš tiesų 
buvote „Britanijos“ viršila? 

Airtonas abejingai žiūrėjo į krantą, tarytum negirdėjęs 
klausimo. 

Glenarvano akys blykstelėjo pykčiu, bet jis susivaldė ir ra- 
miai kalbėjo toliau: 

— Gal pasakysite bent, kokiomis aplinkybėmis palikote 
„Britaniją“ ir kaip patekote į Australiją. 

Ta pati tyla, tas pats abejingumas. 

— Paklausykite manęs, Airtonai, — tarė Glenarvanas. — Jeigu 
nekalbėsite — juo blogiau jums. Vienintelis dalykas, kuris dabar, 
sprendžiant jūsų likimą, gali jums padėti, yra atviras prisipaži- 
nimas. Paskutinį kartą klausiu, ar atsakysite man? 

Airtonas atsigręžė į Glenarvaną ir pažiūrėjo tiesiai jam 
į akis. 

— Sere, — tarė jis, - nematau reikalo jums atsakinėti. Ne 


mano dalykas save patį kaltinti. Tegul tai daro teismas. 


— Jūsų kaltę įrodyti labai lengva, - atsakė Glenarvanas. 

— Labai lengva? — pašaipiu tonu atkiro Airtonas. - Man ro- 
dos, per drąsiai kalbate, sere. Esu įsitikinęs, kad ir pats geriau- 
sias teisėjas, nagrinėdamas mano bylą, turės nemaža galvosūkio. 
Kas pasakys, kaip aš atsidūriau Australijoj, jeigu nėra kapitono 
Granto, kuris vienas tai žino? Kas įrodys, jog aš esu policijos 
ieškomas Benas Džoisas, jeigu policija niekados nebuvo manęs 
suėmusi, o mano draugai — laisvi? Kas, be jūsų, galės iškelti aikš- 
tėn ne tik bent vieną mano nusikaltimą, bet ir iš viso peiktiną 
poelgį? Kas įrodys, kad aš norėjau pagrobti šį laivą ir atiduoti jį 
pabėgusiems katorgininkams? Niekas, sakau jums — niekas! Jūs 
įtariate mane — gerai, bet, norint pasmerkti žmogų, juk reikia 
įrodymų, kurių jums trūksta! O kol jų neturite, aš esu ir būsiu 
tik Airtonas, „Britanijos“ viršila! 

Airtonas kalbėjo su užsidegimu, bet jo veidas bematant vėl 
įgavo pirmykštę abejingumo išraišką. Jis, aišku, manė, kad Gle- 
narvanas, gavęs tokį atsakymą, liausis jį toliau klausinėjęs. Ta- 
čiau šis tarė: 

— Airtonai, aš ne teisėjas ir neketinu jūsų tardyti. Tai ne 
mano reikalas. Jūs privalote aiškiai suprasti mano nusistaty- 
mą jūsų atžvilgiu. Aš neklausiu nieko, kas ateityje jums galėtų 
pakenkti. Tuo pasirūpins teismas. Bet jūs žinote, ko mes čia 
atvykome, žinote, ko ieškome, ir vienu žodžiu galite mums nu- 
rodyti tikrą kelią. Ar atsakysite man? 

Airtonas pakratė galvą, tvirtai pasiryžęs tylėti. 

— Ar pasakysite man, kur yra kapitonas Grantas? —- paklausė 
Glenarvanas. 

— Ne, sere, — atsakė Airtonas. 


— Ar pasakysite man, kur sudužo „Britanija“? 


— Ne. 

— Airtonai, — kalbėjo Glenarvanas beveik maldaujamu bal- 
su, — jeigu jūs žinote, kur yra kapitonas Grantas, pasakykite tai 
ne man, o vargšams jo vaikams, kurie štai laukia iš jūsų vieno 
vienintelio žodžio. 

Airtonas susvyravo. Jis suraukė antakius. Bet tuoj pat tyliai 
atsakė: 

— Negaliu, sere. 

Ir staiga, tarsi gailėdamasis savo silpnadvasiškumo, smarkiu 
balsu pridūrė: 

— Ne! Nieko nesakysiu! Galit mane pakarti, jei norite. 

— Pakarti! - sušuko Glenarvanas, staigaus pykčio apimtas. 
Paskui, vėl susivaldęs, tvirtu balsu tarė: 

— Airtonai, čia nėra nei teisėjų, nei budelių. Kai tik sustosi- 
me, aš perduosiu jus į anglų valdžios rankas. 

— Daugiau aš nieko ir neprašau! — atkirto Airtonas. 

Tokiu pat tvirtu žingsniu jis grįžo į kajutę, kuri jam atstojo 
kalėjimą. Prie jos durų Džonas pastatė du jūreivius ir įsakė sekti 
mažiausią jo judesį. Šios scenos liudytojai, didžiai pasipiktinę ir 
prislėgti, išsiskirstė. 

Taigi Glenarvano pastangos sudužo į atkaklų Airtono tylė- 
jimą. Ką jam dabar daryti? Be abejo, tik viena: vykdyti iki galo 
planą, sumanytą dar Idne, būtent grįžti namo. O vėliau jis su- 
ruoš naują ekspediciją. Bet dabar, kai „Britanijos“ pėdsakai at- 
rodė visiškai pamesti, kai dokumentų niekaip kitaip jau nebuvo 
galima išaiškinti, kai trisdešimt septintoje lygiagretėje nebeliko 
jokių neištirtų žemių, „Dunkanas“ teturėjo vieną kelią — grįžti 
į Europą. 

Glenarnavas pasitarė su draugais, o paskui smulkiai apsvars- 
tė su Džonu Menglu visus klausimus, susijusius su jų laukiančia 


tolima kelione. Džonas nusileido į triumą ir apžiūrėjo kuro at- 

sargas. Pasirodė, kad anglių gali užtekti ne daugiau kaip dviem 
savaitėms. Taigi artimiausiame uoste reikėjo apsirūpinti kuru. 

Džonas Menglas pasiūlė Glenarvanui plaukti į Talkahuano 
įlanką, kur „Dunkanas“, prieš leisdamasis į kelionę aplink pa- 
saulį, kartą jau pildė savo kuro atsargas. 

Tiesus kelias į šią įlanką vedė kaip tik trisdešimt septintąja 
lygiagrete. Iš tenai, ilgesniam laikui apsirūpinus anglimis, bus 
galima pasukti į pietus, apiplaukti Horno kyšulį ir per Atlanto 
vandenyną grįžti į Škotiją. 

Šis planas buvo priimtas, ir mechanikas gavo įsakymą pakel- 
ti garo spaudimą. Po pusės valandos jachta leidosi išilgai van- 
denyno, Talkahuano įlankos kryptimi, ir šeštą valandą vakaro 
Naujosios Zelandijos kalnų viršūnės dingo horizonto miglose. 

Taip prasidėjo kelias atgal. Drąsiesiems ieškotojams tai buvo 
liūdna kelionė — jie grįžta į tėvynę be kapitono Granto. „Dun- 
kano“ jūreiviai, kurie kadaise, išvykdami į tolimus kraštus, jau- 
tėsi žvalūs ir kupini pasitikėjimo savimi, dabar buvo nusiminę ir 
prislėgti. Nė vienas iš šauniųjų „Dunkano“ jūreivių nesidžiaugė 
greitai pamatysiąs savo tėvynę: jei būtų bent mažutė viltis rasti 
kapitoną Grantą, jie visi, nepaisydami jokių pavojų, dar ilgai 
klajotų po jūras ir vandenynus. 

Štai kodėl muzika ir dainos, kuriomis įgula pasitiko grįžtan- 
tį Glenarvaną, veikiai nutilo ir laive įsiviešpatavo slegianti tyla. 
Keliautojai nebesirinkdavo, kaip kadaise, linksmai pasikalbėti 
į kajutkompaniją. Visi tarytum vengė susitikti vieni su kitais, 
tūnojo užsisklendę savo kajutėse, ir tik retkarčiais vienas kitas 
pasirodydavo „Dunkano“ denyje. 

Žmogus, kuris visuomet jautriausiai išgyvendavo visas laivo 
nelaimes ir džiaugsmus ir kuris vienas dar būtų galėjęs atgai- 


vinti užgesusią keleivių viltį, būtent Paganelis, buvo paniuręs ir 

tylus. Jis beveik nesirodė iš savo kajutės. Jo įgimtas plepumas ir 
prancūzams būdingas gyvumas dingo, jis tapo nekalbus ir už- 
sidaręs. Atrodė, jog jis labiausiai nusiminęs iš visų keleivių. Jei 
Glenarvanas imdavo kalbėti apie naują ekspediciją, Paganelis 
tik palinguodavo galvą kaip žmogus, nebeturintis jokios vilties 
ir apie nelaiminguosius „Britanijos“ keleivius galutinai susida- 
ręs tvirtą nuomonę — kad jie negrąžinamai žuvę. 

Tuo tarpu čia pat, laive, juk buvo žmogus, kuris galėjo at- 
skleisti „Britanijos“ žuvimo paslaptį, bet užsispyręs tylėjo. Tai 
buvo Airtonas. Be abejonės, jei šis nusikaltėlis ir nežinojo, kur 
šiuo metu yra kapitonas Grantas, tai bent žinojo, kur pasken- 
do jo laivas. Buvo aišku, kad Granto, jeigu pavyktų jį suras- 
ti, Airtonas bijojo kaip svarbaus liudytojo, galinčio iškelti jo 
niekšybes. Todėl jis ir buvo pasiryžęs tylėti. Jo atkaklumas kėlė 
visiems baisų apmaudą, o ypač jūreiviams: šie mielai būtų su 
juo susidoroję. 

Glenarvanas dar keletą kartų bandė iš Airtono išgauti pa- 
slaptį. Nepadėjo nei pažadai, nei grasinimai. Airtono užsispyri- 
mas buvo toks nepalenkiamas ir toks nesuprantamas, jog majo- 
ras pradėjo manyti, kad jis nieko nežino. Majorui, tarp kitko, 
pritarė ir geografas, nes ši nuomonė, matyt, sutiko su jo paties 
samprotavimais apie Hario Granto likimą. 

Bet jeigu Airtonas nieko nežino, kodėl jis neprisipažįsta? 
Juk tai jam nepakenktų. O jam tylint, keliautojai negalėjo nė 
galvoti apie tolesnį ieškojimą. Ar iš to, kad „Britanijos“ viršilą 
jie sutiko Australijoj, buvo galima spręsti, kad ir Haris Grantas 
yra Australijoj? Žūtbūt reikėjo priversti Airtoną kalbėti. 

Ledi Elena, matydama, kad visos vyro pastangos palaužti 
Airtono atkaklumą eina niekais, paprašė, kad leistų ir jai pamė- 


ginti laimę. Kas žino, gal tą, kuris nepasiduoda vyrui, nugalės 

moteris švelnumu? Yra juk sena pasaka apie uraganą, kuris vel- 
tui mėgina nuplėšti keleiviui nuo pečių apsiaustą, ir apie saulės 
spindulį, kuris bematant jį priverčia apsiaustą nusivilkti. Argi 
ne amžinai pasaulyje kartojasi ši istorija? 

Žinodamas, kokia protinga yra jaunoji jo žmona, Glenarva- 
nas leido jai elgtis savo nuožiūra. 

14 dieną — kovo 5-ąją — Airtonas buvo atvestas į ledi Elenos 
kajutę. Elena, norėdama išnaudoti visus šansus, pasikvietė ir 
Merę, nes manė, kad jaunoji kapitono Granto duktė gali labiau 
paveikti viršilą. 

Visą valandą abi moterys išbuvo užsidariusios su Airtonu. 
Niekas nesužinojo, ką jie kalbėjosi. Jos niekam nepasakojo, nei 
kokių įrodymų griebėsi, norėdamos išplėšti iš jo paslaptį, nei 
ką jisai joms atsakė. Tik visi matė, kad po pasikalbėjimo jos 
atrodė visiškai nusivylusios: iš jų veidų buvo galima spręsti, kad 
bandymas nepavyko. 

Užtat kai sargybiniai vedė Airtoną atgal į kalėjimą, jūrei- 
viai pasitiko jį piktais grasinimais. O šis tik gūžtelėjo pečiais, 
tuo sukeldamas dar didesnį įgulos įniršimą. Džonui Menglui ir 
Glenarvanui vos pavyko jūreivius nuraminti. 

Tačiau ledi Elena nepasidavė. Ji ryžosi iki galo kovoti su 
nuožmiu užsispyrėliu ir kitą dieną, nenorėdama, kad Airtono 
pasirodymas jachtos denyje vėl suerzintų komandą, pati nuėjo 
į jo kajutę. 

Dvi ilgas valandas geraširdė ir švelni moteris viena kalbėjosi 
su pabėgusių katorgininkų vadu. Glenarvanas, apimtas nervi- 
nio susijaudinimo, vaikštinėjo priešais Airtono kajutę, čia gai- 
lėdamasis, kad leido žmonai vargintis bergždžiais įtikinėjimais, 
čia vėl pasiryžęs išmėginti iki paskutinės visas galimybes. 


Tačiau šį kartą ledi Elena pasirodė denyje nušvitusiu veidu. 

Nejaugi jai pavyko sužadinti nusikaltėlio širdyje gailestingumą 
ir išplėšti iš jo paslaptį? 

Maknabsas, kuris ją pamatė pirmas, netikėdamas tik mos- 
telėjo ranka. 

Tačiau jachtoje beregint pasklido gandas, kad Airtonas pa- 
galiau nusileidęs ledi Elenos maldavimams. Ši žinia, nelyginant 
elektros srovė, sukrėtė visą įgulą. Jūreiviai niekados taip greitai 
nesusirinkdavo denyje, net išgirdę Tomo Ostino švilpuką, šau- 
kiantį juos vykdyti skubaus manevro. 

Glenarvanas šoko pasitikti žmonos. 

— Jis viską papasakojo? — paklausė jis. 

— Ne, - atsakė ledi Elena, — bet jis pagaliau nusileido man 
ir nori pasikalbėti su jumis. 

— Ak mieloji, nejaugi jums pavyko jį perkalbėti? 

— Tikiuosi, Edvardai. 

— Gal jūs mano vardu jam ką nors pažadėjote? 

— Pažadėjau tik viena: kad jūs dėsite visas pastangas sušvel- 
ninti jo bausmę. 

— Gerai, mano brangioji. — Ir įsakė jūreiviams: — Tuoj pat 
atveskite Airtoną. 

Lydima Merės Grant, ledi Elena grįžo į savo kajutę, o Airto- 


nas buvo atvestas į kajutkompaniją, kur jo laukė Glenarvanas. 
Devynioliktas skyrius 
SANDERIS 
Įvedę Airtoną į kajurkompaniją, jo palydovai pasišalino. 


— Jūs norėjote su manimi pasikalbėti, Airtonai? — paklausė 


(Glenarvanas. 

— Taip, sere. 

— Prie keturių akių? 

— Manau, kad būtų geriau, jei šiame pasikalbėjime dalyvau- 
tų ir majoras Maknabsas su ponu Paganeliu. 

— Kam būtų geriau? 

— Man. 

Airtonas kalbėjo visiškai ramiai. Glenarvanas atidžiai pažiū- 
rėjo į jį ir liepė pašaukti Maknabsą ir Paganelį. Šie bematant 
atėjo. 

— Klausome jūsų, — tarė Glenarvanas, kai abu jo draugai 
susėdo prie stalo. 

Airtonas valandėlę parylėjo, tarytum telkdamas mintis, pas- 
kui tarė: 

— Sere, yra įprasta, kad, darant bet kokį sandėrį ar sutartį, 
be susitariančių šalių, dalyvauja ir liudytojai. Štai kodėl papra- 
šiau pakviesti poną Paganelį ir majorą. Tai, ką aš noriu jums 
pasiūlyti, iš esmės yra ne kas kita, kaip sandėris. 

Glenarvanas jau buvo pripratęs prie savotiško Airtono elge- 
sio ir, išgirdęs šiuos žodžius, nė nemirktelėjo, nors mintis apie 
bet kokį sandėrį su šiuo žmogumi jam atrodė keista. 

— Kokį sandėrį? — paklausė jis. 

— Štai kokį, — atsakė Airtonas. — Jūs norite, kad aš suteik- 
čiau jums žinių, kurios gali būti jums naudingos. O aš noriu, 
kad jūs padarytumėte man vieną paslaugą, kuri būtų labai nau- 
dinga man. Aš jums, jūs man, sere. Sutinkate? 

— Kokių žinių jūs galite suteikti? — gyvai paklausė Paganelis. 

— Ne, — pertarė Glenarvanas, — kokią paslaugą mes turime 
padaryti? 

Airtonas linktelėjo galvą, tuo parodydamas suprantąs, ką 


nori pabrėžti Glenarvanas. 


— Štai ko aš prašau. Jūs ketinate atiduoti mane į anglų val- 
džios rankas, tiesa? 

— Taip, Airtonai. To reikalauja teisingumas. 

— Aš to neneigiu, — ramiai atsakė Airtonas. — Vadinasi, jūs 
jokiu būdu nesutiktumėte grąžinti man laisvės? 

Prieš atsakydamas į šį tiesioginį klausimą, Glenarvanas pa- 
galvojo. Juk nuo jo atsakymo galbūt priklausys kapitono Gran- 
to likimas. Pagaliau teisingumo jausmas nugalėjo, ir jis atsakė. 

— Ne, Airtonai, negaliu grąžinti jums laisvės. 

— Aš to ir neprašau, — išdidžiai atsakė Airtonas. 

— Tai ko jūs norite? 

— Pasirinkime, sere, vidurio kelią tarp kartuvių, kurios ma- 
nęs laukia, ir laisvės, kurios jūs negalite man suteikti. 

— Būtent? 

— Iškelkite mane į kurią nors negyvenamą Ramiojo vande- 
nyno salą, palikdami man tik pačius būtiniausius reikmenis. 
Aš ten gyvensiu kaip mokėdamas ir turėsiu pakankamai laiko 
atgailauti už savo kaltes. 

Glenarvanas, nelaukęs šitokio pasiūlymo, pažvelgė į savo 
draugus. Šiuodu tylėjo. Valandėlę pasvarstęs, jis atsakė: 

— Airtonai, jeigu aš įvykdysiu jūsų prašymą, jūs papasakosi- 
te man viską, ką noriu sužinoti? 

— Taip, sere, teisingiau sakant — viską, ką aš pats žinau apie 
kapitoną Grantą ir „Britaniją“. 

— Visą teisybę? 

— Visą. 

— Bet kas man tai laiduos? 

— O, puikiai suprantu, kas jums kelia nerimą. Jūs turite pa- 
tikėti mano žodžiais — piktadario žodžiais! Taip, bet ką daryti, 
sere! Taip jau susidėjo aplinkybės. Jums belieka viena iš dvie- 


jų —- priimti arba atmesti mano pasiūlymą. 

— Aš tikiu jumis, Airtonai, — tarė Glenarvanas. 

— Ir gerai darote, sere. Tarp kitko, jeigu aš jus apgausiu, jūs 
visuomet spėsite mane nubausti! 

— Kokiu būdu? 

— Galėsite vėl atvykti į salą, iš kurios juk aš negalėsiu pa- 
bėgti. 

Airtono buvo viskas apgalvota. Jis pats užbėgdavo už akių vi- 
soms kliūtims, pateikdavo neužginčijamų argumentų prieš save 
patį. Buvo matyti, kad jis nori įrodyti, jog žiūri į šį „sandėrį“ 
kaip sąžiningiausias žmogus. Rodės, nebuvo galima su didesniu 
pasitikėjimu atsiduoti savo likimo sprendėjų valiai. Tačiau Air- 
tonas ėjo dar toliau, pasiryžęs galutinai įtikinti Glenarvaną, jog 
neturįs jokių savanaudiškų tikslų. 

— Ponai, — pridūrė jis, — noriu, kad jūs įsitikintumėte mano 
nuoširdumu, ir atskleidžiu jums visas savo kortas. Aš nesirengiu 
jūsų apgaudinėti ir pateikiu jums dar vieną savo sąžiningumo 
įrodymą. Aš būsiu atviras, nes tikiuosi, kad ir jūs išlaikysite 
duotąjį žodį. 

— Kalbėkite, Airtonai, — atsakė Glenarvanas. 

— Sere, jūs dar nepareiškėte savo nuomonės dėl mano pasiū- 
lymo, tačiau aš nesvyruodamas iš anksto prisipažįstu, kad apie 
Harį Grantą žinau labai nedaug. 

— Nedaug? - sušuko Glenarvanas. 

— Taip, sere. Aš galiu jums papasakoti tik apie save ir tai 
kapitono Granto surasti jums nepadės. 

Glenarvano ir majoro veidai rodė didelį nusivylimą. Jie ti- 
kėjosi, kad Airtonas atskleis kokią svarbią paslaptį, o jis štai pa- 
reiškė, kad jo suteiktos žinios bus niekam nenaudingos. Tiktai 
Paganelis liko abejingas ir ramus. 

Šiaip ar taip, Airtono prisipažinimas savo paties nenaudai, 


nors ir buvo, taip sakant, pateiktas be jokios garantijos, pada- 

rė nepaprastą įspūdį jo klausytojams, ypač kai baigdamas jisai 
pridūrė: 

— Taigi, sere, aš iš anksto jus perspėju, kad žinotumėte, jog 
mūsų sandėrio sąlygos yra daug palankesnės man negu jums. 

— Nesvarbu, — atsakė Glenarvanas. — Jūsų pasiūlymą prii- 
mu. Duodu žodį iškelti jus kurioje nors Ramiojo vandenyno 
saloje. 

— Gerai, sere, — tarė Airtonas. 

Ar šis keistuolis buvo patenkintas tokiu sprendimu? Tuo 
buvo galima ir suabejoti, nes jo veidas nerodė nė mažiausio 
susijaudinimo. Galėjai pamanyti, jog kalbama ne apie jį, o apie 
ką nors kitą. 

— Aš pasiruošęs atsakyti, — tarė jis. 

— Mes neturime jums jokių klausimų, — atsakė Glenarva- 
nas. — Papasakokite viską, ką žinote, tik visų pirma pasisakyki- 
te, kas esate. 

— Ponai, — pradėjo Airtonas, — aš iš tikrųjų esu Tomas Air- 
tonas, „Britanijos“ viršila. Išplaukiau iš Glazgo Hario Granto 
laivu 1861 metų kovo 12-ąją dieną. Keturiolika mėnesių mes 
kartu plaukiojome Ramiajame vandenyne, ieškodami patogios 
vietos škotų kolonijai įkurti. Haris Grantas - žmogus, gimęs di- 
deliems darbams, tačiau tarp mūsų dažnai kildavo rimtų nesu- 
tarimų. Nesutiko mūsų charakteriai. Aš nesu iš nuolankiųjų, o 
Haris Grantas, sere, jeigu jau ką nusprendė — niekas tenebando 
jam priešintis. lai geležinis žmogus — tiek sau, tiek ir kitiems. 
O aš vis dėlto išdrįsau pakelti maištą. Mėginau sukurstyti prieš 
ji visą įgulą ir laivą perimti į savo rankas. Ar buvau aš teisus, ar 
ne, tai dabar nesvarbu. Šiaip ar taip, Haris Grantas ilgai nesvy- 
ruodamas 1862 metų balandžio 8 dieną išlaipino manc vakari- 


niame Australijos krante. 

— Australijos? — pertraukė Airtono pasakojimą majoras. — 
Tai jūs palikote „Britaniją“ dar prieš jai sustojant Kaljao uoste, 
iš kur gautos apie ją paskutinės žinios? 

— Taip! - atsakė Airtonas. — Kol aš buvau laive, „Britani- 
ja“ niekuomet nebuvo sustojusi Kaljao uoste. Tiesa, Padžio 
O'Muro fermoje aš kalbėjau apie Kaljao, nes buvau girdėjęs, 
kad jūs apie tai pasakojote. 

— Toliau, Airtonai, — tarė Glenarvanas. 

— Taigi aš atsidūriau beveik negyvenamame krante, už dvi- 
dešimt mylių nuo Perto, vakarų Australijos sostinės. Klaidžio- 
damas krantu, sutikau gaują katorgininkų, neseniai ištrūkusių 
iš Perto kalėjimo. Aš prisidėjau prie jų. Manau, sere, jūs ne- 
prieštarausite, jei nepasakosiu, ką veikiau per tuos dvejus su 
puse metų. Jums pakaks žinoti, kad aš, pasivadinęs Benu Džoi- 
su, tapau gaujos vadu. 1864 metais atėjau į airių fermą. Čia 
vėl pasivadinau savo tikruoju vardu — Airtonu, parsisamdžiau 
darbininku ir laukiau patogios progos pagrobti kokį nors laivą. 
Tai buvo svarbiausias mano tikslas. Po dviejų mėnesių prie Aus- 
tralijos kranto sustojo „Dunkanas“. Svečiuodamiesi fermoje, 
jūs papasakojote visą kapitono Granto istoriją. Tuomet aš suži- 
nojau daug ką, kas iki tol man buvo nežinoma: apie „Britani- 
jos“ sustojimą Kaljao uoste, apie paskutines iš jos gautas žinias 
1862 metų birželio mėnesio data, taigi išsiųstas dviem mėne- 
siams praėjus po to, kai buvau iškeltas į krantą. Sužinojau, kad 
į jūsų rankas pateko Hario Granto išmesti dokumentai, kad jo 
laivas sudužo trisdešimt septintoje lygiagretėje ir kad jūs esate 
įsitikinę, jog Haris Grantas turįs būti Australijos žemyne. Aš 
nesvyravau nė minutės. Pasiryžau pagrobti jūsų „Dunkaną“ — 
puikią jachtą, kurios nepavytų nė patys greitieji britų laivyno 
laivai. Bet „Dunkanui“ reikėjo didelio remonto. Aš leidau jam 

išvykti į Melburną, prisistačiau jums kaip buvęs „Britanijos“ 
viršila ir pasisiūliau nuvesti jus į tariamąją „Britanijos“ žuvimo 
vietą palei rytinį Australijos krantą. Taip aš ir vedžiau jūsų eks- 
pediciją per visą Viktorijos provinciją, įsakęs savo katorginin- 
kų gaujai tam tikru atstumu mus lydėti. Kemden Bridže mano 
žmonės įvykdė betikslį nusikaltimą, nes „Dunkanas“, grįžęs į 
šią pakrantę, būtų tikriausiai patekęs į mano rankas, o aš su 
juo būčiau tapęs viso vandenyno valdovu. Šitaip, nesukeldamas 
prieš save jokio įtarimo, aš atvedžiau jus prie Snovėjaus upės. 
Jūsų arkliai ir jaučiai, mano apnuodyti, krito vienas po kito. Aš 
įvedžiau jūsų vežimą į klampias Snovėjaus pelkes. Aš įkalbė- 
jau... Bet visa kita, sere, jūs žinote patys. Būkite tikri, kad jei 
ne pono Paganelio išsiblaškymas, aš dabar būčiau „Dunkano“ 
kapitonas. Štai ir visa mano istorija. Deja, ponai, mano suteik- 
tos žinios jums nieko nepadės. Jūs dabar matote, kad sandėris, 
kurį sudarėte su manimi, jums visiškai nenaudingas. 

Airtonas nutilo, savo įpročiu susinėrė ant krūtinės rankas 
ir laukė. Glenarvanas ir abu jo draugai tylėjo. Jie jautė, kad 
visa, ką papasakojo šis keistuolis nusikaltėlis, yra gryna tiesa. 
Pagrobti „Dunkaną“ jam sutrukdė viena aplinkybė, deja, visiš- 
kai nepriklausanti nuo jo valios. Jo bendrai tikrai buvo atvykę 
į Tufoldo įlanką, nes Glenarvanas rado ten paliktą vieno ka- 
torgininko palaidinę. Čia, kaip buvo įsakęs jų vadas, jie laukė 
pasirodant jachtos, o paskui, įkyrėjus laukti, be abejo, vėl grie- 
bėsi savo seno amato — ėmė plėšti ir padeginėti Naujojo Pietų 
Velso kaimus. 

Pirmas prabilo majoras. 

— Taigi, - paklausė jis Airtoną, norėdamas patikslinti su 
„Britanija susijusias datas, — jus išlaipino vakariniame Austra- 


lijos krante 1862 metų balandžio 8-4 dieną? 

— Taip. 

— Ar jūs žinote, kokie buvo tolesni Hario Granto planai? 

— Labai mažai. 

— Sakykite viską, Airtonai. Kartais ir menkiausia smulkme- 
na gali mus atvesti į tikrąjį kelią. 

— Štai visa, ką aš galiu jums pasakyti, sere, — atsakė virši- 
la. - Kapitonas Grantas ketino aplankyti Naująją Zelandiją. 
Ber, kol aš buvau laive, ši jo plano dalis dar nebuvo įvykdyta. 
Taigi visai galimas daiktas, kad iš Kaljao „Britanija“ išvyko į 
Naująją Zelandiją. Tai visiškai atitinka ir dokumente nurodytą 
laivo katastrofos datą — 1862 metų birželio 27-4 dieną. 

— Teisingai, — tarė Paganelis. 

— O vis dėlto, - atsiliepė Glenarvanas, — žodžių nuotrupos, 
išlikusios dokumentuose, neturi jokio ryšio su Naująja Zelan- 
dija. 

— Apie tai nieko negaliu pasakyti, — atsakė viršila. 

— Gerai, Airtonai, — tarė tuomet Glenarvanas. — Jūs ištesėjo- 
te savo žodį, aš ištesėsiu savąjį. Mums belieka nuspręsti, kurioje 
Ramiojo vandenyno saloje jus iškelti. 

— Man vis tiek, — atsakė Airtonas. 

— Tai eikite į savo kajutę, — tarė Glenarvanas, — ir laukite 
mūsų nutarimo. 

Dviejų jūreivių lydimas, Airtonas išėjo. 

— Šis nusikaltėlis būtų galėjęs tapti žmogumi, — tarė majoras. 

— Taip, — atsakė Glenarvanas. — Tai tvirtos dvasios ir protin- 
gas žmogus. Gaila, kad savo gabumus jis panaudojo piktam. 

— O Haris Grantas? 

— Manau, kad jis bus žuvęs. Vargšai vaikai! Kas jiems pasa- 
kys, kur jų tėvas? 

— Aš! — atsakė Paganelis. — Taip, aš pasakysiu! 

Reikia priminti, kad geografas, šiaip labai šnekus ir nekan- 
trus, per visą pokalbį bemaž nė burnos nepravėrė. Pats netar- 
damas nė žodžio, jis tik atidžiai klausėsi. Bet šie paskutiniai jo 
žodžiai buvo tokie netikėti, kad Glenarvanas net pašoko. 

— Jūs? — sušuko jis. — Jūs žinote, kur yra kapitonas Grantas? 

— Taip. 

— Iš kur žinote? 

— Iš tų pačių dokumentų. 

— A! - nutęsė majoras, ir iš jo tono buvo galima spręsti, kad 
jis nebenori apie tai nė kalbėti. 

— Pirma paklausykite, Maknabsai, o paskui galėsite pečiais 
gūžčioti. Iki šiol aš nieko nesakiau dėl to, kad jūs vis vien bū- 
tumėtfnanimi netikėję. Antra vertus, tai nieko mums nebūtų 
padėję. Jeigu ryžtuosi pasakyti dabar, tai tik todėl, kad Airtono 
žodžiai visiškai patvirtino mano spėliojimus. 

— Vadinasi, Naujoji Zelandija?.. — paklausė Glenarvanas. 

— Paklausykite ir paskui spręskite. Klaida, kuri mus išgelbė- 
jo, įvyko vis dėlto ne be priežasčių, tikriau sakant, ne be „tam 
tikros priežasties“. Kaip tik tuo metu, kai aš rašiau Glenarva- 
no diktuojamą laišką, man visą laiką galvoje sukosi mintis apie 
Zelandiją. O štai kodėl. Prisimenate, kartą mums važiuojant, 
Maknabsas pasakojo ledi Elenai katorgininkų istoriją ir parodė 
laikraščio Australian and New Zealand Gazette numerį, kuria- 
me buvo aprašyta Kemden Bridžo katastrofa. Taigi rašydamas 
aš pastebėjau tą patį laikraštį, nukritusį ant žemės ir perlinku- 
sį taip, kad jo pavadinimo buvo matyti tik du skiemenys, bū- 
tent — 2/and. Tada man iš karto nušvito akys! Aland juk yra 
vienas iš angliškojo dokumento žodžių, kurio iki to laiko mes 
jokiu būdu negalėjome iššifruoti. Bet juk tai ne kas kita, kaip 


galūnė žodžio Zealand — Zelandija. 

— Ką jūs sakote!.. — sušuko Glenarvanas. 

— Taip, — varė toliau Paganelis su didžiausiu įsitikinimu. — 
Šitas žodis man praslysdavo pro akis, o žinote kodėl? Todėl, 
kad aš daugiausia stengiausi atkurti prancūziškąjį dokumentą. 
Tai savaime suprantama, nes jis, palyginti su kitais, yra išlikęs 
sveikiausias. Tačiau jame trūksta šito svarbaus žodžio. 

— O! - sušuko majoras. — Jūsų vaizduotė per daug laki, Pa- 
ganeli. Per greitai jūs pamirštate savo ankstesnes išvadas. 

— Aš pasiruošęs jums atsakyti, majore. 

— Ką gi tad reiškia žodis aus:ra/? 

— Tą pat, ką ir anksčiau. Tai yra australes - pietinės jūros. 

— Gerai. O žodis žmdi, kurį iš pradžių jūs skaitėte kaip /m- 
diens — indėnai, o paskui kaip įndigėnes - čiabuviai? 

— Trečiąjį ir paskutinį kartą skaitau jį kaip indigence — vargas. 

— O contin?- sušuko Maknabsas. —- Ar šis žodis ir dabar 
reiškia kontinentą? 

— Ne, kadangi Naujoji Zelandija yra tik sala. 

— Taigi?.. — tarė Glenarvanas. 

— Mielasis sere, — atsakė Paganelis, — štai kaip skamba do- 
kumentas, mano išaiškintas trečią kartą. Paklausykite ir tada 
galėsite patys spręsti. Bet visų pirma noriu štai ką pasakyti: pa- 
mirškite visus mano ankstesnius aiškinimus ir visai negalvokite 
apie tai, kuo mes buvome įsitikinę iki šiol; antra, kai kurios 
vietos jums atrodys „iš piršto išlaužtos“, ir galimas daiktas, kad 
aš netiksliai jas aiškinu, pavyzdžiui, kad ir skiemenis gon/e, ku- 
rių negaliu išversti kitaip kaip 2gonie — agonija, nors šis žodis 
ir gerokai man rėžia ausį. Tačiau tai neturi jokios reikšmės. Be 
to, aš remiuosi visų pirma prancūziškuoju dokumentu, o reikia 
nepamiršti, kad jis rašytas anglo, kuris prancūzų kalbos galėjo 
tobulai ir nemokėti. Taigi pradedu. 


Ir Paganelis, kirčiuodamas kiekvieną skiemenį, lėtai perskaitė: 


— 1862 metų birželio 27 dieną tristiebis laivas „Britanija“, 
išplaukęs iš Glazgo, po ilgos agonijos nuskendo pietinėse jūrose, ne- 
toli Naujosios Zelandijos krantų. Dviem jūreiviams ir kapitonui 
Grantui pavyko pasiekti krantą (aborder — taip aš skaitau žodžio 
nuotrupą 2607). Čia, be perstojo kęsdami baisų vargą, ...geogra- 
frnės ilgumos ir 37911" platumos jie išmetė į jūrą šį dokumentą. 
Gelbėkite juos, nes kitaip jie žuvę. 


Paganelis nutilo. Jo aiškinimas buvo visiškai priimtinas. 
"Tačiau kaip tik dėl to, kad jis atrodė toks pat teisingas kaip 
pirmisji du, jis galėjo būti toks pat klaidingas kaip ir anie du. 
Todėl Glenarvanas su majoru visai nesileido į ginčus. 

— O vis dėlto, kadangi „Britanijos“ pėdsakų nerasta nei Pa- 
tagonijoje, nei Australijoje, kur jas kerta trisdešimt septintoji 
lygiagretė, šis trečiasis aiškinimas turėtų būti tiksliausias. 

Pastaroji Paganelio pastaba padarė draugams didelį įspūdį. 

— Dabar, Paganeli, — tarė Glenarvanas, — sakykite man, ko- 
dėl ištisus du mėnesius laikėte šitą atradimą paslaptyje? 

— Todėl, kad nenorėjau dar kartą jūsų apvilti. Be to, mes juk 
vykome į Oklandą, esantį toje pat geografinėje platumoje, kuri 
nurodyta dokumente. 

— Bet kodėl tylėjote ir tada, kai mes nukrypome nuo šio 
kelio? 

— Dėl to, kad šis aiškinimas, nors ir teisingiausias būtų, ne- 
gali padėti mums išgelbėti kapitono Granto. 

— Kodėl, Paganeli? 

— Jeigu kapitono Granto laivas iš tiesų nuskendo prie Nau- 


josios Zelandijos krantų, tai, kadangi nuo to laiko jau praėjo 

dveji metai, galime neabejoti, jog kapitonas Grantas arba pats 
žuvo katastrofos metu, arba tapo čiabuvių auka. 

— Vadinasi, jūs manote... 

— Kad galima rasti kokių nors laivo liekanų, tačiau nelai- 
mingieji „Britanijos“ keleiviai yra neabejotinai žuvę. 

— Niekam to nesakykite, — tarė Glenarvanas. — Aš pats, ra- 
dęs patogią progą, pranešiu šią liūdną žinią kapitono Granto 


vaikams. 


Dvidešimtas skyrius 


ŠAUKSMAS NAKTĮ 


„Dunkano“ įgula tuoj pat sužinojo, kad Airtono pateiktos 
žinios nenušvietė kapitono Granto dingimo paslapties. Visi 
laive labai nusiminė: į Airtoną buvo sudėtos visų viltys, ir šit 
paaiškėjo, kad jis nežino nieko, kas padėtų „Dunkanui“ susekti 
„Britanijos“ pėdsakus. 

Taigi jachta, nekeisdama kurso, plaukė toliau į rytus. Beliko 
tik išrinkti salą, kurioje turės būti paliktas Airtonas. 

Paganelis ir Džonas Menglas išstudijavo laivo žemėlapį. Pa- 
sirodė, kad trisdešimt septinta lygiagretė kaip tiktai kerta vieni- 
šą uolėtą Marijos Teresės salelę Ramiajame vandenyne, už pus- 
ketvirto tūkstančio mylių nuo Amerikos krantų ir už pusantro 
tūkstančio mylių nuo Naujosios Zelandijos. Į šiaurę nuo jos 
yra Pomotu salynas — Prancūzijos protektoratas. Pietuose nėra 
jokių žemių iki pat amžinųjų ledų ruožo Pietų ašigalio srityje. 
Laivai nelanko šitos vienišos salelės. Jos nepasiekia joks garsas 
iš tolimų gyvenamų kraštų. Tik audrapaukščiai kartais nutupia 
joje pailsėti per savo ilgas keliones. Dauguma žemėlapių visiš- 


kai nežymi šios uolos, nuo amžių plakamos Ramiojo vandeny- 
no bangų. 

Turbūt nėra Žemės rutuly kitos tokios nuošalios vietos, kuri 
būtų taip toli nuo susisiekimo kelių. 

Su šios salelės padėtimi buvo supažindintas Airtonas. Jis su- 
tiko joje pasilikti, ir jachta pasuko Marijos Teresės link. Tiesė, 
išvesta per Talkahuano įlanką ir tą salelę, šiuo metu kaip tiktai 
būtų sutapusi su išilgine „Dunkano“ ašimi. 

Po dviejų dienų laivo signalininkas pranešė, jog pasirodė 
žemė. 

Tai buvo Marija Teresė — pailga, žema, vos kyšanti iš 
vandens sala, iš tolo primenanti didžiulį banginį. Iki jos dar 
buvo trisdešimt mylių. Jachta skrodė bangas šešiolikos mazgų 
greičiu. 

Horizonte pamažu ryškėjo salelės apybraižos. Saulė jau lei- 
dosi vakarop, žerdama paskutinius savo spindulius į netaisy- 
klingą jos siluetą. Buvo matyti ir keletas neaukštų viršukalnių, 
stūksančių įvairiose salos vietose. 

Penktą valandą Džonui Menglui pasirodė, kad jis mato 
aukštyn kylančius dūmus. 

— Gal tai ugnikalnis? — paklausė jis Paganelį, kuris pro žiū- 
roną tyrinėjo naująją Žemę. 

— Negaliu pasakyti, — atsakė geografas. - Marija Teresė — be- 
veik netirta sala. Vis dėlto reikėtų manyti, kad ji yra vulkaninės 
kilmės — kadaise iškilusi iš vandenyno. 

— Bet jeigu sala yra atsiradusi po ugnikalnio išsiveržimo, — 
tarė Glenarvanas, — ar nėra pagrindo bijoti, kad po kito pana- 
šaus išsiveržimo ji vėl gali dingti po vandeniu? 

— Vargu, — atsakė Paganelis. — Sala egzistuoja jau daugelį 


amžių, o tai yra pakankama jos tvirtumo garantija. Džulijos 

sala, iškilusi Viduržemio jūroj, išsilaikė viršum vandens labai 
neilgai — po kelių mėnesių vėl dingo be pėdsakų. 

— Kaip manai, Džonai, - paklausė Glenarvanas, — ar pasiek- 
sime salą iki nakties? 

— Ne, sere. Aš negaliu rizikuoti tamsoje artintis prie nepa- 
žįstamo kranto. Naktį iš lengvo plauksime tam tikru atstumu 
palei salos krantą, o prašvitus pasiųsime į žemę laivelį. 

Aštuntą valandą vakaro buvo likę tik penkios mylios iki kran- 
to. Tačiau saloje nieko aiškaus nebuvo galima įžiūrėti: horizonte 
dunksojo tik pailgas vos matomas šešėlis, kuris tolydžio artėjo. 

Devintą valandą saloje blykstelėjo gana stipri šviesa. Ji ne- 
judėjo ir negeso. 

— Štai kas turėtų patvirtinti mūsų spėjimą apie ugnikalnį, — 
tarė Paganelis atidžiai stebėdamas šviesą. 

— Vis dėlto, — atsiliepė Džonas Menglas, — iš tokio nedidelio 
atstumo mes jau turėtume girdėti dundesį, kuris lydi kiekvieną 
išsiveržimą, o vėjas iš tos pusės neatneša nė mažiausio garso. 

— Iš tikrųjų, — tarė Paganelis, — šis ugnikalnis šviečia, bet 
dunksėjimo negirdėti. Be to, atrodo, kad jis sušvinta ir vėl pri- 
gęsta lygiais laiko tarpais kaip švyturys! 

— Tiesa, — pritarė Džonas Menglas, — o juk švyturio šiame 
krante negali būti. O! — sušuko jis. — Dar viena ugnis! Prie pat 
vandens! Aure ji juda, slenka krantu! 

Džonas neklydo. Iš tiesų pasirodė ir antra šviesa, kuri Čia 
užgesdavo, čia vėl staiga blykstelėdavo. 

— Vadinasi, sala gyvenama? — tarė Glenarvanas. 

— Matyt, ir čia esama laukinių, — atsakė Paganelis. 

— Bet tada Airtono negalime čia iškelti. 

— Žinoma, ne, — pridūrė majoras. - Net ir laukiniams tai 


būtų per daug baisi dovana. 

Kapitono Granto vaikai liūdnai žiūrėjo į fosforescuojančią jūrą. 


— Paieškosime kitos tuščios salos, — tarė Glenarvanas, kuris 
negalėjo susilaikyti nenusišypsojęs dėl Maknabso „gailestingu- 
mo“. — Aš pažadėjau Airtonui, kad jis liks gyvas ir sveikas, ir 
noriu savo pažadą tesėti. 

— Šiaip ar taip, būkime atsargūs, — tarė Paganelis. - Nau- 
josios Zelandijos gyventojai, kaip ir kitados Kornvalio salų 
gyventojai, turi paprotį apgaudinėti laivus judančiomis švie- 
somis. Gali būti, kad šis būdas žinomas ir Marijos Teresės gy- 
ventojams. 

— Laikykis per ketvirtį mylios nuo kranto, - sušuko Džonas 
vairininkui. —- Rytoj, patekėjus saulei, galutinai nuspręsime, ką 
daryti. 

Vienuoliktą valandą Džonas Menglas ir visi keleiviai išsi- 
skirstė į kajutes. Laivo priekyje deniu vaikštinėjo tik sargybi- 
niai; užpakalyje buvo likęs vienas vairininkas. 

Tuo metu į denį užlipo Merė Grant ir Robertas. 

Kapitono Granto vaikai, atsirėmę į bortą, liūdnai žiūrėjo į 
fosforescuojančią jūrą ir vandens srovę, kuri mirgėdama drie- 
kėsi paskui „Dunkaną“. Merė galvojo apie Roberto ateitį. Ro- 
bertas galvojo apie sesers ateitį. Abu mąstė apie tėvą. Ar gyvas 
dar jų numylėtas tėvas? Nejaugi teks jį palikti likimo valiai? Bet 
kaip juodu gyvens be jo? Kur pasidės? Kur būtų pasidėję dabar, 
jei ne Glenarvanas ir jo žmona? 

Berniukas, kurį vargas per anksti subrandino, numanė. ko- 
kios mintys kankina jo seserį. Jis paėmė Merės ranką. 

— Mere, — tarė jis, — niekuomet nereikia nusiminti. Atsime- 
ni, kaip tėvas mums sakydavo: „Svarbiausia gyvenime — drąsa!“ 
Tad nepraraskime drąsos, sesute, tos drąsos, kuri mūsų tėvui 
padėdavo nugalėti visas kliūtis. Iki šiol tu dirbai už mane, dabar 


atėjo eilė man dirbti už tave. 


— Brangusis Robertai! - sušnibždėjo mergaitė. 

— Aš turiu tau kai ką pasakyti, — kalbėjo toliau Robertas. — 
Tu nepyksi ant manęs, Mere? 

— Už ką turėčiau pykti, vaikeli? 

— Ir tu man leisi?.. 

— Ką tu nori pasakyti? — sunerimusi pakiausė Merė. 

— Miela sesute, aš noriu būti jūrininku... 

— Tu nori mane palikti! - sušuko mergaitė, spausdama bro- 
lio ranką. 

— Taip, Mere, aš noriu būti jūrininku kaip mano tėvas, kaip 
kapitonas Džonas! Brangioji Mere, kapitonas Džonas dar ne- 
prarado vilties! Jis taip atsidavęs mudviem! Jis pažadėjo padaryti 
mane tikru jūrininku, o paskui mes kartu ieškosime mūsų tėvo. 
Sakyk, kad sutinki, Mere! Mūsų, bent jau mano, pareiga yra pa- 
daryti tėvui viską, ką jis būtų padaręs mudviem, jei ne jį ištikusi 
nelaimė. Nuo šiol aš teturėsiu vieną gyvenimo tikslą: ieškoti, 
tikrai ieškoti mūsų gerojo tėvelio! Kaip jisai mus mylėjo, Mere! 

— Ir koks jis buvo kilniaširdis! - pridūrė Merė. — Ar Žinai, 
Robertai, kad jis jau buvo mūsų tėvynės pasididžiavimas, ir jei- 
gu likimas nebūtų užtvėręs jam kelio, jis būtų vienas iš žymiau- 
sių jos žmonių. 

— Kaip aš galiu nežinoti! - sušuko Robertas. 

Merė priglaudė Robertą prie krūtinės. Berniukas pajuto, 
kaip jo kakta rieda jos ašaros. 

— Mere! - sušuko jis. — Tegul mūsų bičiuliai sako, k; nori, 
tegul jie ir nieko nesako, bet aš dar nepraradau vilties ir niekad 
jos neprarasiu! Toks žmogus kaip mano tėvas negali žūti neat- 
likęs pradėto darbo! 

Merė Grant nepajėgė atsakyti — ją smaugė ašaros. Pagal- 


vojus apie tai, kick daug vargo teks patirti Hario Granto be- 

ieškant, ir apie jaunąjį kapitoną, kuris mielai dėl jų ir savo gy- 
vybę atiduotų, jos sieloje pabudo įvairiausi jausmai. 

— Tai kapitonas Džonas vis dar tikisi? — paklausė ji. 

— Taip, - atsakė Robertas. — Džonas — tikras mūsų brolis ir 
niekuomet mūsų neapleis! Aš tapsiu jūrininkų, ir mes vyksime 
kartu ieškoti mūsų tėvo! Tu sutinki? 

— Kaip galiu nesutikti, Robertai?.. Bet mudviem reikės iš- 
siskirti... 

— Tu nepasiliksi viena, Mere. Aš žinau! Mano bičiulis Džo- 
nas viską man papasakojo. Ponia Glenarvan nepaliks tavęs. 
Tu — moteris, tu gali ir privalai priimti jos pagalbą. Atsisakyti 
reikštų parodyti nedėkingumą. Bet vyras — man tėvas gal šimtą 
kartų yra sakęs, — vyras turi pats savo ateitimi pasirūpinti! 

— O kaip bus su mūsų mielais gimtaisiais namais Dandžio 
mieste? 

— Jie ir bus mūsų, Mere! Džonas ir Glenarvanas visa tai 
jau yra apgalvoję. Tu gyvensi Malkolmo pilyje kaip Glenarva- 
no duktė. Jis pats tai pasakė Džonui, Džonas - man. Tu ten 
būsi kaip namie ir turėsi su kuo pasikalbėti apie mūsų tėvą, 
belaukdama, kol mes su Džonu vieną gražią dieną jį parvešime. 
O, kokia laiminga bus ta diena! — nušvitusiu veidu entuziastin- 
gai sušuko Robertas. 

— Vaikeli mano, kaip džiaugtųsi mūsų tėvelis, jei galėtų tave 
girdėti! Kaip tu panašus į jį! Kai užaugsi, būsi gyvas tėvas. 

— O Mere!.. - sušnibždėjo Robertas, rausdamas iš laimės ir 
pasididžiavimo. 

— Ber kaip mes atsilyginsime Glenarvanui ir jo žmonai? — 
tarė Merė. 

— O, tai visai nesunku! - sušuko Robertas su jaunuolišku 


užsidegimu. — Mes juos gerbsime, juos mylėsime, visad jiems 


tai sakysime, mes juos bučiuosime, o kai prireiks, ir gyvybę už 
juos paaukosime! 

— Ne, mes dėl jų gyvensime! - sušuko mergaitė, bučiuoda- 
ma brolį. — Tai jiems labiau patiks — na ir man pačiai! 

Kapitono Granto vaikai nutilo ir, tamsoje žvelgdami vienas 
į kitą, paskendo savo svajonėse. Tačiau mintimis jie dar tęsė 
pradėtą pokalbį — vienas kirą klausė, vienas kitam atsakinėjo. 
Tyki jūra iš lengvo suposi, tamsoje mirgėjo nuo sraigto sūku- 
riuojantis vanduo. 

Ir tuomet įvyko kažkas keista, tiesiog antgamtiška. Brolis ir 
sesuo, kaip kartais atsitinka artimiems žmonėms, kuriuos tarsi 
jungia kažkokie paslaptingi ryšiai, vienu metu patyrė tą pačią 
haliucinaciją. 

Robertui ir Merei pasirodė, kad iš tolumos, iš juodų vande- 
nyno bangų, iki jų atskrido kažkieno gailus šauksmas, suvirpi- 
nęs juos iki pat sielos gelmių. 

— Gelbėkit! Gelbėkit! — šaukė balsas. 

— Mere, - sušnibždėjo Robertas, — girdėjai? Girdėjai? 

Ir abu, persisvėrę per bortą, įsmeigė akis į neperžvelgiamą 
tamsą. 

Bet nieko nebuvo matyti. Viską aplinkui gaubė juoda naktis. 

— Robertai, — tarė Merė, blykšdama iš susijaudinimo, — man 
pasirodė... Man pasirodė taip pat kaip ir tau... Mudu kliedi- 
me, Robertai! 

Tuo metu jų ausis vėl pasiekė tas pats balsas. Šį kartą iliuzija 
buvo tokia stipri, kad juodu abu sušuko: 

— Tėvas! Tėvas! 

Merė Grant nebeišlaikė: apalpusi ji susmuko Roberto glė- 
byje. 

— Čionai! — ėmė šaukti Robertas. — Gelbėkit! Mere... Tėvas!.. 

Išgirdęs riksmą, prišoko vairininkas. Atbėgo sargybiniai, o 
netrukus, triukšmo pažadinti, denyje pasirodė Glenarvanas su 
žmona ir Džonas Menglas. 

— Mano sesuo miršta, o tenai mūsų tėvas!.. — sušuko Rober- 
tas, rodydamas į bangas. 

Niekas nesuprato, ką jis nori pasakyti. 

Tą akimirką atsipeikėjo Merė. Sutrikusiu žvilgsniu dairyda- 
masi aplinkui, ji šaukė kaip beprotė: 

— Tėvas! Tenai tėvas! 

Vargšė mergaitė pašoko ir persisvėrė per bortą, lyg norėda- 
ma pulti į jūrą. 

— Misteri Glenarvanai! Ponia Elena! — kartojo ji, sunėru- 
si rankas. — Sakau jums, kad tenai mūsų tėvas! Aš girdėjau jo 
balsą! Jo šauksmas kilo iš bangų ir atrodė toks graudus kaip 
paskutinis sudie. 

Mergaitę vėl ištiko konvulsijų priepuolis, ir ji neteko sąmo- 
nės. Ją nunešė į kajutę. Elena nuėjo jos slaugyti, o Robertas 
pasilikęs kartojo: 

— Mano tėvas! Tėvas tenai! Tikėkit manim, sere! 

Tie, kurie stebėjo šią liūdną sceną, pagaliau suprato, kad 
Merė ir Robertas tapo savo įaudrintos vaizduotės aukomis. 
Ber kaip įtikinti vargšus kapitono vaikus, kad jų jausmai juos 
apgavo! 

Glenarvanas vis dėlto pamėgino. Jis paėmė Robertą už ran- 
kos ir paklausė: 

— Tu girdėjai savo tėvo balsą, vaikeli mielas? 

— Taip, sere. Ten toli, bangose, jis šaukė: „Gelbėkit! Gelbėkit!“ 

— Ir tu jį pažinai? 

— Kaip aš galėjau nepažinti! Tikriausiai tai buvo jis, prisie- 


kiu jums, sere! Mano sesuo taip pat girdėjo ir pažino jo balsą. 


Kaip jūs galite manyti, kad mes abu apsirikome? Sere, gelbėkite 
tėvą! Valtį, valtį! 

Glenarvanas pamatė, kad jokie įtikinėjimai berniuko ne- 
paveiks. Vis dėlto jis ryžosi dar kartą pabandyti ir pasišaukė 
vairininką. 

— Haukinsai, — paklausė jis, - jūs buvote prie vairo tuo 
metu, kai Merė apalpo? 

— Taip, sere, — atsakė Haukinsas. 

— Ar jūs nieko negirdėjote? Nieko nematėte? 

— Nieko. 

— Matai, Robertai. 

— Jei tai būtų buvęs Haukinso tėvas, — su nepalaužiamu įsi- 
tikinimu atsakė berniukas, — jis nesakytų, kad nieko negirdėjo 
ir nematė. Tai buvo mano tėvas, sere! Mano tėvas! Mano tėvas! 

Paskutinius žodžius Robertui užgniaužė rauda. Jis išblyško 
ir taip pat susmuko be sąmonės. Glenarvanas liepė nunešti jį į 
kajutę ir paguldyti į lovą. Berniukas, nakties išgyvenimų nuka- 
muotas, tuoj pat kietai užmigo. 

— Vargšai našlaičiai! — tarė I)žonas Menglas. — Kiek sunkių 
valandų jiems tenka išgyventi. 

— Taip, — atsakė Glenarvanas, — baisus sielvartas vienu metu 
sukėlė abiem tą pačią haliucinaciją. 

— Abiem kartu! — atsiliepė Paganelis. — Tai vis dėlto keista. 
Mokslas to nepripažintų... 

Paskui jis davė ženklą visiems nutilti, pasilenkė per bortą 
ir, įtempęs ausis, klausėsi. Buvo visiškai tylu. Paganelis garsiai 
šūktelėjo. Niekas neatsiliepė. 

— Keista, — murmėjo geografas, cidamas į savo kajutę. — To- 
kio nepaprasto reiškinio negalima išaiškinti vien minčių ir jaus- 


mų bendrumų. 


Kitą dieną, — tai buvo kovo aštuntoji, - penktą valandą 
ryto, vos prašvitus, visi keleiviai, tarp jų ir Robertas su Mere, 
kurių nebebuvo galima išlaikyti kajutėse, susirinko „Dunkano“ 
denyje. Visi norėjo pamatyti, kokia tai žemė, kurios vakar prie- 
temoje nebuvo galima gerai įžiūrėti. 

Visų žiūronai nukrypo į salą. Jachta plaukė vienos mylios 
atstumu nuo kranto. Buvo matyti kiekvienas jos paviršiaus ne- 
lygumas. 

Staiga pasigirdo Roberto riksmas. Berniukas tvirtino matąs 
tris žmones: du, mostiguodami rankomis, bėga krantu, o tre- 
čiasis mojuoja vėliava. 

— Anglijos vėliava! - sušuko Džonas Menglas, pačiupęs žiū- 
roną. 

— Iš tikrųjų! - patvirtino Paganelis, gyvai atsigręždamas į 
Robertą. 

— Sere, - tarė Robertas, visas drebėdamas iš susijaudini- 
mo, — jeigu nenorite, kad aš šokčiau į jūrą ir plaukte nuplauk- 
čiau į salą, įsakykite nuleisti laivelį. O, sere, atsiklaupęs prašau 
jus, leiskite man pirmam išlipti į krantą! 

Visi buvo taip nustebę, kad negalėjo ištarti nė žodžio. Kaip? 
Šioje mažutėje salelėje gyvena trys žmonės, išsigelbėję iš sudu- 
žusio laivo, trys anglai? O ją kaip tiktai kerta trisdešimt sep- 
tintoji lygiagretė! Visi prisiminė vakar dienos įvykį, prisiminė 
šauksmą, kurį girdėjo Robertas ir Merė. O gal vaikai ir neap- 
siriko? Žmogaus balsą jie galėjo girdėti, bet nejaugi tai buvo 
jų tėvo balsas? Deja, ne! Neįtikčtinas dalykas! Ir kiekvienas su 
baime širdyje pagalvojo, kokį baisų nusivylimą dar kartą teks 
išgyventi kapitono Granto vaikams. Ar užteks jiems jėgų šitam 
paskutiniam smūgiui pakelti? Bet negi galima buvo juos sulai- 


kyti? Glenarvanas nė nesiryžo to daryti. 


— Valtį! - sušuko jis. 

Bematant į jūrą buvo nuleistas laivelis. Į jį susėdo abu kapi- 
tono Granto vaikai, Glenarvanas, Džonas Menglas ir Paganelis. 
Šeši jūreiviai kiek įkabindami ėmė irti, ir valtis greitai nutolo 
nuo laivo. 

Kai iki kranto buvo likę tik dešimt sieksnių, Merė staiga 
sukliko: 

— Tėvas! 

Ant kranto stovėjo trys vyrai. Vidurinis, augalotas ir tvirtas, 
švelniais, bet kartu ir drąsiais bruožais iš pat pirmo žvilgsnio 
visiems priminė Robertą ir Merę. Taip, tai buvo tas pats žmo- 
gus, apie kurį vaikai taip dažnai pasakodavo savo bičiuliams. 
Nujautimas jų neapgavo. Tai buvo jų tėvas, tai buvo kapitonas 
Grantas! 

Išgirdęs Merės klyksmą, kapitonas išskėtė rankas ir krito ant 


smėlio tarsi perkūno trenktas. 


Dvidešimt pirmas skyrius 


TABORO SALA 


Iš džiaugsmo nemirštama, nes tėvas ir vaikai atsipeikėjo dar 
prieš tai, kai laivelis grįžo į jachtą. 

Ar galima aprašyti šitą sceną? Ne, tam nepakaktų žodžių. Visi 
jūreiviai verkė, matydami šiuos tris Žmones, kurie, nepajėgdami 
ištarti nė žodžio, apkabinę spaudė vienas kitą prie krūtinės. 

Haris Grantas drebančiu iš susijaudinimo balsu padėkojo 
ledi Elenai, Glenarvanui ir visiems jo kelionės draugams už iš- 
gelbėjimą. Kol valtis nuo salos pasiekė jachtą, vaikai jau buvo 


spėję trumpai jam papasakoti apie „Dunkano“ kelionę. 


Kiek daug jis skolingas šiai kilniaširdei moteriai, jos vyrui 
ir jų draugams! Juk visi —- pradedant pačiu Glenarvanu ir bai- 
giant jūreiviais — kentėjo dėl jo ir grūmėsi su kliūtimis. Haris 
Grantas išreiškė savo dėkingumą tokiais paprastais ir kilniais 
žodžiais, drąsus jo veidas švietė tokiu tyru ir švelniu susijaudi- 
nimu, jog visi pajuto, kad tie nuoširdūs žodžiai — geriausias at- 
silyginimas už visus jų iškentėtus vargus. Net ir nesujaudinamo 
majoro akys buvo pilnos ašarų, kurių jis nepajėgė sulaikyti. O 
garbusis Paganelis verkė kaip mažas vaikas, kuris nė nebando 
slėpti savo ašarų. 

Haris Grantas negalėjo atitraukti akių nuo dukters — tokia 
ji atrodė puiki, išgražėjusi... Jau kelintą sykį jis jai tat kartojo, 
kviesdamas į liudytojas ledi Eleną, tarsi norėdamas įsitikinti, 
ar tėviški jausmai jo neapgauna. Paskui, atsigręžęs į sūnų, su 
pasigėrėjimu sušukdavo: 

— Kaip tu išaugai! Tu jau vyras! 

Ir vėl apiberdavo bučiniais savo numylėtus vaikus, kurių 
taip buvo išsiilgęs per pastaruosius dvejus metus. 

Robertas vieną po kito pristatė jam savo draugus, kiekvie- 
nam rasdamas naujų pagyrimo žodžių. O juk apie visus jis būtų 
galėjęs pasakyti tą patį: jie visi buvo lygiai geri abiem našlai- 
čiams. Kai juodu priėjo prie Džono Menglo, jaunasis kapitonas 
paraudo kaip mergaitė, ir jo balsas, kalbantis su Merės tėvu, 
drebėjo. 

Po to ledi Elena smulkiai papasakojo kapitonui Grantui jų 
kelionės istoriją, ir tėvo širdis buvo kupina pasididžiavimo savo 
vaikais. 

Haris Grantas sužinojo apie sūnaus žygdarbius, apie tai, kad 
dalį tėvo skolos jis Glenarvanui jau yra grąžinęs. Paskui Džo- 


nas Menglas ėmė pasakoti apie Mcrę tokiais žodžiais, kad Haris 

Grantas, kuris jau prieš tai iš keleto ledi Elenos žodžių buvo 
viską supratęs, paėmė tvirtą jaunojo kapitono ranką, sujungė ją 
su dukters ranka ir, atsigręžęs į Glenarvaną ir jo žmoną, tarė: 

— Sere, ir jūs, ponia, palaiminkit mūsų vaikus! 

Kada viskas jau šimtą kartų buvo perkalbėta, Glenarvanas 
papasakojo Hariui Grantui apie Airtoną. Kapitonas patvirti- 
no visa, ką Airtonas buvo sakęs apie jo iškėlimą į Australijos 
krantą. 

— Tai protingas ir drąsus žmogus, — pridūrė jis. — Į nusikal- 
timą jį pastūmėjo aistros. Gal vienatvė ir atgaila sugrąžins jį į 
dorą gyvenimą. 

Bet prieš iškeliant Airtoną į Marijos Teresės salą, Haris 
Grantas panoro su ja supažindinti savo naujuosius draugus. Jis 
pakvietė juos aplankyti jo medinį namelį ir pasėdėti už jo ro- 
binzoniško stalo. Glenarvanas ir jo draugai mielai priėmė kapi- 
tono kvietimą. Robertas ir Merė degte degė noru pamatyti tas 
vietas, kur jų tėvas, atskirtas nuo pasaulio, taip ilgai kankinosi, 
apie juos tegalvodamas. 

Vėl buvo nuleistas laivelis, ir tėvas su vaikais, Glenarvanas, 
ledi Elena, majoras, Džonas Menglas ir Paganelis netrukus iš- 
lipo į salą. 

Hario Granto valdoms apeiti pakako keleto valandų. Tiesą 
pasakius, tai buvo tik plokščia povandeninio kalno viršūnė su 
daugybe bazaltinių uolų ir vulkaninių uolienų luitų. Seniau- 
siose geologinėse žemės epochosc šis kalnas, požeminės ugnies 
stumiamas, palengva ėmė kilti iš Ramiojo vandenyno gelmių. 
Bet, amžiams slenkant, ugnikalnis tapo paprastu kalnu, jo kra- 
teris užako, ir tik viršūnė pasiliko stūksoti plačiame vandeny- 
ne. Paskui susidarė juodžemis, atsirado augmenija; banginių 


gaudytojai, kurie kadaise pro šalį plaukdami čia buvo sustoję, 


paliko naminių gyvulių — ožkų ir kiaulių; jos besiveisdamos il- 
gainiui virto laukinėmis. Taip šioje vienišoje salelėje suklestėjo 
visos trys gamtos karalijos. 

Kai joje apsigyveno sudužusios „Britanijos“ jūreiviai, gamtai 
į pagalbą atėjo žmogaus ranka. Per pustrečių metų Haris Gran- 
tas ir du jo jūreiviai visiškai pakeitė salą. Nemažame rūpestingai 
įdirbtos žemės sklypelyje augo puikios daržovės. 

Lankytojai priėjo namelį, stovintį žalių gumamedžių pavė- 
syje. Pro jo langus buvo matyti vien bekraštė, saulės spindulių 
nužerta jūra. Haris Grantas išnešė į pavėsį, po gražiais medžiais, 
savo stalą ir pakvietė svečius sėstis. Ožkienos kepsnys, duona iš 
nardu, keletas puodelių pieno, du ar trys laukinių cikorijų stie- 
bai ir tyras, šaltas vanduo — tai ir visos kapitono vaišės, kurios 
tikrai būtų pritikusios Arkadijos* piemenims. 

Paganelis buvo sužavėtas. Jis prisiminė savo senas svajones 
apie robinzonišką gyvenimą. 

— Tas sukčius Airtonas čia galės puikiausiai gyventi! — sušu- 
ko jis entuziastingai. — Ši salelė — tikras rojus! 

— Taip, - atsakė Haris Grantas, — tikras rojus trims nelai- 
mingiesiems, radusiems joje prieglaudą po laivo katastrofos; bet 
aš gailiuosi, kad Marija Teresė nėra didelė ir derlinga sala, su 
plačia upe vietoj menko upokšnio ir geru uostu vietoj bangų 
išskalauto mažučio užtakio. 

— O kodėl, kapitone? — paklausė Glenarvanas. 

— Tuomet galėčiau įsteigti čia koloniją, kurią padovanočiau 
Škotijai. j 

— Ak kapitone, — tarė Glenarvanas, — tai jūs vis dar neatsisa- 


kote tos idėjos, kuri mūsų tėvynėje taip išgarsino jūsų vardą? 


* Arkadija — senovės Graikijos sritis, kurioje gyveno piemenų gentys. 


— Ne, sere, ir esu įsitikinęs, jog likimas atsiuntė man išgel- 
bėtojus tik todėl, kad galėčiau ją galutinai įgyvendinti. Reikia, 
kad mūsų broliai, vargstą senojoje Kaledonijoje, turėtų kur 
nors naujoje žemėje priebėgą nuo bado ir kančių. Reikia, kad 
žemėje būtų vietelė, kur mūsų tautiečiai rastų bent kiek laisvės 
ir gerovės, kurių jiems taip trūksta Europoje. 

— Ak kapitone, tai puikus planas, tikrai vertas jūsų kilnios 
širdies! — sušuko ledi Elena. — Bet šita salelė... 

— Ne, ponia, ši uolos viršūnė gali išmaitinti tik keletą kolo- 
nistų, o mums reikia plačios žemės, kurioje būtų gausu visokių 
gėrybių. 

— Gerai, kapitone! — sušuko Glenarvanas. — Ateitis priklau- 
so mums. Mes ieškosime tos žemės bendromis jėgomis! 

Haris Grantas ir Glenarvanas, tarsi užtvirtindami šitą abi- 
pusį įsipareigojimą, tvirtai paspaudė vienas kitam ranką. 

Visiems buvo labai įdomu dar šioje saloje, šiame kukliame 
namelyje besisvečiuojant, išgirsti, kaip dvejus ilgus metus čia 
išgyveno „Britanijos jūreiviai. 

Haris Grantas mielai sutiko patenkinti savo naujųjų bičiu- 
lių prašymą. 

— Mūsų istorija, — pradėjo kapitonas, — panaši į istoriją kie- 
kvieno robinzono, kuris, išmestas į negyvenamą salą, ryžtasi 
stoti į kovą su gamta, pasikliaudamas vien savo jėgomis. 

1862 metais, naktį iš birželio 26-os į 27-ą, „Britanija“, 
užklupra baisios audros, dūkusios be pertrūkio šešias dienas, 
sudužo į Marijos Teresės pakrančių uolas. Jūra siautėjo, buvo 
neįmanoma išsikelti į krantą, ir visa mano įgula žuvo. Liktai aš 
ir du jūreiviai - Bobas Lirsas ir Džo Belas - po daugelio nesč- 
kmingų bandymų vargais negalais išsikasėme į krantą. 

Žemė, kurioje mes atsidūrėme, pasirodė besanti maža, dvic- 


jų mylių pločio ir penkių mylių ilgio, negyvenama salelė su 


keliomis dešimtimis medžių viduryje, keliom žaliuojančiom 
pievom ir, mūsų laimei, niekados neišdžiūstančio gėlo vandens 
šaltiniu. 

Vienas su dviem jūreiviais atsidūręs šiame pasaulio užkam- 
pyje, aš vis dėlto nenusiminiau ir nusprendžiau iš paskutiniųjų 
grumtis. Bobas ir Džo, mano šaunieji nelaimės draugai, kiek 
galėdami man padėjo. 

Mes pradėjome taip kaip ir Danielio Defo Robinzonas — 
surankiojome sudužusio laivo liekanas. Mums pavyko ištraukti 
keletą įrankių, ginklų, šiek tiek parako ir maišą grūdų, kurie 
mums buvo ypatingai brangūs. Pirmosios dienos buvo sunkios, 
bet maistu mes greitai apsirūpinome: pradėjome medžioti lau- 
kines ožkas, kurių salelėje buvo daugybė privisę, ir jūros gy- 
vūnus, kurių taip pat apsčiai rasdavome pakrantėse. Pamažu 
mūsų gyvenimas įėjo į vėžes. 

Mums pavyko išgelbėti keletą laivo prietaisų. Jais aš galė- 
jau nustatyti salos geografinę padėtį. Paaiškėjo, kad sala yra toli 
nuo jūros kelių ir kad išgelbėti mus gali tik laimingas atsitikti- 
numas. 

Mes dirbome nenuleisdami rankų. Netrukus keletą akrų že- 
mės užsėjome grūdais, išgelbėtais iš „Britanijos“. Savo vienodą 
kasdienį maistą paįvairindavome cikorijomis, bulvėmis, rūgš- 
tynėmis, o vėliau ir kitomis daržovėmis. Prisijaukinome keletą 
laukinių ožkų. Atsirado pieno, sviesto. Iš nardu, kurie čia auga 
išdžiūvusių upelių dugne, kepėmės savotišką gan maistingą 
duoną. Taigi mes turėjome visa, kas būtinai reikalinga žmogui 
pragyventi. 

Iš „Britanijos“ skeveldrų pasistatėme namelį ir apdengėme 
jį gerai įdervintomis burėmis. Šiame gana tvirtame namelyje 


laimingai praleidome lietingąjį sezoną. Kiek mes čia apsvarstė- 


me įvairiausių planų, kiek prisvajojome! Tų svajonių pati gra- 
žiausioji pagaliau štai įsikūnijo! 

Iš pradžių buvau nusprendęs iš laivo skeveldrų pasidaryti val- 
tį ir leistis ja į atvirą jūrą. Bet iki artimiausios žemės, tai yra iki 
Pomotu salyno, iš čia bus ne mažiau kaip pusantro tūkstančio 
mylių. Joks laivelis neišlaikytų tokios ilgos kelionės. Todėl šios 
minties atsisakiau ir palikau mūsų išgelbėjimą likimo valiai. 

Ak mano mieli vaikai, kad jūs žinotumėte, kaip dažnai mes, 
įkopę į uolos viršūnę, žvalgydavomės po vandenyną, tikėdamiesi 
pamatyti kokį nors laivą! Per visą laiką, kurį praleidome atskirti 
nuo pasaulio, tik du ar tris kartus tolumoj buvo pasirodžiusi 
burė, kuri vėl tuoj pat dingdavo. Taip praėjo pustrečių metų. 
Mes jau nieko nebesitikėjome, bet vis dėlto nenusiminėme. 

Ir štai vakar aš įkopiau į aukščiausią salos uolą ir vakaruose 
netikėtai pastebėjau mažą dūmclį. Jis kaskart didėjo. Netrukus 
pamačiau ir visą laivą. Atrodė, kad jis plaukia mūsų link. Bet ar 
neaplenks jisai šios salelės, pric kurios juk niekad nėra sustojęs 
joks laivas? 

O, koks baisus tai buvo laukimas! Strebiuosi, kaip man ne- 
plyšo širdis. Ant aukščiausios Marijos Icresės viršukalnės mano 
draugai užkūrė ugnį. Atėjo naktis, tačiau jachta nedavė jokio 
ženklo, kad būtų mus pastebėjusi. Nejaugi ir ši paskutinė išsi- 
gelbėjimo viltis išsisklaidys kaip dūmas? 

Aš ilgai nesvyravau. Per naktį laivas galėjo aplenkti salą. Šo- 
kau į jūrą ir leidausi plaukti laivo link. Viltis suteikė man nepa- 
prastą jėgą. Tiesiog antžmogiškomis pastangomis įtempąęs jėgas, 
aš įnirtingai yriausi pirmyn. Jachta vis artėjo ir, kai iki jos man 
beliko gal trisdešimt sieksnių, staiga pasuko į šoną! 

Tuomet aš pradėjau beviltiškai šaukti, bet mano balsą išgir- 


do tik mano vaikai. Tai nebuvo jokia haliucinacija... 

Netekęs jėgų, susijaudinimo ir nuovargio iškamuotas, grį- 
žau į krantą. Jūreiviai leisgyvį ištraukė mane iš vandens. Ši pas- 
kutinioji mūsų naktis saloje buvo pati baisiausia. Jau manėme, 
kad esame galutinai pasmerkti čia sulaukti mirties. Bet prašvi- 
tus pastebėjome, kad laivas iš lengvo plaukia palei mūsų krantą. 
Pamatėme, kad jūs leidžiate į vandenį laivelį... Mes išgelbėti! 
Ir štai — neįtikėtina laimė! — išvydau, kad į mane tiesia rankas 
mano brangieji vaikai... 

Haris Grantas baigė pasakojimą. Robertas ir Merė, bučiuo- 
dami ir glamonėdami, jį apkabino. Ir tik dabar kapitonas su- 
žinojo, kad jį išgelbėjo tasai sunkiai beįskairomas dokumentas, 
kurį, savaitei praėjus po laivo katastrofos, jis įdėjo į butelį ir 
įmetė į bangas. 

Apie ką galvojo Žakas Paganelis, klausydamas kapitono 
Granto pasakojimo? Garbusis geografas gal tūkstantąjį kartą 
suko galvą, mėgindamas atkurti dokumento žodžius. Jis dar 
sykį pergalvojo tris dokumento aiškinimo variantus, kurie visi 
dabar pasirodė klaidingi. Bet ar buvo tuose jūros vandens iš- 
graužtuose popieriuose bent mažiausia nuotrupa Marijos Ie- 
resės salos pavadinimo? Paganelis nebeiškentė ir, stvėręs Harį 
Grantą už rankos, sušuko: 

— Kapitone, sakykite pagaliau, kas buvo parašyta tame pa- 
slaptingame dokumente? 

Geogratfo klausimas sukėlė visuotinį susidomėjimą: paslap- 
tis mįslės, kurią jie veltui bandė įminti ištisus devynis mėnesius, 
turėjo pagaliau paaiškėti. 

— Ar prisimenate tikslų dokumento tekstą? — paklausė Pa- 
ganelis. 

— Žodis į žodį, - atsakė Haris Grantas. — Aš kasdien mintyse 


kartodavau tuos žodžius, į kuriuos buvo sudėtos visos mūsų viltys. 


— Kokie tai žodžiai, kapitone? — paklausė Glenarvanas. — Sa- 
kykite greičiau, nes mūsų savimeilė skaudžiai užgauta. 

— Gerai, — atsakė Haris Grantas. — Bet, kaip žinote, norėda- 
mas, kad dokumentas turėtų daugiau šansų pasiekti tikslą, aš jį 
parašiau trimis kalbomis. Kurį jų norite išgirsti? 

— Argi jie ne visai vienodi? — sušuko Paganelis. 

— Vienodi, išskyrus tik vieną vardą. 

— Pakartokite mums prancūziškąjį tekstą, — tarė Glenarva- 
nas. — Šis dokumentas yra išlikęs sveikiausias, tad mes spėlioda- 
mi daugiausia juo ir rėmėmės. 

— Sere, štai jisai žodis į žodį, - atsakė Haris Grantas. 

1862 metų birželio 27 dieną tristiebis laivas „Britanija“ iš 
Glazgo nuskendo už pusantro tūkstančio mylių nuo Patagonijos, 
pietiniame pusrutulyje. Dviem jūreiviams ir kapitonui Grantui 
pavyko pasiekti Taboro salą... 

— Kaip? — sušuko Paganelis. 

— Čia, - kalbėjo toliau kapitonas Grantas, — be perstojo kęs- 
dami baisų vargą, 1539 ilgumos ir 37911" platumos, jie įmetė į 
jūrą šį dokumentą. Gelbėkite juos, nes kitaip jie žuvę. 

Išgirdęs žodžius „Taboro sala“, Paganelis staiga pašoko, pas- 
kui, nebeįstengdamas susivaldyti, sušuko: 

— Kodėl Taboro sala? Juk čia Marijos Teresės sala! 

— Taip, tiesa, ponas Paganeli, — atsakė Haris Grantas. — An- 
glų ir vokiečių žemėlapiuose ji vadinama Marijos Teresės sala, o 
prancūzų žemėlapiuose — Taboro. 

Tą akimirksnį ant Paganelio petics nusileido sunkus kumš- 
tis, kurio smūgis buvo toks stiprus, jog, Paganelis net pritūpė. 
Turime pasakyti, kad smogė majoras, kuris gal pirmą kartą savo 
gyvenime peržengė mandagumo ribas. 


— Geografas! - pratarė Maknabsas su didžiausia panieka. 


Tačiau Paganelis nė nepajuto sunkios majoro rankos: nepa- 
lyginamai skaudesnis jam buvo smūgis, ištikęs jo, mokslininko, 
savimeilę. 

Taigi, kaip dabar paaiškėjo, jis buvo visai netoli tiesos. Ne- 
įskaitomą dokumentą jis beveik teisingai buvo iššitravęs. Tie- 
sa, laivo sudužimo vietos jam nepavyko įspėti — tai nebuvo nei 
Patagonija, kaip jis buvo iš karto įsitikinęs, nei Australija, nei 
pagaliau Naujoji Zelandija. Skiemenys contin, kurie iš pradžių 
jam atrodė turį reikšti continent, galų gale buvo išaiškinti tei- 
singai — continuellement (be perstojo). Indi, pradžioje reiškęs įn- 
diens (indėnai), vėliau indigčmes (čiabuviai), pagaliau įgavo savo 
tikrąją reikšmę — imdigence (vargas). Tiktai vienas nutrupėjęs 
žodis 2607 apgavo įžvalgųjį geografą. Paganelis atkakliai laikė jį 
pradžia prancūziško žodžio 2b6o7de7 (priplaukti prie kranto), o iš 
tikrųjų čia buvo prancūziškas pavadinimas tos pačios salos, ku- 
rioje išsigelbėjo paskendusios „Britanijos“ jūreiviai. Šios klaidos, 
tiesą sakant, buvo sunku ir išvengti, nes angliškuose „Dunkano“ 
žemėlapiuose toji salelė buvo pažymėta Marijos Teresės vardu. 

— Nesvarbu! — šaukė Paganelis, raudamasis plaukus. - Aš 
neturėjau pamiršti, kad sala yra dvejaip vadinama! Tai nedo- 
vanotina klaida, o juo labiau Geografų draugijos sekretoriui! 
Gėda, didžiausia gėda! 

— Pone Paganeli, raminkitės, nėra ko taip sielvartauti, — įti- 
kinėjo ledi Elena. 

— Ne, ponai! Aš — asilas! 

— Ir net ne mokytas asilas! - pridūrė majoras tokiu tonu, 
kuriuo paprastai reiškiama užuojauta. 

Po pietų Haris Grantas sutvarkė savo namelį. Iš savo turto 
jis nieko nepasiėmė norėdamas, kad nusikaltėlis paveldėtų visą 


doro žmogaus turtą. 

Visi grįžo į jachtą. Glenarvanas ketino dar tą pačią dieną 
iškeliauti ir įsakė paruošti valtį Airtonui į salą iškelti. Airtonas 
buvo atvestas į denį, kur jis susitiko su Hariu Grantu. 

— Štai ir aš, Airtonai, — tarė Grantas. 

— Matau, kapitone, — atsakė Airtonas, neparodydamas nė 
mažiausio nustebimo. — Ką gi, džiaugiuosi matydamas jus gyvą 
ir sveiką. 

— Atrodo, Airtonai, kad aš būsiu padaręs klaidą, išlaipinda- 
mas jus gyvenamoje žemėje. 

— Taip, atrodo, kapitone. 

— Dabar jūs užimsite mano vietą šioje tuščioje salelėje. Ti- 
kiuosi, kad čia turėsite gerą progą apgailėti visa, ką blogo esate 
padaręs žmonėms. 

— Ir aš taip manau, — ramiai atsakė Airtonas. 

Glenarvanas, kreipdamasis į viršilą, tarė: 

— Jūs nesate pakeitęs savo pasiryžimo išsikelti negyvenamoje 
saloje? 

— Ne, sere. 

— Taboro sala jums atrodo tinkama? 

— Visiškai. 

— Dabar, Airtonai, paklausykite mano paskutinių žodžių. 
Čia jūs būsite atskirtas nuo viso pasaulio, neturėsite jokio ryšio 
su žmonėmis. Stebuklai atsitinka retai, ir vargu ar jums pavyks 
iš salelės pabėgti. Jūs būsite čia vicnas — vienas su savo sąžine, 
bet nebūsite nei pamirštas, nei aplcistas kaip kapitonas Grantas. 
Nors ir nesate vertas, kad žmonės jus prisimintų, jie vis dėlto 
jus prisimins. Aš žinosiu, kur esate, Airtonai, žinosiu, kaip jus 
surasti, ir to nepamiršiu. 

— Dėkoju, sere, — atsakė Airtonas. 

Tai buvo paskutiniai žodžiai, kuriuos pasakė vienas kitam 


Glenarvanas ir Airtonas. Valtis buvo paruošta. Airtonas sėdo į ją. 

Airtonas stovėjo ant uolos viršūnės. 


Džonas Menglas iš anksto buvo įsakęs nugabenti į salą ke- 
letą dėžių konservuoto maisto, drabužių, įrankių, ginklų, gerą 
atsargą parako bei kulkų, net ir knygų. Darbas turėjo padaryti 
Airtoną nauju žmogumi. 

Atėjo išsiskyrimo valanda. Visa įgula ir keliautojai buvo su- 
sirinkę denyje. Ne vienam jų suspaudė širdį. Merė Grant ir ledi 
Elena negalėjo suvaldyti susijaudinimo. 

— Argi tai būtina? — paklausė vyrą jaunoji žmona. — Argi 
būtinai reikia čia palikti tą nelaimingąjį? 

— Reikia, Elena, — atsakė Glenarvanas. — Jis turi išpirkti savo 
kaltes. 

Tuo metu valtis, Džonui Menglui davus komandą, atsiskyrė 
nuo laivo. Airtonas, ramus kaip visada, stovėdamas pakėlė skry- 
bėlę ir oriu mostu atsisveikino. 

Glenarvanas ir visa įgula taip pat nusiėmė skrybėles, tarsi 
prie mirštančiojo guolio, ir valtis, tylių žvilgsnių lydima, nu- 
plaukė į salą. 

Kai tik ji pasiekė krantą, Airtonas iššoko ant smėlio, ir jū- 
reiviai grįžo atgal. 

Buvo ketvirta valanda vakaro, ir keliautojai nuo jachtos de- 
nio gerai galėjo matyti Airtoną, kuris, susinėręs ant krūtinės 
rankas, nejudėdamas it statula, stovėjo ant uolos viršūnės ir žiū- 
rėjo į laivą. 

— Keliaujame, sere? — paklausė [Džonas Menglas. 

— Taip, Džonai, - gyvai atsakė Glenarvanas, veltui mėgin- 
damas paslėpti susijaudinimą. 

— Pirmyn! — sušuko Džonas mechanikui. 

Cilindruose sušnypštė garas, sukunkuliavo nuo sraigto van- 
duo, ir aštuntą valandą vakaro paskutinės Taboro salos viršukal- 


nės dingo keleiviams iš akių. 


Dvidešimt antras skyrius 


PASKUTINIS ŽAKO PAGANELIO 
IŠSIBLAŠKYMAS 


Kovo 18-ąją, praslinkus vienuolikai dienų po to, kai „Dun- 
kanas“ paliko Taboro salą, pasirodė Amerikos krantai, o kovo 
19-ąją jachta išmetė inkarą Talkahuano įlankoje. 

Ji grįžo čia po devynių mėnesių kelionės, lygiai trisdešimt 
septintąja lygiagrete apiplaukusi aplink pasaulį. Šios atmintinos 
ekspedicijos dalyviai apkeliavo Čilę, pampas, Argentinos Res- 
publiką, Atlanto vandenyną, Tristano da Kunijos salas, Indijos 
vandenyną, Amsterdamo salas, Australiją, Naująją Zelandiją, 
Taboro salą ir Ramųjį vandenyną. Jų pastangos nenuėjo niekais, 
jie parvežė į tėvynę nuskendusio „Britanijos“ laivo jūreivius. 

Šaunieji škotai, kartu su Glenarvanu išvykę į šią ekspediciją, 
visi iki vieno grįžo į savo tėvynę. Ši kelionė buvo nelyginant 
senovės istorijoj minima „kova be ašarų 

Apsirūpinęs kuru, „Dunkanas“ pasuko į pietus, aplenkė 
Horno kyšulį ir atsidūrė Atlanto vandenyse. 

Gal joks laivas nėra plaukęs per Atlantą taip lengvai ir ra- 
miai, kaip šį kartą „Dunkanas“. Rodės, vienintelis jo krovinys 
buvo laimė ir džiaugsmas. Laive nebeliko jokių neišaiškintų 
klausimų ir mįslių, net ir Džono Menglo meilė kapitono Gran- 
to dukteriai niekam nebebuvo paslaptis. 

O vis dėlto buvo dar viena mįslė, kuri visų labiausiai domi- 
no Maknabsą: kodėl Paganelis visą laiką vaikščioja taip stropiai 
užsisagstęs ir bemaž iki ausų apsimuturiavęs kaklajuoste? Ma- 
joras nesitvėrė smalsumu sužinoti, kodėl jis taip keistai elgiasi. 
Tačiau Paganelis griežtai laikė savo paslaptį, neatsakydamas į 


Maknabso klausimus ir nekreipdamas dėmesio į jo užuominas 

bei įtarinėjimus. Jis neatsisagstė net tada, kai „Dunkanas“ per- 
kirto pusiaują ir nuo penkiasdešimties laipsnių karščio ant de- 
nio ėmė tirpti derva. 

— Paganelis taip išsiblaškęs, kad vaizduojasi esąs Peterbur- 
ge, — sakydavo Maknabsas, pamatęs geografą įsisupusį į platų 
apsiaustą tarsi šalčiausią žiemą, kada termometro vamzdelyje 
sustingsta gyvsidabris. 

Pagaliau gegužės 9-ąją, po penkiasdešimt trijų dienų kelio- 
nės, Džonas Menglas pamatė Kliro kyšulio šviesas. Jachta įplau- 
kė į šv. Jurgio kanalą, perkirto Airijos jūrą ir gegužės 10-4 die- 
ną jau buvo Klaido įlankoje. Vienuoliktą valandą „Dunkanas“ 
išmetė inkarą Dambartone, o antrą valandą popiet keliautojai 
jau buvo Malkolmo pilyje, kur juos džiaugsmingais sveikinimo 
šauksmais pasitiko jų namiškiai. 

Taigi likimo knygoje buvo parašyta, kad Haris Grantas ir jo 
draugai bus išgelbėti, kad Džonas Menglas ves Merę Grant, kad 
juos sutuoks senojoje Sent Mango bažnyčioje kunigas Peksto- 
nas, kuris prieš devynis mėnesius meldėsi už tėvo išgelbėjimą, 
o dabar sujungė jo dukters ir jo išgelbėtojo rankas. Ten buvo 
parašyta, kad Robertas taps tokiu pat jūrininkų kaip jo tėvas 
ir Džonas Menglas ir kad jie visi trys, Glenarvano globojami, 
imsis vykdyti didįjį kapitono Granto planą. 

Bet ar buvo tenai parašyta, kad Paganelis nemirs viengun- 
gis? Abejotina. | 

Mokytasis geografas labai pagarsėjo savo didvyriškais žyp 
darbiais. Škotų visuomenėje nepaprastai populiarus tapo it jo 
išsiblaškymas. Geografo gerbėjai tiesiog varžėsi dėl jo, ir jis ne 
spėdavo atsakinėti į jų kvietimus. 

Kaip tik tuo metu viena maloni trisdešimties metų mei 


gina, Maknabso pusseserė, taip pal keistoka, bet pro Duno 1 


dar graži, įsimylėjo keistuolį geografą ir pasiūlė jam savo ranką. 
Toje rankoje buvo milijonas, bet apie tai niekas neužsiminė. 

Paganelis taip pat anaiptol nebuvo abejingas mis Arabelos 
jausmams, tik nedrįso prisipažinti. 

Tuomet majoras ėmėsi tarpininkauti šioms dviem širdims, 
kurios iš tiesų buvo skirtos viena kitai. Jis pradėjo įtikinėti Pa- 
ganclį, kad vedybos — tai „paskutinis išsiblaškymas“, kurį jis 
galįs sau leisti. 

Kad ir kaip tai atrodė keista, Paganelis buvo didžiai susirū- 
pinęs ir nesiryžo tarti galutinio žodžio. 

— Argi mis Arabela jums nepatinka? — nedavė jam ramybės 
Maknabsas. 

— O majore, ji žavinga! — sušukdavo Paganelis. - Ir per daug 
žavinga! Atvirai sakant, aš net norėčiau, kad ji turėtų kokią ydą. 

— Dėl to nesijaudinkite, - sakydavo majoras. — Ydų ji turi, 
gal ir ne vieną. Nėra tokios tobulos moters, kuri jų neturėtų. 
Taigi, Paganeli, nutarta? 

— Aš nedrįstu, — kartodavo Paganelis. 

— Tai sakykite pagaliau, mano mokslininke, ko jūs svyruo- 
jate! 

— Aš nevertas mis Arabelos, — tais pačiais žodžiais atsakyda- 
vo geografas. 

Tuo ir baigdavosi jų pokalbis. 

Pagaliau vieną dieną, kai nenumaldomasis majoras galuti- 
nai prirėmė Paganelį prie sienos, šis prisaikdino majorą tylėti 
ir atskleidė jam savo paslaptį. Pasirodė, kad iš kelionės aplink 
Žemę jis parsivežė ypatingą žyme, pagal kurią policijai, jeigu ji 
kartais imtų jį persekioti, labai lengva būtų jį atpažinti. 

— Šit kaip! — sušuko majoras. 

— Tikra tiesa, - atsakė Paganelis. 

— Bet juk tai neturi jokios reikšmės, garbusis bičiuli! 


— Jūs taip manote? 

— Netgi priešingai, už tai mis Arabela jus dar labiau pamils. 
Apie tokį ypatingą žmogų ji ir tesvajojo visą savo gyvenimą. 

Ir majoras, toks pat rimtas kaip visados, paliko Paganelį 
abejojantį ir nerimo prislėgtą. 

Tarp Maknabso ir mis Arabelos įvyko trumpas pasikalbė- 
jimas. 

Po dviejų savaičių Malkolmo pilyje buvo atšvęstos triukš- 
mingos vestuvės. Paganelis, nors ir aklinai užsisagstęs, atrodė 
puikiai, o mis Arabela visus žavėte žavėjo. 

Geografo paslaptis taip ir būtų likusi palaidota nežinioje, 
jei majoras nebūtų prasitaręs Glenarvanui, o šis — savo žmonai, 
kuri savo ruožtu išdavė ją Merei. Žodžiu, paslaptis pasiekė Ol- 
bineto žmonos ausis ir pagaliau iškilo viešumon. 

Žaką Paganelį, tris dienas išbuvusį maorių nelaisvėje, lauki- 
niai ištatuiravo, ir ne bet kaip, o visą — nuo kojų iki pat kaklo. 
Jo krūtinėje buvo išraižytas atvaizdas paukščio kivio, kuris, pla- 
čiai išskėtęs sparnus, lesa jam širdį. 

Tai buvo vienintelis visos kelionės nuotykis, apie kurį geo- 
grafas negalėjo be apmaudo nė pagalvoti ir už kurį negalėjo do- 
vanoti Naujosios Zelandijos gyventojams. Nors ir kaip apgailes- 
tavo Paganelis, bet tai buvo ir vienintelė priežastis, sutrukdžiusi 
jam grįžti į Prancūziją. Jis bijojo, kad visa Geografų draugija, 
grįžus ištatuiruotam jos sekretoriui, netaptų karikatūristų ir lai- 
kraštpalaikių pajuokos objektu. 

Kapitono Granto grįžimas į Škotiją buvo švenčiamas kaip 
tautinė šventė. Haris Grantas pasidarė populiariausiu žmogu- 
mi visoj senojoj Kaledonijoj. Jo sūnus Robertas tapo jūrininku, 
kaip ir jis pats, kaip kapitonas Džonas, ir, Glenarvano pade- 
damas, tikisi įvykdyti savo tėvo planą: Ramiajame vandenyne 


įkurti škotų koloniją. 

